
पारचय 

जयपुर राज्य के शेखावाटी प्रांत में खेतड़ी राज्य है। वहाँ के राजा 
श्रीअज़ी तसिंहजी बहादुर बड़े यशस्वी और विद्या्रेमी हुए । गणित शास्त्र 
में उनकी अद्भुत गति थी । विज्ञान उन्हें बहुत प्रिय था। राजनीति में 
वह दक्ष और गुणगआहिता में अद्वितीय थे । दशन और अध्यात्म की रुचि 
उन्हें इतनी थी कि विरायत जाने के पहले और पीछे स्वामी विवेकानंद 
उनके यहाँ महीनों रहे । स्वामीजी से घंटों शाख-चर्चा हुआ करती । राज- 
पुताने में प्रसिद्ध है कि जयपुर के पुण्यछोक महाराज श्रीरामसिंहजी को 
छोड़कर ऐसी स्वंतोमुख प्रतिभा राजा श्रीअजीतसिंहजी ही में दिखाई दी ॥ 

राजा श्रीअजीतसिंहजी की रानी आउआ ( मारवाड़ ) चॉपावतजी' 
के गर्भ से तीन संतति हुई--दो कन्या, एक पुत्र । ज्येष्ठ कन्या श्रीमती 
सूरजकवर थीं जिनका विवाह शाहपुरा के राजाधिराज सर श्री नाहर- 
सिहजी के ज्येष्ठ चिरंजीव ओर युवराज राजकुमार श्रीडमेद्सिहजी से 
हुआ । छोटी कन्या श्रीमती चॉदकुवर का विवाह अतापगढ़ के महारावरू 
साहब के युवराज महाराजकुमार श्रीमानसिंहजी से हुआ । तीसरी 
संतान जयसिंहजी थे जो राजा श्रीअजीतर्सिहजी और रानी चॉपावत्जी 
के स्वगंवास के पीछे खेतड़ी के राजा हुए । 

इन तीनों के छझुमचिंतकों के लिये तीनों की स्मृति, संचित कर्मों के 
परिणाम से, दुःखमय हुईं। जयसिंहजी का स्वगवास सन्नह वर्ष की 
अवस्था में हुआ। सारी प्रजा, सब झुभचिंतक, संबंधी, मित्र ओर 
गुरुजनों का हृदय आज भी उस आँच से जल ही रहा है। अश्वत्थामा 
के त्रण की तरह यह घाव कभी भरने का नहीं । ऐसे आशामय जीवन 
का ऐसा निराशात्मक परिणाम कदाचित्‌ ही हुआ हो। श्री सूरजकेंवर 
बाई जी को एक मात्र भाईं के वियोग की ऐसी ठेस रूगी कि दो ही तीन 
वर्ष में उनका शरीरांत हुआ । श्रीचाँदकेंवर बाईजी को वैधव्य की 
विपस यातना भोगनी पड़ी और आतृवियोग और पति-वियोग दोनों का 


(. 


असह दुःख वे झेल रही है । उनके एकमात्र चिरंजीव प्रतापगढ़ के केवर 
श्रीरामसिंहजी से मातामह राजा श्रीभजीतसिंहजी का कुछ प्रजाबान हैं । 

श्रीमती सूथ कुमारीजी के कोई संतति जीवित न रही । डनके बहुत 
आग्रह करने पर भी राजकुमार श्रीडमेद्सिहजी ने उनके जीवन-काछ सें 
दूसरा विवाह नहीं किया । किंतु उनके वियोग के पीछे, उनके आज्ञानुसार, 
कष्णगढ़ मे विवाह किया जिससे उनके चिरंजीव वंशांकुर विद्यमान हैं । 

श्रीमती सूर्यकुमारीजी बहुत शिक्षिता थीं। उनका अध्ययन बढ़त 
विस्तृत था । उनका हिंदी फा पुस्तकारूय परिपूर्ण था। हिंदी इतनी 
अच्छी लिखती थीं ओर अक्षर इतने सुंदर होते थे कि देखनेवाले चमत्कृत 
रह जाते। स्वगंवास के कुछ समय के पूर्व श्रीमती ने कहा था कि 
स्वामी विवेकानंदजी के सब ग्रथों, व्याख्यानों ओर लेखों का श्रामाणिक 
हिंदी अनुवाद में छपवारऊंगी । बाल्यकाऊ से ही स्वामीजी के लेखों और 
अध्यात्म विशेषतः अद्वेत वेदांत की ओर श्रीमर्ता की रुचि थीं। श्रीमती 
के निर्देशानुसार इसका कार्यक्रम बाधा गया। साथ ही श्रीमती ने यह 
इच्छा प्रकट की कि इस संबंध में हिंदी में उत्तमोत्तम अंथों के अ्रकाशन 
के छिये एक अक्षय निधि की व्यवस्था का भी सून्नपात हो जाय । 
इसका व्यवस्थापत्र बनते बनते श्रीमती का स्वगगंवास हो गया । 

राजकुमार उमेदर्सिहजी ने श्रीमती की अंतिम कासना के अनुसार 
बीस हजार रुपए देकर काशी नागरीप्रचारिणी सभा के द्वारा इस 
अंथमाला के प्रकाशन की व्यवस्था की है। स्वामी विवेकानंदजी के 
यावत्‌ निबंधों के अतिरिक्त ओर भी उत्तमोत्तम अंथ इस अंथमाला में 
छापे जायेंगे और अब्प मूल्य पर स्वसाधारण के लिये सुलभ होंगे। 
ग्रंथमाला की बिक्री की आय इसी में रूगाई जायगी। यों श्रीमती 
सूयकुमारी तथा श्रीमान्‌ उमेदर्सिहजी के पुण्य तथा यद्य की निरंतर 
वृद्धि होगी ओर हिंदी भाषा का अभ्युदय तथा उसके पाठकों को 
ज्ञान-लाभ होगा । 

-हैंद्‌ से ज्यादा खुशासद करके उन लोगों की, जिन्होंने उनके 
और उनके पिता के विरुद्ध चुगलियाँ खाई थीं और अनुचित प्रयत्न 
किए थे, बहुत बुरी तरह से बेइजत किया। उन पुराने गुम्बदो 
को जड़ से उखाड़ कर फेंक दिया । बल्कि इंश्वर के सभी सेवकों, 
शेखों, विद्वानों, इश्वरचिन्तन में रत रहनेवाल्रों, अनाथों, बृद्धों 
ओर सब लोगों की आर्थिक वृत्तियों काधने और सहायताएँ 
बन्द करने का कारण भी वहीं हुआ। पहले वह प्रायः कहा 
करता था--- 
“ ८० मत <40. (४) २४ ५०) 
“ ८०) ८५३ १४०) १३ ५++०० ०७१० ;४ 
“ ०००. ०) ० +१८०० (५४ 3 ७११५४ 
नो ५८० 3द डा ७) ३००५४ 9 ८०४१० 
अ्थात्‌--हे इश्वर, इस लोकवालों के पास कोई तक भेज 
जो फरऊन के से अभिमानी हाथी का अभिमान तोड़ने के लिए 
मच्छर के समान हो । फरझन ओर उनके साथ के लोग अत्या- 
चार करने के लिए निकछे है | तू मूसा और असा को नील नदी 
की लहरों की ओर भेज दे ( जिसमे वे तो सकुशल पार उतर 
जाय और फरऊन तथा उनके साथी नील नदी मे डूब जायें )। 
जब इस ढंग पर मगड़े उठने लगे, तब प्रायः कहने लग गया था--- 
न- (४१४ ७४८५) ) पे (०४९४ ४>«> | ७८ हि] 
“ ०४५9 (.:+“० ३! (० ५३४०) ० ३० (3१३ 
“ ८729३ (4ए कज ०+«ुे 33 0 ० (री 

अथात्‌--मैंने स्वयं अपने हाथ से अपने खलिहान में आग. 
लगाई है । यह काम मैंने स्वयं किया है; इसलिए में अपने शत्रु 
की केसे निन्‍्दा कर सकता हैँ । मेरा कोई शत्रु नहीं है। में स्वयं 
ही अपना शत्रु हूँ । मुझे अपने पर, अपने हाथ पर ओर अपने 
पलले पर बहुत दुःख ओर पश्चात्ताप है । 

वाद-विवाद के समय यदि किसी प्रतिष्ठित विद्वान का वाक्य 
प्रमाशु-स्वरूप उपस्थित किया जाता था तो कहता था कि अमुक 
हलवाई, अमुक मोची, अमुक चमार के कथन के आधार पर हमसे 
हुज्जत करते हो। सच तो यह है कि उसने सब शेखों ओर विद्वानों 
की बातें मानने से जो इन्कार किया, वह भी उसके लिये शुभ ही 
प्रमाणित हुआ । 

हम तो कहते हैं कि शेख अब्बुलफजल के सम्बन्ध में केबल 
मुल्ला साहब को ही यह इंष्यों नहीं हुईं जो उनके समवयस्क और 
सहपाठी थे । बड़े बड़े वृद्ध ओर दरबार के बड़े बड़े गुणी स्तम्भ 
देख देखकर तड़पते थे ओर रह जाते थे । 

यदि हम यह जानना चाहें कि अकबर में लोगों का मिजाज 
पहचानने की कितनी योग्यता थी तो केवल एक बात का जान 
लेना यथेष्ट है। वह यह कि अब्बुलफजल और मुल्ला साहब 
दोनों आगे पीछे दरबार में पहुँचे थे । बादशाह की दृष्टि किसी पर 
कम नहीं थीं। मुत्ला साहब को बीस्ती का मन्सब प्रदान किया 
गया और व्यय के लिये रुपये भी दिए गए । कहा गया कि घोड़े 
उपस्थित करके दाग करा लो । पर उन्होंने स्वीकृत नहीं किया । 
अब्बुलफजल भी मसजिद में बैठनेवाले एक मुल्ला के ही पुत्र 
थे और सीधे मसजिद से निकल दरबार में पहुँचे थे। उन्होंने 


तुरन्त आज्ञा का पालन किया । जो सेवा उन्हें मिली, की | वह 
क्या से क्‍या हो गए और यह बेचारे मुल्ला के मुल्ला ही रह 
गए । जरा देखिए, मुलला साहब केसे मजे में इस आपत्ति का 
रोना रोते है । 

“अव्बचुलफजल लेखन-कला का परम पंडित बल्कि सम्राट 
था | अकबर ने भी परख लिया था कि इसका मस्तिष्क हाथो की 
अपेक्ता अधिक लड़ेगा । बल्कि हाथ की कलम तलवार से अधिक 
काट करेगी । इसलिये लेखन विभाग की सेवा उन्हें सोंपी गई और 
साम्राज्य की चद्राइयो आदि का इतिहास लिखने का काम भी 
उन्हीं को मिला | अब्बुलफजल प्रत्येक आज्ञा का पालन बहुत ही 
यत्र तथा परिश्रमप्रवक करते थे । धीरे-धीरे बादशाह के मन में 
अपने प्रति बहुत अधिक विश्वास उत्पन्न कर लिया। सब प्रकार 
के परासश आदि में उनकी सम्मति आवश्यक हो गई | यहाँ तक 
कि जब बादशाह के पेट में दर्द होता था, तब हकीम भी उन्हीं की 
सम्मति से नियुक्त होता था । यदि फुन्सी पर मरहम लगता था 
तो भी नुसखे मे इनकी सम्मति सम्मिलित रहती थी। अब अब्बुल 
फजल ने भुल्लाई की गलियों से घोड़ा दौड़ाकर मन्सबदार अभीरों 
के मैदान में झंडा गाड़ा । 

“सन्‌ ९९३ हि० के जशन का विवरण लिखते हुए कहते हैं 
कि अमुक अमुक सन्‍्सबदार अमीरों को इन-इन सेवाओं के 
पुरस्कार-स्वरूप ये मन्सब प्रदान करिए गए। इस लेखक के 
लिये किसी सेवा ने सिफारिश न की। पर फिर भी हुजूर से 
हजारी मन्सब प्रदान किया गया । “आशा है कि अच्छी सेवाएँ 
आज्ञाकारिता का मुख उज्वल करें । 

२ 

सन्‌ ९९७ हि० में जब अब्बुलफजल बादशाह के साथ 
लाहौर में थे, तव उनके पिता शेख मुबारक का देहान्त हो गया। 
बहुत अ्रधिक दुःख हुआ । उनके उस दुःख को दशा इसा वात स 
जानी जा सकती है कि विकल होते थे और बार बार यह शेर 
पढ़ते थे जो अरफी ने अपने अवसर पर कहा था-- 

अर्थात--मैने बास्यावस्था में वह रक्त पान किया था जो 
तेरी कृपा से दूध हो गया था । पर पीछे से वह फिर रक्त हो हो 
गया ओर आँखों के मांग से बाहर निकल पड़ा । 

स्वयं लिखते है कि आज बादशाह के प्रताप रूपी चित्र का 
चित्रकार मैं जरा बेहोश हो गया और नाना कार के ढुःखों में 
डूब गया । समाचार मिला कि मेरे वंश की परम उज्वल रमणी, 
सतीत्व की माता और कृपा करनेबाली इस असार संसार को 
छोडकर परम धाम को सिधारा । 

दीन-दुःखियों पर कऋपा करनेवाले बादशाह ने आकर अपन 
अलुम्नह की छाया की और मोती वरसानेवाले श्रीमुख से कहा कि 
यदि संसार के सब लोग अविनश्वर होते और एक के सिवा कोई 
नाश के मार्ग मे न जाता तो भी उसके मित्रो के लिये उसको 
इच्छा के सामने सिर भुकाने के सिवा ओर कोई उपाय नहीं था । 
पर जब यात्रियों के इस निवास-स्थान सें कोइ अधिक समय तक 
न ठहरेगा, तब सोचो कि अधीरता के परिताप का क्‍या अनुमान 
किया जा सकता है | हृदय शीतल करनेवाले इस वचन से मन मे 

ज्ञान उत्पन्न हो गया और उस समय के लिये जो उपयुक्त काम थे, 
उनमें लग गया । 

सन ९९९ हि० में स्वय॑ लिखते हैं कि आज पुत्र अच्दुल- 
रहमान के घर से ग्रकाशमान तारे ने प्रकाश बढ़ाया। अनेक 
प्रकार से आननन्‍्द-मंगल होने लगा । अकबर बादशाह ने पश्वतन 
नाम रखा । आशा है कि वह वैसव ओर सफलता या विजय की 
वृद्धि करे ओर सभ्यता उसके दीघोयुष्य में सम्मिलित हो । 

इसी सन्‌ में लिखते है कि शाहजादा सलीम जहागीर के 
अल्पवयस्क पुत्र खुसरो की पढ़ाई के आरम्भ का दरबार हुआ । 
सबसे पहले बादशाह ने इश्बर के दरबार में नम्नता और अधीनता 
दिखलाई और शाहजादे से कहा--कहो अलिफ' । फिर इन्हें 
आज्ञा दी कि थोड़ी देर तक नित्य बेठकर इसे पढ़ाया करो । 
इन्होंने थोड़े दिनो बाद पढ़ाने का काम अपने छोटे भाई शेख 
अब्बुलखर को सौंप दिया । 

“सन्‌ १००० हिं० मे लिखते है कि शाही ग्रताप की वातें 
लेखबद्ध करनेवाल ( मुझ ) को दो-हजारी मन्सब प्रदत्त हुआ है| _ 
आशा है कि सेवाएँ स्वयं ही अपने भ्रृंह से इसके लिये धन्यवाद 
दें और हजूर की गुणभाहकता पास और दूर सभी जगहों मे 
प्रकट हो । 

५“ सन्‌ १००४ हि? (१५९५ इ० ) में फेजी के लिखे हुए 
ग्रन्थों को देखा । उनके खंड खंड इधर उघर बिखरे पड़े थे । बड़े 
भाई के कलेजे के टुकड़े इस दुदंशा में देखे नहीं गए। उनका 
क्रम लगाने की ओर प्रवृत्त हुआ । दो वर्ष इस काम में लगे । इसी 
बीच में ढाई हजारी भमनन्‍्सब मिला ।»- आइईन-अकबरी में 

मन्सबदारों की जो सूची दी है, उसमें अपना नाम ओर पद 
भी लिखा है। 

अब्बुलफजल बड़े सुरते ओर सयाने थे। वह यह भी 
जानते थे कि सारे दरबार में एक अकबर को छोड़कर ओर कोई 
मेरा हृदय से शुभचिन्तकु नहीं हे। लेकिन फिर भी वे एक चाल 
चूके ओर बहुत चूके । शेख मुबारक ने कुरान की टीका लिखी 
थी। उन्होंने उसकी ग्रतियाँ प्रस्तुत कीं ओर इरान, तूरान तथा 
मूर आदि देशों मे भेजी । इंष्योु लोग हर समय ताक लगाए 
बैठे रहते थे । उन्होंने इश्वर जाने किंस ढंग और रूप से यह 
बात अकबर से निवेदन की । उसे कुछ बुरा मालूम हुआ | चुगली 
खानेवालों की बातें किसने सुनी हैं कि किसने कया क्‍या मोती 
पिरोए होगे। कदाचित्‌ यह कहा हो कि यह श्रीमान्‌ के सामने 
धरनिष्ठ मुसलमानों को अन्ध-परम्परा का अनुयायी कहता है और 
अनुकरण तथा घम के दोष बतलाता है। वास्तव में इसके विचार 
धर्म के विरुद्ध है। या यह कहा हो कि ऊपर से तो हुजूर से कहता 
है कि में आपके सिवा और किसी को नहीं जानता, बल्कि हुजूर 
को धर्म और शरञअ के अनुसार चलनेवाला मानता है। और 
कदाचित्‌ गुप्त रूप से यह भी कहा हो कि इसने उस टीका के 
खुतवे में हुजूर का नाम सम्मिलित नहीं किया । सम्भव है कि 
यह उक्त बादशाहों के दरबार में अपना ग्रवेश करने के लिये 
मार्ग बना रहा है ।“तात्पय यह कि उन लोगों की बातों ने अथवा 
अब्बुलफजल के इस कृत्य ने अकबर के हृदय पर बुरा प्रभाव 
डाला ।“एक इतिहास सें लिखा है. कि जहॉगीर ने यह विपय 
अपने पिता के सामने उपस्थित किया था ।“अब्बुलफजल खूब. 

रुंग-हंग पहचाननेवाले आदमी थे । उन्होंने इस बात पर बहुत 
अधिक दुःख प्रकट किया । जैसे कोई किसी के मर जाने पर सोग 
में बैठता हो, उसी तरह घर में बन्द होकर बैठ रहे । दरबार में 
आना-जाना छोड़ दिया । “लोगों से मिलना-जुलना भी छोड़ 
दिया और अपने-पराएं सब का आना-जाना भी बन्द कर 
दिया । जब बादशाह को यह समाचार मिला, तब उसने बहुत 
उदारता से काम लिया ओर कहला भेजा कि आकर अपनी 
सेवाएँ सेभालो ।“ईस बीच में कई बातें कहलाई गई और उनके 
उत्तर भेजे गए। अन्त में स्वयं लिखते है. कि में अन्तयोमी के 
रास्ते पर बैठा और सोचने लगा कि अरे मन, तू दूरदर्शी बादशाह 
की कम-समभी को क्या दोष देता है। नासमभी तो तेरी है । इस 
प्रकार की बातें शत्रुओं की आकांक्षाएँ पूरी करती है । यह तुमे 
क्या खयाल आ गया कि तू उलटा चलने लगा। यह समय 
इस प्रकार की शिकायतें ओर दुःख करने के लिये उपयुक्त नहीं 
हद , आदि आदि । तीत्पयय यह्‌ कि फिर जब बादशाह ने बुलवाया, 
तब मन से पहली बातें दूर करके दरवार मे गए ओर अनेक 
प्रकार के अनुग्रहों ने दुःखों ओर चिन्ताओं से हल्का कर दिया । 

<>सन्‌ १००५ हि० में लिखते हैं कि बादशाह ने काश्मीर 
जाते समय रजोड़ी में पड़ाव डाला । शाहजादा सलीम जहॉगीर 
विना आज्ञा लिए दरबार में उपस्थित हुआ। मार्ग में कुछ 
अव्यवस्था हो गई थी । ऐसा ग्रायः हो जाया करता था; इस- 
लिये बादशाह ने उसे कुछ दिनों तक दरबार में उपस्थित होने 
से बंचित रखा और अपनी अप्रसन्नता प्रकट करने के लिये 
आज्ञा दे दी कि इसका डेरा पीछे हट कर रहा करे । शाहजादे ने 

अपना न्याय कराने में इनसे भी सहायता ली; ओर जब उसने 
दु:ख और लज्जा श्रकट की, तब उसका अपराध कमा हुआ । पा 

यह तो स्पष्ट ही है. कि अव्बुलफजल अकबर का मुसाहव, 
परामशदाता, विश्वसनीय, प्रधान लेखक, इतिहासकार, नियमों 
आदि का ज्ञावा और उसकी जबान बल्कि यों कहना चाहिए कि 
उसकी बुद्धि की कुंजी था अथवा यों कही कि वह सिकन्द्र के 
सामने अरस्तू था। ओं मुँह से लोग चाहे जो कुछ कहें, पर यदि 
प्रश्न किया जाय कि वह इन पदों की योग्यता रखता था या 
नहीं, तो आकाश से उत्तर मिलेगा कि उसका पद इन सब से 
बहुत उच्च था। उसका आज्ञाओं को श्रचलित करने का ढंग, 
अमीरों के कार्यो आदि का संशोधन ओर उनके परिश्रम में 
सदा त्रुटियों दिखलाना भी पराकाछ्ठा का था। कहनेवाले अवश्य 
कहते होगे और अनजान लोग अब भी सममभते होंगे कि अब्बुल- 
फजल सदा अकबर के सामने बैठ कर बातों के तोते-मैना बनाते 
होंगे। विकट समस्याओं और कठिन अवसरों के उपस्थित होन 
पर काम कर दिखलाना कुछ और ही बात है। यदि शेख साहब 
स्वयं युद्ध-क्ेत्र में होते तो उन्हें पता चलता कि वहाँ पग-पग पर 
क्या-क्या कठिनाइयों उपस्थित होती हैं। यह सब ठीक है । 
लेकिन इसमें भी कोई सन्देह नहीं है कि जब यह पहाड़ स्वयं 
इनके सिर पर आकर पड़ा, तब भी इन्होंने उसे परले सिरे की 
बीरता और सुन्दरता के साथ सेभाला | देखनेवाले चकित होते 
भे कि मसजिंद में बैठनेवाले एक मुलला का लड़का साम्राज्य का 
भार उठाए चला जाता है और कैसी खूबसूरती से जाता है । 
यहाँ संक्षेप में इनके कार्यों के कुछ उदाहरण दिए जाते हैं । 

सन्‌ १००६ हि० से इनकी उन्नति ने अपनी चाल बदली । 
दक्षिण के मामले बहुत पेचीले हो गए। अकबर ने इस चढ़ाइ की 
व्यवस्था शाहजादा मुराद को सोपी थी। बहुत से अनुभवी 
सेनापति ओर प्रसिद्ध सरदार सेनाएँ दे कर उसके साथ 
किए थे। शाहजादा आखिर नौजवान लड़का था। ऐसे पुराने 
सेनापतियों को दबाना उसका काम नहीं था। जब वह एक के 
परामश के अनुसार काम करता था, तब दो उसके विरुद्ध होकर 
सहायता करने के बदले उसका परिश्रम निरथंक कर देते थे। 
सब से बड़ी खराबी यह थी कि शाहजादे को शराब की लत पड़ 
गई थी । उसने उसकी बहुत बुरी दशा कर रखी थी । इसलिये 
प्रायः बहुत से काम नष्ट हो गए। जब इस सम्बन्ध के समाचार 
निरन्तर दरबार में पहुँचे, तब अकबर बहुत चिन्तित हुआ। अब 
उसके पास इसके अतिरिक्त ओर कोई उपाय न था कि जिस 
अब्बुलफजल का अलग होना वह किसी तरह सहन न कर सकता 
था, उसे दरबार से जुदा कर के वहाँ भेजे । 

अकवर अपनी सेनाएँ लिए पॉच वष से पंजाब में धूम रहा 
था ओर लाहौर मे छावनी छाइ थी। इसके भी अच्छे ही फल 
प्राप्त हुए थे । काश्मीर पर विजय ग्राप्त हो गईं थी और सीमा- 
प्रान्त के यूसुफजई आदि इलाकों की चढ़ाइयों का यथेष्ट अभीष्ट 
परिणाम हो चुका था । अब्दुल्लाखों उजबक के उपद्रब बन्द होते 
गए ओर देशों पर विजय प्राप्त करनेवाला वह बादशाह अपने 
अयोग्य पुत्र के दुष्कर्मों से सन्‌ १००५८ हिं० में स्वग सिधार गया 
था। उसके देश की व्यवस्था बिगड़ गई थी। अकबर को अपने 
पूर्वजों के देश पर अधिकार करने के लिये इस से अच्छा और 

कोई अवसर न मिल सकता था। लेकिन बुरहान उलूमुल्कके राज्य 
नष्टप्राय हो जाने के कारण दक्षिण का परोसा हुआ थाल 
भी सामने था। बहुत दिनों से अमीरों और सेनाओं का उधर 
आना-जाना भी हो रहा था। मुराद की अवस्था के सब समाचार 
सुन कर उसने जान लिया था कि दक्षिण की सेना सेनापति से 
खाली होना चाहती है। उसने अपने दोनों पुत्रों को बुलाया। 
उसका विचार यह था कि सलीम को सेना देकर तुर्किस्तान की 
चढ़ाई पर भेजे । लेकिन वह शराबी कबाबी लड़का बद्मस्त 
हो रहा था । दानियाल के सम्बन्ध में समाचार मिला कि वह 
इलाहाबाद से भी आगे निकल गया है। यह भी सुना कि उसका 
उद्देश्य अच्छा नहीं जान पड़ता । इसलिये वह विवश होकर 
स्वयं ही इस विचार से लाहोर से निकला कि उस साथ लेता 
हुआ अहमदनगर को जाय ओर दक्षिण की ओर से पहले निश्चिन्त 
होकर तब तूरान की चढ़ाई की व्यवस्था करे | 

अकबर को अब्बुलफजल की नेक-नीयती, बुद्धिमत्ता और उपायों 
पर इतना भरोसा था कि, वह उसके कथन को स्वयं अपने कथन 
के तुल्य समभता था । “जिस विषय में अब्बुलफजल किसी को 
कोई वचन देता था, उस विषय में उस वचन को वह स्वर 
अपना वचन समभता था। इस बात की पुष्टि उस पत्र की 
लिखाबट से होती है जो अब्बुलफजल ने शाहजादा दानियाल 
को लिखा था। यह मूल पत्र फारसी में है ओर इसका आशय 
इस प्रकार है-- 

“श्रीमान्‌ सम्राट ने कल रात को स्नानागार में स्वयं अपने 
श्रीमुख से कहा था कि अब्बुलफजल, मैंने अच्छी तरह सोच 


कं 
के 

'समक कर यही निश्चय किया है कि दक्षिण की चढ़ाई पर या तो 
तुम जाओ ओर या में जाऊँ। इसके अतिरिक्त और किसी प्रकार 
काम में न सफलता हो सकती हे ओर न होगी। यदि तुम 
जाओगे तो विश्वास है कि शाहजादा तुम्हारे कहने के बाहर या 
विरुद्ध न जायगा । जब तक तुम वहाँ रहोगे, वह किसी दूसरे से 
परामश या मन्त्रणा न करेगा ओर कम साहसवाले, अदूरदर्शी 
और अयोग्य व्यक्तियों की बातें न सुनेगा । इसलिये उचित यही 
है कि तुम पहली तारीख को अपने रहने आदि का सामान 
पहले से भेज दो और आठवीं तारीख को तुम चले जाओ । 
सेवक ने यह निवेदन कर दिया है कि बकरियाँ ओर भेड़ें या 
तो बलिदान के काम आती हैं ओर या मांस पकाने के लिये । 
दूसरा क्‍या उपयोग हो सकता है ? जब श्रीमान्‌ की ऐसी आज्ञा 
है, तब मुमे उसमें कोई आपत्ति नहीं है ।- 

“सन्‌ १००७ हि० में शेख को यह आज्ञा हुईं कि सुलतान 
मुराद को अपने साथ ले आओ | साथ ही यह भी आज्ञा हुई 
कि यदि दक्षिण पर चढ़ाई करनेवाले अमीर उस देश की 
रक्षा का भार छें तो शाहजादे के साथ चले आओ । ओर नहीं 
तो शाहजादे को भेज दो ओर स्वयं वहीं रहो । आपस में णका 
रखो ओर सब लोगो से ताकीद कर दो कि मिरजा शाहरुख की 
अधीनता मे रहें । 

मिर्जा को भी झंडा और नक्कारा देकर मालवे की 

ग्रीर भेज दिया जहाँ उसकी जागीर थी। उसके भेजने का 
उद्देश्य यह था कि वह वहाँ जाकर सेना का प्रबन्ध करे ओर 
जब दक्षिण में बुलाहट हो, तब तुरन्त वहाँ पहुँच जाय । 


| ६. ;।॥ 


शेख बुरहानपुर के पास पहुँचा। खान्देश का शासक बहादुण्खों* 
आसीर के किले से उतर कर चार कोस लेने के लिये आया । 
उसने बहुत आदरपूवक बादशाह का आज्ञापत्र ओर खिलअत 
लेकर नम्रतापूबषक अभिवादन किया । उसने शेख को ठहराना 
चाहा, पर वह नहीं रुके ओर सवार होकर बुरहानपुर जा पहुँचे । 
बहादुरखाँ भी वहाँ जा पहुँचे । शेख ने बहुत सी ऐसी बाते कही 
जो ऊपर से देखने में तो कड़वी थीं, पर जिनका प्रभाव बहुत 
मधुर हो सकता था। उन्होंने यही सममाया कि तुम्हारे लिये 
सबसे अच्छी बात यही है कि तुम चढ़ाई में शाही सेना के 
साथ मिल जाओं । उसने इस सहज सी बात के लिये बड़े 
मुश्किल हीले-हवाले किए। हो अपने पुत्र कबीरखों को दो 
हजार सेनिक देकर रवाना किया। साथ ही उसने शेख को 
उनकी दावत करने के लिये अपने घर ले जाना चाहा। लेकिन 
उन्होंने कहा कि यदि तुम युद्ध में हमारे साथ चलते तो हम भी 
तुम्हारे यहाँ चलते । उसने बहुत से उपहार आदि उपस्थित किए । 
भला अब्बुलफजल को बातें बनाना कौन सिखा सकता था! 
उन्होंने ऐसे तोते-मेना उड़ाए कि उसके होश उड़ गए। वह 
आसीर चला गया और ये आगे बढ़े । ऐसी अवस्था में वह जो 
कुछ नाज़ दिखलाते थे, वह सब ठीक था ; क्योंकि उसके चाचा 
खुदावन्द्खा से इनकी बहन ब्याही हुईं थी। साथ ही उसका 
पिता राजीअलीखाँ अकबर के दरबार में बहुत आना-जाना 
रखता था ओर वहाॉ उसकी बहुत राह-रस्म थी। इसी लिये वह 
सुहेलखों दक्खिनी की चढ़ाई में खानखानोँ के साथ गया था 
और वहाँ बहुत वीरतापूवंक लड़ कर युद्ध-क्षेत्र में मारा गया था | 

अब्बुलफजल स्वय॑ लिखते हैं कि बहुत से अमीरों को इस 
चढ़ाई का काम मेरे सपुदं होना अच्छा नहीं लगा। उन्होंने 
आपस में मिल कर ऐसा पेच मारा कि उनकी बातों में आकर 
मेरे पुराने पुराने साथी मुझ से अलग हो गए। विवश होकर 
मेने नई सेना की व्यवस्था की । भाग्य सहायक था। बहुत सा 
लश्कर जमा हो गया ।“अशुभचिन्तकों ने भत्सना की जाली 
लगा कर मुझसे कहा कि यह क्या करते हो, इसमें धोखा 
खाओगे | लेकिन में अपने विचार और काय से न हटा। वे 
उपद्रव खड़ा होने की आशा में आँखें खोले ही रहे ओर में शाह- 
जादे की छावनी से तीस कोस पर जा पहुँचा | वहाँ तेज चलने- 
वाले पत्रवाहक मिरजा यूसुफखों आदि शाहजादे के लश्कर से 
पत्र लेकर पहुँचे कि विलक्षण रोग ने घेर लिया है। सबको छोड़ 
कर अकेले तुरन्त यहाँ पहुँचो | सम्भव है कि हकीमों को बदल 
देने से कुछ लाभ हो ओर छोटे-बड़े सब नष्ट होने से बच जायें। 
यद्यपि दरवारियों की ओर से मेरा मन सन्तुष्ट नहीं था ओर 
साथी भी रोकते थे, पर मेने सब को शैतानो का मिथ्या विश्वास 
समझा ओर जितनी शीघ्रता से हो सका, आगे बढ़ा । सारी 
चिन्ता यही थी कि में अपना जीवन सम्राट्‌ के काम मे खपा दूँ 
ओर मौखिक निछा को काय रूप में परिणत करके दिखला दूँ। 
देवलगॉव पहुँच कर ओर भी तीर हो गया और सन्ध्या होते 
होते वहाँ जा पहुँचा । वहाँ मेने वह दृश्य देखा जो किसी को 
न देखना पड़े। अवस्था चिकित्सा की सीमा से आगे बढ़ चुकी 
थी। साथ में आदमी तो बहुत अधिक थे, पर सब व्यग्न ओर 
चिन्तित थे । किसी को कुछ सूकता न था। सरदारों का यह 

विचार था कि शाहजादे को लेकर शाहपुर लौट चलो। मेने 
कहा कि इस समय सभी छोटे-बड़ो के दिल टूट रहे है । विलक्षण 
बलवा सा हो रहा है । शत्रु पास है ओर देश पराया है। ऐसी 
अबस्था में यहों से चलना मानों जान-बूक कर आफत का शिकार 
होना है। इस बात-चीत में शाहजादे की विकलता ओर भी 
बढ़ गई । अवस्था ओर भी खराब हो गई ओर शाहजादे का 
शरीरान्त ही गया । कुछ लोग तो बद-नीयती से, कुछ लोग अस- 
बाब सेभालने की चिन्ता में ओर कुछ लोग बाल-बच्चों की रक्षा 
के विचार से अलग हो गये । पर इस विक्रट विपत्ति के समय 
भी इंश्वर ने मेरी सहायता की ओर में हिम्मत न हारा। जो 
कुछ कत्तेव्य था, उसी मे लग गया । रथी को स्थ्रियों समेत शाह- 
पुर भेज दिया और उस यात्री को वहीं गड़वा दिया। कुछ 
लोग पुरानी छावनी से निकल कर उपद्रव करने लगे । उन लोगों 
को जितना ही दबाने का प्रयत्न किया गया, उतना ही उनका 
दिमाग ओर खराब होता गया। इसी बीच मे मेरी वह सेना 
आ पहुँची जो पीछे रह गई थी। वह तीन हजार से अधिक 
थी। अब मेरी बात ओर भी चमकी । जो लोग सीधी तरह से 
बात करने पर टेढ़े चलते और लड़ते थे, वे अब मानने की बात 
पर कान घरने लगे । लेकिन छोटे से बड़े तक सब का यही 
विचार था कि यहाँ से लौट चलना चाहिए। उन्होंने मुनइमखोँ 
के मरने की, बंगाल के विद्रोह की, शहाबउद्दीन अहमदखों के 
शुजरात से निकल आने की, ओर इस देश के उपद्रवों तथा 
उत्पातों की बातें अलग अलग रंग से सुनाई । भेरी प्रवृत्ति स्वयं 
परमात्मा की ओर थी ओर आंखें बादशाही प्रताप के प्रकाश से 

प्रकाशित थीं। इसलिये जो बात सारे संसार को अच्छी लगती 
थी, वह मुझे बुरी जान पड़ती थी। बहुत से दुष्ट बिचारोंबाले लोग 
अलग हो गए । मेने वास्तविक काम बनानेवाले परमात्मा की 
ओर दृष्टि रखी और आगे ही बढ़ने का विचार किया | दक्षिण पर 
विजय ग्राप्त करने के लिये झंडा आगे बढ़ाया । इस बढ़ने से लोगों 
के मन मे कुछ और ही बल आ गया | सीमा पर के लीगों को 
उपकृत ओर कऋ्ृतज्ञ ही कर रखा था। उन्हे तथा इस देश के 
बहुत से रक्षको को दवाएं रखने के लिए जोरदार पत्र लिख 
भेजे। दरिद्रो की ओर से हाथ रोके । शाहजादे के खजाने 
में जो कुछ हजूर की सेवा में भेजने योग्य नहीं था, जो कुछ 
अपने पास था ओर जो कुछ ऋण मिल सका, वह सब कुछ 
निछावर कर दिया। जो लोग चले गए थे, वे भी थोड़े 
समय मे लौट आये और फिर सब काम जोरों से होने 
लगा । शाहजादे के कुल इलाके का प्रबन्ध अच्छी तरह हो 
गया ।“ हाँ, नासिक का रास्ता भी खराब था और वह स्थान भी 
दूर था; इसलिये वहों देर में समाचार पहुँचा ओर वहा के लोग 
न आ सके। “जब शाहजादे की मंत्यु का समाचार वहाँ 
पहुँचा, तब वहीं का शासक देश का सब काम करता था। उसने 
निराश होकर सेना को तितर-बितर कर दिया। जिन लोगों को 
मैने भेजा था, उन्होंने साहस से काम नहीं लिया । इसलिये जो 
देश हाथ से निकल गया था, वह तो न आ सका । हो, ओर बहुत 
से इलाके सम्मिलित हो गये । 

अकबर के प्रताप ने आकर इस घटना की भविष्यद्वाणी 
कर दी होगी, इसी लिये उसने पहले से शेख अब्बुलफजल को भेज 

दिया था। यदि शेख वहाँ न जा पहुँचते और उस दशा में, 
शाहजादे की म्रत्यु हो जाती तो सारी सेना नष्ट हो जाती। सब 
देशों में बड़ी बदनामी होती ओर ऐसी कठिनाइयाँ उपस्थित होती 
कि बरसों में भी देश न सेमलता । सम्राद्‌ के पाश्चेवर्तियों ने 
मेरे निवेदन न सुने और दुष्ट उद्देश्य से शाहजादे के मरने का 
समाचार छिपाया । यदि बादशाह को इस दुघंटना का समाचार 
मिल जाता तो वह तुरन्त सेना और कोष भेज देता में तो 
इश्वर के दरबार में अपना निवेदन कर रहा था और ऋृपाल 
सम्राट्‌ की मुझ पर कृपा नित्य बढ़ती जाती थी। सेना का ऐसा 
प्रबन्ध हो गया जिसका लोगों को सहज में अनुमान भी न हो 
सकता था। दूर और पास के लोग चकित हो गए। इंश्वर की 
महिमा का ज्ञान होना मनुष्य की शक्ति के वाहर है । भला मुझ 
दुबल से क्‍या हो सकता है ! 

दरबार मे जो लोग मेरे सम्बन्ध सें व्यंग्य-बचन कहते थे 
ओर उलदी-सीधी बातें बनाते थे, उन्हें मोन ओर पश्चात्ताप ने 
दबा लिया। अशुभवचिन्तक लोग अनेक प्रकार की भूठी बातें 
बनाते थे और कहते थे कि बादशाह ने स्वयं जान-बूमककर शेख 
को दरबार से दूर फेंक दिया है। पर उस वास्तविक काम 
बनानेवाले परमात्मा ने इसी को मेरा सिर ऊँचा करने का साधन 
बना दिया और उन लोगों को सदा के ल्रिये लज्ञा के घर में बैठा 
दिया । में युद्ध की व्यवस्था करने लगा। सुन्दरदास को सेना देकर 
तुलतुम के क्िछे पर भेजा । उसने बुद्धिमत्ता से वहों के कुछ निवा- 
सियो को बुलाया । उन्हीं में से एक जाकर किलेदार को अपने 
साथ ले आया । थोड़ी ही रगड़-भड़ में किला हाथ आ गया 

सोइंदबेग ओर मेरा पुत्र दोनों कारागार मे थे। थोड़े ही 
दिनो में बादशाह ने मेरे पुत्र को भी दक्षिण की चढ़ाई मे सम्मिलित 
होने के लिए नियुक्त करके दौल॒ताबाद भेजाँ[ किलेवाले ने लिखा 
कि यदि आप पका वचन दे ओर हमारा सन्‍्तोष हो जाय कि 
हमारा माल-असबाब न छीना जायगा तो हम किले की चामियों 
दे देते है। इसका भी अबन्ध हो गया । कुछ हबशी और दक्खिनी 
उपद्रवी इधर के इलाके मे थे। अपने पुत्र अब्दुरहमान को 
पन्द्रह सो सवार अपने ओर उतने ही बादशाही सवार देकर उन 
लोगो को दमन करने के लिये भेजा । जब शाहजादे की मृत्यु का 
समाचार फैला, तब मैंने मिरजा शाहरुख को बुलाया। ऐसी 
दुघटनाएँ होने पर लोग हजारों हवाइयो' उड़ाते हैं; इसलिये 
इश्वर जाने मिरजा क्‍या सोच कर रह गए। मुझे तो मिरजा 
से यह आशा थी कि यदि आज्ञापत्र न भी पहुँचेगा ओर समय 
आ पड़ेगा तो वह बेचेन हो कर आप ही मेरी सहायता के लिये 
आ पहुँचेंगं। लेकिन वह कहनेवालों की बातों में आ गए । 
जब बरावर क्रोधयुक्त आज्ञापत्र पहुँचे और अन्त में बादशाह 
ने हुसेन सजावल को भेजा, तब विवश होकर उन्होंने भी अपने 
स्थान से प्रस्थान किया । अब वे भी आकर शाही सेना में सम्मि- 
लित हो गए। में स्वागत कर के ढेरों में ले आया | ऐसे बीर 
ओर सच्चरित्र रत्न के आने से दिल खुल गया। शेर ख्वाजा 
नामक पुराना अनुभवी सरदार सुलतान मुराद के साथ एक 
सेना का अफसर होकर गया,शथा ओर सीमा पर बीर नामक 
परगने की रक्षा कर रहा था । वा ऋतु आईं । समाचार मिला 
कि दक्खिनियों ने सेनाएँ एकन्र करना आरम्भ किया है ओर 

अम्बर तथा फरहाद पॉच हजार ह॒ब्शी तथा दक्खिनी सवार 
ओर साठ मस्त हाथी लेकर आनेवाले हैं। शेर ख्वाजा के पास 
केवल तीन हजार सेना थी। लेकिन वह आप ही निकल कर 
ओर नगर से कई कोस आगे बढ़ कर शत्रु पर जा पड़ा | लेकिन 
उसके पास सेना कम थी, इसलिये वह लड़ता-सिड़ता पीछे हटा 
ओर किले में बन्द होकर बैठ गया । उस युद्ध में वह घायल भी 
हो गया था। लेकिन फिर भी यह समाचार फेल गया कि उसने 
शत्रु को परास्त कर दिया। उसने मेरे पास भी पत्र भेजा था ! 
मेने ओर सेना भेज दी । जब यह समाचार पहुँचा, तब मन्त्रणा 
के लिये सभा हुईं। किसी की सम्मति नहीं थी । पानी मूसल- 
धार बरस रहा था। उसी समय में बिना सेना आदि लिए 
अकेला चल पड़ा । लश्कर की व्यवस्था शाहरुख के सुपुद कर 
दी। अपने पुत्र शेख अब्दुरहमान को दौलताबाद से बुलाया 
ओर कहा कि गंग नदी के तट पर जाओ ओर सैनिकों को 
समेटो । कहीं में और कहीं मेरा लड़का, दोनो जगह-जगह 
चोकियाँ जमाते फिरते थे। उद्दश्य यह था कि आगे का काम 
चलता रहे ओर पीछे की ओर से निश्चिन्त रहें । बादशाही सर- ' 
दारों में कोइ अच्छा साहसी दिखाई नहीं पड़ता था। मिरजा 
यूसुफलों बीस कोस पर थे । में अकेला उधर चल पड़ा । रात के 
समय वहाँ पहुँच कर उसे भी सहायता के लिये प्रस्तुत क्रिया | 
इधर-उधर की सेनाओं को समेट कर साथ लिया । लश्कर की 
अवस्था ठीक करके आगे बढ़ा । गोदावरी नदी चढ़ाव पर थी । 
परन्तु सोभाग्यवश वह सहसा आप ही उतर गई । सेना पैदल 
ही चल कर पार उतर गई। शत्रु की जो सेना नदी किनारे 

है, 


पड़ी थी, वह हरावल की ऋपट मे आ गई । दूसरे दिन लश्कर 
बीर के किले के चारों ओर से भी उठ गया। मेंने इश्वर को 
अनेकानेक धन्यवाद दिए और खुशी के जलसे किए। गंग नदी 
के तट पर छावनी डाली । अब उस देश में आतंक छा गया। 
जब अकबर ने देखा कि यहाँ के सरदारों से दक्षिण का युद्ध 
नहीं संमलता, तब उसने दानियाल को ओर सेना देकर भेजा । 
साथ ही खानखानों को शिक्षक का मन्सब दिया ४8 । 

अब्बुलफजल लिखते हे कि उसी दिन बड़े शाहजादे सलीम 
अथान्‌ जहोंगीर को अजमेर का सूबा देकर राणा पर चढ़ाई 
करने का काम उसके सपुदद किया। सम्राट को उससे बहुत प्रेम 
है और वह प्रेम निरन्तर बढ़ता ही जाता है। परन्तु वह मद्यप है 
ओर उसे अच्छे-बुरे का ज्ञान नहीं है । कुछ दिनों तक बादशाह 
ने उसे अपनी सेवा में उपस्थित होकर सलाम करने से रोक दिया 
था। लेकिन मरियम मकानी के सिफारिश करने पर सलाम 
करने की आज्ञा मिल गई । उसने फिर वचन दिया कि में ठीक 
माग पर चल्ँगा और साम्राज्य की सेवा करूँगा। बादशाह मालवे 
में जाकर शिकार खेलने लग गए जिसमें चारों ओर जोर रहे । 
खानाखानों को दानियाल के साथ रहने के लिये भेज दिया। 
साथ ही यह भी आज्ञा दे दी कि जिस समय खानखानों वहाँ 
पहुँचे, उस समय अब्बुलफजल दरबार के लिये शस्थान करे | 
मैने बहुत खुशियों मनाई और इसी बीच में तबाले का किला 
जीत लिया ॥ 


* विशेष बातें जानन के लिये खानख|नों को प्रकरण देखो । 
डे 

अकबर को समाचार मिला था कि बड़ा शाहजादा माग 
में विलग्ब कर रहा है। इसलिये उसने भी अब्दुलअही 
मीर-अदल को अनेक प्रकार के उपदेश देकर भेजा | में अहमद- 
नगर की ओर चल पड़ा ।४ बुरहान-उल्‌-मुर्क की बहन चाँद 
वीवी अब उसके पोते बहादुर को दादा का उत्तराधिकारी बनाकर 
सामना करने के लिये तैयार हुईं | कुछ सेना ने उसकी अधीनता 
स्वीकृत कर ली। आमंगरों बहुत से उपद्रवी हबशियों को साथ 
लिए हुए उस बालक को बादशाह मानता था। पर साथ ही वह 
चोद बीबी के प्राण लेने की चिन्ता से था। वह बेगम बादशाही 
अमीरों के पास खुशामद के सेंदेसे भेजा करती थी। साथ ही 
उधर दक्खिनियों से भी मित्रता की बातें करती थी। मुझसे भी 
वह उसी प्रकार की बातें करने लगी। मेने उत्तर दिया कि यदि 
तुम दूरदर्शिता तथा बुद्धिमत्तापूवक आकर बादशाही दरबार के 
साथ सम्बद्ध हो जाओ तो इससे अच्छी ओर कौन सी बात हा 
सकती है । सब शर्तें ते करने ओर पका वचन देने का भार में 
अपने ऊपर लेता हैँ । ओर नहीं तो व्यथे बातें करने से कोई 
लाभ नही और आगे से बात-चीत बन्द । उसने शुभचिन्तक 
सममभ कर मित्रता का बन्धन दृढ़ किया । सच्ची शपथों के साथ 
अपने हाथ का लिखा निश्चय-पत्र भेजा। उसमें लिखा था कि 
जब तुम आमभंगखाँ को परास्त कर लोगे, तब में किले की कुंजियों 
तुम्हारे सपुद कर दूँगी। छेकिन इतना है कि दौलताबाद मेरी 
जागीर रहे । साथ ही यह भी आज्ञा हो कि में कुछ दिनों तक 
वही जाकर रहूेँ। जब चाहूँ, तब दरबार में उपस्थित होऊ। 
बहादुर को दरबार में भेज दूँगी। सुमे दुःख है कि साथियों के 

सहायता न देने से काम में देर हो गई । शाहगढ़ में लश्कर देर 
तक पड़ा रहा ओर शाहजादे के आने में बहुत विलम्ब हुआ । 
आभंगख्रो की अशुभ-चिन्तना ओर भी बढ़ गई । उसने शमशेर- 
डलू मुल्क को, जिसके वंश में बरार का शासन था, कैदखाने से 
निकाल कर सेना को साथ लिया और दौलताबाद से होता हुआ 
वह बरार की ओर चल पड़ा । उसने सोचा था कि वहाँ शाही 
सेना की सब सामग्री और वाल-बच्चे हैं। यह लोग घबरायेंगे 
ओर लश्कर मे खलबली मच जायगी। मुझे तो पहले से ही 
इसकी खबर थी। में मिरजा यूसुफों आदि को सेना देकर 
उधर भेज चुका था। परन्तु वे लोग निश्चिन्त होकर मधुर 
स्वप्न देखते रहे । उसने बरार प्रदेश में पहुँच. कर खलबली मचा 
दी । बहुत से रक्षकों के पैर उख्ड़ गए। बहुत से लोग प्रेम से 
विहल होकर वाल-बच्चों की रक्षा करने के लिये उठ दोड़े । मेने 
उधर सेना भेजी और स्वयं अहमदनगर की ओर चल पड़ा 
कि बाहर के उपद्रवियों की गरदन दबाओऊँ और चोद बीबी की 
बात का खरा-खोटा देखूं। एक ही पड़ाव चले थे कि शन्रुओ ने 
सब ओर से सिमट कर अहमदनगर की रक्षा के लिये उधर 
प्रस्थान किया । छेकिन अकबर के प्रताप ने खबर उड़ा दी कि 
शमशेर-उल्‌-मुल्क मर गया । यूसुफलों मी चौंक कर दौड़े । कई 
सरदारों को आगे बढ़ा दिया। उन्होंने दम न लिया। मारामार 
चले गए । रात के समय एक जगह जा पकड़ा । बड़ी हलचल 
मची । उसी अवस्था में शमशेर-उलू-पुल्क मारा गया और विजय 
का डंका बजा । 

युद्ध विजय के मार्ग पर चल रहा था। लश्कर गंग 

नदी के तट पर मेग-पटन नामक स्थान में था। इतने में शाह-. 
जादे की आज्ञाएँ निरन्तर पहुँचने लगी कि तुम्हारा परिश्रम 
पास ओर दूर सब जगह के लोगों को विदित हो गया है। हम 
चाहते है कि हमारे सामने अहमदनगर फतह हो | तुम अपना 
विचार छोड़ दो । अब हमें मार्ग में विल्मम्ब न होगा। यहाँ 
लश्कर सें एक नया उपद्रव खड़ा हुआ । जब शाहजादा बुरहान- 
पुर पहुँचा, तब बहादुरखों आसीर के किले से नीचे न उतरा । 
शाहजादे ने चाहा कि उस उहंड की गरदन मसल डाले | मिरजा 
यूसुफलों अहमदनगर के युद्ध-क्षेत्र में था। वह ओर आगे 
बढ़ना चाहता था । उसे भी बुला लिया । यह देखकर और लोगों 
ने भी उधर का ही रुख किया । बहुत से सरदार बिना आज्ञा के 
भी उठ दौड़ । जो शत्रु अब तक मन ही मन कॉप रहा था, वह 
अब शेर हो गया। कई वार उसने रात के समय छापे मारे । 
बहादुरों ने खूब दिल लड़ाए ओर अच्छी धघकापेल की | इंश्वर 
ने रक्षा की जिससे बराबर विजय पर विजय होती गई ओर शत्रु 
तितर-बितर हो गए। अब आमभंगखाँ ने नम्र बन कर खुशामद 
करना शुरू किया 


अहमदनगर 


अकबर के पास दानियाल और बहादुरखों के सम्बन्ध के 
सब समाचार पहुँचे। ( कदाचित्‌ अब्बुलफजल ने भी लिखा 
होगा कि शाहजादा लड़कपन करता है। अहमदनगर का बनता 
हुआ काम बिगड़ जायगा | आसीर का काम तो हुजूर जब चाहेंगे, 
बना-बनाया है ही। ) शाहजादे के नाम आज्ञापत्र निकला कि 

आहमदनगर पर चढ़े चले जाओ। बहादुरखों का न आना 
उद्ंडता के कारण नहीं है। इस मामले को हम समझ लेंगे। 
शाहजादा चल पड़ा । बादशाह आगे बढ़े । बहादुरखाँ ने अपने 
पुत्र कबीरखों को कुछ खबासों के साथ हुजूर की सेवा में भेजकर 
अच्छे अच्छे उपहार सेंट किए । यद्यपि अमीरों का आना-जाना 
वराबर हो रहा था ओर उसे लिखा भी जा रहा था, तथापि वह 
स्वयं सेवा मे उपस्थित न हुआ । विवश होकर उस पर चढ़ाई 
करने की आज्ञा दी गई। अब्बुलफजल के पास आज्ञापत्र 
पहुँचा कि सेना की व्यवस्था मिरजा शाहरुख को सोंप कर 
बुरहानपुर में चले आओ । यदि बहादुरखों उपदेश मान कर साथ 
दे तो उसे पिछले अपराधों की क्षमा का सुसमाचार सुनाकर साथ 
ले आओ । नहीं तो शीघ्र सेवा मे उपस्थित हो, क्‍योंकि कुछ 
परामश करना है । 

जब ये बुरहानपुर के पास पहुँचे, तब बहादुरखों आकर 
मिला । वह उनके उपदेश सुन कर साथ चलने को प्रस्तुत हो 
गया । लेकिन घर जाकर फिर बदल गया। वहाँ से उसने कुछ 
ऊट-पटॉग उत्तर भेज दिया। ये आज्ञानुसार आगे बढ़े । यहाँ 
नोरोज के जशन की घूमधाम हो रही थी । रात का समय था । 
परियों नाच रही थीं | गबेएण तान छ रहे थे। तारों भरे आकाश 
ओर चॉदनी रात की बहार थी। पास ही फूलों से भरा चमन 
था। दोनों के मुकाबले हो रहे थे । शुभ मुहत में पहुँच कर 
बादशाह के चरणों के आगे सिर रख दिया । अकबर के हृदय 
के प्रेम का इसी से अनुमान कर लेना चाहिए कि उसने उसी 
समय यह शेर पढ़ा-- 

अथात्‌--रात हँस पड़े और चन्द्रमा प्रसन्न हो ( अथाव 
सुहावनी और चोदनी रात हो ) जिसमें में तुझसे प्रत्येक विपय 
में बातें करूँ । 

शेख इसके धन्यवाद मे बहुत देर तक उसी प्रकार चुपचाप 
खड़े हैं। खान आजम शेख, फरीद बखशी बेगी को और उन्हे 
आज्ञा हुई कि असीर की जागीर को घेर लो और उस पर 
मोरचे लगा दो । शीघ्र ही इस आज्ञा का पालन हों गया । शेख 
फरीद अपनी सेना की कमी ओर शज्रु की सेना की अधिकता के 
विचार से दूरदशिता करके तीन कोस पर थम गए। लेकिन 
कुछ उच्च दृष्टिवाले (लोगों ने ( सम्भवतः खान आजम से अमि- 
प्राय है ) शिकायत की जिससे हुजूर मन में कुछ दुःखी हुए । 
जब शेख सेवा में आए ओर उन्होंने वास्तविक समाचार सुनाया, 
तब बादशाह का चित्त शान्त हो गया । उसी दिन अब्बुलफजल 
को चार-हजारी मन्सब ओर खानदेश प्रान्त का प्रबन्ध दिया 
गया । उन्होंने जगह-जगह आदमी बैठाए। एक ओर अपने भाई 
शेख अव्बुल बरकाव को बहुत से बुद्धिमानों के साथ भेजा और 
दूसरी ओर अपने पुत्र शेख अब्बुरहमान को । बादशाही सेबकों 
के साहस ने थोड़े ही समय में उद्दंडों की गरदने खूब मसल दीं । 
बहुतों ने आज्ञा-पालन का सुख भोगा । सेना ने अधीनता स्वीकृत 
की । ज़मींदारों को सन्तोपष हो गया और उन्होंने अपने अपने 
खेत सँमाले । 

अब्बुलफजल ने बादशाह की कृपाओं और अनुग्रहों तथा 

अपनी योग्यता ओर बुद्धिमत्ता से अपने लिये ऐसी पहुँच कर ली 
थी कि उसके उपायों और लेखों की कमन्दों ने इलाकों के 
हाकिसों को खींच कर दरबार में उपस्थित कर दिया। भाई 
ओर बेटा खान्देश प्रदेश में घोर परिश्रम कर रहे थे । बादशाह 
ने शेख को चार-हजारी मनन्‍्सब देकर उसकी प्रतिष्ठा बढ़ाई। 
“सफदर अलीखों, जो राजी अलीखों का पोता और शेख का भान्जा 
था, बादशाह के बुलाने पर आगरे से चल कर उसकी सेवा मे 
उपस्थित हुआ । वह खानदानी सरदार था, इसलिये उसे हजारी 
सनन्‍्सव प्रदान किया गया और यह सोचा गया कि इसके कारण 
देश में अच्छा प्रभाव उत्पन्न होगा । अब्बुलफजल को प्रबन्ध 
के लिये जहॉगीर के इलाके से बड़ा इलाका मिला था अकबर- 
नामे का अध्ययन करने से लोगों के मन के हाल जगह-जगह 
खुलते हैं। इस युद्ध मे जो घटना घटी थी, यहाँ केवल उसके 
विवरण का अनुवाद दे दिया जाता है। शेख स्वयं लिखते है-- 
“इस वष साम्राज्य में जो बड़ी बड़ी घटनाएँ हुई, उनमें सब से 
बड़ी घटना शाहजादे की अयोग्यता और अनुचित आचरण है । 
वह राणा उदयपुर के कान उमेठने के लिये भेजा गया था। 
लेकिन उसने आनन्द-मंगल, मद्य-गपान और बुरे लोगों के साथ 
में कुछ समय अजमेर में ही बिता दिया । फिर उदयपुर को उठ 
दोड़ा । उधर से राणा ने आकर हलचल मचा दी और बसे 
हुए स्थान छूट लिए। माधवसिह को सेना देकर उधर भेजा | 
राणा फिर पहाड़ों में घुस गया और लौठती हुई सेना पर उसने 
रात के समय छापा मारा । बादशाही सरदार अड़े, परन्तु क्या 
हो सकता था। विफल होकर लौट आए | यह कार्य अच्छी तरह 

से होता हुआ न दिखाई दिया । मुसाहबों के कहने से शाहजादे 
ने इसलिये पंजाब जाने का विचार किया कि वहाँ चलकर मन 
के होसले निकाले जायें। अचानक समाचार मिला कि बंगाल में 
अफगानों ने उपद्रवः मचाना आरम्भ कर दिया है। राजा मान- 
सिह ने उधर का मार्ग दिखलाया । उस चढ़ाई को अपूण छोड़ 
कर चढ़ दौड़ा। आगरे से चार कोस ऊपर चढ़ कर जमना 
पार उतरा । मरियम मकानी को सलाम करने भी न गया । इन 
चालों से वह दुःखी हुई । फिर भी प्रेम के मारे आप पीछे गई । 
सोचा कि सम्भव है कि आज्ञाकारिता के मार्ग पर आ जाय । 
उनके आने का समाचार सुनते ही शाहजादा शिकारगाह से नाव 
पर बैठा और झट नदी के मांग से आगे बढ़ गया । वह निराश 
होकर लौट आई । उसने इलाहाबाद पहुँच कर लोगों की जागीरे 
जब्त कर लीं। बिहार का खजाना तीस लाख से भी अधिक 
था। वह ले लिया ओर बादशाह बन बैठा । बादशाह को उसके 
साथ असीम अम था । कहनेवालों ने वास्तविक से भी अधिक 
बातें बनाई और लिखनेवालों ने ग्राथना-पत्र भेज कर सम- 
भाई । परन्तु पिता को किसी बात पर विश्वास न हुआ । आज्ञा- 
पत्र भेज कर उससे समाचार पूछा तो उसने अपनी राजनिष्ठा 
की एक लम्बी-चोड़ी कहानी लिख भेजी और कहा कि मै निर्दोष 
हूँ ओर सेवा में उपस्थित होता हूँ ।” 

इस बीच में अब्बुलफजल निरन्तर अपना काम कर रहे 
थे। बहादुरखोँ और उसके सरदारों को बराबर पत्र लिखते 
थे जिनका कहीं थोड़ा और कहीं पूरा प्रभाव प्रकट होता था। 
एक अवसर पर अपने प्रिय सम्राट्‌ के सम्बन्ध में लिखते हैं--- 

“लाल बाग से आकर विश्राम किया। उस बाग की शोभा 
वर्णन करने का काम इस लेखक के सर्पुद था। में देर तक 
नम्नता तथा अधीनतापूबक धन्यवाद देता रहा । मेरे लिये आज्ञा- 
कारिता तथा सेवको के उपयुक्त आचरण करने के द्वार खुले ।” 

आसीर की विजय 

आसीर # पंत के ऊपर एक बहुत अच्छा और मजबूत 
किला है । ऊँचाई और मजबूती में और कोई किला उसकी 
समता नहीं कर सकता । उत्तर की ओर पवत के बीच में माली 
का किला है। जो आसीर के उस अनुपम और अड्भूत किले में 
जाय, वह इस किले में से होकर जाय । इस किले के उत्तर में 
छोटी माली है । इसकी थोड़ी सी दीवार तो हाथ की बनाई हुई 
है ओर बाकी पहाड़ की धार दीवार बन गई है। दक्षिण मे ऊँचा 
पहाड़ है जिसका नाम करद॒ह है । इसके पास की पहाड़ी सँपिन 
कहलाती है । विद्रोहियों ने प्रत्येक स्थान को तोपों ओर सैनिकों 
से हृढ़ कर रखा था। वे अदूरदर्शी सोचते थे कि यह द्ूट न 
सकेगा । अनाज मेंहगा, मंड़ियों दूर, अकाल से सब लोग दुःखी 
हो रहे थे। उधर किलेवालों ने आस-पास के लोगो को धन 
देकर फुसला लिया था| 

वादशाही सरदार अपने अपने मोरचों से आक्रमण करते 

थे, पर शत्रु पर कुछ भी प्रभाव न पड़ता था । शेख ने एक पहाड़ 

* यह किला आस्ा अद्दीर का बनवाया हुआ है जो किसी समय में 
बड़ा साहसी ओर विजयी वीर था। वह असंख्य घन-सम्पत्ति और कोष 
उस किले की नींव भे दबाऋूर संसार से उठ गया था । 

की घाटी से एक ऐसे चोर रास्ते का पता लगाया जहाँ से अचा- 
नक माली की दीवार के नीचे जा खड़े हों। बादशाह से निवेदन 
करके आज्ञा ले ली। जो अमीर घरे में परिश्रम कर रहे थे. 
उन सबसे मिल कर निश्चय किया कि अमुक समय में आक्रमण 
करूँगा । जब नगाड़े ओर करनाय का शब्द सुनाई पड़े, तब तुम 
सब लोग भी नगाड़े बजाते हुए निकल पड़ना । सब लोगों ने 
विवश होकर यह बात मान तो ली, पर बहुतों को यह बात कहानी 
सी ही जान पड़ी । 

एक दिन बहुत अंधेरी रात थी और वषों हो रही थी। कुछ 
विशिष्ट सिपाहियों की टोलियाॉँ बना कर अपने साथ ले लीं 
ओर धीरे-धीरे सापिन पहाड़ी पर चढ़ते रहे । पिछली रात के 
समय सेना ने उसी चोर रास्ते से होकर माली का द्वार जा 
तोड़ा । बहुत से साहसी वीर किले मे घुस गए ओर वहाँ नगाड़े 
तथा करनाय बजाने लगे। यह सुनते ही अख्बुलफजल स्वयं 
दौड़े। पी फटने के समय सब लोग वहाँ जा पहुँचे । अब्बुल- 
फजल दूसरी ओर से रस्से डाल कर सब से पहले आप किले 
में जा कूदे | फिर ओर वीर भी च्यूँटियों की तरह पंक्ति बॉब कर 
चढ़ गए। थोड़ी ही देर में सब शत्रु नए हो गए। वहाँ से 
शेख आसीर के किले की ओर चलन पड़े, क्‍योंकि माली पर 
अधिकार हो ही गया था इस पराजय के कारण बहादुरखों' 
का साहस जाता रहा । “उघर से समाचार आया कि दानियाल 
ओर खानखानों ने अहमदनगर जीत लिया “सब से बड़ी कठिन- 
ता यह हुईं कि किले मे बीमारी फेल गई और अनाज के खेतः 
ऐसे सड़ गए कि मनुष्यों का तो कहना ही क्‍या, पशु तक मुँह न 


[| दे 


डालते थे। प्रजा ओर सरदार सब के जी छूट गए । कुछ समय 
तक आगा-पीछा होता रहा । “अन्त मे उन्होंने घबरा कर आसीर 
का किला भी सॉंप दिया। यह घटना सन्‌ १००९ हि० ( सन्‌ 
१६०१ ३० ) की है |... 

सुलतान बहादुर गुजराती के ग॒ुल्ामों या दासों में से एक 
पुराना बुड्डा था जो सुलतान का अधिकार ओर वेभव नष्ट हो 
जाने पर ( हुमायूँ के शासन-काल के आरम्म में ) यहाँ आ बैठा 
था। किले की कुंजियों उसी के सपुद थीं। अब वह अन्धा हो 
गया था। उसके कई जवान लड़के थे । चौकसी के बुज उनमें से 
एक एक के हवाले थे । जब उसने सुना कि किला शत्रुओं को 
सौंप दिया गया, तब उसने ग्राण त्याग दिए। अब जरा उसके 
पुत्रों का साहस देखिए । पिता की मृत्यु का समाचार सुन कर 
व बोले कि अब इस राज-लक्ष्मी का ग्रताप नष्ट हो गया । अब 
जीवित रहना निलंज्जता-पूण है। यह कह कर उन खब ने भी 
अफीम खा ली | *सींसिकवालों ने पहले तो शरण मॉगी थी, पर 
अमीरों की उदासीनता के कारण वे भी बलवान होते गए ओर 
उनका विषय भी एक विकट प्रश्न बन गया। खानखानों को 
अहमदनगर और उन्हें अच्छी खिलअत ओर खासे का घोड़ा 
ओर झंडा तथा नगाड़ा देकर उधर रवाना किया । ६... 

इधर तो अकबर का प्रताप देशों पर विजय प्राप्त करने में 
अद्भुत चमत्कार दिखला रहा था, उधर शुभवचिन्तकों के निवेद्न- 
पत्र तथा मरियम मकानी का पत्र आया कि जहॉगीर खुलम-खुल्ला 
विद्रोही हो गया । बादशाह ने सब काम उसी प्रकार छोड़े ओर 
अमीरों को सेवाएँ सोंप कर आप उधर चल पड़ा । 

शाह का आज्ञापत्र पहुँचा कि खानखानों के साथ जाओ, ठव वे 
चकित रह गए। यहाँ तो उन्होंने बहुत से वीरों को समेटा था । 
नासिक का किला और विद्रोहियों की गरदन टुटना चाहती थी; 
इख्वर जाने, जो बहाने बनानेवाले बादशाह की सेवा में उपस्थित 
थे, उन्होंने ( अथात्‌ खानखानों के पक्षपातियों ने ) बादशाह की 
मति बदल दी या उन्हें वास्तविक बातों का पता न लगा । खान- 
खानों का पक्षपात सीमा से बढ़ गया जो मुझे यहाॉ से बुला 
लिया । विवश होकर अपने पुत्र अब्दुरहमान को वहाँ का 
काम सॉंप कर बादशाह की आज्ञा का पालन किया। जब यहा 
पहुँचे, तब खानखानों कभी वो उन्हे मन्त्रणा और परामर्श में 
रखते थे, कभी किसी उद्दंड को दबाने के लिये और कभी किसी 
दक्खिनी सरदार को डराने-धमकाने के लिये भेजते थे। शेख 
मन में तो दुःखी थे, परन्तु उनकी प्रकृति ही कुछ ऐसी थी कि बाद- 
शाह की आज्ञाओं का पालन इस प्रकार करते थे कि मानों स्वयं 
अपनी इच्छा से ही कर रहे हैं । उनका हृदय थेय का पर्वत था 
ओर साहस किसी बहुत बड़े नद के समान था। यहां भी आज्ञा- 
पालन को अपना कत्तव्य समक कर समय की प्रतीक्षा करते थे । 
यह दुनिया भी बहुत ही विलक्षण और चालबाज है । यह 
धमनिष्ठ व्यक्ति को भी नास्तिक बना देती है। पहले शेख और 
खानखानों में इतनी अधिक मित्रता थी क्वि यदि दोलों के पतन्न- 
व्यवहार देखे जायें तो ऐसा मालुम होगा कि मानो प्रसी और 
प्रेमिका के पत्र है। जब दोनों का मामला इस बूढ़ी दुनिया 

पर आ पड़ा तो ऐसे बिगड़े कि सब भूल गए । 

शेख ओर उनका पुत्र दोनों ही बुलाए जाने पर भी अकबर 
के दरबार में अपनी बुद्धिमता ओर वीरता से ऐसे ऐसे काम 
करते थे कि देखनेवाले चकित हो जाते थे । 

अकवर-नामे के ३६ सन्‌ जलूसी के अन्त में एक स्थान 
पर कुछ ऐसी लिखावट मिलती है जो अच्छी तरह देखनेवाले 
को यह बतला देती है कि उस योग्य कायकत्तों को चाहे जो 
सवा सौपी जाय, परन्तु उसका आतंक कितना अधिक था | 

लिखते हे---“इस लेखक को नासिक की चढ़ाई पर भेजा । 
माग में शाहजादे की सेवा का सौभाग्य प्राप्त क्रिया । उन्होंने 
यह इच्छा प्रकट की कि हमारी सेवा में आ जाओ। मेने भी 
स्वीकृत कर लिया | वही राज्य की चढ़ाई थी जिसकी आफत 
मेरे सिर रखना चाहते थे । मैने उत्तर दिया कि मुझे; श्रीमान्‌ की 
आज्ञा का पालन करने में कोई आपत्ति नहीं है। परन्तु आप 
कास पर पूरा ध्यान नहीं देते। आपने ऐसा भारी काम कुछ 
लोभी अदूरदर्शियों पर छोड़ दिया है। जहाँ इतनी लापरवाही 
ओर संकुचित दृष्टि हो, वहाँ काम किस प्रकार चल सकता है ? 
खेर; किसी प्रकार कुछ सममे । स्वयं सव काम करने का भार 
लिया और खिलअत तथा एक घोड़ा देकर मुझे उधर भेजा । 
जमधर ओर नामवर हाथी भी प्रदान किया ।”' _० 

मोतमिदखों ने इकबालनामे में लिखा है कि सच्‌ १००९ हि० 
( १६०१ ३० ) में हथनाल सहित बीस हाथी और दस बढ़िया 
घोड़े पुरस्कार में मिलिे। सन्‌ १०१० हि० में एक खासे का घोड़ा 
ओर उसके साथ एक धोड़ा अब्दुरहमान को भी प्रदान किया । 
इसके बाद बीस घोड़े फिर भेजे । एक घोड़ा शेख अब्बुलखेर 

को भी प्रदान किया ओर कहा कि शेख को भेज दो | इसी सन में 
शेख को पचास हजार रुपया पुरस्कार मिला। लेकिन इस प्रकार 
के पुरस्कारों की कोई सीमा नही थी, क्योंकि ऐसे पुरस्कार सदा 
मिलते रहते थे। इसी वष शेख को पंज-हजारी मन्‍्सब भी प्रदान 
किया गया । तातपय यह कि लगभग तीन वर्ष इसी श्रकार 
दक्षिण में बीते। एक हाथ में झंडा और तलवार थी और दूसरे 
हाथ से कागज ओर कलम थी । सन्‌ १०१० हि० के रमजान 
मास मे वहीं अकबर-नामे का तीसरा खंड समाप्त क्रिया होगा; 
ओर उसी से उनकी रचनाओं का अन्त भी हों गया | ४ 
इस अरस्तू ने अपने सिकन्दर के हृदय पर यह बात भली 
भाँति अंकित कर दी थी कि सेबक केवल श्रीमान्‌ के व्यक्तित्व से 
ही सम्बन्ध रखता है । और वास्तव में यही बात थी भी। वह 
कहता था और सच कहता था कि आपकी शुभ कामना करना 
ओर आपके कामों के लिये अपने प्राण निछावर कर देना ही 
मेरा धर्म और कर्तव्य है। मै इसी को सब कामों से बढ़ कर 
समभता हूँ । जिसकी बात होगी, स्पष्ट रूप से निवेदन कर दूँगा । 
४“अझे अमीरों बल्कि शाहजादों से भी कोई मतलब नहीं हे “शेख 
वास्तव में सदा ऐसा ही करते भी थे, इसलिये अकबर के हृदय मे 
भी यह बात भल्ली भाँति अंकित हो गई थी । सब शाहजादे और 
उनमें भी विशेषतः सलीम इन्हें अपना चुगली खानेवाला समझता 
था, ओर इसी लिये सब इनसे अग्रसन्न रहते थे। अकबर ने 
दक्षिण के युद्ध से लौटकर सलीम ( जहाँगीर ) के साथ ऊपर से 
देखने में अपना सम्बन्ध बिलकुल ठीक कर लिया था। सन-- 
१०११ हि? ( १६०२३० ) में फिर सलीम ने सीधा मांग 

छोड़कर उलटे माग पर चलना आरम्म किया। इस बार वह 
ऐसा बिगड़ा कि अकबर घबरा गया । डसे इस बात का भी ध्यान 
था कि शाहजादा सलीम को अमीर लोग साम्राज्य का उत्तरा- 
घिक्रारी समभते हैं; इसलिये वे अवश्य ही अन्दर अन्दर उससे 
मिले होंगे । मानसिंह की बहन उससे ब्याही हुई थी, जिसके 
गर्भ से शाहजादा खुसरो उत्पन्न हुआ था। खान आजम की 
कन्या खुसरो से व्याही हुई थी । इसलिये बादशाह ने अब्बुल- 
फजल को लिखा कि युद्ध की सब व्यवस्था अपने पुत्र अब्दुरह- 
मान को सौंप दो और तुम अकेले इधर चले आओ | अब्बुल- 
फजल ने इसके उत्तर मे बहुत ही धैयपूवक निवेदन-पत्र भेजा 
जिसमें लिखा था कि इंश्वर के अनुग्रह और आपके प्रताप से 
सब काम ठीक हो जायगा । चिन्ता करने की कोई आवश्यकता 
नहीं है । यह सेवक श्रीमान्‌ की सेवा में उपस्थित हो रहा है । 
इस प्रकार अच्बुलफजल ने अहमदनगर मे अब्दुरंहमान 
को युद्ध सम्बन्धी सब बातें सममका-बुझा कर लश्कर और सामान 
वहीं छोड़ दिया और स्वयं केवल उन आदमियों को लेकर चला, 
जिनके बिना काम नहीं चल सकता था। शेख से सलीम बहुत 
अप्रसन्न था । “बह यह भी जानता था कि यदि शेख बादशाह 
की सेवा में पहुंच जायेंगे, तो मेरी ओर से बादशाह ओर भी 
अप्रसन्न हो जायेंगे ॥ इसलिये वह इधर उधर के राजाओं 
ओर सरदारों से मिल कर ऐसे उपाय करने लगा जिसमे स्वयं 
उसका काम खराब न हो। जब उसने सुना कि शेख दृक्खिन 
से अकेला चला है, तब उसने सोचा कि यह बहुत अच्छा अब- 
सर है। “धन दिनों राजा मधुकर शाह का पुत्र राजा नरसिंह- 

देव, जो वीरसिह देव जी उडेचा (ओड़्छा ) बुँदेला का सरदार था; 
डाके डाल कर अपना समय बिताता था। वह इस विद्रोह 
में शाहजादे के साथ था। सलीम ने उसे शुप्त रूप से लिख 
भेजा कि किसी अ्कार मार्ग में शेख को मार डालो । यदि इंश्वर 
की कृपा से मुझे राज-सिंहासन प्राप्त हुआ, तो  बुमहें यथेष्ट 
पुरस्कार और पद आदि से सम्मानित किया जायगा । वह बाद- 
शाही दरबार में बहुत अग्रतिष्ठित हुआ था, इसलिये डसने बहुत 
प्रसन्षता से यह सेवा स्वीकृत कर ली ओर दोड़ा हुआ अपने 
इलाके में जा पहुँचा ।/ 

जब शेख उज्जेन में पहुँचा, तब समाचार मिला कि राजा 
इस प्रकार इधर आया हुआ है । शेख के जान निछावर करने- 
वाले साथियो ने कहा कि हमारे साथ बहुत ही थोड़े आदमी हैं । 
यदि यह समाचार सत्य हो तो उसका सामना करना बहुत कठिन 
होगा । इसलिये अधिक उत्तम यह है कि यह मार्ग छोड़ कर 
चौंदे की घाटी से चछें। परन्तु शेख की मृत्यु आ चुकी थी, 
इसलिये उन्होने ला-परवाही से कहा कि ये सब लोग बकते हैं । 
चोर ग्रें इतना साहस कहाँ जो बादशाह के सेवकों का मार्ग रोके ' 
“सन्‌ १०११ हि० के रबी उलू अव्वल मास की / 
तारीख थी | शुक्र का दिन ओर ग्रातःकाल का समय था शेख 
अपने पड़ाव से उठा । दो तीन आदमी साथ थे बाग डाले, 
जंगल का आनन्द लेता हुआ, ठंढी-ठंढी हवा खाता हुआ और 
बातें करता हुआ चला जाता था ।बरा की सराय वहाँ से आध 
कोस रह गई थी ओर अन्‍्तरी का कस्बा तीन कोस था । सवार 
ने दौड़ कर निवेदन किया कि वह सामने धूल उड़ रही है. और 

इधर को ही आती हुईं जान पड़ती है। शेख ने बाग रोकी और 
ध्यान से देखा । उसके साथ जान निछाबर करनेवाला *शंदाइखोाँ 
अफगान था “उसने निवेदन किया कि यह ठहरने का समय 
नहीं है । शत्रु बहुत वेग से आता हुआ जान पड़ता है। हमारे 
साथ आदमी बहुत थोड़े है। इस समय उचित यही है कि तुम 
धीरे-धीरे चले जाओ। में इन भाइयों और साथियों सहित 
यथा-साध्य प्रयत्न करके रोकता हैँ। 'हमारे मरते-मारते तक 
अवकाश है। यहाँ से अन्तरी कस्बा दो तीन कोस है । अच्छी 
तरह वहाँ पहुँच जाओगे। फिर भय की कोई बात न रह 
जायगी। राय-रायान ओर राजा राजसिह दो तीन हजार आद- 
मियो के साथ वहाँ उतरे हुए है। शेख ने कहा कि गदाईखों, 
बड़े आश्रय की बात है कि ऐसे अबसर पर तुम ऐसा परामश 
देते हो। जलालद्दीन मुहम्मद अकबर बादशाह ने मुझ फकीर 
को मसजिद के कोने से निकाल कर सदर मसनद पर बैठाया | 
में आज उनकी इस निशानी को मिट्टी में मिला दँ और इस 
चोर के आगे से भाग जाऊँ, तो भला किस मुँह से ओर फिर 
किस ग्रतिष्ठा से में अपने बराबरवालों के साथ बैठ सकूँगा ? यदि 
जीवन समाप्त हो चुका है ओर भाग्य मे मरना ही लिखा है, 
तो क्‍या हो सकता है ? यह कहकर बहुत वीरता से घोड़ा 
उठाया । गदाईखोँ फिर घोड़ा मार कर आगे आया ओर बोला 
कि सिपाहियों को ऐसे मौके बहुत पड़ते हैं। यह अड़ने का 
समय नहीं है । पहले अन्तरी में जाओ ओर वहाँ से आदमियों 
को साथ लाकर फिर इनपर आक्रमण करो। अपना बदला 
चुकाना तो सिपाहियों का पेच है। परन्तु शेख की मृत्यु आ 

चुकी थी, इसलिये वह किसी प्रकार न माना । यहाँ यह बातें 
हो रही थीं कि शत्रु लोग सिर पर आ पहुँचे। उन्होंने हाथ 
हिलाने का भी अवकाश न दिया। शेख बहुत वीरता से तलवार 
पकड़ कर डटा । कुछ अफगान साथ थे, जो जान निछावर 
करके कीर्तिशाली बने | शेख को यों तो कई घाव लगे थे, लेकिन 
बरल्ले का एक ऐसा घाव लगा कि घोड़े से नीचे गिर पड़ा। 
जब युद्ध का निपटारा हो गया, तब लाश की तलाश होने लगी । 
जो साहसी किसी समय अकबर का सिहासन पकड़ कर निवेदन 
ओर आपत्तियोँ करता था और चिन्तन रूपी घोड़े पर चढ़ कर 
विचार-जगत्‌ को परास्त करता था, एक वृक्ष के नीचे निर्जीब 
पड़ा है। घावों से रक्त बह रहा है और इधर उधर कई लाशे 
पड़ी है। उसी समय सिर काट लिया और शाहजादे के पास 
भेज दिया । शाहजादे ने पाखाने मे डलवा दिया । कई दिनों तक 
वहीं पड़ा रहा । भाग्य मे यही लिखा था ! और नही तो शाह- 
जादे की अप्रसन्नता कौन-सी ऐसी बड़ी बात थी। वह कितना 
ही अधिक अगप्रसन्न होता, पर कह सकता था कि देखों, खबर- 
दार, शेख का बाल न बॉका होने पावे । उसे जीवित पकड़ लाओ 
ओर हमारे समज्न उपस्थित करो । लेकिन शराबी-कबाबी ओर 
अनुभवहीन लड़के को इतना ज्ञान कहाँ था कि समभता कि 
जीवित व्यक्ति पर तो हर समय अधिकार रहता है। जब मर 
ही गया, तब क्या हो सकता है ! 

_“अकबर के अमीरों के हृदय का भाव एक इस बात से प्रकट 
हो जाता है कि कोकलताशखों ने तारीख कही थी-- 

अथोत्‌--इश्वर के नबी की करामात रूपी तलवार ने विद्रोही 


का सिर काटा | ४” 
लेकिन कहते हैं कि स्वप्त में म्वयं रोख ने उससे कहा था 
कि सेरे मरने की तारीख तो स्वयं “बन्दः अब्बुलफजल” के 
अक्तरों से निकलती है । दुःख है कि मुल्ला बदायूनी उस समय 
जीवित नहीं थे। यदि होते ठो बड़ी खुशियाँ मनाते और 
इश्वर जाने क्या-क्या फूल-पत्तियोँ लगा कर इस घटना का 
उल्लेख करते । 
जहॉगीर जिस प्रकार हर एक काम ला-परवाही से कर 
शुजरता था, उसी प्रकार लापरवाही से अपनी तुजुक में लिख भी 
लेता था । जब उसने सिहासन पर आसीन होकर अमीरों को 
“रसब प्रदान किए हैं, तब लिखता है कि बुँदेले राजपूतों में से 
राजा नरसिह देव पर मेरी क्ृपादृष्टि है। वीरता, सञ्लननता और 
सरलता आदि गुणों में वह अपनी बराबरी के और लोगो से 
विशेषता रखता है। उसे तीन हजारी मन्सब प्रदान किया गया 
है । उसकी इस पद-ब्ृद्धि का कारण यह है कि आखीर के. दिनों 
में पिता जी ने अब्बुलफजल को दक्षिण से बुलाया। भारतवष 
के शेखजादों में वह अपने पांडित्य तथा बुद्धिमत्ता के कारण 
विशेषता रखता था और उसने अपनी इस ग्रकट अवस्था को 
अमपूर्ण व्यवहार के अलंकार से अछंकृत कर के भारी मूल्य पर 
पिता जी के हाथ बेचा था। उसका हृदय मेरी ओर से 
स्वच्छ नहीं था । सदा ग्रकट तथा शुप्र रूप से मेरी चुगली खाया 
करता था । “ने दिनों, जब कि दुष्ट उपद्रवियों के उपद्रव तथा 
बहकाने के कारण पिता जी मुझसे कुछ अप्रसन्न थे, यह निश्चित 

था कि यदि वह पिता जी की सेवा में उपस्थित हो जायगा, तो 
इस उड़ती हुई घूल को ओर भी अधिक बढ़ा देगा; ओर मेरे 
सम्बन्ध में बाधक होगा ओर ऐसा कर देगा कि मुझे विवश 
होकर उपयुक्त सेवाएँ करने से वंचित रहना पड़ेगा । नरसिंह देव 
का देश उसके माग से पड़ता था; ओर उन दिनों वह भी 
विद्रोहियों में था। मैने बार बार उसके पास सेंदेसे भेजे कि यदि 
तुम इस उपद्रवी को रोक कर इसकी हत्या कर डालोगे तो तुम 
पर पूर्ण अलुग्रह किया जायगा । सामथ्य ने उसका साथ दिया। 
जिस समय शेख उसके ग्रान्त में से होकर जा रहा था, उस 
समय वह आकर उस पर टूट पड़ा । थोड़े से साहस में उसके 
साथियों को तितर-बितर कर डाला ओर उसका सिर इलाहाबाद 
मे मेरे पास भेज दिया ।र्थ्रद्यपि इस घटना से स्वर्गीय पिता। स॑ 
को बहुत दुःख हुआ, छंकिन कम से कम इतना अवश्य हुआ कि 
में निश्चित्त और निभय होकर उनकी सेवा में उपस्थित होने के 
लिये गया ५फिर धीरे धीरे मन की मैल सफाई में बदल गई । 
भारतवष के इतिहास-लेखक आखिर इन्हीं बादशाहों की 
प्रजा थे | यदि वे वास्तविक बातें लिखते तो बेचारे रहते कहाँ ? 
मुल्ला मुहम्मद कासिम फरिश्ता अपने विश्वसनीय इतिहास 
में इस घटना के सम्बन्ध से केवल इतना लिखते हैं. कि इस सन 
मे दक्षिण से शेख अब्बुलफजल वादशाह की सेवा मे उपस्थित 
होने के लिये आ रहे थे । मार्ग में डाकुओं ने उन्हे मार डाला। 
बस । ओर इनका यह लिखना कुछ अनुचित भी नही था । 
पाठक देख सकते है कि वास्तविक बातें लिखने के अपराध में 
मुक्का अब्डुल कादिर के घर और उनके पुत्र पर जहाँगीर के 

हाथों क्‍या क्‍या विपत्तियों पड़ी । और यदि वे स्वर्य॑ जीवित रहते 
तो इश्वर जाने उनकी क्या गत होती । 

डिलीट नामक एक डच यात्री ने इस घटना का विवरण 
लिखा है । उसे अपने लेख में किसी का भय नही था। इसलिये 
उसने जो कुछ लिखा, वह यदि ठीक ही लिखा तो इसमें आश्चर्य 
की कोई बात नही । उसने लिखा है कि सलीम इलाहाबाद में 
आया ओर साम्राज्य पर अपना अधिकार जताने क्षगा। उसने 
अपने नाम का खुतबा पढ़वाया और अशर्फियों तथा रुपए भी 
अपने नाम से ढलवाए। बल्कि इस प्रकार की अशर्फियोँ और 
रूपए आदि महाजनों के लेन-देन में डलबा कर आगरे तक 
भेजवाए । उद्देश्य यह था कि बाप देखे और जले । बाप ने यह 
सब हाल शेख को लिखा । उसने उत्तर दिया कि श्रीमान निश्चिन्त 
रहे । जहाँ तक शीघ्र हो सकता है, में सेवा में उपस्थित होता हूँ 
ओर शाहजादे को, चाहे उचित और चाहे अनुचित रूप से, 
आपकी सेवा में उपस्थित होना पड़ेगा । 

कई दिनो में सब कामो की व्यवस्था करके शेख ने दानियाल 
से आज्ञा ली। दो तीन सौ आदमी साथ लेकर चल पड़ा । 
आज्ञा दी कि असबाब पीछे आवबे। सलीम को सब समाचार 
मिल रहे थे । वह जानता था कि शेख के मन में मेरे प्रति केसे 
भाव है। वह भयभीत हुआ कि अब पिता और भी अप्रसन्न 
होगा । इसलिये जिस प्रकार हो, शेख को रोकना चाहिए । राजा 
जज्जेन के सूबे में रहता था। उसे लिखा कि नरदा और 
ग्वालियर के आस-पास घात में लगे रहो और जहाँ अवसर 
पाओ, उसका सिर काट कर भेज दो। इसके लिये बहुत कुछ 

पुरस्कार तथा पंज-हजारी मन्सब का वचन दिया। राजा ने 
प्रसन्नता से स्वीकृत कर लिया । एक हजार सवार ओर तीन 
हजार पेदल लेकर घात में आ लगा और जासूसी के लिये 
क्रावल इधर-उ घर फेला दिए कि समाचार देते रहे । शेख को 
इस घात का बिलकुल पता न था। जब काछे बाग में पहुँचा ओर 
नरदा की ओर बढ़ा, तब राजा को समाचार मिला | वह अपने 
साथियों के साथ आकर अचानक टूट पड़ा और चारो ओर से 
घेर लिया। शेख और उसके साथी बहुत वीरतापूवक लड़े, पर 
शत्रुओं की संख्या बहुत अधिक थी, इसलिये सबके सब कटकर 
खेत रहे । शेख का शव॒ देखा गया तो उसमें बारह घाव थे | 
एक वृक्ष के नीचे पड़ा था। वहाँ से उठाकर सिर काटा और 
शाहजादे के पास भेज दिया | वह बहुत प्रसन्न हुआ । 

-/ इस विषय में तैमूरी वंश के सभी इतिहास-लेखक शेख को 
दोषी ठहराते हैं और कहते है कि वह अहंमन्य था और अपनी 
बुद्धि के आगे किसी को कुछ समभता ही न था 7 यहाँ भी उसने 
अहंमन्‍्यता की और उसका फल पाया । परन्तु वास्तव में यह 
विषय विचारणीय है । इसमें कोई सन्‍्देहु नही कि उसे अपने उत्कृष्ट 
गुणों तथा बुद्धिमत्ता का ज्ञान था । “अकबर के दरबार भें उसने 
जी तोड़ कर जो जो परिश्रम किए थे, ओर जान निछावर करके 
जो जो सेवाएँ की थीं, उन पर उसे पूरा भरोसा था । साथ ही 
उसने यह भी सोचा होगा कि मेरे जैसे व्यक्ति के लिये शाहजादा 
कभी ऐसी आज्ञा न देगा कि जान से मार डालो । बल्कि यह 
भी सोचा होगा कि उस शराबी-कबाबी लड़के ने कह भी दिया 
होगा तो भी जो सरदार होगा, वह मुझे मार डालने का कभी 

“विचार न करेगा । बहुत होगा तो बाँध कर उसके सामने उप- 
स्थित कर देगा। अमीर लोग बिद्रोह करते हैं, सेना की सेना 
काट डालते है, देश छूट कर उजाड़ देते हैं, फिर भी तैमूरी 
दरबारों में उनके अपराध इस प्रकार क्षमा कर दिए जाते है कि 
उनका देश ओर मन्सब ज्यों का त्यों उनके पास बना रहता है, 
बल्कि पहले से भी अधिक उच्च पद ग्राप्त करते हे । यहाँ तो कोई 
बात भी नहीं है। इतना ही है कि शाहजादा यह समभता है 
कि में उसके पिता से उसकी-ज्चुगलियों खाता हूँ | फिर इतनी 
सी बात के लिये मैदान से भागने ओर भगोड़ा कहलाने की क्‍या 
आवश्यकता है । में नामरदी और कायरता का कलंक क्‍यों अपने 
सिर ढूँ। क्‍यों न यहीं डट जाऊँ। अधिक से अधिक परिणाम 
यही होगा कि ये लोग मुझे; पकड़ कर शाहजादे के सामने ले 
जायेंगे। यदि ये सिकन्दर और अफ्लावून क्रोध के भूत बन जायें, 
तो भी मैं इन्हे परी बनाकर शीशे में तार छेँ । वह तो मूखे 
शाहजादा है। दो मन्तर ऐसे फ्ूँकृंगा कि उठ कर मेरे साथ हो 
जाय ओर हाथ बॉध कर पिता के पेरों पर जा पड़े /लैकिन वही 
बात है. कि भावी बहुत प्रबल होती है। उसने सोचा छुछ और 
था, छेकिन वहाँ कुछ और ही मामला निकला । ओर पाठक भी 
जरा घिचार करके देखें कि वह बुँदेला भी धाड़-मार छुटेरा ही 
था जो ऐसा काम कर गुजरा । कोई राजा होता और राज- 
नीति की रीति बरतनेवाला होता तो इस जंगलीपन से शेख की 
हत्या न करता । न बात, न चीत, न लड़ाई का आगा, न पीछा, 
कुछ मालूम ही न हुआ। सकड़ों भेड़िए थे जो थोड़ी सी भेड़ों 
पर आ पड़े ओर बात की बात में चीर-फाड़ कर भाग गए । 

अब इधर का हाल सुनिए कि जब शेख के मरने का समा-, 
चार दरबार में पहुँचा, तब वहॉ सन्नाटा छा गया। सब लोग 
चकित हो गए। सोचते थे कि बादशाह से क्या कहें; क्योंकि 
अकबर जानता था कि वही एक अमीर ऐसा है जो सब प्रकार 
से मेरा सच्चा हितैषी है; और इनमें से कोई अमीर ऐसा नहीं है 
जो हृदय से मेरी शुभ कामना करता हो । इसलिये लोग सोचते 
थे कि बादशाह के मन में ज॒ जाने क्या-क्या विचार उत्पन्न हो 
ओर किधर बिजली गिरे । तैमूरी वंश में यह पुरानी प्रथा थी कि 
जब कोई शाहजादा मरता था, तब उसकी मृत्यु का समाचार 
बादशाह के सामने बेधड़क नहीं कह देते थे। उसका वकील या 
प्रतिनिधि हाथ में काला रूमाल बॉध कर सामने आता था ओर 
चुपचाप खड़ा रहता था। इसका अथ यही होता था कि मेरे 
स्वामी का देहान्त हो गया । 

शेख को अकबर अपनी सनन्‍्तान से भी बढ़ कर प्रिय समम- 
ता था, इसलिये उसका वकील भी चुपचाप सिर क्कुकाए हुए 
ओर हाथ में काला रूमाल बॉधघे धीरे-धीरे सिंहासन की ओर 
बढ़ा । अकबर चकित हो गया। उसने पूछा--कुशल तो है? 
क्या हुआ ? जब उसने सारी घटना निवेदन की, तब वह इतना 
अधिक शोकाकुल ओर विकल हुआ, जितना किसी पुत्र के लिये 
भी नहीं हुआ था। कई दिनों तक उसने दरबार नहीं किया और 
न किसी अमीर से बात की । दुःख करता था, रोता था, बार- 
बार छाती पर हाथ मारता था और कहता था कि हाय शेखू जी, 
यदि तुम्हें साम्राज्य लेना था तो मुके मार डालना चाहिए था, 
शेख को भला क्या मारना था । "जब सिर कटा हुआ उसका शव 

अथान--जब मेरा शेख बेहद शौक से मेरी ओर आया, 
तब सेरे पेर चूसने की प्रबल कामना से बिना सिर और पेर 
के आया ।४-- 

उस समय शेख की ५२ वर्ष और कुछ महीनों की अवस्था ' 
थी ।* मरने के दिन नहीं थे । परन्तु झृत्यु न दिन देखती है ओर 
न रात । जब आ जाय, तभी उसका समय है। 

अव्बुलफजल की कबर अब तक अन्तरी मे मौजूद है जो 
ग्वालियर से पाँच छः कोस की दूरी पर है।' वहाँ महाराज 
सिन्धिया का राज्य है। उस पर एक छोटी-सी साधारण इमारत 
बनी है । अब्बुलफजल ने अपने पिता और माता की हड्डियाँ 
लाहौर से इसलिये आगरे पहुँचाई थीं, जिसमे उनकी वसीयत 
'पूरी हो। परन्तु स्वयं उसकी लावारिस लाश का उठानेवाला 
कोई न हुआ । वह जहाँ गिरा, वहीं मिट्टी मे मिल गया। यह 
उसके मन के प्रकाश तथा अच्छी नीयत की बरकत है कि आज 
तक अन्तरी के लोग अत्येक बृहस्पतिवार को वहाँ हजारों दीपक 
जलाते और चढ़ावे चढ़ाते है । कि 

अकबर अपने लड़के को तो कया कहता, राय-रायान को 
सेना देकर भेजा कि जाकर नरसिहदेव को उसके दुष्कृत्य का 
दंड दो । अब्दुरहमान को आज्ञापत्र लिख भेजा, जिसका आशय 
यह था कि तुम राय-रायान के साथ हो जाओ और अपने पिता 
का बदला चुका कर संसार पर यह बात प्रकट कर दो कि तुम 

अपने पिता के पुत्र हो । ये दोनों बहुत दिनों तक जंगलों और, 
पहाड़ों में उसके पीछे मारे मारे फिरे, लेकिन वह कहीं न ठहरा । 
लड़ता रहा ओर भागता रहा । शेख ने सच कहा था कि डाकू 
है। वह किस तरह जम कर लड़ता |! आखिर दोनों थक्र कर 
चले आए। >> 

दुःख की कलम ओर अभाग्य की स्याही से लिखने योग्य 
बात यह है कि जो कुछ योग्यता और गुण था, वह अब्बुलफजल 
ओर फेजी के साथ इस संसार से उठ गया। इतने भाई थे और 
इकलौोता लड़का था । सब खाली रह गए । 


अब्बुलफजल का धर्म 


अकबरी दरबार की सेर करनेवालों को मालूम है कि शेख 
मुबारक का क्‍या धर्म था। अव्बुलफजल भी उन्हीं के अनुकरण पर 
चलनेवाला उनका पुत्र था। इसी से पाठक समझ; सकते है कि 
उसके धार्मिक विचार भी पिता के ही विचारों से उत्पन्न हुए 
होंगे। हों, संसार के र॑ग-ढंग से उसकी रंगत में भी कुछ अन्तर 
आ गया था। यद्यपि ये सब बातें शेख मुबारक, फेजी और 
मुल्ला साहब आदि के प्रकरणों मे बतलाई जा चुकी हैं, तथापि 
सच तो यह है कि मुझे भी इनके बार-बार कहने में कुछ विशेष 
आनन्द आता है। इसलिये में फिर एक बार अपने दिल का 
अरमान निकालता हूँ । सम्भव हे कि बातों में वास्तविक बात के 
ऊपर से परदा उठ जाय और उसका सच्चा स्वरूप सामने आ 
जाय । पाठकों को इस बात का पहले से ही ज्ञान है और अब 
फिर उन्हे यह बात मालूम होनी चाहिए कि शेख मुबारक एक 

बहुत बड़ा तत्वज्ञ पंडित था और ऐसा ग्रकाशमान मस्तिष्क छेकर 
आया था जो विद्या रूपी दीपक के लिये उसका प्रकाश 
बढ़ानेवाली कंदील के समान था। उसने प्रत्येक विद्या के भनन्‍्ध 
पूण पंडितों से पढ़े थे और स्वयं भी विद्यार्थियों को पढ़ाता था । 
उसकी दृष्टि सब प्रकार की विद्याओं पर समान रूप से छाई हुई 
थी। इसके अतिरिक्त उसे विद्या सम्बन्धी जो कुछ ज्ञान प्राप्त 
हुआ था, वह ग्रन्थों के शब्दों तक ही परिमित नहीं था; और 
बात वही थी जो उसकी समम में आ गई थी। 

उस समय ओर भी कई बविद्वान्‌ थे जो पुस्तकी विद्या में 
चाहे पूरे रहे हों या अघूरे, परन्तु भाग्य के पूरे अवश्य थे, 
जिसके कारण वे अपने समय के बादशाह के दरबार में पहुँच 
कर बादशाही ही नहीं, बल्कि खुदाई के अधिकार जतला रहे 
थे। उन लोगों के हाथ घी में तर और डेंगलियों को सम्पत्ति की 
कुंजियों देखकर बड़े बढ़े गद्दी-नशीन बिद्वान शेख और मसजिदों 
के अधिकारी उनके चारों ओर बैठकर उन्हीं के नाम जपा करते 
थे। शेख मुबारक को शाही दरबार में जाने का शोक नहीं था | 
इंश्चर ने उसका हृदय ही ऐसा बनाया था कि जब वह अपनी 
समसजिद के चबूतरे पर बैठता था और उसके सामने कुछ विद्यार्थी 
पुस्तकें खोलकर बैठते थे, तब वह ऐसा लहकता और चहकता 
था कि उस प्रकार का आनन्द बाग में नतो फूल को मिलता 
था और न बुलबुल को । सच बात तो यह है कि बादशाहों के 
द्रबार और अमीरों की सरकार की ओर उसके शौक का 
पैर उठता ही नहीं था। हॉ, जब उच्त विद्वान लोग किसी दीन 
पर अनुचित रूप से अधिकार जतलाते थे ओर फतवों के वल 

पर अत्याचार करते थे ओर वह आकर इनकी सेवा भे निवेदुन 
करता था, तब ये उसे आयतों आदि की ढाल से तेयार कर 
देता था, जिससे उसके ग्राण बच जाते थे। इस बात में वह 
किसी की परवाह नहीं ऋरता था । उन लोगों को भी इस बात 
की खबर मिल जाती थी और वे अपने जलसों में उम्र शब्दों 
में इसकी च्चो करते थे । कभी शीया बतलाते थे, कभी मह॒द॒वी 
ठहराते थे; ओर उन दिनों ऐसे अपराधों के लिये प्राण-दण्ड 
ही हुआ करता था | परन्तु वह अपनी योग्यता ओर गुरों के 
बल से बलवान रहता था। सुनकर हँस देता था और कहता 
था कि ये लोग है कौन और क्या हैं और समभते क्‍या हैं! 
कभी बात-चीत का अवसर आ पड़ेगा तो समझा देंगे । 

शेख मुबारक के इस रंग-ढंग ने उसे प्रायः विपत्ति में 
डाला । उस पर जड़े बड़े कष्ट आए । लेकिन उसे कुछ भी परवाह 
नही हुईं । उनके विरोधों को वह हँसी-खेल समझ कर निबाहता 
रहा। उस समय के एशिया में प्रचलित धर्मों तथा विशेषत: 
इस्लाम के मिन्न भिन्न सम्प्रदायों की पुस्तकों पर उसका 
ज्ञान चॉदनी की तरह खिला हुआ था। जब शत्रुओं ने इस 
प्रकार पीड़ित करना आरम्भ किया, तब वह भिन्न भिन्न अन्थों 
को कुछ ओर ही दृष्टि से देखने लगा। जब इस ग्रकार का 
कोई प्रश्न उपस्थित होता था, तब वह तुरन्त श्रन्धों के वचनों 
से शत्रुओं की चालों को रोक देता था या उसके जोड़ का 
बिरुद्ध प्रश्न दिखला कर ऐसा सन्देह' उत्पन्न कर देता था कि 
वे लोग दिक होकर रह जाते थे। लेकिन जो कुछ कहता था, 
वह सोच-सममझक कर, वास्तविकता की जॉच कर के और प्रमाणों 

आदि के आधार पर कहता था; क्योकि विरोधियों के फतवों में 
बादशाही बल होता था। यदि इसका कथन सत्य न ठहरता 
तो प्राणों पर संकट आ बनता । 

हुमायूँ , शेर शाह ओर सलीम शाह के शासन-काल में उन 
लोगो की खुदाइ थी। अकबर के शासन-काल में भी कुछ वर्षो 
तक साम्राज्य उन्हीं के कथनानुसार चलता रहा। नवयुवक बाद- 
शाह चाहता था कि समस्त भारत मे भेरे साम्राज्य का विस्तार 
हो । इस देश में भिन्न-भिन्न धर्मों और जातियों के लोगों का 
निवास था, इसलिये यह आवश्यक था कि बह सब लोगों के 
साथ अ्पनायत ओर प्रेम के साथ पेर आगे बढ़ावे । इस प्रयत्न 
में उसे कुछ सफलता भी हुईं थी, परन्तु उक्त बिद्वान्‌ लोंग इस 
मार्ग मे चलने को कुफ़ और धर्म-अ्रष्टता समझते थे। अब देश' 
का पालन करनेवाले के लिये यह आवश्यक हुआ कि ऐसे. 
कमचारी रखे जो इस ढब के हों। फैजी और अव्बुलफजल 
सवथा विद्वान थे और उनकी तबीयत में सभी रंग थे । उन्होने 
अपने स्वामी की आज्ञा ओर सेवा-धर्म का पालन उसकी इच्छा 
से भी बढ़ कर अच्छी तरह कर दिखाया | साम्राज्य के कार्यों 
का मूल सिद्धान्त यह रखा कि इंश्वर सब का स्वामी ओर साष्टि 
के सब लोगों को सुखी तथा सम्पन्न करनेवाला है। हिन्दू, 
मुसलमान ओर अग्नि-पूजक आदि सब उसकी दृष्टि में समान 
है | बादशाह इश्वर की छाया है। उसे भी इसी बात पर ध्यान 
रखना उचित है । इस छोटी सी बात में कई काम निकल आए । 
साम्राज्य की नींव रृढ हो गई। सम्राद का सामीष्य प्राप्त हो 
गया जिन शत्रुओं से ग्राणों का भय था, वे आप से आप 

टूट गए। हों, जो लोग पहले से यह समझे बैठे थे कि साम्राज्य 
ओर वैभव केवल इस्लाम का ही हक है, उनका तथा उनके 
वंशजों का कार-बार पहले की तरह चमकता हुआ न रह गया । 
उन लोगों ने इन्हे बदनाम कर दिया। पर वास्तव सें बात यही 
है कि ये लोग बादशाह की आज्ञा का उसकी इच्छा से भी कई 
दरजे बढ़ कर पालन करते थे । यदि बादशाह की इच्छा देखी 
तो अम्मामा हटा कर उसके स्थान पर खिड़कीदार पगड़ी पहन लीं; 
अवबा उत्तार कर जापा पहन लिया, आदि आदि । एक हिन्दू को 
शेख सदर ने शरञअ के अनुसार फतवा देकर मरवा डाला। 
इन लोगों ने बात पड़ने पर शेख सदर का साथ नहीं दिया, 
बल्कि बादशाह के कथन का समर्थन करते रहे । इसी सम्बन्ध 
में मुक्ला साहब इन लोगों पर चोट करते है। फिरंग देश के 
त्यागी धर्माधिकारियों को पादरी कहते है; और जो पूछ बिद्वान 
साधु समय के अनुसार आज्ञाओ मे परिवत्तेन कर सकते है और 
बादशाह भी जिनकी आज्ञा के विरुद्ध नहीं चल सकता, उन्‍हें 
पापा कहते हैं। वे लोग इंजील लाए ओर उन्होंने इश्वर, इंसा 
ओर मरियम के सम्बन्ध के तक उपस्थित किए और ईसाई 
धर्म की सत्यता प्रमाणित करके उस धर्म का प्रचार किया। 
बादशाह ने शाहजादा मुराद को आज्ञा दी और उसने इश्वरीय 
अनुगप्रह का शुभ शकुन समझ कर उसके कुछ पाठ पढ़े । अब्बुल- 
फजल अनुवाद के लिये नियुक्त हुए। उसमे विस्मिल्लाह के 
स्थान पर था--- 
ह “ 3०४ 9359 «८४ «.! 
अथात--हे इश्वर, तेरा नाम जेसस क्राइस्ट है । 

अथात्‌--हे इश्वर, तू पवित्र है ओर कोई तेरा शरीक या 
साभी नहीं है । 

फिर एक स्थान पर आक्षेप करते है कि शुजरात के नौसारी 
नामक स्थान से अग्नि-पूजक लोग आए। उन्होने जरदुश्त के 
धरम के तत्व बतलाए और अग्नि की पूजा को सब से बड़ी 
पूजा बतलाकर अपनी ओर खीचा । कियानियो का रंग-ढंग और 
उनके धम के सिद्धान्त बतलाए। आज्ञा हुईं क्रि शेख अब्बुल- 
फजल इसकी व्यवस्था करे ओर जिस प्रकार अज्म देश के अग्नि- 
कुंड हर समय ग्रज्वलित रहते हैं, उसी प्रकार यहाँ भी हर समय 
दिन और रात भ्रज्वलित रखो; क्योंकि यह अग्नि भी इश्वर के 
प्रजुत्व के लक्षणों में से एक लक्षण है ओर उसके ग्रकाशो में से 
एक प्रकाश है । 

अस्तु, इन बातो से तो कोई हानि नहीं, क्‍योंकि साम्राज्य की 
बातें कुछ ओर हैं, देश की राजनीति का धर्म अलग है। इन 
बातों के लिये स्वयं अकबर पर भी आक्षेप नहीं हो सकता; फिर 
ये तो उसके सेवक थे | स्वामी की जो आज्ञा होती थी, उसका 
पालन करना इनका घमं था। यहाँ तक तो सब कुछ ठीक है; 
पर आगे कठिनता यह है कि जब शेख मुबारक का देहान्त हो 
गया, तब शेख अब्बुलफजल ने अपने भाइयों सहित सिर का 
मुंडन कराया । वास्तव में बात केवल यही थी कि बादशाह प्रत्येक 
धरम के साथ ग्रेम तथा अनुराग प्रकट करता था ओर हिन्दुओं 

से उसका चोली दामन का साथ था; इसलिये इस विषय में ये. 
लोग उससे भी बढ़कर थे । 

जब पहले अतका का देहान्त हुआ था, और फिर मरियम 
मकानी का शरीर छूटा था, तब दोनों बार अकबर ने सिर 
मुंड़ाया था। उस समय यह तक उपस्थित किया गया था कि. 
प्राचीन काल में तुक बादशाह भी इसी प्रकार सिर मुंड़ाया 
करते थे । इन्होंने भी इसी में बादशाह की प्रसन्नता देखी, 
इसलिये सिर मुँड़ाया । ये सब बातें केवल बादशाह को प्रसन्न 
करने के लिये और उसकी नीति का समथन करने के लिये थीं । 
ओर नहीं तो फैजी और अब्बुलफजल अपने विचार तथा वाक्‌ 
शक्ति से अफलातून ओर अरस्तू के तकों को रूई की भांति 
धुनकते थे । भला वे लोग अकबर के दीन इलाही पर हृदय से 
विश्वास रखते होंगे या इस अकार के क्ृत्यों पर उनका विश्वास 
हुआ द्वोगा ? तोबा ! तोबा ! 

ये लोग सब कुछ करते होंगे, और फिर आकर अपने 
जलसों में कहते होंगे कि आज केसा मूख बनाया ! देखा, एक 
मसखरा भी न समझा । और वास्तव में बात यह है कि इनके 
शत्रु जैसे प्रबल थे, और जैसे कठिन अवसर इन पर आकर 
पड़ते थे, वे इस प्रकार की युक्तियों के बिना टूट भी नहीं सकते 
थे। याद कीजिए, मखदूम उत्मुल्क आदि फा सेंदेसा और 
अव्बुलफजल का उत्तर कि हम बादशाह के नौकर हैं, बंगनों के 
नौकर नहीं है । 

अखव्बुलफजल के पत्र देखिए जिनमे खानखानों का वह पत्र 
दिया है जो उन्होंने अब्बुल्लफजल के नाम भेजा था । उसमें यह 

भी लिखा था कि यदि तुम्हारी सम्मति हों तो ऐरज को दरबार 
में भेज दूँ जिसमें उसे घर्मं ओर नियम आदि का ज्ञान हो । 
यहाँ मेरे साथ लश्कर में है और जंगलों सें मारा-मारा फिरता 
है। शेख ने इस पत्र के उत्तर में जो पत्र भेजा “था, उसमें इस 
सम्बन्ध में लिखा था कि दरबार में ऐरज को भेजने की क्या 
आवश्यकता है | कदाचित्‌ तुम यह समभते हो कि यहाँ आने से 
उसके धार्मिक विश्वास में सुधार हो जायगा। पर यह आशा 
रखना व्यर्थ है। अब पाठक सममः सकते है कि जब उसकी 
कलम से यह वाक्य निकला था, तब द्रबार के सम्बन्ध में उसके 
वास्तविक विचार क्या थे | 

इसके रचे हुए ग्रन्थों को देखिए | जहाँ जरया-सा अवसर 
मिलता है, कितने शुद्ध हृदय से ईश्वर की वन्दना करता है और 
अध्यात्म दशन के प्रश्नों के रूप में उपस्थित करता है। यदि 
अपलातून होता तो वह भी इसके हाथ चूम छेता। अब्बुलफ़जल के 
दूसरे ओर तीसरे खंडो को देखिए | उनकी प्रशंसा या तो शेख शिवली 
ही कर सकते है और या जुनैद बुगदादी ही । आजाद क्या कहे ! 

लाहौरवाले शेख अब्बुल मआली ने अपने एक निबन्ध में 
लिख दिया है कि में पहले शेख अब्बुलफजल को अच्छा नहीं 
समझता था । लेकिन एक रात को देखा कि उसी को लाकर 
बैठाया है ओर वह हजरत मुहम्मद साहब का कुरता पहने हुए 
है | पूछने पर विदित हुआ कि उसे एक प्रार्थना के कारण क्षमा 
मिली है, जिसका पहला वाक्य इस प्रकार है--- 

अथोत--हे परमात्मा, जो लोग पुण्यात्मा हैं, उनके पुण्यों के 
कारण तू उनका सिर ऊँचा कर; और जो लोग पापी हैं, उनको 
अपने अनुग्रह के द्वारा प्रसन्न कर । 

जखीरत उलू अखवानैन नामक ग्रन्थ में लिखा हैं कि 
अब्चुलफजल रात के समय फकीरों की सेवा मे जाया करता था, 
उन्हे अशफियाँ भेंट देता था और कहता था कि अब्बुलफजल 
का धर्म ठिकाने रखने के लिये ईश्वर से प्राथना करो । और यह 
तो बार-बार कहा करता था कि हाय, क्या करूँ । कहता था और 
ठंढी साँस लेता था । 

अकबर ने काश्मीर मे एक विशाल भवन वनवाया था ओर 
आज्ञा दे दी थी कि हिन्दू मुसलमान जिसका जी चाहे, वहाँ 
जाकर बैठे ओर इश्वर का चिन्तन करे। इस पर निम्न लिखित लेख 
अंकित था जो अब्बुलफजल का लिखा हुआ था। जरा इन शब्दों 
को देखिए कि किस शुद्ध हृदय से निकले हैं-- 


लेख का आशय#% 


हे इश्वर, जिस घर में देखता हूँ, सब तुमको ही ढूँढ़ते हें 
ओर जिसके मुँह से सुनता हूँ, तेरी ही प्रशंसा सुनता हूँ । मुसल- 


+* मूल इस प्रकार हे--- 

सान और अन्य धमवाले यही कहते है कि तू एक है और तेरे 
समान कोई दूसरा नही है। मसजिद में तुके ही लोग स्मरण करते 
हैं और मन्दिर मे तेरे ही लिए शंख बजाते हैं। सब तुमको 
स्मरण करते है ओर तेरा उनमें पता ही नहीं है । में कभी मन्दिर 
मे जाता हैँ और कभी मसजिद में । तुभको ही मैं घर-घर हूँढ़ता 
हूँ । जो तेरे सच्चे सेवक हैं, उनके लिए इस्लाम और गैर-इस्लाम 

से कोई झगड़ा नहीं है। प्रत्येक घम्म उनके अनुयायियों के 
सनन्‍्तोष और समाधान सात्र के लिए है। यह भवन उन मारत- 
वासियों से एकता उत्पन्न करने के लिये है जो एक ईश्वर को 
माननेवाले है; और विशेषतः काश्मीर के ईश्व रोपासकों के लिए 
बनाया गया है । सिहासन के स्वासी अकबर बादशाह की आज्ञा 
से, जो चारों तत्त्वों और सातों ग्रहों के योग से एक पूर्ण अस्तित्व 
के रूप में प्रकट हुआ है, बनाया गया है। जिन दुष्टों की दृष्टि 
सत्य की ओर नहीं है, वे इस भवन को नष्ट करेंगे। उन्हे 
उचित है कि वे पहले अपने ग्रार्थना-मन्दिर को गिरावें, क्‍योंकि 
यदि दृष्टि हृदय की ओर है तो सबके साथ अनुकूलता रखनी 
चाहिए । और यदि केवल शरीर पर दृष्टि है तो वह इस भवन 
को गिरा सकता है । हे परमात्मा, जब तूने कार्य करने की आज्ञा 
दी, तब काय्य का आधार विचार या नीयत पर रक्‍्खा। व 
भीतरी विचारों से परिचित है; ओर बादशाह को उनके विचारों 

का फल देता है । 

ब्लाक्मेन साहब लिखते है कि यह भवन आलमगीर के समय 
में गिर गया था । 

मु्ला साहब के इतिहास को देखकर दुःख होता है कि जिस 
पिता से शिक्षा ग्राप्त की, उसी के धम ओर विश्वास पर टोकरे 
भर मिट्टी डाली | बात यह है कि जब एक अभीष्ट पदार्थ पर दो 
इच्छुकों के शोक टकराते है, तब इसी प्रकार की चिनगारियाँ 
उड़ती है । दरबार में दो नवयुवक आगे-पीछे पहुँचे । शिष्य के 
विचार थोड़े दिनों तक भी अपने गुरु तथा शिक्षक के साथ ठीक 
न रहे । यह अवश्य था कि अव्बुलफजल ने बादशाह का मिजाज, 
समय की आवश्यकता और अपनी अवस्था का बिचार करते हुए 
कुछ ऐसी बाते की थी कि मुछ्ा साहब का फतवा उनके विरुद्ध हो 
गया । छेकिन सच बात तो यह है कि उनकी दिन पर दिन होने- 
वाली उन्नति ओर हर समय उनका बादशाह के पास रहना मुल्ला 
साहब से देखा नहीं जाता था । इसलिये बह बिगड़ते थे, तड़पते 
थे और जहा अवसर पाते थे, वहाँ अपने मन की भड़ास निका- 
लते थे | फिर भी योग्यता का प्रभाव देखों कि अपनी विद्या, गुण 
ओर रचनाओ मे कोई विशेषता न दिखला सके । लेकिन उनकी 
इंष्या का कछुपित रूप देखना चाहिए कि जहाँ उन्होंने अब्बुल- 
फजल द्वारा बादशाह को अपनी टीकाएँ भेंट करने का उल्लेख 
क्रिया, वहां भी एक व्यंग्य रख दिया ओर कह गए कि लोग 
कहते हैं कि वे टीकाएँ उसके पिता की की हुई थीं। अच्छा, मान 
लीजिए कि यही बात है; तो भी उसके बाप का माल है; कुछ 
आपके बाप का तो नहीं है। वह नहीं तों उसका वाप तो ऐसा 
था । तुम्हारा तो बाप भी ऐसा नहीं था। ओर, यदि वे वास्तव 


ही | 


में अब्बुलफजल की ही की हुई दीकाएँ हों, तो इससे बढ़कर 
अभिमान की बात और क्या होगी कि बीस वष की अवस्था से 
एक नवयुवक इस ग्रकार की टीका लिखे जिसे विद्वान और 
समभदार लोग शेख मुबारक जेसे विद्वान की की हुई टीका 
समझें । जब अब्बुलफजल ने सुना होगा, तब उसके हृदय में कई 
चमचे खून बढ़ गया होगा। इन बाप-बेटों के सम्बन्ध में मुल्ला 
साहब की विलक्षण दशा है। किसी की बात हो, किसी का 
उल्लेख हो, जहाँ अवसर पाते हैं, इन बेचारों मे से किसी न 
किसी पर एक नश्तर मार देते हैं। विद्वानों का उल्लेख करते हुए 
शेख हसन मूसली के प्रकरण में कहते हैं कि यह शाह 
फतहउल्ला का शिष्य है; और सच तो यह है कि गणित, विज्ञान, 
तत्त्व-ज्ञान आदि सब प्रकार की विद्याओं का पूर्ण पंडित है, 
आदि आदि । वह काबुल की विजय के अवसर पर हजूर की 
सेवा में पहुँचा था । बड़े शाहजादे की शिक्षा पर नियुक्त हुआ | 
शेख अब्बुलफजल ने भी ये विद्याएँ गुप्त रूप से उससे पढ़ी और 
अनेक सूक्ष्म बातों का उससे ज्ञान प्राप्त किया । फिर भी उसका 
सम्मान नहीं करता था । स्वयं फश पर बैठता था और गुरु को 
जमीन पर बेठाता था। भला पाठक ही विचार करें कि कहाँ शेख 
हसन, कहो उसके पांडित्य की पूणता ! कही का जिक्र और कहीं 
की फिक्र । बेचारे अब्बुलफजल को एक ठोकर मार गए। बेचारे 
फेजी को भी इसी प्रकार नश्तर मारते जाते है। कहीं एक ही 
कक 


तीर में दोनों को छेदते जाते हैं | पाठक फेजी का ग्रकरण देखें । 


... शेख की लेखन-कला 
शेख की लेखन-प्रणाली की प्रशंसा नहीं हो सकती । उसमें 


[| ७१ ] 

,यह एक इखरीय देन थी, जो वह इश्वर के यहाँसे अपने साथ 
लाया था। वह प्रत्येक अभिप्राय ऐसी सुन्दरता से व्यक्त करता है 
कि समभनेवाला देखता रह जाता है। बढ़े-बड़े लेखकों को देखिए; 
जब वे अपने लेखों में ओज लाना चाहते है, तब वे उसे बाहर के 
या वसन्‍्त और उपवन सम्बन्धी वणनों से रँग लेते हैं और सौन्दय 
से सुन्दरता मोंग कर अपने लेखों मे रंग ओर नमक लाते है। परन्तु 
लेखन कला पर पूण अधिकार रखनेवाला यह शेख सीधे-सादे शब्दो 
में अपने पवित्र विचार ओर वास्तविक अभिप्राय ऐसी सुन्दरता 
से पकट करता है कि हजारों रंगीनियों उस पर निछावर होती 
हैं। यदि उसके सादेपन के बाग में रंग भरनेवाला चित्रकार 
आकर कलम लगावे, तो उसके हाथ कलम हो जाये । वह लेखन 
कला का इश्वर है और अपने विचारो से जैसी सृष्टि चाहता है, 
शब्दों के ढांचे में ढाल देता है। मजा यह है कि जिस अवस्था 
में लिखता है, नया ढंग लाता है; ओर जितना ही लिखता जाता 
है, उसकी भाषा का ओज उतना ही बढ़ता ओर चढ़ता चला 
जाता है । सम्भव नही कि मन में किसी प्रकार की शिथिलता 
का अनुभव हो । उसकी शोभा और आनन्द कुछ मूल में ही 
विशेष रूप से दिखाई पड़ती है। तो भी जहाँ तक हो सकेगा, 
यहाँ उसकी कुछ विशेषताएं बतलाने का प्रयत्न किया जायगा । 

उसके परम श्रेष्ठ शुणों के सम्बन्ध में जो ये शब्द लिखे 
गए है, उनके सम्बन्ध मे पाठकों को यह न सममना चाहिए 
कि आज-कल जो बहुत ही साधारण कोटि की छेख-प्रणाली 
प्रचलित है, उसे देख कर लिखे गए हैं। बल्कि जिस समय 
अकबर के दरबार मे दूर-दूर के देशों के गुणी उपस्थित थे और 

भारतवर्ष की राजधानी में विदेशों के बिद्वानों ओर पंडितों का 
जमघट था, उस समय भी वह सारी भीड़ को चीर कर ओर 
सब को कोहनियों मार कर आगे निकल गया था। उसके हाथ 
ओर कलम में बल था, जिसे देशों के बड़े-बड़े गुणी खड़े देखा 
करते थे ओर वह आगे बढ़ता जाता था ओर उन सब से आगे 
निकल जाता था। और नहीं तो कौन किसे बढ़ने देता है ! 
यद्यपि वह मर गया है, तथापि उसके छेख सब से आगे ओर 
ऊँचे दिखाई पड़ते है । 

उसी समय अमीन अहमद राजी ने तजकिरः हफ्त अकलीम 
नामक अन्थ लिखा था । उस इरानी के न्याय की भी भूरि-भूरि 
प्रशंसा करनी चाहिए कि भारतीय शेख के लेखो की जी खोल 
कर प्रशंसा की है; ओर कहा है कि लेखन कला तथा विद्या और 
बुद्धि आदि में उसकी समता करनेवाला ओर कोई दिखलाई 
नहीं देता । 


शेख की रचनाएँ 


अकबर-नामे के पहले खंड मे तैमूर के वंश के लोगों का 
विवरण है; परन्तु वह विवरण कुछ संज्षिप्त है। बाबर का हाल 
कुछ अधिक विस्तार से लिखा है ओर हुमायूँ का उससे भी 
अधिक विस्तार के साथ | यहाँ पहला खंड समाप्त होता है | फिर 
अकबर के शासन काल के सत्रह वर्षो का हाल है। अकबर 
तेरह वर्ष की अवस्था में सिंहासन पर बैठा था। वह तेरह बर्ष 
ओर शासन के सत्रह वर्ष कुल मिलाकर तीस वर्षों का हाल 
हुआ । यहाँ दूसरा खंड समाप्त होता है । 


| ४७३ । 


जिस प्रकार गुणी लेखक लोग अपनी रचनाओं की भूमिका 
में नम्नतापूषक अपनी कृति की श्रुटियों आदि के सम्बन्ध में 
ज्ञमा मांगते हैं, उसी प्रकार शेख ने भी इसकी भूमिका मे इस 
प्रकार की कुछ बातें लिखी हैे। उसका यह न्यायपूर्ण लेख 
प्रशंसनीय है. कि में भारतवासी हूँ और फारसी में लिखना मेरा 
काम नहीं था । बड़े भाई के भरोसे पर यह काम आरम्भ किया 
था; परन्तु दुःख है कि यह थोड़ा ही लिखा गया था कि उनका 
देहान्त हो गया । दस वर्ष का हाल उन्होंने इस प्रकार देखा है 
कि उन्हें इस पर भरोसा नहीं था ओर मेरी तुष्टि नहीं हुईं थी । 

दूसरा खंड अकबर के शासन काल के १८वें वष से आरम्भ 
किया है ओर शासन काल के ४६वें वष अथोत्‌ सन्‌ १११० हिं० 
पर समाप्त किया है। इसके बाद के अकबर के शासन का हाल 
इनायत उलला मुहिच्ब ने लिख कर तारीखे अकबरी पूरी की है । 

पहले खंड में, जिसमें हुमायूँ का विवरण समाप्त किया है, 
भाषा बहुत ही शुद्ध और स्पष्ट तथा सुहावरेदार है ओर उसमें 
प्रोढ़ता बहुत अधिक है । दूसरे खंड से, जिसमे अकबर के सत्रह 
वर्षो के शासन का हाल है, विषय बहुत ही जोश से भरे हैं 
ओर उनमे शब्दों की छटा खूब दिखलाई पड़ती है। बहार के रंग 
उड़ते है--बसन्त और उपबन सम्बन्धी वणनों की अधिकता है। 
तीसरे खंड में रंग बदलना आरम्भ हुआ है । इससे भाषा बहुत ही 
गम्भीर होती जाती है ओर विषय का विवरण भी संक्षिप्त होता 
जाता है। यहाँ तक कि उसके अन्तिम दस वर्षों का विवरण 
देखें तो वह आईने अकबरी के बहुत पास जा पहुँचती है । 
लेकिन जहाँ जो विषय जिस रंग में है, वहाँ उसे पढ़ कर मन 


[ ७४ ] 


यही कहता है कि यही बहुत ठीक है। जहाँ नया शासन वह् 
आरम्भ होता है, या और कोई विशेष बात होती है, वहाँ भूमिका 
रूप में कुछ पंक्तियों दी हैं जो कहीं तो बहार के रंग मे हैं 
ओर कहीं दाशनिक ढंग पर । उसमें दो-दो शेर भी बहुत ही 
सुन्दरता के साथ लगा दिए हैं, जिनमें रंगीनी तो कम है और 
प्रीढ़ता अधिक है । 

[इसके उपरान्त मूल में इसी प्रकार की कुछ जरूसी सनो के 
आरम्भ की भूमिकाएँ उदाहरण स्वरूप दी गई हैं जो हिन्दी में 
अनावश्यक समझ कर छोड़ दी गई है | --अनुवादक ।] 

जिस भ्रकार मुछा साहब समय पड़ने पर नहीं रुक सकते, 
उसी प्रकार आजाद भी नहीं रुक सकता। यह उनकी आत्मा 
से कुछ क्षणों के लिये क्षमा मॉगता है ओर न्याय-प्रिय लोगो को 
दिखलाता है कि शेख प्रत्येक व्यक्ति के गुण मे वल्कि बात-बात 
में बाल की खाल निकालते थे। निस्सन्देह ये वाणी के गुण- 
दोष परखनेवाले सराफ थे। एक-एक शब्द को खूब परखते 
थे। लेकिन मुमे इस बात का आश्चथ है कि मुल्ला साहब दिन- 
रात अव्बुलफजल और फेजी के साथ हिले-मिले रहते थे और 
उनके बचनो को स्वयं उन्हीं के भुंह से सुनते थे और अपने 
लेखों को भी देखते थे । इतना सब कुछ होने पर भी आप अपने 
प्रन्थ में लिखते हैं कि जिस समय अकबरनामा लिखा जा रहा 
था, उस समय साम्राज्य के एक रतम्भ ने मुझ से कहा कि 
बादशाह ने नगर चीन आबाद किया है। तुम भी अकबरनामे के 
ढंग पर उसकी बनावट के सम्बन्ध सें कुछ वर्णन लिखो । आपने 
उस पर कोई आधा प्र॒ए्ठ लिखा होगा । वह भी अपनी पुस्तक में 

उद्धृत कर दिया है। यह अवश्य है कि अपना पुत्र सभी को 
सुन्दर जान पड़ता है। लेकिन मुल्ठा साहब और सब लोग बरा- 
बर भी तो नहीं हैं। ऑधेरे उजाले मे अन्तर भी न जान पड़ा । 
इसमे सन्देह नहीं कि अकवरनामे का ढंग यही है । विषयों का 
जमघट, लेखन-शैली का ओज, शब्दों की घूम-घाम, पय्योयवाची 
शब्दों की अधिकता, प्रत्येक घटना के साथ उसका तक बहुत 
विस्तृत और जटिल वाक्‍्यों में हें। वाक्य पर वाक्य चढ़े 
चले आते है। मानों बादशाही कमान है कि खिचती ही 
चली आती है। मुछा साहब ने उसकी नकल की है । भला नकल 
कहो तक हो सकती है ? ऐसा जान पड़ता है. कि बैठे हुए मुँह 
चिढ़ा रहे हैं। ओर अन्तिम शेर पर आकर तो मानों रो ही 
दिए हैं । पाठकों ने देख ही लिया है कि शेख भी शेर लिखते हें, 
पर ऐसा जान पड़ता है कि मानों ऑगूठी पर का नगीना जड़ 
दिया है। भला अपने उस लेख को अपनी पुस्तक में उद्धृत 
करके मुल्ला साहब को अपन आपको बदनाम करने की क्‍या 
आवश्यकता थी ? 

[ इसके उपरान्त मूल में मुछ्ा साहब की वह रचना भी दे 
दी गई है जो उन्होंने अकबरनामे के जोड़ पर लिखी थी। वह 
भी यहों अनावश्यक समझ कर छोड़ दी गई है | --अनुवादक ।_] 

मुछ्या साहब ने गोल-मोल वाक्य में लिखा है, इससे पता नहीं 
चलता कि वह फरमाइश करनेवाला कौन था। सम्मवतः आसफ- 
खो या कलीचखों होगे; क्योंकि अमीरो मे प्रायः इन्ही लोगो के 
जलसों मे आप सम्मिलित रहा करते थे। ओर यदि अख्बुल- 
फजल ने भी फरमाइश की हो तो इसमें कोई आश्रय नहों। वह 

भो भारी दिल्लगोबाज थे । कहा होगा कि बातें तो बहुत वनाते हे, 
कुछ करके भी तो दिखाएँ । घड़ी दो घड़ी दिल्लगी रहेगी । 
“हो खलीफा हम भी देखें पहलवानी आपकी | ' 

इतना सब कुछ होने पर भी जो व्यक्ति भापा की इस सरसता 
की नदी को आदि से अन्त तक देखेगा ओर फिर किनारे 
पर खड़ा होकर विचार करेगा, उसे जान पड़ेगा कि इस स्रोत 
के जल मे कुछ और ही आनन्द तथा स्वाद है; बीस कोंस पर 
कुछ ओर है, बीच में कुछ और है, फिर कुछ और । यह समय 
का संयोग है। नये आविष्कारों में ऐसे परिवबतन अवश्य होते 
है। वाणी रूपी पोत के उस नाविक ने यह बात अवश्य समभी 
होगी । और यदि शीघ्र ही उसकी झृत्यु न हो जाती, तो 
आश्रय नहीं कि आदि से आरम्भ करके अन्त तक एक ढंग से 
कर दिखाता । 

आईन अकबरी का तीसरा खश्ड सन्‌ १००६ हि० में 
समाप्त किया था। इसकी प्रशंसा तो किसी प्रकार हो ही नहीं 
सकती । इसमें राज्य के पत्येक काय और विभाग का पूरा वर्णन, 
उसके आयन-व्यय का विवरण ओर प्रत्येक काम के नियम आदि 
लिखे है। साम्राज्य के एक-एक प्रदेश का विवरण, उसकी चौहही, 
विस्तार आदि दिया है। पहले संक्षेप मे वहाँ का ऐतिहासिक 
विवरण है; फिर वहाँ का आय-व्यय, प्राकृतिक उपज तथा कला- 
कोशल आदि ओर वहाँ तेयार होनेवाली चीजें, ग्हाँ के असिद्ध 
स्थान, नदियों, नहरें, नाले, स्लोत, उनके निकलने के स्थान, प्रवाह 
के माग, उनसे होनेवाले लाभ आदि दिए है। साथ ही यह भी 
बतलाया है कि उनमें कहाँ-कहों भय की आशंका है, और कब- 

कब उनसे हानियों पहुँची हैं, आदि आदि । सेनाओं और उनकी 
व्यवस्था का विवरण, अमीरों की सूची और उनके पद, कर्म 
चारियो के प्रकार, बादशाह के दरबार तथा सेवा में रहनेवाले 
लोगों ओर बुद्धिमानो की सूची, गुणियों तथा संगीतज्ञों आदि के 
विवरण, अच्छे-अच्छे कारीगरों, पहुँचे हुए फकीरों, तपस्वियों, 
बाजारों और मन्दिरों आदि की सूची और उनके विवरण 
दिए है; और बतलाया है कि कौन-कौन सी ऐसी चीजे है जो 
विशपत: भारत स॒ ही सम्बन्ध रखती हैं। साथ ही भिन्न-भिन्न 
ग्रन्थों के अध्ययन से भारतवष के सम्प्रदायो तथा विद्याओं और 
विज्ञानों आदि के सम्बन्ध में शेख को जो ज्ञान ग्राप्त हुआ था, 
वह भी इसमें दे दिया गया है । 
आज-कल के पढ़े-लिखे लोगों की दृष्टि मे ये बाते न जँचेंगी, 
क्योंकि वे सरकारी रिपोर्ट देखते हैं। अब छोटे-छोटे जिलों के 
कलेक्टर, डिप्टी कमिश्नर या बन्दोबस्त के अधिकारी, उससे बहुत 
अधिक बातें अपने जिले की वार्षिक रिपोर्टों मे लिख देते है । 
लेकिन जिन लोगो की दृष्टि अधिक विस्तृत है और जो आगे-पीछे 
बराबर निगाह दोड़ाते हैं और समय-समय पर होनेवाले कार्यों 
को बराबर देखते चले आते हैं, वे जानते हैं कि उस समय यह 
क्रम सोचना, इसकी व्यवस्था करना और फिर इसे पूर्णता तक 
पहुँचाना एक काम रखता था। जो करता है, वही जानता है कि 
एक-एक शब्द पर कितना लह टपकाना पड़ता है। अब तो 
मार्ग निकल आया। नदी मे घुटने-घुटने पानी है। जिसका जी 
चाहे, निकल जाय । 
ऊपर जिन विषयों का उल्छेख किया गया है, उन पर दृष्टि 


[ ७८ ] 


डालिए तो बुद्धि चकरा जाती है कि कहाँ से इतनी सामग्री 
एकत्र की थो और किस मिट्टी मे से कण चुन-चुन कर यह सोने 
का पहाड़ खड़ा किया था । एक छोटी-सी बात पाठक यह समझ 
लें कि सात महाद्वीपों का साधारण विभाग करके स्वयं भी नई 
बाते हूँढ कर लिखी हैं । उनमे कहता है कि फिरंग देश के 
यात्रियों ने आजकल एक नया टापू देखा है जिसका नाम “छोटी- 
दुनिया रखा है। यह स्पष्ट है कि इससे अमेरिका का अभि- 
प्राय है. जिसका आविष्कार उन्ही दिनों कोलम्बस ने किया था । 
लेकिन इस ग्रन्थ के अभाग्य पर दुःख है कि मुछा साहब ने केसी 
बुरी तरह से इस पर धूल उड़ाई है । 

यदि में आईन अकवबरी की भाषा के सम्बन्ध में बिना कुछ 
कहे आगे बढ़ें तो न्याय के दरबार मे अपराधी ठहराया जाऊँ । 
इसलिये कम्न से कम इतना कह देना आवश्यक है कि इसके छोटे- 
छोटे वाक्य, भाव व्यक्त करने के नए-नए ढंग और उस पर दो-दो 
तीन-तीन शब्दों के मनोहर ओर चित्ताकषक वाक्य अच्छी तरह 
गम्भीरतापूवक लिखे हुए प्रष्ठों का इत्र और रूह हैं। सम्भव 
नहीं कि कोई निरथक या अधिक शब्द आने पावे । यदि इजाफत 
पर इजाफत ( “का” अथवाला चिह्) आ जाय तो कलम का 
सिर कट जाय । इस ग्रकार भाषा बहुत ही स्पष्ट, सरस, चलती 
हुई ओर उपयुक्त है। उत्पेज्ञा और अत्युक्ति आदि या बनावट 
का कहीं नाम नहीं है । 

अब्बुलफजल ने इस ढंग से लिखना उस समय आरशस्भ 
किया होगा, जब कि अग्निपूजक लोग खान्देश ग्रान्त से जन्द' 
ओर पहुवी भाषा की पुस्तकें छेकर आए होंगे। इसमें सन्देह 

नहीं कि इसने इस बात का कोई ठीक नियम नहीं रखा कि 
भाषा में अरबी का कोई शब्द बिलकुल आने ही न पावे । लेकिन 
भाषा का ढंग और शैली आदि फारस के प्राचीन श्रन्थों से ही 
ली है। ओर उसका यह सुधार बहुत ही ठीक ओर युक्ति-संगत 
था; क्योंकि यदि वह केवल शुद्ध फारसी शब्दों के ही व्यवहार 
का नियम बना लेता तो यह पुस्तक बहुत ही कठिन हो जाती और 
इसके पढ़ने के लिए एक अच्छे कोष की आवश्यकता होती । 
इस समय तो उसे प्रत्येक व्यक्ति पढ़ता है और उसका आनन्द 
लेता है । पर उस दशा में यह बात कहाँ से हो सकती थी ? 
तात्पय यह कि उसने जो कुछ लिखा है, वह बहुत ही अच्छा 
लिखा है । वह अपने ढंग का आप ही नेता और मार्गदर्शक था 
ओर अपना वह ढंग अपने साथ ही लेता गया । फिर भी किसी 
की मजाल नहीं हुईं कि इस ढंग से लिखने के लिये कलम 
छू सके । 


आलोचना 


जिन लोगों के मस्तिष्क सें आज-कल का नया प्रकाश भर 
गया है, वे इसके रचित ग्रन्थो को पढ़कर कहते है कि एशिया 
के लेखकों में अब्बुलफजल सबसे अधिक उप्प्रेज्ा और अत्युक्तियाँ 
लिखनेवाला लेखक था। इसने अकबरनामा ओर आईन अकबरी 
लिखने मे फारसी की पुरानी योग्यता को फिर से जीवित किया 
है । इसने सुन्दर लेख-शैली की आड़ में बहुत विस्तार से अकबर 
के केवल गुण दिखलाए हैं; और दोष इस प्रकार छिपाए हैं कि 
उसे पढ़ने से प्रशंसक तथा ग्रशंसित दोनों से घृणा होती है ओर 

दोनों के व्यक्तित्व तथा गुणों पर बद्धा लगता है। हों वह बहुत 
बड़ा पंडित, बुद्धिमान और राजनीतिज्ञ था। संसार के कार्यों के 
लिये जिस प्रकार की बुद्धि की आवश्यकता होती है, उस प्रकार की 
बुद्धि इसमें अवश्य थी। मेरा मत है कि शंख की भाषा आदि 
पढ़नेवालों ने जो कुछ कहा, वह भी ठीक है; परन्तु वह विवश 
था, क्योकि छः सौ वर्षों से फारसी का यही ढंग चला आता था । 
इसने भाषा में जो नई बाते निकाली है, उनके कारण बहुत से 
सुधार हुए हैं और उसने बहुत से दोपो को सेंभाला है। इसके 
अतिरिक्त जो लोग भाषा के जानकार हैं, लेखों का गूढ रहस्य 
ताड़नेवाले हैं और वाणी के रंग-ढंग पहचानते हैं, वे समभते हे 
कि इसने जो कुछ कहा, ओर जिस ढंग से कहा, बहुत अच्छा 
ओर ठीक कहा है । कोई बात उठा नहीं रखी है । सब वास्तविक 
बातें लिख दी हैं और लेखन-कोशल का दपेण ऊपर से रख 
दिया है । यह इसी का काम था; और यह भी इसी का काम था 
कि सब कुछ कह दिया, परन्तु जिन लोगों से वह नहीं कहना 
चाहता था, वे कुछ भी नहीं समझे । ओर वे लोग अब तक कुछ 
नहीं समझते । खुशामद की बात को हम नहीं मानते । प्रत्येक 
भाषा के इतिहास उपस्थित हैं। कौन सा ऐसा लेखक है जो अपने 
समय के बादशाह की खुशामद करने और अपनी जाति का 
पक्तपात करने से बचा हो ? वह अपने स्वामी का निपए्ठ और 
नमक-हलाल नौकश्‌ था । उसी के न्याय के कारण उसके वंश की 
प्रतिष्ठा की रक्षा हुईं थी। उसी की रक्षा से सबके प्राण बचे थे । 
उसी के कारण उसकी योग्यता तथा शुण्णों का आदर हुआ था । 
उसी की गुण-आहकता के कारण वह साम्राज्य का स्तम्भ बना था। 

उम्री के आश्रय में रहकर उसने ये सब रचनाएँ की थीं। ओर फिर 
रचनाओं ने बल्कि स्वय॑ उसने भी सेकड़ों वर्षो की आयु पाई थी। 
खुशामद कया चीज है ! उसका हृदय तो अकबर की उपासना ओर 
पूजन करता होगा । उसके प्राण लोट लोट कर उसके माग की 
धूल बनते होंगे । उसने बादशाह के प्रति बहुत कुछ आदर प्रकट 
किया था ओर उसे धन्यवाद दिया था। लोगों ने उसका नाम 
खुशामद रख दिया । ओर फिर यदि खुशामद ही की तो इससे 
आम्थय की कौन सी बात थी और अपराध क्या किया ९ यदि 
आज-कल के लोग उसके स्थान पर होते तो उससे हजार दरजे 
बढ कर बकवाद करते, लेकिन फिर भी ऐसी रचना न कर 
सकते । पर उनका ऐसा भाग्य कहाँ ! हॉ एक बात यह है कि 
उसने भारतवष में बैठ कर एशिया की विद्याओं ओर अरबी 
तथा फारसी आदि भाषाओं का इतना अच्छा ज्ञान ग्राप्त किया 
था कि अकबर का वजीर बन गया | अब तुम अंगरेजी में इतनी 
योग्यता प्राप्त करो कि सब को पीछे हटाओ और इस समय के 
बादशाह के दरबार पर छा जाओ | फिर देखें कि तुम कितने 
बड़े लेखक हो ओर क्या लिखते हो। मेरे मित्रो, देखो, वह 
साम्राज्य का एक अंग था। आज-कल साम्राज्य के स्तम्भ देश 
की व्यवस्था के लिये हजार तरह की युक्तियोँ लड़ाते हैं । यदि 
प्रत्येक बात में वास्तविक और सत्यता पर चले ओर लिखें तो 
अभी साम्राज्य छिन्न-मिन्न हो जाय । लोगों को अक्षर पढ़ना आ 
गया है, जबान चलने लगी है। वे दूसरे की बात तो समभते 
नहीं; जो मुँह में आता है, कहे जाते हैं । 

तेमूरी वंश के बादशाहों के यहां से अब्बुलफजल के उपरान्त 

६ 


| «३ । 


के सहित उपस्थित किया गया कि ये शेख के शिष्य है। इनसे 
अच्छा लेखक और कौन हो सकता है। उन्होंने नमूने के तौर 
पर कुछ हाल लिख कर भी सेवा में उपस्थित किया | बादशाह ने 
उसे स्वीकार कर लिया । लिखने की सेवा उन्हें सॉपी गई । अब 
पाठक समझ सकते है कि अब्चुलफजल का बह शिष्य, जो 
शाहजहान के समय से बुड्ा घाघ हो गया होगा, कैसा रहा 
होगा। थोड़ा सा वर्णन जिख कर बह सत्तरे बहत्तरे हो गए । 
शेष अ्न्थ और लोगो ने लिखा । खेर, कोई लिखे, यहाँ लिखने 
योग्य बात यह है कि शिष्य होना ओर वात है, गुरु की योग्यता 
सम्पादित करना और वात है। शाहजहॉनामे की भाषा बहुत 
अच्छी है । उसमे बहुत कुछ छेख-कौशल दिखलाया गया है। 
अनुप्रासयुक्त वाक्यो के खटके बराबर चले जाते है। मीना 
बाजार सजा दिया है। लेकिन अकबरनामे की भाषा से उसका 
क्या सम्बन्ध ! 

मुलला अब्दुलहमीद बहुत ही सूक्ष्म विचारोबाले ओर बहार 
के ढंग के लेखक थे। रंगीन-रंगीन शब्द चुन कर लाते थे और 
बहार के वाक्यो में साधारण रूप से सजाते थे । इस प्रकार वे 
अपने भाव प्रकट कर देते थे | परन्तु छेखन-कला के उस विधाता 
का क्‍या कहना है ! अगर उसके वाग में गुलाब ओर सम्बुल 
लाकर रखे तो उनके रंग उड़ जायें। तूती और बुलबुल आवें 
तो उनके पर जल जायें। वहा तो विज्ञान और दशन की लेख- 
प्रणाली है। अपना अमिप्राय प्रकट करने के लिय वह चिन्तन- 
रूपी आकाश से विपय नहीं, बल्कि तारे उतारता था और दाशे- 
निक दृष्टि से उनकी परीक्षा करके वाणी पर पूर्ण अधिकार रखने- 

बाली अपनी जिह्नमा को सॉंपता था । वह जिह्ा जिन शब्दों में 
चाहती थी, वे भाव प्रकट कर देती थी। और ऐसे ढंग से कहती 
थी कि आज तक जो सुनता है, वह सिर घुनता है। हम उसके 
वाक्यों को बार-बार पढ़ते है ओर आनन्द छेते है। उन वाक्यों 
की सुन्दर रचनाएँ और स्वरूप देखने के ही योग्य हैे। केबल 
शब्दों को आगे-पीछे रखकर भावों को भूमि से आकाश पर 
पहुँचा देना इसी का काम है। विषय का स्वरूप ऐसे ढंग से उप- 
स्थित करता है कि हृदय यह बात मान छेता है कि यह जो घटना 
हुईं, इसके सम्बन्ध मे उस समय की अवस्था कहती थी कि यह 
इसी रूप मे हो और इसी के अनुसार इसका परिणाम निकले; 
क्योंकि इसकी जड़ वह थी, वह थी, आदि आदि । 


मुकातबाते अछामी 
या 


शेख के पत्र 

अब्बुलफजल के संगृहीत जो पत्र आदि हैं, वे साधारणत: 
विद्यालयों आदि में पढ़ाए जाते हैं। इसके तीन खंड हैं. जिनका 
क्रम उसके भान्जे ने लागाया है जो उनके पुत्र के तुल्य था। 

पहले खंड में वे खरीते हैं जो इंरान और तूरान के बादशाहों 
के लिये लिखे थे। साथ ही वे आज्ञापत्र भी दिए गए है जो 
अमीरों आदि के नाम भेजे गए थे। शब्दों की शोभा, अथ का 
समूह, वाक्यो की चुस्ती, विषय की श्रेए्ता, भाषा की स्वच्छता, 
जबान का जोर मानों नदी का प्रवाह है जो तूफान की तरह चला 

जाता है। उसमें साम्राज्य के उद्देश्य, राजनीतिक अभिप्राय, 
उनके दाशंनिक तक ओर भावी परिणामों के सम्बन्ध की सब 
युक्तियाँ आदि मिल कर मानों एक रूप प्राप्त कर लेती हैं और 
बादशाह के सामने सिर भुक्का कर खड़ी हो जाती हैं। वह 
अपिप्राय और शब्दों को जिस ढंग से ओर जिस जगह चाहता 
है, बॉध छेता है। यही अब्दुल्लाखों उजबक का वह कथन याद 
आता है कि अकबर की तलवार तो नहीं देखी, परन्तु अब्बुल- 
फजल की कलम भयभीत किए देती है । 

दूसरे खंड में अपने निजी पत्र आदि हैं. जो अमीरों, मित्रों 
ओर सम्बन्धियों आदि के नाम भेजे हैं। उनके अभिप्राय ओर 
ही प्रकार के हैं। इसलिये कुछ पत्र, जो खानखानोँ या कोकल- 
ताशखाँ आदि के नाम हैं, मानों पहले ही खंड के आकाश में 
विहार करते हैं। शेष तीसरे खंड के विचारों से सम्बद्ध हैं। 
पहले दोनों खंडों के सम्बन्ध में इतना कहना आवश्यक है कि 
उन्हें सब लोग पढ़ते हैं और पढ़ानेवाले पढ़ाते हैं। बल्कि बड़े 
बड़े विद्वान और पंडित लोग उस पर टीकाएँ आदि लिखते हें; 
छेकफिन इससे कुछ भी लाभ नहीं । उनके पढ़ने का आनन्द तभी 
आ सकता है जब कि पहले इधर बाबर ओर अकबर के समय 
का इतिहास, उधर ईरान के बादशाह का इतिहास ओर अब्छुल्ला- 
खा का वूरान का इतिहास देखा हों, भारतवप के राजाओं का 
क्रम और उनका रीति-व्यवहार जान लिया हो, दरबार और 
द्रबार के लोगों के विवरण तथा उनके आपस के सूक्ष्म व्यवहारों 
आदि का भली भांति ज्ञान ग्राप्त कर लिया हो । ओर यदि ये 
सब ज्ञान न हो, तो पढ़नेवाला सारी पुस्तक पढ़ छेगा और कुछ भी 

न समझभेगा । उसकी दशा उसी अन्धे के समान होगी जो सारे 
अजायबखाने मे घूम आया हो, छेकिन फिर भी जिसे कुछ 
ज्ञान न हुआ हो । 

तीसरे खंड में अपनी कुछ पुस्तकों की भूमिकाएँ दी है । 
प्राचीन गन्‍्थकारों के भ्न्‍्थों को देखने पर मन मे जो विचार 
उत्पन्न हुए हैं, उनका भी गद्य में एक अच्छा चित्र खींच दिया 
है। उन दिनों एशिया में कोई समालोचना का नाम भी नहीं 
जानता था।  नई-नई बातें हूँढ़नेवाली उसकी विचार-शक्ति को 
देखना चाहिए कि वह तीन सौ वष पहले उस ओर  प्रवृत्त हुआ 
था। प्रायः आत्मा के उच्च पदो, भावो की सरसता या भावुकता 
तथा विचारों की स्वतन्त्रता प्रकट होती है, जिससे यह भी सूचित 
होता है कि लेखक संसार से विरक्त सा है। इतना सब कुछ 
होने पर भी विचारों की उच्चता ओर श्रेष्ठता का एक जुदा जगत 
बसा हुआ जान पड़ता है। अनजान लोग कहते है कि दोनों 
भाई नास्तिक ओर ग्रकृतिवादी थे | वे यहाँ आकर देखें कि 
ऐसा जान पड़ता है कि जुनैद बुगदादी बोल रहे है या शेख 
शिबली । ओर वास्तव मे इश्वर जाने कि वे क्‍या थे । इस खंड 
का अध्ययन करनेवाले के लिये यह आवश्यक है कि वह दशन 
तथा तत्व-ज्ञान के अतिरिक्त मनन करने में अध्यात्म से भी भल्ी 
भीति परिचित हो। तभी उसे विशेष आनन्द आवेगा; और 
नहीं तो भोजन करते जाओ, आस चबाते जाओ, पेट भर जायगा; 
पर स्वाद पूछो तो कुछ भी नहीं । 

इसमें कुछ पुस्तकों पर भूमिकाएँ लिखी है । जब किसी श्रेष्ठ 
कवि की कोई उत्तम रचना सामने आ जाती थी, तो उसे भी 

लिख लेते थे । या अन्थों में कोई अच्छी बात या ऐतिहासिक 
कथानक पसन्द आता था तो उसे भी इसी में स्थान देते थे । 
किसी में कुछ सोती गद्य या पद्य का रूप धारण करके अपनी 
तबीयत से टपकते थे, उन्हे भी टॉक लिंया करते थे । किसी में 
हिसाब किताब आदि टॉक लेते थे | दुःख है कि वे जवाहिर के 
टुकड़े अब कहीं नहीं मिलते | कुछ पुस्तकों पर उपसंहार लिखे 
हैं या उन पर अपनी सम्मति लिखी है । उनके अन्त में यह 
भी लिख दिया है कि यह ग्रन्थ अमुक समय अमुक स्थान पर 
लिखा गया था। जान पड़ता है कि उन्‍हें देखने से हमें आज 
जो आनन्द मिलता है, उसे वह उसी समय ज्ञात था। प्रायः 
लेख लाहोर मे लिखे गए है और कुछ काश्मीर में तथा कुछ 
खान्देश में लिखे गए हैं । उन्हें पढ़ कर हमें अवश्य इस बात 
का ध्यान आता है कि उस समय लाहोर की क्‍या दशा होगी 
ओर वह लिखने के समय यहाँ किस प्रकार बैठा होगा । काश्मीर 
ओर उसके आस-पास के स्थानों में में दो बार गया था। वहाँ 
कई स्थानों पर दोनों भाइयों का स्मरण हुआ और मन की 
विलक्षण दशा हुई । 
अमीर हैदर बिलग्मामी ने अकबर की जीवनी में लिखा 
है कि अब्चुलफजल के पत्र-व्यवहार के चार खंड थे । इंश्वर जाने 
चौथा खंड क्‍या हुआ । 
अयार दानिश--यह वही पुस्तक है जो कलेला व 
दमना के नाम से प्रसिद्ध है। मूल पुस्तक संस्कृत में (पंच-तंत्र ) 
थी। भारत से नोशेरबॉ ने मेंगवाई थी। वहा बहुत दिनों तक 
उसी समय की फारसी भाषा में प्रचलित रही । अब्बासिया के 

समय में बुगदाद पहुँच कर अरबी में भाषान्तरित हुईं । सामानियों 
के समय में रूदकी ने इसे पद्य-बद्ध किया। इसके उपरान्त कई रूप 
बदल कर मुल्ला हुसैन वायज की जवान से फारसी के कपड़े पहने 
ओर फिर अपनी जन्म-भूमि भारत मे आई | जब अकबर ने इसे 
देखा तो सोचा कि जब मूल संस्कृत ग्रंथ ही हमारे सामने उपस्थित 
है, तब उसी के अनुसार क्‍यों न अनुवाद हो | दूसरे यह कि सुन्दर 
उपदेशों के विचार से बह पुस्तक सबब साधारण के लिये बहुत 
उपयोगी है। यह ऐसी भाषा मे होनी चाहिए जिसे सब लोग 
समझ सके | अनवार सहेली कठिन शब्दों और उपमाओं आदि 
के एच-पँंच मे आकर बहुत कठिन हो गई है। शेख को आज्ञा 
दी कि मूल संस्कृत को सामने रख कर अनुवाद करो । उन्होंने 
थोड़े ही दिनों में उसे समाप्त करके सन्‌ ९९६ हि० में उसका 
उपसंहार लिख दिया। परन्तु डपसंहार भी ऐसा लिखा हे क्रि 
ममज्ञता की आत्मा असन्न हो जाती है । 

मुलला साहब इस पर भी अपनी एक पुस्तक में बार कर 
गए हैं। अकबर की नई आज्ञाओं की शिकायत करते हुए कहते 
है कि इस्लाम की प्रत्येक बात से घृणा है। विद्याओं से भी 
विराग है। भाषा भी पसन्द नहीं। अक्षर भी अच्छे नहीं जान 
पड़ते । मुल्‍ला हुसैन वायज ने कछेला दमना का अनवार सहेली 
नामक केसा सुन्दर अनुवाद किया था। अब अव्बुलफजल को 
आज्ञा हुई कि इसे साफ और नंगी फारसी में लिखों, जिसमे 
उपमाएँ आदि भी न हों, अरबी शब्द भी न हों । 

यदि यह भी मान लें कि अकबर के सम्बन्ध में मुल्ला 
साहब की सम्मति हर जगह ठीक है, लेकिन इस विशेष टिप्पणी 

को* देख कर कह सकते हैं. कि अब्बुलफजल पर हर जगह अनु- 
चित आक्षेप है। यह तो प्रकट ही है कि शेख और उनके पूब॑जों 
के पास विद्या और योग्यता आदि की जो कुछ पूँजी थी, वह 
सब अरबी विद्याओं ओर अरबी भाषा की ही थी। यह सम्भव 
नहीं कि उन्हे अरबी विद्याओ और अरबी भाषा से घृणा और 
विराग हो । हों, वह अपने सप्राट्‌ का आज्ञाकारी सेवक था। 
वह अपना ओवचित्य समझता था और स्वामी तथा सेवक के 
सम्बन्ध का स्वरूप भी भली भाति जानता था। यदि वह अकबर 
की आज्ञाओ का सच्चे हृदय से पालन न करता तो क्या नमक-हराम 
बनता ? और फिर ईश्वर के सामने क्या उत्तर देता ? और यह 
भी सोचने की बात है कि अकबर की इस आज्ञा से यह परिणाम 
कैसे निकाल सकते हैं कि वह अरबी विद्याओं तथा भाषा से 
विरक्त था ? यदि एक कठिनता को सरलता की सीमा तक 
पहुँचा दिया तो इसमें क्‍या धम-द्रोह हो गया ? मुल्ला साहब के 
हाथ में कलम है ओर वह भी अपने ग्रन्थ-रूपी प्रदेश के अकबर 
बादशाह हैं । जो जी चाहे, लिख जायें 

रुकआत अब्बुलफजरू--इसमें उस ढंग के पत्र हैं जिसे 
आजकल अंगरेजी मे “प्राइवेट” कहते है | इसका एक-एक वाक्य 
देखने के योग्य है। इन पत्रों से शेख के हार्दिक विचार ओर घराऊ 
बातें बिदित होती है। फिर भी इनका आनन्द उसी समय 
आवेगा जब कि उस समय की सब ऐतिहासिक बातों और उस 
समय के लोगों के छोटे-छोटे कामों तक का पूरा-पूरा ज्ञान हो । 
जिन शेख अब्चुलफजल के सम्बन्ध में में अभी लिख चुका हूँ 
कि कभी शेख शिवली जान पड़ते हैं और कभी जुनैद बुगदादी, 

उन्हीं शेब्व अब्बुलफजल ने खानखानाँ के सम्बन्ध मे जो कुछ 
लिखा है, उसे पढ़कर लजञ्जित होता हँ। और खानखानों भी वही 
है जिसे पहले खंड में अकबर की ओर से आज्ञापत्र लिखते हैं 
ओर ऐसा श्रेम सूचित करते है कि मन, प्राण ओर ज्ञान सब 
निछावर हुए जाते है। जब दूसरे खंड मे अपनी ओर से पत्र 
लिखते है तो भी ऐसा ही ग्रेम सूचित होता है कि मन, प्राण 
ओर ज्ञान सब निछावर हुए जाते हैं। ऐसा जान पड़ता है कि 
मो की प्रम भरी छाती से दूध बहा है। इतना सब कुछ होने पर 
भी जब खान्देश मे खानखानोँ शाहजादा दानियाल से ग्रदेश ले 
रहा है, कुछ प्रदेशों में ये स्वय॑ लश्कर लिए फिरते हैं, कभी दोनों 
पास आ जाते हैं और कभी दूर जा पड़ते हैं, और दोनों के काम 
आपस में बिलकुल मिले-जुले हें, उस समय वहाँ से शेख ने 
अकबर, उसकी माँ, उसके पुत्र ओर शाहजादा सलीम अथात्‌ 
जहॉगीर को कुछ निवेदनपत्र भेजे हे। उनमें खानखानों के सम्बन्ध 
में ऐसी-ऐसी बाते लिखते हैं और ऐसे-ऐसे विचार प्रकट करते है 
कि बुद्धि चकित होकर कहती है कि ऐ हजरत जुनैद, आप ओर 
ऐसे विचार ! ऐ हजरत बायजीद, आप और ऐसी बाते । यदि 
इंश्वर ने चाहा तो में उनमे से कुछ निवेदनपत्रो की ग्रतिलिपियाँ 
अन्त मे अवश्य दूगा। 

कगकील-- फारसी में वश्कोल भिक्लुक के भिक्षापत्र या 
खप्पड़ को कहते हैं जिसे सब लोगो ने देखा होगा । मिशक्षुक जो 
कुछ पाता है, चाहे पुलाव हो ओर चाहे चने के दाने, आटा हो 
या रोटी, दाल हो या बाटी, हर तरह का टुकड़ा चाहे घी में तर 
हो, चाहे सूखा, कुछ साथ में हो या रूखा, बासी, ताजा, मीठा, 

सलोना, तरकारी, मेवा, तात्पये यह कि सब कुछ उसी में रखता 
है। योग्यता सम्पादित करने का इच्छुक पाठक अपने पास एक 
सादी पुस्तक रखता है; ओर जिन पुस्तकों की सेर करता है, 
उनमें से जो बात पसन्द आती है, चाहे वह किसी विद्या या कला 
की हो, गद्य या पद्य में हो, उसी पुस्तक में लिखता जाता है । उसी 
को कश्कोल कहते हैं। बहुत से विद्वानों के कश्कोल प्रसिद्ध है । 
उनसे विद्याथियों को ज्ञान की अच्छी पूँजी मिलती है । दिल्ली मे 
मेंने शेख अब्बुलफजल के कश्कोल की एक प्रति देखी थी जो. 
अब्बुलखेर के हाथ की लिखी हुईं थी । 
रज्मनामा-- यह महाभारत का अनुवाद है। इसपर दो. 
जुज का खुतबा लिखा हुआ है । 
इनके रचित अन्थ देखने से यह भी पता चलता है कि इनकी 
प्रकति-रूपी भूमि में झंगार रस के विषय बहुत ही कम फूलते-फलते 
थे । फूल, बुलबुल ओर सौन्दर्य आदि से सम्बन्ध रखनेवाले शेर 
आदि कही संयोगवश किसी विशेष कारण से लाने पड़ते थे तो 
विवश होकर लाते थे । इनकी तबीयत की असल पेदावार आत्मो- 
ज्ञति, अध्यात्म, दशशन, उपदेश, संसार की असारता ओर 
सांसारिक व्यक्तिव्यों की कामनाओ ओर वासनाओं के प्रति घृणा 
होती थी । इनके लेखों से यह भी बिदित होता है कि जो 
कुछ लिखते थे, वह एक बार कलम उठाकर बराबर लिखते चले 
जाते थे । सब बाते इनके मन से तुरन्त प्रस्तुत होती थीं। इन्हे 
अपने लेखों के लिये परिश्रम करना और पसीना बहाना नहीं 
पड़ता था । इनके पास दो इश्वर-दत्त गुण थे। एक तो विषयों 
तथा भावों की अधिकता और दूसरे भाव व्यक्त करने की 

शक्ति तथा शब्दों की उपयुक्तता । यदि ये दोनों बातें न होतीं' तो 
इनकी भाषा इतनी साफ और चलती हुईं न होती । 

इन्होंने पद्म में कोई ग्रन्थ नहीं लिखा । लेकिन इससे यह 
नहीं समझना चाहिए कि ये स्वाभाविक कवित्व शक्ति से वंचित 
थे। मेने इनके लेखों को बहुत ध्यानपू्वक देखा है | जहाँ कुछ 
जिखा है, ओर जितना लिखा है, ऐसा लिखा है कि कॉटे की 
तोल। यह अवश्य है कि ये जो कुछ लिखते थे, समय 
ओर आवश्यकता को देखते हुए लिखते थे। अनावश्यक 
रूप से कोई कास करना इनके नियम के विपरीत था। जहाँ 
आवश्यक ओर उपयुक्त देखते हैं, गद्य के मेदान को पद्म के 
गुलद॒स्तो से सजाते हे जिससे प्रमाणित होता है कवि इनके मन में 
सब ग्रकार के भाव सदा अस्तुत रहते थे और ठीक समय पर 
सहायता देते थे । जो विषय चाहते थे, बहुत ही गम्भीरतापूवंक, 
उपयुक्त शब्दों में ओर बहुत अच्छे ढंग से लिखते थे । लेकिन 
वही कि आवश्यकता के अनुसार । बल्कि यह गम्भीरता ओर 
प्रसाद बड़े भाई को ग्राप्त नहीं था। ये ग्रायः मनस्वी के ढंग पर 
शेर लिखते हैं और निजामी के मखजने-इसरार तथा सिकन्दर- 
नामे से मिला देते हैं। कसीदा कहने मे अनवरी से टक्कर लेते 
हैं ओर उससे आगे निकल जाते है । 

आक्ति--अकबरनामे के अन्त में शेख ने कुछ ईश्वरीय 
देनों का उल्लेख किया है। उनमें की संख्या ५ और ६ से जान 
पड़ता है कि ये हाथ-पेर और डील-डोल में साधारण थे । सब 
अंग आपेज्षिक दृष्टि से ठीक थे। प्रायः रव॒स्थ रहते थे, पर रंग के 
काले थे। अपने निवेदनपत्रों में कई जगह खानखानों की शिक्रा- 

यत, में लिखते हैं कि हुजूर, वह रंग का जितना गोरा है, मन का 
उतना ही काला है। यद्यपि में रंग का काला हैं, पर फिर भी मन का 
काला नहीं हैँ । प्रायः सुयोग्य व्यक्तियों ने इनके रचित भ्रन्थ पढ़े 
होंगे। यदि उन लोगो ने विचार किया होगा तो उन्हे यह बात 
अवश्य विदित हो गई होगी कि ये गम्भीर, अल्पभापषी और 
सहनशील व्यक्ति होगे। इनकी आकृति से हर दम यही जान 
पड़ता होगा कि कुछ सोच रहे है | हर काम मे, हर बात सें, यहाँ 
तक कि चलने-फिरने मे भी शान्ति और धीमापन होगा, और 
यही बातें उस समय के इतिहासों की भिन्न-भिन्न स्थानों पर कही 
हुई बातों से मेल भी खाती हैं । 


मआसिरउलू उमरा के देखने से विदित होता है कि कभी 
असभ्यता या अशिष्टतासूचक शब्द इनके मुँह से नहीं निकलता 
था । अफहील बातो से या गाली-गलौज से ये अपनी जवान खराब 
नहीं करते थे । औरों की तो बात ही क्या, स्वयं अपने नोकरों 
पर भी कभी नहीं बिगड़त थे । उनके यहाँ अनुपस्थिति के कारण 
वेतन नहीं काटा जाता था । जिसे एक बार नौकर रखते थे, उसे 
फिर कभी नहीं निकालते थे । यदि कोई निकम्मा या अयोग्य. 
व्यक्ति नौकर हो जाता था तो उसकी सेवाओं में परिवत्तेन करते 
रहते थे । जब तक रख सकते थे, तब तक रहने देते थे। कहते 
थे कि यदि यह नौकरी से छुड़ा दिया जायगा तो फिर इसे 
अयोग्य समझ कर कोई नोकर न रखेगा । 

जब सूर्य मेष राशि में आता और नया वष आरम्भ होता 

था, तब घर के सब कामों आदि को देखते थे ओर हिसाव-किताब 

करते थे। गोशवारों की सूची बनवा कर कायोलय में रख छेते थे 
और सब बहियोँ आदि जलबा देते थे। पहनने के सब कपड़े 
सेवकों को बॉट देते थे । परन्तु पायजामा अपने सामने जलवा 
देते थे । ईश्वर जाने इसमें उनका क्या उद्देश्य होता था। शेख 
की तीन खियों थीं। एक तो हिन्दुस्तानी थी और सम्भवतः यही 
घर-वाली होंगी, जिसके साथ माता-पिता ने विवाह करके जेट 
का घर बसाया होगा । दूसरी काश्मीरिन थी। यदि इन्होंने 
काश्मीर और पंजाब की यात्रा से स्वयं ही मनोविनोद के लिये 
इससे विवाह किया हो तो आश्चर्य नहीं। यद्यपि ऐसे गम्भीर 
विद्वान ओर न्‍्यायशील व्यक्ति के योग्य यह बात नहीं है , पर 
फिर भी मनुष्य ही है। किसी समय उसका मन प्रफुल्लित भी 
होता है। तीसरी ल्री ईरानी थी। यदि मेरी सम्मति भ्रमपृर्ण न 
हो तो यह ख्री केवल भाषा ठीक करने के लिये और विशेष-विशेष 
मुहावरे ठीक करने के लिये की होगी। फारसी भाषा में अन्थ 
आदि लिखना शेंख़ का ही काम था। वह भाषा का बहुत अच्छा 
जानने और परखनेबाला था । हजारों मुहावरे ऐसे होते है जो 
अपने स्थान पर आप ही आप ठीक बैठ जाते हैं। न पृछने- 
वाला पूछ सकता है, न बतानेवाला बता सकता है। भाषा का 
सर्मज्ञ लिखते समय लिख जाता है, और जिसे अच्छी भाषा का 
शौक होता है, वह उसे वहीं गॉठ बॉध लेता है। ऐसी अवस्था 
में घर-गृहस्थी की छोटी-छोटी और साधारण बातें शब्दों 
और मुहावरों आदि के कोपों से कब प्राप्त हो सकती हें । ग्रन्थों 
से भी यही बिद्त होता है कि दोनो भाइयों के पास प्रायः इंरानी 
लोग उपस्थित रहा करते थे और सेवक तथा काम-धन्धा करने- 

वाले लोग भी रानी ही होते थे। फिर भी घरेलू बातें घर 
में ही होती ह। असली मुहावरे बिना इस उपाय के नहीं 
मिल सकते । 
भोजन-- उनके भोजन का हाल सुन कर आश्रय होता 

है । सब चीज़ें मिला कर तौल में २२ सेर होती थी जो मिन्न-मिन्न 
प्रकारो से पक कर दस्तरख्वान पर लगती थीं। अब्दुरहमान 
पास बैठता था और खानसामों की वरह देखता रहता था। 
खानसामों भी सामने उपस्थित रहता था। दोनों इस बात का 
ध्यान रखते थे कि किस रिकाबी में से दो या तीन ग्रास खाए 
है । जिस भोजन में से एक ही ग्रास खाते थे और छोड़ देते थे, 
वह दूसरे समय दस्तरख्बान पर नहीं आता था। यदि किसी 
भोजन से नमक आदि कम या अधिक होता तो केवल संकेत कर 
देत थे, जिसका अथ होता था कि तुम भी इसे चख कर देखो । 
वह चख कर खानसामों को दे देता था, मुंह से कुछ न कहता 
था । खानसामों इस बात का ध्यान रखता था कि आगे से इस 
प्रकार की भूल न होने पावे । जब शेखर दक्खिन की चढ़ाई पर 
गए थे, तब उनका दस्तरख्बान इतना विस्ठृत और खाद्य पदार्थ 
इतने बढ़िया होते थे कि आज-कल के लोगों को सुन कर उस 
पर विश्वास भी न होगा । एक बड़े खेमे में दस्तरख्वान चुना 
जाता था जिसमे उत्तमोत्तम भोजनों के लिये हजार थाल समस्त 
आवश्यक सामग्री के सहित होते थे। वे सब थाल अमीरों में 
बट जाते थे । पास ही एक और बड़ा खेमा होता था जिसमे 
कुछ निम्न कोटि के लोग एकत्र होते थे। वे लोग वही भोजन 
करते थे । रसोई-घर में हर समय भोजन बनता रहता था ओर 

खिचड़ी की देगें तो हर समय चढ़ी रहती थीं। जो भूखा आता 
था, उसे वहाँ भोजन मिलता था । 

छब्बीसवों धन्यवाद यह देते है क्रि सोमबार १९ शअबान 
सन्‌ ९७९ हि० को एक लड़का हुआ । मुबारक दादा ने पोते 
का नाम अव्दुरंहमान रखा । स्थययं कहते है कि यद्यपि इसका जन्स 
भारत में हुआ है, तथापि इसके रंग-ढंग यूनानी हैं। हुजूर ने 
इसे कोका अर्थात्‌ अपने दो भाइयों में सम्मिलित किया है । 
अकबर ने ही इसका विवाह सआदतयार खाँ कोका की कन्या 
के साथ किया था । 

सत्ताइसवाँ धन्यवाद यह है कि ता० ३ जीकअद सन्‌ 
९९९ हि० को अब्दुरंहमान के घर लड़का हुआ । बादशाह 
सलामत ने उसका नाम पशूतन रखा । 

अब्दुरहमान 

अब्दुरहमान ने अपने पिता के साथ दक्खिन मे जो काम 
किए थे, उनका कुछ-कुछ उल्लेख ऊपर हो चुका है। वह वास्तव 
में बहुत वीर था। जिन युद्धों मे बड़े-बड़े अनुभवी सिपाही 
मिमक जाते थे, उनमें कपट कर आगे बढ़ता था और अपनी 
वीरता तथा बुद्धिमता के बल से उनका निर्णय कर देता था। 
उस समय के इतिहास-छेखक उसे तरकश का सब से अच्छा तीर 
कहते है। तिलंगाने आदि में विजय प्राप्त करके दक्खिन में 
इसने अपने पिता के साथ बहुत नाम कमाया । अकवर के सर- 
दारों में शेर ख्वाजा पुराना और अनुभवी सैनिक था। इसने 
कहीं उसके साथ रह कर और कहीं उससे आगे बढ़ कर खूब 

खूब तलवारें मारी; ओर दक्खिन के बहादुर सरदार मलिक 
अम्बर को धावे मार-मार कर ओर मैदान जसा-जमा कर खूब 
परास्त किया । 

जहॉगीर की यह बात प्रशंसनीय है कि उसने पिता पर का 
क्रोध पुत्र के सम्बन्ध में बिलकुल भुला दिया। उसने इसे दो- 
हजारी मन्सब प्रदान किया ओर अफजलखाँ की उपाधि दी। 
अपने शासन के तीसरे वष उसने इसे इसके मामा इस्लामखों के 
स्थान पर बिहार का सूबेदार नियुक्त किया; बल्कि गोरखपुर मी 
जागीर में दिया। जिस समय यह बिहार का हाकिम था, उस 
समय वहा का केन्द्र पटने मे था। एक अवसर पर कुतुबउद्दीन 
नामक एक धूत्त फकीर उधर गया और लोगों को बहकाने लगा 
कि में जहाँगीर का पुत्र खुसरो हूँ। भाग्य ने साथ नहीं दिया, 
जिससे में एक युद्ध में हार गया । अब में इस दशा मे घूम रहा 
हूँ । कुछ लोग तो लोभ के कारण और कुछ दया के वश होकर 
उसके साथ हो गए । उन लोगों को लेकर उसने तुरन्त पटने 
पर धावा किया । वहाँ अब्दुरहमान की ओर से शेख बनारसी 
ओर मिरजा गयास हाकिम थे । उन्होंने ऐसी कायरता दिखलाई 
कि नकली खुसरों का अधिकार हो गया। सारी सामग्री और 
कोष उसके हाथ लगा । रहमान सुनते ही शेर की तरह आया । 
नकली खुसरो मोरचे बॉव कर सामने हुआ । पुनपुन नदी के 
तट पर युद्ध हुआ । छेकिन पहले ही आक्रमण में जाली सेना 
तितर-बितर हो गई ओर वह भाग कर किले में घुस गया। 
रहमान भी उसके पीछे-पीछे वहाँ पहुँचा और उसे पकड़ कर 
मार डाला । रहमान ने दोनो कायर सरदारों को दरबार में भेज 

दिया । दंड देने के सम्बन्ध में जहाँगीर बहुत धीमा था। उसने 
उनके सिर मुँडवाए, उन्हे स्त्रियों के कपड़े पहनाए ओर उलट गधों 
पर बैठा कर सारे नगर में घुमाया । थोड़े ही दिनो बाद रहमान 
वीसार हुआ । जब दरबार में गया, तब वहाँ उसका बहुत अधिक 
सत्कार हुआ | दुःख है कि जहॉगीर के शासन के आठवें वर्ष 
पिता की मृत्यु के ग्यारह व बाद इसकी भी खत्यु हो गई। पृ 
तन नामक एक पुत्र छोड़ गया था। उसने जहॉगीर के शासन-काल 
में सात सो प्यादो ओर तीन सौ सबारों की नायकता तक उन्नति 
की । शाहजहोँ के समय में उसे पॉच-सदी मनन्‍्सब मिला । वह 
१० वें शासन वर्ष तक सेवाएँ करता रहा। 

मेने ऊपर कहा था कि खानखानों आदि के सम्बन्ध मे 
अव्बुलफजल ने जो फूल कतरे हैं, अन्त मे उनके अनुवाद से में 
पाठकों का मनोरंजन करूँगा । अतः यहाँ उनमे से कुछ पत्रा के 
आशय दिए जाते हैं | दक्खिन की लड़ाइ से जो एक निवेदनपत्र 
बादशाह के नाम भेजा है, उसमे बहुत सी लम्बी-चौड़ी उपाधियों 
आदि के उपरान्त खानखानों की व्यवस्था आदि के सम्बन्ध से 
बहुत सी बातें लिखी है । फिर लिखते हैं कि इश्वर की शपथ है 
और उसी की साक्षी यथेष्ट है कि जो कुछ लिखा ओर कहा हे, 
वह सब ठीक है| उसमें जरा भी ओर कुछ भी सन्देह नहीं है । 
इश्वर की शपथ है कि भेरे आदमी कई बार उसके आदमियों को 
मेरे पास पकड़ लाए और बादशाही प्रताप के विरुद्ध उसके लि 
हुए पत्र आदि पकड़े गए जो ज्यों के त्यों शाहजादे को दिखलाए 
गए । साम्राज्य के समस्त स्तम्भ दोंतों में उंगली दबाकर रह गए । 
हाथ मल कर रह गए । वे विवश होकर मौन है। वे नम्रता 

आर विनय के अतिरिक्त ओर कोई मार्ग नहीं देखते, इसलिये चुप 
बैठे हैं। लेकिन बड़े-छोटे, अमीर-गरीब सब समभते हैं कि 
दक्खिन की लड़ाई को उसी ने उलमन में डाल रखा है ओर वह 
उसी के कारण रुकी हुई है। 

श्रीमस , इस सेवक ने अपने निवेद्नपत्र सें कई बार निवेदन 
किया है, परन्तु सन्तोषजनक उत्तर नहीं मिलता। विलक्षण बात 
है कि इस सेवक की अरज भी गरज समझी जाती है। अब्बुलफजल 
इस दरगाह का पला हुआ है ओर घूल में से उठाया हुआ है | 
ईश्वर न करे कि वह अपनी गरज की कोई बात कहे और 
उसके लिये प्रयत्न करे, जिसमें इस वंश की बदनामी हो। मेरे 
स्वामी, हम भारतवासी अन्दर-बाहर एक से होते हैं। इंश्वर ने 
हमारी प्रकृति में तो रूखापन पैदा ही नहीं किया। इंश्वर को 
धन्यवाद है कि हम नमक को हलाल करके खाते हैं। हम ओर 
लोगों की भांति गोरे मुँह ओर काले दिलवाले नहीं हैं। यद्यपि 
देखने में में रंगत का काला हूँ, लेकिन मेरा हृदय सफेद है। जैसे 
ऊपर से दर्पण की कालिमा के कारण श्रम होता है, वेसे ही मेरे 
सम्बन्ध में भी भ्रम हो सकता है । परन्तु आप खूब ध्यान से देखें, 

अन्दर से साफ दिलवाला हूँ । खोट-ऋपट कुछ भी नहीं । 

अथात्‌--मैं चन्द्रमा नही हूँ. जो सूथ्य के प्रकाश से प्रकाश- 
मान्‌ रहता हूँ; बल्कि सूय्य के समान हूँ और अपना घर अपनी 
जबान के दीपक से प्रकाशमान्‌ रखता हूँ । 

एक ओर पत्र मे लिखते हैं--श्रीमन्‌ , यद्यपि शाहजादे के 
रंग-टंग की ओर से कुछ सन्‍्तोष हुआ है, लेकिन अव्दुरहीम बैरम 
के छल-कपट को क्‍या करूँ और क्या कहूँ, जिसका वर्णन करने 
मे लेखनी और जबान दोनों असमथ हैं । यदि जनम भर दोरंगी 
चालें लिखता रहूँ ओर फिर भी देखूंती उसका अणु-परमाणु 
भी नहीं होता। उसका ऐसा व्यक्तित्व है जिसमे परिवत्तन हो ही 
नही सकता ओर जिसकी न तो कोई उपमा ही है और न कोई 
चित्र ही है। वह छल-कपट करने में एक ही है ओर संसार में 
उसकी समता करनेवाला और कोई नहीं है; क्‍योंकि वह प्रत्यक 
व्यक्ति के हृदय में बुसा हुआ है ओर ऊपर की भी सब वातें 
जानता है। अभी मन में कोई बात भी पूरी तरह से नहीं आती 
कि उसे खबर लग जाती है। मनुष्य अपना कोई काम करने का 
विचार भी नहीं करता कि उसे पता लग जाता है। में आश्वय के 
चकर में पड़ा हूँ ओर मुझे इस चिन्ता ने घेर रघा है. कि यह 
कैसी चालाकी और कैसी धूत्तता है कि इश्वर ने उसे अलोकिक 
गुण प्रदान किया है । लेकिन यह्‌ बात मन से जरा खटकती है कि 
ऊपर से देखने में इश्वर की इच्छा मे भूल हुई । जब ऐसे अद्भुत 
ओर विलज्ञण काम करनेवाला उपस्थित है, तब बेचारे इजराइल 
को, जो इसकी पाठशाला के विद्याथियों में भी सम्मिलित होने के 
योग्य नहीं, क्यो लानत भेजी जाती है । 

अथात---उसके प्रत्येक रोम में एक नई और दूसरी 
जबान है । 


ह: जीव 


जो व्यक्ति नमक खाए ओर इस बुरी तरह से तैमूर के 
वश के साथ हार्दिक शत्रुता रखे तो उसका काम केसे चलेगा ? 
उसका परिणाम कैसे शुभ होगा ? वह किस प्रकार नेकी का मुख 
देखेगा ? महाराज, सारे दिन और सारी रात अभिशप्त अम्बर के 
जासूस और मुखबिर उसके पास उपस्थित रहते है और वह 
निर्भय होकर बे-खटके उन लोगों के साथ उसी अकार मिला- 
जुला रहता है, जिस प्रकार दूध के साथ शक्कर मिली रहती है । 
वह शाहजादे का भी कोई मुलाहजा या अदब नहीं करता। 
इतनी परवाह नहीं हे कि कदाचित्‌ कोई श्रीमान्‌ के दरबार 
मे कुछ लिख भेजे और हुजूर के मन में कुछ दुःख 
हो । यह निलेजता और बेपरवाही है। यह शुभवचिन्तक 
निश्चयपूर्वक लिखता है कि यदि वह इस देश में न हो तो यह्‌ 
एक वष सें दक्खिन के सब भगड़े दूर कर दे । छेकिन क्‍या 
करे और कया कर सकता है | उसका रंग ऐसा जम गया है कि 
हुजूर को भी ओर शाहजादे को भी इस बात का दृढ़ विश्वास हो 
गया है कि दक्खिन की लड़ाई उसके बिना जीती ही नहीं जा 
सकती । और जब वह न रहेगा, तब कुछ भी न होगा। से 
कदापि यह नहीं मानूंगा, “कोई न माने । में न सानूँगा । तुम भी 
न मानो कि ऐसा होगा ।” परन्तु वास्तव मे बात इसके बिलकुल 
विपरीत है । क्योंकि जब वह इस देश मे न रहेगा, तव लड़ाई 
का सब काम आपसे आप ठीक हो जायगा । बहुत ही थोड़े समय 
में दक्खिन हाथ में आ जायगा ओर दक्खिनी आकर सलाम 
करेंगे । इस शुभ काये में वही बाघक है। में इंश्वर की शपथ 
खाकर कहता हूँ कि जो कुछ मेंने लिखा है, वह बिलकुल ठीक 

है । इसमे किसी प्रकार का कुछ भी सन्देह नहीं । अविनाशी: 
ईश्वर की शपथ है कि कई बार उसके आदमियों को पकड़ कर 
लोग मेरे पास लाए और उसके लिखे पत्र जो बाहशाही दोलत 
ओर इकबाल के विरुद्ध थे, ज्यो के त्यों शाहजादे को दिखलाए 
गए । साम्राज्य के सब स्तम्भ दोंतो उँगलियों दबाते थे ओर हाथ 
मलते थे। सब लोग विवशता के कारण चुप लगाए है ओर 
विनय तथा नम्नता मे ही अपना भला देखते हैं और मौन ब्रत 
को निबाहे जाते हैं | छोटे बड़े सभी लोग समझ कर बेठे हुए है 
कि दक्खिन की लड़ाई को वही उलझन में डालता है ओर उसी 
की करतूतों से यह लड़ाई बन्द है । 

अरथात्‌ू--जिस व्यक्ति के मन में कुछ ओर, और मुँह पर 
कुछ और हो, उसके कलेजे में तलवार भोंक देनी चाहिए । 

एक और निवेदनपत्र मे लिखा है--में तो लिखते-लिग्बत 
थक गया, परन्तु हुजूर के मन में कोई बात नहीं बैठती | हुजूर 
इसे पदच्युत न करें तो भी कम से कम इतना तो लिख दे कि 
अमुक व्यक्ति के परामश के बिना कोई काम न करों । और यदि 
तुम हमारे कहने के विरुद्ध आचरण करोगे तो हमें मन में ठुःख 
होगा। सम्भव है कि ऐसा पत्र पढ़कर उसके हृदय पर कुछ 
प्रभाव हो और कुछ बातों में बह हमें भी सम्मिलित कर लिया करे। 

शेख ने एक निवेदन-पत्र दक्खिन स जहॉगीर के पास भी 
भेजा था । जरा पाठक देखें कि वे नवयुवक लड़कों को केसी बातों 
ओर केसे शब्दों से फुसलाते हैं। बहुत लम्बे-चौड़े विशेषण 

आदि लगाने के उपरान्त लिखते हैं. कि संसार छः दिशाओ में 
विरा हुआ है । में भी अपने निवेदन को इन्हीं छः अयत्नों पर 
निर्भर करता हूँ । पहला प्रयत्न यह है । दूसरा प्रयत्न यह है । 
तीसरे प्रयत्न के अन्तर्गत लिखते है कि शाहजादा दानियाल दिन- 
रात मद्यपान मे चूर रहता है । उसे कोई उपाय सुधार के मागे पर 
नहीं ला सकता । में कई बार श्रीमान्‌ सम्राट की सेवा में भी 
निवेदनपत्र भेज चुका हूँ। उत्तम हो कि तुम स्वयं श्रीमान से आज्ञा 
लेकर यहाँ चले आओ  । दानियाल को गुजरात भेजवा दो। तुम्हारे 
आने से समस्त <क्खिनियों को बहुत बड़ी शिक्षा मिल जायगी । 
दक्खिन पर विजय प्राप्त हो जायगी। दुए और नीच अम्बर स्वयं 
आकर सेवा मे उपस्थित होगा । उचित था कि तुम इस सम्बन्ध 
में मुझे सब बातें स्पष्ठ और विस्तृत रूप से लिख भेजते । छेकिन 
तुमने इस सम्बन्ध में कुछ भी प्रयन्न न किया और इस ओर कुछ 
भी ध्यान न दिया । कभी इस शुभचिन्तक को सन्तोषजनक उत्तर 
भेजकर भी सम्मानित न किया। में नहीं जानता कि इसका क्या 
कारण है; और इस सेवक से ऐसा कोन सा अपराध हुआ 
जिसके कारण तुम्हारे मन में दुःख हुआ । ईश्वर इस बात का 
साक्षी है कि इस सेवक के सम्बन्ध में शत्रुओं ने तुमसे जो कुछ 
कहा है, वह विलकुल मूठ है। ईश्वर न करे कि इस सेवक के 
मुँह से तुम्हारे सम्बन्ध में कोई अशिष्ट शब्द निकले । सारी बात 
यह है कि इस सेवक का ढुभोग्य ही इस सीमा तक पहुँचा है कि 
यद्यपि में श्रीमान्‌ के दरबार का बहुत बड़ा शुभचिन्तक हूँ, पर काले 
मेँहवाले लोग अपना मतलब निकालने के लिये आपसे मेरे सम्बन्ध 
में अनुचित बातें कहते है । इसमे मेरा क्या अपराध है। परन्तु 

मै इंश्वर से आशा करता हूँ कि जो व्यक्ति किसी की बुराई करने 
पर उतारू होगा, वह भल्ी भाति उसका दंड पावेगा । परमात्मा के 
हजार नामों में स एक नाम हक भी है । जब वही हक या न्याय 
के विरुद्ध आचरण करने लगेगा, तब न्याय कोन करेगा ? दूसरे यह 
कि गुंजाइश ही क्या है जो में श्रीमान्‌ सम्राट से तुम्हारी बुगढ़ 
करूँ । क्‍या मुझमे इतना समभने की भी शक्ति नहीं है कि 
साम्राज्य सेंमालने की योग्यता किसमें है ? तमूरी वंश की प्रतिष्ठा 
कौन रख सकता है ? अन्धा भी हो तो वह अपनी विपक्ति 
समम्म सकता है और हिये की ओख से देख सकता है। फिर में 
तो ओखोवाला हैँ, अन्धा नहीं हूँ । हाँ, कम-सममक होऊँ तो हो 
सकता हूँ । परन्तु इतना तो कदाचित्‌ समक छूँगा कि तुमे ऑर 
दूसरे शाहजादों में क्या अन्तर है। 

इश्वर जाने, शेख साहब ने ओर क्‍या क्‍या मोती पिरोए 
होंगे। मेंने तो दक्खिन के युद्ध के सम्बन्ध में अकबरनाम स कुछ 
पंक्तियों अनुवाद करके रख दी हैं। इनके वास्तविक विचारों से 
पाठक अवगत हो चुके । लेकिन इतना होने पर भी पाठकों को 
यह सोचना चाहिए कि इन्होंने केसी सुन्दरता से अपनी शुभ- 
कामना नवयुवक के हृदय पर अंकित की है। चौथे प्रयत्न के 
अन्तगत लिखते हैं कि इस सेवक ने कई बार अब्दुरंहीम बैरम 
की नालायकी के सम्बन्ध मे श्रीमान्‌ सम्राट की सेवा में लिखा है 
कि आप इससे सचेत रहे और इसकी ऊपरी चापलूसी पर न 
जायें। क्योंकि-- 

अथोत्‌--उसके प्रत्येक रोम में एक दूसरी और नई जबान है। 

बह धूच्तता में संसार में अपनी उपमा नहीं रखता | इश्वर ने 
ओर कोई वैसा धू्ते उत्पन्न ही नहीं किया । वह ईश्वर की सृष्टि 
की सीमा से बहुत बढ़कर है । तरह तरह के रंग बदलना ओर 
बातें करणा उस पर खतस है। नमकहरामी तो उसी पर निभर 
है। इंश्वर साक्षी है कि देवदूत भी इस निवेदनपत्र पर अपना 
समथन-सूचक लेख लिखते हैं कि वह तैमूर के वंश का शत्रु है 
ओर उसका यह ढंग पुरुषानुक्रमिक है। श्रीमान्‌ को यह बात 
भली भाति विदित है कि उसने इस उच्च क्रम का नाश करने में 
कोई त्रुटि नहीं की । उसने कया क्‍या काम किए ओर क्‍या क्या 
चालें चलीं । इश्वर इस शुभ वंश का सहायक था । उसका छल- 
कपट कुछ भी न चल सका ओर वह कुछ भी न कर सका | 
उल्टे स्वयं ही खराब और अग्रतिष्ठित हुआ । वह बिलकुल नग्न 
अवस्था में गंवारों के हाथ पड़ा ओर गँवारों ने भी उसे बिलकुल 
नंगा करके नचाया । “मे तुम्हारा कुत्ता हूँ । में तुम्हारा कुत्ता हूँ ।” 
कहकर नाचा । अन्त में न्याय अपने केन्द्र पर आकर ठहरा। 
ओर फिर क्यो न ठहरता ? जहाँ अकबर जैसा न्यायी बादशाह 
हो, वहाँ बह कंगला भारत का राज्य केसे छे सकता था ! जहाँ 
ऐसा वीर और पराक्रमी बादशाह हो, वहाँ एक वन्दर सारे 
भारत का शासन कैसे अपने हाथ में छे सकता था ! जहां तेमूरी 
जंगल का शेर दहाड़ता हो, वहाँ गीदड़ की क्या मजाल है कि 
उसके स्थान का अधिकारी हो ! 

तात्पय यह कि दक्खिन की लड़ाई में इससे ऐसे मामले 
नहीं देखे और ऐसी बातें नहीं सुनी कि कहने से विश्वास भी आ 
जाय और लिखने में अभिप्राय भी प्रकट हों जाय । हुजूर इस 

बात का विश्वास रखें कि जब तक वह इस देश म हैं, तब बक 
कदापि विजय न होगी। हम लोग व्यथ ठंढा लोहा पीट रह है 
इत्यादि इत्यादि । 

पाठक देखें कि इतनी गम्भीरता पर भी नवयुबकों का सन 
प्रसन्न करने के लिये केसी बातें करते हे। खेर, इस संसार में 
जब कोई अपना काम निकालना होता है, तब सब कुछ करना 
पड़ता है ओर द्रबारों के मामले ऐसे ही होते है । 

एक निवेद्न-पत्र अकबर के पुत्र को लिखा है। उसमें बहुत 
सी बाते लिखते-लिखते कहते हे कि में शाहजादे की क्‍या फरियाद 
लिखें ओर कया शिकायत करूँ। यदि में जानता कि यहाँ इस 
तरह की खराबियों पेदा होंगी, तो कभी इधर की ओर भुँह भी न 
करता । लेकिन जब विधाता ने भाग्य में यही लिखा है, तो फिर 
ओर उपाय ही क्या है। मनुष्य में इतनी सामथ्य कहो है कि 
इश्वर की इच्छा में परिवत्तन कर सके । मे तो संसार की विलक्षण- 
ताओं ओर आकाश की टेढ़ी चालो से हीं चकित था । लेकिन 
जब इस अब्दुरहीम को देखा तो सब भूल गया । मरे हुए घाव 
हरे हो गए, पुराने नासूर फिर बह निकले । दागों से लह टपक पड़ा । 
में क्या कह कर अद्भुत और विलक्षण काम करनेवाले की शिकायत 
करूँ। इसके हाथ से संसार के सब लोगों के दिल पर दाग पड़े 
है; इसके अत्याचार के कारण समस्त लोको के हृदय फट गए हैं | 

अथात्‌--में जिससे मिलता हूँ, देखता हूँ कि वही इस दाग का 
शिकार बना हुआ है । 

में इसे जादूगर कहूँ, परन्तु इसकी पूँजी उससे बहुल 

अधिक है। यदि जादू मन्तर करनेवाला प्रसिद्ध जादूगर 
सामरी भी होता तो इसके हाथ से चिल्ला उठता। उसका 
एक सोने का बछड़ा था, जिससे जादूगरी करता था। इसके 
हजार ऐसे सोने के बछड़े है जिसके कारण सारा संसार इसके 
अत्याचार से पीड़ित होकर फरियाद कर रहा है। इसने सारे 
बादशाही लश्कर को वही सोने का बछड़ा बना रखा है ओर 
जादगरियाँ कर रहा है। दक्खिन के लोगों को ऐसा फुसलाया 
है कि यदि यह पेगम्बर होने का दावा करें तो वे अभी इसे 
पेगम्बर मान कर इसके आगे सिर भुकाने के लिये तैयार है और 
इसे अपना पिता या जनक मानते है। वाह केसी धूत्तेता हे जो 
इश्वर ने इसे प्रदान की है! शाहजादे लोग राव-दिन इसके हाथ 
से दुःखी रहते हैं और फरियाद करते है। छेकिन जहाँ इस पर 
दृष्टि पड़ी कि गूँग हो गए । उनके शरीर मे तनिक गति भी. 
नहीं होती । उन्होंने अपने आपको इसके सपुद कर दिया है । 
कई बार इसकी उहंडताएँ और अनुचित ऋृत्य देख लिए हैं। 
इसके द्वारा बहुत से ऐसे काय हुए हैं. जो स्पष्ट रूप से देखने मे 
अनुचित हैं। इसने जो पत्र नष्ट और अभागे अम्बर को लिखे 
थे, वे हाथों से छेकर शाहजादे को दिखलाए और उनकी प्रति- 
लिपि सम्राद की सेवा में भेज दी। परन्तु कुछ भी न हुआ; 
उसका कुछ भी न कर सके। भला में विफल-मनोरथ किस हिसाब 
ओर गिनती में हैँ और किस जमा-खचे मे दाखिल हैँ जो इसके 
असभ्यता-पू्ण कृत्यों का बदला छेँ ! में बेचारा जंगलों में मारा- 
मारा फिरता हैँ ओर अपनी दशा देखकर चकित हूँ । मुझे श्रीमान 
सम्राट से कदापि यह आशा नहीं थी कि वे मुझे अपनी सेवा से 

अलग करेंगे और ऐसी विलक्षण विपत्ति से मुझे टकरा दंगे । 
परम आश्रय है कि उन्होंने मेरे सम्बन्ध में यह क्‍या निश्चय 
किया । समस्त संसार यही सममता था कि चाहे उत्तरी ध्रुव 
अपने स्थान से चलकर दक्षिण में पहँच जाय और दक्षिणी ध्रव 
उत्तर मे जा घुसे, परन्तु अब्बुलफजल कदाचित्‌ ही सम्राट क॑ 
प्रत्यक्ष सेवा से दूर होगा। परन्तु मेरी क्‍या सामथ्य थी जो से 
उनका आज्ञा में हस्तक्षेप करूँ। मेने उनकी आज्ञा शिरोधाये को 
ओर उसके अनुसार दक्षिण की लड़ाई मे चला आया। ऐसा 
कौन सा परिश्रम था जो मेंने नहीं किया और ऐसी कौन सी 
विपत्ति थी जो मैने नहीं उठाई । ढुःखों का लश्कर टूट पड़ा है । 
में बेचारा अकेला ओर निह॒त्था इस विपत्ति के मैदान मे खड़ा हूँ । 
न भागने की शक्ति है ओर न लड़ने का साहस । हो यदि श्रीमान 
का साहस मेरी सहायता करे ओर श्रीमान वास्तविक शुद्ध-हृदयता 
को काम मे लाबे तो इस दीन का छुटकारा हो जाय । यह सेवक 
अपना अन्तिम जीवन श्रीमान के चरणों मे बितावे, क्योकि इस लोक 
में भी ओर परलोक में भी इसकी भलाई ओर स्वामिनिष्ठा इसी मे 
है। कोई शुभ घड़ी और अच्छी सायत देख कर हुजूर को 
सममाए और इंश्वर के लिये मुझे वहाँ बुलबाए, आदि आदि | 
दानियाल को एक लम्बे-चोड़े निवेदनपत्र में अपने नियम के 
अनुसार अपने भिन्न भिन्न अभिम्राय लिखे हैं । उसमें लिखते हे 
कि दुष्कर्मी अब्दुरहीस काले मुँहवाले आवारे अम्बर के साथ एक 
मन ओर एक जवान होकर फेलसूफी कर रहा है। इश्वर परम 
न्यायशाली है । उसके दरबार में अन्याय का अचलन नहीं है । 
यदि इंश्वर चाहेगा तो उसका काये सदा अवनति करता रहेगा 

ओर इस वंश के सामने लज्जित होगा। हे अब्बुलफजल के 
सस्‍्वासी, जहाँ तक हो सके, आप अपने रहस्य उसे मत सूचित 
कीजिए । 

मरियम मकानी को लिखते है कि पचीस वर्षो से यह पुराना 
भंगड़ा इसी तरह चला चलता है, समाप्त नहीं होता । और हुजर 
समभते हैं कि तैमूरी वंश का सारा सम्मान और आतंक इसी 
लड़ाई पर निभर करता है। ईश्वर न करे कि यह लड़ाई बिगड़े । 
यदि यह लड़ाई बिगड़ी तो सारी बात ही बिगड़ जायगी। आप 
श्रीमान्‌ सम्राट को यह समभावें कि वे इस ओर ध्यान दें । और 
इसके उपरान्त फिर वही अब्दुलरहीम बेरम का रोना रोते हैं । 

इसी पत्र मे यह भी लिखते है कि दक्षिण भी एक विलक्षण 
देश है । सुख ओर सम्पन्नता को ईश्वर ने यहाँ उत्पन्न ही नही 
किया । कई स्थानो में लिखते है कि काबुल, कन्धार और पंजाब 
आदि और प्रकार के देश है। वहाँ की बातें और थीं । यहाँ का 
ढंग ही कुछ ओर है । जो बाते वहाँ कर जाते हैं, वह यहा हो 
ही नहीं सकती | 

प्र्येक निवेदनपत्र में यह बात भी लिखते है कि श्रीमान्‌ 
सम्राट ने कई बार इस सेवक को लिखा है कि हमने तुम्हें अपने 
स्थान पर भेजा है । जहाँ हमें स्वयं जाना चाहिए था, वहाँ हमने 
तुम्हे भेजा है। तुम्हे भले-बुरे सबका अधिकार है। तुम जिसे 
चाहो, उसे निकाल दो । फिर भी यह क्या बात है कि में बार बार 
अब्दुलरहीम के सम्बन्ध मे लिखता हूँ ओर वे कुछ भी नहीं सुनते। 

इतिहासों से भी विदित हुआ है ओर बड़े लोगों से भी सुना 
है कि इन दोनों भाइयों के यहाँ सदा बहुत से लोग उपस्थित रहा 


डक 


जे 


[| ११० | 


करते थे और ये बड़े गुशग्राहक थे । बड़े-बड़े गुणी, विद्वान , 
कुल्ीन शेख और धरममनिष्ठ महात्मा आदि जो लोग आते थे, उनके 
साथ ये लोग बहुत अधिक सज्जनता का व्यवहार करते थे ओर 
उनका यथेष्ट आदर-सत्कार करते थे । उन्हें बादशाह के दरबार 
में भी ले जाते थे ओर स्वयं भी उन्हें कुछ देते थे। यहाँ एक 
ऐसे पत्र का अनुवाद दिया जाता है जो शेख ने अपने पिता मुवा- 
रक को लिखा था। जान पड़ता है कि शेख मुबारक ने दिल्ली के 
कुछ घधमनिष्ठ महात्माओं के लिये जागीर की सिफारिश की थी। 
उसके उत्तर में शेख काश्मीर से लिखते हैं-- 

“समस्त सत्य बातों का ज्ञान रखनेवाले ( अथात्‌ आप ) से 
यह बात छिपी न होगी कि दिललीवाले महाशयों के लिये दोबारा 
श्रीमान्‌ की सेवा में निवेदन पहुँचाया कि सहायता के सच्चे 
अधिकारियों का एक ऐसा समूह उस पवित्र कोने मे रहता है जो 
साम्राज्य का शुभचिन्तक है ओर किसी के साथ राग-हप नहीं 
रखता । वे लोग सदा श्रीमान्‌ सम्राट के वेभव तथा आयु की 
बृद्धि के लिये ईश्वर से प्राथना करते रहते हैं । आज्ञा हुई कि जो 
कुछ तू निवेदन करेगा, वह स्वीकृत होगा। आज्नानुसार १० 
हजार बीघे पड़ती ओर आबाद जमीन उनके नाम पर ब्योरेवार 
लिखकर सम्राट के सम्मुख उपस्थित की जो स्वीकृत हुईं । साथ 
ही यह भी आजा हुईं क्रि प्रति हजार वीघे के हिसाब से सौ 
रुपए बेलो तथा बीजों के लिये भी प्रदान किए जायें। आप उन 
स्वामियों की सेवा में यह सुसमाचार भी पहुँचा दें जिसमे उन्हे 
पैये हो जाय | इस सम्बन्ध के आज्ञापत्र और रुपयों को आप 
'बहाँ पहुँचा ही समझें । उनसे कह दीजिएगा कि इस सेवक की ये 

सेवाएँ स्वीकृत हो । समय को देखते हुए जहाँ तक सम्भव होगा, 
यह सेवक अपनी ओर से भी उनकी कुछ सेवा करेगा । उन प्रिय 
महानुभावो के सम्बन्ध में आप अपने आपको किसी प्रकार से 
अलग न रखिएगा । इश्वर न करे कि अब्बुलफजल विद्वानों 
आदि की सेवा के काम में कोई लापरवाही या सुस्ती करे; क्योंकि 
वह इसको अपने लिये दोनों लोकों का सौभाग्य ओर सम्पति 
सममभता है | सज्जन पुरुष वही है जिससे इन लोगो की सेवाएँ 
हो रही है । आप यह्‌ न समझें कि अव्बुलफजल संसार की मेल 
में लिप्त हों गया है। अपने मित्रों और प्रदेश की आवश्यकताएँ 
भूल गया है | इंश्वर न करे, कभी ऐसा हो । में जब तक जीवित 
हूँ, इन लोगों के यहाँ माड्‌ देनेवाला हैँ ओर उस उच्च समूह के 
माग को धूल हूँ । उनकी सेवा मेरे लिये आवश्यक्र बल्कि कत्तंव्य 
है । मेरे हाथ में जो कुछ है, वह सब में उनके पेरो पर रखने के 
लिये तैयार हूँ । बल्कि प्राण भी ऐसी वस्तु नहीं है. जिसे कोई 
इस समूह की अपेक्षा अधिक प्रिय समझे । तात्पय यह कि इस 
अद्धाठ॒ के लिये जो सेवा उपयुक्त हो, उसके लिये संकेत मात्र कर 
दे । में तुरन्त वह सेवा करूँगा ओर उसे स्वर्य अपने प्राणों पर 
उपकार सममभूँगा ।” 

मखदूम डलूमुल्क तथा शेख अब्दुल नबी सदर के 
सम्बन्ध की सब बाते पाठकों को विदित ही है | मखदूम ने अपने 
प्रताप के अस्त के समय जोनपुर के कुछ पूज्य तथा बड़े लोगों के 
लिये सिफारिश लिखी थी, जिसका उत्तर एक पत्र मे शेख ने 
दिया था। धन्य है शेख की यह उदारता ! जो मखदूम उल- 
मुल्क किसी अवसर पर इनका अपकार करने से नहीं चुके और 

जिन्होंने कुत्ते का दाँत भी पाया तो ससजिद में बेठनेवाले ड्रन 
बेचारों के पैरों में चुमवा दिया, उन्हीं मखदूम के सम्बन्ध में शेख 
ने कैसे आदर तथा सत्कारसूचक शब्द लिखे है ओर केसी 
प्रतिष्ठा तथा सम्मान से उन्हे उत्तर दिया है। लेकिन इसे क्या 
किया जाय कि समय कुसमय है! शेख इस समय आकाश पर है 
ओर सखदूम जमीन पर । शेख का लेख देखता हूँ तो उसका 
एक एक अक्षर पड़ा हँस रहा है। मखदूम ने पढ़ा होगा तो 
उनके ऑसू निकल पड़े होंगे । 

पहले तो उनके सम्मानसूचक विशेषण देने ओर नम्रता 
प्रदर्शित करने में दो प्रष्ठों से अधिक सफेदी काली की है । 
उदाहरणा्थ--परम अतिप्ठित, महोदय और सत्यता तथा 
शुद्धता के एकत्र करनेवाले ।” इसमे स्पष्ट रूप से इस बात की 
ओर संकेत है कि तुम्हारे मन में क्या है और तुम कलम से हमे 
क्या लिख रहे हो। परन्तु इश्वर लिखबाता है और आपको 
लिखना पड़ता है। एक और वाक्य लिखा है जिसका आशय 
यह है कि आप शरञअ और दीन या धर्म के सहायक तथा संसार 
में कुफ़ या अधम के नाशक हैं। इससे भी यही अभिम्राय 
भलकता है कि एक वह समय था, जब कि आप कुफ्र या अधम 
का नाश करनेवाले ठेकेदार बने हुए थे और हम लोग विद्रोही, 
तथा अधर्मी थे। आज इंश्वर की महिमा देखो कि तुम कहाँ हो 
हम कहों है । एक और वाक्य का अथ है---“सम्रादों के मित्र 
और सरदारों के पाश्चवरत्ती” । इसे पढ़कर मख्रदूम ने अवश्य 
ठंढा सॉस लिया होगा ओर कहा होगा कि हॉ मियां, जब कभी, 
हम ऐसे थे, तब सभी कुछ था। अब जो हो, वह तुम हो । 

इसमें एक ओर नश्तर यह भी है कि त्यागियों तथा धर्म के 
अनुसार आचरण करनेवालो को सम्राटो आदि से सम्बन्ध रखने 
की क्या आवश्यकता है ! उन्हे गरीबों और फकीरों का सहायक 
लिखकर यह व्यंग्य किया है कि हम गरीबों और फकीरों के 
साथ आपने क्या क्या व्यवहार किए हैं। उनकी बहुत अधिक 
प्रशंसा करते हुए यह ताना मारा है कि देखिए, आपको ईश्वरत्व 
तक तो पहुँचा दिया है। अब आप इस सेवक से और क्‍या 
चाहते है। साधारण ग्रशंसाएँ आदि करने के उपरान्त लिखते हैं 
कि आपने इस सच्चे मित्र के नाम जो क्ृपापन्र भेजा है, उससें 
लिखा है कि जोनपुर में रहनेवाले एकान्तवासियों की दशा से में 
परिचित नहीं हूँ और उनकी श्रेष्ठता का मुमे ज्ञान नहीं है । 
वाह ! खूब कही । मैंने तो इस समूह की सेवा के लिये अपना 
सारा जीवन बिता दिया है; ओर फिर भी में यही चाहता हूँ कि 
सदा इन प्रिय व्यक्तियों की सेवा में रहँँ और यथाशक्ति उनका 
उपकार करता रहूँ। आप मेरे सम्बन्ध में ऐसी बात कहते हैं. 
में इसका क्‍या उपाय कर सकता हूँ ? मेरे दुभोग्य के कारण 
आपके मन में यह विश्वास बैठ गया है। इेश्वर की सौगन्द है कि 
जबसे मुझे श्रीमान्‌ सम्राट की सेवा से उपस्थित होने का कुछ 
सुयोग मिला है ओर उनसे परिचय हुआ है, तब से में एक क्षण 
के लिये भी इन प्रिय लोगों के स्मरण की ओर से उदासीन नहीं 
बैठता । ओर इनके कठिन काय पूरे करने मे में कमी अपने 
आपको क्षमा नहीं करता ( अथात्‌ सदा उनके काम करने में लगा 
रहता हूँ )। कृषि के योग्य ४० हजार बीघे भूमि से दिल्‍ली के 
महानुभावों की सेवा की है। दस हजार बीघे सरहिन्द के सज्जनों 
रद 

के लिये, बीस हजार बीघे मुलतान के प्रिय व्यक्तियों के लिये, 
अर्थात्‌ सब मिलाकर प्रायः एक लाख बीघे भूमि श्रीसान्‌ से 
निवेदन करके मुजावरों आदि के लिये प्राप्त की है। इसी प्रकार 
प्रत्येक नगर के फकीर आए । उन्होंने अपनी अवस्था प्रकट की | 
मैंने श्रीमान्‌ सम्राट से निवेदन करके प्रत्येक की योग्यता के 
अनुसार वृत्ति के लिये कुछ भूमि ओर कुछ नगद छेकर उनकी 
भेंट किया । ईश्वर जानता है कि यदि में अपनी सारी सेवाओं का 
वर्णन करूँ तो एक पोथा बन जाय । ब्योरा इसलिये नहीं लिखा 
कि कहीं वह आपके सेवकों के लिये एक झंकट न बन जाय । 
यदि जौनपुर के स्वामी लोग अपने अभिमान के कारण, 
जो आप पर भली भांति विदित है, मुम शुभचिन्तक के पास न 
आवें और परम अहंमन्यता के कारण मुझ दीन की ओर प्बृत्त 
न हों, तो इसमें मेरा कया अपराध है ? फिर भी जब आप इस 
प्रकार लिखते हैं, तब अपने प्राणों पर उपकार करके ओर इसी म॑ 
अपनी कत्तव्य-निष्ठा समझ कर वहां के प्रिय व्यक्तियों के नाम 
आज्ञापत्र ठीक करके भेजता हूँ । आप विश्वास रखें और उसे 
पहुँचा हुआ समझें । इतना कष्ट देता हूँ कि आप नामों का ब्योरा 
लिख भेजें ओर प्रत्यक के सम्बन्ध की कुछ बाते भी लिख भेजें, 
जिसमें प्रत्येक की कुछ सहायता की जा सके । इंश्वर दोनों लोकों 
में श्रेष्ठ महानुभाव को शिक्षक के पद पर प्रतिष्ठापूषक प्रतिष्ठित 
रखे । मतलब यह कि बेठे हुए लड़के पढ़ाया करो । लेकिन वाह 
शेख साहब, आपकी यह उदारता आपके ही लिये है । 

शेख सदर के नास भी एक पत्र है। जान पड़ता है कि जिन 
दिनों वह हज को गए थे, उन्हीं दिनों किसी कारणबश शेख 

सदर ने एक पत्र इन्हे भेजा था | उसके उत्तर में अब्बुलफजल ने 
बहुत अधिक आदर ओर प्रतिष्ठा श्रकट करते हुए यह पत्र उन्हें 
लिखा था । पहले तो उनकी उपाधियों ओर प्रशंसा आदि में डेढ 
परूष्ठ पर इसलिये कागज पर नमक पीसा है कि बेचारे बुड़े के 
थावों पर छिड़के । फिर कहते है कि मैंने इन दिनों एक बहुत 
आनन्ददायक सामाचार सुना है कि आपने पवित्र स्थानों की 
परिक्रमा का शुभ संकल्प किया है | यह संकल्प बहुत शुभ और 
अच्छा है । इश्वर सब मित्रों को इसी अकार का सौभाग्य श्रदान 
करे ओर उन्हें वास्तविक उद्देश्य तथा अभीष्ट की सिद्धि करावे । 
आपकी कृपा से इस अमिलाबी को भी उसी प्रकार के सोभाग्य 
से युक्त करे । 

मैने यह बात कई वार श्रीमान्‌ सम्राट की सेवा में निवेदन 
की ओर उनसे छुट्टी के लिये ग्राथना की, परन्तु वह स्वीकृत नहीं 
हुई । क्‍या करूँ, उनकी इच्छा ईश्वर की इच्छा के साथ जुड़ी हुई 
है। जो काम उनके बिना होगा, उसमें कोई लाभ या सुख न 
होगा । विशेषतः इस दीन के लिये तो वह और भी लाभदायक 
न होगा जिसने अपने उस सच्चे गुरु को जी-जान से अपने सब 
विचार समर्पित कर दिए हैं ओर मन के अन्तर तथा बाह्य को 
उसी ग्रकाशमान हृदयवाले शिक्षक को सॉंप दिया है । मेरा विचार 
उन्ही के विचार पर निभर है और मेरा संकल्प उनकी आज्ञा से 
सम्बद्ध है । में भला केसे ऐसा साहस कर सकता हूँ और 
उनकी आज्ञा के बिना केसे कोई काम कर सकता हूँ ! नित्य आतः 
ओर सायंकाल उनके शुभ दशन करना मेरे लिये हज के तुल्य 
बल्कि उससे भी बढ़कर है। उनकी गली की परिक्रमा ही मेरे लिये 

सबसे अधिक पुण्य का काम है ओर उनका मुख देखना ही भेरे 
जीवन का मेवा है। इसी लिये लाचारी की हालत मे इस 
वर्ष भी यह यात्रा स्थगित हो गई ओर दूसरे साल पर जा पड़ी । 
यदि सम्राट की इच्छा इश्वरीय इच्छा के अनुकूल होगी तो मे 
काबे की परिक्रमा की ओर प्रबृत्त होऊंगा । इस बिचार ओर 
संकल्प में ईश्वर साथी ओर सहायक रहे । 

इस पत्र को देखकर शेख सदर के सन पर क्या बीती होगी ! 
यह उसी शेख गुबारऊ का पूत्र है जिसके पांडित्य और गुणों को 
शेख सदर और मखदूम अपनी खुदाई के जोर से वर्षो तक 
दबाते रहे और तीन वादशाहों के शासन-काल तक जिसे उन 
लोगो ने काफिर ओर घर्म से नई बात निकालनेबाला बनाकर एक 
प्रकार से देश-निकाले फा दंड दे रखा था। यह वहीं व्यक्ति है 
जिसके भाई फेजी को पिता ऊुबारक सहित उन्होंने दश्वार स 
निकलवा दिया था । 

इश्वर की महिमा देखो कि आज उसके पुत्र सम्राट के मन्त्रों 
हैं और ऐसे कुशल है कि इन्हें दूध में से मकखी की तरह 
निकाल कर फेंक दिया। जिस महत्य के बल से ये लोग दीन 
ओर दुनिया के मालिक और पेगम्बर के नायब बने हुए बैठे 
थे, वह महत्त्व तथा धर्माधिकार विद्वानों और शेखों की मोहर 
ओर दर्तखत से उस नवयुवक बादशाह के नाम लिखवा दिया 
जो लिखना-पढ़ना भी नहीं जानता था। और इन नवयुबकों के 
ऐसे विचार हैं. कि यदि उक्त दोनो महाशयों का राज्य हो तो 
इनके लिये ग्राण-दंड से कम ओर कोई दंड नहीं है। आज 
उन्हीं शेख सदर को केसे खुलें दिल से और फेल-फैल कर लिखते 

हैं- क्रि अपने सच्चे गुरु और पीर बादशाह की आज्ञा के 
बिना हज करने कैसे जाऊँ। और मेरे लिये तो उनके दर्शन 
करना ही हज के समान है । 

सच तो यह है कि मखदम और सदर का बल सीमा 
बहुत बढ़ गया था। मंसार का यह नियम है कि जब कोई 
यल बहुत बढ़ जाता है, तो संसार उस बल को तोड़ डालता 
हैं। ओर ऐसे भीपण आघात से तोड़ता है कि वह आधात 
कोई पवत भी नहीं सह सकता | फिर इन महानुभावों के तो 
एस काम थे कि यदि संसार उनका बल न तोड़ता तो वह बल 
आप ही आप टूट जाता। जिस समय हम अधिकार-सम्पन्न 
हों, उस समय इंश्वर हमें मध्यम मार्ग का अनुसरण करने 
की बुद्धि दे । 

एक ओर पत्र से ऐसा जान पड़ता है कि माता ने शेख को 
कोई पत्र लिखा है और उसमें दूसरी बहुत सी बातों के अति- 
रिक यह भी लिखा है कि दीन-ढहुःखियो की सहायता अवश्य 
क्रिया करों । इसके उत्तर से देखता चाहिए कि शेख अपने 
पाएिडित्यपूर्ण तथा दाशनिक विचारों को कैसे लाड़ की बातों में 
प्रकट करते हैं । पहले तो कही बादशाह के अलुगहों के लिये 
धन्यवाद दिया है, फहीं अपने शुभ और सज्जनतापूर्ण विचारों 
का उल्लेख किया है । उसी से यह भी लिखा है कि में बादशाह 
की क्रपाओं को भी लोक की आवश्यकता तथा कल्याण के काम 
में लाता हूँ । उसी में लिखते-लिखते कहते हैं कि शरअ के 
ज्ञाता लोग कहते है कि जो व्यक्ति नमाज न पढ़नेवाले लोगों 
की सहायता करता है, उसके लिये फरिश्ते नरक भें कोठरी 

बनावेंगे। और जो व्यक्ति नमाज पढ़ने तथा इश्वर की आराधना 
करनेवालों की सहायता करता है, उसके लिये वे स्व में महल 
बनावेंगे। हम ईमान लाए और हमने सच मान लिया । जो इस 
पर विश्वास न करे, वह काफिर है। लेकिन अब्बुलफजल की 
दीन तथा नम्न शरीयत का फतवा यह है. कि सब लोगों को दान 
देना चाहिए। नमाज पढ़नेबालों को भी देना चाहिए ओर न 
पढ़नेबालों को भी देना चाहिए; क्योंकि यदि स्वग में गया तो 
वहाँ महल तैयार रहे--बहाँ सुखपूवक रहेगा । और यदि नरक में 
गया और न नमाज पढ़नेबालों को कुछ नहीं दिया, तो स्पष्ट है कि 
वहाँ भी उसके लिये घर न होगा--वह दूसरों के घर में घुसता 
फिरेगा । इसलिये एक पुरानी मोंपड़ी वहों भी अवश्य रहे । 
दूरदर्शिता की बात है। इंश्वर इस सम्बन्ध में अपने प्रेमियों 
को सामथ्य प्रदान करे ओर फिर अपने परम अनुग्रह से अक्ि- 
चन अब्बुलफजल को वास्तविक उदृश्यों तक पहुँचावे । आप लिखते 
हैं कि प्रिय भाई अब्बुल मुकारम के विवाह के लिये मुझे आना 
चाहिए । क्‍यों न आऊँगा । सिर आँखो से आउँगा | कई दिन 
से ऐसा अवसर आया है कि श्रीमान्‌ सम्राद्‌ इस तुच्छ पर इस 
प्रकार अनुअ॒ह प्रकट करते रहते है कि हर समय कुछ न कुछ 
कहते रहते है। ऐसी अवस्था है कि बीच में कोई व्यक्ति रहस्य 
का ज्ञाता नहीं होता । अतः दो तीन दिन के लिये आना स्थगित 
हो गया है । यदि इंश्वर ने चाहा तो रमजान के उपरान्त आपके 
चरणों में उपस्थित होने का सौभाग्य प्राप्त करूँगा; आदि 
आदि । इश्वर साथी ओर सहायक रहे । 

यह अन्तिम वाक्य कि “इश्वर साथी और सहायक रहे” 


[ ११९ | 


प्रायः पन्नों के अन्त में लिखा करते थे। ओर सच भी है कि 
इन असहाय भाइयों का साथी और सहायक जो था, वह 
इश्वर ही था । 
राजा टोडरमल 

ये अकबर बादशाह के मन्त्री थे, समस्त भारतवष के 
साम्राज्य के दीवान थे। लेकिन फिर भी आश्रय है कि किसी 
लेखक ने इनके वंश या मूल निवास-स्थान का उल्लेख न किया । 
खुलासतुल तवारीख में देश लिया । यद्यपि उसका लेखक हिन्दू 
है ओर वह टोडरमल का भी बहुत बड़ा प्रशंसक है, लेकिन उसने 
भी कुछ न खोला । हॉ, पंजाब के पुरान पुराने पंडितों और भाटों 
से पूछा तो पता चला कि वे ठन्‍्डन खन्नी थे। पंजाब के लोग इस 
बात का अभिमान करते हैं कि इनका जन्म हमारे प्रदेश में हुआ 
था । कुछ लोग कहते हैं कि ये खास लाहोर के रहनेवाले थे और 
कुछ लोगों का मत है कि लाहोर जिले का चूनियोँ नामक स्थान 
इनका धर ५९ ओर वहां उनके बड़े-बड़े विशाल भवन उपस्थित 
है । एशियाटिक सोसाइटी ने भी इनके जन्म-स्थान के सम्बन्ध 
में जॉच की ओर निश्चय किया कि ये अवध ग्रान्त के लाहरपुर 
नामक स्थान-के रहजेफ्ली थे ) 

विधवश्यमात/< अपस इस क्वीनहार पुत्र को बहुत ही वरिद्र- 
ता की अई आर काला था । क्रय के समय उसके सच्चे हृदय 
से ठंडे "४७ से ज। प्राथनाएँ निकल कर इंश्वर के दरबार में 
पहुँचती थीं, वह ऐसा काम कर गई कि टोडरमल भारतवष के 
सम्राट के दरबार में बाईस सूबों के प्रधान दीवान और सन्त्री 


आर | 


लिया, जामा उतार कर चोंगे पर कमर कस ली ओर सोजे चढ़ा 
लिए । अब वे तुरकों मे घोड़ा दोड़ाए हुए फिरने लगे । बादशाही 
लश्कर कोसों में उतरा करता था | यदि उससे किसी आदसी को 
ढेँढने की आवश्यकता होती तो दिन भर बलिकि कई दिन लग 
जाते । उन्होंने प्यादा, सवार, तोपखाना, वहीर, सदर बाजार और 
लश्कर के उतारने के लिये भी पुराने सिद्धान्तों में अनेक सुधार 
किए और सबको उपयुक्त स्थान पर स्थापित किया। अकबर भी 
मनुष्यत्व का जौहरी और सेवाओं का सराफ था। जब उसने 
देखा कि ये हर काम के लिये सदा तेयार रहते हैं और खूब फुरती 
से सब काम करते हैं, तब उसने समझ लिया कि ये मुत्सददीमिरी 
के अतिरिक्त सैनिकता तथा सरदारी के गुण भी रखते हे । 
नियमों ओर आज्ञाओं आदि के पालन और हिसाव-किताव 
आदि समभने में टोडरमल किसी के साथ बाल भर भी रिआयत 
नहीं करते थे । इस कारण सब लोग यह कहकर उनकी शिकायत 
करते थे कि इनका स्वभाव बहुत कड़ा है। सन्‌ ९७२ हि० मे 
उन्होंने अपने इस शुण का इस प्रकार प्रयोग किया. कि उसका 
परिणाम बहुत ही हानिकारक रूप से प्रकट हुआ | जब बादशाह 
ने खानजमो के साथ युद्ध करने के लिये मुनइमखो आदि अमीरों 
को कड़ा सानिकपुर की ओर भेजा, तब मीर मअज जल मुल्क को 
बहादुरखों आदि पर आक्रमण करने के लिये कन्नोज की ओर 
भेजा | फिर टोडरमल से कहा कि तुम भी जाओ और मीर के 
साथ सम्मिलित होकर इन उदंड सेबकों को सममझाओ । यदि वे 
ठीक माग पर आ जायें तो अच्छा ही है। नहीं तो उपयुक्त दंड 


0 फेर 


पावे । जब ये वहाँ पहुँचे, तब सन्धि की बात-चीत आरम्भ हुई । 


[ १९२ । 


बहादुरखों भी युद्ध करना नहीं चाहता था, परन्तु मोर का स्वभाव 
आग था । ऊपर से राजा साहब बारूद होकर पहुँचे । तात्पर्य यह 
कि लड़ मरे । ( विशेष देखो मीर मअज उलू मुल्क के प्रकरण 
में | ) व्यथ कष्ट उठाए और नीचा देखा । छेक्रिन इस बात के 
लिये राजा साहब की पूरी प्रशंसा होनी चाहिए कि वे मैदान से 
नहीं टले । प्रिय राजा साहब, घर के सेवकों से हिसाब-किताब में 
अपने नियमों आदि का जिस प्रकार चाहों, पालन कर लो। लेकिन 
साम्राज्य की समस्याओं में बिगड़ी बात बनाने के लिये कुछ और 
ही नियमों की आवश्यकता होती है। वहां के नियम और 
सिद्धान्त यही हैं कि जान-बूमकर भी क्रिसी विशेष बात की 
ओर ध्यान न दिया जाय और उसे यों ही छोड़ दिया जाय । 
यहाँ इस प्रकार के सिद्धान्तों का उल्लेख करने को आवश्यकता 
नहीं है । 

चित्तोड़, रणथम्भौर और सूरत आदि को विजयो में भी 
राजा साहब के कठोर परिश्रमों ने बड़े बड़े इतिहास-लेखकों से 
इस बात के प्रमाण-पत्र ले लिए कि किलों आदि पर अधिकार 
करने ओर उनके सम्बन्ध के और दूसरे काम करने में राजा 
टोडरमल की कुशल बुद्धि जो काम करती है, वह उसी का काम 
है। वह दूसरे को प्राप्त ही नहीं हो सकती । 

सन्‌ ९८० हि० में राजा टोडरमल को आज्ञा हुई कि 
गुजरात जाओ और वहाँ के माल विभाग तथा आय-व्यय के 
कार्यो लय की व्यवस्था करो । ये वहाँ गए और थोड़े ही दिलों में 
सब कागज-पत्र ठीक करके ले आए । इनकी यह सेवा बादशाह 
के दरबार में स्वीक् ओर मान्य हुई । 


[ १२३ ] 


“सन्‌ ९८१ हि० में जब मुनइमखों बिहार की चढ़ाई में 
सेना-नायकत्व कर रहे थे, तब लड़ाई बहुत बढ़ गईं। यह भी 
पता लगा कि लश्कर के अमीर लोग या तो आराम-तलबी के 
क्रारण या आपस की लाग-डॉट के कारण था शत्रु के साथ 
रिआयत करने के विचार से जान तोड़कर सेवा और अपने 
कत्तव्य का पालन नहीं करते । अब राजा टोडरमल बिश्वस- 
नीय, मिजाज पहचाननेबाले ओर भीतरी रहस्य की बातों के 
ज्ञाता हो गए थे। इन्हे कुछ प्रसिद्ध अमीरों के साथ सेनाएँ 
देकर सहायता करने के लिये भेजा, जिसमें ये जाकर लश्कर की 
व्यवस्था करे ओर जो लोग सुस्त या उपद्रवी है, वे राजा साहब 
को बादशाह का जासूस समझ कर इस ग्कार काम करें, मानों 
स्वयं बादशाह ही वहाँ उपस्थित है । शाहबाज खो कम्बो आदि 
अमीरों को बादशाह ने इनके साथ कर दिया ओर लश्कर की 
व्यवस्था तथा निगरानी के सम्बन्ध में भी कुछ बाते बतला दी । 
ये बड़ी फुरती से गए और खानखानों के लश्कर में सम्मिलित हो 
गए । शत्रु सामने था। युद्ध-क्षेत्र की व्यवस्था हुई । राजा ने सारे 
लश्कर की हाजिरी ली। जरा देखना चाहिए कि योग्यता ओर 
काय-कुशलता कैसी चीज है। बुड़े-बुड्डे बीर चगताई तुक, हुमायूँ 
वल्कि बाबर के युद्ध देखनेवाले, बड़े-बड़े बीर सेनापति जो तलवारें 
मारकर अपने-अपने पद पर पहुँचे थे, अपने-अपने ओहदे लेकर 
खड़े हुए ओर कलम का मारनेवाला मुत्सद्दी अप्रसिद्ध खत्नी 
उनकी हाजिरी लेने लगा। हाँ क्‍यों नहीं, जब वह इस पद के 
योग्य था, तब वह अपना पद क्‍यों न प्राप्त करे ओर अकबर जेसा 
न्यायी बादशाह उसे वह पद क्‍यों न दे ! 


|. आकड .॥ 

जब पटने पर विजय प्राप्त हुई तो इस युद्ध में भी इसकी 
सेवाओ ने इसकी वीरता की ऐसी सिफारिशें की कि इन्हें झंडा 
ओर नक्कारा दिलवाया । इन्दे मुनइमखाँ के साथ से अलग न 
होने दिया ओर बंगाल पर चढ़ाई करने के लिये जो अमीर चुने 
गए, उनसे फिर इनका नाम लिखा गया। ये इस चढ़ाई की मानो 
आत्मा और संचालिनी शक्ति हो गए। प्रत्येक युद्ध मे ये बड़ी 
तत्परता से कमर बॉयकर पहुँचते थे ओर सबसे आगे पहुँचते थे । 
परन्तु टॉडे के युद्ध में इन्होने ऐसा साहस दिखलाया कि विजय- 
पत्रों तथा इतिहासों मे मुनइमखों के साथ इनका भी नाम 
लिखा गया । 

जुनैद करारानी का विद्रोह इन्होंने बहुत ही बीरता से 
दबाया । एक बार शत्रु अपने सिर पर निलज्जता की घूल डाल- 
कर भागा और फिर दोबारा आया | उससे बड़ा धोखा खाया । 
एक अवसर पर कोई सरदार पम्ुनइसखों से बिगड़ गया जिससे 
बादशाही कामों मे गड़बड़ी पड़ने लगी । उस समय टोडरमल ने 
बहुत ही बुद्धिमता तथा साहस से उसका सुधार किया और 
शीघ्र ही बहुत ठीक व्यवस्था कर दी । 

इंसाखों नियाजी सेना छेकर आया । उसके कारण कबाखों 
कंग के मोरच पर भारी विपत्ति आ पड़ी। यद्यपि उसकी सहायता 
के लिये ओर अमीर भी आ पहुँच थे, परन्तु टोंडरसल को 
शाबाश है कि वे खूब पहुँचे ओर ठीक समय पर पहुँचे । 

जब दाऊद्खों अफगान गूजरखों से मिल गया और अपने 
बाल-बच्चो को रोहतास में छोड़कर सेना लेकर आया, तब राजा 
साहब उसका सामना करने के लिये तुरन्त प्रस्तुत हो गए। 


[ १२५७ | 


बादशाही अमीर नित्य प्रति की चढ़ाई ओर बंगाल की बद-हवाई 
से बहुत दुःखी हो रहे थे। राजा ने देखा कि लोगों को आशा 
दिलाने के लिये में जो मन्तर फूँकता हूँ, उनका कोई प्रभाव नहों 
पड़ता । अतः उन्होने मुनइमखों को लिखा । वह भी आगा-पीछा 
कर रहे थे । इतने मे अकबर का आज्ञापत्र पहुँचा जिसमें बहुत 
अधिक ताकीद की गई थी । उसे पढ़कर खानखानोँ भी सवार 
हुए और दो बड़े-बड़े लश्कर लेकर शत्रु के सामने जा पहुँचे । 
दोनों पन्नों की सेनाएँ मैदान में सुसक्तित हुईं। बादशाही लश्कर 
के सध्य से मुनइसखाँ के सिर पर सेनापति का झंडा लहरा रहा 
था । शुत्र.यज्ञर खो का हरावल ऐसे जोरों से आक्रमण करके 
आय के बादशाही सेना के हरावल को सेना के मध्य भाग मे 
स्वादशा हुआ चला गया। मुनइम खो बराबर तीन कोस तक 
भागा भैया । उस समय टोडरमल सेना का दाहिना पाश्व थे। 
धन्य हैं वह कि वह खाली अपने स्थान पर डटे ही नहीं रहे, 
बल्कि सेना के सरदारों का साहस बढ़ाते रहे ओर कहते रहे कि 
घबराओ नहीं। अब देखो, विजय की हवा चलती है। शत्रु ने 
खान आलम के साथ खानखानों के मरने का भी समाचार जड़ा 
दिया [ (जा साहब अपनी सेना सहित अपने स्थान पर खड़े 
रहे । जब साथियों मे उनसे कहा, तब उन्होंने बहुत ही साहस 
तथा दृ३तापूर्वक उत्तर दिया कि यदि खानखानों नहीं रहे तो 
क्या हुआ । हम अकबर के प्रताप के सेनापतित्व पर लड़ते हैं । 
बह सलामत रहे | देखो, अब शत्रु को नष्ट किए देते हैं। तुम लोग 
घबराओ नहीं । इसफे उपरान्त ज्यों ही अवसर मिला, त्यों ही 
दाहिनी ओर से ये और बाई ओर से शाहमख्खाँ जलायर ऐसे. 

जोरों के साथ जाकर गिरे कि शत्रु के लश्कर को तितर-बितर कर 
दिया। इतने में गूजरखों के मरने का समाचार पहुँचा। उस 
समय अफगान लोग बद-हवास होकर भागे ओर शाही लश्कर 
विजयी हुआ । 
सन्‌ ९८३ हि० में दाऊद की अवस्था इतनी खराब हो गई 
कि उसने सन्धि की ग्राथना की । युद्ध बहुत दिनों से चल रहा 
था और देश की बहुत दुरबस्था हो रही थी, जिससे बादशाही 
लश्कर भी बहुत तंग आ गया था। दाऊद की ओर से बुड़ु-बुु 
अफगान खानखानों तथा दूसरे अमीरों के लश्कर में पहुँचे ओर 
सन्धि की बात-चीत करने लगे। खानखानों की रणु-नीति सदा 
सन्धि और शान्ति के ही पक्त में रहती थी । वह सनि (क्त.लिये 
तेयार हो गए। अमीर लोग पहले ही बहुत दुःखीउफेलत' डाल- 
रहे थे। उनकी तो मानों हादिक कामना पूरी हुई । उण लॉग 
सन्धि के लिये सहमत हो गए। एऋ राजा टोडरमल ही ऐसे 
थे जो अपने व्यक्तिगत सुख को सदा अपने स्वामी के नाम ओर 
काम पर निछावर करते थे। व सन्धि के लिये सहमत नहीं 
हुए। उन्होंने कहा कि शत्रु की जड़ उखड़ चुकी है। अब थोड़े 
से साहस में सब अफगानों का नाश हो जायगा । इन लोगों की 
ग्राथनाओं तथा अपने सुखों पर दृष्टिपात मत करो । निरन्तर 
धावे किए जाओ और पीछा मत छोड़ो । खानखानों तथा लश्कर 
के दूसरे अमीरों ने उन्हें बहुत समझाया, परन्तु वे अपनी सम्मति 
से न हटे । यद्यपि सन्धि हो गई & और दरबार बादशाही 
९ सन्धि के दरबार का तमाशा भी देखने ही योग्य है । देखो 
सुनशसखा खानखाना का अक्रण । 

सामान के साथ बहुत ही सजधज से सजाया गया और सारे 
लश्कर ने इंद मनाई, पर राजा साहब कक तत के पूरे थे; 
इसलिये वे उस दरबार में आए तक नहीं [“खानखानों ने उन्हें 
बुलाने के लिये बहुतेरे प्रयत्न किए, परन्तु वह किस की सुनते 
थे। उन्होंने सन्धि-पत्र पर मोहर तक नहीं की । 

जब बंगाल प्रान्त और उसके आस-पास के प्रदेशों की ओर 
से निश्चिन्तता हुईं, तब बादशाह ने टोडरमल को बुला भेजा। 
ये जान निछावर करनेवाले बादशाह का मिजाज पहचानते थे, 
इसलिये तुरन्त उसकी सेवा में उपस्थित हुए। इन्होंने बंगाल 
के अनेक उत्तमोत्तम पदाथ तथा फिरंग देश के भी बहुत से उत्तम 
तथा अद्भुत पदार्थ, जो समुद्री व्यापार के कारण वहाँ पहुँचते थे, 
बादशाह को भेंट किए। वह जानते थे कि हमारे बादशाह को 
हाथी बहुत प्रिय है। इसलिये चुन कर ५४ हाथी लाए थे । 
वे सब हाथी बहुत अच्छे ओर समस्त बंगाल में प्रसिद्ध थे। 
राजा टोडरमल ने बंगाल देश की सब बातें और युद्धों का पूरा 
विवरण बादशाह की सेवा मे कह सुनाया। अकबर बहुत ही 
प्रसन्न हुआ । इन्हें दीवानी का उच्च पद प्रदान किया गया । थोड़े 
ही दिनो मे समस्त राजनीतिक तथा माल विभाग के कार्य उनकी 
प्रकाशमान बुद्धि पर छोड़ कर उन्हे समस्त अधिकारों से युक्त 
मन्त्री बनाया गया ओर स्थायी रूप से बादशाह के प्रतिनिधि के पद 
पर नियुक्त किया गया। इसी सन्‌ से मुनइमखों का देहान्त हों 
गया। वहाँ उपद्रव तो हो ही रहे थे। दाऊद फिर विद्रोही हो गया । 
अफगान फिर अपनी असालत दिखलाने लगे । समस्त बंगाल सें 
विद्रोह फेल गया । अकबर के अमीरों की यह दशा थी कि छूट 

के माल मार-सार कर कुबेर हो गए थे । मनुष्य का यह नियस 
है कि धन जितना ही बढ़ता जाता है, उसे प्राण भी उतने 
ही अधिक प्रिय होने जाते है। तोप-तलवार के मुँह पर जाने को 
किसी का जी ही नहीं चाहता था। बादशाह ने इन ग्रान्तों की 
व्यवस्था का भार खानजहों को सोौपा । उनके साथ टोडरमल को 
भी कर दिया । जब ये लोग बिहार में पहुंचे, तब चारो ओर 
उपायों तथा पत्रों आदि के हरावल दौड़ाए। बुखारा और एशिया 
कोचक के अमीर लोग अपने-अपने घरों को लोठने के लिये तेयार 
थे। राजा साहब को देखकर चकित हो गए, क्योंकि बलवान 
और काम समभनेवाले, अधिकारी की अधीनता में काम करना 
सहज नहीं होता का लोगो ने यह आपत्ति की कि यहों का 
जल-बायु ठीक नही है । कुछ लोगों ने कहा कि खानजहाँ कजल- 
बाश है; हम उसकी अधीनता में काम नहीं कर सकते। परम्लु 
वह कई पीढ़ियों का अनुभवी था ओर इस प्रकार की बातो फो 
खूब समझता था। उसने मौन घारण किया । वह उदारता तथा 
अपने उच्च साहस से अपने हृदय की विशालता दिखलाता रहा | 
उसका भाई इसमाइलखों लड़ाई छेड़ने के लिय हाथ से तलवार 
लेकर ओर साथ में कुछ सेनाएँ रखकर चारों ओर चढ़ाइयोॉ 
करने लगा । अब टोडरमल की योग्यता और काय-कुशलता 
देखिए: और साथ ही यह भी देखिए कि वे अपने स्वामी के केसे 
शुद्ध और सच्चे हृदय से शुभचिन्तक थे । उन्‍होंने कहीं लोगों को 
मिन्रतापूवक सममभा-बुकाकर, कहीं डरा-बमका कर, कहीं लोभ 
दकर, तातपये यह कि किसी न किसी युक्ति से सब लोगों को 
परचा लिया जिसमें लश्कर बने का बना रहे । बस काम चलता 


| टेक, | 


ही. गया | दोनो स्वामिनिष्ठ मिल-जुलकर बड़े साहस, शुद्ध हृदय 
ओर खुले मन से काम करते थे। सिपाहियो का साहस और 
सेना का बल बढ़ाते रहते थे । अब किसी की अशुभ भावना क्या 
कर सकती थी ! सभी जगह भली भाति सेनाओं को सज्जित 
करके युद्ध किए जाते थे और उनका अन्त सफलता-पूर्ण होता 
था। राजा साहब कभी दाहिनी ओर रहते थे और कभी बाई 
ओर; और ठीक समय पर ऐसी वीरता के साथ आगे बढ़कर 
काम देते थे कि सारे लश्कर को संभाल लेते थे। तात्पय यह कि 
बंगाल का बिगड़ा हुआ काम फिर से बना लिया । 

मा्के का सेदान उस समय आकर पड़ा था, जब दाऊद ने 
अन्तिम बार आक्रमण किया था। उस समय उसने शेर शाह 
तथा सलीम शाह के शासन-काल की खुरचन और पुराने-पुराने 
पठानों को समेट कर निकाला था और ठीक वर्षा ऋतु में घटा की 
तरह पहाड़ पर से उठा था। यह चढ़ाई ऐसी धूम-धाम की थी कि 
अकबर ने स्वयं आगरे से चलने की व्यवस्था की। यहाँ युद्ध- 
क्षेत्र बहुत अधिक विस्तृत था। दोनों लश्कर किले बॉधकर आमने- 
सामने खड़े हुए । खानजहों मध्य में ओर टोडरमल बाएँ पाश्य 
पर थे। दोनों ओर के बहुत से वीर ऐसे साहस से लड़े कि 
मन के अरमान निकल गए । जीत और हार तो ईश्वर के हाथ 
है । अकबर और उसके अमीरों की नीयत काम कर गई । दाऊद 
पकड़कर मार डाला गया। वह दुःखपूर्ण दशा भी देखने ही 
योग्य थी ( देखो खानजहों का प्रकरण ) । उसके अन्त से युद्ध 
का अन्त हो गया । बंगाल ओर बिहार से पठानों की जड़ उखड़ 
गई । टोडरमल ने दरबार में उपस्थित होकर ३०४ हाथी मेंट 

किए । अकबर के लिये उस देश का यही सबसे बड़ा उपहार था। 
इस थुद्ध के बिजय-पत्र खानजहाँ और राजा टोडरमल के 
नाम से लिखे गए । 

... इसी बीच में समाचार मिला कि वजीरखों की अयोग्यता के 
कारण शुजरात ओर दक्खिन की सीमा की बहुत बुरी दशा हो 
रही है। आज्ञा हुई कि मोतमिदउद्दोला राजा टोंडरमल शीघ्र 
वहाँ पहुँचें। उन्होंने नदरबार प्रदेश मे पहुँच कर दोरा किया 
ओर. कार्यालयों को देखा। वहा से सूरत पहुँचे | वहाँ से 
भड़ोच, बड़ोदा और चॉपानर होते हुए गुजरात से होकर 
पटन के माल विमाग के कायालयों को देखने के लिये 
गए थे कि इतने में मिरजा कामरान की कन्या, जो इब्राहीम 
मिरजा की पत्नी थी, अपने पुत्र को लेकर आई और गुजरात 
ग्रान्त मे. उपद्व सचाने लगी। उसके साथ ओर भी अनेक 
विद्रोही उठ खड़े हुए। देश में भारी विद्रोह मच गया । वजीर- 
खॉ ने युद्ध की सब सामग्री ओर किले तथा प्राकार की मरम्मत 
आदि की व्यवस्था की और इतना ही आरम्भिक काये करके 
किले में बन्द होकर बैठ गया। साथ ही दूत दोड़ाए कि भागा- 
भाग जाकर राजा टोडरमल को इस उपद्रव का समाचार पहुँचावे। 
गोश्त तो फिसस हो गया, परन्तु दाल धन्य है जिसने खूब उबाल 
दिखलाया । राजा साहब जिस हाथ से कलम पकड़े हुए लिख 
रहे थे, उसी मे तलवार पकड़कर चल पड़े ओर गुजरात पहुँचे । 
वजीरखोँ को मंद बनाकर नगर से बाहर निकाला । उस समय 
विद्रोही लोग बड़ोदे पर अधिकार करके बैठे हुए थे। थे बागें 
उठाए हुए पहुँचे । अभी बड़ीदा चार कोस था कि विद्रोहियों के 

पे उड़ गए और सब लोग भाग निकले बह आगे आगे भागे 
जाते थे और ये उनका पीछा किए जाते थे। वे लोग खम्भात से 
जूनागढ़ होते हुए दुलका के संकीण क्षेत्र में जाकर रुके और 
विवश होकर वहीं उन लोगों ने सामना किया । 

दोनों ओर की सेनाएँ जम गई । वजीरखाँ मध्य से हुए । 
चारों ओर चारो परे सज्जित हो गए । राजा साहब बाई ओर थे। 
शत्रु ने सलाह की थी कि पंक्तियाँ बॉधते ही जोरो से युद्ध आरम्भ 
कर दो । कुछ लोग सामने हो ओर बाकी लोग अचानक भाग 
निकलो । अकबर के वीर अवश्य ही पीछा करेंगे और राजा साहब 
उनके आगे रहेगे । अवसर पाकर एकाएक पीछे की ओर लौट 
पड़ों ओर वजीरखाँ तथा राजा साहब दोनों को बीच में घेरकर 
मार लो । बस काम हो जायगा । ओर वास्तव में उन लोगों को 
सबसे अधिक ध्यान राजा टोडरमल का ही था । जब युद्ध आरम्म 
हुआ, तब मिरजा बिलकुल मरियल चाल से वजीरखोाँ पर 
आक्रमण करने के लिये आगे बढ़े । उधर मेहरअली कोलाबी, जो 
सारे कगढ़े की जड़ था, राजा टोडरमल पर आया। वे अचल 
रूप से अपने स्थान पर स्थित थे । वह उनसे टक्कर खाकर पीछे 
की ओर हटा । बादशाही लश्कर का दाहिना पाश्वे भागा । मध्य 
भाग भी निरुत्साह हो गया । हॉ वजीरखों अपने साथ बहुत से 
वीरों को लिए हुए भली भाति डटा रहा | एक बार ऐसा अवसर 
आ ही पहुँचा था कि वह अपने नाम ओर प्रतिष्ठा पर अपने ग्राण 
निछावर कर दे, कि राजा ने देखा। उन्होंने ऐसे हृदय के आवेश 
से, जिसमें सहस्नों हृदयों का आवेश भरा था, घोड़े उठाए। 
शत्रु की सेना को उलदते-पुलटते वहाँ जा पहुँचे ओर ऐसे जोर 

से आकर गिरे कि शत्रु की व्यवस्था का सारा ताना-बाना 
टूट गया | 

कामरान के पुत्र ने काम किया था । ख्ियों को पुरुपो के से 
वख्र पहनाकर घोड़ों पर चढ़ाया था। वे बहुत भली भाँति तीर 
ओर भालठे आदि चलाती थी। बहुत कुछ रक्त-पात के उपरान्त 
शत्रु भाग गए ओर बादशाही लश्कर के लूटने के लिये बहुत सा 
माल-असबाब पीछे छोड़ गए । बहुत से विद्रोही पकड़े भी गए । 
टॉडरमल ने छूट की सारी सामग्री, हाथियों और केदियों आदि 
को ज्यों के त्यों वही वद्ध ओर वही तीर-कमान हाथ में देकर 
दरबार की ओर भेज दिया, जिसमे बादशाह सलामत जनानी 
मरदानगी का भी नमूना देख लें। उनके सुयोग्य पुत्र धारा ने 
इन लोगो को लाकर दरबार से उपस्थित किया । 

सन्‌ ९८७ हिं० मे फिर जोरों से ऑधी आई । इस बार 
उसका रंग कुछ और ही था | बात यह थो कि इस वार स्वरय॑ 
अकबर के अभीरों में ही बिगाड़ था। सब सेनिक ओर उनके 
सरदार लोग प्रधान सेनापति के विद्रोही हो गए थे; ओर आश्चर्य 
यह कि सब के सब तुक और मुगल थे । अकबर ने राजा टोडर- 
मल को भजा । देखने की बात यह है कि उनकी अधीनता में जो 
ओर सरदार दिए गए थे, वे सब भी भारत के ही राजा 
लोग थे। इसका कारण यह था कि अकबर जानता था कि 
ये सब भाई-बन्द हे। आपस में मिल जायेंगे। परन्तु 
टोडरमल के लिये यह अवसर बहुत ही विकट था। यद्यपि 
उसके सामने विद्रोही लोग थे, परन्तु फिर भी थे सब 
चगताई वंश के पुराने सेवक और नमक खानेवाले थे। ऐसे: 

अवसर पर मानों अपनी ही तलवारों से अपने ही हाथ-पैर 
कटते थे। इस पर और भी कठिनता यह थी कि वे लोग 
मुसलमान थे और ये हिन्दू थे। परन्तु सुयोग्य राजा साहब ने 
इस समस्‍या का भी बड़े ही घैय तथा बुद्धिमत्ता के साथ निरा- 
करण किया । उन्होंने युक्ति तथा तलवार दोनो के गण बहुत 
उत्तमतापूवंक दिखलाए और बहुत अधिक परिश्रम करके सब 
काम किए। जिन लोगों को अपनी ओर खींच सके, उन्हें बहुत 
हा युस्‍क्तिपूवक खींच लिया | जो लोग बिलकुल नमकहराम 
थे, वे या तो तलवार के घाट उत्तरे और या उन्होंने अपनी 
करनी का दंड पाया । वे लोग चारों ओर भागते फिरते थे और 
बादशाह पर जान निछावर करनेवाले नमक-हलाल लोग उनका 
पीछा करते फिरते थे। छेकिन फिर भी क्‍या इधर और क्‍या 
उधर, सभी ओर बादशाह के सेवक ही नष्ट होते थे । 

इस युद्ध मे कुछ दुष्ट अशुभचिन्तकों ने इस उद्देश्य से एक 
पड़यन्त्र रचा था कि जिस समय राजा टोडरमल लश्कर की 
हाजिरी लेते रहें, उस समय उन्हें मार डाला जाय । इस समय 
चारों ओर ७िद्रोह मचा ही हुआ है। कौन जानेगा और कौन 
पहचानेगा । परन्तु राजा साहब बहुत ही समझदार थे | ऐसे 
ढंग से अलग हो गए कि अपने तो प्राण बच गए और अशुभ- 
चिन्तकों का परदा रह गया । 

इस युद्ध मे राजा टोडरमल ने मूँगेर के चारो ओर प्राकार 
तथा दमदसा आदि बनाकर वहाँ एक बहुत बड़ा जंगी किला खड़ा 
कर दिया। सब्‌ ९८९ हि० मे सब रूगड़ों का अन्त करके फिर 
दरबार में आए और अपने स्थायी मन्त्रीवाले पद पर बैठे | 

समस्त अधिकारों से युक्त दीवान हो गए और भारतवप के 
२२ सूबों पर उनकी कलम दौड़ने लगी । 

सन्‌ ९९० हि० में राजा साहब ने जशन किया और अपने 
यहाँ बादशाह की दावत की । अकबर भी अपने सेवकों पर कृपा 
करनेवाला ओर निष्ठों का काम बनानेवाला था। वह उनके घर 
गया। उनकी ग्रतिष्ठा एक से हजार हो गई । साथ ही हजारों 
निष्ठ सेवकों के साहस बढ़ गए । 

सन्‌ ९९३ हिं० मे राजा साहब को चार-हजारी मन्सव 
मदन किया गया । 

इसी सन्‌ मे पहाड़ी यूसुफजई तथा सवाद आदि की लड़ाई 
आरम्भ हो गई । राजा बीरबल मारे गए ( विशेष देखो बीरबल 
का हाल )। बादशाह को बहुत अविक दुःख हुआ । उन्होने 
दूसरे दिन राजा टोडरमल को उस ओर भेजा। उस समय 
मानसिंह जमरूद नामक स्थान में थे ओर घोर अन्धकार मे 
अपनी तलवार से प्रकाश कर रहे थे '-डनके पास आज्ञा पहुँची 
कि जाकर , राजा टोडरमल से मिलो ओर उनके परामर्श से सब 
काम करो। राजा ने सवाद के पाश्व में लंगर पवत के पास 
छावनी डाल दी और सेनाओं को इधर-उधर फेला दिया । भला 
डाकुओं की शक्ति ही कितनी हो सकती थी! वे सब मारे 
गए, बांधे गए और भाग गए । ये विद्रोहियों की गरदनें तोड़ कर 
सिर ऊँचा करके ओर सफल-मनोरथ होकर वहाँ से लौट आए । 
सीमा प्रान्त के शेष कार्यो का भार मानसिह के जिम्मे रहा |.» 

सन्‌ ९९६ हि० में कलीचखों ने गुजरात से आकर बहुत 
से विलक्षण उपहार आदि बादशाह की सेवा में भेंट किए | 

उन्हे आज्ञा हुई कि टोडरमल के साथ दीवानखाने में बेठकर 
माल विभाग के सब काम किया करो | मुल्ला साहब लिखते हैं 
कि टोडरमल सत्तरा-बहत्तरा हो गया है; उसके होश-हवास 
ठीक नहीं हैं; रात के समय कोई शत्रु आ लगा। उसने इन्हें 
तलवार मारी थी। पर वह चमड़े को छीलती हुईं ऊपर से 
निकल गई । शेख अब्बुलफजल इस घटना का वणन बहुत अच्छी 
तरह करते है। कहते है कि सुशील अमीरों पर सन्देह था कि 
उन्हीमे से किसी ने धार्मिक छंघ के कारण यह कृत्य किया 
होगा । परन्तु जॉच करने पर पता चला कि राजा ने किसी खजन्नी 
को उसके दुष्कृत्य का दंड दिया था। उसकी आँखों पर क्रोध 
ने अधेरी चढ़ाईं। चॉदनी रात थी। वह कलुषित-हृदय घात 
लगाए बैठा था । जब राजा साहब आए, तब वह अवसर पाकर 
अपना काम कर गया। अन्त मे उसका ओर उसके साथियों 
का भी पता लग गया । उनमे से प्रत्येक ने दंड पाया । 

सन्‌ ९९७ हि० में बादशाह काश्मीर की ओर चले | नियम 
यह था कि जब बादशाह कही बाहर जाते थे, तब द्यू बढ़े और 
प्रतिष्ठित अमीर राजधानी मे रहा करते थे । लाहौर का प्रबन्ध 
राजा भगवानदास को सोंपा गया। उनके साथ राजा टोंडरमल 
को भी वही छोड़ गए। एक तो सो रोगो का एक रोग उनका 
बुढ़ापा था। तिस पर कुछ बीमार भी हो गए । बादशाह को 
निवेदनपत्र “लिखा जिसका आशय यह था कि रोग ने बृद्धा- 
वस्था से षड़यन्त्र करके जीवन पर आक्रमण किया है ओर उसे 
धर दबाया है.। झृत्यु का समय समीप दिखाई पड़ता है | यदि 
आज्ञा हो तो सब कामों से हाथ उठाकर गंगा जी के तढ पर 

जा बेढू । इच्छा है कि इंश्वर-चिन्तन में वहीं अन्तिम श्वास 
निकाल दूँ। 

बादशाह ने पहले तो इन्हे प्रसन्न करने के लिये आज्ञापत्र 
लिखकर भेज दिया, जिसमे इनका कुम्हलाया हुआ मन हरा 
हो जाय | परन्तु थोड़े ही समय के उपरान्त दूसरा आज्ञापत्र 
फिर पहुँचा कि इश्वर-चिन्तन कभी दीन-दुःखियों की सहायता के 
समान नहीं हो सकता | इसलिये बहुत उत्तम है कि तुम यह 
विचार छोड़ दो । अन्त समय तक दीन-ढुःखियों के ही काम में 
लगे रहो और इसी को अपनी अन्तिम यात्रा का पाथेय समभो। 
पहले आज्ञापत्र के अनुसार आज्ञा पाकर रोगी शरीर तथा नीरोग 
प्राण लेकर हरद्वार की ओर चले थे । लाहौर के पास अपने ही 
बनवाए हुए तालाब पर डेरा था । इतने में दूसरा आज्ञापत्र पहुँचा 
कि चले आओ  । 

इस घटना का वर्णन करते हुए शेख अब्बुलफजल केसा 
अच्छा प्रमाणपत्र देते हैं कि राजा टोडरमल ने बादशाह की 
आज्ञा टालुने को इश्वर की आज्ञा टालने के समान सममका | 
इसलिये जिस समय उनके पास दूसरा आज्ञापत्र पहुँचा, उसी 
समय उसका पालन किया ओर ग्यारहवे दिन यहाँ के पाले हुए 
शरीर को यहीं ( लाहोर में ) बिदा कर दिया। वे सत्यता, 
वीरता, सूक्ष्मदर्शिता तथा भारतवष का नेतृत्व करने मे अनुपम 
ओर अह्वितीय थे। यदि वे धरम सम्बन्धी कार्यो में पक्तपात की 
दासता और अनुकरण की मित्रता न करते, मन में ढंप न रखते 
ओर अपनी ही बात का सदा पक्त न लेते तो अवश्य ही उनकी 
गणना पूज्य महात्माओं में होती । उनकी झूत्यु से निःस्वार्थ काय- 

कुशलता को भारी आघात पहुँचा ओर प्रत्येक विषय को उचित 
रूप से सम्पादित करने के बाजार सें वह गरमसी न रह गई । 
माना कि इमानदार आदमी, जिसका मिलना बहुत अधिक कठिन 
है, किसी प्रकार मिल भी जाय, लेकिन वह इतनी अधिक 
विश्वसनीयता कहा से लावेगा । 

टोडरमल की उमर का हाल किसी ने नहों खोला। मुद्दा 
साहब ने जिस दशा का वणन किया है, उससे इतना अवश्य ज्ञात 
हो गया कि इन्होंने दीध आयु पाई थी। हजरत तो सब पर रुष्ट 
ही रहते हैं। अभी शाह फतहउछा और हकीम अब्बुलफतह पर 
क्रद्ध हुए थे। ये बेचारे तो हिन्दू ही थे । इन पर जितना भल्लाएँ 
थोड़ा है। लिखते है कि राजा टोडरमल और राजा भगवानदास 
जो अमीर उलउमरा थे ओर लाहोर में रहते थे, जहन्नुम 
ओर नरक के ठिकानों को भागे ओर तहों के नीचेवाली तह में 
जाकर सोपों ओर बिच्छुओं के लिये जीवन की सामग्री बने | 
इश्वर दोनों को नरक मे डाले। उन्होंने एक ही चरण से दोना 
के मरने की तारीख कह डाली-- 

अथोव--वह टोडरमल, जिसके अत्याचार से सारा संसार 
जकड़ा हुआ था, जब नरक की ओर गया, तब प्रजा प्रसन्न हुई । 
जब मैने बुद्धि रूपी वृद्ध पुरुष से उसके मरने की तारीख पूछी, 
तब उस बुद्धिसान्‌ बृद्ध ने प्रसन्न होकर कहा कि वह जहन्नुम 
में गया । 

राजा टोडरमल की बुद्धि ओर युक्ति पर अकबर को जितना 
अधिक विश्वास था, उससे अधिक उनकी इमानदारी, नमक-हलाली 
ओर स्वामिनिष्ठा पर भी भरोसा था। जब टोडरमल पटने के 
युद्ध में जान निछावर कर रहे थे, तब दफ्तर का काम राय 
रामदास के सपुद हुआ; क्योकि वह भी कामों को भली भाँति 
सममनेवाला, इमानदार और सुशील अहलकार था। उसे 
दीवानी का खिलअत भो प्रदत्त हुआ था । लेकिन आज्ञा हुई थी 
कि वेतन के कागज राजा के मुहर्रिर और मुन्शी अपने ही 
पास रखें । 

राजा टोडरमल के कारण उनके सम्वन्धियों की काय-कुशल- 
ता भी विश्वसनीय हो गई थी। जब बंगाल और बिहार पर 
चढ़ाई हुईं थी, तब नावों तथा नवाड़ों का प्रबन्ध परमानन्द के 
जिम्मे हुआ था | वह राजा टोडरमल के बहुत पास के सम्बन्धियों 
में से था। राजा टोडरमल के सम्बन्ध में यह बात बहुत ही 
अधिक ग्रशंसा के योग्य है कि यद्यपि वे इतने अधिक योग्य थे 
ओर सदा कठिन परिश्रम करते हुए अपने प्राण निछाबर 
करने के लिये उद्यत रहते थे, परन्तु फिर भी कभी स्वयं 
आपने आपको ऊेँचे नहीं उठाना चाहते थे । कई युद्ठों 
में उनके लिये प्रधान सेनापति बनने का अवसर आया, 

परम्तु वे कभी सेना के मध्य भाग में, जो प्रधान सेनापति का 
स्थान है, स्थित नही हुए । उनके कार्यों से यह ज्ञात होता है. कि 
वे अपने स्वामी की आज्ञा के अनुसार तह्ीन होकर और अपनी 
अवस्था तथा शरीर का सारा ध्यान छोड़कर सब काम किया 
करते थे । प्रत्येक युद्ध मे बहुत ही ठीक समय पर जाकर पहुँचते 
थे और जान तोड़कर विजय में सहायक होते थे। बंगाल की 
लड़ाई मे सदा सरदार से सिपाही तक सभी लोग निरुत्साह 
होकर भागने के लिये तैयार रहते थे; ओर राजा टोडरमल कही 
मिल-जुलकर, कही सहानुभूति दिखलाकर ओर कहीं आशा 
वंधाकर सब लोगों के हृदय पर वास्तविक उदश्य अंकित कर 
देते थे ओर उन्हे रोके रहते थे । 

जिस समय हुसेन कुलीखोँ खानजहॉ के सेनापतित्व पर 
तुक सवार बिगड़े थे, उस समय प्रायः सारी सेना ही बिगड़ गई 
थी, और यद्भ का सारा काम नष्ट होना चाहता था। भला 
दूसरे का आगे बढ़ना ओर अपना पीछे हटना किसे पसन्द आता 
है! क्‍या उस समय उनका जी नहीं चाहता था कि में सेनापति 
कहलाऊँ ? लेकिन उन्होंने अपने स्वामी की प्रसन्नता का ध्यान रखा 
ओर ऐसा काम किया कि सब लोग सरदार खानजहाँ की आज्ञा 
का पालन करने के लिये उद्यत हो गए । 

इनकी विद्या सम्बन्धी योग्यता कंवल द्तती ही जान पड़ती 
है कि अपने दफ्तर के छेख आदि भली भाति पढ़-लिख लेते 
थे । लेकिन इनकी तबीयत नियम आदि बनाने ओर सिद्धान्त 
निश्चित करने में इतनी अच्छी थी कि जिसकी प्रशंसा नहीं हो 
सकती । माल विभाग के कामों को ऐसा जॉचते थे ओर उसके 

परिणामों को ऐसा पहचानते थे कि बस उन्‍्हींका काम शभ्रा। 
दूसरा कोई बेसा काम कर ही नहीं सकता था । मेने पहले भी 
लिखा है ओर अब दोबारा लिखता हैँ कि पहले हिसाब का 
दफ्तर ठीक नही था। उसके सब काम बिलकुल उलटे-पुलटे 
ओर अनिश्चित होते थे। जहा हिन्दू नोकर थे, वहाँ का काम 
हिन्दी मे चलता था और जहा विलायती नोकर थे, वहाँ सब 
काम फारसी में होता था। टोडरमल, फेजी, मीर फतहउल्ला 
शीराजी, हकीम अब्बुलफतह, हकीम हमाम, निजामउहीन बख्शी 
आदि ने बैठकर नियम निधोरित किए और सब कायोलयों में 
उन्हीं नियमों के अनुसार काम होने लगा। ख्वाजा शाह मन्सूर 
ओर मुजफ्फरखों ने दफ्तरों की व्यवस्था के सम्बन्ध में बड़े बड़े 
काम किए। परन्तु इन्होंने उन सब पर पानी फेर दिया । 
ग्रसिद्धि के मैदान में ये उनसे आगे निकल गए। बहुत से नक्शों 
ओर फरदों आदि के नमूने आईन अकबरी में दिए हुए है । 
उनके किए हुए सुधार ओर बनाए हुए पारिभापिक शब्द आज 
तक मालगुजारी और हिसाब के कागजों मे चले आते है । 
सिकन्दर लोदी के समय तक धार्मिक हिन्दू फारसी या 
अरबी नही पढ़ते थे। उन्होंने इनका नाम म्लेच्छ विद्या रख छोड़ा 
था। लेकिन राजा टोडरमल ने यह निश्चय किया कि समस्त 
भारतवष के दफ्तर केवल फारसी भाषा में हो जायें। इसका 
परिणाम यह हुआ कि लिखने-पढ़नेबाले व्यापारी ओर ऋपक 
हिन्दुओं के लिये फारसी पढ़ना आवश्यक हो गया। इससे 
हिन्दुओं में एक प्रकार की खलबली मच गई | कुछ दिनों तक 
अनेक कठिनाइयों भी उपस्थित हुईं। परन्तु साथ ही सर्व-साधारण 

मे #उन्हींने इस विचार का भी अचार किया कि समय के 
बादशाह की भाषा ही जीविका की पूँजी और बादशाह के दरबार 
तक पहुँचानेवाली सहायक है। उधर बादशाह भी अकबर 
बादशाह था । उसने अपने प्रेम का जाल फेककर लोगों के हृदयों 
को मछलियों की भाति फेफा लिया था। यह बात बहुत शीघ्र 
सब लोगों की समझ में आ गई । कुछ ही वर्षों में बहुत से 
हिन्दू फारसी पढ़नेवाले और उसके अच्छे ज्ञाता हो गए और 
दफ्तरो में विलायती लोगों के बराबर बैठने लगे। जरा राजा 
साहब की युक्ति को देखना चाहिए कि उन्होंने केसी सुन्दरता से 
जाति के राजनीतिक तथा आशिक उद्देश्यो की सिद्धि के लिये 
राजमाग खोला है । बल्कि यदि सच पूछिए तो उसी समय से 
फारसी तथा अरबी शब्दों को हिन्दुओ की भाषाओं बल्कि 
घरों में जाने के लिये माग मिल गया। यहीं से रेखता के द्वारा 
उद की नींव दृढ़ हुई । 

सन्‌ ९९० हि० में सोने से लेकर ताबे तक के समस्त 
सिक्कों में सुधार हुए । इस सुधार में भी राजा साहब के विचारों 
का बहुत बड़ा अंश था । 

राजा साहब से सब से बड़ा शुण यह था कि विचार या 
युक्ति किसी में भी वे नीति का कोई अंग छोड़ नहीं रखते थे । 
आरम्भ मे परम बुद्धिमान्‌ दीवान शाह मन्सूर साम्राज्य के समस्त 
दफ्तरों को अपनी कलम की नोक से दबाए हुए थे । दीवान या 
बजीर जो कुछ सममो, वही थे । साथ ही हिसाब-किताब के 
कागजों के कीड़े भी थे और मितव्यय के ताल के बगले भी थे । 
लेकिन सिपाहियों और नोकरों का जोंक की भाति लहू पी जाते: 

थे। सन्‌ ९८८ हि० में उन्होंने एक नई कारगुजारी दिखत्नाई 
ओर सेना के वेतन के नियम बनाए । राजा टोडरमल ने एक 
विस्तृत निवेदनपत्र लिखा । उसी में दफ्तर के हिसाब-किताब के 
नियम लिखे थे और समय के लिये उपयुक्त नीति का वणन 
करते हुए उसका ऊँच-नीच दिखलाकर यह बतलाया था कि 
सिपाहियों के साथ रिआयत रखने में ही भलाई हे । अकबर 
स्वयं सिपाहियों के माई-बाप थे । इसलिये उन्होने ख्याजा से यह 
काम ले लिया और उनका काम शाह कुली महरम को और 
बजीर का काम वजीरखाँ को मिल गया। यही शुभ-चिन्तनाएँ थीं 
जिनके कारण शाह की वह दशा हुई ( विशेष देखों शाह का 
प्रकरण )। ओर राजा साहब की नीति के यही अंग थे जिनकी 
रिआयतों के कारण इनकी बातों का सेनिकों के हृदय पर इतना 
ग्रभाव पड़ता था कि बंगाल की लड़ाइयों मे उन्हे इतनी सफलता 
प्राप्त हुईं । 

राजा साहब ने हिसाब-किताब के सम्बन्ध सें एक छोटी सी 
पुस्तक लिखी थी । उसी के गुर याद करके बनिए और महाजन 
दूकानों पर ओर देशी हिसाब जाननेवाले घरों और दफ्तरों के 
कामो में बड़े बड़े अद्भुत काय करते हैं और आज-कल के 
स्कूलो के पढ़े-लिखे हिसाबी लोग मुँह ताकते रह जाते हैं । 

काश्मीर और लाहौर के पुराने विद्वानों मे “खाजने 
इसरार” नामक पुस्तक उन्हीं के नाम से असिद्ध है । परन्तु वह 
अब बहुत कम मिलती है। मैने बहुत कुछ प्रयत्न करने पर 
काश्मीर में जाकर पाई थी। लेकिन उसकी भूमिका देखकर 
आश्चरय हुआ, क्‍योंकि वह सन्‌ १००५ हि० की रचना है ओर 

राजा साहब का देहान्त सन्‌ ९९७ हि० में ही हो गया था । 
सम्भव है कि राजा साहब ने स्मरण-पत्रिका के रूप मे जो पुस्तक 
लिखी हो, उसी से किसी ने भूमिका लगा दी हो। देखने से 
जान पड़ता हे कि वह दो भागो में विभक्त है। एक भाग मे 
तो धर्म, ज्ञान और पूजा-पाठ आदि के प्रकरण है और दूसरे में 
तोलिक कार्यो के सम्बन्ध के प्रकरण हैं। दोनों में ही बहुत से 
छोटे छोटे प्रकरण हैं । प्रत्येक वस्तु का थोड़ा थोड़ा वणन है, 
परन्तु उसमे है सभी कुछ। दूसरे भाग में नीति और ग्रह-प्रबन्ध 
आदि के अतिरिक्त मुह्ृत्त, संगीत, स्वरोदय, पत्षियो के शब्दों के शकुन 
ओर उनकी उड़ान आदि तक के सम्बन्ध की बातें लिखी है। 
उक्त ग्रन्थ से यह भी विदित होता है कि वे अपने धर्म के पक्के 
ओर विचारों के पूरे थे। सदा ज्ञान-ध्यान में लगे रहते थे 
ओर पूजा-पाठ तथा धार्मिक कृत्य बहुत ठीक तरह से करते थे । 
उस, समय लोगों को स्वतन्त्रता बहुत अधिक रहती थी; इसलिये 
अपनी इन बातो के कारण उन्होंने एक विशेषता सम्पादित कर 
ली थी | कहाँ है वे लोग जो कहते हैं कि सेवक तभी स्वामि- 
निछ्ठ होता है, जब उसके विचार ओर अवस्थाएँ बल्कि धार्मिक 
विश्वास भी उसके स्वामी के साथ मिलकर एक हो जायें ? वे 
लोग आबे और टोडरमल की इन बातों से शिक्षा ग्रहण करें 
कि सच्चे धार्मिक वही लोग हैं जो शुद्ध हृदय से अपने स्वामी 
की सेवा करें । बल्कि अपने धमं पर उनका जितना ही शुद्ध ओर 
हृढ़ विश्वास होगा, उनकी स्वामिनिष्ठा भी उतनी ही शुद्ध तथा 
हृढ़ होगी। अब पाठक इनकी नीयत का भी फल देख ढें। 
अकबर के दरबार में कौन सा ऐसा बड़ा अमीर था जिससे 

किसी बात में एक पगण भी पीछे या पुरस्कार आदि पाने 
नीचे रहे ९ 
धार्मिकता और उसके आचरण के सम्बन्ध के नियम और 
बन्धन आदि कुछ अवसरों पर इन्हें तंग भी करते थे। एक 
बार बादशाह अजमेर से पंजाब जा रहे थे। सब लोग यात्रा 
की गड़बड़ी मे तो रहते ही थे। एक दिन कूच की घबराहूट 
में इनके ठाकुरों का आसन ( भोला ? ) कही रह गया। या 
सम्भव है कि किसी ने साम्राज्य के मन्त्री का थेला समझ कर 
चुरा लिया होगा । राजा साहब का यह नियम था कि जब तक 
पूजा-पाठ नही कर लेते थे, तव तक कोई काम नहीं करते थे । 
यहाँ तक कि भोजन आदि भी नहीं करते थे | कड़े समय का 
उपवास हों गया। अकबरी लश्कर के डेरे में यह चचा 
फेल गइ कि राजा साहब के ठाकुर चोरी हो गए । वहाँ बीरबल 
सरीखे बड़े-बड़े विद्वान दिल्‍्लगीबाज और पंडित शोहदे उप- 
स्थित थे । इश्वर जाने उन लोगों ने क्या क्‍या दिल्‍लगियों 
उड़ाई होंगी ! 

बादशाह ने बुलाकर कहा कि तुम्हारे ठाकुर ही चोरी गए 
है न, तुम्हारा अन्नदाता जो इश्वर है, वह तो चोरी नहीं गया 
न ? स्नान करके उसी को स्मरण करो ओर तब भोजन करो। 
आत्महत्या किसी धर्म के अनुसार पुएय का काम नहीं है। 
राजा साहब ने भी अपना वह विचार छोड़ दिया । अब कहने- 
वाले चाहे कुछ ही कहें, परन्तु में तो उनकी दृढ़ता पर हजारों 
प्रशंशाओ के फूल चढ़ाऊँगा । उन्होंने बीरबल की भाति दरबार 
के वातावरण में आकर अपना घमम नहीं गँवाया | अलबत्ता दीन 

इलाही अकबर शाही के खलीफा नहीं हुए | खेर वह खिलाफत 
उन्हींको मुबारक हो । 

शेख अव्बुलफजल ने इनके स्वभाव तथा व्यवहार आदि के 
सम्बन्ध में जो थोड़ी सी बातें लिखी हैं, उनके सम्बन्ध में मुझे 
भी कुछ लिखना आवश्यक जान पड़ता है। वह लिखते हैं. कि 
इनमें कट्टरपन के प्रति अनुराग, अनुकरण के प्रति प्रेम और 
हेष भाव न होता और ये अपनी बात पर अहंमन्यता-पूवक न 
अडते तो इनकी गणना पूज्य महात्माओं से होती । 

साधारण लोग यह अवश्य कहेंगे कि शेख धम-अ्रष्ट आदमी 
थे। वे जिस व्यक्ति को धर्म-निष्ठ और अपने पूर्वजों की लकीर पर 
चलता हुआ देखते थे, उसी की धूल उड़ाते थे। में कहता हैँ कि 
यह सब ठीक है । लेकिन अब्बुलफजल भी आखिर एक आदमी 
थे। उन्होंने इसी जगह नहीं और भी कई जगह राजा साहब के 
सम्बन्ध में इसी प्रकार की बातें कही है। राजा साहब के इंन 
झंगड़ों के कारण अवश्य ही लोगों को कुछ न कुछ हानियाँ पहुँची 
होंगी। जब राजा साहब बंगाल पर विजय ग्राप्त करके लौटे, 
तब उन्होंने ५४ हाथी और बहुत से उत्तमोत्तम बहुमूल्य पदार्थ 
बादशाह को भेंट किए थे । वहाँ भी अब्बुलफजल लिखते हे कि 
बादशाह ने इनकी बुद्धिमत्ता देखकर देश के प्रबन्ध और माल 
विभाग के सब काम इन्हे सपुद करके समस्त भारतवर्ष का 
दीवान बना दिया | वे सत्य मार्ग पर चलनेवाले, निर्लोभ और 
अच्छे सेवक थे । सब काम बिना किसी प्रकार के लोभ के करते 
भरे । क्‍या अच्छा होता कि थे हृदय में हष न रखते ओर लोगों 
से बदला चुकाने के भाव स रहित होते तो इनकी तबीयत के 

१० 

खेत में जरा मुलायमत फूट निकलती । खेर; यह भी सही । शेख 
लिखते हैं कि यदि धार्मिक पक्षपात और कट्ररपन इनके चेहरे 
पर रंग न फेरता तो ये इतन निन्दनीय न होते । यह सब कुछ 
ठीक है, परन्तु उस समय जिस प्रकार के बहुत से लोग उपस्थित 
थे, उन्हें देखते हुए कहना चाहिए कि ये सनन्‍्तुष्ट-हृदय ओर 
निर्लोभ थे, सब काम बड़े परिश्रम से करते थे और काम करने- 
वालों का अच्छा आदर करते थे। उनके जोड़ के बहुत कम 
लोग मिलते हे; बल्कि यो कहना चाहिए कि इन सब बातों में 
वे निरुपम थे । देखिए शेख साहब ने क्या प्रमाणपत्र दिया है । 
अब पाठक इनके पाँच वाक्यों की यह लिखावट फिर से पढ़े 
और ध्यानपूषक देखें । 

इनमें का पहला ओर दूसरा वाक्य राजा साहब की जाति 
के लिये ऐसा सर्टिफिकेट है जिस पर वह अभिमान कर सकती 
है। तीसरे वाक्य पर भी क्रुद्ध नहीं होना चाहिए; क्योकि वह 
भी आखिर मनुष्य ही थे; ओर ऐसे उच्च पद पर प्रतिष्ठित थे 
कि हजारों लाखों आदमियों के मामले उनसे टक्कर खाते थे और 
बार-बार टक्कर खाते थे। एक बार कोई ले निकलता होगा, तो 
दूसरे अवसर पर ये भी कसर निकाल लेते होंगे । इसके 
अतिरिक्त ये नियमों का कठोरतापू्वंक पालन करते थे और हर 
काम सें बादशाह की किफायत करना चाहते थे; इसलिये बादशाह 
के दरबार मे भी इन्ही की बात डेँची रहती होगी । मेरे मित्रो, 
यह दुनियां बहुत ही नाजुक जगह है। यदि राजा साहब अपने 
शत्रुओं से अपना बचाब न करते तो जीबित केसे रहते और 
उनका निवाह केसे होता ? चौथे वाक्य पर भी न चिढ़ना चाहिए, 

क्योंकि वे दीवान थे। बड़े बड़े अमीरों से लेकर दरिद्र सिपा- 
हियों तक ओर बड़े-बड़ देशों के अधिकारियों से लेकर छोटे-छोटे 
माफीदारों तक सभी का हिसाव-किताब उन्हें रखना पड़ता था। 
वह उचित बात में किसी के साथ रिआयत करनेवाले नहीं थे । 
सब बातों को जाननेवाले अहलकार थे । संसार मे छोटे से 
लेकर बड़े तक सभी अपनी किफायत और अपना लाभ करना 
चाहते हैं। दफ्तर में लिखी हुई एक-एक रकम वह जरूर 
पकड़ते होंगे। लोग हुज्जतें करते होंगे। हिसाव-किताब का 
मामला था । किसी का कुछ बस न चलता होगा। सिफारिशें 
भी आती होंगी; लेकिन वे किसी की सुनते न होंगे। दरबार 
तक भी नोबतें पहुँचती होंगी। राजा साहब काट ही लेते होंगे । 
अकवर भी यद्यपि दयाठु बादशाह था, लेकिन फिर भी वह 
साम्राज्य के नियमों और दफ्तर के कानूनों को तोड़ना नहीं 
चाहता था । इसी लिये कहीं-कहीं वह भी दिक होता होगा । सब 
लोग नाराज होते होंगे। यही जड़ है उन शेरों की जो मुल्ला- 
साहब ने उनके सम्बन्ध में लिखे थे । 

इतना सब कुछ होने पर भी वह जो कुछ करते थे, अपने 
स्वामी का हित सममकर ही करते थे ओर जो कुछ लाभ होता 
था, वह बादशाही खजाने में देते थे । हॉ, यदि वे बीच में आप 
ही कतर लेते होते तो अवश्य अपराधी ठहरते | परन्तु यदि वे 
कतरते होते तो लोग कब छोड़ते । उन्हीं बेचारे को कतर डालते । 
यही कारण है कि उनकी सत्यता से सब लोग बुरा मानते हैं । 

हों, एक बात का मुझे भी दुःख है । कुछ इतिहास-लेखक 
लिखते हैं कि शाह मन्सूर की हत्या के लिये जो षड़यन्त्र हुए थे, 

उनमें शहबाजखों कम्बो के भाई करमउल्ला ने भी कुछ पत्र उपस्थिन 
किए थे । बे पत्र भी जाली थे ओर यह राजा टोडरमल की कार- 
साजी थी । उस समय तो कोई न समभा, परन्तु पीछे यह भेद 
खुल गया। परन्तु ये राजा टोडरमल के ओर उनके कागजी 
वाद-विवाद थे। दोनों अहलकार थे । इश्वर जाने दोनों ओर से 
क्या क्‍या वार चलते होगे। उस समय उनका वार न चला, 
इनका चल गया होगा । 

बटालवी साहब ने पंजाब मे बैठकर अपना खुलासतुल- 
तवारीख नामक अन्थ लिखा था । वे शाहजहों और आलमगीर 
के समय में हुए थे। परन्तु आश्चय है कि उन्होंने भी टोडरमल 
की जाति, आयु और जन्म का सन-संवत्‌ आदि कुछ नहीं 
लिखा । हाँ, उनके गुणों के सम्बन्ध में एक बहुत बड़ा प्रष्ठ अवश्य 
लिखा है जो प्रायः सत्यता और वास्तविकता के शब्दो से 
सुसज्जित है। उसमे वह कहते है कि राजा साहब साम्राज्य के 
रहस्यों के जानकार थे | शासन सम्बन्धी गूढ़ विषयों ओर हिसाब- 
किताब के अनुपम ज्ञाता थे। हिसाब जॉचने के कामों में बड़ी 
बड़ी बारीकियाँ निकालते थे। वजीर के कामों के नियम आदि, 
साम्राज्य के नियम, देश की सम्पन्नता, प्रजा की आबादी, दीवान के 
कार्यालय के नियम, बादशाह के अधिकारों के सिद्धान्त, राज- 
कोष की उन्नति, मार्गों में विराजनेवाली शान्ति, सेनिकों के बेतन, 
परगनों के लगान आदि की व्यवस्था, जागीरदारों का बेतन, 
अमीरों के मनन्‍्सबों के सम्बन्ध के नियम्न आदि सब उन्हीं के 
स्मारक हैं ओर सब स्थानों में उन्हीं नियमों आदि के अनुसार 
काम होता है । 


निनाभि जन जनक 


[| १४९ ] 


( १ ) उन्होंने परगनेवार प्रत्येक गोंब की जमा निश्चित की । 
( २ ) तनाबी जरीब स्थल तथा जल में घट बढ़ जाती थी और 
५५ गज की होती थी। उन्होंने बॉस या नरसल की ६० गज की 
जरीब भिश्चित की ओर बीच बीच में लोहे की कड़ियाँ डाल दीं 
जिसमें अन्तर न पड़े$8॥ (३) उनकी सम्मति से सन्‌ ९८२ हि० 
में समस्त प्रदेश बारह सूबों में विभक्त हुए और दस-साला या 
दशवा्षिक बन्दोबस्त हुआ । कुछ गोंवों का परगना, कुछ परगनों 
की सरकार और कुछ सरकारों का एक सूबा निमश्।ित हुआ। 
( ४ ) रुपए के ४० दाम उन्हींने निश्चित किए 4'। परगने की 
शरह दाम के अनुसार दफ्तर में लिखी जाने लगी। (५ ) एक 
करोड़ दाम की आय की भूमि पर एक प्रधान कर्मचारी नियुक्त 
किया जिसका नाम करोड़ी रखा । ( ६ ) अमीरों के अधीन जो 
नौकर होते थे, उनके घोड़ों के दाग के लिये नियम निधोरित 
किए | प्रायः लोग एक जगह का घोड़ा दो दो तीन तीन जगह 
दिखला देते थे। जब आवश्यकता होती थी, तब घोड़ों की 
कमी के कारण बहुत हज होता था। इसमें कभी तो सवारों की 
धोखेबाजी होती थी ओर कभी स्वयं अमीर लोग भी धोखेबाजी 
करते थे । जब हाजिरी का समय आता था, तब तुरन्त नौकर 
रख लेते थे और लिफाफा चढ़ाकर हाजिरी दिलवा देते थे । 





# एक बीघा ३६०० वर्ग शाहजहानी गज के बराबर होता था । 
+ मैने दाम देखा है। वह तोछ में एक तोले होता था ओर देखने में 


दिल्ली के पेसे के समान था । एक ओर साधारण रूप में अकबर का नाम 


०० है ५ 


और दूसरी ओर बहुत सुन्दर अक्षरों में “दाम” लिखा होता था । 

इधर हाजिरी से उनकी छुट्टी हुई और उधर घर जाकर वे नोकरी 
से अलग कर दिए जाते थे। (७ ) बादशाही सेवकों की सात्त 
टोलियॉ नियत की थी। सप्ताह के सात दिनों में से प्रत्येक दिन 
एक टोली में से बारी बारी से आदमी लिए जाते थे और वही 
लोग चोकी मे हाजिर होते थे । ( ८ ) नित्य के वास्ते एक एक 
आदमी चौकी-नवीस नियुक्त हुआ था। चौकीवाले लोगों की 
हाजिरी लेना उसका काम था। निवेदनों आदि पर अथवा यों ही 
बादशाह की जो आज्ञाएँ प्रचलित होती थीं, वे आज्ञाएँ भी 
प्रचलित करना और यथा-स्थान पहुँचाना उसी का काम था । 
(९) सप्राह के सात दिनों के लिये सात घटना-लेखक नियत 
हुए। उनका काम यह था कि दिन भर ड्योढ़ी पर बैठकर सब 
हाल लिखा कर ( १० ) अमीरो और खानों आदि के अतिरिक्त 
चार हजार यक्का सवार खास बादशाही रिकाब के लिये नियत 
किए । उन्हीं को अहदी भी कहते थे । अहदी शब्द इसी यक्का 
या एका का अनुवाद है । इन लोगों का अलग दारोगा भी नियत 
हुआ था। (११) कई हजार दास थे जिनमें से बहुत से 
युद्धों में से पकड़े हुए आए थे । वे सब लोग दासता से मुक्त 
हुए ओर चेले कहलाए । सोचा यह गया कि सभी लोग स्वतन्त्र 
है। उन्हे दास कहना उचित नहीं । तात्पय यह कि ऐसे संकड़ोंः 
नियम आदि बनाए कि कुछ अमीरों और वजीरों ने बहुत कुछ 
प्रय्न किए और करते हैं, पर वे उनसे आगे नहीं निकल सकते । 
' राजा टोडरमल के उपरान्त वकील का पद मिरजा अब्दुरहीम 
खानखानों को प्रदान किया गया था । उन्होंने भी उक्त पद तथा 
उसके कार्यो का बहुत अधिक उत्तमता के साथ निर्वाह किया जिसके: 

कारण वे भी बहुत प्रशंसनीय हुए । (१२) भारत में क्रय-विक्रय, 
देहात की जमाबंदी, माल विभाग की तहसील ओर नौकरों के 
वेतन आदि राजाओं में भी ओर बादशाहों में भी तंगा नामक 
सिक्क में होते थे । परन्तु सब लोग तंगे के स्थान पर पैसे दिया 
करते थे । जब चॉोदी पर ठप्पा अंकित किया जाता था, तो वे 
चाँदी के तंगे कहलाते थे। वही चोंदी के तंगे एलचियों और 
डोमों आदि को पुरस्कार मे दिए जाते थे। परन्तु सब-साधारण 
में उनका विशेष ग्रचार नहीं था। वे चांदी के भाव बाजार में 
बिक जाते थे। टोडरमल ने मन्सबदारों ओर सेवकों के वेतन में 
इन्हीं का प्रचार किया और नियम बना दिया कि तंगे की जगह 
देहात से रुपए वसूल हुआ करें। उसकी तौल ११ माशे रखी 
ओर एक रुपए के ४० दाम निश्चित किए । इसका सिद्धान्त यह 
था कि यदि तौबे पर टकसाल का खच लगावें तो रुपए के पूरे 
४० दाम पड़ते हैं। बही नोकरों को वेतन में मिलते थे । उसी के 
अनुसार देहातों, परगनों और कस्बों के दफ्तरों में सारी जमा 
लिखी जाती-थी । इसका नाम नगद जमाबन्दी रखा । महसूल के 
सम्बन्ध में यह नियम निधोरित किया कि जिस भूमि में वषों के 
जल से अनाज उत्पन्न होता हो, उसकी पेदावार में से आधा 
कृषक छे ओर आधा बादशाह ले। वषों की भूमि की उपज में 
एक चौथाई व्यय और उसके क्रय-विक्रय की लागत लगाकर 
अनाज में से एक तृतीयांश बादशाह को मिला करे । झख आदि 
उच्च कोटि की पेदावार मानी जाती है और उसके लिये सिचाई, 
रखवाली और कटाई आदि में भी साधारण अनाजों की अपेक्षा 
अधिक व्यय पड़ता है। इसलिये उनमें से अवस्थानुसार 

बादशाह को क; ५ ह या ७ अंश मिला करता था। शेष कृषक ' का 
अंश होता था। यह भी नियम था कि यदि नगद महसूल लिया 
जाय तो गत्येक पेदावार पर प्रति वर्ग बीघे पर लिया जाय । 
उसका नियम भी प्रत्येक उपज के अनुसार अलग अलग 
निश्चित था । 


यहाँ यह भी बतला देना आवश्यक है कि इन नियमों के 
बहुत से अंश ख्वाजा शाह मन्सूर, मुजफ्फरखों और मीर फतह- 
उल्ला शीराजी आदि के भी निकाले हुए थे और निःसन्देह उन 
लोगों ने भी कागजों की छान-बीन और दफ्तरों की व्यवस्था में 
बहुत अधिक परिश्रम किया था | परन्तु यह भी भाग्य की बात 
है कि उनका कोई नाम भी नहीं जानता। जहाँ किसी 
अच्छे प्रबन्ध का उल्लेख होता है, वही टोडरमल का नाम 
पुकारा जांता है। 


इतना सब कुछ होने पर भी अकबर के शुर्शों की पुस्तक 
में यह बात सोने के अक्तरों में लिखी जानी चाहिए कि राजा के 
अधिकार तथा पद आदि में निरन्तर उन्नति देख कर कुछ अमीरों 
ने इस बात की शिकायत की और यह भी कहा कि हुजूर ने एक 
हिन्दू को मुसलमानों पर इतना अधिकार दे रखा है। यह उचित 
नहीं है। परन्तु श॒ुद्ध-हृदय बादशाह ने स्पष्ट कह दिया कि तुम 
सभी लोगों की सरकारों मे कोई न कोई हिन्दू मुन्शी है ही । 
यदि हमने भी अपने यहाँ एक हिन्दू रख -तो तुम लोग 
क्यों बुरा मानते हो ९ 

राजा मानसिह # 


अकबर के दरबार की चित्रशाला में इस कुलीन राजा का 
चित्र सोने के पानी से खींचा जाना चाहिए, क्‍योंकि सबसे पहले 
इसके बाप-दादा का शुभ सहयोग अकबर का सहायक ओर 
साथी हुआ था जिसके कारण भारत में तैमूरी वंश की जड़ 
जमी । बल्कि यह कहना चाहिए कि उन्होंने अपनी संगति तथा 
सहायता से अकबर को अपनाया और प्रेम करना सिखलाया; 
ओर समस्त संसार को दिश्ला दिया कि राजपूतों का जो यह 
ग्रण चला आता है कि सिर चला जाय, पर बात न जाय, उसका 
यदि मूत्तिमाव्‌ स्वरूप देखना चाहो तो इन लोगों को देख लो। 
इसमें कुछ भी सन्देह नहीं कि इन बात के पक्क वीरों ने उस 
तुक बादशाह का साथ देने में अपने प्राणों को प्राण नहीं समझा । 
उन्होंने अपनी ग्रतिष्ठा तथा कीत्ति को उसकी प्रतिष्ठा तथा 
कीत्ति के साथ मिलाकर एक कर दिया। उनकी मिलनसारी 
तथा निछा ने अकबर के सन पर यह बात अंकित कर दी कि 
भारतवष के लोगों में इतनी अधिक सज्जनता होती है कि यदि 
विदेशी तथा विजातीय लोग भी उनके साथ प्रेम और सहानु- 
भूति करे तो वे ऐसा कुछ करते हैं कि अपनी जाति की तो बात 
ही क्या है, अपने सगे भाई तक को भूल जाते हैं। ये प्रसिद्ध 
ओर कीत्तिशाली कछवाहा वंश के थे और सेंकड़ों वर्षों से 
खान्दानी राजा चले आते थे | इनके साथ समस्त कछवाहा जाति 


# बिद्दारीमल, पूरनसछ, रूपसी, आसकरण ओर जगमल पॉँच 
भाई थे । उन्हीं में से जगमल के पुत्र ये मह्नसिंह थे 4 

अकबर के लिये प्राण देने पर उद्यत हो गई। साथ ही इनके 
कारण राजपूतों के और भी अनेक वंश आकर अकबर के साथ 
मिल गए । परन्तु अकबर के ग्रेमपूर्ण व्यवहार का जादू भी इन 
लोगों पर ऐसा चल गया कि वे सब आज तक चगणताई वंश के 
प्रेम का दम भरते है । 
अकबर के राज्यारोहण के पहले वष अर्थात्‌ सन्‌ ९६३ हि० 
मे अकबर के दरबार से मजनूँखों काकशाल नारनोल पर हाकिम 
होकर गया । वहाँ शेर शाह का दास हाजीखों इस मजनूंखाँ पर 
चढ़ आया। उस समय कछवाहा वंश का दीपक प्रज्वलित 
करनेवाला राजा भारामल, जो आमेर का राजा था, हाजीखों के 
साथ था । मजनूँखाँ के होश-हवास जाते रहे । बह घिर गए और 
उनकी दशा बहुत ही शोचनीय हो गई | वृद्ध खान्दानी राजा 
शील तथा मनुष्यत्व के गुणों का कोषाध्यक्ष था। वह बात का 
-नीच तथा आदि-अन्त भली भाति समभता था। उसने 
सन्धि का प्रबन्ध करके मजनूँखों को घेरे से निकलवाया ओर 
आदर तथा प्रतिष्ठापूबक बादशाह के दरबार को रवाना कर 
दिया। यही राजा भारामल हैं जो राजा भगवानदास के पिता 
ओर मानसिह के दादा थे । 


सजनूखा न द्‌ (रबार स्‌ पहुंच कर राजा का छुटा म॑ पहुच लता, श्रम, 


सद्व्यवहार, उदारता तथ्य-कुलीनता की अकबर के सामने बहुत 
अधिक ग्रशंसा को | दरबार से एक अमीर यह आज्ञापत्र दे कर 
भेजा गया कि राजा भारामल दरबार में उपस्थित हों। राजा 
उचित सामग्री के सहित दरबार मे उपस्थित हुआ | यह वही 
शुभ समय था जब कि अकबर हेमूँ-वाले युद्ध में विजयी होकर 

दिल्ली आया हुआ था। उसने राजा की बहुत अधिक प्रतिष्ठा तथा 
आतिथ्य किया । 

जिस दिन राजा, उनके पुत्र, भाई-बन्द ओर साथी आदि 
खिलञअत तथा पुरस्कार आदि लेकर दिल्ली से विदा हो रहे थे, 
उस दिन बादशाह हाथी पर सवार होकर बाहर निकले थे ओर 
इनका तमाशा देख रहे थे | हाथी मस्त था और मस्ती में भूम 
झूम कर कभी इधर और कभी उधर जाता था। लोग डर डर 
कर भागते थे। एक बार वह राजपूतो की ओर भी मभुका | 
परन्तु वे अपने स्थान से नहीं टले, उसी प्रकार वहाँ खड़े रहे । 
बादशाह को उनकी यह वीरता बहुत अच्छो लगी । उसने राजा 
भारामल की ओर प्रवृत्त होकर कहा कि तुम्हें हम निहाल कर 
देना चाहते हैं | वह समय बहुत ही समोप जान पड़ता है, जब 
कि तुम्हारा आदर और सम्मान अधिकाधिक होता जायगा। 
उसी दिन से अकबर राजपूतों का और विशेषतः भारामल तथा 
उनके सम्बन्धियों आदि का आदर-सम्मान करने लगा ओर 
उनकी वीरता उसके हृदय पर नित्य प्रति अधिक अंकित होती 
गई । अकबर ने मिरजा शफाउद्दीन हुसेन ( विशेष देखो मिरजा 
का प्रकरण ) को मेवात का हाकिस बनाकर भेजा था। उसने 
इधर-उधर फेलना आरम्भ कर दिया था । अन्त मे उसने आमेर 
लेना चाहा | राजा भारामल का एक उपद्रवी भाई, जो रियासत 
का हिस्सेदार था, जाकर मिरजा से मिल गया और उसके साथ 
होकर आमेर पर लश्कर ले गया। घर में फूट थी, इसलिये 
मिरजा की जीत हो गई ओर वह राजा के कुछ भाइई-बन्दों को 
अपने साथ लेकर लौट आया । 

सन्‌ ९६८ हि० में बादशाह अजमेर की जियारत करने के 
लिये चले । माग में एक अमीर ने निवेदन किया कि राजा 
भारामल पर, जो दिल्‍ली मे दरबार से सेवा में उपस्थित हुआ 
था, मिरजा ने बहुत अत्याचार किया है। वह बेचारा पवतों मे 
घुस कर निवाह कर रहा है | बहुत उदार तथा सुशील खान्दानी 
राजा है । यदि उसपर श्रीमान्‌ का अनुग्नह होगा तो बह बड़ी 
बड़ी सेवाएँ करेगा । बादशाह ने आज्ञा दी कि तुम स्वयं जाकर 
उसको ले आओ । वह लेने गया । राजा स्वयं तो नहीं आया, 
परन्तु उसने निवेदनपत्र के साथ कुछ उपहार भेज दिया। हों, 
उसका भाई उस अमीर के साथ चला आया | अकबर ने कहा 
कि यह बात ठीक नहीं है। वह स्वयं आवे। राजा भारामल ने 
अपने ज्येष्ठ पुत्र॒ भगवानदास को अपने परिवार तथा वाल-बच्चों 
के पास छोड़ा ओर स्वयं सॉगानेर के पड़ाव पर आकर उपस्थित 
हुआ । बादशाह ने बहुत प्रेमपूवक उसे घेयं दिलाया और 
दरबार के विशेष अमीरों में सम्मिलित कर लिया। राजा 
के हृदय में भी ऐसा श्रेम और निष्ठा उत्पन्न हुई कि धीरे-धीरे 
अपने सम्बन्धियों में और उसमें कोई अन्तर न रह गया। थोड़े 
दिनो बाद राजा भगवानदास ओर मानसिंह भी आ गए। अक- 
बर ने इन दोनों को साथ छे लिया और भगवानदास को विदा 
कर दिया। परन्तु मन मिल गये थे। चलते समय अकबर ने 
कह दिया था कि शीत्र आना ओर सब व्यवस्था करके आना, 
जिसमें फिर जाने का कष्ट न करना पड़े | 

धर्म की दीवार और जातीय बन्धनों का किला इतना अधिक 
दृढ़ होता है कि जल्दी किसी के तोड़े टूटता नहीं है । परन्तु 

राजनीति सम्बन्धी नियम इन सबसे बहुत प्रबल होते हैे। जब 
उसकी आवश्यकता की नदी चढ़ाव पर आती है, तब वह सबको 
बहा छे जाती है। अकबर को बादशाह तहमास्प का कथन स्मरण 
था ( देखो पहला भाग, प्ृ० ११८ )। उसने इस वंश की अच्छी 
नीयत ओर  प्रेमपूण व्यवहार देख कर सोचा कि यदि इन 
लोगों के साथ नातेदारी हो जाय, तो बहुत ही अच्छा हो। यह 
बात सम्भव भी जान पड़ी । उसने एक बहुत अच्छे अवसर पर 
यह प्रसंग छेड़ा और उसमें उसे सफलता भी हुईं | सन्‌ ९६९ हि० 
में राजा भारामल की कन्या, जो मानसिह की फूफी थी, अकबर 
की बेगमों में सम्मिलित होकर महल का सिंगार हो गई । 

यद्यपि राजा भारामल आदि महाराणा ग्रताप के सम्बन्धी 
थे, तथापि जब सन्‌ ९७४ हि० में चित्तोड़ पर आक्रमण हुआ, 
तब राजा भगवानदास भी अकबर के साथ थे ओर हर मोरचे 
पर कभी ढाल की तरह आगे रहते थे ओर कभी पीछे । ( देखो 
परिशिष्ट ) 

सन्‌ ९७९ हि० मे जब अकबर स्वय॑ सेना छेकर गुजरात 
पर चढ़ाई करने गया, तब राजा मानसिह भी अपने पिता के 
साथ उस चढ़ाई पर गया था। उस समय चढ़ती जवानी थी, 
भन में उमंग थी, वीरता का आवेश था। राजपूती रक्त कहता: 
होंगा कि चंगेजी तुक, जिनका मन विजय के कारण बढ़ा हुआ 
है, इस समय बाग से बाग मिलाए हुए हैं। हमारा पेर इनसे 
आगे बढ़ा रहे। इन्हें भी दिखला दो कि राजपूती तलवार को 
काट क्या रंग दिखलाती है। क्या मा में ओर क्या युद्ध-क्षेत्र 
में, जहाँ अकबर का जरा सा संकेत पाता था, सिपाहियों का एक 

परन्तु यह असाध्य रोग है। जब वही अतिथियों के आगे थाल 
न रखेंगे तो और कौन रखेगा ! 

राणा ने कहला भेजा कि मुझे इसका बहुत दुःख है। परन्तु 
में क्या करूँ। जिस व्यक्ति ने अपनी बहन तुके के साथ ब्याह 
दी, उसने उसके साथ भोजन भी अवश्य किया होगा। राजा 
सानसिंह अपनी मूर्खता पर पछताया कि में यहाँ क्यों आया । 
उसे बहुत अधिक हार्दिक दुःख हुआ । उसने चावल के कुछ दाने 
लेकर अन्नपूणों देबी को चढ़ाएं और फिर वही दाने अपनी 
पगड़ी में रख लिए। चलते समय कहा कि हमने तुम्हारी 
प्रतिष्ठा की रक्षा करने के लिये अपनी प्रतिष्ठा नष्ट की ओर बहलनें- 
बेटियों तुर्कों को दीं। यदि तुम्हारी यही इच्छा है कि सदा भय 
में रहो तो तुम्हें अधिकार है; सदा उसी दशा में पड़े रहो; 
क्योंकि अब इस देश में तुम्हारा निवाह नहीं होगा । 

इतना कह कर राजा मानसिंह धोड़े पर चढ़ा और राणा की 
ओर घूमकर बोला (उस समय तक राणा भी वहाँ आ पहुँचे थे ) 
राणा जी, यदि में तुम्हारा अभिमान न नष्ट करूँ तो सेरा नाम 
मान नहीं। राणा प्रताप ने कहा--हम से बराबर मिलते रहना। 
पास से किसी निलेज्ज ने यह भी कहा कि अपने फूफा (अकबर ) 
को भी साथ लाना । मानसिह के चले जाने पर राणा प्रताप ने 
उस भूमि को, जिस पर मानसिह के लिये भोजन परोसा गया 
था, खुदवाया ओर गंगा-जल से घुलवाकर पवित्र किया। सब 
सरदारों ने स्नान करके वसल्ध बदले । मानों सब उसके आने से 
अपवित्र हो गए थे । इन सब बातों की सारी खबर अकबर को 
पहुँची । उसको बहुत क्रोध आया। उसे सबसे अधिक ध्यान 

इस बात का था कि कहीं ऐसा न हो कि राजपूत लोग मन में 
गलानि उत्पन्न होने के कारण फिर बिगड़ उठ; और जिस 
धार्मिक हंष की आग को मेने सो सो पानी से धीमा किया है, 
बह कहीं फिर न सुलग उठे । 

उच्चाशय बादशाह के मन में यह विचार काटे की तरह खटक 
रहा था । इस घटना के थोड़े ही दिनों बाद राणा प्रताप पर 
चढ़ाई हुईं | सलीम ( जहॉगीर ) के नाम सेनापतित्व निश्चित 
हुआ । मानसिह ओर महाबतखाँ साथ हुए, जिसमें शाहजादा 
इन लोगों के परामश के अनुसार काम करे। बादशाही लश्कर 
ने राणा के देश में प्रवेश किया, और छोटे छोटे विध्नों को 
ठोकरें मारता हुआ आगे बढ़ा । राणा एक ऐस बेढब स्थान पर 
लश्कर लेकर अडा जिसे पवत-मालाओं तथा घाटियों के पेचों ने 
बहुत हृढ़ कर रखा था। वह स्थान कोमलमेर से रकनाथ तक 
( उत्तर से दक्षिण ) ८० मील लम्बा ओर मीरपुर से स्तोला तक 
(पू्व-पश्चिम) इतना ही चौड़ा था । इस ग्रदेश में पबतों, जंगलो, 
घाटियों और नदियों के अतिरिक्त और कुछ भी नहीं हे । 
राजधानी को उत्तर, दक्षिण, पश्चिम जिधर से जाओ, ऐसा संकीण 
मांग है कि मानों घाटी ही है । चारों ओर ऊँचे ऊँचे पहाड़ चले 
जाते हैं । चौड़ाई इतनी कि दो गाड़ियॉ भी साथ साथ नहीं चल 
सकतीं । घाटी में से निकलो तो प्राकृतिक दीवारें खड़ी हैं । ( इन्हें 
कोल कहते है। ) कुछ स्थानों पर ऐसे ऐसे मेदान भी आ जाते 
है कि बड़ा लश्कर छावनी डाल दे । हल्दी घाटी का मैदान ऐसा 
ही है । वह पहाड़ की गरदन पर स्थित है, इसलिये बहुत बेढब 
स्थान है| पहाड़ के ऊपर ओर नीचे राजपूतों की सेनाएँ जमी 

हुई, थीं। टीलों के ऊपर और पहाड़ों की चोटियों पर भील लोग, 
जो इन पत्थरों के असली कीड़े हैं, तीर कमान लिए ताक में 
बैठे थे कि जब अवसर आवे, वव शत्रुओं पर भारी-भारी 
पत्थर लुढ़कावे । 

घाटी के मुख पर राणा प्रताप मेवाड़ के सूरमा सिपाहियों 
को लिए डटा था। वहाँ घमासान युद्ध हुआ और बहुत अधिक 
रक्त-पात हुआ । कई राजा और ठाझुर ग्राणो का मोह छोड़कर 
आ पहुँचे और उन लोगों ने राणा के चरणो पर रक्त की नदियाँ 
बहाई । उस युद्ध-क्षेत्र मे राणा केसरिया झंडा लिए प्रस्तुत था । 
वह चाहता था कि किसी तरह राजा सानसिह दिखलाई पड़े तो 
उससे दो-दो हाथ हों। उसके मन का यह अरमान तो नहीं 
निकला, परन्तु जहाँ सलीम ( जहाँगीर ) हाथी पर खड़ा लश्कर 
को लड़ा रहा था, वहाँ जा पहुँचा और ऐसा बे-कलेजे होकर 
पहुँचा कि यदि होंदे के लोहे के तख्ते जहाँगीर की प्राण-रत्षा के 
लिये ढाल न बन जाते तो वह उसके बरछे का शिकार ही हो 
जाता । प्रताप जिस घोड़े पर सवार था, उसका नाम चेटक था । 
उस स्वामिनिष्ठ घोड़े ने अपने स्वामी का खूब साथ दिया। इस 
युद्ध के जो चित्र मेवाड़ के इतिहास में सम्मिलित हैं, उनमें घोड़े 
का एक पैर भी सलीम के हाथी पर रखा हुआ है । उसमे उसका 
सवार प्रताप अपने शत्रु पर भाला मार रहा है। महावत के पास 
अपनी रक्षा का कोई साधन नहीं था, इसलिये वह मारा गया । 
मस्त हाथी बिना महावत के न रुक सका ओर ऐसा भागा कि 
सलीम के प्राण बच गए। यहाँ बड़ा भारी युद्ध हुआ | नमक- 
हलाल मुगल अपने शाहजादे की रक्षा करने के लिये ओर मेवाड़ 

के सूरमा अपने सेनापति की सहायता करने के लिये ऐसे ज्ञान 
तोड़ कर लड़े कि हल्दी घाटी के पत्थर ईंगुर हो गए। राणा 
प्रताप को सात घाव लगे। शत्रु उस पर बाज की तरह गिरते 
थे, परन्तु वह अपना राजसी छत्र नहीं छोड़ता था । वह तीन 
बार शत्रुओं के समूह मे से निकला। एक बार वह दब कर 
मरना ही चाहता था कि काला का सरदार दौड़ा और राणा 
को इस विर्षात्त से निकाल कर ले गया। वह राज्य का कछत्र 
एक हाथ में और झंडा दूसरे हाथ में लेकर एक अच्छे सुरक्षित 
स्थान की ओर भागा | यद्यपि वह स्वयं अपने साथियों सहित 
मारा गया, परन्तु राणा वहाँ से निकल गया। तभी से उसके 
बंशज मेवाड़ का राजसी झंडा अपने हाथ मे रखते है और 
दरबार में राणा की दाहिनी ओर स्थान पाते हैं। उन्हे राजा 
की उपाधि मिली है और उनका धोंसा किले के फाटक तक बजता 
है। यह प्रतिष्ठा दूसरो को प्राप्त नहीं है। यह वीरता ऐसे 
शत्रुओं के सामने क्‍या काम कर सकती थी जिसके साथ असंख्य 
तोपें और रहकले आग बरसाते थे ओर डेंटों के रिसाले ऑधी 
की तरह दौड़ते थे । राणा की सेना परास्त हुईं। बाईस हजार 
राजपूतों में से केवल आठ हजार जीवित बचे । यद्यपि सेना हार 
गई, परन्तु उस समय बच कर निकल जाना ही बहुत बड़ी विजय 
थी। राणा अपने चेटक नामक घोड़े पर सवार होकर भागा । 
दो मुगलों ने उसके पीछे घोड़े डाले । वे लोग उसके पीछे-पीछे 
घोड़े लगाए चले जाते थे कि मागें से एक नदी आई जो पहाड़ 
से निकली थी। यदि चेटक उस समय जरा भी मिमकता तो 
वहाँ फेस ही जाता । वह भी घायल हो रहा था, परन्तु फिर भी 

हिरन की तरह चारो पुतलियोँ काड़ कर पानी पर से उड़ गया । 
उस समय सन्ध्या हो गई थी। उसके नाल पत्थरों से टकरा 
कर पतिगे उड़ाते थे। उसने समझा कि शत्रु आ पहुँचे । इतने 
में किसी ने पीछे से राणा को उन्हीं को वोली मे पुकारा--हे नीले 
घोड़े के सवार ! प्रताप ने झुड़ कर देखा तो उसका भाई शक्रतसिह 
था । वह किसी घराऊ झगड़े के कारण भाई से रुष्ट होकर निकल 
गया था. और अकबर के यहाँ नोकर हो गया था। वह भी इस 
युद्ध मे उपस्थित था। जब उसने देखा कि मेरी जाति का नाम 
उज्वल करनेबाला ओर मेरे बाप-दादा की कीत्ति बढ़ानेवाला 
मेरा भाई इस ग्रकार प्राण लेकर भाग रहा है, ओर दो मुगल 
उसके पीछे पढ़े हैं, तो उसका सारा क्रोध जाता रहा । रक्त के 
आवेश मे वह उसके पीछे हो लिया । अवसर पाकर उसने दोनों 
मुगलों के प्राण ले लिए और भाई से जा मिला। बहुत दिनों 
के बिछुड़े हुए दोनों भाई खूब अच्छी तरह गले मिले। वहा 
चेटक बैठ गया । शकत ने उसे दूसरा घोड़ा दिया जिसका नाम 
अंगारद था । जब राणा ने चेटक पर की जीन आदि उतार कर 
उस दूसरे घोड़े पर रखी, तब दुःख है कि चेटक के प्राण निकल 
गए । उसी स्थान पर उसका एक स्मारक बना हुआ है । उदय- 
पुर की बस्ती में प्रायः आधे घर ऐसे होंगे जिनकी भीतों पर इस 
दृश्य के चित्र अंकित हैं। शक्रत ने चलते समय अपने भाई 
राणा से हँस कर कहा--भइया, जब कोई प्राण लेकर भागता 
है, तब उसके मन की केसी अवस्था होती है । इसके उपरान्त 
उसे इस बात का भी विश्वास दिलाया कि जब में अवसर पाडँगा, 
तब फिर आऊंगा। 

शकत वहाँ से एक मुगल के घोड़े पर चढ़ा और सलीम करे 
लश्कर मे आया। लोगों से कहा कि प्रताप ने अपने दोनों पीछा 
करनेवालो को मार डाला। उनकी सहायता करने में मेरा भी 
थोड़ा मारा गया । विवश होकर में उन्हीं मे से एक के घोड़े पर 
यहाँ आया हैँ । लश्कर सें किसी को उसकी इस बात का विश्वास 
नहीं हुआ । अन्त में सलीम ने उसे बुलाकर इस बात का वचन 
दिया कि यदि तुम सच बात कह दोगे, तो में तुम्हे क्षमा कर दूंगा । 
सीधे-सादे सैनिक ने सब बातें ठीक-ठीक बतला दीं। सलीम ने 
भी अपने वचन का पालन किया; परन्तु उससे इतना कह दिया 
कि अब तुम अपने भाई के पास जाकर उसे भेंट दो, अर्थात्‌ 
उसकी अधीनता स्वीकृत करो ओर वही रहो । इसलिये वह वहाँ 
से अपने देश चला गया । 

राणा कीका मेवाड़ देश से राज्य करता था और भारत के 
प्रसिद्ध राजाओं मे से था। जब अकबर ने चित्तौड़ मार लिया, 
तब राणा ने हिन्दवारा पहाड़ पर कोकंडा का किला बनाया । 
उसी में रहकर वह कोमलमेर देश पर राज्य करता था। उक्त 
स्थान अरावली पवत में उदयपुर से उत्तर चालिस मील की दूरी 
पर स्थित है । 

भारतबप्प के बहुत से राजे अकबर की अधीनता स्वीकृत कर 
चुके थे अथवा उसके अनुकूल हो गए थे । परन्तु राणा की अकड़ 
अभी तक बनी हुई थी । इसलिये सन्‌ ९८३ हि० मे अकबर 
लश्कर सहित अजमेर गया। जब दरगाह एक पड़ाव रह गई, तथ 
वह वहाँ से पेदल ही चल पड़ा । वहा जियारत करके मेंट आदि 
चढ़ाई । एक दिन मानसिह को भी अपने साथ दरगाह में ल 

गया । वहाँ बहुत देर तक ग्राथना करता रहा । और अमीर आदि 
भी वहाँ उपस्थित थे । सन्त्रणा और परामश आदि होने पर, 
चढ़ाई करना निश्चित हुआ । मानसिंह को पुत्र की उपाधि मिली 
ओर साथ ही सेनापतित्व भी प्रदत्त हुआ। पॉच हजार अच्छे 
चुने हुए सवार, जिनमें से कुछ तो खास बादशाह के थे और 
कुछ अमीरो के अधीन थे, उसकी सहायता के लिये दिए गए । 
कई अमीर, जिनके साथ अच्छी और अनुभवी सेनाएँ थी, साथ 
किए गए । सब लोग राणा की रियासत की ओर चले । लश्कर- 
रूपी नद ने उदयपुर मे अवेश किया । कुँवर ने मॉडलगढ़ में 
ठहर कर लश्कर की व्यवस्था की । वहाँ से चलकर वह हल्दी 
घाटी होता हुआ कोकंडा पर जा पहुँचा जहाँ राणा रहता था । 


राणा अपनी राजधानी से निकला | बहुत से सूरमा राजपूत, 
जो अपनी जातोयता की रक्षा के लिये पहाड़ों पर बेठे हुए थे, 
तलवारें खीचकर साथ निकले । मानसिह अभी नवयुव॒क ही था, 
परन्तु उसने अकबर के साथ रहकर इस शतर॑ज के नक्शे बहुत 
खेले थे । कुछ पुराने ओर अनुभवी सरदारों को साथ लेकर वह 
सेना के मध्य में स्थित हुआ। कई परे बॉँधकर उसने अपने लश्कर- 
रूपी किले को बहुत दृढ़ कर लिया ओर अच्छे-अच्छे वीर चुन 
कर प्रत्येक सेना के लिये कुमक तैयार रखी । 


मुला साहब जहाद के विचार से इस युद्ध में सम्मिलित हुए 
थे। उन्होंने शब्दों के पानी ओर रंग से युद्ध-क्षेत्र का ऐसा चित्र 
खींचा है कि उसके सामने इतिहास-लेखकों की कलम टूट गई । 
इस अवसर पर आजाद उसी का फोठो छेकर अकबरी द्रबार में 

सजाता है। राणा प्रायः तीन हजार सवारों को साथ लेकर बादल 
की तरह पहाड़ से उठा और अपनी सेना को दो भागो में विभक्त 
करके लाया। एक सेना ने बादशाही हरावल से टकर खाई । 
पहाड़ी देश था। उसमे गड्ढी, माड़ियों और पहाड़ियों के एच- 
पेच बहुत थे । हरावल और उसके सहायक सेनिक गठपट हो 
गए । भगोड़ी लड़ाई लड़नी पड़ी । वादशाही लश्कर के राजपूत 
बाई ओर से इस प्रकार भागे जिस प्रकार बकरियाँ भागती है । 
वे हरावल को लॉघ-फलाग कर दाहिनी ओर की सेना में घुस 
आए । हो, बारहावाले सैयदों तथा कुछ आन रखनेवाले वीरो ने 
वह काम किए कि-कदाचित्‌ ही रुस्तम से हुए हों । दोनों पक्षों के 
बहुत से आदमी मारे गए। जिस सेना में राणा था, उसने 
घाटी से निकलते ही काजीखों वदख्शी पर आक्रमण किया जो 
मुहाने को रोक कर खड़ा था । उन्हे उठाकर उलठते पलटते सेना 
के मध्य भाग में फेंक दिया । सीकरीवाले शेखजादे तो इक्ट्रे ही 
भागे। शेख इब्राहीस, शेख मन्सूर ( शेख सलीम के लड़के 
इब्राहीस के दामाद ) उनके सरदार थे। भागने में एक तीर 
उनके चूतड़ों पर बैठा । बहुत दिनों तक उसका कष्ट भोगते रहे । 
काजीखों यद्यपि मुछा थे, तथापि वीरतापूवंक अड़े । हाथ पर 
एक तलवार खाई जिससे अऑमगूठा कट गया। परन्तु ठहरने का 
स्थान नहीं था । काजी साहब पलायन की ह॒दीसों का पाठ करते 
हुए सेना के मध्य भाग से आ गए । 

कुरान की एक आयत का आशय है कि जो व्यक्ति जहाद से 
भागता है, उसकी तोबा स्वीकृत नहीं होती। बड़े-बड़े विद्वान भी 
मुँह से तो यही कहते है, परन्तु जब स्व भागने लगते हैं, तब 

पेबम्बरों को भी आगे रखकर भागते हैं। जो लोग पहले आक़- 
मण में भागे थे, उन्होंने तो पाँच छः कोस तक दम ही न लिया । 
बीच में एक नदी पड़ती थी। उसे भी पार कर गए। लड़ाई 
तराजू हो रही थी। इतने मे एक सरदार घोड़ा जड़ाता और 
नगाड़ा बजाता हुआ आ पहुँचा। उसने सूचना दी कि बादशाही 
सेना जल्दी-जल्दी बढ़ती हुईं चली आ रही है। बादशाही 
लश्कर का बहुत तेज शोर सुनाई पड़ता था। इस मन्त्र ने बहुत 
बड़ा प्रभाव किया । जो लोग भाग रहे थे, वे थम गए और जो 
भाग गए थे, वे लौट पड़े । बस शत्रु के पैर उखड़ गए । 
ग्वालियर-बाला राजा राम शाह राणा के आगे आगे भागा आता 
था । उसने मानसिह के राजपूतों पर ऐसी विलक्षण विपत्ति ढाई 
कि जिसका वर्णन नहीं हो सकता। ये वह लोग थे जो हरावल के 
बाएँ से भागकर आए थे। लेकिन ऐसे बद-हवास भागे हुए आए 
थे कि बहुत सम्भव था कि वे आसफर्खाँ की भी भगोड़ा बना 
देते । दाहिनी ओर बारहा के सेयद्‌ थे; उन्होंने आकर उन्हीं 
लोगो में शरण ली । यदि बारहावाले सैयद लोग दृद्तापूर्वक 
न अड़ते ओर हरावल की भाँति नोक हुम भागते तो बदनामी 
में कोई बात बाकी न रह जाती । राणा ने आकर अपने हाथियों 
को बादशाही हाथियों से ला टकराया। उनमें से दो मस्त हाथी 
चूर-चूर हो गए । बादशाही पीलवान हुसेनखों उस समय मान- 
सिह के आगे बेठा हुआ था। जब वह हाथी से नीचे गिर पड़ा, 
तब मानसिंह स्वयं महाबत की जगह आ बैठा और ऐसी दृदता से 
बैठा कि उससे बढ़कर ओर हृढ़ता क्‍या होगी! ईश्वर को धन्य- 
वाद है कि सेना का मध्य साग अपने स्थान पर स्थित रहा। 

इधर से जो राम शाह भागा था, उसने अपने तीन पुत्रों के फ़्त 
से अपने नाम पर का कलंक धोया । 

शत्रु की ओर से पीलवान ने रामप्रसाद नामक हाथी को 
बढ़ाया । यह बहुत बड़ा ओर जंगी हाथी था । उसने बहुत से 
बीरों को अपने पैरों तले रोंदकर सेना की पंक्तियों को टुकड़े-टुकड़े 
कर दिया। इधर से बादशाही फोजदार कमालखों ने गजराज 
हाथी को सामने किया | दोनों देर तक आपस में एक दूसरे को 
रेलते-ढकेलते रहे । बादशाही हाथी दव निकला था, परन्तु इत्तने 
मे अकबर के ग्रताप ने रामप्रसाद के महाबत को मौत की गोली 
मार दी। वह इस घक्रम-धक्‍के में जमीन पर आ गिरा । 
बादशाही पीलवान, वाह रे तेरी फुरती | कट कूदकर राणा के हाथी 
पर जा बैठा और वह काम किया जो किसी से न हो सके । 
इतने में एक के सवार, जो मानसिह की अरदली मे थे, राणा की 
सेना पर टूट पड़े । उस समय ऐसा घमासान युद्ध हुआ कि 
मानसिंह का सेनापतित्व उसी दिन लोगों को माह्म हो गया। 
मुल्ला शीरी ने सच कहा है-- 

अथाोत्‌--हिन्दू भी इस्लाम की ओर से तलवार चलाते हैं। 

राणा के साथ मानसिंह का सामना हुआ ! ऊपर तले कई 
बार हुए । अन्त में राणा न ठहर सका। वह मानसिह के हाथ 
से घायल हुआ ओर सबको वही छोड़कर भागा । उसकी सेना में 
खलबली मच गईं ओर उसके सरदार भाग-भाग कर उसकी ओर 
हटने लगे । अन्त में सब लोग पहाड़ों में घुस गए । श्रीष्म ऋतु 
अग्नि की वर्षो कर रही थी। छू चल रही थी। जमीन और 

आस्मान दोनों तंदूर की तरह धघक रहेथे। सिर में भेजे पानी 
हो गए थे । प्रातःकाल से दो-पहर तक लोग लड़ते रहे । पॉच 
सो आदमी खेत रहे जिनसे से १२० मुसलमान और वाकी 
हिन्दू थे । घायल गाजियों की संख्या तीन सौ से अधिक थी । 
लोग यह समभते थे कि राणा भागनेवाला नहीं है । यहीं किसी 
पहाड़ी के पीछे छिप रहा है | बह फिर लौटकर आवेगा । इसलिये 
किसी ने उसका पीछा नहीं क्रिया। सब लोग अपने खेमों में लौट 
आए आओर घायलों की मरहम-पद्टी मे लग गए । 

दूसरे दिन वहाँ से कूच किया। मैदान में होते हुए और 
प्रत्येक व्यक्ति की कारणुजारी देखते हुए घाटी से निकल कर 
कोकंडे में आए। राणा ने कुछ विश्वसनीय और निष्ठ व्यक्तियों 
को महलों पर नियुक्त किया | कुछ तो वे लोग और कुछ मन्दिरों 
मे से निकल आए । कुल बीस आदमी होंगे। वे अपने ग्राण 
देकर कीत्तिशाली हो गए । हिन्दुओं मे यह प्राचीन प्रथा थी कि 
जब नगर खाली करते थे, तब अपनी प्रतिष्षा और कीर्ति की 
रक्षा के लिये अवश्य प्राण दे देते थे । पता लगा कि राणा रात के 
समय छापा मारने का भी विचार कर रहा है; क्योक्ति नगर के 
चारों ओर पत्थर चुन-चुन कर हाथों-हाथ ऐसी दीवार और खाई 
बना ली थी कि जिस परसे सवार घोड़ा न उड़ा सके । मानसिह 
ने सरदारों को एकत्र करके उन लोगों की सूचियोँ बनाई जो 
युद्ध में निहत हुए थे; ओर जिनके घोड़े मारे गए थे, उनके 
भी नाम मांगे गए । सैयद महमूदखों बारहा ने कहा कि हमारा 
न तो कोई आदमी मरा और न घोड़ा मरा मरा। केबल नाम लिखने- 

लिखाने से क्या लाभ । हॉ, अनाज की चिन्ता करो । 

इस पहाड़ी ग्रान्त में खेती ' बहुत कम होती है। अनाज-घट 
गया था और रसद नही पहुँचती थी। फिर कमेटी हुईं | ऐसे 
अवसरो पर प्रायः ऐसा ही हुआ करता है । एक-एक अमीर 
को एक-एक सरदार बनाकर यह निश्चित किया गया कि प्रत्येक 
सरदार बारी-बारी से अनाज की तलाश में निकला करे | वे लोग 
पहाड़ो पर चढ़ जाते थे | जहाँ कहीं अनाज के खत्ते या बस्ती की 
खबर पाते थे, वहाँ पहुँच जाते थे। अनाज समेटते थे और 
आदमियो को बाँध लाते थे । पशुओं के मांस पर निवाह करते 
थे। आम वहाँ इतनी अधिकता से होते थे कि जिसका वर्णन 
नहीं हो सकता । लश्कर के कंगलो ने भोजन के स्थान पर भी 
वही आस खाए ओर बीमार होकर सारे लश्कर से गन्दगी फेला 
दी । वहों का एक-एक आस भी सवा-सवा सेर का होता था, 
जिसमे छोटी सी गुठली होती थी | परन्तु स्वाद चाहों तो खटास; 
मिठास कुछ भी नहीं । 

बादशाह को भी इस युद्ध का बहुत अधिक ध्यान था । उसने 
डाक बैठाकर एक सरदार को भेजा कि जाकर युद्ध का समाचार 
ले आओ. | यहाँ विजय हो चुकी थी । वह सरदार आया ओर 
यहाँ का समाचार जानकर दूसरे ही दिन विदा हो गया । सब की 
सेवाएँ स्वीकृत हुईं । इतना होने पर भी कुछ चुगली खानेवालों ने 
कह दिया क्रि युद्ध में विजय प्राप्त कर लेने के उपरान्त भी कुछ 
त्रुटि की गई । नहीं तो राणा जीवित पकड़ लिया जाता । बादशाह 
को भी यह बात कुछ ठीक जान पड़ी, परन्तु जाँच करने पर पता 
चला कि शैतानों ने व्यर्थ ही यह बात उड़ा दी थी । 

सन्‌ ९८९ हि० में मानसिंह ने वह वीरता दिखलाई कि 

भारतीय लोहे ने बिलायती लोहे के जोहर मिटा दिए। बंगाल. 
प्रदेश मे अकबर के अमीरो ने विद्रोह किया। ये सब नमकहरास 
नए पुराने तुक और काबुली अफगान थे । उन्होने सोचा कि 
बादशाह का विरोध करने के लिये जब तक हमारे पास कोई 
बादशाही हड़ी न होगी, तब तक हम विद्रोही कहलावेगे । इसलिये 
उन लोगों ने मिरजा हकीस के पास निवेदनपत्र लिख कर भेजे । 
साथ ही उसके अमीरों के नाम भी पत्र और जवानी संदेसे 
भेजे । उन सबका सारांश यह था कि आप हुमायूँ बादशाह की 
सनन्‍्तान हैं ओर समानता का अधिकार रखते है। यदि आप 
राजोचित साहस करके उधर से आवें तो आपके ये पुराने सेवक 
इधर से ग्राण निछावर करने के लिये प्रस्तुत हैं “उसके पास भी 
हुमायूँ के समय के सेवक बल्कि बाबर के शासन-काल की खुरचन 
बाकी थी। सबसे पहले उसका शुभचिन्तक शादमान कोका था, 
जिसका पिता सुलेमान बेण अन्दजानी ओर दादा लछुकमान बेग 
था, जो किसी समय बाबर बादशाह का बहुत बड़ा प्रेमपात्र था ) 
इन लोभियो ने उक्त विचार को और भी चमका कर नवयुवक 
शाहजादे के सामने उपस्थित किया । उसने यह अवसर बहुत ही 
उपयुक्त समझा और "पंजाब की ओर अ्रस्थान किया । एक 
सरदार को कुछ सेना देकर आगे भेज दिया। वह पेशावर से 
बढ़कर अटक नदी के इस पार उतर आया। यूसुफर्खाँ ( मिरजा 
अजीज का बड़ा भाई ) वहाँ का जागीरदार था। उस दरिद्र ने 
बहुत ला-परवाही के साथ एक सरदार दिया । वह इस 
प्रकार आया कि सेना भी अपने साथ नहीं लाया। गी्‌ 
दशा में वह शत्रु को क्या रोक सकता था! जरा अकबर के 


आज 


प्रताप की करामात देखिए कि वह एक दिन उधर से शिकार 
करने के लिये निकला। शत्रु उधर के जंगल और मैदान देख 
रहा था। मार्ग मे दोनों मिल गए और तलवार चल गई । शत्रु 
घायल हो कर भाग निकला ओर पेशावर पहुँच कर मर गया । 
अकबर ने यूसुफ्खों को बुला लिया ओर मानसिह को सेनापति 
नियुक्त करके भेज दिया । 

अब देखिए, यदि वंश के पुराने-पुराने सेवकों से चित्त दुःखी 
न हो तो और क्या हो; और पराये आदमियों से कोई काम न 
ले, तो कया करे ? जिस समय बादशाह के भाई-बन्दों में से 
कोई विद्रोह करता था, उस समय अमीर लोग दोनों ओर देखते 
रहते थे। एक घर के कुछ आदमी इधर हो जाते थे और कुछ 
उधर हो जाते थे। दोनों ओर बात-चीतव चलाए चलते थे। 
जब किसी एक पक्ष की जीत होती थी, तब दूसरे पक्षवाले भी 
उसी ओर जा मिलते थे । कुछ लज्जित सा रूप बनाकर सामने 
जाकर सलाम करते थे ओर कहते थे कि हुजूर, हम लोग तो 
इसी वंश में पले हुए हैं । हुमायूँ और बाबर बल्कि तैमूर के 
समरत वंश में जो घर बिगड़ा, वह इसी प्रकार बिगड़ा । अकबर 
को शाह तहमास्प का उपदेश स्मरण था। जब उसने साम्राज्य 
संभाला, तब राजपूतों को जोर दिया ।“बह विशेषतः ऐसे ही 
अवसरों पर उनसे तथा इरानियो और बारहा के सैयदों से 
काम लेता था; क्योंकि वे भी बुखारावालों या अफगानों से मेल 
खानेवाले नहीं थे। इडेरानी लोग बहुत स्वामिनिष्ठ ओर प्राण 
निछावर करनेवाले थे और साथ ही योग्यता के भी पुतले थे । 
ओर सेयदों की तो जाति ही तलवार की मालिक है। मानसिंह 


[ १७३ ] 


ने अपूनी जागीर स्यालकोट में आकर डेरा डाला । वही से वह 
सेना की व्यवस्था करने लगा । एक फुरतीले सरदार को सेना 
देकर आगे भेजा ओर कहा कि जाकर अटक के किछे की 
व्यवस्था करों । राजा भगवानदास ने किले को दृढ़ किया | उधर 
जब मिरजा हकीम ने सुना कि मेरा भेजा हुआ सरदार मारा 
गया,“तैब उसने अपने कोक़ा शादसान को अच्छी सेना के साथ 
भेजा। उसकी माँ ने मिरजा को मूला हिला-हिला कर पाला 
था । वह मिरजा के साथ खेल कर बड़ा हुआ था ओर वास्तव 
में बहुत साहसी युवक था । “अफगानिस्तान में उसकी तलवार 
ने अच्छे जोहर दिखलाए थे ओर सरदारी का नाम उज्बल किया 
था। उसने आते ही भकट किले को घेर लिया। मानसिह भी 
रावलपिडी तक पहुँच चुके थे। जब यह समाचार मिला, तब 
उसके हृदय में राजपूती रक्त उबल पड़ा । जब तक अटक उसकी 
दृष्टि के सामने नहीं आया, तब तक वह कहीं न अटका। शाद-- 
मान निश्चिन्‍्तता की नींद से पड़ा हुआ था। नगाड़े का शब्द 
सुन कर जागा। वह अपने डेरे से उठ कर बहुत साहसपूबंक 
आकर सामने हुआ ।४कुँवर मानसिह और शादमान दोनो ने 
साहस ओर सरदारी के अरमान निकाल दिए। सानसिंह के 
भाई सूरजसिंह ने ऐस वीरतापूर्ण आक्रमण किए कि उसी के 
हाथ से शादमानखों घायल होकर प्रथ्वी पर गिर पड़ा और 
मर गया । ४ 

3ओब मिरजा ने सुना कि शादमान इस संसार से उठ गया, 
तब उसे बहुत अधिक दुःख हुआ ओर वह लश्कर लेकर चला 
गया । “पर अकबर की आज्ञा बराबर पहुँच रही थी कि घबराना 

नहीं और मिरजा को मत रोकना । उसे आने देना । ओर जब 
तक हम न आवे, तब तक उस पर आक्रमण न कर बैठना । 
इसमें ब॒ुद्धमित्ता की बात यह थी कि अकबर जानता था 
कि यह अदूरदर्शी लड़का इन वीरो के सामने न ठहर सकेगा, 
अवश्य हार जायगा । ओर यदि यह भागा तो कहीं ऐसा न 
हो कि उसका जी छोटा हो जाय ओर वह सीधा तुर्किस्तान चला 
जाय । अब्दुल्लाखों इस अवसर को अपने लिये बहुत अच्छा 
सममेगा । यदि वह उधर से सेना लेकर आया, तो बात कुछ 
और ही हो जायगी। बस ये लोग पीछे हटते गए और वह 
बढ़ता-बढ़ता लाहौर तक चला आया ४ रावी के किनारे मह॒दी 
कासिम खो के वाग में आ उतरा। राजा भगवानदास, कुँवर 
मानसिह, सैयद हामिद बारहा ओर दरबार के कुछ दूसरे अमीर 
दरवाजे बन्द करके बैठ गए। अकबर के सेंदेसे पहुँच रहे थे कि 
देखो, कही उस पर आक्रमण न कर बैठना ना। अभिप्राय यह 
था कि में भी लश्कर छेकर आ पहुँचे; तब अमीर लोग चारो 
ओर फेल जायें ओर उसे घेर कर पकड़ छे, जिसमें सदा के 
लिये यह भमरगड़ा ही मिट जाय । शेर नगर में बन्द पड़े हुए 
तड़पते थे और रह-रह जाते थे, क्योकि वे आज्ञा की ऋंखलाओं 
से जकड़े हुए थे। फिर भी उन लोगों ने नगर और उसके 
आस-पास के सब स्थानों का बहुत ही अच्छा ओर दृढ़ प्रबन्ध 
कर लिया था। वे अपने-अपने मोरचों को समाले हुए बैठे थे; 
ओर मिरजा के आक्रमणों का दोत खट्ट करनेवाला जवाब देते 
थे | समाचार मिला कि लाहौर के मुछ्ला लोग उसे बुलाना चाहते 
हैं और काजी तथा मुफ्ती कागज के चूहे दौड़ा रहे हैं। इस 

लिये,बड़ी रोक-थाम से उनका प्रबन्ध किया । अकबर ने दिल्ली 
से यह समाचार सुना। वह साहस के धोड़े पर सवार हुआ 
ओर बाग उठाई । 

मिरजा हक्रीम समझता था कि बादशाह उधर बंगाल के 
युद्ध में लगा हुआ है। देश खाली पड़ा है। उसने उक्त बाग में 
बीस दिन तक खूब आननन्‍द-मंगल किया । पर जब उसने सुना 
कि उधर नमकहरासों के काम बिगड़ते चले जाते है ओर अकवर 
सरहिन्द तक आ पहुँचा है, तब उसने नगर पर से घेरा उठा 
लिया । “वह सहदी कासिम खॉ के बाग से एक कोंस ओर ऊपर 
चढ़ कर नदी के पार हुआ ओर शुजरात के इलाके में जलाल- 
पुर नामक स्थान में उसने चनावब नदी पार की। भेरे के पास 
मेलम उतरा ओर भेरे की ओर लौटा । फिर वहाँ से भी भागा 
ओर घेपष नामक स्थान में सिन्‍्ध नदी पार करके काबुल की 
ओर भागा । घादियों पर घबराहट में उसके बहुत से आदमी 
बह गए। साथ ही सरहिन्द से अकबरी आज्ञा पहुँची कि उसका 
'पीछा मत करना। वह अपने दरबार में मुसाहबों से बार-बार 
कहता था कि भाई कहाँ पेदा होता है! घबराकर भागा है । 
सांग में उसे अटक पार करना है। ऐसा न हो कि कोई दुघटना 
हो जाय । 

अकबर की आज्ञा से छुँवर मानसिंह साधारण माग से 


चल कर पेशावर पहुँचा+अकबर ने बादशाही लश्कर को व्यवस्था 
करके शाहजादा मुराद को काबुल को ओर भेजा, जिसमें बह मुराद को काबल को ओर भेजा, जिसमें वह 


वहाँ पहुँच कर काबुल की ठीक-ठीक व्यवस्था करे। ,बादशाही 
अमीर ओर पुराने अनुभवी सेनापति उसके साथ गए पर उनमें 

वही चलती तलघार सेना के हरावल का प्रधान बनाया गया। 
यह लश्कर आगे चला ओर स्वय॑ बादशाह अपने प्रताप का 
लश्कर लेकर उनके पीछे-पीछे उनकी रक्षा करता हुआ चला | 
भारतवष आजाद की मातृ-भूमि है। पर वह सत्य कहने से 
कभी न चूकेगा । भारत की मिट्टी में मनुष्य को साहस-हीन, 
काम-चोर, मुफ्तखोर और आराम-तलब बनाने में रामबाण का 
सा गुण है। यद्यपि दरबार के प्रायः अमीर ईरानी, तूरानी और 
अफगानों की हड़ी के थे, पर जब अकबर अटक के पास पहुँचा, 
तब उन अमीरों को बहुत दिनो तक भारत मे रहने के कारण उस 
देश में एक विलकुल ही नया संसार दिखाई देने लगा । वहाँ की 
भूमि की बिलकुल नई ही दशा थी। चारों ओर पहाड़, हर कदम 
पर जान जाने का डर, आदमी नए, जंगल के जानवर नए, 
पहनावे नए, बात नई, आवाज नई। आगे एक पड़ाव से दूसरा 
पड़ाव कठिन । उन्होंने यह भी सुन रखा था कि वहाँ खूनी बरफ 
पड़ती है. जिससे उँगलियोँ बल्कि हाथ-पेर तक मड़ जाते है। 
लश्कर के लोग गआ्रायः भारतीय बल्कि हिन्दू थे, जिनके लिये 
अटक पार करना भी ठीक नहीं था । इसके सिवा चाहे विलायती 
हो ओर चाहे भारतीय, अब तो सबके घर यहीं थे । कुछ तो 
भारत के सुख और आनन्द याद आए ओर कुछ बाल-बच्चो का 
ध्यान आया । सभी यह चाहते थे कि इस विषय को जबानी 
बातों में लपेट कर सन्धि कर ली जाय और हम लोग लौट चलें। 
उन्होंने प्राथनाएँ और निवेदन करके अकबर को रास्ते पर लाना 
चाहा । पर उसकी यह सम्मति थी कि मिरजा हकीम ने हमें कई 
बार तंग किया है। यदि इस बार भी हम लोग इसी तरह लौट 

जायँगे, तो कल फिर यही भमगड़ा उठ खड़ा होंगा। उसने 
यह भी सोचा होगा कि सेना के हृदय में इस प्रकार का 
भय बैठना ठीक नहीं है। वह इस बात का भी पता अवश्य 
लगाता होगा कि ये लोग इस देश की कठिनाइयों से घबराकर 
इस लड़ाई से बचना चाहते हैं या इनके हृदय में मिरजा 
हकीम .के प्रेम ने घर किया है। शेख अब्बुलफजल को 
आज्ञा दी कि परामश के लिये सभा करों। उसमें हर एक 
आदमी जो कुछ कहे, वह लिखकर मेरे सामने उपस्थित 
करो । शेख ने हर एक का कथन और तक संक्षेप में लिखकर 
सेवा में उपस्थित किया। पर बादशाह के विचार पर उन सब बातों 
का कुछ भी प्रभाव न पड़ा । मानसिह शाहजादे को लिए हुए 
आगे बढ़ा था। उसे बादशाह ने और आगे बढ़ा दिया; ओर 
आप लश्कर लेकर चल पड़ा | बरसात ने अटक का पुल न बाँधने 
दिया | स्वयं बादशाह और लश्कर के सब लोग नावों पर चढ़कर 
नदी के पार हो गए। भारी सामान अटक के किनारे छोड़ दिए 
और यों ही सेना लेकर आगे चल पड़े । साथ ही भाई के पास 
ऐसे सँदेसे भी भेजे जाते थे जिनसे उसका चित्त भी कुछ शान्त 
हो और वह कुछ डरे भी । बल्कि कुछ देर भी यही समझ कर की 
जा रही थी कि कहीं बादशाही लश्कर के दोड़ा-दोड़ पहुँचने से 
सन्धि और मेल का अवसर हाथ से न निकल जाय ओर 
नवयुवक भाई के प्राण व्यथ न जायें। इसलिये अटक नदी पार 
करके मिरजा हकीम के नाम एक आज्ञापत्र भेजा । उसका 
सारांश यह था कि भारतवषे के विस्तृत देश में राजमुकुट घारण 
करनेवाले बहुत से राजा-महाराज थे। पर अब वह सारा देश 
१२ 

हमारे अधिकार में आ गया। बड़े-बड़े सरदारों ने सिर भुका 
दिए। तुम्हारे बंश के अमीर उन राजाओं और बादशाहों के 
स्थान पर बैठे हुए शासन कर रहे हैं। जब यहाँ की यह अवस्था 
है, तब इस सुख से भाई ही क्यो वंचित रहे ? पुराने समय के 
बड़े लोगों ने छोटे भाई को लड़के के स्थान पर बतलाया है, पर 
वास्तव में बात यह है कि लड़का तो और भी हो सकता है; पर 
भाई ओर नहीं हो सकता | अब तुम्हारी बुद्धि ओर सममत के 
लिये यही उपयुक्त है कि तुम इस अज्ञान की निद्रा छोड़कर जागो 
ओर हमे मिल कर प्रसन्न करो। अब इससे अधिक हमें अपने 
दर्शनों से वंचित न रखो । 

मिरजा के यहाँ से कुछ वो जबानी सँदेसा आया और साथ 
में एक पत्र भी आया जिसमें अपने किए पर पश्चात्ताप प्रकट 
किया गया था और ज्षमा मोगी गई थी। पर वह पत्र निराधार 
ओर नियम-विरुद्ध था। वहाँ से जो आदमी आया था, उसके 
साथ अकबर ने एक अमीर यहाँ से भेजा ओर कहलाया कि 
तुम्हारे अपराध की क्षमा तो इसी बात पर निर्भर है. कि जो कुछ 
हुआ, उसके लिये पश्चात्ताप करो और लज्ित हो । भविष्य के 
लिये तुम जो कुछ प्रथ करो, उसे शपथ की खूंखलाओं से दृढ़ 
करो; ओर जिस बहन का विवाह ख्वाजा हसन से करना ठीक 
किया है, उसे इधर भेज दो । मिरजा ने कहा कि मुझे ओर सब 
बातें तो सच्चे हृदय से स्वीकृत हैं, पर बहन को भेजने के लिये 
ख्वाजा हसन तैयार नहीं होता । वह उसे बदखूशाँ ले गया है 
हाँ मेंने जो कुछ किया है, उसके लिये मुझे बहुत पश्चात्ताप है । 

मिरजा के इस प्रकार निवेदन करने ओर सँदेसे भेजने से 

अमीरों को उसका अपराध क्षमा करने की चचो चलाने का और 
भी अधिक अवसर मिला । “यह भी पता चला कि कलीचखों और 
यूसुफ्खाँ कोका आदि बड़े-बड़े अमीरो के पास उन्हें अपनी ओर 
मिलाने के लिये मिरजा ने पत्र भेजे हैं । यद्यपि उन लोगों ने पत्र 
लानेबालों को वध तक का दंड दिया, पर फिर भी अकबर ने 

सन्त्रणा के लिये समा की और अव्बुलफजल मन्त्री हुए ।”“ उस 
सभा के बीस सदस्य थे। सब की सम्मति का सारांश यही था 
कि मिर्जा अपने किए पर पश्चात्ताप प्रकट करता है; ओर अपराध 
क्षमा करना बादशाह के अनुग्नरह का नियम है, इसलिये उसका 
अपराध क्षमा किया जाय और देश भी उसी के पास छोड़ दिया 
जाय । सब लोग यहाँ से लोट चलें । शेख यद्यपि नए आए थे 
ओर अभी नो दस बरस के ही नौकर थे, न तो उमर ने उनकी 
दाढी ही बढ़ाई थी और न उसे सफेद ही किया था, न वे कई 
पीढ़ियों के सेबक ही थे, पर फिर भी समय देख कर उसी के 
अनुसार बातें करना उनका सिद्धान्त था। इसलिये उन्‍होंने खूब 
जी खोल कर भाषण किया। उन्होंने कहा कि बादशाही लश्कर 
इतना सामान लेकर इतनी दूर तक आ पहुँचा है। स्वयं "्वदशाह 
उसके सिर पर उपस्थित हैं। कुछ ही पड़ाव आगे अभीष्ट स्थान 
है । खाली बातों पर, निराधार लेख पर, अज्ञात और अप्रसिद्ध 
आदमी के वकालत करने पर लोट चलना कहाँ की समभदारी 
है । और जरा पीछे घूमकर तो देखो। पंजाब का देश है। 
बरसात सिर पर है। नदियों चढ़ गई हैं । इस दशा मे यह 
दुनियाँ भर का सामान साथ है। सेनिक सामग्री भी कम नहीं 
है। यहाँ से पीछे लोटना तो आगे बढ़ने से भी अधिक कठिन 


[ १८० ] 


है । हानि उठा कर लौटना ओर लाभ को छोड़ देना किसी प्रकार 
उचित नहीं है। फल पास आ गया है। उसे प्राप्त कर लो । 
अच्छी तरह दंड या शिक्षा देने के बाद क्षमा प्रकट करने में भी 
कोई हानि नहीं है । दरबार के अमीर इस लच्छेदार भाषण से 
अग्रसन्न हो गए । बहुत सी बातें हुईं। अन्त से शेख ने कहा कि 
अच्छी बात है । हर आदमी अपनी-अपनी सम्मति बादशाह की 
सेवा में निवेदन कर दे । इस सेवक से जब तक वे कुछ न पूछेंगे, 
तब तक यह कुछ न बोलेगा । इस पर सब लोग उठ खड़े हुए । 
इस सभा का काय-विवरण लिखा गया । दूसरे दिन शेख 
को ज्वर चढ़ आया । कार्य-विवरण बादशाह की सेवा में उप- 
स्थित किया गया । बादशाह ने पूछा कि शेख कहाँ है ओर उसकी 
क्‍या सम्मति है ? एक आदमी ने ध्रृष्टता करके कहा कि वह 
बीमार है; पर उसकी सम्मति भी यही है | बादशाह बहुत दुःखी 
हुए। बोले कि हमारे सामने तो उसकी ऐसी सम्मति थी। वहाँ 
“सा में जाकर वह इन लोगों के साथ हो गया। शेख जब 
दूसरे दिन सेवा में गए तो देखते है कि बादशाह के तेवर बिगड़े 
हुए हैं। वह लिखते हें कि में समझ गया कि दगाबाजों ने कोई 
पेच मारा। में अपने जीवन से दुःखी हो गया । अन्त में भाषण 
को प्रेरणा हुई और बात की जाँच हुईं। तब कहीं चित्त शान्त 
हुआ | बादशाह ने बिगड़ कर कहा कि काबुल की सरदी और 
यात्रा की कठिनाइयाँ लोगों को डराती हैं। ये लोग आराम को 
देखते हैं। यह नहीं देखते कि इस समय क्या करना उचित 
है। अच्छा अमीर लोग यहीं रहें । हम यों ही अपने सेवकों 
को साथ लेकर चढ़ाई पर जायेंगे। भला यह किस की मजाल 

थी कि अकबर बादशाह तो आगे जाय और लोग वहीं रह जायें? 
कूच पर कूच चलना आरम्भ किया । अब तक जो धीरे-धीरे 
आगे बढ़ते थे, उसका कारण यही था कि सेदेसे आदि भेजने 
से ही मिरजा ठीक सार्ग पर आ जाय | ऐसा न हो कि निराश 
होकर घबरा जाय और अचानक तुर्किस्तान को निकल जाय । 
निजामउद्दीन बख्शी से कहा कि तुम बहुत जल्दी जलालाबाद 
जाओ ओर शाहजादे के लश्कर में बैठ कर वहाँ के अमीरों से 
परामश करके सारा हाल लिखों वह गए और बहुत जल्दी 
लौट आए । यह समाचार लाए कि यद्यपि मिरजा जबान से 
कहते हैं कि हम बहुत हैं, बहुत है, पर उनकी दशा यही कहती है 
कि विजय श्रीमान के ही चरणों मे है । 

४ गो जो भार चीज़ थीं, वह सब पेशाबर में छोड़ दी र छोड़ दी गई । 
सलीम को राजा भगवानदास को रक्षा मे लश्कर के साथ छोड़ा । 
वार्दशाही ठाठबाद भी छोड़ दिया और हलके होकर जरु दशाही ठाठ-बाद भी छोड़ दिया और हलके होकर जरदी- 
जल्‍दी आगे बढ़ने के लिये घोड़ों की बागे लीं। कुछ साहसहीन 
वहीं रह गए और कुछ साग में से लौट गए। 

अब मिरजा हकीम की कहानी सुनों। उपद्रव करनेवाले 
उससे यही कहते जाते थे कि इधर नहीं आवेगा । और 
यदि आवेगा भी तो इतना पीछा नहीं करेगा । पर जब उसने 
देखा कि अकबर ओर उसके सब साथी बिना पुल के ही अटक 
से पार हुए और लश्कर रूपी नदी की लहरें बराबर आगे को 
ही बढ़ती चली आती हैं, तब उसने नगर की कुंजियों वहाँ के 
बड़े-बूढ़ों को दे दीं ओर बाल-बच्चों को बदरुशाँ भेज दिया । धन- 
सम्पत्ति के सन्दूक ओर आवश्यक सामग्री लेकर आप बाहर 

निकल गया । एक विचार यह था कि फकीर होकर तुर्किस्तान 
चला जाय । दरबारी लोग उसे सलाह देते थे कि यंगश के 
मांग से फिर भारत चल कर वहाँ उपद्रव करो। या अफगा- 
निस्‍्तान के पहाड़ों में सिर फोड़ते फिरो; और जैसी कि इधर की 
प्रथा है, छूट-मार करते रहो | 

मिर्जा इसी तरह आगा-पीछा कर रहा था कि इतने में 
उसे समाचार मिला कि बादशाह के अमीरों मे से कोई इधर 
आने के लिये तेयार नहीं है। उपद्रवियो को मानों फिर एक 
दिया-सलाई मिल गई । उन्होने फिर आग सुलगाई । उस समय 
जो अवस्था थी, वह उसे बतलाई और कहा कि बादशाह के 
लश्कर मे सभी जातियों के लोग है । इरानी, तूरानी, खुरासानी, 
अफगानी सभी है । इनमे से कोई आप पर तलवार न खींचेगा । 
जब सामना होगा, तब सभी लोग हम से आ मिलेंगे। हिन्दू 
ओर उनकी तलवार कभी विलायती तलवार के आगे नहीं चल 
सकती ओर उनका जी यहाँ को सरदी ओर बरफ के नाम से 
थरोता है। उचित यही है कि वीरों की तरह साहस करके 
एक युद्ध कर । यदि मैदान दाथ आ गया तो ईश्वर की कृपा 
ही है। और यदि कुछ भी न हुआ, तो जो मार्ग हमारे सामने 
उपस्थित हैं, उन्हें तो कोई बन्द कर ही नहीं सकता । 

कुछ तो इन लोगों ने उसकाया और कुछ बाबरी खून में 
धूआँ उठा । नवयुबक का विचार भी बदल गया। उसने कहा 
कि में बिना मरे-मारे देश हाथ से न जाने दूँगा। उसने सरदारों 
को यह कह कर आगे बढ़ाया कि नाशक लश्कर समेटते चले 
जाओ; ओर जहाँ अवसर मिले, बादशाही लश्कर पर हाथ 

साफ करते जाओ। अफगानिस्तान सरीखे देश में इस प्रकार 
लश्कर इकट्ठा करना ओर पहाड़ों के पीछे से शिक्रार मारते जाना 
कोई बहुत बड़ी बात नहीं है। व लोग आगे चले । पीछे मिरजा 
ने भी साहस के झंडे पर फरहरा चढ़ाया । बादशाही लश्कर का 
तोता बँचा हुआ था । इन्होंने जहों पाया, पहाड़ियों के पीछे से 
निकल-निकल कर हाथ मसारना आरम्भ किया, पर डाकुओ की 
तरह । हो फरीदखों ने मानसिह के लश्कर के पिछले भाग पर 
अच्छा धावा किया। उसने बादशाही खजाना छूट लिया और 
सरदारों को पकड़ लिया। डाक-चोकी का प्रधान अधिकारी 
दोरा करता हुआ बादशाह के लश्कर से मानसिंह के लश्कर तक 
आता-जाता था। वह उस समय पहुँचा, जब कि बहीर छुट रही 
थी । वह उन्ही पेरों भागा । 

>थंह वह समय था जब कि कुँवर भानसिह अपने साथ नव- 
युवक शाहजादा मुराद को लिए हुए खुद काबुल तक, जो काबुल 
से सात कोस इधर था, जा पहुँचा था ।“उधर बादशाह जलाला- 
बाद से बढ़ कर सुरखाब नासक स्थान पर सानसिह से पन्‍्द्रह 
कोस इधर पहुँच चुके थे । मिरजा की दुदंशा और अपने लश्कर 
के अच्छी तरह बढ़ने के समाचार बराबर चले आते थे । अचा- 
नक समाचारों का आना बिलकुल बन्द हो गया। पर डाक- 
चौकी के हरकारे बराबर समाचार ला रहे थे। उनसे पता 
लगने पर डाक के अफसर हाजी मुहम्मद अहदी ने आकर निवे- 
दन किया कि बादशाही सेना परास्त हो गई। अफगानों ने मार्ग 
बन्द कर दिया है | अकबर को बड़ी चिन्ता हुईं | इतने से डाक- 
चौकी के अफसर ने आकर बड़ी धबराहट के साथ समाचार 


[| १८४ | 


दिया; पर केवल इतना ही कि लड़ाई हुईं ओर बादशाही लश्कर 
हार गया। तुरन्त भनन्‍्त्रणा के लिये सभा बेठी । पहले इस विषय 
पर वाद-विवाद हुआ कि समाचारों का आना क्‍यों बन्द है। 
इसी में बात-चीत बहुत बढ़ गई । अकबर ने कहा कि यदि हमारा 
लश्कर हार जाता तो वह इतना बड़ा था और अन्तर भी इतना 
थोड़ा, केवल पन्‍्द्रह कोस का था कि उनमे से सकड़ो छूटे-मारे 
हुए लोग अब तक यहाँ आ जाते । एक ही आदमी आया ओर 
फिर समाचारों का आना बिलकुल वन्द हो गया। इसका क्‍या 
अथ है ? यह समाचार ठीक नहीं है। विचार करने के योग्य 
दूसरी बात यह है कि अब कया करना चाहिए। कुछ लोगों ने 
कहा कि उलटे पैरो लौट जाना चाहिए। जो बादशाही लश्कर 
पीछे आ रहा है, उसे ओर पूरी सामग्री साथ लेकर यहाँ आना 
चाहिए और इसके लिये उपद्रवियों को पूरा-पूरा दंड देना 
चाहिए। इस पर यह आपत्ति हुई कि यदि बादशाह ने एक 
पैर भी पीछे हटाया तो फिर लाहोर तक ठहरने के लिये जगह 
न मिलेगी। सारी हवा बिगड़ जायगी। मिरजा का साहस एक 
से हजार हो जायगा। हमारे लश्कर के लोगों के जी छोटे हो 
जायेंगे। अफगानों के कुत्ते ओर बिलियाँ शेर बन कर तुम्हारे 
सिपाहियों को फाड़ खायेंगे। देश अफगानी है। देखो, हमारी 
शक्ति के तीन टुकड़े हो गए। एक सेना अटक के किनारे पड़ी 
हे। दूसरी पेशावर में है ओर तीसरी खुद काबुल में पहुँच 
चुकी है। तीन जगह लड़ाई आ पड़ी । एक सम्मति यह भी 
थी कि यहीं ठहरना चाहिए ओर जो लश्कर पीछे आ रहा है, 
उसकी प्रतीक्षा करनी चाहिए। इसमें यह भगड़ा निकला कि 

इस प्रकार यहाँ चुपचाप बैठना भी पीछे हटने से कम नहीं है । 
यदि बादशाह कुछ सरदारों के साथ बीच में घिर गए तो भी 
कठिनता होगी । बादशाह का मिजाज पहचाननेवाले बोल उठे 
कि इश्वर पर भरोसा करके आगे बढ़े चलो । यद्यपि बादशाह के 
साथ जान निछावर करनेवालों की संख्या कम है, तो भी उनका 
बल अधिक है; क्योंकि वे अनुभवी योद्धा ओर जान हथेली पर 
रख कर लड़नेवाले है और साथ ही सच्चे हृदय से स्वामी पर 
निष्ठा रखनेवाले है। यदि मिरजा हकीम ने लश्कर को रोका भी 
होगा, तो बादशाही धोंसे का शब्द सुनते ही छिन्न-मिन्न होकर 
हट जायगा । यही सम्मति ठीक ठहरी ओर सब लोग आगे बढ़े । 

समाचारों के बन्द होने का कारण केवल यही था कि 
मिरजा का मामा फरीदू उपद्रव करता हुआ पहाड़ के पीछे-पीछे 
चला आता था। उसने अपने बाहुओं में इतना बल नहीं देखा 
कि इन शेरों के साथ सामने होकर लड़े । इसलिये वह सेना के 
पीछे से आकर चेंदाबल पर गिरा । भला बहीर की बिसात ही 
कया ! सब लोग भागने लगे । साहसी सैनिक लोटकर पीछे आए । 
पर छूटने के लिये आनेबाले अफगान भागने मे ही विजय से 
बढ़कर सफलता सममते थे । वे पहाड़ों में भाग गए | बादशाह ने 
कई लाख का खजाना भेजा था जो कलीचखों के संरक्षण में था, 
ओर वह भी सेना के पिछले के मे, था। इस भागा-भाग में 
शनत्रुओ का हाथ उस पर पड़ गया १ वे लोग खजाने के उँट भी 
घसीट छे गए। उसी अवस्था में डाक-चोकी का अफसर वहाँ 
जा पहुँचा। बहीर को भागते हुए देखकर वह पीछे हटा और 
बादशाह के पास समाचार ले गया। साहसी बादशाह अपने 

अमीरों को साथ लिए हुए बागें उठाए चला जाता था। हर 
कदम पर साहस उसके घोड़े को चाबुक ओर होसला एड लगाता 
चलता था । बादशाह उस समय सुरखाब और जगदलक नामक 
स्थानों के बीच सें था। वही विजय का सु-समाचार पहुँचा । 
बादशाह ने तुरन्त घोड़े पर से उतरकर जमीन पर सिर रख दिया 
ओर देर तक इश्वर को धन्यवाद देने का आनन्द रूटता रहा । 
अब युद्ध-क्षेत्र की अवस्था भी सुनने के योग्य है । यद्यपि 
बादशाही खजाना छूटने के कारण मिरजा का अमभिमान बढ़ गया 
था, पर उसका दिल घटा जाता था । वह दिन की लड़ाई से 
धबरा गया था और रात के समय छापा मारना चाहता था | 
मानसिह सेना लिए तैयार था और इंश्वर से मनाता था कि किसी 
प्रकार शत्रु मैदान में सामने आवे । उधर वह साहस-हीन ओर 
कायर पेदल सैनिक एकत्र किए जाता था और मेल-मिलाप के 
उद्दश्य से लश्कर के अमीरो के नाम चिट्नियों के चूहे दोड़ाता था। 
वह चाहता था कि बादशाह के मन सें इन अमीरो की ओर से 
कुछ सन्देह ओर ख़ुटका उत्पन्न हो जाय। बादशाही सेनापति 
शाहजादा मुराद को अपने साथ लिए हुए खुद काबुल नामक 
स्‍थान पर पड़ा था। मिरजा सामने पहाड़ पर था। एक रात को 
बहुत चहल-पहल दिखाई पड़ी । रात को सामने बहुत से स्थानों 
पर आग जलती हुईं दिखाई दी। भारतीय सैनिक देखकर चकित 
रह गए। सोचने लगे कि यह शब-बरात की रात है या दीवाली 
की धूम-धाम है । उन्होंने अपने सब प्रबन्ध ऐसे पके कर लिए कि 
यदि शत्रु रात के समय छापा मारे तो पछताकर पीछे हटे । 
प्रात:काल के प्रकाश ने आकर युद्ध का सँदेसा पहुँचाया । मिरजा 


[ १८७ | 


एक घाटी से सेना छेकर निकला ओर युद्ध आरम्म हुआ। 
नवयुवक सेनापति एक पहाड़ी पर खड़ा हुआ पछता रहा था कि 
हाय, यहाँ मेंदान न हुआ । हरावल ने बढ़कर टक्कर मारी | 
बहुत कुछ हत्या और रक्तपात हुआ । मिरजा भी खूब जान 
तोड़कर लड़ा । वह भी समझ चुका था कि यदि में दाल खाने- 
वाले भारतवासियों के सामने से भागा तो काला मुंह लेकर कहाँ 
जाऊँगा । उधर मानसिह को भी राजपूत के नाम की लज्जा थी । 
खूब बढ़ बढ़कर तलवारें मारीं ओर ऐसी बीरता दिखलाई कि 
अन्त में दाल ने गोश्त को दबा लिया। मिरजा संदान छोड़कर 
भाग गए। इस युद्ध में हरावल के साहस ने ऐसा काम किया 
कि लश्कर के ओर लोगों की बीरता दिखलाने की कामना मन को 
मन में ही रह गई । 

दूसरे दिन प्रातः:काल का समय था। मिरजा का मामा 
फरीदँ खाँ फिर सेना लेकर प्रकट हुआ | मोहरे पर मानसिह को 
ही सेना थी। म्यान से तलवारें निकलीं ओर कमानों में से तीर 
चले । बन्दूकों ने आग उगली, पर तोपें अपना होसला मन में ही 
लिए खड़ी थीं, क्‍योंकि वह प्रदेश पहाड़ी था। जगह-जगह 
लड़ाई छिड़ गई । काबुली वीर यद्यपि शेर थे, पर ये लोग भी 
कोई दाल-भात का कौर तो थे ही नहीं कि वे इनको निगल जाते | 
रेल-पेल हो रही थी। कहीं ये लोग चढ़ जाते थे, कहीं वे लोग. 
बढ़ आते थे। मानसिंह एक पहाड़ी पर खड़ा देख रहा था | 
जिधर बढ़ने का अवसर देखता था, उधर सेना को आगे बढ़ाता 
था। जिधर जगह नहीं पाता था, उधर से हटा लेता था । 
कठिनता यह थी कि वहाँ की जमीन उबड़-खाबड़ थी, जिससे' 

कोई ठीक ओर निश्चित व्यवस्था नहीं होने पाती थी। अचानक 
शत्रु जोरों से बढ़ आया। हरावल की सेना अपनी छावी को 
ढाल बनाकर आगे हुईं। पर लड़ाई बहुत ही पास ओर सटकर 
हो रही थी | कुछ लोग तो प्राण देकर धन्य हुए और कुछ लोगो 
ने पीछे हट जाना ही उचित समझा | सेनापति ताड़ गया कि 
मेरी सेना ने रंग बदला | वह तड़प उठा । अपने भाई को उसने 
अपने पास से अलग किया | तलवार चलानेवाले सूरमा और 
सरदार राजपूत उसके आस-पास जमे हुए थे। उन्हे भी आज्ञा 
दी और अवसर देख देखकर सहायता के लिये सेनाएँ भेजना 
आरम्भ किया । गज-नालें भरी तैयार थीं | हाथियों को रेला और 
तोपों को महताब दिखाई जिससे जंगल गूँज उठा ओर पहाड़ 
धूआँधार हो गए । थे हाथी खास बादशाह के साथ रहनेवालों में 
से थे। शेरों के शिकार के लिये सधे हुए थे । वे बादलों की तरह 
पहाड़ियों पर उड़ने लगे । यह विपत्ति देखकर अफगानों के बढ़े 
हुए दिल पीछे हटे और थोड़ी ही देर में उनके पेर उखड़ गए । 
निशानची ने निशान फेंका ओर सब लोग मेदान छोड़कर भाग 
गए । मिरजा ने चाहा था कि यदि सेनिक लोग अपने प्राणों को 
प्रिय समभक्कर पीछे हट गए हैं, तो में ही प्रतिष्ठा और सम्मान 
पर अपने प्राण निछावर कर दूँ। पर थोड़े से शुभचिन्तकों ने 
आकर उसे घेर लिया। मिरजा ने झुँकलाकर उन्हें पीछे हटा 
दिया ओर आगे बढ़कर आक्रमण करना चाहा । पर मुहम्मद 
अली उसके घोड़े की बाग पकड़कर घोड़े से लिपट गया और बोला 
कि पहले मेरे आण ले लो | फिर तुम्हे अधिकार है; जो चाहो सो 
करो। तात्पय यह कि इस प्रकार मिरजा भी वहाँ से भाग गए । 

सूरमा राजपूतों ने बड़ा साका किया। वीरों ने बहुत अच्छे- 
अच्छे काम करके दिखलाए | भागते हुए शत्रुओं के पीछे धोड़े 
उठाए | तलवारें खींच लीं ओर दूर तक मारते ओर ललकारते 
हुए चले गए । फिर भी जैसा पीछा करना चाहिए था और जैसा 
पीछा वे करना चाहते थे, वैसा न हो सका | उनके मन का हौसला 
सन में ही रह गया | वे लोग यह भी सोचते थे कि कहीं ऐसा न 
हो कि मिरजा किसी दीले के पीछे से चकर मार कर दूसरी 
ओर निकल आवबे ओर सेना के पिछले भाग पर आक्रमण कर 
बेठे । कुछ बहादुर घोड़े बढ़ाते हुए ऐसे गए कि कई कोस आगे 
बढ़कर उन्होंने मिर्जा को जा लिया। उस समय उसने अपने 
प्राण बचाने में ही सब से बड़ी जीत समझी । सेनापति विजय के 
धोंसे बजाता हुआ काबुल जा पहुँचा। अकबर भी पाछे-पीछे 
चला आता था। उस दिन बुतखाक नामक स्थान पर उसका 
डेरा था । मानसिह सरदारों को साथ लिए हुए पहुँचे और उन्होंने 
सफल होकर विजय की बधाई दी । भ्यदिशाह ने काबुल मे पहुँच 
कर फिर वह देश मिरजा हकीम को प्रदान किया और पेशावर 
तथा सीमा प्रान्त का प्रबन्ध और अधिकार छुँवर मानसिह को 
सौंप दिया और अटक के किनारे किला बनवाया । उस नवयुवक 
हिन्दू राजा ने अफगानों के साथ जो अच्छा मेल-जोल पेदा किया, 
इसके लिये उसकी योग्यता की प्रशंसा न तो जबान से हो सकती 
है ओर न कलम से | सीमा प्रान्त के अफगानों का भी उन्होंने 
ऐसा प्रबन्ध किया कि विद्रोह की गरदनें ढीली हो गई । ४८ 
“सन्‌ ९९३ हिं० में उस समय की और भावी बातों पर 
अच्छी तरह विचार करके यह परामश हुआ कि कछवाहा वंश के 


हम 


साथ साम्राज्य के उत्तराधिकारी का सम्बन्ध अधिक और दृढ़ 
क्र दिया, जाय ।“राजा मानसिह की बहन से विवाह निश्चित 
हुआ | इस विवाह में जो धूम-धाम और सजावट आदि हुई थी 
उसका विवरण कही लिखा हुआ नहीं हे । पर यदि यह विवरण 
कहीं लिखा हुआ होता तो उसकी एक पुस्तक ही बन जाती। 
मुह्ला साहब ने संक्षिप्त रूप मे लिखा है कि सलीम की अवस्था 
सोलह बरस की थी। बादशाह दरबार के अमीरों को साथ लेकर 
आप ब्याहने चढ़े । बिवाह की मजलिस में काजी, मुफ्ती और 
अनेक मुसलमान सज्जन उपस्थित हुए । निकाह पढ़ा गया, दो 
करोड़ तिगे का महर बोधा ( अथोत्‌ दो करोड़ तिगे दुलहिन को 
उपहार ओर ख्री-धन के रूप में दिए गए) । फेरे भी हुए । हिंदुओ 
की इवन आदि क्रियाएं भी हुईं | दुलहिन के घर से दुलहे के घर 
तक रास्ते भर नालकों पर स अशरफियों निछावर करते हुए 
लाए । लड़की के पिता राजा भगवानदास ने कई तबेले, घोड़े 
ओर सो हाथी दिए। साथ में खुतनी हब्शी चरकस और भार- 
-तीय सकड़ों दास ओर दासियाँ दी। दुलहिन के गहनों का तो 
कहना ही कया है ! बरतन तक सोने-चॉदी के और जड़ाऊ थे । 
अनेक ग्रकार के वस्लों के संकड़ों सनन्‍्दूक भरे हुए थे। दहेज मे 
फर्श आदि ओर दूसरे पदार्थ भी इतने थे कि न उनकी गिनती 
थी ओर न सीमा । अमीरों मे से भी हर एक को उसकी योग्यता 
तथा मयोदा आदि के अनुसार खिलअतें और ईरानी, तुरकी, 
'ताजी आदि घोड़े दिए, जिन पर सुनहली ओर रुपहली जीने 
ओर साज आदि थे । 

काबुल से समाचार आ रहे थे कि मुहम्मद हकीम मिरजा 

को मद्य-पान चौपट कर रहा है ।सन्‌ ९९४ हि० में इसी मद्य-पान 
ने उसके प्राण ही ले लिए। अकबर ने कुंवर मानसिंह को इसी लिये 
पहले से वहाँ की दीवार के नीचे ही नियुक्त कर रखा था । आज्ञा 
पहुँची कि तुरन्त सेना लेकर काबुल में जा बैठो । यह भी पता 
चल गया था कि मिरजा हकीस के मामा फरीदँँखोँ और जो 
दूसरे दरबारी तथा सेवक उसके पास रहते थे, वही उसे अधिक 
बहकाया करते थे । अब उनमें से कुछ लोगों को तो यह भय 
हुआ कि ईश्वर जाने, अकबर के दरबार से हमारे साथ केसा 
व्यवहार हों; ओर कुछ लोगों में आपस में ही लड़ाई-मगड़ होने 
लग गए थे । इसलिये वे लोग मिरजा के बच्चों को अपने साथ 
लेकर तुर्कित्तान में अब्दुल्लाखोँ उजबक के पास जाने को तैयार 
हो गए । अकबर ने अपने दो पुराने ओर ऐसे सेवकों को भेजा 
जो पीढ़ियों से इस बंश की सेवा कर रहे थे। आज्ञा-पत्र भेजकर 
उन सब लोगों को दिलाफे दिए ओर पीछे-पीछे आप भी पंजाब 
की ओर आगे बढ़ा । “उधर सानसिंह के अटक पार होते ही 
दल के दल अफगान सलाम करने के लिये उसकी सेवा में 
उपस्थित होने लगे। उसने काबुल पहुँच कर शासन और 
व्यवस्था की बह योग्यता दिखलाई, जो उसे अपने पूषजों से 
सकड़ों वष के शासन से उत्तराधिकार में मिली थी। उसके 
मेल-मिलाप, अनुग्रह ओर सद्व्यवहार आदि ने काबुलवालों 
के हृदय को अपने हाथ में कर लिया दो बरस पहले जो 
सद्भाव थे, उन्होंने उसका समथन किया। मिरजा ने मरने से 
पहले अकबर के पास एक निवेदन-पत्र भेजा था, जिसमें अपने 
किए हुए अपराधों के लिये क्षमा मॉगी थी। साथ ही अपने 

दोनों बच्चों, बहन बख्तउन्निसा और उसके लड़के मिरजा 
वाली को दरबार में भेजने के विचार से जलालाबाद भेज दिया 
था। उनमें से मिरजा का अनाथ लड़का अफरासियाब ग्यारह 
बरस का, केकबाद चार बरस का और उसका भाआा वाली भी 
छोटी ही अबस्था का था ।“उपद्रव करनेवाले फरीदूँखाँ आदि 
अपने दुष्ट विचारों में ही मठक रहे थे। मानसिंह ने सेल-मिलाप 
की बातें करके सब लोगों को ठीक माग पर लाकर नीति और चातुरी 
के बन्धन में बाँध लिया । अपने लड़के जगतसिह को वहाँ छोड़ा 
ओर आप उन सब लोगों को छेकर चल पड़ा । रावलपिडी पहुँच 
कर अकबर के सिंहासन का चुम्बन किया और सबको सेवा में 
उपस्थित किया। अकबर ने बहुत उदारतापूवक सब व्यवहार 
किया । ६६ हजार रुपए पारितोषिक में दिए। सब की 
अवस्था और मयोदा के अनुसार जागीरें और वृत्तियों आदि 
नियत करके प्रेम का बीज बोया। उदार-हृदय अकबर ने 
सीमा प्रान्त के यूसुफजई आदि इलाके छुँवर को दे दिए 
ओर काबुल में राजा भगवानदास को बैठाया। वहाँ राजा 
को पुराने बल्कि वंशगत रोग ने पागल कर दिया। कुँवर ने तुरन्त 
जाकर राजा का स्थान लिया ओर वहाँ राज्य करना आरम्भ 
किया । कुँवर ने अपने इस शासन सें यह काम किया कि यूसुफ- 
जई के पहाड़ी इलाके में अफरीदी आदि जो अफगानी जत्थे 
उपद्रव की आग जला रहे थे, उन्हें देश से निकाल दिया इस 
बीच मे अकबर अटक के किनारे-किनारे इधर-उधर घूमता फिरता' 
था। कभी शिकार खेलता था और कभी अटक के किले के 
कारखाने से तोपें ढलने का तमाशा देखता था और उसमें सुन्दर 

सुन्दर आविष्कार करता था। ये खेल-तमाशे भी नीति से खाली 
नहीं रहे । यूसुफजई के सरदारों की व्यवस्था जम गई | काबुल 
का प्रबन्ध हो गया । सब अदूरदर्शी अफगान अपने-अपने स्थान 
पर बैठ गए । देश का स्वामी स्वयं उपस्थित है। सब से बड़ी 
बात यह हुई कि जो अब्दुल्लाखों उजबक यह समभ रहा था 
कि काबुल का शिकार अब मेंने मारा, वह अकबर की इन सफल- 
ताओ और सीमा पर होनेवाली कारवाइयों से डर गया। 
उसने सोचा कि कहीं ऐसा न हो कि मेरे पैतृक देश पर ही कोई 
आपत्ति आवे। इसलिये उसने राजोचित भेंट आदि के साथ 
अपना राजदूत भेजा और उसके हाथ सन्धिपत्र भी भेज दिया । 

सन्‌ ९९० हि० में मानसिंह की बहन के घर लड़का पेदा 
हुआ । बादशाह ने उसका नाम खुसरो रखा । आजाद की बुद्धि 
तो संसार की दुष्टता ओर उपद्रव की वृत्ति देखकर चकरा रही 
है। इसी लाहोर नगर में वह बालक उत्पन्न हुआ था। यहीं 
छठी की खुशियाँ मनाई गई थी और बधाइयों बजी थीं। यहीं 
बालक नवयुवक होकर पिता से विद्रोही हुआ और पकड़ा जाकर 
इसी लाहोर नगर में आया | जहाँगीरी नियमों के अनुसार गले 
मे तलवार लटक रही थी। सिर भुकाए हुए था और थर-थर 
काँपता था । दरबार में अपने पिता के सामने खड़ा था। आज 
न बाप है और न बेटा । सब बातें कहानी हो गई। 

जिस समय अकबर की चातुरी ओर इंश्वरदत्त बुद्धिमत्ता का 
वर्णन हो, उस समय मानसिह की योग्यता को भी न भूलना 
चाहिए । “वह नवयुवक था। अवस्था उसकी थोड़ी थी और 
काबुल जैसा देश था, जहाँ उहंंड मुल्माओं और जंगली मुसलमानों 

। पीशड ॥। 


का सब प्रकार से पूरा-पूरा अधिकार था और मानसिह उन 
लोगों पर शासन करता थ। # वह बरस भर से अधिक वहाँ रहा 
ओर बहुत तपाक से शासन करता था । केबल राजपूत सरदार 
ओर राजपूत सेना ही उसके अधिकार में नहीं थी, बल्कि हजारों 
तुक, अफगानी और भारतीय उसके साथ थे ” क्‍या गरमी और 
क्या जाड़ा, बरफीले पहाड़ पर शेर की तरह दोड़ता फिरता था । 
जहाँ कोई बात बिगड़ती थी, तुरन्त उसका सुधार करता था | 
“सन्‌ ९९५ हि० से राजा भगवानदास को वादशाह के 
अन्तःपुर और महलों का प्रवन्ध सौपा गया। और यह सेवा 
प्रायः इन्हीं के सपुद रहती थी । यात्रा मे अन्तःपुर की सवारियों 
का प्रबन्ध सदा यही किया करते थे। (अरियम मकानी की 
सवारी की व्यवस्था भी यही करते थे। अफगानिस्तान से 
शिकायतें पहुँची कि राजपूत लोग इस देश के निवासियों पर 
अत्याचार करते है । इसलिये कुंवर मानसिंह को बिहार का 
हाकिम बनाकर भेज दिया ।“बंगाल में अफगानों की कमीनी 
और उह्ंड खुरचन बाकी थी । जिन दिलों मुगलों ने विद्रोह किया 
था, उन दिलों वे भी निकम्मे नहीं बेठे थे । उन्होंने फत्त जाट को 
अपना सरदार बनाया और सारे उड़ीसा देश तथा दामोद्र 
नद के तठ के सब नगरों पर अधिकार कर लिया। कुंवर 
मानसिह ने वहाँ पहुँचकर प्रबन्ध करना आरम्भ किया। कहे 
बरस पहले कुछ नमक-हराम अमीरों ने बंगाल देश में मुसलमान 
विद्वानों ओर शेखों से फतवा या धार्मिक व्यवस्था लिखवाकर 
लोगों में यह प्रसिद्ध कर दिया था कि बादशाह धमश्रष्ट हो गया 
है; और उन्होंने तलवारें खींचकर जगह-जगह विद्रोह के झंडे 

खड़े कर दिए थे। अब उनकी गरदनें सेनिक रक्तपात की सहायता 
से तोड़ी गई । पर उनमे से कुछ लोग अब भी ऐसे बचे हुए थे 
जो जमीदारों की छाया में सिर छिपाए हुए बैठे थे। वे लोग 
जब अवसर पाते थे, तब उपद्रव करते थे। मानसिह ने उनके 
माय बन्द किए । राजा पूरनमल कन्धौरिया एक बहुत बड़ा 
ओर विशाल किला बनाकर उसमे बैठे हुए थे और समभते थे 
कि हम लंका के कोट मे बेठे हे। उन्हें तलवार के घाट पर 
उतारकर सीधा किया। छूट-मार में बहुत से खजाने और 
मालखाने हाथ आए । अपने भाई के लिये उसकी लड़की ली। 
सन्धि के समय भेंद और उपहार में तथा बिदाई के समय 
दहेज मे सब कुछ पाया । संग्राम को लोहे की चोट से दबाया। 
आनन्द चरदा पर भी चढ़ गया। उससे भी अधीनता स्वीकृत 
करा के बहुत से उपहार आदि लिए । अनेक अद्भुत और सुन्दर 
पदार्थों के ख्रथ ५४ हाथी दरबार में भेजे । 

सन्‌ २९७ हि० से अकबर का सन काश्मीर की सेर की 
हवा में लहलहाया। राजा भगवानदास को लाहौर का प्रबन्ध 
सॉप कर प्रस्थान किया। यहाँ राजा टोडरमल का स्वर्गवास 
हुआ । राजा भगवानदास बादशाह को पहले पड़ाव तक पहुँचाने 
के लिये गए। आते ही पेट में ऐसा दरद होने लगा कि उसने 
इन्हे लेटा दिया | किसी चिकित्सा से कोई लाभ न हुआ | पॉचवें 
दिन उन्होने भी इस संसार से प्रस्थान किया ४ शेख अब्बुल 
फजल उनके सम्बन्ध में अपनी यह सम्सति 5 हैं कि वह 
सत्यता ओर सहन-शीलता से सम्पन्न था। ीदशाह काश्मीर से 
लोट कर काबुल की ओर चले थे । माग मे उन्हें यह समाचार 

ओर फिर से सेना को समेट्र कर सामने किया। इश्वर की ओर 
से सहायता यह हुई कि कंतल्ूखों मर गया _ अफगानों में फूट 
पड़ गई । बहुत से सरदार शत्रु पक्ष से टूटकर इधर आ मिले । 
जो लोग वाकी बच रहे थे, वे इस शत्ते पर सन्धि करने के लिये 
उत्सुक हुए कि अकबर के नाम का खुतबा पढ़ा जायगा । हम लोग 
ग्रति वब्ष राज-कर और मेट सेवा में भेजा करेंगे। जब आज्ञा 
होगी, तब सेवा करने के लिथे उपस्थित हुआ करेंगे । सेनापति ने 
भी देखा कि इस समय इस प्रकार सन्धि कर लेना ही उचित है । 
५० हाथी और बहुत से बहुमूल्य उपहार आदि लेकर दरबार 
में भेज दिए ।४ 
जब तक कतत्यू का वकील और प्रतिनिधि इसा जीता रहा, 
तब तक सन्धि की सब शर्तों का ठीक तरह से पालन होता रहा । 
उसके कुछ ही वर्षो बाद नए नवयुवक अफगानों के साहस ने जोर 
किया । उन्होंने पहले जगन्नाथ का इलाका मारा । फिर वादशाही 
देश पर हाथ डालने लगे । मानसिंह इंश्वर से मना ही रहा था 
कि सन्धि की शर्तें तोड़ने के लिये कोई बहाना हाथ आये | तुरन्त 
वहुत बड़ी सेना लेकर चला। स्वय॑ नदी के मार्ग से आगे बढ़ा 
ओर सरदारों को चारखंड के माग से बढ़ाया । उन्होंने शत्रु के 
इलाके में पहुँचकर विजय के झंडे फहरा दिए। यद्यपि अफगान 
लोग सन्धि की झंडियों लहरा रहे थे, पर अब यह क्‍यों सुनने 
लगा था । इसने युद्ध के लिये निमन्त्रित किया । उन लोगों ने भी 
विवश हो कर हाथ-पैर सेभाले । बुड़े और जवान बड़े-बड़े पठान 
एकत्र हुए। पास-पड़ोस के राजाओं ने भी उनका साथ दिया। 
बहुत बड़ी लड़ाई आ पड़ी । वीरों ने बहुत साहस के ओर 

अच्छे-अच्छे काम कर दिखलाए। बड़े-बड़े रण पड़े । उक्त देश 
प्रकृति का हाथी-खाना है । युद्ध-क्षेत्र में हाथी मेढ़ो की तरह लड़ते 
ओर दोड़ते फिरते थे; ओर अकबर की सेना के बहादुर उन पर 
तीर चला कर उन्‍हें मिट्टी का ढेर बनाते थे। अन्त में सूरमा 
सेनापति ने विजय पाई । देश को बदढ़ाते-बढ़ाते समुद्र तक पहुँचा 
दिया । “नगर-नगर से अकंबर के नाम का खुतवा पढ़ा गया। 
जगन्नाथजी ने भी 38 बादशाह पर दया की कि अपना मन्दिर 
देश समेत दे दिया सानसिह सुन्दर वन के पूर्वी भागों के 
फानी आदि स्थानों मे फेलता जाता था | उचित यह जान पड़ा कि 
इधर एक ऐसा नगर बसाया जाय जहाँ एक के हाकिम रहा करे 
ओर जहाँ से चारो ओर सहायता पहुँच सके. जल की ओर से 
होनेवाले आक्रमण से भी वह रक्षित रहे ओर दुष्ट विचारबाले 
शत्रुओं की छाती पर पत्थर रहे । बहुत कुछ ढूँढ़ने, देखने ओर 
परामश आदि करने पर यह निश्चय हुआ कि आक महल नामक 
स्थान पर ऐसा नगर बसाया जाय । शुभ मुह देख कर नींव का 
पत्थर रखा गया और उसका नाम अकबर नगर पढ़ा। 
आज-कल यही राजमहल के नाम से प्रसिद्ध है। शेर शाह ने अपने 
घूमने-फिरने ओर मनोविनोद के लिये यह सुन्दर स्थान चुनकर 
इसे प्रसिद्ध किया था । अब भी जब कोई यात्री उस ओर जा 
निकलता है, तो बकावली और बदरे भुनीर की कलिपित कहानियाँ 
मिटे हुए चित्रों की तरह प्रृथ्वी के पष्ठ पर दिखाई पड़ती हैं । 
इसी स्थान पर एक बहुत बड़ा किला बनाकर उसका नाम सलीस 
नंगर रखा । शेरपुर का किला और अकबरनगर का मोरचा 
ऊँचे-ऊँचे भवनों, सजे हुए मकानो ओर चलते हुए बाजारों के 

कारण थोड़े ही दिनों में इन्द्रजाल की सी अवस्था दिखलाने लगा। 
मानसिंह के धौंसे का शब्द ब्रह्मपुत्र के किनारे-किनारे समस्त 
पूर्वी बंगाल में गूंजने लगा । 

राजा मानसिह ने जो अनेक बड़े-बड़े काम किए थे ओर बड़े- 
बड़े साहस दिखलाए थे, वे छेख की कलम को सिर नीचा नहीं 
करने देते। पर अकबर के शुण भी इतने उच्च कोटि के हैं कि 
उनका वर्णन किए बिना रहा नहीं जातवा। उड़ीसा देश में राजा 
रामचन्द्र नामक एक शासक था । वह स्वयं तो मानसिंह के दर- 
बार में नहीं आया, हॉ उसने अपने लड़के को भेज दिया। राजा ने 
कहा कि लड़के का आना ठीक नहीं है । राजा रामचन्द्र को स्वयं 
यहाँ आना चाहिए | कतल्वाले युद्ध में राजा इनकी सहायता 
भी कर चुका था। पर फिर भी उसे आने का साहस नहीं होता 
था। वह सोचता था कि ये राजनीतिक मामले हैं। ईश्वर जाने 
वहाँ जाने पर क्या हो । मानसिंह ने उसकी की हुईं सब सेवाओ 
को उठाकर ताक पर रख दिया और सेना साथ देकर अपने लड़के 
को उस पर चढ़ाई करने के लिये भेज दिया। उस नवयुवक ने 
जाते ही उसके इलाके की मिट्टी उड़ा दी। कई किले जीत लिए । 
राजा किले में बन्द हो गया ओर चारों ओर घेरा पड़ गया। 
बादशाह के पास भी यह समाचार पहुँचा । उसने मानसिह के 
नाम आज्ञापत्र भेजा कि यदि राजा रामचन्द्र इस समय नहीं 
आए हैं, तो फिर आ जायेंगे। ऐसा कदापि नहीं होना चाहिए । 
देश ओर वैभव की उन्नति इस प्रकार की बातों से नहीं होती । 
जल्दी घेरा उठा लो; क्योंकि इस प्रकार घेरा डालना ओऔचित्य के 
नियमों के विरुद्ध है। मानसिह ने तुरन्त बादशाह की आज्ञा का 

आ्रालन किया ओर अपने लड़के को वापस बुला लिया। सन्‌ 
१००१ हि० में बंगाल ओर उड़ीसा को सब ग्कार के उपद्रवों 
ओर बखेड़ों आदि ये हित करके बादशाह के आज्ञानुसार दरबार 
में उपस्थित हुआ ।5स देश के कई प्रसिद्ध राजाओ और सरदारो 
को भी अपने साथ दरबार मे छेता गया उन्हे भी बादशाह की 
सेवा में उपस्थित कराया और बादशाह की राज्यश्री के मस्तक 
पर इंश्वरीय प्रकाश का तिलक लगाया । इतिहास-लेखकों ने बंगाल 
को उपद्रवों आदि से रहित क्र ने का श्रय इन्हीं को दिया है। 
यद्यपि उस समय जहॉगीर का लड़का खुसरो बहुत ही 
छोटा था, पर फिर भी सन्‌ १००२ हि० में वार्षिक जशन के 
अवसर पर उसे पॉच-हजारी मन्सब देकर डड़ीसा देश 
जागीर में दे दिया। कुछ राजपूत सरदारों के अधिकार भी 
उसमें सम्मिलित कर दिए ओर राजा मानसिह को उसके गुरु 
ओर शिक्षक होने का सम्मान प्रदान किया । उसकी सरकार का 
प्रबन्ध भी राजा मानसिह को ही सॉंपा गया। राजा को बंगाल 
देश देकर उधर भेज दिया ओर उसी देश पर उसका वेतन 
मुजरा कर दिया। नवयुवक जगतसिह अब इस योग्य हो गया 
था कि स्वयं ही अकेला बादशाही सेवाएँ कर सके । 
सन्‌ १००२ हि० में कूचबिहार के राजा ने सूरमा सेनापति 
के 8 र॒ में अभिवादतन करके अकबर की अधीनता स्वीकृत 
की ।/इस देश की लम्बाई सो कोस है ओर चोड़ाई में यह 
चालिस से सो कोस के बीच में फैलता और सिमटता चला 
जाता है। यहाँ के राजा के यहाँ चार लाख सवार, दो लाख 
पैदल, सात सो हाथी और एक हजार सैनिक नावें सदा सेवा 

ओर जान निछावर करने के लिये उपस्थित रहती थीं। यद्यपि 
“सन्‌ १००५ हि० में मानसिंह के लड़के जगतसिह को पंजाब के 
पहाड़ी प्रदेशों का प्रबन्ध सौंपा गया, पर फिर भी मसानसिह के 
लिये यह वर्ष बहुत ही खराब और मनहूस हुआ | ४ 
“भानसिह के लड़के हिम्मतसिह को पहले तो मिचली आने 
लगी और फिर मिचली से उसे दस्त आने लगे; और इन 
दस्तों के कारण उसकी बुरी दशा हो गई और अन्त से वह 
मर भी गया । हिचकी लग गई थी ओर उसी में प्राण निकल 
गए । शेख अब्बुलफजल कहते हैं कि वह वीर और साहसी था। 
प्रबन्ध और नेतृत्व के उसमे स्वाभाविक गुण थे। समय और 
अवसर पर वह चूकता नहीं था । उसके मरने से सारी कछवाहा 
जाति मे हाहाकार मच गया था। बादशाह की सहानुभूति ने सब 
के हृदय के घावों पर मरहम रखा । सब लोगों को घेय हो गया । 
“४ इसी सन्‌ भे इसाखाँ अफगान ने विद्रोह किया | मानसिह ने 
अपने लड़के दुजनसिह को सेना देकर भेजा ।४ सरदारों में से 
एक सरदार नमक-हराम था जो शत्रु-पक्ष से मिला हुआ था। 
वह उधर समाचार पहुँचा रहा था। एक जगह पर ये लोग 
बेखबर थे ओर शत्रु इन पर आ पड़ा। घोर युद्ध हुआ । 
दुजनसिंह मारा गया " और भी बहुत से लोगों के प्राण गए । 
सब खजाने और मालखाने छुट गए । पर पीछे से इसाखों अपने 
किए पर पछताया। उसने जो कुछ माल असबाब लिया था, 
बह सब बहुत कुछ पश्चात्ताप ओर क्षमा-प्राथना आदि करके 
“लौटा दिया । हद है कि बहन भी दे दी । हाय, ओर सब कुछ 
तो आ गगय्या, पर दुजनसिह कहाँ से आवब । 

४सन्‌ १००७ हि० में मानसिंह का प्रताप फिर नहूसत की 
काली चादर ओढ़कर निकला । अवस्था यह हुईं कि अकबर को 
जिस प्रकार समरकन्द ओर बुखारा लेने की कामना थी, उसी 
प्रकार मेवाड़ के राणा से अधीनता स्वीकृत कराने की भी 
अभिलाषा थी। इसलिये जब तूरान का बादशाह अब्दुल्लाखों 
उजबक मर गया, तब अकबर ने विचारों के बड़े बड़े 
मन्‍्सूवे बाँधे ओर शतरंज पर मोहरे फेलाए। विचार 
यह था कि इधर के मन्‍्सूबे पूरे करके और विजय प्राप्त 
करके पहले निश्चिन्त हो लिया जाय और तब पेतृक देश पर 
चढ़ाई की जाय । शाहजादा दानियाल, अब्दुल रहीम खानखानों 
ओर शेख अव्बुलफजल को दक्खिन की चढ़ाई पर भेजा हुआ 
था और उन लोगों के पीछे पीछे आप था। “अहॉगीर को राणा 
पर चढ़ाई करने के लिये भेज दिया। मानसिह को सेनापति 
बनाकर पुराने-पुराने अमीरों के साथ उसको सहायता के लिये 
नियुक्त कर दिया “बंगाल में उसकी जो जागीर थी, बह उसके 
उत्तराधिकारी जगतसिह को प्रदान की । नवयुव॒क कुंवर ने बहुत 
प्रसन्न होकर वहाँ के लिये प्रस्थान किया। वह आगरे पहुँच कर 
आगे बढ़ने की सब व्यवस्था कर ही रहा था कि अचानक जगत- 
सिह की मृत्यु हो गई। सारी कछवाहा जाति में अुु-बर शोक 
छा गया । अकबर को भी बहुत दुःख हुआ। उसके लड़के 
महासिंह को उसके पिता का स्थान दिया और प्रस्थान करने का 
आज्ञापत्र देकर रवाना किया | उद्ंड ओर उपद्रवी अफगानों ने 
देखा कि यह अवसर बहुत अच्छा है। वे ऑधी की तरह उठ । 
महासिह साहस करके आगे बढ़ा । पर यौवन-काल की दौड़ थी,. 


हा 

इसलिये उसने ठोकर खाई ।“िद्रोहियों ने भद्रक नामक स्थान 
पर बादशाही लश्कर को पराजित किया और पानी की तरह 
फेलकर सारे बंगाल का वहुत बड़ा भाग दवा लिया ।“डधर 
सलीम ( जहॉगीर ) सदा आनन्द-मंगल में सग्न रहनेवाला 
आदमी था| वह यह नहीं चाहता था कि उदयपुर के पहाड़ों में 
जाय और वहा के पत्थरों से सिर टकराता फिरे। उसकी इच्छा 
पूरी हो गई । “ईशा पर की चढ़ाई स्थगित कर दी गई ओर 
बंगाल की ओर ग्रस्थान हुआ | बाप उधर आसीर पर घेरा डाले 
हुए पड़ा था । किलेवालों के ग्राणों पर आ बनी थी; वे मर जाना 
अच्छा समझते थे। खानखानों अहमदनगर पर विजय प्राप्त 
किया चाहता था। अकबर के ग्रताप के कारण सारे दक्षिण देश मे 
मूँचाल सा आ रहा था। इब्राहीम आदिल शाह ने बहुमूल्य 
उपहारों ओर भेंटों के साथ अपनी कन्या को भेजा था कि 
दानियांल के महलों में ब्याह रचे । पर मूख शाहजादे ने इस 
बात का कुछ भी विचार नहीं किया कि पिता किन किन उद्दश्यों 
से क्या-क्या कांये कर रहा है और इस समय क्‍या परिस्थिति 
है [उसने मानसिह को तो बंगाल की ओर भेज दिया ओर 
आप आगरे जा पहुँचा किले में जाकर अपनी दादी को सलाम 
तक न किया । जब दादी ने आप उसके पास जाकर उससे 
मिलना चाहा तो ऊपर से ऊपर नाव में बेठ कर इलाहाबाद की 
ओर चल पड़ा । वहाँ जाकर खूब आनन्द-मंगल ओर भोग- 
विलास करने लगा । अकबर को उसका यह आचरण अच्छा 
न लगा । श्वल्कि उसके मन में यह बात आईं कि मानसिह ने 
ही इसकों कुछ ऐसा सममाया-बुकाया है कि यह राणा की 

ओर से हटा है ओर बंगाल की ओर चला है । सब से बढ़कर 
विपत्ति यह हुईं कि शाहजादे के विद्रोह करने के कुछ लक्षण 
दिखाई पड़ने लगे । नमक-हलाल अमीरो के निवेदन-पत्र आने 
आरम्भ हुए । यदि अकबर का यह सन्देह किसी दूसरे अमीर 
पर होता, तो कोई बड़ी बात नहीं थी । क्योंकि जब कोई बादशाह 
बुड़ा होता है, तब दरबारवालों की आशाएँ सदा युवराज की 
ओर ही झुकती हैं। लेकिन शाहजादा सलीम के साथ मानसिह 
का जो विशेष सम्बन्ध था, उसने इन सन्देहों के और भी भद्दे 
भद्दे चित्र लाकर उपस्थित किए। चाहे कूठ हो और चाहे सच, 
इससे राजा मानसिंह के नाम पर जो कलंक लगा, उसका 
अकबर को बहुत दुःख हुआ । 

खेर, ये तो घर की बाते हे। राजा मानसिह ने ज्यों ही 
बंगाल के विद्रोह का समाचार सुना, त्यो ही वह शेर की तरह 
उधर मपटा । जिस समय वह वहाँ पहुँचा, उस समय पुरनिया, 
कहगरवाल, विक्रमपुर आदि मभिन्न-मिन्न स्थानों मे शत्रुओं ने 
स्व॒तन्त्रता के झंडे खड़े कर रखे थे। उसने जगह जगह के लिये 
सेनाएँ भेजी; और जहाँ आवश्यकता देखी, वहाँ चलकर स्वर्य॑ 
पहुँच गया। अकबर के पुण्य-प्रताप ओर राजा मानसिंह के 
साहस तथा अच्छी नीयत ने कुछ दिनों के "बाद विद्रोह की आग 
बुकाई ओर तब मानसिंह ने ढाके में आकर निमश्चिन्त भाव से 
शासन करना आरम्भ किया +/ 

बादशाहों के मन का हाल तो भला कोई केसे जान सकता 
है, पर ऊपर से देखने से यही मालूम हुआ कि अकबर का मन 
उसकी ओर से साफ हो गया। इस विद्रोह में जो युद्ध हुए थे, 

उनसे यह भी पता चलता है कि बंगाल के विद्रोहियों के साथ 
फिरंग के सिपाही भी सम्मिलित थे और उनके साथ रहकर अपने, 
प्राण देते थे । कदाचित्‌ ये लोग डच या पुन्तगाली थे । 

५८) सन्‌ १००२ हि० मे जब भारत में सब ओर शान्ति और 
व्यवस्था हो गई ओर वूरान के बादशाहों में आपस में मगड़े- 
बखेड़े होने लगे, तब अकबर का ध्यान फिर तूरान की ओर 
गया । उसने सेनापति खानखानों और दूसरे सरदारों को परामश 
करने के लिये बुलाया । मानसिह के नाम भी सेवा मे उपस्थित 
होने के लिये आज्ञा-पत्र भेजा गयाँ ओर उसे यह भी लिखा गया 
कि कुछ बहुत ही आवश्यक समस्याएँ उपस्थित हैं, जिनके लिये 
सब लोगों का परामश लिया जायगा ।*८तुम बादशाह के बहुत 
पुराने अर ग्रैर खास सेवक हो, इस दरबार के प्रिय “आक सकाल # 
हो; इसलिये उचित है कि तुम भी दरगाह ( दरबार )की ओर 
प्रवृत्त हो | इसी सन्‌ में उसे जौंद का परगना पदान किया गया 
ओर आज्ञा हुई कि रोहतास के किले की मरम्मत करो । उसके 
पुत्र भावसिंह को हजारी जात, पाँच सो सवार का मन्सब प्रदान 
किया गया । 





+ तु्की भाषा में “आक सक्काल” सफेद दाढ़ीवाले को या बृद्ध को 
कहते हैं । इसका आशय “पूज्य बृद्ध व्यक्ति” है। आजकल तुर्केस्तान के 
नगरों में चोधरी या महल्ले मुख्तारही “आक सक्ाल” कहलाता है । 
हर एक गाँव में ओर नगर के दर एक महछे मे एक एक “आक सक्काल”” 
होता है। पेशेवालों के हर एक दल का “आक सकार” भी अछूग अरूण 
हुआ करता है । 

सन्‌ १०१३ हि० में मानसिंह के भानजे और जहाॉगीर के बड़े 
लड़के खुसरों को दस-हजारी मनन्‍्सब मिला। सानसिंह उसके 
शिक्षक और गुरु नियुक्त हुए और उनका मन्सव भी बढ़ाकर 
सात-हजारी छः हजार सवार का कर दिया गया । उनका प्रोता 
भावसिह हजारी मनन्‍्सब ओर तीन सौ सवार पर नियत हुआ । 
अब तक कोई अमीर पॉच-हजारी मन्सब से आगे नहीं बढ़ा था । 
पर यह सम्मान सबसे पहले इसी शुद्ध-हृदय राजा की निष्ठा ओर 
जान निछावर करनेवाली सेवाओ ने लिया ओर अकबर की 
गुण-आहकता ने उसे दिया | ७८ 
जब तक अकबर जीता रहा, तब तक मानसिंह का सितारा 
ब्रहस्पति में रहा ( बहुत उच्च रहा )। पर जब वह अन्तिम बार 
बीमार होकर झृत्यु-शय्या पर पड़ा, तब से उसका सितारा भी 
ढलने लगा । सबसे पहले खुसरो के विचार से ही स्वयं अकबर को 
यह उचित था कि मानसिंह को आगरे से हटा दिया जाय ( देखों 
अकबर का ्ख् )। इसलिये इन्हें आज्ञा हुईं कि अपनी जागीर 
पर जाओ [ उस आज्ञाकारी सेवक ने अपनी समस्त कामनाओं 
ओर इच्छाओं को अपने प्रिय स्वामी की प्रसन्ननता के हाथ 
बेच डाला था । यद्यपि उसके पास बीस हजार निजी नौकर थे 
ओर वह समस्त कछवाहा जाति का सरदार था, यदि बिगड़ 
बैठता तो सारी जाति तलवार पकड़कर खड़ी हो जाती, पर फिर 
भी उसने तुरन्त बंगाल की ४५ प्रस्थान किया और खुसरो को 
भी अपने साथ छे लिया। जब नया बादशाह सिंहासन पर 
बैठा, तब सभी पुराने अमीर हक में उपस्थित हुए। नवयुवक 
बादशाह उस समय मस्त था पर उसके सम्बन्ध में भी यह 

बात प्रशंसा करन के योग्य है कि वह सब पुरानी बातो की भूल 
गया । वह स्वयं लिखता है कि मानसिंह ने कुछ ऐसी बातें की 
थों कि वह अपने लिये इस कृपा की आशा नही रखता था पर 
फिर भी उसे चार-कुब्ब ( एक प्रकार की बढ़िया ) खिलअत, 
जड़ाऊ तलवार, जरी के जीन के सहित खासे का घोड़ा आदि 
देकर उसका सम्मान बढ़ाया ओर बंगाल का सूबा दोबारा अपनी 
ओर से उसे प्रदान किया [ पर भाग्य की वक्रता को कोन सीधा 
कर सकता है! कुछ ही महीने बीते थे कि खुसरो ने विद्रोह 
खड़ा कर दिया। पर फिर भी धन्य है जहॉगीर का होसला कि 
मानसिह के कार-बार में उसने किसी प्रकार के परिवत्तन का 
कोई लक्षण नहीं प्रकट किया । मानसिंह को भी धन्य कहना 
चाहिए, क्‍योंकि वह अपने भानजे का भला तो अवश्य चाहता 
होगा। परन्तु इस अवसर पर उसने भी कोई ऐसा काम नहीं 
किया जिसके कारण उसपर स्वामी-द्रोह का अभियोग 
लगा सकें । 

मस्त बादशाह जहाँगीर अपने राज्यारोहण के एक बरस 
आठ महीने के बाद स्वयं लिखता है, परन्तु उसके लेख पर कुछ 
धूल-मिट्टी पड़ी हुईं जान पड़ती है। ऐसा जान पड़ता है कि ये 
बातें किसी दुःखी हृदय से निकल रही हैं । वह लिखता है कि 
राजा मानसिह रोहतास के किले से चलकर दरबार में सेवा में 
उपस्थित हुआ । रोहतास का किला पदने के प्रदेश में स्थित है । 
जब छः सात आज्ञापत्र जा चुके हैं, तव आया है। वह भी खान 
आजम की तरह इस साम्राज्य के पुराने पापियों में से एक है। 
जो कुछ उन्होंने मेरे साथ किया और जो कुछ मेंने इन लोगों के 

साथ किया, वह भेद जाननेबाला इंश्वर ही जानता है। और 
कोई किसी के साथ इस प्रकार निवाह नहीं कर सकता | 
राजा ने नर और मादा सो हाथी भेंट किए। पर उनसे एक 
हाथी में भी कोई ऐसी बात नहीं थी कि वह खास € बादशाही ) 
हाथियों में सम्मिलित किया जा सकता । बह मेरे पिता के बनाए 
हुए नवयुयकों में से है । उसके अपराधों का मेने उसके सामने 
कुछ भी उल्लेख नहीं किया ओर राजोंचित कृपाओं से उसे 
सम्मानित किया । पूरे दो महीने के बाद फिर लिखता है कि एक 
घोड़ा मेरे ओर सब घोड़ों का सरदार था। वह मेने कृपा की 
दृष्टि से मानसिह को प्रदान किया । यह घोड़ा कई ओर घोड़ों के 
साथ ओर अच्छे-अच्छे उपहारों के साथ शाह अब्बास ने मनो- 
चहरखों के दूतत्व में स्वर्गीय पूज्य पिता जी ( अकबर ) को भेजा 
था । मनोचहर उक्त शाह का विश्वसनीय दास है। जब मेंने 
यह घोड़ा प्रदान किया, तब मानसिह मारे असन्नता के इस ग्रकार 
लोटा जाता था कि यदि में उसे कोई साम्राज्य दे देता, तो पता 
नहीं कि वह इतना प्रसन्न होता यान होता। जब यह घोड़ा आया 
था, तब तीन चार बरस का था । भारत में आकर ही यह बड़ा हुआ 
था ओर यहीं इसमें सब गुण प्रकट हुए थे। दरबार में रहनेवाले 
सभी मुगल ओर राजपूत सेवकों ने एक स्वर से यह निवेदन किया कि 
ऐसा घोड़ कभी इरान से मारत:में नहीं आया था। जब पूज्य पिता 
जी भाई दानियाल को खानदेश और दक्खिन का सूबा प्रदान कर के 
आगरे की ओर लोटने लगे, तब उन्होंने प्रेम की दृष्टि से उससे कहा 
था कि तुमे जो चीज बहुत पसन्द हो, वह झुक से मॉँग । उसने 
अवसर पाकर यह घोड़ा मॉगा । इसी कारण उसे दे दिया था । 


ली 


आजाद कहता है कि भला बीस बरस के बुड़े घोड़े पर क्या प्रसन्न 
होना था ! यह कहो कि समय को देखते थे, आदमी को पहचानते 
थे ओर थे मसखरे । क्‍या यह ओर क्या खानखानाँ, मस्त को 
पागल बनाते थे । बुड़े हुए तो हो जाये, पर तबीयत की शोखी 
तो नहीं जा सकती। अकबर के शासन-काल में बुद्धिमत्ता, साहस, 
होसले ओर जान निछावर करने का समय था। उसे ये लोग 
इन्हीं बातों से प्रसन्न करते थे। जब इसे देखा कि यह इस ढव 
का नहीं है, तो इसे दूसरे ढब से नरम कर लिया । 

बादशाह के खानजहों आदि अमीर दक्खिन से अपनी कार- 
गुजारियाँ दिखला रहे थे । उनका साहस और योग्यता अवश्य 
यह चाहती होगी कि हम भी मैदान में चलकर अपने गुण दिख- 
लावें; और जान निछावर करने की आदत ने इसमें ओर भी 
उत्तेजना दी होगी । लेकिन खुसरो के कारण सामला कुछ नाजुक 
हो रहा था। इसलिये वह पहले अपनी जन्मभूमि को गया और 
वहाँ अपने पुराने कमचारियों से परामश, करके जहॉगीर से 
निवेदन किया और अपने लश्कर सहित “दक्खिन पहुँचा। दो 
बरस तक वहाँ रहा; और सन्‌ १०२३ हि० में वहीं से परलोक 
सिधारा । उसके लड़कों में से केवल एक भावसिंह जीता बचा 
था। जहॉगीर ने इस अवसर पर स्वयं लिखा है कि पूज्य पिता 
जी के अच्छे-अच्छे अमीरों और सहायकों मे से मेंने दरबार के 
अनेक सेवकों को एक-एक करके दक्खिन में काम करने के लिये 
भेजा था। वह भी इन दिनों वहीं सेवा कर रहा था | वहीं मर 
गया । मिरजा भावसिह उसका सुयोग्य पुत्र था। मेंने बुला भेजा । 
जिस समय में युवराज था, उस समय वह मेरी सेवा अधिक से. 

भी अधिक किया करता था | हिन्दुओं की प्रथा के अनुसार 
जगतसिह के लड़के महासिंह को रियासत मिली थी, क्‍योंकि 
वही सब भाइयों में बड़ा था | वह राजा के जीवन-काल में ही मर 
गया था। परन्तु मेने इस बात का विचार न किया । भावसिह 
की मिरजा राजा की उपाधि देकर चार-हजारी जाव ओर तीन सो 
सवार के मनन्‍्सव से सम्मानित किया । आमेर का इलाका उसे 
अदान किया। वहीं उसके बाप-दादा की जन्मभूमि है। इस 
विचार से कि महासिह भी प्रसन्न रहे, उसका मन रखने के 
लिये उसके पुराने मन्सब पर पॉच सदी बढ़ाकर गढ़ का देश 
उसे पुरस्कार में दिया । रब 

जो लोग वास्तविक बाते न जानते होगे, वे यह वर्णन पढ़कर 
चट बोल उठेंगे कि जहॉगीर के शासन-काल में उसने कुछ भी 
उन्नति नहीं की । परन्तु जाननेबाले लोग जानते है कि उसका 
मामला केसा पेचीला था । बल्कि उसकी बुद्धिमत्ता और उत्तम 
आचरण हजार प्रशंसा के योग्य है। चारों ओर चढ़ाइयॉ और 
लड़ाई-मगड़े हो रहे थे । परन्तु बह किसी विपत्ति की ऋषट मे 
नहीं आया। उसने अपनी ग्रतिष्ठापूण अवस्था का ग्रतिष्ठापूजक 
अन्त किया । खानखानोँं और मिरजा अजीज कोका आरम्म से 
ही उन्नति के क्षेत्र में इसके साथ घोड़े दौड़ाते थे। उनकी अवस्था 
की इसकी अवस्था से तुलना करके देखो । जहाँगीर के शासन- 
काल में उन लोगों ने केसी केसी विपत्तियों सही । पर इसके 
आचरण और गति से एक विशेष सिद्धान्त था, जिसने इसे 
कुशलपूवक क्षेत्र के माग से उद्दिष्ट स्थान तक पहुँचाया । प्रतिष्ठा 
ओर सम्मान की जो पगड़ी अकबर ने अपने हाथ से इसके 

सिर पर बॉबी थी, उसे दोनों हाथ से पकड़े हुए यह बहुत ही 
सुख ओर शान्ति से निकल गया । 

इसने देशों पर विजय प्राप्त करने ओर उनका शासन तथा 
रक्ता करने के सभी गुणों मे अपना पूरा-पूरा अंश प्राप्त किया 
था। यह जिधर लश्कर छे गया, उधर ही इसे सफलता हुई । 
काबुल में आज तक बच्चा-बच्चा उसका नाम जानता है। उसके 
सम्बन्ध की कहावत आज तक लोगो की जबानों पर हैं। इसने 
पूव मे अकबर के शासन का धौंसा समुद्र के किनारे तक जा 
बजाया । बंगाल मे इसने अपने उत्तम शील ओर गशणणों के ऐसे 
अच्छे बाग लगाए है जो आज तक हरे-भरे है । उसकी विशाल- 
हृदयता ओर उदारता के स्रोत अब तक लोगों की जबानो पर 
प्रवाहित हो रहे है; ओर आशा है कि बहुत दिनों तक यों ही 
बने रहेंगे। उसकी मसाट की सरकार में सो हाथी फीलखाने में 
भूमते थे । बीस हजार अच्छे अच्छे सैनिक और योद्धा उसके 
निजी सेवक थे। उसके लश्कर के साथ बड़े-बड़े विश्वसनीय 
सरदारों, ठाकुरों ओर अच्छे-अच्छे अमीरों की सवारियों बराबर 
अमीरी ठाठ से निकलती थी। सभी सेनिको के लिये अच्छे 
वतन नियत थे ओर वे सब प्रकार से सुखी तथा सम्पन्न थे । 
प्रत्येक गुण और कला के पूण ज्ञाता उसके राजसी दरबार मे 
सदा उपस्थित रहते थे और प्रतिष्ठापूवकक, सुखी और सम्पन्न 
रहते थे । 

इतना सब कुछ होने पर भी उसका स्वभाव बहुत अच्छा 
ओर मिलनसार था ओर वह सदा प्रसन्न-चित्त रहता था। जहाँ 
दृकहीं जल से में बैठता था, अपने भाषण को नम्नता ओर सरों के 

आदर-सत्कार से रेंग देता था। जब दक्खिन में युद्ध करने के 
लिये गया था, तक खानजहों लोधी सेनापति था। उस समय 
वहाँ ऐसे पन्‍न्द्रह पंज-हजारी अमीर उपस्थित थे, जिन्हें बादशाह 
की ओर से झंडा ओर नगाड़ा आदि मिला हुआ था। उनसे 
खानखानों , स्वयं राजा मानसिह, आसफखों ओर शरीफर्खों अमीर 
उल्‌ उमरा आदि सम्मिलित थे। चार-हजारी से पाँच-सदी तक 
एक हजार मन्सव॒दार सेनाएँ लिए हुए ओर कमर वाधे हुए 
उपस्थित थे । बालाघाट नामक स्थान पर बादशाही लश्कर पर 
वहुत बड़ी विपत्ति आई । देश में अकाल पड़ गया। रास्ते भी 
वहुत खराब थे, इसलिये रसद का आना बन्द होने लगा | 
अमीर लोग नित्य एकत्र होकर परामश के लिये सभाएँ करते 
थे; पर कोई उपाय ठीक बैठता हुआ दिखाई नहीं देता था । 
एक दिन मानसिह ने भरी सभा में खड़े होकर कहा कि यदि में 
मुसलमान होता, तो दिन-रात से एक समय आप सब सज्जनों के 
साथ बैठकर भोजन किया करता । अब तो दाढ़ी सफेद हो गई 
है, इसलिये कुछ कहना उचित नहीं है । एक पान है । आप सब 
सज्जन स्वीकृत कर । सब से पहले खानजहाँ ने उनका मन रखा 
ओर सान का पान सममकर सब लोगों ने उसे स्वीकृत कर 
लिया । पंज-हजारी से लेकर सदी तक के सभी मन्सबदारों के 
यहाँ उनकी मयादा और पद के अनुसार नगद और भोजन के 
लिये सब आवश्यक सामग्री हर आदमी की सरकार में पहुँच 
जाया करती थी । हर थेले और खरीते पर उस मनन्‍्सबदार का 
नाम लिखा हुआ होता था। तीन चार महीने तक यह क्रम 
वराबर चलता रहा । एक दिन भी नागा नहीं हुआ । बनजारों ने 

रसद का ताता लगा दिया। लश्कर के बाजार में हर चीज के 
ढेर पढ़े रहते थे; और चीजों का जो भाव आमेर म॑ था, वही 
यहाँ भी था। एक समय का भोजन भी सबको मिलता था | 
उसकी कुँवर नाम की रानी बहुत ही बुद्धिमतती थी और सब 
वातों की बहुत अच्छी व्यवस्था करती थी । वह घर में बैठी रहती 
थी और सब वातों का बराबर प्रबन्ध किया करती थी। यहाँ 
तक कि कूच में और ठहरने के स्थानों पर मुसलमानों को 
सनानागार और मसजिद के ढंग के खेमे भी तैयार मिलते थे । 

उत्तम शील और आचरणवाला यह राजा सदा प्रफुद्धित 
ओर प्रसन्न रहता था। एक बार दरबार में एक सैयद साहब 
किसी ब्राह्मण से उल्लक पड़े । अन्त में उन्होने कहा कि जो कुछ 
राजा साहब कह दें, वही ठीक माना जाय। राजा ने कहा कि 
मुझ मे इतना ज्ञान नहीं है जो मे ऐसे विषयों में बात-चीत कर 
सकूँ । पर हा, एक बात देखता हूँ कि हिन्दुओं में कोई केसा 
ही गुणवान्‌ , पंडित, ज्ञानी, ध्यानी या साधु जब मर गया तो जल 
गया । उसकी राख उड़ गई । रात के समय वहाँ जाओ तो भूत- 
प्रेत का भय है| इस्लाम मे जिस नगर बल्कि गाँव सें जाओ, 
अनेक पूज्य बुद्ध पड़े सोते हैं। दीपक जलते हैं। फूल महक 
रहे हैं। चढ़ावे चढ़ते हैं और लोग उनके व्यक्तित्व से लाभ 
उठाते है । 

एक दिन ये ओर खानखानों बेठे हुए शवरंज या चोपड़ खैल 
रहे थे । शर्त यह हुई कि जो हारे, वह जीतनेवाले के कहने के 
अनुसार एक पशु की बोली बोले | खानखानोँ की बाजी दबने 
लगी । मानसिंह ने हँसना आरम्भ किया । कहा कि में तो बिल्ली 

की बोली बुलवाऊंगा। खानखानाँ साहस करते गए । अन्त में 
चार पॉच चालों के उपरान्त निराश हो गए। पर वे बड़े चाल- 
वाज थे । उन्होने घबरा कर उठना चाहा। कहा कि ओहो ! में 
तो बिलकुल भूल ही गया था। बहुत अच्छा हुआ कि इस समय 
स्मरण आ गया। मानसिह ने कहा--आप कहाँ चले ? उन्होंने 
कहा--वादशाह सलामत ने एक काम के लिये मुझे आज्ञा दी थी । 
वह वात अभी इसी समय मुझे याद आई। में जाकर जल्‍दी 
उसका प्रबन्ध करता हैँ । राजा ने कहा--नहीं, ऐसा नहीं हो 
सकता । खानखानों बोले--मे अभी आता हैँ | राजा ने उनका 
पह्मा पकड़ लिया ओर कहा--बहुत अच्छी बात है । आप बिल्ली 
की बोली बोल लीजिए और फिर चले जाइए । उन्होंने कहा-- 
आप मेरा पल्ा छोड़ दीजिए | मे आयम्‌ । मे आयम्‌ । में आयम'। 
(अथात्‌ मे आता हूँ। में आता हूँ। मैं आता हूँ । ) ( इस 
प्रकार फारसी भाषा में अपनी बात भी कह दी ओर बिल्ली की 
बोली म्यॉव की नकल भी कर दी । ) वह भी हँस पड़े । ये भी 
हँस पड़े । वाह, क्या बात है ! अपनी बात भी कह दी और 
विपक्षी की बात भी पूरी कर दी । 

मानसिह सदा साधुओं ओर त्यागियों आदि की सेवा में जाया 
करता था । इस विषय में बह हिन्दू ओर मुसलमान में किसी 
प्रकार का भेद-भाव नहीं रखता था। बंगाल की यात्रा में एक 
स्थान पर शाह दौलत नामक फकीर के गुणों और योग्यताओं 
की प्रशंसा सुनी । जाकर उनकी सेवा में उपस्थित हुआ । वे भी 
उसकी पवित्र ओर बुद्धिमत्ता-पूर्ण वातों से बहुत प्रसन्न हुए । उन्होंने 
कहा--मानसिह, तुम मुसलमान क्‍यों नहीं हो जाते ? सान- 

सिह ने मुस्कराकर कुरान की एक आयत पढ़ी जिसका 
आशय यह है कि यह (धम ) इंश्वर की की हुई मोहर है। 
इसे मनुष्य केसे तोड़ सकता है ? यदि तोड़े तो उसका अना- 
दर होता है । 

मानसिह के सम्बन्ध सें यह दुःख वास्तव से नहीं भूलता 
कि जहाँगीर के शासन-काल मे आकर सेनापतित्व और देशों 
पर विजय प्राप्त करने की योग्यता मुरका कर रह गई । शराबी- 
कबाबी बादशाह ने उसकी कुछ परवाह नहीं की, बल्कि उसकी 
ओर से खटकता रहा। शुणम्राहक वही मरनेवाला था, जिसने 
उसकी योग्यता ओर शुणों को छोटी अवस्था से ही पालकर 
पृणंता के बहुत ऊंचे पद पर पहुँचाया था। वह यदि जीवित 
रहता तो इश्वर जाने इसकी तलवार से अपने पृवजों के देश 
क पहाड़ों को टकराता या समुद्र में फिरंगियों का बल वोड़ता । 
अकबर सदा खानखानों को मिरजा खाँ, खान आजस को मिरजा 
अजीज ओर मानसिह को मिरजा राजा कहा करता था। घर 
की रीत-रस्मों और दूसरी सभी बातों मे उसके साथ पुत्रो का 
सा व्यवहार होता था । विशेषतः अन्‍न्तःपुर के सब कार-बार, 
यात्रा के समय उसका सारा प्रबन्ध राजा भगवानदास के ही 
हाथ में रहता था। मरियम मकानी तक की सवारी होती तो 
राजा साहब साथ रहते थे। इससे अधिक और क्या विश्वास 
हो सकता है | बहुत ही पवित्र समय था और बहुत ही पवित्र 
हृदय थे। देखो उनके परिणाम भी केसे शुभ और पवित्र 
निकलते थे । 

मानसिह के जीवन-चरित्र से इस वर्णन पर फूल बंरसाने 

चाहिएँ कि उसने और उसके सारे बंश ने अपनी सब बातों को 
अकवर की इच्छा और प्रसन्नता पर निछावर कर दिया था। 
पर फिर भी धम के विषय में अपनी बात कभी हाथ से जाने 
नहों दी । जिन दिनों अकबर के चलाए हुए दीन इलाही अकबर- 
शाहदी का जोर हुआ और अब्बुलफजल उसके खलीफा हुए, तब 
“नो बीरबल आह्यण कहलाते थे, उन्होने शिष्यता के क्रम में चौथा 
स्थान ग्राप्त किया था परन्तु मानसिंह गम्मीरता ओर बुद्धिमता 
के बिन्दु से वाल वराबर भी नहीं हटा । एक बार की बात है 
कि रात के समय साम्राज्य की कुछ विकट समस्याओं पर विचार 
करने के लिये मन्त्रणा सभा हो रही थी। इनको हाजीपुर पटना 
जागीर में प्रदान किया गया। इसके बाद एकान्त की सभा 
होने लगी । खानखानाँ भी उपस्थित थे। अकबर मानसिह को 
टटोलने लगे कि देखूँ , यह भी मेरे शिष्यों ओर अनुयायियों में 
आता है या नहीं । बात-चीत का क्रम इस प्रकार छिड़ा कि 
जब तक वह चार बातें नहीं होती, तब तक पूर्ण प्रम नहीं होता । 
सिपाही राजपूत ने स्पष्ट भाव और निःसंकोच रूप से उत्तर दिया 
कि हुजूर, यदि शिष्यता से प्राण निछावर करने का अभिप्राय 
है तों आप देखते हैं कि हम अपनी जान हथेली पर रखे हुए 
है। इसमें परीक्षा की कोई आवश्यकता नहीं । यदि इसका अभि- 
प्राय कुछ और है और हुजूर का आशय घम से है तो में हिन्दू 
हूँ। यदि आपकी आज्ञा हो तो मुसलमान हो जाऊँ। और सागे 
में नहीं जानता कि कोन सा है जो में ग्रहण करूँ। अकबर भी 
टाल गए। ओर हम तो कहते हैं कि वास्तविक बात यही है 
कि जो आदमी अपने धर्म का पक्का और पूरा होगा, वही निष्ठा 

ओर प्रेम-सम्बन्ध में भी पूरा होगा । निष्ठा और प्रेम की हृढ़ता 
ही प्रत्येक धर्म का मूल है। भला संसार में कौन सा ऐसा धर्म 
है जिसने निछा और प्रेम-भाव को बुरा सममा होगा ! जो अच्छी 
बातें हैं, वे सभी धर्मों में अच्छी मानी गई है और उनका पालन 
करने पर सभी में जोर दिया गया है। यदि किसी धर्म के 
अनुयायी उन बातों का पालन न करें तो इसमे उस धर्म का कोई 
दोष नहीं है । हो उन घम-अ्रष्ट लोगों का अवश्य (दीप हे । 
यह चुटकुला भी लिखने के योग्य है कि राजा की १५ सो 
रानियाँ थीं ओर उनमें से हर एक के गर्भ से एक-एक दो-डो 
सन्‍्तानें उत्पन्न हुई थोी। हाँ, वीर ऐसे ही होते है। पर दुःख 
है कि वे कोंपलें टहनी से निकलती गई और जलती गई । कुछ 
ही बच्चे ऐसे थे जो युवावस्था तक पहुँचे और दुःख है कि वे भी 
इसके सामने ही चले गए। एक भावसिंह को जीता छोड़ गया 
था। पर वह भी शराब की भेंट हुएण। जब राजा साहब का 
स्वग॒वास हुआ, तब साठ रानियों ने सती होकर परलोक-गमन में 
उनका साथ दिया था 
जिस भूमि पर ताजगंज का रौजा है, वह राजा मानसिह 
की थी। मैने आगरे से जाकर पूछा तो पता चला कि अब भी 
उसके आस-पास कुछ बोधे ऐसी भूमि है जो जयपुर के राजा 
के नाम लिखी चली आती है । जयपुर के महाराज सवाई के 
कमचारी उसपर अपना अधिकार रखने में अपना गौरव 
समभते हैं । 
सुक्ष्मदर्शिता-- एक फकोर ने एक बीघा भर जमीन के 
लिये अकबर के दरबार में प्राथना की। वहाँ सेकड़ो हजारों 

बीघे की भी कोई बड़ी विसात नहीं थी । भूमि प्रदान कर दी गईं ।' 
उसकी सनद पर सभी अमीरो के कार्यालयों से हस्ताक्षर होते 
चले आए । जब वह कागज मानसिह के सामने आया, तब 
उन्होंने उसपर लिख दिया कि काश्मीर की भूमि को छोड़कर, 
जहाँ केसर उत्पन्न होता है। जब उस फकीर ने यह लिखा देखा, 
तब वह सनद फक कर चला गया। बोला कि अब मुझे क्‍या 
करना है | यदि साधारण वीघा भर जमीन ही छनी होती तो जहाँ 
चाहता, वही बैठ जाता । इंश्वर का ज्षेत्र विस्तृत पड़ा है। कुछ 
अन्वेषकों से यह भी पता चला कि यह काम टोडरमल ने 
किया था। 

मेरे मित्रो, यदि इस समय हिन्दुओं और मुसलमानों के 
लिये कोई ऐसा शासन है जिसका अनुकरण देश के कल्याण, 
लोकहित, बल्कि भिन्न-भिन्न विरोधी धर्मों मे प्रेम ओर एकता 
उत्पन्न करने के लिये आवश्यक है, तो वह अकबर का शासन 
है। इस निरुपम ओर शुभ शासन काल में मुसलमानों में नेता 
ओर मागदश्शक अकबर ओर, हिन्दुओं मे राजा मानसिह हैं। 
कहाँ हैं वे संकुचित विचारवाले और संकुचित हृदयवाले जिन्होंने 
इस समय सबसे बड़ी देशहितैषिता इसी में निश्चित की है कि 
दोनों धमंवालो को आपस में लड़ाया करें और हृदयों में ढष 
ओर शत्रुता की आग सुलगाया कर । इस समय की सभाओं 
ओर समाजो के प्रभाव-शुन्य भाषणों आदि से कुछ भी लाभ 
नहीं हो सकता । जो बात हृदय से नहीं निकलती, वह हृदय पर 
प्रभाव भी नहीं डाल सकती | तुम अकबर के समय के इन पवित्र- 
हृदय लोगो के वणनों पर विचार करों और इन्हीं को अपना 


[ २१९ | 


मागदशक बनाओ । अकबर और मानसिह ऐसे व्यक्ति है कि 
यदि इनकी मूत्तियाँ बनवा कर हर जातीय सभा की उनसे शोभा 
बढ़ाई जाय, तो दोनों दलों में एकता उत्पन्न होने का यह एक 
अच्छा उपाय है | विशेष ध्यान देने की बात यह है कि सानसिंह 
ने यह मेल अपने धरम को पूरी तरह से बनाए रखकर स्थापित 
किया । यही वह गुण है जो हमारे हृदय में मानसिंह का बहुत 
अधिक आदर ओर प्रतिष्ठा स्थापित करता है। भला वह क्‍या 
धार्मिकता है जिससे दूसरो के हृदय को दुःख पहुँचता हो ! 
मुसलमानों और हिन्दुओ के धर्मों में हजारो ऐसी बातें हैं जिन्हे 
दोनों ही पक्ष उत्तम सममते हैं। अतः धार्मिक बनने के लिये 
ऐसी ही बातों का पालन करना चाहिए । राजा मानसिंह ! नेतिक 
इतिहास में तुम्हारा नाम सुनहछे अक्षरों में प्रलय काल तक प्रका- 
शित रहेगा। नीति और धमम के सम्बन्ध में निष्पक्षता तुम्हारे 
शुभ नाम पर सदा फूल और मोती वरसावेगी । तुम्हारा सिर ऐसे 
फूलों के हारों से सजा है जिनकी सुगन्ध ग्रलय काल तक सारे 
संसार के दिमाग को सुगन्धित रखेगी । 
आर न 
मिरजञा अब्दुलरहीम खानखानों 

“सन्‌ ९६४ हि० में बेस्‍्मखों का बुढ़ापा प्रताप के योवन में 
लहलहा रहा था| हेमूँवाले युद्ध में विजय प्राप्त कर ली थी। 
अकबर शिकार खेलते हुए लाहौर चले आते थे | बुलबुल के 
गीत के सुरों में किसी ने कहा कि बुढ़ापे के बाग में रंगीन फूल 
शुभ हो । विजय की प्रसन्नता में यह शुभ समाचार एक शकुन 
सा जान पड़ा; इसलिये बादशाह ने जशन किया, वजीर ने खजाने 


 ररक 


छुटाए ओर अपने-परायों को पुरस्कार आदि से मालामाल कर 
दिया । बैरमखों को तो सारा संसार जानता है। अब माँ के वंश 
का हाल भी जान लो जो जमालखाँ मेवाती की कन्या और हसन- 
खाँ मेवाती की भतीजी थी। उसकी बड़ी बहन बादशाह के महल 
में थी और छोटी वजीर के अन्तःपुर में । मौसा बादशाह ने 
स्वर्य उसका नाम अब्दुलरहीस रखा । इस शुभ पुत्र का जन्म 
इसी लाहोर नगर में हुआ था । 

यह फूल ग्रायः तीन वष तक लाड-प्यार और वैभव की हवा 
में प्रताप की ओस से खिला ओर हरा रहा। अचानक पतमड़ 
की नहूसत ऐसी बगूला बनकर लिपटी कि उसके उपवन को जड़ 
से उखाड़ कर फंक दिया और घास-फूस की तरह बहुत दिनों 
तक इधर-उधर होती रही । कोई नहीं जानता था कि कही इसका 
ठिकाना भी लगेगा या नहीं। हम कागजों के देखनेबाले तरस 
खाते है । फिर भला उसके सम्बन्धियों और शुभचिन्तक सेवकों 
की कया दशा हुईं होगी ! जब वे उसकी और अपनी दशा का 
स्मरण करते होंगे, तब उनकी छाती पर सॉप लोट जाते होंगे कि 
क्या था ओर क्या हो गया । पर वास्तविक बात यह है कि इसी 
प्रकार लोग ऊँचे से नीचे गिरते है । यह गिरना उस समय होता 
है जब वे इतनी ऊँचाई पर पहुँचते है कि देखनेवाले आश्चर्य करके 
कहते हैं कि यह तारा कहों से निकल आया । 

चाहे इश्वर घी से तर श्रास दे और चाहे टुकड़ा, पर पिता 





& अकबरनाम में तो यही लिखा दै। पर आइचय है कि मआसिर 
उल्ूू उमर! में लिखा है कि बड़ी बहन हुमायूँ को ब्याद्दी गई थी। 

का हाथ बच्चे के पोषण का चमचा बल्कि उसके भाग्य का मूल 
सूत्र होता है। जब बैरमखों के प्रताप ने मुँह फेरा, उसके ग्रति- 
इन्द्रियों की बातों में आकर अकबर दिछी मे आ बैठा, तब 
बैरमखों आगरे में रह गए । यहीं से दुर्भाग्य का आरम्भ सम- 
भना चाहिए । दशा यह थी कि साथी साथ छोड़कर दिल्‍ली चले 
जाते हैं। निवेदनपत्र जाते है तो उलटे उत्तर आते हैं। जब 
निवेदल आदि करने के लिये वकील पहुँचता है, तो वह केद कर 
लिया जाता है। दरबार के ढंग बेढब हो रहे हैं। जो समाचार 
आता है, वह विकट ओर भीषण । बेचारा निर्दोष बच्चा इन भेदों 
को न समझता होगा। पर इतना तो अवश्य देखता होगा कि 
पिता की मजलिस में वह रोनक नहीं है। वह अमीरों और दर- 
वारियों की भीड़-भाड़ कया हो गई ? पिता किस चिन्ता में है कि 
मेरी ओर देखता भी नहीं ? 

वेचारा बेरमखोँ क्‍या करे ! कभी बंगाल जाने का विचार 
करता है ओर कभी हज जाने के विचार से शुजरात की ओर 
बढ़ने का । पर उधर माग नहीं पाता । राजपूताने की ओर बढ़ता 
है। कुछ दिनों तक इधर-उधर घूमता है। अन्त में पंजाब जाता 
है। कच्चा साथ ठहरा। अपने आपको और अपनी दशा को 
संभाले कि बाल-बच्चों को । “अन्त में अन्तःपुर के लोगों और 
जवाहिरखों ने तोशाखाने आदि बहुत से सामान और आवश्यक 
पदार्थों को भटिडे में छोड़ा और आप पंजाब आया । मटिडे का 
हाकिम उसी के नमक से पत्ना था। वह मिट्टी में से उठाया हुआ, 
हाथों का पाला हुआ, छोटे से बड़ा करके शासन तक पहुँचाया 
हुआ । उसने भी सम्पत्ति ओर बाल-बच्चों को अपने अधिकार में 

पाकर दरबार में भेज दिया । दिल्ली में आकर सब केद हो गए। 
सब सामान बादशाही खजाने में रख दिया गया। वह तीन चार 
बरस का वच्चा, नित्य की परेशानी, सब वस्तुओं के अभाव, घर- 
वालो के इधर-उधर मारे-मारे फिरने से ओर नित्य नए-नए नगर 
ओर नए-नए जंगल देख कर चकित होता होगा कि यह क्‍या 
दशा है और हम कहा है ! मेरी हवा खाने की सवारियों ओर 
सब लोगो की सहानुभूति और प्रेम आदि में क्‍यों अन्तर आ 
गया। जो लोग मुझे हाथो की जगह आंखों पर लेते थे, थे सब 
क्या हो गए ९ 

ओर उस दशा के चित्र से तो रोंगटे खड़े होते है. कि पिता 
द्रवार से बिंदा होकर हज करने चला गया। गुजरात-पटन पर 
डेरे हैं। अभी सूरज भकलकता है। सन्ध्या होना ही चाहती है । 
लोग सोच यह रहे थे कि अब खानखानों आता होगा । इतने मे 
समाचार आया कि वह तो मारा गया। उसके मरते ही सेना में 
हलचल मच गई। पल के पल में अफगानों ने घर-बार छूट 
लिया | कोई गठरी लिए जाता है, तो कोई सन्दूक लिए जाता 
है। किसी ने मसनद घसीट ली, कोई बिछोना ले चला । उस 
बेचारे मुरदे के कपड़े तक उतार लिए। बिना प्राणों की लाश को 
कफन कोन पहनावे, जहों अपने ही ग्राणों का ध्यान नहीं है । 
वह तीन बरस को जान, भला क्या करता होगा ! माँ की गोद 
में दबक जाता होगा । डरता होगा और दाई के पास छिप जाता 
होगा । अब वह बेचारियाँ इसे कहाँ छिपा लें ? उन्‍हें आप ही 
छिपने को जगह नहीं | इश्वर तू ही रक्षक है। विलक्षण समय 
होगा । वह रात भी ग्रलय की रात रही होगी। दिन चढ़ा तो 

-बह भी हशर या अन्तिम विचार का । "सुहम्मद अमीन दीवाना 
ओर जम्बूर आदि लश्करों को लड़ानेवाले थे । उस समय कुछ 
न बन आई थी । फिर भी वे लोग हजार बार धन्य हैं कि उन्होंने 
छ॒टे हुए दल को समेटा है ओर उड़े हुए अहमदाबाद चले जाते 
हैं । अवसर पाते हैं तो पलट कर एक हाथ मारते जाते हैं । 

उस समय इन टूटे हुए पेरोंवाली ख्ियो को, जिनमें सलीमा 
सुलवान बेगम और यह तीन बरस का बच्चा भी सम्मिलित है, 
ले निकलना ही बहुत है। छुटेरों ने अभी तक पीछा नही छोड़ा । 
पीछे-पीछे छूटते-मारते चले आते हैं। बेचारा निर्दोष बच्चा सहमा 

हुआ इधर-उधर देखता है ओर रह' जाता है | कौन दिलासा दे ९ 
ओर यदि कोई दिलासा दे भी तो उससे होता क्या है ! हे इंश्वर, 
ऐसा समय तुम शत्रुकोी भी मत देना । 

इन विपत्ति के मारे हुए लोगों ने लड़ते-लड़ते अहमदाबाद में 
जाकर दम लिया । कई दिनों बाद गए हुए होश-हवास ठिकाने 
आए । परामश करके यह निश्चित किया गया कि दरबार के 
सिवा और कहीं शरण नहीं है। फिर चलना चाहिए। चार 
महीने के बाद आवश्यक सामग्री एकत्र करके प्रस्थान किया । 
यहाँ भी समाचार पहुँच गया था । चगताई उदारता और अकबरी 
क्षमा की नदी में लहर आई । इनके लिये आज्ञापत्र भेजा। 
खानखानों के मरने का शोक ओर इनके तबाह होने का दुःख था । 
साथ ही बड़े दिलासे ओर सान्तव्वना के साथ लिखा था कि 
अब्दुल्रहीम को तसल्ली दो; और बहुत खबरदारी ओर सतकता 
के साथ लेकर दरबार में उपस्थित हो | चित्त को शान्त और 
धीर करनेवाला यह जन्तर उन्हें जालोर नामक स्थान में मिला 

था । वड़ा सहारा हो गया | हिम्मत बँध गई और बादशाह की 
सेवा में उपस्थित हुए । 

इस दल के वास्ते वह समय बहुत ही निराशा और आश्रय 
का हुआ होगा, जिस समय बाबा जम्बूर विपत्ति के मारे हुए इन 
सब लोगों को लेकर आगरे पहुँचे होगे। ख्रियो को महल में 
उतारा होगा। इस अनाथ बच्चे को, जिसका पिता किसी दिन 
दरवार का मालिक था, बादशाह के सामने लाकर छोड़ दिया 
होगा । अन्द्र भग्न-हृदय स्त्रियों के मन मे धुकुड़-पुकुड़ हो रही 
होगी। बाहर उसके पुराने नमक खानेवाले ईश्वर से प्राथनाएँ 
करते होंगे। कहते होंगे कि हे इश्वर, इसके पिता ने दरबार की 
जो-जो सेवाएँ की है, उन्हे तू बादशाह की दृष्टि से ला। अन्त 
समय में इसके बाप ने जो कुछ किया है, वह इस समय भुला 
दे, जिसमे बादशाह इस निर्दोष बच्चे पर ओर हम लोगों की दशा 
पर दया करें। हे इश्वर, सारा दरबार शत्रुओ से भराहै। इस 
विना बाप के बच्चे का कोई नहीं है। हमारे जीवन और भविष्य 
के कल्याण का सहारा कौन है। अगर है तो इसी बच्चे की जान 
है। तू ही इसे उन्नति के शिखर पर बढ़ावेगा ओर तू ही इस 
बेल को मंडे चढ़ावेगा । 

चगताई वंश में इन थोड़े से बादशाहों की बातें क्षमा-प्रदान 
के विषय में बहुत प्रशंसा के योग्य हैं। यदि शत्रु भी सामने 
आता था, तो आँख भमक जाती थी। बल्कि उसकी जगह 
स्वयं लब्नित हो जाते थे। उसके अपराधों की कोई चर्चा ही 
नहों होती थी । भला यह तो अबोध बच्चा था और वह भी 
वैरम का लड़का | “ जिस समय लोग उसे सामने लाए, उस 

समय अकबर की आँखों में आँसू भर आए। गोद में उठा 
लिया । उसके नोकरों के लिये वृत्तियाँ और वेतन यथेष्ट नियत 
किए और कहा कि इसके सामने कोई खान बाबा की चर्चा न 
किया करे । बच्चा है, मन में बहुत दुःखी होगा । बाबा जम्बूर ने 
कहा कि हुजूर, ये बार-बार पूछते हैं, रात के समय चौंक उठते 
हैं । कहते है कि कहाँ गए । अब तक क्यों नहीं आए । अकबर 
ने कहा कि कह दिया करो कि हज करने गए हैं। ईश्वर के 
घर में पहुँच गए । बच्चा है| बातों में बहला लिया करो। देखो, 
इसे सब प्रकार से प्रसन्न रखो । इसे यह पता न लगे कि खान 
बावा सिर पर नहीं हैं । “बाबा जम्बूर, यह हमारा बेटा है। इसे 
हमारी दृष्टि के सामने रखा करो । 

सन्‌ ९६९ हि० में जब यह दया का पात्र बालक अकबर 
के दरबार में पहुँचा था, उस समय इसके पिता के घोर शत्रु 
साम्राज्य के स्तम्भ हो रहे थे । या तो स्वयं वे लोग और उनकी 
खुशामद करनेवाले सदा अकबर की सेवा में उपस्थित रहा करते 
थे । प्रायः ऐसी ही बातें छिड़ा करती थीं जिनसे बैरमर्तों की 
बातें अकबर को स्मरण हो आवें ओर उसका मन इन लोगों 
की ओर से खटक जाय । उनमें से अनेक लोग तो ऐसे भी थे 
जो खुल्लम खुल्ला सममाते थे। पर अकबर का हृदय शुद्ध 
था ओर इस बालक का ग्रताप था जिससे कुछ भी नहीं होता 
था। बल्कि दूसरे लोगों के मन में भी इन बातों से दया 
उत्पन्न होती थी “अकबर उसे मिरजा खाँ कहा करता था;' 
ओर आरम्भिक वर्णन में इतिहास-छेखक इसे प्रायः मिरजा खाँ 
ही लिखते हें । 

१५ 

यह होनहार बालक अकबर की छाया में पलने ओर बढ़ने 
लगा । वड़ा होकर यह ऐसा निकला कि इतिहास-लेखक इसकी 
विद्या सम्बन्धी योग्यता की साज्ञी देते हैं। बल्कि इसकी विद्वत्ता 
से बढ़कर वे इसकी बुद्धिमत्ता या विचार-शीलता और स्मरण- 
शक्ति की प्रशंसा करते हैं | किसी ने स्पष्ट और विस्तृत रूप से यह 
नहीं बतलाया कि अब्दुल रहीम ने कोन-क्रोन सी विद्याएँ ओर 
कलाएँं आदि सीखी थी अथवा किस प्रकार और कहा तक विद्या 
का अध्ययन किया था | लक्षणों से जान पड़ता है कि इसने अपने 
जीवन का आरम्मिक समय दूसरे अमीरो के लड़कों की तरह खेल- 
कूद में नष्ट नहीं किया; क्योंकि जब यह बड़ा हुआ, तब विद्वानों 
का बहुत बड़ा गुणप्राहक हुआ | लेखकों ओर कबियों से बहुत 
ग्रेम रखता था । “स्वयं भी अच्छा कवि था । अरबी भाषा का 
ज्ञाता था और उसमें बहुत अच्छी तरह बात-चीत करता था । 
तुरकी ओर फारसी भाषाएँ भी, जो बाप-दादा से उत्तराधिकार 
के रूप में मिली थीं, नही छोड़ीं । प्रत्येक बात का तुरन्त उत्तर देता 
था; बातें हास्य-रस से पृण होती थीं । उनमें बहुत बारीकी होती 
थी; और सभी विषयों पर बहुत अच्छी तरह, बातें करता था। 
संस्क्रत में भी अच्छी योग्यता श्राप्त की थी | युद्ध बिद्या में भी 
इसकी योग्यता बहुत अधित और उच्च कोटि की थी ।“ 

इसके साथ कुछ ऐसे लोग थे जो इसके पिता के परम निष्ठ 
ओर जान निछावर करनेवाले सेवक थे । वे प्रेम की श्ृंखलाओं 
से जकड़े हुए थे ओर अपने भाग्य को इस होनहार प्रतापी के 
हाथ बेचे हुए बैठे थे। उन्हें यह आशा थी कि कभी तो इसके 
यहाँ से बषों होगी और हमारे घर पर भी नाले गिरेंगे । अन्तःपुर 

से कुछ भछ्ठे घर की महिलाएँ भी थीं जो दीनता और विवशता 
की चादर में लिपटी हुईं बैठी थीं। कामनाएँ, आशाएँ और 
निराशाएँ उनके विचारों में इन्द्रजाल का सा कौतुक करती होंगी; 
कभी उन्हें बनाती होंगी और कभी बिगाड़ती होंगी। बादशाह का 
दरबार भी इश्वर के यहोँकी अद्भुत बस्तुओं का संग्रहालय 
था। अमीर और सरदार वहॉ' से रत्नो की पुतलियाँ बनकर 
निकलते थे | इसके साथी देखते थे ओर रह जाते थे। मन में 
कहते थे कि इसका पिता भी किसी दिन जिसे चाहता था, उसे 
रज्नों और मोतियों में छिपा देता था । भला इश्बर करे कि लड़का 
उस ग्रकार के पुरस्कार पानेवाले लोगों में ही सम्मिलित हो जाय । 
उस इंश्वर में सब सामथ्य है। यदि वह चाहे तो फिर वही 
तमाशा दिखला सकता है । दिन-रात, सबेरे-सन्ध्या, आधी रात 
अथोत्‌ हर समय उनके हाथ आकाश की ओर ही रहते थे और 
उनका ध्यान सदा इंश्वर की ओर रहता था। वे अपने मन में 
कह रहे थे कि इंश्वर करे, ऐसा ही हो । इश्वर करे, ऐसा ही हो । 

“मिरजाखों बहुत ही सुन्दर ओर रूपवान्‌ था जिस समय 
बाहर निकलता था, उस समय लोग देखते रह जाते थे। जो 
लोग नहीं जानते थे, वे खाह मखाह पूछते थे कि यह किस 
अमीर का लड़का है । चित्रकार उसके चित्र बनाते थे और उन 
चित्रों से अमीर लोग अपने मकान ओर दीवानखाने सजाते थे । 
बादशाह भी उसे अपने दरबार ओर सभा का खझूंगार सममते 
थे। बैरमखों की कृपा से खाने-पीने और रहनेवाले आदमी सेकड़ों 
नहीं बल्कि हजारों थे। कोई तो परम निष्ठ था। किसी पर 
समय ने विपत्ति ढाई थी । कोई विद्वान्‌ था, कोई कवि ओर कोई 

परम गुणी था । जो इसे देखता और इसका नाम सुनता था, 
वही आकर आशीवाद देता हुआ बैठता था। ओर उसके छोटे 
से दीवानखाने की साधारण दशा देखकर उसके पिता के वेभव 
ओर उपकारों का स्मरण करता था ओर आँखों में आँसू भर 
लाता था। उन लोगों की एक-एक बात उसके ओर उसके 
साथियों के लिये मरसिए यथा उस कबिता का काम करती थी, 
जो किसी मत व्यक्ति की मृत्यु पर दुःख प्रकट करने के लिये ओर 
उसके गुणों का कीतन करने के लिये होती है। और उनकी वह 
बात रक्त को ऑसू बनाकर बहानेवाली होती थी । 
जब कभी यह बादशाह के साथ दिल्ली, आगरे या लाहौर 
आदि जाता था, तब-तब बुड़ु-बुड़े कला-कुशल अनेक प्रकार के 
उपहार, चित्रकार लोग चित्र ओर माली लोग डालियाँ छेकर इसके 
यहाँ आते थे । उस समय इसके अन्‍्तःपुर मे दो प्रकार के भाव 
उत्पन्न होते थे। एक तो इस बात का दुःख ओर पश्चात्ताप होता 
था कि हाय, हम इन लोगों से क्‍या लें, जब कि इनके लानेवालों 
को उनकी योग्यता के अनुसार कुछ दे न सके । ओर कभी उन 
लोगो का ये सब पदाथ छेकर आना एक शुभ शकुन का रंग 
दिखलाता था। मन में विचार आता था कि इन उपहारों की चमक- 
दमक से जान पड़ता है कि कभी हमारा भी रंग पलटेगा; और 
हमारे मुरकाए हुए हृदय पर भी ग्रकुछता की ओस छिड़की जायगी । 
“अकबर बहुत अच्छी तरह जानता था कि माहम के वंश तथा 
पक्त के अमीरों ओर सरदारों में से कौन-कोन से ऐसे लोग हैं 
जो इसके पिता से व्यक्तिगत ठष रखते हैं। इसलिये उसने खान 
आजम मिरजा अजीज कोकलताश की बहन माह बानो बेगम के 

साथ मिरजाखों का विवाह कर दिया | इसमें उसका यह्‌ उद्देश्य 
था कि इसकी हिमायत के लिये भी दरबार में प्रभाव उत्पन्न 
हो ओर बढ़े | ४ 
“सन्‌ ९७३ हि० में इसके सोभाग्य के क्षेत्र में एक शुभ 
शकुन की ज्योति दिखलाई पड़ी । अकबर उस समय खान आजम 
पर चढ़ाई करने गया हुआ था । उसने अपने अपराधों के लिये 
क्षमा-प्राथना की । उधर पंजाब से समाचार पहुँचा था कि मुहम्मद 
हकीम मिरजा काबुल से सेना लेकर आया है ओर लाहोर तक 
पहुँच गया है । अकबर ने खानजमों के अपराध क्षमा करके 
उसका देश उसी के पास रहने दिया ओर स्वयं पंजाब का प्रबन्ध 
करने के लिये चला । मिरजाखाँ को खिलअत ओर मन्सब प्रदान 
करके मुनइमखों की उपाधि दी ( यद्यपि मुनइमखोँ उस समय 
स्वयं जीवित और उपस्थित था )) ओर कुछ बुद्धिमान अमीरों के 
साथ आगरे जाने के लिये विदा किया जिसमें वे लोग राजधानी में 
पहुँच कर वहाँ की व्यवस्था ओर रक्षा का पूरा-पूरा प्रबन्ध करे । 
हमारी समझ में इसमें दो गुप्त उद्श्य थे। एक तो यह कि 
सुननेवाले लोग आकृति नहीं देखते, जो वे यह कहे कि बुड्डढा 
मुनइमखाँ नी बरस का केसे हो गया। हाँ, लोगों पर आतंक छा 
गया कि पुराना ओर अनुभवी काम करनेवाला घर पर उपस्थित 
है । खानखानाँ शब्द भी बहुत अच्छा है। पिता ओर पुत्र में कुछ 
बहुत बड़ा अन्तर नहीं है । “जरा साम्राज्य की नीति तो देखो। 
यही पेच हैं जिन्हे आजकल लोग “पालिसी” कहते है । यदि 
किसी नीति का आधार कोई अच्छा काय ओर अच्छा विचार 
हो तो वह असत्यता से युक्त नीति भी अच्छी ही है। हाँ, यदि 


0 अर 


उसकी जड़ में स्वाथ ओर लोक-पीड़न हो, तो वह छल 
ओर कपट है । 

इसके सौभाग्य के उदय या वीरता के गुण की चमक हि० 
तेरहवीं शताब्दी (?) में सभी छोटे बड़ों की दृष्टि में आई, जब 
सन*९८ ० हि० मे खान आजम मिरजा अजीज कोका अहमदा- 
बाद गुजरात में घिर गया और अकबर दो महीने का मार्ग सात 
दिन में चलकर गुजरात में जा खड़ा हुआ [ बढ़े-बढ़े पुराने 
ओर अनुभवी सरदार रह गए। भला तेरह बरस के लड़के की 
क्या बिसात थी। वह बराबर बादशाह के साथ था । उसके मन 
का आवेश और वीरता की उमंग देखकर अकबर ने उसे लश्कर 
के मध्य भाग में स्थान दिया था जो अच्छे सेनापतियों के 
लिये उपयुक्त होता है । 

अब वह इस योग्य हुआ कि हर समय दरबार सें उपस्थित 
रहने लगा और बादशाह के अनेक काय करने लगा। प्रायः 
कामों के लिये बादशाह की जबान पर इसी का नाम आने लगा 
ओर इसकी जेब भी हाथ डालने के योग्य ( अथात्‌ भरी हुई ) 
रहने लगी । अनुभवी नवयुवकों, सुनते हो ? इसके लिये यही 
समय नाजुक था। स्मरण रहे कि अमीरों और भले आदमियों 
के लड़के जो कुमागंगामी होते हैं, उनके बिगड़ने का पहला 
स्थान यही है। हाँ, चाहे इसे उसका सौभाग्य कहो और चाहे 
उसके पिता की अच्छी नीयत कहो, यही अवसर उसके लिये 
उन्नति के आरम्भ का बिन्दु हुआ | मेंने बड़े लोगों से सुना है 
ओर स्वयं भी देखा है कि पिता का किया हुआ पुत्र के आगे 
आता है ओर पिता के विचारों का फल पुत्र को अवश्य मिलता 

हे । “जो रुपया मिरजाखाँ के पास आता था, उससे वह अपने 
दस्तरख्वान का विस्तार करता था--लोगों को खूब खिलाया- 
पिलाया करता था। वह अपनी शान, सवारी और दरबारी 
रौनक बढ़ावा था। बड़े-बड़े विद्वाब्‌ और शुणी आते थे ॥ 
अब्दुलरहीम उन्हें पुरस्कार तो नहीं दे सकता था, पर जो कुछ 
देता था, वह इतनी सुन्दरता से देता था कि उसके छोटे-छोटे 
हाथों का दिया हुआ पुरस्कार लेनेवालों के हृदय पर बड़े-बड़े 
पुरस्कारों का सा प्रभाव उत्पन्न करता था # इसका वर्णन करते 
समय इसके निष्ठ सेवकों ओर नमक खानेवालों को न भूलना 
चाहिए ओर उनकी भी प्रशंसा करनी चाहिए। क्‍योंकि यह 
इसकी व्यवहार-कुशलता ओर योग्यता की परीक्षा का समय था 
जिसकी वे वर्षों से प्रतीक्षा कर रहे थे । इसमें सन्देह नहीं कि वे 
लोग परीक्षा मे पूरे उतरे । यह उन्हीं की बुद्धिमत्ता थी कि हर 
काम में थोड़ी सी चीज में बहुत बड़ा फेलाव दिखलाते थे | वे 
रुपए खच करते थे और अशर्फियों के रंग दिखाई पड़ते थे । 
ओर यही सब बातें थीं जो उस समय अमीरों के वास्ते दरबार 
में मनसब आदि की वृद्धि के लिये उनकी सिफारिश करती थीं । 
»“टशियाई शासनों का यह एक प्राचीन नियम था कि जिस 
आदमी का ठाठ-बाट अमीरों का सा देखते थे ओर जिस आदमी 
के यहाँ बहुत से लोगों को खाते-पीते देखते थे, उसी की अधिकतर 
ओर जल्दी-जल्दी उन्नति और पद-बृद्धि करते थे । 
“सन ९८३ हि० में अकबर ने अहमदाबाद का शासन 
मिरजा को सोंपना चाहा, पर वह हठी अमीरजादा अड़ गया 
ओर बिगड़ बेठा कि मुझे यह बात कदापि स्वीकृत नहीं है । 

उक्त स्थान सीमा पर का था और वहाँ सदा विद्रोहों और उपद्गवों 
की घुड़दोड़ हुआ करती थी । अकबर ने वह सेवा इस नवयुवक 
को प्रदान की ओर इसने बहुत ही धन्यवादपूर्वक वह स्वीकृत 
की । उस समय इसकी अवस्था उन्नीस बीस वष की रही होगी । 
बादशाह ने नीचे लिखे चार अनुभवी अमीर उसके साथ कर 
दिए जो बहुत दिनों से अकबर के दरबार का नमक खाकर पले 
थे। साथ ही इसे समझा दिया कि अभी तुम्हारी युवावस्था है 
ओर तुम्हें यह पहली पहली सेवा मिल रही है। इसलिये जो 
काम करना, वह वजीरखाँ के परामश से करना; क्‍योंकि वह 
इस वंश का बहुत पुराना सेवक है। मीर अलाउद्दीन किजवीनी 
को आइलनी के पद पर नियुक्त किया ओर प्रयागदास को, जो 
हिसाब-किताब के काम में अपना जोड़ नहों रखता था, दीवानी 
दी; और सेयद मुजफ्फर बारहा को सेना की बख्शीगिरी पर 
नियत किया ४ 
“सन्‌ ९८६ हि० में शहबाजखाँ राणा के कोमलमेर इलाके 
पर सेना लेकर चढ़ा | मिरजाखाँ उसके कहने पर उसकी सहायता 
करने के लिये पहुँचे । कोमलमेर का किला, कोकन्दाक किला 
ओर उदयपुर बादशाही सेना के अधिकार में आ गया। 
राणा पहाड़ों में भाग गया शहबाजखोँ बाज की तरह जड़ा 
ओर दो घोड़ेवाले सवारों को लिये उसके पीछे-पीछे अकेला ही 
बहुत घूमा, पर वह हाथ न आया। हॉ, उसके दो धोड़ोंवाले 
सिपाहियों का प्रधान अधिकारी पकड़ा गया और लाकर दरबार 
में हाजिर किया गया ओर उसका अपराध क्षमा हुआ | 
खानखानों कभी तो अपने इलाके में ओर कभी दरबार में 

अनेक प्रकार को सेवाएँ किया करता था और अपनी योग्यता 
दिखलाता था। "सन्‌ ९८८ हि० में उसके सन्‍्तोष, दयाल॒ता, 
विश्वास और साहस पर दृष्टि रखकर उसे अजं-बेगी की सेवा 
सोंपी गई । इस पद पर रहनेवाले को अभिलाषियों के निवेदन 
बादशाह की सेवा में उपस्थित करने पड़ते थे; और बादशाह उन 
निवेदनों पर जो आज्ञा देते थे, वह आज्ञा उन लोगों तक पहुँ- 
चानी पड़ती थी ए” 

इसी सन्‌ में अजमेर के इलाके में उपद्रव हुआ । अजमेर का 
सूबेदार रुस्तमखों मारा गया। उसमे कछवाहे राजाओ की 
उहंडता भी सम्मिलित थी। वे राजा लोग राजा मानसिंह के 
भाई-बन्द थे । अकबर को हर एक बात के हर एक अंग का 
ध्यान रहता था । इसलिये रणथम्भौर खानखानों की जागीर में 
देकर आज्ञा दी कि वहाँ जाकर उपद्रव शान्त करों और उप- 
द्रवियों को उपद्रव करने के लिये दंड दो | ५८ 

“>संन्‌ ९९० हि० में जब शाहजादा सलीम अथोॉत्‌ जहॉगीर 

की अवस्था बारह-तेरह व की हुईं होगी और खानखानों अद्ठा- 
इस बरस का रहा होगा, खानखानों को शाहजादे का शिक्षक 
नियुक्त किया । “7 

में ग्रायः रियासतों के सम्बन्ध में सुना करता हैँ कि वहाँ 
का राजा छोटी अवस्था का है। सरकार ने अमुक व्यक्ति को 
उसका शिक्षक या ट्यूटर ( 7०८५०० ) नियुक्त करके भेजा है । 
इस अवसर पर अवश्य कुछ मिनट ठहरना चाहिए और उस 
समय के शिक्षक की आज-कल के ट्यूटर से तुलना करके देखनी . 
चाहिए । यह देखना चाहिए कि ग्राचीन काल में बादशाह लोग 


5. और 


तो हिम्मत दिखलावें | हम इसको सितारे हिन्द बनावेंगे। तब वह 
लोग देखेंगे । नए रईस की यह शान है कि जब घर से निकलते 
हैं, तो चारों ओर देखते रहते हैं कि हमें कोन-कौन सलाम करता 
है और सब लोग क्‍यों नहीं सलाम करते। विशेषतः जिसे 
कुलीन देखते हैं, उसे ओर भी अधिक दबाते हैं और समभते हैं 
कि हमारी रहेसी तभी प्रमाणित होगी, जब ये भुककर हमें सलाम 
करेगे। अब नगर की मजिस्ट्रेट उनके हाथ में है। सबको 
भुकना ही पड़ता है । न झुक्के तो रहें कहाँ। पर उनके अभिमान 
ओर आउडम्बर ओर बार-बार दिखाव दिखाने से केवल कुलीन 
लोग ही तंग नहों होते, बल्कि महल्लेवाले भी तंग रहते हैं। जिन 
लोगों ने वास्तविक कुलीनों के पूष॑जों को देखा है, वे उन्हें स्मरण 
करके रोते हैं। ओर जो लोग उन्हें भूल गए थे, उनके हृदय में 
प्रम के मिटे हुए अक्षर फिर से स्पष्ट हो जाते हैं। पारखी लोगों 
ने ऐसे रइसों का अंगरेजी रहेस और अँगरेजी शरीफ नाम रक्‍्खा है। 
आज-कल कभी-कभी रइंस शब्द समाज में हमारे कानों तक 
पहुँचता है । यह बात भी सुनने के योग्य है। मान लीजिए कि 
अच्छे कपड़े पहने हुए दो वृद्ध सज्नन किसी समाज या जलसे में 
आए । एक मीर साहब हैं ओर दूसरे मिरजा साहब हैं | आइए, 
तशरीफ रखिए ! मीर साहब वहाँ के उपस्थित लोगों से कहते हैं 
कि जनाब, आपने हमारे मिरजा साहब से मुलाकात की ? जी नहीं, 
मुझे तो मुलाकात का मौका नहीं मिला । जनाब, आप देहली के 
रईस हैं। मिरजा साहब एक ओर देखकर कहते हें-जनाब, 
हमारे मीर साहब से अब तक आपकी मुलाकात नहीं हुईं ? जी 
नहीं, बन्दे को तो ऐसा मोका नहीं मिला । अजी आप लखनऊ के 

रईस हैं। अब लखनऊ में जाकर पूछिए कि मीर साहब कहा 
रहते हैं? कुछ हो तो पता लगे। माँ टेनी, बाप कुलंग । बच्चे 
देखो रंग-बिरंग । लाहोल बिला कूबत इछ्ला बिल्ला ! मिरजा साहब 
को देहली में दूँढिए तो बाप बबनियाँ, माँ पदनियाँ, मिरजा 
सननियों । नई रोशनी, असलियत का यह अन्धेर ! जो चाहे, 
सो बन जाय । 

अब जरा यह भी सुन लो कि पुराने जमाने के वृद्ध लोग 
किसको रईस कहते थे ओर पुराने समय के बादशाह लोग रइसों 
पर क्यों जान देते थे। ( १ ) मेरे मित्रों, तुम्हारे पूवंज उसको 
रइस कहते थे जिसका मातकुल और पितृकुल दोनों ही अच्छे 
ओर उत्तम होते थे । उन पर यह कलंक न हो कि माँ दासी थी 
या दादा ने घर में डोमनी रख ली थी। याद रखना कि चाहे 
कोई कितना ही बड़ा धनवान ओर सम्पन्न क्‍यों न हो, पर दोगले 
आदमी की लोगो की दृष्टि में प्रतिष्ठा नहीं होती थी। जरा सी 
बात देखते हैं तो साफ कह बैठते हैं कि मियाँ, क्या है। आखिर 
तो डोमनी-बच्चा है। एक कहता है कि मियां, नवाबजादा है तो 
क्या हुआ ! पर लौोंडी की यही तो रग है। उसका असर जरूर 
ही आवेगा । बिना आए रह ही नहीं सकता । 

(२ ) रईस के लिये यह भी आवश्यक था कि वह भी ओर 
उसके पूर्वज लोग भी धनवान्‌ और सम्पन्न हों । थे दान देने में 
बहुत उदार हों ओर लोगों का हाथ उनके दानशील हाथ के नीचे 
रहा हो । यदि कोई दरिद्र का लड़का था और अब धनवान हो 
गया तो कोई उसका आदर न करेगा। उसे कुछ भी न समझेगा । 
वह यदि ब्याह-शादी के अवसर पर किसी को खिलाने-पिलाने के 

है 


समय या लेने-देने में बल्कि एक मकान बनाने में जान-बूक कर 


ने 
किसी अच्छे हेतु से भी कुछ कम खच करेगा, तो कहनेवाले 


अवश्य कह देंगे कि साहब यह क्या जाने। कभी इसके बाप- 
दादा ने किया होता तो यह भी जानता | कभी कुछ देखा होता 
तो जानता । 

( ३ ) उसके लिये यह भी आवश्यक होता था कि स्वय॑ 
उदार हो, खाने-खिलानेवाला हो, दूसरों को लाभ पहुँचानेवाला 
ओर डनका उपकार करनेवाला हो । यदि बह कंजूस होगा और 
अधिकार-सम्पन्न होने पर भी उसके द्वारा लोगों को कोई लाभ न 
पहुँचेगा, तो कोई उसे कुछ भी न सममेगा । सब लोग साफ कह 
देँगे कि यदि उसके पास धन है तो अपने घर में लिए बैठा रहे । 
हमें क्‍या है ! 

( ४ ) उसके लिये यह भी आवश्यक था कि उसका आचरण 
ओर व्यवहार आदि बहुत अच्छा हो । जिस आदमी का आचरण 
अच्छा नहीं होता, वह चाहे लाख धनवान हो, पर लोगों की 
इृष्टि में बह घृणित ओर तुच्छ ही होता है । उसका धन लोगों की 
आओखो में नही जेंचता । लोग उसपर भरोसा नहीं करते । 

अच्छा, इन बातों से अभिप्राय यही था कि प्राचीन काल के 
बादशाह लोग किसी आदमी में यही सब गुण दूँढते थे। बात 
यह है कि जो व्यक्ति इन गुणों से युक्त होकर अमीर होगा, 
उसके बाप-दादा भी अमीर होगे। डसकी बातों और उसके 
कामों का सब लोगों की दृष्टि में ओर हृदय में भी बहुत आदर 
ओर मान होगा । सब लोग उसका लिहाज करेंगे । उसके कहने 
के विरुद्ध आचरण करना उन्हें अन्द्र से सह्य न होगा। ऐसे 

“एक आदमी को अपना कर छेना मानों बहुत से लोगों के समूह 
पर अधिकार कर लेना है । बह जहाँ जा खड़ा होगा, वहाँ बहुत 
से लोग भी उसके पास आ खड़े होगे। समय पर राज्य के जो 
काम उस से निकलेंगे, वह कमीने अमीर से नहीं निकलेंगे । भला 
कमीने का साथ कोन देता है! ओर जब यह बात नही, तो फिर 
बादशाह उसे लेकर क्या करे ! 

(५ ) उसके लिये यह भी आवश्यक होता था कि चाहे 
विद्या की दृष्टि से बह बहुत बड़ा विद्वान या पंडित न भी हो, पर 
देश की विद्या सम्बन्धी भाषाओं का अवश्य ज्ञाता हो। यदि 
एशियाई देशों मे है तो अरबी और फारसी भाषाओं की साधारण 
पुस्तकें अवश्य पढ़ा हो । प्रसिद्ध विद्याओं ओर कलाओं की प्रत्येक 
शाखा का उसे ज्ञान हो । उसे उत्तम कोटि के कौशल का अनुराग 
हो; और जब उसकी चचा होती हो, तो उससे उसे आनन्द आता 
हो। जिसे विद्याओं और गुणों आदि का ज्ञान न होगा, जिसे 
इन सब बातों में आनन्द न आता होगा और जिसका हृदय तथा 
मस्तिष्क इस ग्रकाश से प्रकाशमान न होगा, वह शिष्य के मस्तिष्क 
को क्या प्रकाशमान करेगा ! जिसको बहुत बड़े देश का बादशाह 
होना है ओर अनेक देशों तथा देशवासियों का रंजन करना है, 

- उसका शिक्षक यदि ऐसा होगा जो विद्या सम्बन्धी चचा से प्रसन्न 
होता होगा ओर ज्ञान की बात सुनकर जिसका मन और अधिक 
सुनने को चाहता होगा, तो शिष्य के हृदय पर भी उसका अच्छा 
प्रभाव पड़ सकेगा और उसके यहाँ सदा उसकी मनोरंजक चर्चा 
होती रहेगी । यदि स्वयं ही उसे इन सब बातों में वास्तविक 
आनन्द न आता होगा तो रूखे-सूखे ओर खाली विषयों की 

चकबक से वह शिष्य के हृदय को अपनी ओर क्‍या अनुरक्त 
कण ! और वह अनुरक्त ही कब होगा ! विद्या सम्बन्धी विषय 
उसके सामने ऐसे अच्छे ढंग से उपस्थित करने चाहिएँ, जैसे 
अच्छा स्वादिष्ट पदाथ खाकर या अच्छी सुगन्धि सूँघ कर या 
सुन्दर फूल देख कर आनन्द आता है, वेसे ही विद्या विषयक 
बातें सुन कर भी आनन्द आवे | ओर तुम स्वयं समझ लो कि 
जब तक विद्या मे आनन्द न हो, तब तक कुछ आना सम्भव ही 
नहीं । जिसमें यह बात नहीं, वह विद्या का क्‍या आदर करेगा। 
ओर उसके यहाँ विद्वानों का क्या आदर होगा ! ओर वह अपने 
देश में विद्या ओर कलाओं आदि का क्‍या प्रचार कर सकेगा ! 
गुणी लोग उसके दरबार में क्‍या एकत्र हों सकेंगे! ओर जब 
यह बात नहीं, तो फिर राज्य ही नहीं । 

/उस समय धर्म और विद्या की भाषा अरबी थी। अद्धे- 
साहित्यिक अथात्‌ दरबारी दफ्तरों की ओर पत्र-व्यवह्यार आदि 
की भाषा फारसी थी। तुरकी का बड़ा आदर था और उससे 
बहुत कुछ काम भी निकलता था। वह उन दिनों वैसी ही थी, 
जैसी आज-कल अँगरेजी है, क्‍योंकि वह उस समय के बादशाहों 
की भाषा थी | सब अमीर लोग एशियाई कोचक के रहनेवाले 
थे । उनकी भी और सैनिकों की भाषा भी तुरकी थी। इरानी 
लोग भी तुरकी बोलते थे। और तुरकी सममते तो सभी लोग 
थे। स्वयं अकबर बहुत अच्छी तरह तुरकी बोलता था। यद्यपि 
खानखानों का जन्म इसी देश में हुआ था और उसका पालन- 
पोषण भी यहीं हुआ था, पर फिर भी तुरकमान की हड्डी थी । 
अपने पिता के नमक-हलाल ओर निष्ठ सेवकों की गोद में उसका 

पालन-पोषण हुआ था । इसलिये वह भी तुरकी बहुत अच्छी 
तरह बोलता था । 

यह भी सुन लो कि तुम्हारे पूवंज लोग किसी को किसी 
भाषा का अच्छा ज्ञाता तभी सममते थे, जब वह उस भाषा के 
बोलनेवालों के साथ उठने-बैठने में केवल बात-चीव ओर लिखा- 
पढ़ी ही नहीं कर लेता था, बल्कि उतनी ही अच्छी तरह ओर 
अभ्यास के साथ बातें कर सकता था, जितनी अच्छी तरह ओर 
मुहावरेदार उस भाषा के भाषी लोग बोलते हैं। यह नहीं कि 
नवाब साहब अरबी जानते हैे। दो-चार उलटे-सीधे वाक्य याद 
कर लिए | कभी कुछ आर्य बाय शायें बक दिया और भाषा के 
ज्ञाता हो गए | साहब, आप कितनी भाषाएँ जानते हैं ? जी, में 
पेंतिस भाषाएँ जानता हूँ । बात करों तो एक वाक्य शुद्ध नहीं 
बोल सकते । लिखाओ तो एक पंक्ति भी ठीक नहीं लिख 
सकते । एक सज्जन ने मुलतान की भाषा से बात-चीत करना 
सिखलाने के लिये एक पुस्तक बनाई ओर उसके लिये दो हजार 
रुपए का पुरस्कार पाया । यदि मुलतानी भाषा में स्वयं उनकी 
बात-चीत सुनो, तो बस मारे आश्चय के चुप ही रह जाओ। 
एक महाशय ने बलोची भाषा की एक पुस्तक बनाई थी। बात 
करों तो बस कुछ भी नहीं। उस समय के लोग इसे भाषा- 
ज्ञान नहीं कहते थे । 

मेरे मित्रो, शिक्षक की योग्यता की बात के साथ इतना और 
स्मरण रक्खों कि वह केवल पढ़ा ही न हो। वह पढ़ा भी हो 
ओर साथ ही गुना भी हो। तुम पूछ सकते हो कि पढ़ना क्‍या 
है ओर गुनना क्‍या है? पढ़ना तो यही है कि पुस्तक के 

प्रृष्ठों में जो कागज सफेद हैं, उन पर स्याही से जो कुछ लिखा 
हो, उसे पढ़ लिया। और गशुनना में तुम्हे क्या बतलाऊँ । वह 
तो एक ऐसी वात है कि जिसका किसी प्रकार वर्णन हो ही नहीं 
सकता । पंडित होना सहज है, पर मनुष्य होना कठिन है । 

अच्छा, में गुने हुए लोगो के कुछ पते बतला देता हूँ । बस 
उन्हें समझ लो । फिर गुने हुए लोगों को तुम्र॒ स्वय॑ पहचान 
लोगे । देख लो कि बे-गुने लोग यही हैं जिन्हें तुम देखते हो कि 
पृष्ठ के प्रष्ठ पुस्तके पढ़ते हुए चले जाते हे। किसी बेचारे को 
छींक आई ओर कह दिया कि यह तो काफिर है। किसी ने 
भोजन करके डकार लिया, तो कह दिया कि यह काफिर है। छीः 
छी: । इमान या धर्म कया हुआ कि कच्चा सूत हो गया ! जरा सी 
ठेस लगी ओर टूट गया। यदि ऐसा शिक्षक हो तो एक सप्ताह 
मे सारे देश की सफाई हो जाय । बस केवल शिक्षक रहे और 
उसका शिष्य रहे । ओर सब इंश्वर का नाम ही बचा रह जाय ! 

पुराने समय के बादशाह और अमीर लोग विद्याओं के 
अन्तगत नीति या व्यवहार शास्त्र, इतिहास-ज्ञान, गणित और 
फलित ज्योतिष, रमल, कवित्व, लेखन-कला, सुन्दर अक्षर 'लिखने 
की विद्या, चित्रकारी आदि-आदि विद्याओं ओर कलाओं को 
उनका बहुत ही आवश्यक अंग सममभते थे ओर इसी लिये ये सब 
विद्याएं और कलाएँ परा-परा परिश्रम ओर प्रयत्न करके सीखते 
थे। और जो लोग इन विषयों का परा ओर अच्छा ज्ञान रखते 
थे, उनका वे बहुत अधिक आदर ओर सम्मान करते थे। वे 
सस्‍्वयँ भी या तो इन विद्याओं ओर कलाओं का परा-परा ज्ञान 
ग्राप्त करते थे ओर या, साधारण ही सही, पर फिर भी बहुत कुछ 

ज्ञान प्राप्त करते थे; ओर वह इसलिये कि वे स्वयं भले ओर 
बुरे की परख कर सके। घोड़े पर चढ़ना, तीर चलाना, भाला 
चलाना, तलवार चलाना आदि-आदि सैनिक कलाओं मे थे 
बहुत उच्च कोटि का अभ्यास करते थे। आखेट या शिकार-को 
उन लोगों ने अपने अभ्यास का साधन बना रखा था। परन्तु 
ये सब शुण अकबर के समय तक ही उपयोग में आते रहे; 
क्योंकि वही था, जो स्वयं चढ़ाइयोँ करके सेनाएँ ले जाता था 
ओर अचानक शत्रु की छाती पर जा खड़ा होता था । युद्ध-क्षेत्र 
में वह स्‍्वरय॑ खड़ा होकर सेनाओं को लड़ाता था। वह स्वयं 
तलवार पकड़ कर आक्रमण करता था, नदी में घोड़ा डालता 
था और पार उतर जाता था। उसकी तरह से फिर और कोई 
बादशाह नहीं लड़ा। सब आरास-तलब या विलास-प्रिय हो 
गए। बस उनके यहाँ खुशामद करनेवाले लोग कहते हैं कि 
सरकार, आप का प्रताप ही शत्रुओं को मार लेगा ! सरकार 
बैठे हुए प्रसन्न हो रहे है । जब तक शिकार और उक्त सब कलाएँ 
उक्त उद्देश्य से हों, तब तक इन्हें गुण या कला, जो कुछ कहो, 
वह सब ठीक है। ओर नहीं तो वही आलमगीर का कहना ही 
ठीक है कि शिकार करना तो उन्हीं लोगों का काम है जिन्हे और 
कोई काम नहीं होता । 

ऊपर विद्याओं ओर कलाओं के जितने अंग बतलाए गए 
हैं, उन सब का पूरा ज्ञान प्राप्त कर छेने के उपरान्त मनुष्य को 
सभा-चातुरी आती है । उसका सब से बड़ा अंग सुन्दर, स्पष्ट 
ओर प्रभावशाली रूप से बातें करना और बुड्धिमत्तापूर्वक अच्छे 
अच्छे उपाय सोचना है। ओर यह एक इंश्वर-दत्त गुण है । 

इंश्वर जिसे यह शुण दे, उसी को आ सकता है। एक पढ़ा-लिखा 
विद्वान एक विषय पर कोई बात कहता है। पर किसी को पता 
भी नहीं लगता कि वह कया कह गया । एक साधारण पढ़ा-लिखा 
मनुष्य किसी दरबार या सभा में कोई बात इस प्रकार कहता है 
कि अशिक्षित नोकर-चाकरो तक के कान भी उसी की ओर लग 
जाते हैं । 

सब से बढ़कर बात यह है कि वह बात-चीत करने का 
समय और अवसर पहचाने । आंखों के मार्ग से लोगो के हृदय 
में उतर जाय । हर एक मनुष्य की प्रकृति ओर विचार का ठीक 
ठीक अनुमान कर के; ओर तब उसी के अनुसार अपने अभिप्राय 
को भाषण का परिच्छद पहनावे ओर उसपर वर्णन का रंग 
चढ़ावे । में तो उन गुणी ओर प्रभावशाली वक्ता सज्ननों का 
दास हूँ जो एक भरी सभा में भाषण कर रहे हैं। वहाँ भिन्न 
मिन्न सम्मतियाँ, मिन्न भिन्न विचार ओर भिन्न भिन्न धर्म रखने- 
वाले बहुत से लोग बैठे हैं। पर उनके भाषण का एक शब्द भी 
किसी को नहीं खटकता । किसी को उनकी कोई बात बुरी नहीं 
लगती । यदि किसी खोनचेवाले का लड़का या जुलाहे का लड़का 
मसजिद में रह कर बड़ा भारी विद्वान हो गया या कालिज में 
पढ़कर बी० ए०, एम्‌ू० ए० हो गया, तो हुआ करे। ऊपर 
बतलाए हुए उद्देश्यों, समा-चातुरी ओर सभा के नियमों आदि 
का उस बेचारे को क्‍या ज्ञान हो सकता है ! वह स्वयं तो ये सब 
बाते जानता ही नहीं । फिर वह शिष्य को क्‍या सिखलावेगा ! 
दरबारों-सरकारों की ड्योढ़ी तक जाने का सौभाग्य उसके बाप- 
दादों को तो प्राप्त हुआ ही नहीं । वह बेचारा वहाँ की बातें क्‍या 

जाने |! यदि कहीं लिखा हुआ पढ़कर था सुन-सुनाकर उसने 
उसका कुछ ज्ञान प्राप्त भी कर लिया, तो उससे क्‍या होता है ! 
कहों ये ओर कहाँ वे जो इसी नदी की मछली थे। अपने बढ़े 
लोगों के साथ तैरकर बड़े हुए थे | उनका दिल खुला हुआ था । 
समय पड़ने पर उन्हें नियम आदि सोचने की आवश्यकता 
नहीं पड़ती थी। समय पर उनके अंगों में आप से आप बही 
गति उत्पन्न हो जाती थी। अब भी नवीन ज्ञान और नवीन 
शिक्षा-प्राप्त लोग यदि कहीं जा पहुँचते हैं, तो उन्हें सलाम करना 
भी नही आता । मेरे मित्रों, उनके होश ही ठिकाने नहीं रहते । 
यदि वे चलते हैं तो उनका पेर ठिकाने पर नहीं पड़ता । और 
देखनेवाले लोग भी वहीं किनारे खड़े है। बात-बात को परख रहे 
है कि यहाँ चुका, वहा भूला, यह ठोंकर खाई, वह गिरा | फिर 
कह देते हैं कि ये मौलवी साहब अथवा बाबू साहब टकसाल- 
बाहर हैं। खेर; अब तो न वह दरबार है ओर न वह सरकार | 
यह संसार टूटा-फूटा कारखाना है । इसका रंग बदलता जाता है । 
अच्छा हुआ कि इंश्वर ने सब का परदा रख लिया । 

“दिखने के योग्य बात यह है. कि इस होनहार नवयुवक ने 
अपनी विद्याओं, कलाओं, गुणों, व्यावहारिक नियमों, अभ्यासों 
ओर रंग-ढंग, गम्भीरता तथा उदारता से बादशाह के हृदय पर 
ऐसे अच्छे-अच्छे प्रभाव डाछे होंगे कि बड़े-बड़े पुराने और 
अनुभवी अमीरों के होते हुए भी उसने युवराज की शिक्षा-दीक्षा 
के लिये इसी को नियुक्त किया। जब उसे यह उद्च पद प्रदान 
किया गया, तब उसने इसके लिये धन्यवाद स्वरूप एक बहुत 
बड़े ओर राजसी ढंग के जलसे का प्रबन्ध किया । साथ ही बाद- 

शाह की सेवा में यह भी ग्राथता की कि वह स्वयं पधार कर उस 
जलसे की शोभा बढ़ावे। बादशाह भी वहाँ पधारे। पानी को 
बरसना, नदी को बहना और बैरमखों के लड़के को उदारता कोन 
सिखलाबे !' उसने किले से लेकर अपने घर तक चॉदी-सोने के 
फूल छुटाए। जब घर पास आया, तव मोती बरसाए। पेर 
पोंछने की जगह मखमल आओर जरी के कास के कपड़े बिछाए। 
घर से सवा लाख रुपए का चबूतरा बनाया। उस पर वादशाह 
को बैठा कर उसे भेट दी । वहाँ से उठा कर दूसरे भवन में ले 
गया। वह चबूतरा छुटवा दिया। बादशाह पर मोती और 
जवाहिर निछावर किए। अमीरो ने वे सब छूटे । जो पदार्थ 
उसने बादशाह की सेवा में भेट किए थे, उनसें ऐसे ऐसे रत्न, 
वर और शस्त्र आदि थे जो राजकोष में ही रखने के योग्य थे । 
अच्छे अच्छे हाथी ओर असील घोड़े, जो बादशाही कारखानों की 
शोभा थे, भेंट किए । दरबार के सब अमीरों को भी उनके पद 
ओर मयोदा के अनुसार अनेक विलक्षण पदाथ भेंट करके प्रसन्न 
किया और ये सब काम कर के स्वयं प्रसन्न हुआ । परन्तु 
वास्तविक प्रसन्नता की बात उसके उन वृद्ध साथियों से पूछनी 
चाहिए जो आज के दिन की आशा पर जीवन का पल्का पकड़े 
हुए चले आते थे । कड़वी चाय की प्यालियों और फीके शरबत 

पीते थे और इंश्वर से ग्राथनाएँ कर-कर के जीते थे । पर उन 
वृद्धा स््ियो की प्रसन्नता का शब्दों से किसी अकार वर्णन हो नहा 
हो सकता, जिन्हें न तो दिन को आराम था ओर न रात को नींद 
थी। जिस समय घर में अकबर का दरबार लगा होगा, उस 
समय उन वृद्धा स्लियों की क्या दशा हुई होगी ! वे इंश्वर को 

लाख-लाख धन्यवाद देती होंगी। उनके नेत्रों से मारे प्रसन्नता के 
अश्रपात हो रहा होगा । और यदि सच पूछो तो इससे बढ़कर 
उनके लिये प्रसन्नता की ओर कौन सी बात हो सकती थीं। सूखी 
नहर में पानी आया । विनष्ट उपवन फिर से हरा-भरा हुआ। 
उजड़ा हुआ खेत फिर से लहराया। जिस धर मे घुँधले दीपक 
जला करते थे, उस से सूरज निकल आया ! 

मिरजा खो के गुणों और योग्यताओं का ख्रोत बहुत दिनो 
से बन्द पड़ा हुआ था। सन्‌ ९९१ हिं० में बह फुहारा होकर 
उछला | बात यह हुईं कि अकबर का जी यह चाहता था कि 
सारे भारतवर्ष में इस सिरे से उस सिरे तक मेरा सिक्का चले । 
गुजरात की विजय के उपरान्त सुलतान महमूद गुजराती का नमक 
खानेवाला एतमाद खो नाम का एक पुराना सरदार उससे अलग 
होकर अकबर के अमीरों मे सम्मिलित हो गया था । वह सदा 
बादशाह का ध्यान उसी की ओर आक्ृष्ट किया करता था। इन 
दिनों अवसर देख कर उसने कुछ ओर अमीरों को भी अपने 
अनुकूल करं लिया और बहुत से ऐसे उपाय बतलाए जिनसे उस 
देश की आमदनी बढ़ सके, खर्चो में किफायत हो और सीमा 
आगे को सरके | सन्‌ ९९१ हि० में उसने अवसर देखकर फिर 
निवेदन किया | कुछ अमीरों को अपनी ओर मिलाकर उनसे भी 
वही बात कहलवाई । अकबर ने देखा कि यह आदी उस देश 
की सब बातो का बहुत अच्छा ज्ञान रखता है । इसलिये उसने 
यह उचित समझा कि शहावउद्दीन अहमद खाँ को गुजरात से 
बुला छे ओर उसे सूबेदार बना कर वहाँ भेज दे 

अब वहाँ का हाल सुनो । मामला ओर भी अधिक पेचील्ा' 

होता जा रहा था। याद करो कि अकबर ने शुजरात पर जो 
चड़ाई की थी, वह इब्राहीम हुसैन मिरजा आदि तैमूरी शाहजादों 
की जड़ उखाड़ चुकी थी। लेकिन फिर भी उसके गले-सड़े रेशे 
ज़मीन के अन्दर बाकी बचे हुए थे। उनके नाम लेनेवाले बहुत 
से बलख ओर बदख्शॉ-बाले तथा तुक लोग अभी तक जीवित 
थे । जब उन्होने अकबर के ग्रवन्धों की दृढ़ता देखी, तब तलवारं 
जंगलों में छिपाकर बैठ गए । जो सरदार उधर से जाता था, हेर- 
फेर करके उसके साथ रहनेवाले लोगों की नोकरी कर छेते थे । 
उपाय-चिन्तन के चूहे दौड़ाते थे और मन ही मन इंश्वर से 
पग्राथनाएँ किया करते थे कि हमें फिर से कोई अच्छा अवसर 
हाथ लगे तो हम भी अपना काम निकाले । 

जिस समय शहाबडद्दीन अहमद खा वहाँ पहुँचा था, उस 
समय उसे ज्ञात हो गया था कि ये उपद्रवी लोग पुराने हाकिम 
( वजीरखाँ ) की व्यवस्था को भी बिगाड़ना चाहते थे, ओर अब 
भी ये लोग उसी ताक में है। यह सरदार पुराना सैनिक ओर 
बीर था | उसने उनके नेताओं का पता लगाया ओर सबको सेना, 
थाने, तहसील आदि मे स्थान देकर हर एक को काम में लगा 
दिया। तात्पर्य यह कि उसने इस प्रकार नीति-कोशल से उनके बल 
ओर जत्थों को तोड़ दिया था। जब बादशाह को यह समाचार 
मिला तो उसने यह आज्ञा भेजी कि इन लोगों को कदापि मत 
जमने दो ओर अपने विश्वसनीय तथा निष्ठ आदमियों से काम लो। 

बुड़े सरदार को इस प्रकार की व्यवस्था करने का अवसर 
नहीं मिला । वह बात टालता रहा; बल्कि उनके पद ओर इलाके 
आदि बंदाकर दम-दिलासे से छाम लेता रहा । जिस समय 

एतमादखों पहुँचा, उस समय अकबर के विचारों और नए 
प्रबन्धों के सुर उनके कानो में पहुँच चुके थे। उपद्रवियों ने 
विचार किया कि पहले शहाबउद्दीन अहमदखों के जीवन का 
अन्त कर देना चाहिए। एतमादखों यहाँ नया-नया आवेगा। 
सुलतान महमूद का लड़का झ्ुजफ्फर गुजराती, जो इस समय 
छिपा हुआ अज्ञात-वास कर रहा है, उसे बादशाह बनावेंगे । 

उन्हीं में से एक उपद्रवी ने इधर भी आकर यह समाचार 
दिया | शहाब का रंग उड़ गया। परन्तु बादशाह की आज्ञा के 
कारण उसका भी उत्साह भंग हो रहा था; इसलिये उसने न तो 
इस विषय में कोई जॉच-पड़ताल की और न इसकी कोई व्यवस्था 
ही की । इन लोगों को कहला भेजा कि तुम यहाँ से निकल 
जाओ । ये लोग तो हृदय से यही बात चाहते थे। मट-पट 
बहाँ से निकले ओर अपने पुराने परगनों मे पहुँच कर उपद्रवियों 
को एकत्र करने लगे। साथ ही मुजफ्फर के पास चिट्ठियाँ 
दोड़ाई । कुछ उपद्रवी शहाब में पानी की तरह मिल गए ओर 
उस बुड्टे से उन्होंने इस बात की अनेक शपथे ले लीं कि जब 
वह दरबार में जाय, तो इन लोगों को भी अपने साथ लेता 
जायगा । वे अन्दर ही अन्दर ओर लोगों को बहकाते थे ओर 
अपने साथियों को यहाँ के समाचार पहुँचाते थे । इन सब लोगो 
का नेता मीर आबिद था । 

विधाता का यह नियम है कि संसार में वह जिन लोगों 
को बढ़ाता है ओर जिन बातों को उनके बढ़ने का साधन बनाता 
है, कुछ समय के उपरान्त वह ऐसा अवसर भी लाता है कि उन्हीं 
लोगों को घटाता भी है; ओर जिन बातों को किसी समय उसने 

उनके ऊपर चढ़ने के लिये सीढ़ियों के रूप में बनाया था, 
उन्हीं बातो को नासमभी का उदाहरण बनाकर घटाता है और 
उस समय वे आगे बढ़नेवाले जिन लोगों को अपने परों तले 
कुचल कर चढ़े-बढ़े थे, उन्हीं को या उनकी सनन्‍तान को उनके 
आगे बढ़ाता है। पाठकों को स्मरण होगा कि वैरमखों जैसे 
बुद्धिमत्ता के पंत को एक बुढ़िया अन्ना और उसके साथियों 
के हाथ से किस प्रकार तोड़ा! उन सब लोगों का तो डसी 
व में अन्त हो गया था। बस एक यही रकम बाकी वच रही 
थी। थे शहाब्खों से शहाबउद्दीन अहमदख्खों बनकर पंज-हजारी 
मन्सब तक पहुँच चुके थे ओर प्रायः युद्धों में सेनापतित्व भी 
कर चुके थे । अब तमाशे देखो । उसी बैरमखों के पुत्र के सामने 
वह शहाब को किस तरह पानी-पानी करता है । 
आजाद तो पुरानी लकीरों का फकीर है। बुड़ों की बातें 
स्मरण करता है ओर उन्हींमें मग्न हो जाता है। वे कहा करते 
थे कि जाओ मियां, जैसा करोगे, वेसा अपने लड़के-पोतो के 
हाथो पाओगे । खेर, अब चाहे इसे बेरसखाँ की अच्छी नीयत 
कहो और चाहे मिरजाखोँ के अताप का बल कहो, शहाबव की 
बुद्धिमत्ता उसे लड़को के सामने मूर्ले वनाती है । 
५/एतसादखाँ और ख्वाजा निजामउद्दीन &8 जो दरबार से 
भेजे गए थे, पटन नामक स्थान में पहुँचे । शहाब का वकील 
या प्रतिनिधि आया हुआ था। उन्होंने अपना वकील उसके 
साथ कर दिया । दरबार से अपने साथ उसके लिये जो घोड़े, 


डक 





# तेबकाते अकबरी के लेखक । देखो परिशिष्ट । 





हज « 


खिलअत ओर बिदा होने का आज्ञापत्र लेकर गए थे, वह सब 
उसके पास भेज दिया। शहाबखोाँ स्वागत करने के लिये कई 
कोस आगे बढ़ कर पहुँचे। आज्ञापत्र छेकर सिर पर रख्ा। 
उठे, बैठ, सलाम किया, पढ़ा ओर उसी समय कुंजियाँ उन्हें 
सोंप दीं। आस-पास के किलों आदि पर उसने जो अपने थाने 
बेठाए हुए थे, वे सब उठवा मँगाए। नए और पुराने सब 
मिलाकर प्रायः ८० किले थे। उनमें से बहुत से तो उसने स्व 
बनवाए थे ओर बहुतों की मरम्मत कराके उन्हें ठीक किया 
था । उपद्रव॒ यही से आरम्भ हो गया । थानों के उठते ही वहाँ 
की कोली और करास आदि जंगली जातियों उठ खड़ी 
हुई! और उन्होने प्रायः किलो को उजाड़ कर सारे देश में ल्ूट- 
मार मद दी । 

शहावखों परवान नामक स्थान के किले से निकल कर 
उस्मानपुर में उसी नगर के किनारे के एक महरले में आ गए । 
एतमादखाँ, शाह अबू तुराब और ख्वाजा निजासउद्दीन अहमद 
ने बहुत प्रसन्नतापूवंक किले से अवेश किया। जो नमक-हराम 
मीर आबिद पहले शहाबखाँ के यहां नौकर था, वह पांच सो 
आदमियों का एक जत्था बना कर अलग हो गया। वहाँ से 
उसने एतमादखों के पास संदेसा भेजा कि हसारे पास कुछ भी 
साधन या सामग्री आदि नहीं है। हम शहाब के साथ नहीं 
जा सकते। उन्होंने जो जागीर #& दी थी, यदि वह हमारे पास 

*# उन दिनों सरदारो आदि को जागीर रूप में इलाके मिल जाया 
करते थे | वे लोग अपना व्यय ओर अपनी सेना का वेतन वही से बसूल 
कर लिया करते थे । 

बहाल रखिए, तो हम आपकी सेवा करने को प्रस्तुत हैं। नहीं 
तो प्रजा भी इंश्वर की है और देश भी इश्वर का है। हम 
बिदा होते हैं। एतमादखों के कान खड़े हो गए । परन्तु उन्‍होंने 
न तो कुछ सोचा और न कुछ समझा । उन्होंने कहला भेजा 
कि बिना बादशाह की आज्ञा के वे जागीर तुम्हारे पास 
वेतन स्वरूप नहीं रह सकती। हाँ, मे अपनी ओर से 
रिआयत करूंगा। उन्हें तो केवल एक बहाना चाहिए था। 
वे साफ अपने साथियों में जा मिले । अब उपद्रव ओर भी 
बढ़ गया । 

एतमादखों को सरकार से जो सेना मिली थी, वह अभी 
तक नहीं आई थी; इसलिये उसने सोचा कि इन उडपद्रवकारियों 
को शहावर्खों के साथ लड़ाकर अपना रंग जमाना चाहिए । 
इसलिये शाह और ख्वाजा के हाथ संदेसा भेजा कि तुम्हारे 
नोकरों ने उपद्रव किया है। अभी तुम मत जाओ । जरा ठहर 
जाओ ओर इन लोगों की व्यवस्था करो । बादशाह की सेवा में 
तुम्हें इसका उत्तर लिखना पड़ेगा | उसने कहा कि ये उपद्रवी 
लोग तो इश्वर से इसी दिन के लिये प्राथनाएँ कर रहे थे 
ओर मेरी हत्या करना चाहते थे। अब इस वात ने ऐसा रूप 
घारण कर लिया है कि इसका सुधार हो ही नहीं सकता। 
भला मुमभसे क्या हो सकता है! अब तुम जानो और ये लोग 
जानें । परन्तु इस प्रकार देश पर अधिकार ओर शासन करने 
का काम नहां चलता। इन लोगों की जागीर देकर परचाओ । 
यदि ऐसा न होगा, तो अभी तो उपद्रवकारियों की संख्या कम 
है; पर शीघ्र ही वह बहुत बढ़ जायगी और सारे देश मे 

विद्रोह हों जायगा | सब इसी देश के और जंगली लोग है । 
अभी कोई योग्य ओर विश्वसनीय सरदार इनमे नहों पहुँचा 
है । अपने ओर मेरे आदमियों को भेजो जो अचानक जाकर 
उन पर टूट पड़ें ओर उन लोगों को तितर-बितर कर" दे । 
एतमादखों ने कहा कि तुम नगर में आ जाओ। फिर 
परामर्श करने पर जो निश्चय होगा, उसी के अनुसार काम 
किया जायगा | ये भी शहाबउद्दीन अहमदखों थे । कोई लड़के 
नहीं थे | माहम के दूध की धारे देखी थी। कहला भेजा कि 
मैने तो स्वरय॑ ऋण लेकर अपनी यात्रा की व्यवस्था की है । 
सेना की दशा वहुत ही बुरी है। बड़ी कठिनता से नगर के 
बाहर निकला हूँ। लौटकर फिर नगर में आने मे ऊपर से 
ओर भी अधिक कठिनता होगी । तात्पय यह कि इसी प्रकार 
हीले-बहाने किए। एतमादखों ने कहा कि तुम नगर में चले 
जाओ । तुम्हारी सहायता के लिये मे अपने कोष से धन दूँगा । 
इस प्रकार लड़ाई का ऊँच-नीच समभने, उत्तर-प्रत्युत्तर करने 
ओर धन का मान निश्चित करने में कई दिन बीत गए । 

शहाब ताड़ गए कि यह दक्खिनी सरदार पुराना सिपाही 
है। बातों ही बातो में काम निकालना चाहता है । यह चाहता है 
कि जब तक इसकी सेना आवे, तब तक मुझे और मेरे आदमियों 
को रोककर अपना बल ओर सम्मान बनाए रखे । जब इसकी 
सेना आ जायगी, तब यह मुझे यो ही जंगल सें छोड़ देगा । यदि 
इसकी नीयत अच्छी होती तो यह पहले ही दिन रुपयों की 
व्यवस्था करता ओर मेरे लश्कर की सामग्री आदि ठीक कर के 
परिस्थिति को संभाल लेता। इसलिये शहाब अहमदाबाद के 

मैदान से कूच कर के कड़ी नामक स्थान में जा पड़े, जो वहाँ से 
बीस कोस की दूरी पर है । उपद्रब करनेवाले ओर विद्रोही लोग 
मातर नामक स्थान मे पड़े हुए थे। वे तुरन्त काठियावाड़ में जा 
पहुँचे। सुलतान महमूद गुजराती का लड़का सुज्फफर उन दिनों 
काठियावाड़ मे आकर अपनी ससुराल मे छिपा हुआ बेठा था। 
उसे उधर का सारा हाल सुनाकर खूब सव्ज बाग दिखलाए, बड़ी 
बड़ी आशाएँ दिलाई | उसके बाप-दादा का देश था। उसे इससे 
बढ़कर ओर कौन सा अवसर चाहिए था ! वह तुरन्त उठ खड़ा 
हुआ | देश के कुछ उपद्रबी नेताओं को भी उसने अपने साथ ले 
लिया। पन्द्रह सो के लगभग काठी लुटेरे उसके साथ हो गए। 
वे सब लोग इतनी शीघत्रता से आए कि दोलका नामक 
स्थान में पहुँचकर ही उन लोगों ने साँस लिया । वे यह सोच रहे 
थे कि शहाबखाँ यहाँ से दरबार की ओर जा रहा है। पहले 
चलकर उसी पर रात के समय छापा मारें; या किसी बसे हुए 
नगर को जा लूटे । एतमादखों पुराना सिपाही और इसी देश का 
सरदार था। पर उसकी बुद्धि पर भी परदा पड़ गया । जब उसने 
सुना कि मुजफ्फर दोलका मे आ पहुँचा है, तब उसके भी होश - 
उड़ गए। उसने अपने लड़के और दो तीन सरदारों को 
अहमदाबाद में ही छोड़ा ओर उनसे कहा कि में स्वयं अभी 
जाकर शहाबखों को ले आता हूँ । परामशदाताओं ने उसे बहुतेरा 
सममभाया कि शत्रु बारह कोस पर आकर ठहरा हुआ है। इस 
समय यहाँ से अठारह कोंस पर जाना ओर नगर को इस ग्रकार 
अकेला छोड़ना ठीक नहीं है। पर उस बुड़े ने कुछ भी न सुना 
ओर ख्वाजा निञजामउद्दीन को अपने साथ लेकर वहाँ से चल" 

पड़ा । उसके निकलते ही बदसाशों ने यह समाचार शत्रु के यहाँ 
जा पहुँचाया | शत्रु-पत्त के लोग स्वयं ही चकित थे । वे यह भी 
नहीं जानते थे कि इस समय हमे कहो जाना चाहिए और क्या 
करना चाहिए। पर यह समाचार सुनते ही वे सब लोग उठ 
खड़े हुए ओर सीधे चलकर अहमदाबाद जा पहुँचे । एक एक पग 
पर सेकड़ों छुटेरे उसके साथ होते गए। सरगंज नामक स्थान 
वहाँ से तीन कोस पर है। जब मुजफ्फर वहाँ पहुँचा, तब तो 
कुछ मुजाबरों ने आत्सिक बादशाहों या औलियाओं के दरबार से 
उठकर फूलों का एक छत्र सजाया ओर लेकर उसके सामने 
उपस्थित हुए । उसने इसे बहुत ही शुभ शकुन समका ओर 
गोली की चोट नगर में प्रवेश किया $8। उन दिनों पहलवान अली 
सीसरतानी उस नगर का कोतवाल था । आते ही उसे पछाड़कर 
कुरबान किया। नगर में प्रलय का दृश्य उपस्थित हो गया । 
बादशाही सरदारों के पास बल ही क्‍या था! उन्होंने अपनी 
जान लेकर भागने को ही सब से बड़ी विजय समझा । नगर का 
कोई रक्षक नहीं रह गया। उपद्रवियों ने छूट-मार आरम्भ कर 
-दी। घर और बाजार, धन-सम्पत्ति, जवाहिरात और सामग्री से 
भरे हुए थे। बात की बात में वे सब छुटकर साफ हो गए । 
उधर एतमादखों ने शहाब के पास पहुँच कर यह रंग 
जमाया कि दो लाख रुपए नगद मुझसे लो ओर जो परगने 
तुम्हारी जागीर में थे, उन्हें भी तुम अपने पास ही रखो ओर 
# इसने नगर में रहगर दरवाजे से प्रवेश किया था जो उस समय 
किम्ली दवाज का नाम था। 


॥ री 


लोटकर अहमदाबाद चलो । वह किस्मत का मारा तैयार हो गया। 
दोनो बुड़े साथ ही वहाँ से चल पड़े । 

शहाब अपने नोकरों का हाल जानता था। रात के समय 
बीच" में कुरान रखे गए। शपथों और वचनों से सब बातें पक्की 
की गई ओर सब ने वहाँ से प्रस्थान किया । थोड़ी ही दूर आगे 
बढ़े थे कि नगर से भागकर आए हुए लोग मिले । वे लोग जो 
धूल वहाँ पर उड़ाकर आए थे, वह यहाँ उनके चेहरों पर दिखाई 
पड़ रही थी । सुनते ही दोनो बुडढों के रंग हवा हो गए । आगे 
पीछे के सरदार इकट्ठे हुण। ख्वाजा निजामउद्दीन ने कहा कि 
घोड़े उठाओ ओर चल कर नगर पर आक्रमण करों । कही साँस 
सत लो । यदि शत्रु निकलकर सामने आबे ओर लड़े तो वहीं 
लड़ मरो । या यदि वह हम लोगों के सौभाग्य से किला बन्द 
करके बैठा हो तो किछे पर चारों ओर से घेरा डाल दो। एत- 
मादखोँ की सेना भी आती ही होगी। उस समय जेसा होगा, 
देखा जायगा | पर शहाब तो लौटकर घर की ओर जा रहा था । 
उसका जी उचाट था। लश्कर-बालों के बाल-बच्चे भी सब साथ 
थे। उसने भूल यह की थी कि जब अहमदाबाद की ओर लोदने 
लगा था, तब भी उसने उनके कच्चे साथ को कूकरी में नहीं छोड़ा 
था। खेर; मारा-मार सब लोग नगर के पास पहुँचे । लश्करवाले 
लोग उस्मानपुर में आकर डेरे डालने लगे ओर अपने बाल-बच्चो 
के रहने की व्यवस्था करने लगे। उस समय भी निजामउद्दीन 
आदि कुछ साहसी लोगों ने कहा था कि इसी समय बागें उठाओ 
ओर नगर मे धेंस जाओ । सहज काम को जान-बूककर कठिन 
न करो । पर उन बुड़ढों ने नहीं माना । 

शत्रु-पक्त को इन लोगों के आने का समाचार मिल चुका 
था। वह खूब अच्छी तरह युद्ध का सारा प्रबन्ध करके नगर 
के बाहर निकला | नदी के किनारे सेना का किला बाँध कर वह 
अच्छी तरह वहीं जम गया। शहाब आदि के पक्त के लोग अपने 
बाल-बच्चो ओर सामान आदि की व्यवस्था कर ही रहे थे कि युद्ध 
आरम्भ हो गया। शहाब अपने साथ आठ सौ सिपाहियो को 
लेकर एक ऊँचे स्थान पर जा जमे। उन्होंने सेना को आगे 
बढ़ाया ओर सेना ने भी अपने कत्तव्य का पूरा-पूरा पालन किया । 
प्र सरदारों ने नमक-हरामी की । उनमें से जो लोग नमक-हलाल 
थे, वे वही हलाल हो गए । शहाब की भी नौबत आ गई । उनके 
साथी उन्हे छोड़ कर भागे । उनका घोड़ा गोली स छिदा । आस- 
पास केवल भाई-वन्द्‌ रह गए । बहुत से शत्रुओं को सामने 
देखकर जान निछावर करनेवाले एक सेवक ने बाग पकड़ कर 
खींची । उन्होंने भी इतने को ही बहुत समझा ओर वहाँ से 
भागे | उन्ही के नोकरों में से एक नमक-हरास ने उनकी पीठ पर 
तलवार मारी । पर इश्वर की कृपा से हाथ ओछा पड़ा। ऐसे 
भागे कि पटन नहरवाला में जाकर सॉस लिया जो वहाँ से 
पचास कोस था। ओर इतना बड़ा रास्ता एक ही दिन में 
ते किया । 

काठी, कोली आदि जातियों के तथा ओर भी अनेक जंगली 
लुटेरे शत्रुओं के साथ लगे हुए थे। वे सब टिड्डियों की तरह उमड़ 
पड़े और सारे लश्कर को काट कर उन्होंने बात की बात में सफाई 
कर दी । नगद, सामान, हाथी ओर घोड़े आदि इतने लिए कि 
उनका कोई हिसाब नहीं लगा सकता । अब सेनिकों के बाल- 

आने से पहले ही लड़ मरे। उसने रात के समम छापा मारा, 
पर उसे सफलता नहीं हुई । मिरजाखाँ ने फिर मन्त्रणा के लिये 
सभा की । यही निश्चय हुआ कि जिस प्रकार हो, लड़ना चाहिए। 
इसलिये रात के समय ही चिट्ठियों वॉँट दी गई। सभी सरदार 
रात के पिछले पहर ही अपनी अपनी सेनाओ को लेकर तैयार 
हो गए । एतमादखाँ को पटन की रक्षा करने के लिये छोड़ दिया 
गया था |” उस्मानपुर के दहाने पर युद्ध-क्षेत्र हुआ। उस समय 
उसकी सेना दस हजार थी; और मुजफ्फर के पास चालिस 
हजार सैनिक थे । दोनों लश्कर परे बॉध कर आमने-सामने हुए ! 
'मिरजाखाँ ने दाहिने, वाएँ, आगे, पीछे सभी ओर, सैनिकों को 
बाँट कर नियुक्त कर दिया । वह बाल्यावस्था से ही अकबर की 
रकाब के साथ लगा फिरता था। ऐसा युद्ध-क्षेत्र उसके लिये 
कोई नया स्थान नहीं था। हाथियों की पंक्तियाँ सामने की ओर 
रखी । ख्वाजा निजाम उद्दीन को दो सरदारों के साथ सेना देकर 
अलग कर दिया ओर कह दिया कि सरगीच को अपने दाहिने 
छोड़ कर आगे बढ़ जाओ; ओर जिस समय युद्ध में दोनों पत्त 
आमने-सामने या बराबर हों, उस समय पीछे की ओर से आकर 
शत्रु पर आक्रमण करो । ४ 

अब युद्ध आरम्म हुआ ओर मुजफ्फर ने आगे बढ़ कर 
पहला वार किया। इधर से पहले तो लड़ाई को ठालते थे । 
पर जब शत्रु सिर पर आ पहुँचा, तब इन लोगों ने भी आगे पेर 
बढ़ाएं। हरावल की सेना ने बड़े साहस से वागें उठाई । पर 
बीच में बहुत से कड़े उततार-चढ़ाव पड़ते थे। आगे की सना, जो 
हरावल के पीछे थी, इतनी शीघ्रता से आगे पहुँची कि उसका 

जो क्रम निश्चित किया गया था, वह टूट गया और लश्कर 
में घबराहट फेल गई । हरावल के सरदार तलबारं पकड़ कर 
स्वयं आगे बढ़ गए थे। कई प्रसिद्ध और पुराने सैनिक मारे 
गए | सेना तितर-बितर हो गईं । जिधर जिसका मुँह पड़ा,. 
वह उधर ही जा पड़ा । जगह-जगह युद्ध होने लगे । नया सेनापति 
अपने साथ तीन सो वीर सैनिक और एक सौ हाथियों की 
पंक्ति लिए हुए सामने खड़ा था ओर भाग्य के उल्ट-फेर का 
तमाशा देख रहा था। अपने मन में कहता था कि बैरमखाँ का 
बेटा । जायगा तू कहाँ! पर देखो, अब इंश्वर क्‍या करता है । 

ऐसे समय में भला आज्ञा कया चल सकती थी ! भला वह सेना 
को किधर से रोकता ओर किधर से बढ़ाता ? केवल भाग्य पर 
भरोसा था । मझुजफ्फर भी पाँच छः हजार सेनिकों का परा 
जमाए हुए सामने खड़ा था। मिरजाखों ने देखा कि शत्रु का 
पल्ठा भारी होने के लक्षण दिखाई पड़ रहे हैे। उस पर जान 
निछावर करनेवाले एक सेवक ने दोड़ कर उसकी बाग पर हाथ 
रखा | वह चाहता था कि मिरजाखों को वहाँ से घसीट कर 
बाहर निकाल ले जाय । उसकी यह कायरता देख कर मिरजाखाँ 
से न रहा गया। उसने आपे से बाहर होकर घोड़ा उठाया और 
फीलवानों को भी ललकार कर करना के द्वारा आवाज दी। 

उसका घोड़ा उठाना था कि अकबर के प्रताप ने अपना जादू 
दिखलाना आरम्भ किया। करना का शब्द सुन कर सब लोगों 
के हृदय से आवेश उत्पन्न हुआ। सब लेप ग़॒ स्थान-स्थान पर 
शत्रु को पीछे ढकेल कर आप आगे बढ़े । भाग्य ने यह सहायता 

की कि इधर से तो इन्होंने आक्रमण किया और उधर से ख्वाजा 


[ २६७ | 


निजाम उद्दीन भी मुजफ्फर की सेना के पिछले भाग पर आ 
टूटे । चारों ओर हछा सच गया कि अकबर बादशाह स्वयं चढ़ाई 
करके आया है । किसी ने समझा कि कलीचर्ों मालवे की 
सेना लेकर आ पहुँचा है। मुजफ्फर ऐसा घबराया कि उसके 
होश-हवास जाते रहे । आगे-आगे वह भागा ओर पीछे-पीछे 
उसके साथी भागे +शैत्रु की सेनाएँ तितर-बितर हो गई। 
हजारो का खेत हुआ । भला उनकी गिनती कौन कर सकता 
था! सन्ध्या होने को ही था। शबत्रु का पीछा करना डचित 
नहीं समझा गया। वह मामूरावाद के मार्भ से महेन्द्री नदी के 
रेगिस्तानो में निकल गया । उसके तोस हजार सैनिकों की भीड़- 
भाड़ घड़ियों मं विकल होकर तितर-बितर हो गई । उसने छूट 
का बहुत सा जो माल मुफ्त में पाया था, वह जिन हाथों से 
लिया था, उन्ही हाथों से दे गया । “मिरजाखों ने वहाँ से इस 
युद्ध का विस्तृत विवरण बादशाह की सेवा में लिख भेजा । 
बादशाह ने इश्वर को अनेकानेक धन्यवाद दिए; क्योकि एक तो 
उस समय इंश्वर ने ऐसे अच्छे अवसर पर विजय प्राप्त कराई थी; 
ओर दूसरे यह कि वह विजय भी अपने हाथों के पाले हुए नवयुवक 
ओर वह भी अपने खान बाबा के लड़के के हाथों प्राप्त हुईं थी। 

"मिरजाखों ने युद्ध से पहले यह मन्नत मानी थी कि यदि इस 
युद्ध मे मे विजयी होऊँगा तो अपना सारा धन, सामग्री, सम्पत्ति 
खेमे, झऊँट, घोड़े, हाथी आदि सब कुछ गरीब सेनिकों ओर 
लश्करवालों को बॉट दूँगा; क्योकि इन्हा को कृपा से इंश्वर ने 
मुमे यह सारी सम्पत्ति दी है। ओर उस अच्छी नीयतबाले ने 
अन्त में ऐसा ही किया भी |. 

उदारता का अन्त--एक सिपाही ऐसे अवसर पर 
आया जब कि मिरजाखों कागजों पर हस्ताक्षर कर रहा था। 
उस समय उसके पास कुछ भी बच नहीं रहा था। केवल कलम- 
दान सामने था। वही उठाकर उसे दे दिया और कहा कि 
ले भाई, यही तेरे भाग्य मे बदा था। इंश्वर जाने वह चोॉदी का 
था या सोने का, सादा था या जड़ाऊ था। पर खसुल्ला साहब 
इतने पर भी रुष्ट होते हैं ओर कहते है कि मिरजाखों ने अपने 
वचन का पालन करने के लिये अपने कुछ सेवकों को आज्ञा दी 
कि इस कलमदान का मूल्य नियत कर दी । हम उतना रुपया 
बाँट दंगे । दाम लगानेवाले बेईमान थे । उन्होंने उसके वास्तविक 
मूल्य का चौथा पॉँचवों क्या बल्कि दसवाँ भाग भी मूल्य न 
लगाया। ओर उसमे से भी कुछ-कुछ तो आप ही हजम कर 
गए फिर आगे चलकर कहते हैं कि दौलतखों लोधी, मुल्ला 
महमूदी आदि कुछ चपर-कनातियों ने उससे निवेदन किया कि 
यदि हम आपके नोकर हुए हैं, तो हमने कोई अपराध तो नहीं 
पकिया है, जो बादशाही नोकरों के नीचे इस प्रकार दबे रहे और 
वे हमसे ऊँचे रहें | तलवार मारने से ये लोग हमसे कुछ आगे तो 
निकल ही नहीं जाते है। जिस प्रकार और लोग आपके सामने 
आकर अभिवादन आदि करते हैं, उसी प्रकार ये लोग भी क्‍यों 
तन किया करे ? ये वाहियात और मन को लुभानेवाली बातें 
मिरजाखों को अच्छी लगीं। पर फिर भी आखिर बेरमखों का 
लड़का था । खिलअत, थोड़े, सामग्री, पुरस्कार आदि बहुत कुछ 
उनको , देने को तैयार किया। स्वथं तोशाखाने मे जाकर बैठा 
ञौ २/ववाजा निजामउ्हीन को ( अब तो उनकी बुद्धिमत्ता और 

चतुराई की धाक ही बँध गई थी) बुलवा कर उनसे परामशे करने 
के लिये यह भेद कहा । किसी समय ख्वाजा की बहन बेरमख्ाँ 
को ब्याही हुई थी। उसने कहा कि में जानता हूँ कि यह सब 
तुम्हारे नौकरों की दुद्टता है। तुम्हारा ऐसा विचार नहीं है ! 
पर जरा यह तो सोचो कि यदि हुजूर यह बात सुनेंगे, तो क्या 
कहेंगे। और यदि यह भी मान लिया जाय कि उन्होंने कुछ भी 
न कहा, तो भी शहाबउद्दीन अहमदख्खाँ पंज-हजारी मनन्‍्सबदारु 
ठहरा । उमर में बुड्न और तुससे कहीं बड़ा है। वह आकर 
तुम्हारे सामने अभिवादन करे, यह शोभा नहीं देता । एक ऐसा 
समय था जब एतमादखाँ अपने निजी बीस हजार लश्कर का 
स्वामी था। वह पुराना अमीर है। वह आकर तुम्हारे सामने 
अभिवादन करे, भला इसमें कया शोभा है! पायन्दाखाँ मुगल 
पुराना तुक है। आश्चय नहीं कि वह अमिवादन करने से इन्कार 
भी कर जाय | और बाकी जो लोग हैं, वे तो खैर किसी गिनती 
मे नहीं हैं। इस प्रकार सममाने-बुकाने से मिरजा समझ 
गए और उन्होंने $2 उन लोगों से अभिवादन कराने का विचार 
छोड़ दिया | 

संसार भी बहुत ही विलक्षण स्थान है। आखिर लड़का ही 
था। भाग्य ने हद से बढ़कर सहायता की। लाखों आदमी 
उसकी प्रशंसा करने लगे । चारों ओर से वाह-वाह होने लगी । 
ओर फिर बात भी वाह-वाही की थी। उसका दिमाग बहुत ऊँचे 
चढ़ गया । 

सवेरे के समय अभी सूथ ने अपना झंडा भी नहीं फहराया 
था कि खानखानों विजय का झंडा फहराता हुआ अहमदाबाद 


[ २७० ] 


नगर के अन्दर जा पहुँचा । “यह वही नगर था जहा तीन वष की 
अवस्था मे उसका सारा घर छुट-पुटकर नष्ट हो गया था और 
तेरह वर्ष की अवस्था मे जहाँ वह अकबर की चढ़ाई मे उसके 
साथ आया था। उसने नगर मे ढिढोरा पिटवा दिया कि सब 
लोगों को अभय-दान दिया गया। प्रजा को उसने सान्त्बना ओर 
दिलासा दिया । बाजार खुलवाए ओर नगर तथा आस-पास के 
स्थानों का उपयुक्त प्रबन्ध किया ।“तीसरे दिन मालवे के कलीचखों 
आदि अमीर भी सेनाएं लिए हुए आ पहुँचे। सब लोगों ने 
मिलकर परामश किया ।*नगर का भली भांति प्रवन्ध करके 
ताजी आई हुईं सेनाओ को साथ लेकर मुजफ्फरखों के पीछे चल 
पड़े ।संब लोगों ने बहुत कुछ समभाया-बु काया कि अब सेनापति 
का गुजरात,मे ही रहना उचित है। पर वह कुछ काय॑ और 
सेवा करके दिखलाना चाहता था। नया खून जोश मार रहा था । 
इसलिये उन लोगों के चले जाने पर मिरजाखों स्वयं भी उनके 
पीछे-पीछे रवाना हुआ । 

मुजफ्फर खम्भात में जा पहुँचा । वहाँ जाकर उसने लोगो को 
परचाना ओर अपनी ओर मिलाना आरम्भ किया। उसे अपने 
पुराने स्वामी का पुत्र समझकर लोग भी उसके चारों ओर 
सिमदने लगे । व्यापारियों ने भी घन से सहायता की । दो हजार 
के लगभग सेना एकत्र हो गईं। मिरजाखों भी बिजली की तरह 
पीछे-पीछे दस कोस की दूरी पर था। जब मुजफ्फरखों को उसके 
आने का समाचार मिला, तब वह वहा से निकल कर बड़ोदे में 
आ पहुँचा ।'मिरजाखाँ ने कलीचखोँ आदि कुछ सरदारों को सेना 
देकर आगे बढ़ाया | ये लोग पुराने सिपाही थे। रास्ते की 

खराबियाँ सामने देखकर इन लोगों ने आगे बढ़ना उचित न 
समझा । वह वहाँ से भी निकला । बादशाही सेना उसके पीलछे- 
पीछे थी। अमीर लोग यदि आस-पास कहीं उपद्रवियों को देखते 
थे तो दाहिने-बाएँ होकर उनकी भी खबर लेते चलते थे । जब 
ये लोग नादोत नामक स्थान पर आए, तथ मुजफ्फर वहाँ से 
उठकर पहाड़ में घुस गया । वह चाहता था कि यहाँ जमकर एक 
मैदान ओर करना चाहिए ओर अन्तिम बार अपने भाग्य की 
परीक्षा कर देखनी चाहिए। उस समय उसकी सेना की संख्या 
तीस हजार ओर खानखानों की सेना की संख्या आठ-नो हजार थी। 
यह विजय-पत्र भी रुस्तम और अस्फन्दयार के विजय-पत्नो 
से कम नहीं है | मिरजाखाँ ने लश्कर का विभाग करके सेना के 
पेर जमाए | हरावल और दाहिने बाएँ पाश्थों को बढ़ाया । पहले 
ही ख्वाजा निजामउद्दीन को आगे भेज दिया था, “कैयोकि यह 
पहाड़ की लड़ाई थी । उससे कह दिया कि आगे चलकर देखो 
कि रास्ते का क्या हाल है; और शत्रु की सेना का क्‍या हिसाब 
ओर क्या रंग-ढंग है । जेसी परिस्थिति हो, उसी के अनुसार युद्ध 
आरम्भ किया जाय | ये पहाड़ की तराई में जा पहुँचे । वहाँ. 
पहुँचते ही उसके पेदल सैनिकों से सामना हो गया। पर ख्वाजा 
निजामउद्दीन ने उन लोगों को ऐसा रेला कि सामने जो बड़ा 
पहाड़ था, उसी मे वे लोग घुस गए। ये भी उन्हें दबाते हुए चले 
गए । वहाँ पहुँचकर देखा कि शत्रु का लश्कर एक लम्बी पंक्ति 
में माग रोके हुए खड़ा है। सब स्थान युद्ध की सामग्री से पटे 
पड़े थे । पर फिर भी ये जाते ही उनसे सिड़ गए ओर ऐसा धूआँ- 
धार युद्ध हुआ कि दृष्टि काम नहीं करती थी । ख्वाजा ने करामात 

यह की कि सवारों को पेदल करके आगे बढ़ाया और रूट पास 
को पहाड़ी पर अधिकार कर लिया । साथ ही कलीचखोँ के पास 
आदमी भेजे । वह भी बाएँ हाथ से चला आ रहा था। उसने 
भी आते ही शत्रु से टक्कर खाई। पर शत्रु ने जोर देकर उसे 
पीछे हटा दिया ओर डसे दबाता हुआ आगे चला । इस धकापेल 
में ख्वाजा के सामने का मार्ग खुल गया । जिस पेदल सेना को 
अभी उसने बगलवाली पहाड़ी पर चढ़ाया था, वह और आगे 
वढकर पहाड़ पर चढ़ गई। शत्रु के जो सैनिक कलीचखों को 
दबाते हुए चले जा रहे थे, वे इन लोगों को देखकर पीछे की 
ओर लोट पड़े। यहाँ दोनों पन्षों में गुथकर लड़ाई होने लगी। 
बहुत अधिक हत्या ओर रक्त-पात हुआ । कलीचखाँ बस्ती में जा 
पड़े थे। उन्होंने अपनी रक्षा के लिये वह स्थान बहुत उपयुक्त 
सममभा ओर वहीं ठहर कर वे समय की प्रतीक्षा करने लगे। 
तीत्र-दृष्टि सेनापति बुद्धि की दूरबीन लगाए देख रहा था । 
जब जहाँ जैसा अवसर देखता था, तब वहाँ वैसी ही सहायता 
पहुँचाता था। उसने तुरन्त ही हाथियों-बाला तोपखाना भेजा 
और कह दिया कि जिस पहाड़ी पर हमारी सेना ने अधिकार 
किया है, उस पर चढ़ जाओ | साथ ही और सेना भी पहुँची । 
उसने पहुँच कर शशज्रु के बाएँ पाश्वे पर आक्रमण किया। अब 
कई स्थानों पर लड़ाई होने लगी। ऐसा घमासान युद्ध मचा 
जिसने पहली लड़ाई को भी मात कर दिया। हथ-नालों के गोले 
ऐसे अच्छे स्थान से चले कि शत्रु की सेना के ठीक मध्य भाग में 
जाकर गिरने लगे । यह वही स्थान था जहाँ मुजफ्फर खड़ा हुआ 
था । उसका उत्साह भंग हो गया । उसने अपने लिये पराजय के 


[ २५७ ] 
बच्चों की जो दुदशा हुईं होगी और उनपर जो बीती होगी, उसका 
अनुमान पाठक स्वयं ही कर सकते हैं । 

* विजयी म्ुजफ्फर विजय के घोड़े पर सवार होकर मूँछों पर 
ताव देते हुए नगर को लौटे | शहाब के नमक-हराम सेवक अपने 
मुंह की लाली बढ़ाते हुए अब उनके दरबार में जा उपस्थित हुए । 
उन्होंने जब देखा कि यहाँ सारा राजसी ठाठ अस्तुत है, तो 
दरबार कायम किया। सब को वैसी ही उपाधियाँ प्रदान की गई, 
जैसी बादशाहों के यहाँ से प्रदान की जाती हैं । जामा मसजिद में 
उनके नाम का खुतबा पढ़ा गया। जो पुराने सरदार नहसत के 
कोनों में छिपे हुए बेठे थे, उन्हें बुला भेजा। सब सुनते ही दौड़ 
पड़े। तात्पये यह कि जंगलों के छुटेरे, दीन, द्रिद्र, देश के 
पुराने सिपाही, बुखारा ओर तुकिस्तान के रहनेवाले सैनिक आदि 
जो तैमूरी शाहजादों की खुरचन थे, आ आकर इकट्ठे होने लगे । 
दो सप्ताह के अन्दर ही अन्दर मुजफ्फर के आस-पास चौदह 
हजार आदमियों की सेना एकत्र हो गई । यद्यपि मुजफ्फर ने इस 
प्रकार अच्छी विजय प्राप्त कर ली थी, पर फिर भी उसे 
कुतुबउद्दीनखाँ का खटका लगा हुआ था; इसलिये उसने कुछ 
सरदारों को तो यहीं छोड़ा ओर आप सेना लेकर बड़ोदे की 
ओर चला; क्योंकि कुतुबउद्दीनखों उस समय वहीं था। इधर 
दरबार से एतमाद्खाँ की सेना भी आ पहुँची । शहाबउद्दीन आदि 
पटन नामक स्थान में पिटे-कुटे पड़े थे। पर अब हो ही 
क्या सकता था ! वे लोग उसी स्थान को दृढ़ करके वहीं 
बैठ गए ! 

शहाबखों और एतमादखों दोनों ही बराबर कुतुबउद्दीनखाँ 
५५५ 

को लिख रहे थे कि तुम उधर से आओ ओर हम लोग इधर से 
चलते हैं। मुजफ्फर को दबा लेना कोई बहुत बड़ी बात नहीं है । 
पर कुतुबउद्दीनखों पंज-हजारी सरदार और बहुत पुराना सेनापति 
था। ये दोनों बुड़े भी उसे अपने काम का एक ही समभते थे । 
वह दूर से बेठा बैठा टाल रहा था। जब दरबार से ऋ्रोधपू् 
आज्ञापत्र पहुँचा, तब कुतुब अपने स्थान से हिला। अब जब कि 
समय बीत चुका था, वह अपने सैनिकों को वेतन आदि देकर 
उन्हें प्रसन्न करने का प्रयत्न करने लगा । वह छावनी से बड़ोदे 
तक ही पहुँचा था कि मुजफ्फर ने उसे आ दबाया । दोनों पक्षों 
मे लड़ाई हुई। वह अध-मरों की तरह हाथ-पैर मारकर बड़ौदे के 
किले के खेंड्हर में दबक गया। सेना और सरदार जाकर 
मुजफ्फर के साथ मिल गए। अब धन-सम्पत्ति और वैभव का 
क्या पूछना है ! इश्वर की महिमा देखो । यह वही मुजफ्फर है 
जो तीस रुपए महीने पर आगरे में पड़ा हुआ था । वहाँ से एक 
नाक ओर दो कान लेकर भागा था। आज उसके पास तीस 
हजार सेनिकों का लश्कर है और अपने पिता के देश का मालिक 
बना हुआ बैठा है । 

अब जरा उधर का हाल भी सुनो। झुजफ्फर तो इधर आ 
गया। उसके शेरखों फोलादी नामक सरदार ने कहा कि अब 
मुझे भी तो अपना लोहा दिखलाना चाहिए। वह सेना लेकर 
पटन की ओर चला। वहाँ वह बादशाही अमीरों को अपना 
करतब दिखलाना चाहता था । उसने स्वयं तो पटन पर चढ़ाई की 
ओर थोड़ी सी सेना कड़ी नामक स्थान की ओर भेज दी । 
ख्वाजा ने जी कड़ा कर के बादशाही सेना को बाहर निकाला। 

जो सेना कड़ी पर चढ़ी आ रही थी, तुरन्त उसे जा मारा । अब 
शेरखोँ का सामना करने का अवसर आया । परन्तु बुड़े सरदारों 
पर ' ऐसी नामदी छाईं थी कि उन्होंने घबराकर कहा कि इस 
समय यही उत्तम है कि पटन से हटकर जालौर मे चल बैठे । 
ख्वाजा निजामउद्दीन यद्यपि नवयुवक सिपाही था, पर फिर भी 
उसने इन लोगों को लज्जित कर के रोका और स्वय॑ 
सेना लेकर शत्रु के सामने जा पहुँचा। सामना होते ही 
मुठभेड़ हो गई और गुथकर लड़ाई होने लगी । दो ही हजार तो 
सेना थी; पर थे सब पुराने-पुराने सिपाही | वह पाँच हजार 
सैनिकों के मुकाबले पर बढ़. कर म्याना नामक स्थान में पहुँचा । 
नवयुवक सिपाही ने बड़ा साका किया । बहुत अधिक मार-काट 
हुई ओर रक्त की नदियाँ बहीं । खेत काटकर डाल दिया । युद्ध में 
विजय प्राप्त की । शेरखों नोक-ढुम गुजरात की ओर भागा। 
बादशाही सेना को बहुत अच्छी छूट हाथ आई । जरा आंसू पुंछ 
गए । सब लोग गठरियों बॉध बाँध कर दौड़े कि चल कर पटन मे 
रख आठवें । ख्वाजा बहुत समझाता रहा कि यह बहुत अच्छा 
अवसर है । गुजरात खाली पड़ा है । बागें उठाए हुए चले चलो । 
पर किसी ने उसकी वात नहीं सुनी। बेचारा बारह दिनों तक वही 
पड़ा रहा । इतने में समाचार आया कि मुजफ्फर ने वड़ोंदा 
सार लिया । 

अब वहाँ की दशा भी कुछ सुन लीजिए । बड़ोदे का जो 
किला कुतुबुद्दीन की बुद्धि से भी बढ़कर बोदा था, मुजफ्फर ने घेर 
लिया और उसपर तोपं मारना आरम्भ कर दिया। उस समय की 
उसकी पुरानी दीवारें मुजफ्फर के प्रण और कुतुब के साहस से भी 

बढ़कर निराधार थीं, इसलिये गिरकर जमीन के बराबर हो गई । 
परन्तु कुतुब की आयु का किला उससे भी बढ़कर गया-बीता था । 
डस मूर्ख बुड़ढे ने जैन उद्दीन नामक अपने एक विश्वर्सनीय 
सरदार को शत्रु के पास सन्धि की बात-चीत करने के लिये सेजा। 
यद्यपि दूत को कहीं कोई कष्ट नहीं पहुँचाया जाता, पर फिर भी 
मुजफ्फर ने उसे देखते ही हजारो बरस के पुराने मुरदों में मिला 
दिया । कुतुब का सितारा ऐसे चक्कर में आया हुआ था कि अब 
भी उसकी समझ मे कुछ न आया । इसी खेंदेस भुगताने में यह 
निश्चय हुआ कि मैं मर चला जाऊँगा। मुझे बाल-बच्चों ओर 
धन-सम्पत्ति सहित सुरक्षित रूप से यहाँ से निकल जाने दो । 
इतना बड़ा सरदार, इस प्रकार वहुत ही दुदेशा और कायरता से 
शत्रु के दरबार में उपस्थित हुआ ओर वहाँ उसने बहुत ही दीनता- 
पूवेक झुक कर सलाम किया । 

पर फिर भी वह अकबर के यहाँ का पंज-हजारी सरदार 
था | कई पीढ़ियों से साम्राज्य की सेवा करता आ रहा था । बहुत 
दिनों तक शाहजादो का शिक्षक रह चुका था। मुजफ्फर ने 
मिलने के समय उसका बहुत आदर-सम्मान किया। उठकर 
उसका स्वागत किया और मसनद-तकिए पर उसे स्थान दिया। 
बातो से उसके आँसू पोंछे; पर साथ ही हाथों से रक्त भी बहाया। 
ओर ऐसा बहाया कि उसका पल्ला मिट्टी के नीचे जाकर कारू के 
गड़े हुए खजानो में मिल गया । उसके साथ चौदह लाख रुपए 
थे। ब्रे सब मुजफ्फर ने ले लिए। खजानची उसकी व्यवस्था 
करने के लिये गया । दस करोड़ से भी अधिक रुपए गड़े हुए 
थे । वह सब भी वे लोग निकाल लाए। नगद, सामग्री और घन* 

सम्पत्ति का क्या ठिकाना है ! ओर सब से बढ़कर मजे की बात 
यह है कि उसके आस-पास बड़े बड़े चार-हजारी और पॉच- 
हजारी सेनापति और अमीर, जैसे कलीचखाँ ओर शर्रीफ्खाँ , 
उसका अपना भाई मालव का जागीरदार, पुरन्दर के सुलतान का 
पुत्र खास नोरंगखाँ आदि पास ही जिलों में बैठे हुए थे । वे सब 
लोग दूर से बैठे हुए तमाशा ही देखते रह गए । 
हम बह्ने गम मे बह गए ओर दोस्त आश्ना | 
सब देखते रहे लबे साहिल खड़े हुए ॥ 

( अर्थात्‌ हम तो दुःख के समुद्र मे बह गए ओर हमारे मित्र 
आदि किनारे पर खड़े हुए देखते रहे। ) 

मुजफ्फर के साथ हजारों तुक, अफगान ओर गुजराती 
सेनिको का लश्कर हो गया | और एक थे तो दस, बल्कि हजार 
हो गए। पर इलाके इलाके में भूँचाल पड़ गया। ख्वाजा निजाम- 
उद्दीन यह सुनकर पटन की ओर लोटे। दरबार में आगे-पीछे 
समाचार पहुँचे; ओर जो समाचार पहुँचे, वे सब ऐसे ही पहुँचे । 
सब लोग सुनकर चुप थे। बादशाह को बहुत अधिक दुःख 
हुआ । जिस देश को उसने स्वयं दो बार चढ़ाई करके जीता था, 
बह इस अकार की दुदशा से हाथ से निकल गया । 

पर फिर भी अकबर बादशाह था ओर प्रतापी बादशाह था । 
उसने इन सब बातों की कुछ भी परवाह नहीं की ।*६रवारी 
अमीरो में से बहुत से बारहा के सैयदों, इरानी बीरों, सूरमा 
राजपूतो और राजाओं तथा ठाकुरों को चुनकर इस चढ़ाई के 
लिये नियत किया; ओर उस विशाल लश्कर का सेनापति नव- 
युवक मिरजाखाँ को बनाया, जिसका प्रताप भी उन दिलों अपने 

पूरे योवन पर था । पुराने और अनुभवी सरदारों को सेनाएँ 
देकर उसके साथ किया । कलीचखों के पास आज्ञापत्र भेज दिया 
गया कि तुरन्त मालवा पहुँचो और वहाँ से अमीरों को लेकर 
युद्ध में सम्मिलित हो । दक्खिन के जिलों में जो सरदार थे, 
उनके नाम भी जोर-शोर से आज्ञाएँ पहुँचीं कि शीघ्र युद्ध-क्षेत्र 
में उपस्थित हो मिरजाखों अपने साथियों को लेकर मारा-मार 
चला । पहाड़, जंगल, नदी, मैदान सबको लपेटता-सपेटता जालोर 
के रास्ते पटन को चला जा रहा था। परन्तु साग में उसे जो 
समाचार मिलता था, वह ढुःखी ओर चकित करनेवाला ही. 
मिलता था, इसलिये वह बहुत सोच-समझ कर पेर उठाता था। 
कुतुबउद्दीनखों का भी सब समाचार उसने सुन लिया, पर उसकी 
कोई बात सेना पर नहीं प्रकट की । 

हम समभते हैं कि उस समय मिरजाखाँ को इस बात का 
ध्यान तो अवश्य आया होगा कि यह वही पटन है, जहाँ से मेरे 
पिता ने एक ही डग में परलोक की यात्रा पूरी की थी । उस समय 
उसके अन्‍्तःपुर की स्त्रियों की क्‍या दशा हुई होगी! मेरा 
उस समय क्‍या हाल हुआ होगा | और अहसदाबाद तक का 
सागे कितनी कठिनता से कटा होगा ! थहाँ सब लोग इद के चोद 
की भाँति उसकी ओर देख रहे थे [कुछ सरदार स्वागत करने के 
लिये सिरोही तक चलकर आए थे ।“उन लोगों ने उस समय की 
सब बाते सुनाई और बहुत बहुत बधाइयों दीं। वह केवल दिन 
भर वहाँ ठहरा और बिजली और हवा की तरह उड़कर 'पटन में 
जाकर डेरे डाल दिए | सब अमीर ओर सेनाएँ उसका स्वागत 
करने के लिये आईं |" बधाइयों दी गई और आनन्द-सूचक वाद्य 

बजने लगे । यद्यपि उनका और शहाबउद्दीन अहमदखाँ का 
पीढ़ियों से वेर और बैमनस्थ चला आता था, पर फिर भी 
उस समय बे सब वाते भूल गए ।“पता लगा कि सुजफ्फर ने 
विजयी हो कर कुछ ओर ही दिमाग पेदा किया है। पीछे की 
ओर का उसने बहुत ही दृढ़ प्रबन्ध कर लिया है और आगे खेमा 
डालकर युद्ध करने के लिये प्रस्तुत है । 

नवयुवक सेनापति ने सरदारों को एकत्र करके मन्त्रणा 
करने के लिये सभा की । कुछ लोगों ने यह परामश दिया कि 
अकबर के प्रताप पर भरोसा करके बागें उठाओ, तलवारें खींचो 
ओर नगर पर जा पड़ो ।“कुँछ लोगों की यह सम्मति थी कि 
कलीचखों मालवे से लश्कर लेकर आ रहा है। उधर बादशाह 
का आज्ञापत्र भी आ चुका है कि जब तक वह न आवे, तब 
तक युद्ध न कर बैठना /“इसलिये उसकी प्रतीक्षा करना उचित 
है। यह भी बात-चीत आई कि यह अवसर बहुत ही विकट है । 
अब तो वही समय आ गया है कि यदि बादशाह स्वयं ही 
चलकर चढ़ाई करने के लिये यहाँ आवें, तो बीरता की लज्ञा 
रह सकती है। नहीं तो इश्वर जाने कया परिणाम हो ।दीलतखों 
एक बुड्ठा सरदार था ओर मिरजाखों का सेनापति कहलाता था । 
उसने कहा कि इस अवसर पर बादशाह को यहा तक बुलाना 
बहुत ही अनुचित है। कलीचखोाँ की प्रतीक्षा करना भी इस 
समय युक्ति-संगत नहीं है । वह पुराना सेनापति है। यदि उसके 
सामने विजय हुईं तो तुम्हारे सब साथी अपने अपने अंश से 
वंचित रह जायेंगे। यदि तुम लोग यह चाहते हो कि विजय का 
डँका तुम्हारे नाम पर बजे, तो भाग्य पर भरोसा रखकर लड़ 

कलंक को ही बहुत कुछ समझा ओर ना-मुजफ्फर ( अ-विजयी 
या पराजित ) होकर भाग गया। उसकी सेना की बहुत अधिक 
हानि हुई । वह भी अनगिनत साल असबाव छोड़ कर भागी। 
मिरजाखोाँ ने अमीरों को जिधर-जिधर आवश्यक समभा, भेज 
दिया और आप आकर अहमदाबाद में देश ओर प्रजा की 
व्यवस्था करने लगा । 

जब द्रवार में मिरजाखों का निवेदनपत्र पढ़ा गया, तब 
अकबर बहुत ही प्रसन्न हुआ । उसने आज्ञापत्र भेज कर सबका 
उत्साह बढ़ाया ।“मिरजाखाँ को खानखानाँ की उपाधि, खिलअत, 
घोड़ा, जड़ाऊ खंजर, तमन, तूग (झंडा) ओर साथ ही पंज-हजारी 
मन्सब प्रदान किया जो अमीरों की उन्नति की चरम सीमा है। 
ओर लोगो को भी दस, बीस ओर अठारह, तीस के अनुपात से 
उचित सममाकर सनन्‍्सब बढ़ाए। यह घटना और देवी विजय 
सन्‌ ९९१ हि० में घटित हुई थी । 

मुझे बहुत से पत्रों ओर खरीतों आदि का एक बहुत पुराना 
संग्रह मिला है । उस विजय के अवसर पर खानखानों ने अपने 
पुत्र के नाम एक पत्र लिखा था । बह पत्र परिशिष्ट में दिया गया 
है। वह पत्र बहुत ध्यानपूर्वक पढ़ने के योग्य है। उससे युद्ध 
सम्बन्धी बहुत सी वास्तविक घटनाओं का पता चलता है । इस 
युद्ध में उसके साथ जो विरोधी साथी गए थे, उनकी निष्ठा या 
द्रोह का उससे बहुत अच्छा पता चलता है। उसके शब्दों से 
यह टपकता है कि असहाय दशा में उसका हृदय पानी-पानी 
हो रहा था | चण-क्षण पर आशा और. निराशा दोनों मिलकर 
उसके हृदय पर जो चित्र अंकित करती थीं, और फिर मिटाती 

थीं, वे सब उसमें दर्पण कें समान देखने में आते हैं । यह रंग 
ऐसी कलम से फेरा गया है कि यदि पत्र किसी प्रकार बादशाह 
के हाथ में भी जा पड़े तो उसके हृदय पर भी बहुत सी अभीष्ठ 
बातें अंकित कर दे । ओर उसने लड़के को यह भी अवश्य लिखा 
होगा कि यह पत्र स्वयं लेकर हुजूर की सेवा सें चले जाना । 
इस पत्र से यह भी पता चलता है कि उसकी लेखन-शक्ति भी 
बहुत अह्डत थी और लिखने में उसकी कलम बहुत अच्छी तरह 
चलती थी । वह अपना अभिग्राय बहुत ही प्रभावशाली रूप में 
प्रकट करता था । अताप की सफलता और पद की वृद्धि हो रही 
थी । उस समय मिरजाखों की अवस्था बीस वर्ष या इससे कुछ 
ही ऊँचे-नीचे होगी। इसी अवस्था में इश्वर ने उसे वह बेभव 
ग्रदान किया जो उसके पिता को भी बिलकुल अन्तिम अवस्था में 
जाकर प्राप्त हुआ था । 

यदि सच पूछा जाय तो अधिकार, शासन, वेभव ओर 
अमीरी का सारा सुख भी युवाबस्था में ही है; क्योकि 
यह अवस्था भी एक बहुत बड़ी सम्पत्ति या वेभव है। वे 
लोग बहुत ही भाग्यवान्‌ और प्रतापशाली है जिन्हें सभी 
सम्पत्तियाँ इश्वर एक साथ ही देता है। अमीरी और 
उसके साथ होनेवाली सब बातें, अच्छी सवारी ओर अच्छे 
मकान युवा अवस्था में ही पूरी पूरी शोभा देते हैं । यदि योवन 
काल हो तो अच्छा भोजन भी आनन्द देता है ओर अंग लगता 
है। यदि बेचारे बुड़ढे के लिये अच्छा भोजन हो भी तो उसे उससे 
कोई आनन्द नहीं मिलता । यदि बुड़ा अच्छे अच्छे वस्त्र पहनता 
है ओर हथियार सजकर घोड़े पर चढ़ता है तो उसकी कमर 

भुकी हुईं होती है और कन्धे ढलके हुए होते हैं। लोग देखकर 
हँस देते हैं; बल्कि अपने आपको देखकर स्वयं लज्जा आती है। 

शेर शाह को उन्नति के पड़ाव पार करते करते इतना अधिक 
समय लग गया कि जब उसके सिर पर राजमुकुट रखने का 
समय आया, तब तक उसका बुढ़ापा भी आ गया था । जिस 
समय वह बादशाह बना था, उस समय उसका सिर सफेद हो 
गया था, दाढ़ी बगले की तरह हो गई थी, मुँह पर शझुरियों पड़ 
गई थीं ओर आँखों मे चश्मा लगाने की आवश्यकता आ पड़ी 
थी । वह जब राजोचित आभूषण पहनता था, तब उसके सामने 
दर्पण रखा रहता था। उसमें अपना ग्रतिबिम्ब देखकर वह कहा 
करता था कि ईंद तो हुईं, पर सन्ध्या होते होते हुई । 

इंश्वर दिल्ली के अपराध क्षमा करे । हर एक बादशाह को 
यही शोक रहा है कि में इस नगर में अपना बल-वैभव लोगों को 
दिखलाऊँ। जब शेर शाह बादशाह हुआ, तब उसने भी दिल्ली 
पहुँच कर जशन किया । सन्ध्या के समय वह अपने कुछ मुसा- 
हवों को साथ लेकर घोड़े पर सवार होकर बाहर घूमने के लिये 
बाजार में निकला । बह चाहता था कि में सब लोगों को देखेूँ 
ओर सब लोग मुझे देखें । भले घर की दो बुद्धा स्त्रियाँ थीं जो 
अब बहुत गरीब हो गई थों । थे दिन भर चरखा काता करती थी 
ओर, सन्ध्या समय बाजार में जाकर सूत बेच आया करती थीं । 
उस समय भी वे दोनों बुरका ओद्कर सूत बेचने के लिये बाजार 
में निकली थीं। बादशाह की सवारी निकलने का समाचार सुन्त- 
कर वे भी एक किनारे खड़ी हो गई'। वे भी नए बादशाह को 
देखना चाहती थीं। शेर शाह घोड़े पर सवार, बाग ढीली छोड़े 

हुए धीरे धीरे चले जा रहे थे। एक ने दूसरी से कहा--बूआ, 
तुमने देखा ? दूसरी बोली--हाँ बुआ, देखा। पहली बोली-- 
दुलहिन को दुलहा तो मिला, पर बुड़ा | शेर शाह भी उस समय 
उन दोनो के पास पहुँच गया था | उसने भी सुन लिया । "मठ 
छाती उसारी ओर वाग खींच कर धोड़े को गुदशुदाया | इश्वर 
जाने वह घाड़ा अरबी था या काठियावाड़ी । वह उछलने-कूदने 
लगा । दूसरी बुढ़िया बोली--ऐ बूआ, यह तो बुद्दा भी है और 
मसूखरा भी । 

संयोग--उन दिनो बादशाह को अनेक प्रकार के चिन्तित 
करनेवाल समाचार मिला करते थे । वे हर दम इसी चिन्ता मे 
रहते थे |“एक दिन मीर फतहउल्लाह शीराजी को बुलवा कर 
उनसे ग्रश्न किया कि इस युद्ध का कया परिणाम होगा ?४ उन्होने 
नक्तत्र-यन्त्र निकाल कर देखा कि इस समय का स्वासी कौन सा 
नक्षत्र है। सब नक्षत्रों की स्थिति ओर आकाश-पिंडों की गति 
देख कर वुढ़॒ला दिया कि इस समय दो स्थानों पर _युद्ध हो रहा 
है ओर दोनों स्थानों में हुजूर की ही विंजय होगी । संयोग है कि 
ऐसा ही हुआ भी ४ 

जिस समय मिरजाखाँ के अच्छे-अच्छे काय वहा उसे 
खानखानों वनाने के साधन प्रस्तुत कर रहे थे, उस समय अकबर 
के दरवार की जो अवस्था हो रही थी, उस अवस्था का 
चित्र किसी इतिहास-लेखक ने अंकित नहीं किया है [“हाँ, अब्बुल- 
फजल ने खानखानों को बधाई देने के लिये जो पत्र लिखा था, 
उसमें उस समय की अवस्था का अवश्य कुछ वर्णन है। यह 
एक बहुत प्रसिद्ध पत्र है जो अपने विषय की. उच्चता और भाषा 

की कठिनता और उत्तमता आदि के लिये बड़े-बड़े बिद्वानों और 
पंडित.मे बहुत अधिक प्रसिद्ध है। उस पत्र से यह पता चलता 
है कि जब कई दिनों तक गुजरात से कोई समाचार न आया, 
तब ,लोग तरह-तरह की हवाइयाँ उड़ाने लगे थे। उसके ओर 
उसके पिता के शत्रु अपने छिपने के स्थान से बाहर निकल खड़े 
हुए थे। वे असन्न होते थे ओर मित्रो से छेड़-छाड़ करके गुज- 
रात का हाल पूछते थे। वे अकबर पर भी व्यंग्य करते थे । 
कहते थे कि एक तो दक्खिन का देश, ओर दूसरे वह भी बिगड़ा 
हुआ देश । जब ऐसे विकट अवसर पर दो बृद्ध सनापति मात 
खा चुके थे, तब एक ऐसे नवयुवक को वहाँ क्‍यों भेजा गया, 
जिसे कुछ भी अनुभव नहीं है ? भला वह सेनापति है ? हॉ., 
सभा का श्रृंगार अवश्य है। उसका युद्ध ओर संग्राम से क्‍या 
सम्बन्ध ! बैरमखाँ ओर उसके वंश के शुभ-चिन्तक भी चुप थे 
ओर अकबर भी चुप था | ईंसी लिये बह इलाहाबाद के किले की 
नीव रख कर जल्दी-जल्दी इस विचार से आगरे लौट आया 
कि में स्वयं ही चढ़ कर वहाँ चल्ूँगा और युद्ध को सँमादुँगा । 
बह कोड़ा घाटमपुर क्र ही पहुँचा था कि उसे विजय का शुभ 
समाचार मिल गया । वह बहुत ही प्रसन्न हुआ ओऔर उसने इंश्वर 
को अनेकानेक धन्यवाद दिए। दोरुखे दोगलो ने तुरन्त अपनी 
बात-बीत का रुख और ढंग बदल दिया । 'झुक-मुक कर कहने 
लगे कि यह हुजूर की ही शुणों को परखनेबाली आँख थी 
जिसने उसका गुण तुरन्त ताड़ लिया। इतने पुराने-पुरान जान 
निछावर करनेवारे सेवक उपस्थित थे। पर हुजूर ने उसी 
की भेजा । 

उसी समय आज्ञा हो गई कि नकारखाने में बधाई की 
नोबत बजे । उक्त पत्र से यह भी पता चलता है कि उन दिलों 
बनजारों के चौधरियों और महाजनों के द्वारा बहुत शीघ्र समाचार 
पहुँचा करते थे । पहले कृष्ण चौधरी ने आकर समाचार दया । 
फिर लश्कर के अमीरों के भी निवेदन-पत्र पहुँचने लगे । अकबर 
ने मिरजाखों की बहुत अधिक प्रशंसा की ओर कहा कि इसके 
पिता की खानखानाँ-वाली उपाधि इसे दे दो। बादशाह की 
प्रसन्ञता का अनुमान एक इसी बात से कर लो कि उस पत्र में 
शेख अब्बुल फजल ने लिखा है कि उस समय नक्कारखाने में 
बधाई की नौबत बजने लगी। मित्र ओर शत्रु दोनों समान रूप से 
प्रसन्न होकर मिरजाखों की प्रशंसा कर रहे थे। और सच बात 
तो यह है कि यदि मिरजाखों को उपाधि या मन्सब कुछ भी न 
मिलता, तों भी उस समय उसने वास्तव में ऐसा काम कर दिख- 
लाया था कि सभी लोग, यहाँ तक कि शत्रु भी, उसकी प्रशंसा 
करने के लिये बाध्य हो गए थे | ऐसी ऊँची उपाधि, जिसकी 
कामना पंज-हजारी अमीर भी हृदय से करते थे, उसे इतनी 
जल्दी मिल गई थी कि सहसा किसी को उसकी करपना भी 
नहीं हो सकती थी ४ अब यदि उसे पंज-हजारी मनन्‍्सब भी 
मिल गया तो कौन सी बड़ी बात हुई । 

इस पत्र से यह भी पता चलता है कि दो विजयों के उप- 
रान्त मिरजाखाँ ने अब्बुल फजल ओर उनके साथ ही हकीम 
हम्माम को भी पत्र सेजा था। उस पत्र में सम्भवतः उसने 
अपने हृदय की विकलता प्रकट की थी और लिखा था कि मेरे 
साथ यहाँ जो अमीर आए हैं, वे युद्ध-क्षेत्र में मेरा साथ देने से 

जी चुराते हैं। और अब्बुल फजल के पत्र के अन्त में उन्हें 
शपर्थे देकर लिखा था कि हुजूर से निवेदन करो कि वे मुझे 
वापस बुला छे। इसके उत्तर में शेख ने लिखा था कि मेने 
बहुत विचार करके देखा, पर ऐसा करना मुझे किसी प्रकार 
उचित नहीं जान पड़ा । फिर मित्रों से भी परामश हुआ। उन 
सब लोगों की भी यही सम्सति हुईं कि मिरजाखों को वापस 
बुलाने का प्रयत्न करने में कोई हानि नहीं है। बादशाह की सेवा 
मे निवेदन कर दो । आशा है तो लाभ की ही आशा है। खेर; 
किसी ग्रकार बादशाह की सेवा में यह निवेदन उपस्थित किया 
गया; क्योंकि इसके लिये मिरजाखों का बहुत अधिक आग्रह 
था | अकबर ने बहुत ही चकित होकर कहा कि हैं ! ऐसे समय 
में यहों आना केसा ! हकीम ने अपनी वाचालता और चिकनी- 
चुपड़ी बातों की माजून तैयार करके बहुत कुछ कहा-सुना | पर 
फिर भी शेख अब्बुल फजल ने लिखा है. कि जहाँ तक में 
समभता हूँ, जिस प्रकार इन बातों से हुजूर का आशय दूर नहीं 
हुआ, उसी प्रकार इनसे कोई हानि भी नहीं हुई । 

खानखानों ने इसके उपरान्त जो निवेदन-पत्र लिखा था, 
उसमें बहुत सी बातों के साथ टोडरमल के लिये भी निवेदन 
किया था; और यह भी प्राथना की थी कि हुजूर स्वयं इस देश 
पर अपने प्रताप की छाया डालें। अकबर ने भी विचार किया 
था कि अगले महीने नोरोज है। जशन करने के उपरान्त में 
यहाँ से प्रस्थान करूँगा । साथ ही राजकोष भेजने ओर, निवेदन- 
पत्रों की व्यवस्था करने की भी आज्ञा दे दी ओर उस श्राज्ञा का 
पालन भी हो गया | पर बादशाह स्वर्य नहीं गए। 


[- अकओ «| 


उक्त पत्र में अब्चुलफजल ने लिखा है कि तुम्हारे पत्र से 
बहुत विकलता और घबराहठ पाई जाती है। इस विषय पर 
उन्होंने बहुत से मित्र-भावपूण और ऐसे वाक्य लिखे हैं, जैसे बड़े 
लोग छोटों को लिखा करते हैं। शेख ने टोडरमल के बुलाने. को 
भी अच्छा नहीं समझा है! ओर शेख का ऐसा समममना ठीक 
भी था। छेकिन नवयुवक सेनापति ने देखा कि मुझ पर एक 
बहुत बढ़े युद्ध का पहाड़ ओर उत्तरदायित्व का आस्मान टूट 
पड़ा है । देश की ओर देखा तो वहाँ एक सिरे से दूसरे सिरे तक 
आग लगी हुई है। साथियो को देखा तो वे सब के सब बहुत 
पुराने महात्मा हैं, जिन्हें बादशाह ने उसकी अधीनता में कर 
दिया है। अवसर ऐसा आ पड़ा है कि वे लोग आँख सामने 
नहीं कर सकते । बहुत ही विवश होकर मन्त्रणा-सभा मे आते 
हैं, लेकिन फिर भी शुम-सुम बेठे रहते हैं। किसी विषय पर 
सम्मति पूछो तो बात-बात पर अलग हो जाते हैं और कहते हें 
कि हम तो आपके अधीन हैं। आप जो कुछ आज्ञा दे, सिर- 
आँखों से उसका पालन करने के लिये प्रस्तुत हैं। अपने साथियों 
के साथ एकान्त में बेठकर इश्वर जाने वे लोग आपस में क्‍्या- 
क्या कहा करते थे । नवयुवक को वहाँ के भी सब समाचार 
मिलते रहते थे। ऐसी अवस्था में अब्बुलफजल सरीखे दृढ़ व्यक्ति 
के सिवा ओर कौन ऐसा था जो न घबराता। जिन लोगो को मनुष्य 
अपना हार्दिक ओर परम मित्र सममतता है, उन्हींसे वह अपने 
हृदय की गूढ बातें कहा करता है; ओर जो अवस्था होती है, 
वह्‌ सब स्पष्ट रूप से उन्हीं को लिखता है । इसमे संदेह नहीं कि 
इस नवयुवक के मन में उस समय जो जो बातें उठी होंगी, वे सब 


[ हे८) । 


उसने अब्वुलफजल को स्पष्ट रूप से लिख दी होंगी। और यही 
कारण राजा टोडरमल को बुलाने का हुआ होगा । क्योकि राजा 
टोडरमल चाहे खानखानों के सच्चे मित्र रहे हों यान रहे हो, 
लेकिन फिर भी वे बहुत पुराने काय-कुशल और अनुभवी कम चारी 
थे ओर शुद्ध हृदय से साम्राज्य के शुभचिन्तक थे । ऐसा नहीं 
था कि किसी दूसरे राजकमचारी के साथ किसी प्रकार की शत्रुता 
होने के कारण ही बादशाह का कोई काम खराब कर देत। और सब 
से बढ़कर वात यह थी कि अकबर को उन पर पूरा-पूरा विश्वास था। 

मिरजाखों ने बादशाह को वहाँ तक बुलाने के लिये भी 
ग्राथना की थी | इसमे सन्देह नहीं कि वह नवयुवक् यह अवश्य 
चाहता होगा कि जिस बादशाह ने मुझे पाला-पोसा है, जिसने 
मुझे शिक्षा-दीक्षा दी है, उसकी आँखो के सामने में कुछ काम कर 
दिखलाऊँ । बह भी समझ ले कि में क्‍या करता हूँ और ये पुराने 
पापी क्‍या करते हैं। ओर सम्भव है कि उसका यह भी विचार 
रहा हो कि मेरे जो साथी और सेबक बादशाह के नमक का 
ध्यान रखकर अपनी जान निछावर कर रहे हैं, उन्हे यथेष्ट पुर- 
स्कार ओर पारितोषिक आदि भी दिलवाऊँ। 

यहाँ हम संक्षेप मे यह भी बतला देना चाहते है कि उस 
समय शेख अब्बुलफजल ओर खानखानों में किस प्रकार का 
सम्बन्ध ओर व्यवहार था। पाठक यह कल्पना करें कि एक 
ही दरबार में समान अवस्था के दो सेबक है | खानखानों एक 
नवयुवक, सुशील, अच्छे लोगों की संगति में रहनेबाला, मिलन- 
सार, सब बातें सममनेवाला और अमीर का लड़का है। चाहे 
दरबार हो चाहे विद्या विषयक सभा हों, चाहे सवारी-शिकारी 

हो, हर एक जगह, खुले दरबार में भी और एकान्त सें भी, 
ओर यहा तक कि महलों में भी, पहुँचता है। यदि मनोविनोद 
के खेल-तमाशे हों, तो वहाँ भी बह एक बहुत अनुकूल मुसाहब 
के रूप मे रहता है | अब्बुलफजल एक बहुत बड़ा विद्वान, बहुत 
अच्छा लेखक, अच्छे स्वभाववाला और सदा अच्छे लोगों की 
संगति मे रहनेवाला है। वह भी दरबार में, एकान्त में ओर 
दूसरी अनेक प्रकार की बैठकों में उपस्थित रहता है। उसकी 
पूर्ण योग्यता, बुद्धिमचता और भाषण तथा लेखन के कौशल ने 
खानखानों को अपना परम अनुरक्त कर रक्खा है। और अब्बुल- 
फजल इस विचार से उसके साथ मेल-मिलाप रखना आवश्यक 
ओर उचित समझता है कि उसका स्वभाव बहुत अच्छा है, 
उसकी संगत मे रहने से बहुत आनन्द आता है । साथ ही वह 
यह भी देखता है कि यह मेरे छेखों और गुणों का बहुत आदर 
करता है। इसमे उसकी एक नीति यह भी रहती है कि यह 
नवयुवक हर दम बादशाह की सेवा में उपस्थित रहता है। 
ओर सबसे बड़ी बात यह है कि वह जानता है कि जिस विषय 
में में उन्नति कर सकता हूँ, वह इसकी उन्नति के मार्ग से बिल- 
कुल स्वतन्त्र ओर अलग है। इस नवयुवक अमीर से उसे किसी 
प्रकार की हानि पहुँचने की कोई आशंका नहीं है। ओर इस बात 
में भी कोई आश्थय नहीं है कि जिस समय शेख के पुराने-पुराने 
शत्रु दरबार पर बादलों की तरह छाए होगे, उस समय यह 
नवयुवक दरबार भे शेख की हवा बॉथता होगा और एकान्त में 
बादशाह के हृदय पर उसकी ओर से शुभ विचारों के चित्र 
अंकित करता होगा । 

अव्बुलफजल, फेजी, खानखानों, हकीम अव्बुलफतह, हकीम 
हम्माम, समीर फतहउल्लाह शीराजी आदि अवश्य भिन्न-मिन्र 
समयों में ओर अवसरों पर एक दूसरे के रहने के स्थान पर 
एकत्र हुआ करते होगे। फेजी ओर अव्बुलफजल का एक ही 
घर था; और जो धर्म था, वह सब पर विदित ही है । बाकी 
सब लोग हृदय से तो शीया थे और नाम के लिये सुन्नत 
सम्प्रदाय के थे, पर वास्तव में ऐसे थे कि मानों सभी धर्म और 
सम्प्रदाय उन्ही के हैं। इसलिये ये सब लोग आपस में एक 
दूसरे के मित्र और सहायक बने रहते होंगे । हॉ जिन लोगों का 
धर्म एकांगी रहता होगा, वे इनसे अवश्य खटक रखते होंगे। 
और यह भी एक आवश्यक बात है कि नवयुवकों का नवयुवकों 
के साथ बहुत मेल-जोल रहा करता है; ओर बुटड्डटी का बुड्ों के 
साथ मेल-मिलाप रहता है। नवयुवकों में जो हृदय की अफुछता 
और आनन्दपूर्ण वृत्ति स्वाभाविक और वास्तविक रूप से होती 
है, वह सब बुड़े बेचारे कहाँ से लावें | यदि वे अपनी परिहास- 
वृत्ति दिखलावेंगे तो यही कहा जायगा कि बुड्डे भी हैं और 
मसखरे भी है । 
हे इश्वर, में कहों था और किधर आ पढ़ा ! परन्तु बातों 
के मसाले के बिना ऐतिहासिक घटनाओं का पूरा-पूरा आनन्द 
भी नहीं आता | 
»सन्‌ ९९२ हि० में मुजफ्फर ने तीसरी बार सिर उठाया। 
खानखानों ने अमीरों को सेनाएँ देकर कई ओर भेजा ओर स्वयं 
सेना लेकर अलग पहुँचा पे मुजफ्फर ने देखा कि इस समय मेरी 


जे 


ऐसी अवस्था नही है कि में इन लोगों का सामना कर सकूँ; 

इसलिये वह वहाँ से भागा | वह उस देश के राजाओं ओर आस- 
पास के जमींदारों आदि के पास अपने दूत और प्रतिनिधि दौड़ाता 
था ओऔप जगह जगह भागा फिरता था। लूट-मार कर के किसी 
प्रकार अपना निवोह करता था। उसने आस-पास के श्ञायः 
इलाके नष्ट-अ्रष्ट कर दिए। भला इस प्रकार कही साम्राज्य 
स्थापित होते है ! 

एक अवसर पर खानखानाँ के पास जाम ने यह समाचार 
भेजा कि मुजफूफर अम्ुक स्थान पर ठहरा हुआ है। यदि तत्पर 
सिपाही और चालाक घोड़े हों तो वह अभी पकड़ा जा सकता 
है । खानखानों स्वयं सवार होकर दोड़ा, पर वह हाथ नहीं आया। 
पीछे से पता लगा कि जाम दोनों ओर मिला हुआ था ओर दोनों 
को एक दूसरे के भेद बतलाता था। इन लड़ाई-मगढ़ों से इतना 
लाभ अवश्य हुआ कि पहले जो लोग मुजफ्फर का साथ दे रहे 
थे, वे अब अपनी खुशामदो की सिफारिश ले लेकर इनकी ओर 
अवृत्त होने लगे । जूनागढ़ के शासक अमीनखों गोरी ने अपने 
लड़के को बहुत से बहुमूल्य उपहार आदि देकर खानखानों 
की सेवा में भेजा । 

मुजफूफर ने देखा कि वीर सेनापति अपने सभी अमीरों को 
साथ लिए हुए उधर है। उसने अपनी सब आवश्यक सामग्री 
जाम के पास रख दी और अपने लड़के को भी उसी के पास 
छिपा दिया । स्वयं घोड़े उठा कर अहमदाबाद की ओर बढ़ा । 
'नेती नामक थाने पर खानखानों के विश्वसनीय और निछठ सेवक 
उपस्थित थे । बहा दोनों पक्षों में अच्छी मुठ-भेड़ हुई । मुजफ्फर 
छाती पर धक्का खाकर पीछे की ओर लौटा । जब खानखानों को 

इस षड़यन्त्र का पता चला, तब वे बहुत ऋुद्ध हुए ओर बोले कि 
में जाम ( यह उस राजा की एक उपाधि भी है; और इसका 
दूसरा अथ “प्याला” भी होता है ) को तोड़कर ठीकरा कर 
दूँगा" चट-पट सेना छेकर पहुँचा और अचानक नवा गाँव नामक 
स्थान से चार कोस की दूरी पर पहुँच कर वहाँ झंडा गाड़ दिया । 
नवा गाव मे जाम की राजधानी थी। जाम चक्कर मे आए । 
उन्होंने बहुत ही नम्नरता और दीनतापूवंक एक निवेदन-पत्र 
लिखा । शरज़ा नामक हाथी और बहुत से अद्भुत तथा बहुमूल्य 
उपहारों के साथ अपने पुत्र को खानखानों की सेवा मे भेजा । 
सन्धि कर लेना, शान्ति बनाए रखना ओर लोगों को तसछी देना 
तो मानों अकबर के शासन और साम्राज्य का नियम ही था। 
ओर खानखानों भी अकबर के पूरे ओर पक्के शिष्य थे; इसलिये 
उन्होंने उस समय वहाँ से लोद आना ही उचित सममा । 
“कवर ने हकीम ऐन उलू मुल्क आदि बुद्धिमान्‌ और योग्य 
अमीरो को दक्षिण की सीमा पर जागीरे देकर लगा रखा था। 
उनके अच्छे अच्छे कार्यों का एक शुभ फल यह भी हुआ था 
कि बुरहानपुर का हाकिम राजी अलीखों अकबर के दरबार की 
ओर प्रवृत्त हो गया था । इस विचार से कि मेल-मिलाप और एकता 
का सम्बन्ध ओर भी दृढ़ हो जाय, अब्बुल फजल की बहन का 
विवाह राजी अलीखों के भाई खुदावन्द जहाँ के साथ कर दिया 
गया-था । “रजी अली खा एक बहुत पुराना और अनुभवी 
आदमी था । वह नाम के लिये बुरहानपुर और खान्देश का 
हाकिम था; पर वास्तव में सारे खान्देश ओर दक्षिण में 
उसका प्रभाव विद्युत्‌ के समान फैला हुआ था। जो लोग 

साम्राज्य के कार्यो के बहुत अच्छे ज्ञाता थे, वे राजी अलीखाँ 
दक्षिण देश की कुंजी कहा करते थे । 

“सन्‌ ९९३ हि० में खानखानों अहमदाबाद में बैठे हुए अकबर 
का सिक्का जमा रहे थे। उस अवसर पर दक्षिण ओर खान्देश 
के दाकिम आपस में बिगड़ खड़े हुए। राजी अलीखों ने अपना 
दूत भेजा और निवेदन की दूरबीन से दिखलाया कि दक्षिण देश 
का माग खुला हुआ है। 'ईधर यह इसी कामना की पूर्चि के लिये 
बहुतेरी मन्नतें माने हुए बेठे थे । इन्होने अमीरों को एकत्र करके 
परामश करने के. लिये मन्त्रणा-सभा की । खानखानोँ के पास 
आज्ञा पहुँची । वे भी अहमदाबाद से चलकर फतहपुर जा पहुंचे। 
यही निश्चय हुआ कि उक्त देश को जीतकर अपने अधिकार में 
कर लेना ही इस समय उचित है। खानखानों फिर अहमदाबाद 
के लिये बिदा हो गए ओर खान आजम दक्षिण की चढ़ाई के 
सेनापति नियुक्त होकर उस ओर चल पड़े ।४ 

जब मुजफ्फर ने देखा कि खानखानाँ यहाँ नही है. ओर 
मैदान खाली है, तब उसने फिर एक बार अहमदाबाद की ओर 
बढ़ने का विचार किया । जाम ने उसकी बुद्धि भ्रष्ट कर दी ओर 
उसे यह सममाया कि पहले जूनागढ़ ले लो; फिर अहमदाबाद से 
समझ लेना । वह इसी सरूर में मस्त होकर आपे से बाहर हो 
गया ओर फिर सँमलकर बैठा । बादशाही अमीरों को भी यह 
समाचार मिला | वे लोग सुनते ही दोड़े । उन्हे देखते ही वह 
उलटे पेरो भागा । इसी बीच में खानखानों भी आ पहुँचे । वह 
तो निकल ही गया था। आस-पास जो इलाके बचे हुए थे, 
उनका इन्होंने अच्छी तरह प्रबन्ध कर लिया । 


गा + थ 


[| २८७ ] 


५“ खान आजम बहुत से बादशाही अमीरो को साथ लेकर उस 
ओर गए और लड़ाइयों छिड़ गई | गुजरात का अहमदाबाद 
मांग मे ही पड़ता था और दक्षिण की सीमा पर था। इस युद्ध 
में भी अकबर ने खानखानाँ को सम्मिलित किया था । अब्बुल- 
फजल के पत्रों मे उस समय का लिखा हुआ खानखानों के नाम 
का एक पत्न है। यद्यपि उसमें नाम मात्र के लिये बीरबल के मरने 
का हाल लिखा है, पर वास्तव से वह इसी विषय से सम्बन्ध 
रखता है । उसमे लिखा है कि तुम्हारा निवेदन-पत्र मिला । देश 
के सम्बन्ध को जो वातें तुमने लिखी हैं, उन्हे पढ़कर सन्‍तोष 
हुआ | दक्षिण पर विजय प्राप्त करने के सम्बन्ध सें तुमने जो 
बातें और उपाय लिखे हैं, वे सब अच्छे जान पड़े । तुम्हारी उच्च 
कोटि की बुद्धिमत्ता और पूरी बीरता को देखते हुए आशा है कि 
शीघ्र ही वे सब बातें देखने में आवेगी जो तुमने लिखी हैं; ओर 
वह देश बहुत सहज में जीत लिया जायगा ।* परन्तु इतिहासों से 
पता चलता है कि ईन्‍होंने सच्चे हदय से खान आजम की सहायता 
नहीं की; और यदि सच पूछो तो खान आजम भी. ऐसे आदमी 
नहीं थे कि कोई सचे हृदय से उनकी सहायता कर सकता ।“: 

“अकबर की दो ही आंखें नहीं थीं, हजार आँखें थीं, जिनमें 
से एक आँख अपने पूवजों के देश पर भी थी। इसके थोड़े ही 
दिनों बाद उधर तो वह सोतेला भाई हकीस मिरजा मर गया, 
जिसके हाथ में हुमायूँ के समय से काबुल्न का शासन था; ओर 
साथ ही इधर यह भी सुना कि मावरा उलछ नहर के हाकिम 
अब्दुल्लाखों उजबक ने जेहून नदी पार करके बदख्शों पर भी 
अधिकार कर लिया है ओर मिरजा सुलेमान को भी वहाँ से 

निकाल दिया है। इसलिये उसने बदख्शों पर लश्कर भेजने का 
विचार किया । 

यह वही अवसर है जब कि खान आजम दक्षिण के युद्ध 
को नष्ट-अ्रष्ट करके ओर स्वयं दुदेशा भोग कर इनके पास पहुँचे 
थे। खानखानों ने बहुत अच्छी तरह उनकी दावत करके उन्हें 
बिदा किया; और स्वयं सुसज्जित सेना छेकर वहाॉ से चल पढ़े । 
जब बड़ोद से होते हुए भड़ोच पहुँचे, तव खान आजम के पत्र 
आए कि अब तो वर्षा ऋतु आ गई है । इस वर्ष लड़ाई बन्द 
रखी जाय | अगले वषष हम और तुस दोनों साथ मिलकर चढेंगे। 
खानखानों अहमदाबाद को लौट आए । ओर यही कारण है कि 
मीर फतह उहाह शीराजी भी वही उपस्थित हैं। इस घटना को 
पॉच महीने वीत चुके थे | 

पर इनको समाचार पहुँचानेवाले लोग भी बड़े अद्भुत थे । 
उन्हें भी समाचार मिल ही गया। उस साहसी नवथुवक के 
हृदय में आवेश उत्पन्न हुआ होगा। सोचा होगा कि जिन 
पहाड़ियों पर मेरे पूज्य पिता ने स्वर्गीय हुमायूँ की सेवा में अनेक 
बार प्राण निछावर किए थे, जहा उन्होंने रात को रात और दिन 
को दिन नहीं समझा था, वहीं चलकर में भी तलवारें मारूँ। 
दक्षिण से निवेदन-पत्र भेजा कि हुजूर ने बदरूशों पर चढ़ाई करने 
का पक्का विचार कर लिया है। मुझे भी आपकी सेवा में उपस्थित 
होने की कामना विकल कर रही है। मेरा भी जी चाहता हे कि 
में भी इस यात्रा मे हुजूर की रकाब पकड़ कर साथ साथ चले । 

“सन्‌ ९९० हि० मे ये ओर मीर फतहजलाह शीराजी बुलवाए 
गए । उन्होंने ऊँटो ओर धोड़ों की डाक बैठाई और बहुत जल्दी- 


| . हक. :॥| 


जल्दी चलकर आए + बादशाह ने खान्देश की सब बातें सुनों । 
दक्षिण की विजयों के सम्बन्ध में परामश हुए । काबुल और 
बदरूशाँ के युद्ध के सम्बन्ध में भी बात-चीत हुईं। उस समय 
बदख्शाँ की चढ़ाई स्थगित कर दी गई । 

मुजफ्फर ने भी अभी तक हिम्मत नहीं हारी थी। कभी 
खम्भात, कभी नादोत, कभी सूरत, कभी पूरबी, कभी अथनेर 
ओर कभी कच्छ आदि जिलो में कहीं न कही सिर निकालता 
था। जब एक जगह से हारता था, तब फिर इधर-उधर से 
जंगली छुटेरों आदि को एकत्र करके किसी दूसरों जगह आ 
पहुँचता था। कहीं स्वय॑ खानखानाँ ओर कहीं उसके अधीनस्थ 
अमीर उसे इधर-उधर ढकेलते फिरते थे । ये सब लोग देश की 
व्यवस्था और प्रबन्ध में लगे हुए थे। उनमें कलीचखाँ पुराना 
अमीर था; और वन्नू नामक स्थान पर ख्वाजा निजामउद्दीन ने 
ऐसी वीरता दिखलाई थी कि देखनेवालों को उनसे बड़ी-बड़ी 
आशाएँ हो गई थीं । 

“सन्‌ ९९७ हि० में खान आजम को अहमदाबाद शुजरात 
प्रदान किया गया और खानखानाँ विजयी अमीरों के साथ बुलाए 
गए. । पिता के पदों में से वकील मुतलक या पूर्ण प्रतिनिधि का. 
पद, बरसों हुए, घर से निकल चुका था। टोडरमल के मरने 
पर सन्‌ ९९८ हि० में वह पद्‌ फिर इनके अधिकार में 
आया । अहमदाबाद गुजरात के बढ़े में इन्हें जोनपुर प्रदान 
किया गया । 

खानखानाँ सदा राजनीतिक विषयों में तो लगे ही रहते थे, 
पर साथ ही विद्या ओर साहित्य से भी खाली नहीं रहते थे । 
१९ 

इसी सन्‌ में उन्होंने बादशाह की आज्ञा से वाकआत बरी का 
अनुवाद करके बादशाह की सेवा में उपस्थित कियाँ! बादशाह ने 
ड्से ४ त पसन्द ओर स्वीकृत किया । 

९९९ हि. ( १७९१ हं० ) में बादशाह ने मुलतान 
ओर भक्‍कर को खानखानों की जागीर कर दिया और बादशाही 
अमीर तथा सेनाएँ आदि देकर किसी-किसी के लिखने के 
अनुसार कन्धार की चढ़ाई पर और किसी-किसी के लिखने के 
अनुसार ठट्ठा की चढ़ाई पर भेजा | अकबरनामे के लेख में भी 
इसकी कुछ गन्ध मिलती है । इससे मेरे मन में इस सम्बन्ध से 
अनुसन्धान करने का विचार उत्पन्न हुआ । इधर उधर देखा, 
पर कहीं पता न चला | अन्त में मेरी बाल्यावस्था के मित्रों ने 
भेरी सहायता की । मेरे ये मित्र अब्बुलफजल के बे पत्र थे जो 
उसने खानखानों के नाम लिखे थे ओर जो मेंने बाल्यावस्था में 
पाठशाला में बेठ कर कंठस्थ किए थे । उन्होंने यह भेद खोला । 
कन्धार को उस समय ईरान तो अपनी नियमानुमोदित सम्पत्ति 
ही समभता था, क्योंकि हुमायूं उसके सम्बन्ध में वचन दे आए 
थे । अब्दुल्लाखों कहते थे कि हम कन्धार के साथ ही ईरान को भी 
घोल कर पी जाये । अकबर ने उस समय देखा कि सफवी (सफी 
के वंश के ) शाहजादे लोग, जो इरान के साम्राज्य की ओर से 
वहाँ के हाकिस हैं, इरान के शाह से कुछ असन्तुष्ट और दुःखी 
हैं और आपस मे भी लड़ रहे हैं; और प्रजा इस ओर अनुरक्त 
हे। दोनों बादशाह अपनी-अपनी लड़ाइयों में लगे हुए हैं। 
परामश तो बहुत दिनों से हो ही रहे थे। अब यह विचार 
निश्चित हुआ कि बेरमर्खों ने बहुत दिनों तक वहाँ शासन किया 

है। खानखानाँ मुलतान के मार्ग से सेना लेकर वहाँ जायेँ। 
इन्होने भी कई बातें देखीं ओर सोचीं। एक तो यह कि इस 
समय वहाँ की जो परिस्थितियों और अवस्थाएँ देखने में आती 
हैं, उस समय वे इनसे कही अधिक भीपण और पेचीली थी । 
दूसरे भारतबष के लोग उन देशो की यात्रा करने से बहुत डरते 
हैं, जहों वरफ पड़ता है; और यहा की सेना में अधिकतर भा- 
रतीय ही होते हैं । तीसरा कारण यह भी था कि वहाँ की चढ़ाइयों 
मे रुपए बहुत अधिक खच होते हैं ओर खानखानों के हाथ 
रुपयों के शत्रु थे । उनके पास चाहे कितना ही अधिक धन क्‍यों 
न आधे, कभी ठहरता ही न था । "*ईसलिये कुछ तो अपनी इच्छा 
से और कुछ अपने साथियों के परामश से बादशाह से यह 
निवेदन किया कि पहले ठट्ठा का प्रदेश मेरी जागीर में कर दिया 
जाय । इसके उपरान्त में सेना लेकर कन्धार पर जाऊँगा । इनकी 
यह सम्मति भी युक्ति-पूर्ण थी । वह दूरदर्शी और सब बातों को 
समभनेवाला आदमी था। हजारों अनुभवी और जानकार 
अफगान, खुरासानी, ईरानी ओर तूरानी उसके दृस्तरख्वान पर 
भोजन करते थे। वह जानता था कि शुजरात के जंगलों में 
जाकर नगाड़े बजाते फिरना और बात है, और कन्धार 
शहद की मक्खियों का छत्ता है। दो शेरों में मुँह से 
शिकार छीनना और उनके सामने बैठ कर उसे खाना लड़कों का 
खेल नहीं है ४. 

जान पड़ता है कि बादशाह की इच्छा यही थी कि पहले 
सीधे कन्धार पर पहुँचो । इन्होने ओर इनके साथियों ने अकबर 
का विचार इस ओर फेरा कि माग में ठट्ठा पड़ता है। पहले 

उस पर पूरा अधिकार करके रास्ता साफ कर लेना चाहिए ॥ 
अब्बुलफजल की भी यही सम्मति थी कि ठट्ठे का विचार नहीं 
करना चाहिए। इसी लिये वे एक पत्र में लिखते हैं कि तुम्हारे 
वियोग में मुझे ये-ये दुःख है; और उनमे से एक दुःख इस बात 
का भी है कि तुमने कन्धार पर विजय प्राप्त करने का विचार 
छोड़कर ठट्ठे की ओर रुख किया है । का 

“इन पन्नों से यह भी पता लगता है क्रि सन्‌ ९९९ हि० 
के अन्त में सेना ने प्रस्थान किया था। पर अन्दर-अन्दर 
ईश्वर जाने कब से इसके लिये तेयारियाँ हो रही थी। 
क्योंकि सन्‌ ९९८ हि० के पन्न में शेख ने खानखानों को लिखा 
था कि ईश्वर को हजार हजार धन्यवाद है कि विजय की हृवाएँ 
चलने लगी है। आशा है कि शीघ्र ही यह श्रदेश जीत लिया जाय । 
देखना, कन्धकार जाने का विचार ओर ठट्ठ की विजय किसी 
ओर समय पर न टालना, क्‍योंकि समय और अवसर निकला 
जा रहा है। बड़ी बात यही है कि यदि चाहो तो हुजूर से उन 
लोगों को मॉग लो जो इस समय उद ( लश्कर ) में व्यथ और 
फालतू हैं, और यह सेवा ग्रहण करके ठट्ठे को जागीर में स्वीकृत 
कर लो । मुझे हजार वर्षो का अनुभवी समझ कर यदि यह 
बात मान लोगे, तो सम्भव है कि यह काम हो जायगा। यह 
पत्र उस समय का है, जब खानखानों को जौनपुर का इलाका 
मिला हुआ था और कन्धार के लिये अन्दर ही अन्दर बातें 
हो रही थी। साम्राज्य के विषय में इश्वर जाने आज्ञाओं और 
हिसाव-किताब आदि की क्या-क्या उलमरनें होंगी । लिखते हैं 


५७ 


कि प्रियवर, मेरी कटु बातों से भी सदा प्रसन्न रहना ओर मन में 

कभी किसी प्रकार का दुःख न आने देना । यदि वादशाह के 
आज्ञानुसार लिखे हुए आज्ञा-पत्रों में (पर वे आज्ञा-पत्र भी 
दिखावटी बातों के सिवा और कुछ नहीं है ) में कुछ कठोर या 
चित्त को ठुःखी करनेवाले शब्द लिखूँ , तो अपने मन रूपी उप- 
वन में ठीक वसन्‍त के समय पतमड़ के दिन न आने देना ओर 
मन से किसी प्रकार का दुभोव न उत्पन्न होने देना। परगना 
जब्त करने के या बाकी राजस्व के विषय की ओर जो कुछ उसके 
बदले में जोनपुर से लिया है, उन सब के विषय की बातों को 
व्यथ बहुत बढ़ाना नहीं चाहिए। यह ढंग और ही लोगों का है; 
ओर तुम ओर ही रास्ते के लोग हो। ( अर्थात्‌ तुम्हारा और 
बादशाह का सम्बन्ध कुछ ओर ही प्रकार का है । ) इश्वर को 
धन्यवाद है कि तुम्हारी लिखी हुईं सब की सब वातें बादशाह के 
कानो तक नहीं पहुँची। फिर भी उनका अभिप्राय उपयुक्त अब- 
सर पर और उचित रूप में सुना दिया गया। जिस समय 
बिलकुल एकान्त में रहो, उस समय इश्वर के दरबार में दिल- 
रात अपनी अवस्था निवेदन करना और उससे दया की प्राथना 
करना आवश्यक समभो। बहुत अधिक प्रसन्नता को हराम समभो। 
जो लोग भग्न-हृदय ओर दुःखी हों, उनके साथ सहालुभूति 
दिखलाओ ओर उन्हे सान्‍्लना देते रहो । देखों कि केसा समय 
ओर केसा अवसर है; आदि आदि । शायद खानखानों ने 
अपने किसी पत्र में एक स्थान पर लिखा है कि अम्नुक-अमुक 
पुस्तक जलसे मे पढ़ी जाती है। तुम्हारी इस सम्बन्ध में 
क्या सम्मति है ? इसके उत्तर में शेख लिखते हैं कि शाहनामा 
ओर तेमूरनामा आदि पुस्तकें तो इसलिये लिखी गई थी कि 


। 

लोग इस ढंग पर बात-चीत किया करे। यदि हृदय को शुद्ध 
करने का अभिग्राय हो तो इसके लिये इखलाके नासिरी, जलाली 
हदीकः, महलकात व म॑ंजियात, कीमियाए सआदत आदि आदि 
पुस्तक हैं । 

उक्त पत्र में यह भी लिखते है कि इश्वर को धन्यवाद है कि 
पूज्य भाई साहब, हकीस हम्मास के आदमी के हाथ जो पत्र 
भेजा था, वह मिल गया। पहले तो उसके पहुँचने से, फिर 
देखने से ओर फिर समभने से हृदय फूल के समान खिल गया । 
विशेषतः यह जान कर चित्त और भी प्रसन्न हुआ कि तुकमान 
लोग कन्धार से स्वागत करने के लिये आए हुए है। तुम्हारा 
इरान की ओर जाने का जो दृढ़ निश्चय है, उससे भी मुझे बहुत 
अधिक प्रसन्नता हुई; आदि आदि। मेरे प्यारे, इस चढ़ाई मे, 
जो इस समय तुम्हारे सामने उपस्थित है, प्रतिष्ठा और सु-नाम 
धन देकर मोल लिया जाता है। धन तो ग्रसिद्धि का पिछ-लग्गू 
हे ओर प्रताप की तरह बिना कहे-सुने आपसे आप दरवाजे की 
कुंडी हो जाता है। यह भी ठीक उसी ग्रकार आपसे आप 
होता है, जिस प्रकार किसान के खेत में घास-पात आदि आपसे 
आप उत्पन्न होते हैं। 

एक ओर पत्र की भी भूमिका उठाई है कि यात्रा का विचार 
तथा बादशाह से बिदा होना कन्धार और ठट्ठा की विजय की 
भाति शुभ हो । 

एक ओर पत्र में लिखते हैं कि बादशाह ने तुम्हारे सम्बन्ध 
में जो आज्ञाएँ दी थीं, वे सब एक आज्ञापत्र में लिखकर तुम्हारे 
नाम भेज दी गई हैं। तुमने लिखा था कि ईरान और तूरान में 

हुजूर की ओर से खरीते भेजे जायें। में निःसंकोच होकर कहता 
हैँ कि इनके विषय ठीक वही हैं, जो मेंने सोचे थे। केवल शब्दों 
ओर लेख-शेली का ही अन्तर होगा | 

' एक और पत्र मे लिखा है कि मेंने दृढ़ निश्चय कर लिया है 
कि जब तक में तुमसे यह न सुन लूँगा कि तुमने कन्धार पर 
विजय गराप्त कर ली है, जो ईरान की विजय की भूमिका है, 
तब तक न तो सें अपने हृदय की उस उत्कंठा का कोई वणन 
करूँगा जो तुमसे मिलने के लिये मेरे मन में हो रही है ओर न 
तुम्हारे वियोग की कोई शिकायत ही लिखूँगा। अब में सारा 
साहस वही काम पूरा करने मे लगाता हूँ जो संसार के सवश्रेष 
ओर शुभचिन्तक ( अकबर ) को अभीष्ट है; ओर सब मित्रों की 
भो यही अमिलाषा है। केवल कुछ शब्द लिखता हैँ । आशा है 
कि बुद्धिमत्ता यह बात तुम्हारे कानों और हृदय तक पहुँचा 
देगी । तुम धन के इच्छुक, व्यापारी या समय बितानेवाले पुराने 
सिपाही नहीं हो जो में यह समझ ढूँ कि तुम ठट्ठा के युद्ध को 
कन्धार के युद्ध से अच्छा समझोगे । इसलिये में इस सम्बन्ध में 
कुछ अधिक नहीं कहना चाहता । मुझे! डर तो तुम्हारे उन अदूर- 
दर्शी साथियों का है जो अपनी प्रतिष्ठा बेचकर रुपए खरीदना 
चाहते हैं। ऐसा न हो कि वे लोग मेरे परम प्रिय के ( तुम्हारे ) 
आवेशपूर्ण हृदय को उस ओर प्रवृत्त कर दें। विश्वसनीय समाचारों 
से तुम्हे कन्धार और कन्धारियों का नया हाल मारूम हुआ 
होगा । में क्या लिखेूँ! कहने का अभिप्राय यही है कि कन्धार 
कोई ऐसा देश नहीं है जिसे जब चाहे, तब सहज से ले सकते 
हों । यह बात ठट्ठा के ही सम्बन्ध में है। कन्धार की दशा इसके 


७. के के. जल में 
आर 

बिलकुल विपरीत है। बीच में जो जमींदार बलोच और अफ- 
गान पड़ते हैं, उनको दिलासे की जबान ओर दान के हाथ से 
अपना करके बादशाह के विजयी लश्कर में मिला लो और इस 
अवकाश के समय को बहुत उपयुक्त समझो । इंश्वर पर दृढ़ 
विश्वास और भरोसा रख कर फुरती ओर चालाकी से कन्धार 
की ओर प्रस्थान करो। सहायता के लिये आनेवाली सेना या लोगो 
की प्रतीक्षा मत करो । पर हाँ, फिर भी बहुत से लोग आ ही 
मिलेंगे। परन्तु उसका माग यही है कि लोगों को धन दान करने 
में कमी न करो; क्योंकि सम्मान ओर प्रतिष्ठा इसी में हे । बुद्धि- 
मत्ता ओर सहनशीलता को अपने दाहिने ओर बाएँ का मुसाहब 
रखो । मजलिस में सदा जफरनामा, शाहनामा, चंगेजनामा आदि 
प्रन्थों की ही चचो होनी चाहिए। इख्लाक नासिरी, मकतूबात 
शेख शफ मुनीरी और हृदीकः आदि पुस्तकों की सही नहीं । 
यह सब तो त्यागियों के देश की बात-चीत है; आदि आदि । 
फिर लिखते है कि इसमें सन्देह नहीं कि ठठ्ा के हाकिसम मिण्जा 
जानी ने हुमायूँ की ढुदंशा के समय में उनके साथ बहुत ही 
अ-निष्ठा का और अनुचित .व्यवहार किया था और अकबर के 
मन में यह बात बहुत खठकती थी । “दर फिर भी अकबर की 
ओर उसके साथ ही अव्बुलफजल तथा दरबार के दूसरे अमीरों 
की भी सम्मति यही थी कि इस समय इरान ओर तूरान के शाह 
लोग अपने-अपने काम में लगे हुए हैं। कन्धार के लिये फिर 
ऐसा उपयुक्त अवसर नहीं मिलेगा। ठट्ठा को तो जब चाहे, 
तब ले सकते हैं । 

इन्होंने फिर कहा कि कन्धार का केवल नाम हो मीठा है। 

चह भूखा देश है । वहाँ लाभ कुछ भी नहीं; पर हाँ, खच बहुत 
है। इतने खच हैं कि जिनका कोई हिसाब ही नहीं। और इस 
समय मेरे पास कुछ भी नहीं है। में भूखा हूँ। मेरे पिसाही 
भूखें है। यदि मैं वहाँ खाली जेब लेकर जाऊँगा, तो करूँगा 
क्या ? हाँ, जब मुलतान से भक्खर और ठटठ्ा तक सारे सिन्‍्ध 
देश में अकबर के नाम का नगाड़ा बजेगा और समुद्र का किनारा 
अकबर के अधिकार में आ जायगा, तब कन्धार भी आपसे 
आप हाथ से आ जायगा | 

खैर, जैसे-तैसे इन्होंने कन्धार की ओर प्रस्थान किया। 
परन्तु गजनी और बंगशवाला पास का मार्ग छोड़ कर मुलतान 
ओर भकक्‍्खर के साग से चले ।*मुलतान उनकी तहसील या 
जागीर थी। वहाँ पहुँच कर कुछ रुपया तहसील किया। कुछ 
सेना भी एकत्र की। कुछ आगे की और व्यवस्थाएँ करने मे 
विलम्ब लगा । अन्त में यही निश्चय हुआ कि पहले ठट्ठा का ही 
निणेय कर लो। ठट्ठा के हकिम मिरजा जानी का इतना अपराध 
अवश्य था कि जिस समय हुमायूं दुरवस्था में था, उस समय 
उसने उसके साथ अच्छा व्यवहार नहीं किया था। पर हो, 
अकबर के दरबार में वह बराबर सेंट और उपहार आदि भेजा 
करता था। परन्तु वह स्वयं कभी द्रवार में उपस्थित नहीं हुआ 
था; इसलिये उस पर विश्वास नहीं था । इसलिये लश्कर का 
झंडा उसी ओर की हवा में लहराया। फेजी ने इसकी तारीख 
कही थी--“करदे तता” अथात्‌ ठटठ्ठा की ओर चलने का विचार । 
मुलतान से निकलते ही बलोचों के सरदारों ने सेवा में उपस्थित 
होकर पुराने बचन और प्रण आदि फिर से नए किए । 


[ २३२९८ ]| 


मिरजा जानी के दूत भी सेवा में उपस्थित हुए । उन्होंने 
कहा कि हुजूर का लश्कर कन्धार पर जा रहा है; इसलिये 
उचित है कि में भी इस चढ़ाई में हुजूर के साथ चढ्/ँ। परन्तु 
देश मे उपद्रवियों ने सिर उठाया हुआ है। आपकी सेवा के लिये 
सेना भेजता हँ। उन्होंने राजदूत को अलग उतारा और सेना 
की गति ओर भी बढ़ाई । इतने में समाचार मिला कि सीवान के 
किले में आग लग गई है; और बहुत दिनों से वहां जो अनाज 
आदि एकत्र कर के रखा हुआ था, वह सब जल कर राख हो 
गया है| इस शुभ शकुन समझ कर ओर भी जल्‍दी जल्दी पेर 
आगे बढाए। सेना ने नदी के मार्ग से सीवान के किले के नीचे 
से निकल कर लक्की नामक स्थान पर अपना अधिकार कर 
लिया । किसी की नकसीर तक न फूटी ओर सिन्ध की कुंजी 
मिल गई। सिन्ध देश के लिये लकी नामक स्थान भी वैसा ही 
है, जैसा बंगाल के लिये गढी नामक स्थान और काश्मीर के लिये 
बारामूला । सेनापति ने सीवान के किले को चारों ओर से घेर 
लिया । उस समय वहां का हाकिम किले के अन्दर ही बैठा हुआ 
था। बनानेवालों ने वह किला एक पहाड़ी के ऊपर बनाया था। 
उसके चारों ओर चालिस गज की खाई थी और सात गज का 
बहुत दृढ़ परकोटा था । यह सब मिला कर मानों लोहे की 
दीवार थी। आठ कोस लम्बा ओर छः कोस चौड़ा स्थान था । 
नदी की तीन शाखाएँ वहाँ आकर मिलती हैं । प्रजा कुछ तो 
टापू में ओर कुछ नावों में रहती थी। एक सरदार कुछ नावें 
लेकर अचानक उन पर जा पड़ा । बहुत बड़ी छूट हाथ आईं। 
प्रजा ने अधीनता स्वीकृत कर ली । 


[ २९९ | 


यह समाचार सुनते ही मिरजा जानी सेना लेकर आया । 
नसीरपुर के घाट पर उसने डेरे डाल दिए। उसके एक ओर 
बहुत बड़ी नदी थी। वाकी सब ओर नहर और नाले आदि थे 
ओर-उनमें की दलदलें आदि मानों उनके लिये प्राकृतिक रूप से 
रक्षा का काम करती थीं। वह किला बना कर बीच में उतरा । 
वह रेतीला स्थान है। वहाँ किला बना लेना छुछ भी कठिन 
नहीं है। तोपखाने ओर लड़ाई की नावों से उसने वह किला 
ओर भी मजबूत कर लिया । खानखानों भी उठ खड़ा हुआ | 
अकबर ने जैसलमेर और अमरकोट के साग से जो ओर सेना 
भेजी थी, वह भी आ पहुँची ' सेनापति ने एक सरदार को 
अपने स्थान पर छोड़ा कि जिसमें वह किले-बालों को रोके रहे 
और रसद्‌ के आने-जाने का मार्ग खुला रहे। शत्रु ने छः 
कोस पर जाकर छावनी डाली और वहाँ वह अपने चारों 
ओर दीवार और खाइयोँ बना कर बहुत निश्चिन्त होकर 
बैठ गया । 

शत्रु की ओर से खुसरों चरकस नाम का उसका दास 
सेनापति था। वह लड़ाई की नावें तैयार करके चला। 
उसकी कुल नावें दो सौ थीं, जिनमें से सो नावें बहुत बड़ी 
और लड़ाई की थीं । खबर उड़ी कि फिरंगियो ने हुरमुज नामक 
बन्दरगाह से उसकी सहायता के लिये सेना भेजी है। ये लोग 
भी इधर से बढ़े | शत्रु अपनी नाव चढ़ाव पर ला रहा था; 
परन्तु बहाव की अपेक्षा भी तेज आ रहा था । सन्ध्या होने को 
थी; इसलिये युद्ध दूसरे दिन के लिए स्थगित कर दिया गया | फिर 
खबर उड़ी कि मिर्जा जानी भी स्थल के मार्ग से आ रहा है ॥ 

उसी समय कई सरदार सेना लेकर सवार हुए और अंधेरी 
रात में हवा की तरह नदी पार करके दूसरे किनारे पर जा 
पहुँचे । सबेरा होते ही यहाँ तोपे चलने लगीं । परन्तु यह युद्ध 
भी बहुत ही अद्भुत तथा विलक्षण था। शत्रु ने ऊपर चढ़ आना 
चाहा । परन्तु एक तो पानी था ओर दूसरे सामने से पानी का 
तोड़ भी था, इसलिये वह आगे न बढ़ सका। जो वीर सैनिक 
रात के समय नदी पार उतरे थे, थे तोपों के शब्द सुनते ही 
बाढ़ की तरह नदी की ओर दौड़ पड़े। वे लोग किनारों पर 
आ गए और पानी पर आग वरसाने लगे | खानखानों के पास 
लड़ाई की कुल पचीस नावें थीं। उन्हीं को उसने नदी की ओर 
छोड़ दिया। बहाव पर जाना था। वे लहरों की तरह चली 
ओर बात की बात में तीर के पल्‍ले पर जा पहुँची । आग की 
बरसात ने गोलियों का एक छीटा मारा। पल के पल में बरछी 
ओर जमघर की नोबत आ गई । उस समय वीरों की यह दशा 
थी कि खोलते हुए पानी की तरह उबले पड़ते थे । कूद-क्रूद कर 
शत्रुओं की नावों में जा पड़े। नावे भुरगाबियों की तरह तैरती 
फिरती थीं। एक अमीर अपनी नाव को दोड़ा कर खुसरो- 
खो पर जा पहुँचा और उसने वहाँ उसे घायल किया । उसने 
उसे प्राय: पकड़ ही लिया था कि एक तोप फट गई ओर नाव 
डूब गई । शत्रु पक्त का परवाना नामक एक प्रसिद्ध सरदार 
आग की जगह पानी से मारा गया। शत्रु के पास सेना अधिक 
थी ओर सामग्री भी यथेष्ट थी। पर फिर भी वह हार गया। 
सैनिकों और युद्ध की सामग्री से भरी हुई चार नावें पकड़ी गई 
ओर केद हुईं। उन्हीमें केतूर हरमूज नामक सरदार भी था। 

हरमूज का हाकिम अपना एक विश्वसनीय आदसी ठट्ठा में 
रखा करता था। वह अमीन कहलाता था ओर उघर के सब 
व्यापारियों के कार-बार देखता और उनकी रक्षा आदि की 
व्यवस्था करता था । जानी बेग उसे भी अपने साथ छेता आया था 
ओर उसने अपने बहुत से आदमियों को फिरंगी सेना की वर्दी 
भी पहना दी थी । 

यदि ये लोग उसी समय घोड़ा उठाए हुए जानी वेग पर 
जा पड़ते तो उसी समय लड़ाई का अन्त हो जाता। परन्तु 
साहसहीन लोगों के परामश ने रोक लिया जिससे शत्रु डूबता- 
डूबता सेमल गया । 

बादशाही सेना बहुत थी। अमीर लोग स्थल में अपनी 
सना लिए फिरते थे ओर स्थान-स्थान पर युद्ध करते थे। इस 
प्रकार वहुत से स्थान उनके हाथ में आ गए | प्रजा ने अधीनता 
स्वीकृत कर ली। अमरकोट का राजा भी अधीनता स्वीकृत करके 
सहायता करने के लिये उद्यत हो गया। इस कारण उधर का 
मार्ग भी साफ हो गया । एक स्थान की प्रजा ने कूओं में विष 
डाल दिया था। वह देश रोेगिस्तानी था और वहाँ पानी यों ही 
बहुत कम मिलता था । अब तो पानी की कठिनता ओर भी बढ़ 
गई । जो बादशाही सेना उस साग से गई थी, वह एक विलक्षण 
विपत्ति में फैंस गईं । सब की दृष्टि उसी इश्वर की ओर थी। 
ऐसे समय में फिर अकबर के ग्रताप ने सहायता की । बिना ऋतु 
के ही वादल आया और पानी बरस गया। तालाब आदि भर 
गए । इंश्वर ने अपने सेवकों के ग्राण बचा लिए । 

मिरजा जानी घबरा गया। परन्तु उसके पास सेना भी बहुत 


है... केक 


थी ओर युद्ध की सामग्री भी यथेष्ट थी; इसलिये फिर भी वह 
बहुत कुछ निश्चिन्त था । उसके सब स्थान भी सुदृढ़ ओर सुरक्षित 
थे; इसलिये उसका साहस बहुत कुछ बना हुआ था। उसे 
बषों का भी भरोसा था। उसने समझ रखा था कि नहर ओर 
नाले आदि नदी से भी अधिक चढ़ जायेंगे ओर बादशाही लश्कर 
आपही घबरा कर उठ जायगा । ओर यदि न उठेगा तो हम लोगों 
से घिर जायगा | इधर बादशाही सेना को अनाज की कमी ने भी 
बहुत तंग किया । सेनापति कभी छावनी के स्थान बदलता था, 
कभी लश्कर को इधर-उधर वॉटता था । साथ ही उसने दरवार 
में भी एक निवेदन-पत्र भेजा । अकबर का विचार तो युद्धों की 
नदी की मछली के समान था । उसने तुरन्त अमरकोट के मागे 
से बहुत सी नावों पर अनाज, युद्ध-सामग्री, तोपें, बन्दूक, तलयारें 
ओर एक लाख रुपया नगद भेज दिया । 
वहों बीच में चूँ बेचूं नाम का एक प्रदेश पड़ता है। खानखानोँ 
स्वयं वहीं छावनी डाल कर बैठ गया और अमीरों को उसने 
भिन्न भिन्न स्थानों पर भेज दिया। साथ ही नदी के माग से एक 
लश्कर सीवान के किछे पर चढ़ाई करने के लिये भी भेजा । 
मिरजा जानी समभमता था कि बाहशाही लश्कर जल-युद्ध में दुबल 
है; इसलिये वह स्वयं सेना लेकर उस पर चला । उसका विचार 
था कि ३३: में ही उस पर हाथ मारे। सेनापति भी निश्चिन्त 
नहीं बैठा था दोलतखाँ, 48 ख्वाजा मुकीम और टोडर मल के 
..._ # यह दोंलत खें लोधी खानखानें का सनापति था।. सन्‌ १००८ 
हि० में अन्मदनगर को विजय के उपरान्त उदर के शूछ के कारण इसकी 
झत्यु दो गई । 

लड़के धारा आदि को सेनाएँ देकर अपने पहले भेजे हुए लश्कर 
की सहायता के लिये रवाना किया "“उधर पहली सेना घबरा ही 
रही थी कि ये लोग दो ही दिन में चालिस कोस का रास्ता लपेट 
कर . वहाँ जा पहुँचे । यही एक ऐसा युद्ध था जिसमें स्वयं मिरजा 
जानी से बादशाही लश्कर का मुकाबला हुआ था। अमीरों ने 
सन्त्रणा के लिये सभा की । पहले यह सम्मति हुईं कि खानखानों 
से ओर अविक सेना मेंगवाई जाय। पर शत्रु की सेना का 
अनुमान करने के उपरान्त अधिक सम्मति इसी पक्ष में हुई कि 
यहाँ लड़ मरना ही अच्छा है। ये ल्ञोग शत्रु से छः कोस की 
दूरी पर पढ़े हुए थे। इन्होंने चार कोस और आगे बढ कर उसका 
स्वागत किया ओर बड़े घैय तथा बुद्धिमत्ता के साथ युद्ध ठाना । 
विजय का सुसमाचार हवा पर आया । पहले तो वह हवा उधर 
से इधर को चल रही थी (अथात शत्र पक्ष के विजय की आशा 
हो रही थी); पर युद्ध आरंभ होते ही उसका रुख बदल गया । 
अमीरों न सेनाओं के चार परे वनाकर किला बॉधा और तब युद्ध 
आरम्भ किया। शत्रु पक्ष का हरावल और दाहिना पाश्व बहुत 
जोरों के साथ लड़ा। जो बादशाही अमीर उनके सामने पड़े, 
उन्होंने भी उनका अच्छा मुकाबला किया। कई प्रसिद्ध सरदार 
घायल हुए । पर फिर भी उन लोगों ने अपने सामने की सेना को 
कहीं से उठाकर कहीं फेक दिया । बाई ओर की सेना ने भी अपने 
सामने की सेना को लपेटकर उलट दिया। शरत्र की सेना के 
हरावल से खुसरो चरकूस था। उसने हरावल ,क्रो दबाकर ऐसा 
रेला कि बाएँ पाश्व को भी उलट-पुलट दिया । बादशाही हरावल 
से शमशेर अरब था। वह खूब डटा ओर घायल होकर गिरा । 


[| रेण४ ] 


के 


उसके साथी उसे मैदान से निकाल ले गए । हवा भी सहायता 
करने के लिए आ पहुँची । ऐसी धूल उड़ी और ऑधी चली जो 
शत्रओं को आँख भी नहीं खोलने देती थी। दाहिना पाश्व कहीं 
जा पड़ा और बायों पाश्व कहों जा पड़ा । 
दौलतखों ने वादशाही सेना के मध्य भागों से निकलकर खूब 
हाथ मारे । उसका साथी बहादुरखों चकित होकर खड़ा था और 
ईश्वर की महिमा देख रहा था । उस समय दोनों ओर की सेनाएँ 
अव्यवस्थित हो गई थी । बहादुरखों सोचता था कि देखिए, क्‍या 
होता है | इसी रेल-धकेल में दो तीन सरदार उसके पास भी आ 
पहुँचे । साथ ही समाचार मिला कि मिरजा जानी पॉच सौ 
सवारों को साथ लिए हुए अलग खड़ा है। इन लोगो ने इश्वर 
पर भरोसा करके बागें उठाइ' । अकबर का प्रताप देखो कि उस 
समय इन लोगों के साथ केवल एक सो आदमी थे; पर इतने ही 
आदमियो के आक्रमण से मिरजा जानी के पेर उखड़ गए। वह 
एक मैदान भी न लड़ा । नोक ठुम भाग गया । उस समय शत्रु 
पक्ष के एक हाथी ने अकबर की सेना की बहुत सहायता की । 
वह मस्ती में आकर हथियाई करने लगा और स्वय॑ अपनी ही 
सेना को उसने नष्ट कर डाला | 
“टोडरमल का लड़का धारा राय इस युद्ध में बहुत बढ़ बढ़कर 
लड़ा था | वह हरावल से था। पर दुःख है कि उसके माथे पर 
भाले का घाव लगा और वह घोड़े पर से नीचे गिर पडा पर 
फिर भी उसके भाग्य बहुत अच्छे थे कि उसने कीत्तिपूवक इस 
संसार से अस्थान किया ।“परन्तु उसके अभागे पिता की दुरवस्था 


पर ठु.:ख करता चाहए जिसन दइृद्धावस्था म॑ अपने नवयुवक पुत्र 

का शोक देखा। युद्ध-क्षेत्र में विजय का प्रकाश हो गया था। 
इतने में अमीरों को समाचार मिला कि शत्रु की सेना बादशाही 
लश्कर के डेरों को छूट रही है। ये लोग पहले से इसलिये गए 
थे कि लड़ाई के समय पीछा मारंगे। स्वयं पीछे पहुंचे । सुनते ही 
सरदारों ने घोड़े उड़ाए ओर बाज की तरह शिकार पर गए | 
भगोड़ों ने अपने प्राण छेकर भागना ही बहुत समझा । जो 
माल उन्होंने लिया था, वह सब फेंककर भाग गए। उनके तीन 
सो आदमी ओर खानखानाँ के एक सो आदमी मारे गए । मिरजा 
जानी कई्े जगह उलटकर ठहरा, परन्तु इंश्वरीय प्रताप के साथ 
भला कोन लड़ सकता है ! इस युद्ध का तो किसी को ध्यान या 
अनुमान भी नहीं था। छावनी कहीं थी, युद्ध-क्षेत्र कहीं था, 
स्वयं सेनापति कहीं था | सबको इंश्वरीय कृपा और सहायता का 
विश्वास हो गया। पॉच हजार सैनिकों को बारह सो सैनिकों ने 
भगा दिया । ् 

यहाँ तो यह युद्ध हुआ; उधर जिस किले के सम्बन्ध में 
मिरजा जानी ने यह समझ रखा था कि कठिन अवसर आने पर 
यहाँ मुझे शरण मिलेगी, खानखानों उसी किले पर जा पहुँचा 
और बहुत ही वीरतापूबक उसपर आक्रमण करके उसे ढा दिया । 
मिरजा जानी युद्ध-क्षेत्र से भागकर वहीं गया था । वह सोचता 
था कि चलकर घर में बैदूँगा और वहीं कुछ उपाय सो्चेंगा । पर 
मार्ग मे ही उसने सुना कि वह किला तो अब मेदान हो गया । 
वहाँ अब खानखानाँ के खेमे पड़े हुए हैं । वह बहुत ही चक्रित 
हुआ । बहुत कुछ सोच-विचार के उपरान्त उसने सिन्ध नदी के 
किनारे एक ऐसे स्थान पर जाकर साँस लिया जो हाला कंडी से 

२० 

चार कोस ओर सीवान से चालिस कोस पर था। वहीं वह एक 
किला बनाकर बैठ गया । वहाँ उसने वहुत गहरी खाई खोदी थी। 
खानखानों भी उसके पीछे पीछे वहाँ जा पहुँचा ओर जाकर 
उसे भी घेर लिया । हे 
युद्ध दिन और रात हो रहा था। तोपं ओर बन्दूके उत्तर- 
प्रत्युत्तर करती थीं। देश में मरी फैली हुईं थी; और संयोग यह 
था कि जो मरता था, वह सिन्धी ही मरता था | एकान्त-बास 
करनेवाले साधुओं ओर स्यागियों ने स्वप्न देखे कि जब तक 
अकबर का सिक्का न चलेगा और खुतबा न पढ़ा जायगा, तब 
तक इस मरी का अन्त नहीं होगा । यह मरी क्रतन्नता का दंड है। 
आगे से विद्रोह या उपद्रव न करने की हृढ़ प्रतिज्ञा करो; यह 
मरी दूर हो । ये स्वप्न बहुत जल्दी प्रसिद्ध हो गए। बादशाह के 
सैनिक ओर सेवक भी अधिक प्रबल होकर अपने काम में तत्पर 
हो गए। वह रेगिस्तानी देश तो है ही। वे लोग मिट्टी के ढृह 
बनाते थे ओर उन्हींकी ओट में मोरचे बढ़ाते जाते थे । धीरे-धीरे 
वे लोग किले के पास जा पहुँचे । घेरा इतना तंग हो गया कि 
किलेवाले तंग होकर अपने मुँह से सन्धि की कहानियों सुनाने 
लगे । उधर बादशाही लश्कर भी रसद्‌ के बिना तंग है रहा था; 
इसलिये उसने भी सन्धि करना स्वीकृत कर लिया ।“यह निश्चय 
हुआ कि मिरजा जानी सीविस्तान का इलाका सीवान के किले के. 
सहित ओर लड़ाई की बीस नावें भेंट करे ओर मिरजा ऐरज 
अथात्‌ सेनापति के लड़के को अपनी कन्या दे; ओर वषों ऋतु 
में बादशाह के दरबार में उपस्थित हो। खानखानोँ ने सैनिक 
मोरचे उठा लिए ओर युद्ध-क्षेत्र में ही विवाह के लिये शामियाने 

तन गए। मिरजा ने बरसात भर लोगों के वहाँ रहने 
किला खाली कर दिया । 

“खानखानों के द्रवार में जो कवि लोग कविताओं और 
चुटकुलों के उपवन खिलाया करते थे, उनमे से एक मुल्‍्ला शकेवी 
नाम के कवि भी थे। उन्होंने इस युद्ध के विवरण की एक 
मसनवी तैयार की थी, जो वास्तव में कबिता की दृष्टि से बहुत ही 
उच्च कोटि की थी । उसके इस शेर पर खानखानों ने बहुत अधिक 
असन्न होकर उसी समय उसे एक हजार अशर्फी दी थी-४ 


*िि, 


के लिये 


(०; ७0३ ० 3 ५५७) - (3० <..0)* ५४ 3१३१ 4६ ८ के 


अथात्‌ू--जो हुमा पक्षी आकाश में प्रसन्नतापूवक विहार कर 
रहा था, उसे पकड़ा ओर फिर जाल में से छोड़ दिया । 

मजा यह है कि जिस समय खानखानों के दरबार में यह 
मसनवी सुनाई गई थी, उस समय मिरजा जानी भी वहाँ उपस्थित 
थे। उन्होने भी प्रसन्न होकर उसे हजार ही अशर्फी दी और 
कहा कि ईश्वर की कृपा है कि इसने मुझे हुमा पक्षी बनाया । 
यदि यह मुझे गीदड़ भी कह डालता, तो भला में इसकी जबान 
पकड़ सकता था ! 

बादशाह ने इस युद्ध के लिये एक बार एक लाख रुपए, 
एक बार पचास हजार रुपए और फिर एक बार एक लाख रुपए 
ओर एक लाख मन अनाज ओर फिर सो बड़ी तोपें और तोपची 
नदी के सांग से भेजे थे। ओर अमीर भी अपनी-अपनी सेनाएँ 
लेकर पहुँचे थे। सन्‌ १००१ हि० के नौरोजवाल जशन में 
खानखानों अपने साथ मिरजा जानी को लेकर लाहौंर में वादशाह 

की सेवा में उपस्थित हुए । बादशाह की सेवा में उनके उपस्थित 
होने के लिये एक अलग दरबार फ़िया गया। बादशाह मसनद्‌ 
पर बैठे थे । मिरजा जानी ने नियमानुसार बहुत झुककर बादशाह 
को सलाम किया । “उसे तीन हजारी मन्सब और ठठट्ठा श्देश 
जागीर में प्रदान किया गया ।” इसके सिवा उस पर ओर ऐसे 
अनेक अनुग्रह किए गए जिनकी उसे कभी आशा भी नहीं थी । 
हमारे इतिहास-लेखकों को कभी इस बात का ध्यान नहीं हुआ 
कि मनुष्य के कार्यो को देखकर उसके भीतरी विचारों का पता 
लगाते । में पहले किसी स्थान पर लिख चुका हूँ ओर अब फिर 
लिखता हूँ कि अकबर को अपनी जल-शक्ति बढ़ाने का बहुत 
ध्यान रहता था । इसी लिये इस अवसर पर उसका ओर सारा 
इलाका तो उसी को दे दिया गया, पर बन्दरगाहों पर बादशाह का 
ही अधिकार बना रहा | मेरे इस कथन के समथन मे अकबर का 
बह खरीता उपस्थित है जो अब्दुल्ला उजबक के नाम लिखा गया 
था और जो अब्वुलफजल के पहले खंड में दिया हुआ है । 

“सन्‌ १००३ हि० मे खानखानों को फिर दक्षिण देश की 
ओर यात्रा करनी पड़ी। पर इस यात्रा में उसे कुछ दुःख भी 
उठाना पड़ा और उसके लिये यह कुछ अशुभ भी हुईं । 
इस लड़ाई की जड़ यह थी कि अकबर को अभी तक दक्षिण 
देश ओर खान आजम की विफलता की बात भूली नहीं थी 
उधर के हाकिमों के पास जो पत्र और दूत आदि भेजे गए थे, 
उनसे भी कोई सफलता नहीं हुई थी । फेजी भी बुरहान- 
उस्मुल्‍्क के दरबार से सफल होकर नहीं लौटा था; और फिर 


वि 


अहमदनगर के शासक बुरहानउल्मुल्क का देहान्त भी हों 


लक 


गया था / बह देश बहुत दिनों से अव्यवस्थित दशा में था 
ओर वहाँ प्रायः उथल-पुथल मची रहती थी। अब पता चला 
कि तेरह चोदह वर्ष का लड़का सिहासन पर बैठा है ओर 
उसके जीवन का तख्ता भी मृत्यु के तट पर लगना चाहता है। 

“अकबर ने मुराद को ( रूम की चोट पर ) सुल्तान मुराद 
बना कर बहुत बड़े लश्कर के साथ दक्खिन पर चढ़ाइ करने के 
लिये भेजा ओर स्वय॑ आकर पंजाब में ठहरा, जिससे उत्तरी 
सीसा का प्रबन्ध हृढ़ रहे । मुराद ने शुजरात में पहुँच कर 
छावनी डाली और चढ़ाई का सब प्रबन्ध करना आरम्भ किया । 
उसी समय अकबर के ग्रताप ने अपना प्रभुत्व दिखलाना आरम्भ 
किया । आदिल शाह के दरबार के अमीर लोग निजाम के देश 
का प्रबन्ध करने के लिये सेनाएँ छेकर आए। इब्राहीम लश्कर 
लेकर उसका मुकाबला करने के लिये गया ।*अहमदनगर से 
चालीस कोस की दूरी पर दोनो सेनाओं का सामना हुआ ओर 
इब्नाहीम ने गले पर तीर खाकर युद्ध-क्षेत्र मं प्राण दिए इ्श्वर 
भी धन्य है । अभी कल की बात है कि उसने भाई को अन्धा 
करके होश की आँखों में सुरमा दिया था; ऑर आज स्वयं 
उसने इस संसार से आँखें बन्द कर ली। देश में अस्थायी 
रूप से अनेक छोटे बड़े राजा होने लगे। अराजकता फेल गई 
ओर एक विलक्षण हलचल मच गई। मियों मंझू ने मुराद के 
फास निवेदन-पत्र भेजा, जिसमें लिखा था कि अब देश का 
कोई स्वामी नहीं रह गया है । समस्त राज्य नष्ठ-अष्ट हो रहा है । 
आप पधारें तो आपके ये सेवक सब ग्रकार से आप की सेवा 
करने के लिये उपस्थित हैं । 

करना चाहता है। इसने बहुत प्रसन्नतापूवक श्रस्थान किया । 
परन्तु भाग्य उसकी यह प्रसन्नता नहीं देखना चाहता था | “पहली 
बात तो यह है कि खानखानों का जाना किसी साधारण सिपाही 
या सरदार का जाना नही था। उसे सैनिक आदि तेयार करने में 
अवश्य विलम्ब लगा होगा | दूसरे उसने मालवे के माग से यात्रा 
की थी । तीसरे बहेला भी उसके मार्ग मे पड़ा जो उसकी जागीर 
में था। इच्छा न रहने पर भी उसे कुछ समय तक वहाँ ठहरना 
पड़ा होगा । मांग में राजाओं ओर शासकों आदि से मिलना- 
जुलना भी पड़ता ही होगा । और यह स्पष्ट ही है कि उनके साथ 
मिलने-जुलने में कुछ न कुछ लाभ ही होता होगा । सब से बड़ी 
बात यह हुई कि जब वह बुरहानपुर के पास पहुँचा, तब खान्देश 
के शासक राजी अली खॉ से भेंट हो गई । खानखानों ने अपनी 
नीतिमत्ता, सुन्दर वात्तोलाप और प्रेमपूर्ण व्यवहार के जादू से 
उसे अपने साथ चलने के लिये उद्यत कर लिया। पर एसे 
जादुओं का प्रभाव उत्पन्न होने में कुछ न कुछ समय की आ- 
वश्यकता होती है। इतने में शाहजादे का आज्ञापत्र पहुँचा कि 
यहाँ लड़ाई का काम बिगड़ रहा है; इसलिये शीघ्र सेवा में 
उपस्थित हो । साथ ही हरकारों ने यह भी समाचार पहुँचाया 
कि शाहजादे ने लश्कर को आगे बढ़ाया है। इन्होंने लिखा कि 
राजी अलीखों भी मेरे साथ आने के लिये तेयार है। यदि यह 
सेवक जल्दी चला आया, तो इस नीति मे कुछ विध्न पड़ जायगा। 
अर्थात्‌ सम्भव है कि मेरे चले आने के बाद वह पीछे से न आवे; 
या इसी अकार की और कोई बात हो। शाहजादे के सन से 
खानाखानों की ओर से बुरे भाव तो उत्पन्न ही होते जाते थे। 

अब वह ढुर्भाव बहुत बढ़ गया | “खानखानाँ को भी उसके द्रबार 
के समाचार बराबर पहुँचा करने थे |... उसके निवेदन-पत्र ने वहाँ 
जो रंग पेदा किया था, उसका हाल जब खानखानों को मालूस 
हुआ, तब उसने अपना लश्कर, फीलखाना, तोपखाना आदि 
आदि ओर बहुत से अमीरों को तो पीछे छोड़ दिया और आप 
राजीअलीखों को साथ छेकर जल्दी-जल्दी आगे बढ़ा। यह 
सुन कर शाहजादे ने बीस हजार लश्कर रिकाब में लिया ओर 
आगे बढ़ गया । फिर भी यह मारामार चल कर अहमदनगर से 
तीस कोस इधर ही उससे जा मिला। लगानेवालों ने ऐसी नहीं लगाई 
थी जो बुर भी सके । “पहले दिन तो इन्हें सलाम करने का भी 
सोभाग्य प्राप्त न हो सका । खानखानों बहुत ही चकित हुआ कि 
हजारों युक्तियाँ ओर उपाय कर के तो में ऐसे व्यक्ति को अपने 
साथ लाया, जिसका केवल साथ ही बिजय ओर प्रताप की सेना 
है। और ऐसी उत्तम सेवा का मुझे यह पुरस्कार मिल रहा है ! 
फिर जब दूसरे दिन खानखानों को शाहजादे की सेवा में उपस्थित 
होने का सौभाग्य भी प्राप्त हुआ, तो शाहजादा उस समय त्यौरी 
चढ़ाए हुए और मुँह बनाए हुए था आखिर ये भी खानखानोँ 
थे! बिदा होकर अपने खेमों में आए; पर बहुत ही दुःखी थे । 
ओर साथ ही चिन्ता इस बात की थी कि बुद्धिमचा और युक्ति का 
यह पुतला जो मेरे साथ आया है, वह मेरी यह दशा देख कर 
अपने मन मे क्‍या कहता होगा। और जो जो कुछ मेने इसे 
समझाया था, उसे यह क्‍या समझता होगा । जो लश्कर ओर 
अमीर आदि पीछे रह गए थे, वे भी आए । उस समय उचित 
तो यह था कि उनके आने की शान दिखलाते और उन्हें सेवाएँ 

अपर 


सोंपते । उनके उत्साह बढ़ाए जाते । पर यहाँ तो उत्साह बढ़ाने के 
बदले उनका उत्साह ओर भी भंग किया जा रहा “था और मन 
हुःखी किया जाता था । 
४बह भी आखिर खानखानों था। उठकर अपन लश्कर मे चला 

आया। उस समय सब लोगों की ओंखें खुली। अमीरों को 
दौड़ाया । पत्र लिखे। अन्त में जिस प्रकार हुआ, सफाई हो'गई । 
पर इस से यह नियम ज्ञात हो गया कि जो व्यक्ति योग्य और 
बुद्धिमान हो, जिसके पास सब प्रकार के साधन ओर सामग्री 
आदि हो और जो सब कुछ कर सकता हो, वह भी दूसरे के 
अधीन हो कर कुछ नहीं कर सकता बल्कि काम भी खराब हो 
जाता है और स्वयं वह आदमी भी खराब हो जाता है । 

जिन लोगों ने खानखानाँ तक की यह दुदशा कराई थी, वे 
भला ओर अमीरों को क्‍या समझते थे ! वे ओर लोगों की इसी 
प्रकार अप्रतिष्ठा कराया करते थे । इसी लिये लश्कर में साधा- 
रणत: सभी लोग अग्रसन्न हो रहे थे। राजीअलीखों को भी 
खानखानों का मेहमान ओर साथी समझ कर दरबार से एकाथ 
चमका दे दिया। तात्पय यह कि इस प्रकार चढ्ाईइ और युद्ध का 
काम विगड़ना आरम्भ हुआ । 

अब जरा उधर की सुनो । बुरहान-उछ मुल्क की सगी बहन, 
हुसैननिजाम शाह की कन्या ओर अली आदिल शाह की पत्नी 
चाँद बीबी बहुत उच्च वंश की और परम सदाचारिणी तो थी ही, 
पर साथ ही वह अपनी बुद्धि, युक्ति, उदारता, वीरता और शुण- 
प्राहकता आदि के रल्नों से जड़ी हुई जड़ाऊ पुतली थी । इसलिये 
बह “नाद्रित उछ जमानी” (संसार में अपने समय की अनुपम) 

कहलाती थी और वही देश की उत्तराधिकारिणी रह गई थी। 
जब उसने देखा कि देश हाथ से जाना चाहता है और वंश का 
नाम मिटना चाहता है, तब वह अपने चेहरे पर की नकाब के साथ 
साहस की कमर बॉधकर खड़ी हो गई । उसने अपने सब असीरों 
को बुलाकर उन्हें बहुत कुछ धेये ओर दिलासा दिया ओर 
समभाया-जुकाया । अकबर के लश्कर को नदी की तरह लहराते 
देखकर उन अमीरो ने भी अपना ओर अपने देश का परिणाम 
सोचा । उन लोगों ने शाहजादे के पास ओर उसके खानखानों के 
पास जो निवेदन-पत्र आदि भेजे थे, उसके लिये वे अपने मन में 
बहुत पछताए । सबने मिलकर परामश किया। अन्त मे यह 
निश्चय हुआ कि चॉद बीबी अहमदनगर के किले में राज्य की 
उत्तराधिकारिणी बनकर बैठे ओर हम लोग अपने नमक का हक 
अदा करे ओर जहाँ तक हो सके, सब लोग मिलकर अहमद- 
नगर को बचावें । 

बादशाहों का सा मिजाज रखनेवाली चाँद बेगम ने युद्ध की 
सब सामग्री और अनाज के ढेर एकत्र करने आरम्भ किए | 
वह दरबार के अमीरों ओर आस-पास के जमीदारों को उत्साहित 
तथा प्रसन्न करने लगी | बहुत अच्छी मोरचेबन्दी करके उसने 
अहमदनगर को पूरी तरह से दृढ़ बना लिया । इब्राहीम शाह के 
लड़के बहादुर शाह को नाम मात्र के लिये देश का उत्तराधिकारी 
बनाकर सिहासन पर बैठाया । एक सरदार को बीजापुर भेजक्र 
इब्राहीम आदिल शाह के साथ सन्धि कर ली और अपने बहुत 
से साथियों तथा लश्कर को लेकर अपने स्थान पर स्थित हो 
गई । बहुत ही दृढ़ता और व्यवस्थापूर्वक उसने बादशाही सेना का 

सामना किया । उसकी वीरता देखकर मर्दों के होश जाते रहे । 
छोटे बड़े सभी लोगों मे चोद बीबी सुलताना की बहुत अधिक 
प्रसिद्धि हो गई । 

"यहाँ ये सब प्रबन्ध हो चुके थे । उधर से शाहजादा मुराद 
बहुत से वड़-बढ़ अमीरों आदि को साथ लिए हुए पहुँचा ओर 
बहुत भारी सेना लिए हुए अहसदनगर के उत्तर ओर से 
इस प्रकार गिरा, जिस प्रकार पवत पर से बड़ी भारी नदी का 
प्रवाह चलता है। यह सेना नमाजगाह के मैदान में ठहरी और 
साहसी बीरों की एक टुकड़ी चबूतरे के मैदान की ओर बढ़ी । 
चोद बीबी ने किले से दक्खिनी वीरों को निकाला। उन्होंने 
तीरो और बन्दूकों के भुंह और जबान से अच्छे उत्तरःतप्रत्युत्तर 
दिए ओर किले के मोरचो से गोले भी मारे, इसलिये बादशाही 
सेना आगे न बढ़ सकी । सन्ध्या भी होने को थी। वही पर हृश्त 
विहिश्त ( आठ स्वग ) नाम का एक बहुत सुन्दर बाग था; 
जिसे बुरहान निजाम शाह ने बनवा कर हरा-भरा किया था। 
शाहजादा मुराद और सब अमीर उसी वाग में उतर पड़े! 
दूसरे दिन वे लोग नगर की रक्षा और नागरिकों को प्रसन्न करने 
का ग्रयत्न करने लगे। गली-कूचों मे अभय-दान की भुनादी 
करा दी गई, और कुछ ऐसा काम किया कि घर-बर सब लोग 
प्रसन्न तथा सन्‍्तुष्ट होकर अनुकूल हो गए। व्यापारियों ओर 
कस तों आदि का भी पूरा-पूरा सन्‍्तोष हो गया। दूसरे दिन 
हजादा मुराद, मिरजा शाहरुख, खानखानों, शाहबाजखों 
कम्बो, मुहम्मद सादिकखों, सेयद मुत्तजा सब्जवार, बुरहानपुर 
के हाकिम राजी अलीखों, मानसिह के चाचा राजा जगन्नाथ 

आदि सब अमीर एकत्र हुए। सब लोगों ने मन्त्रणा और परा- 
मर्श करके घेरा डालने का प्रबन्ध किया और सब लोगो को 
अलग-अलग मोरचे बाँठ दिए गए 

किले पर अधिकार करने ओर नगर को अपने अधिकार से 
बनाए रखने का कार्य बहुत ही उत्तमतापूबषंक चल रहा था कि 
इसी बीच मे शाहबाजखों को वीरता का आवेश आया । उसने 
शाहजादे ओर सेनापति को खबर भी नहीं की ओर बहुत से 
सेनिकों को साथ छेकर गश्त करने के बहाने से निकल पढ़ा। 
उसने अपने लश्कर को संकेत कर दिया था कि “धनवान या 
निर्धन जो कोई सामने आये, उसे छूट लो७ बात की बात मे 
क्या घर और क्या बाजार, सारा अहमदनगर ओर बुरहाना- 
बाद छुट कर सत्तानाश हो गया । शहबाजखों अपने धर्म 
ओर सम्प्रदाय का भी कट्टर अनुयायी था । वहाँ एक स्थान था 
जिसका नाम बारह इसाम का लंगर था। उसके आस-पास सब 
शीया लोग बसे हुए थे । उसने उन सबका माल-असबाब ल्यूट 
लिया और उनकी हत्या करा दी । इस ग्रकार उसने बहा कर- 
बला के जंगल का चित्र उपस्थित कर दिया। शाहजादा और 
खानखानों सुन कर चकित हो गए | उसे बुला कर बहुत कुछ 
वुरान्भला कहा । उसके जिन साथियों ने छूट-मार की थी, उन 
सबको अनक प्रकार के कठोर दंड दिए गए; यहाँ तक कि 
बहुतो को प्राण-दंड भी दिया गया परन्तु अब हो ही क्या 
सकता था ! जो कुछ होना था, वह तो पहले ही हो चुका था। 
छुटे हुए लोगों के पास कपड़ा तक नहीं था । बे रात के परदे में 
देश छोड़ कर निकल गए । 


आफ 


इस अवसर पर एक ओर तो मियाँ मंकू अहमद शाह को 
बादशाह बनाए हुए आदिल शाह के सिर पर बेठे हुए थे। दूसरी 
ओर इखलास हब्शी अपने साथ मोती शाह गुमनाम (अग्रसिद्ध) 
को लिए हुए दोलताबाद के किले में पड़े थे। ओर तीसरी ओर 
आहंगखों हब्शी सत्तर बरस के बुड़ढे प्रथम बुरहान शाह अली 
के सिर पर छत्तर छगाए हुए खड़े थे । सब से पहले इखलासखों 
ने साहस किया । वह दस हजार सैनिक एकत्र करके दोलताबाद 
की ओर से अहमदनगर की ओर चला । जब अकवर वादशाह्‌ के 
लश्कर मे यह समाचार पहुँचा, तब सेनापति ने पाँच छः हजार 
साहसी वीर चुने और दौलतखों लोधी को, जिनके सेनिकों का 
स्थान सरहिन्द था, उन सबका सेनापति बनाकर आगे भेजा। 
गंगा नदी के किनारे पर दोनों पक्षों का सामना हुआ । बहुत 
अधिक मार-काट और रक्त-पात आदि के उपरान्त ईखलासखों 
भागे | बादशाही लश्कर ने छूट-पाट करक अपनी कामना पूरी 
की वहीं से पटन की ओर घोड़े उठाए | वह नगर बहुत अच्छी 
तरह बसा हुआ और रौनक पर था। पर फिर भी ऐसा छुठा कि 
किसी के पास पानी पीने के लिये कटोरा तक न बचा । “ईन सब 
बातों ने दक्खिन के लोगों को अकबर के लश्कर की ओर से बहुत 
दुःखी और असन्तुष्ट कर दिया | जो हवा अनुकूल हुई थी, वह 
बिगड़ गई । 

यद्यपि मियाँ मंकू के पास धन-बल भी बहुत थर ओर जन- 
बल भी, पर उसमें जो चालाकी थी, उसका तो वर्णन ही नहीं हो 
सकता | इसलिए चोद सुलतान बेगम ने आहंगर्खों हव्शी का 
लिखा कि तुम जितने दक्खिनी साहसी वीरों की सेता एकत्र कर 

सको, उतनी सेना एकत्र करके किछे की रक्षा करन के लिये 
आकर हाजिर हो । वह सात हजार सवार छेकर अहमदनगर की 
ओर चला | उसने शाह अली और उसके लड़के मुत्तजा को भी 
अपने साथ ले लिया था । वह छः कोस पर आकर ठहराओर 
समाचार लाने तथा घेरे का रंग-ढंग जानने के लिये उसने अपने 
गुप्त दूत भेजे । वह यह जानना चाहता था कि कौन सा अंग या 
पा्व अधिक और कौन सा कम बलवान है। दूतों ने देख- 
भालकर समाचार पहुँचाया कि किले के पूरब की ओर बिलकुल 
खाली है। अभी तक किसी का ध्यान उस ओर नहीं गया है । 
अब आहंगखों तैयार हो गया । 

इधर की एक देवी बात यह देखी कि उसी दिन शाहजादे 
ने गश्त करते समय वह स्थान खाली देखा था और खानखानों 
को आज्ञा दी थी कि इधर की व्यवस्था तुम स्वयं करो | खान- 
खानोँं भी उसी समय हश्त बिहिश्त से उठ कर यहाँ आ उतरा 
और जो मकान आदि मिले, उन सब पर उसने अधिकार कर 
लिया । आहंगखों ने तीन हजार चुने हुए सवार और एक 
हजार पैदल तोपची साथ लिए ओर ऑधेरी रात में काली चादर 
ओढ़कर किले की ओर चल पड़ा । दोनों मे से किसी को एक 
दूसरे के वहाँ होने की खबर नहीं थी । जब खबर हुई, तब उसी 
समय हुई, जब छुरी-कटारी के सिवा बाल भर का भी अन्तर न 
रह गया। खानखानों तुरन्त दो सो बीरों को साथ लेकर इबादत- 
खाने ( पाथमा-मन्दिर ) के कोठे पर चढ़ गया और हि से 
उसने तीर ओर गोलियों चलाना आरम्भ कर दिया [ इनका 
प्रधान योद्धा दौलत खाँ लोधी सुनते ही चार सौ सबारों को 

लेकर दौड़ा । वे सब उसी की जाति के और सदा उसके साथ 
रहनेबाले अफगान थे। वे लोग जान तोड़ कर अड गए। 
दौलत खो का लड़का पीर खाँ भी छः सो वीरो को लेकर सहायता 
करने- के लिये पहुँचा । अंधेरे में ही मार-काट होने लगी। आहंग 
खाँ ने देखा कि ऐसी अवस्था मे यदि हम लड़ेंगे, तो मरने के सिवा 
ओर कोई लाभ नहीं होगा । उसे पता लग गया था कि खान- 
खानाँ की सारी सेना इस समय भेरा सामना कर रही है। खेमे 
ओर स्वप्नागार की ओर का सारा स्थान खाली है। उसने चार 
सो दक्खिनी वीरों ओर शाह अली के लड़के को साथ' लेकर 
घोड़े मारे ओर भागा-भाग किले मे घुस ही गया। शाह अली 
सत्तर वरस का बुड्ढा था | उसे साहस न पड़ा । उसने अपने ग्राण 
चचाने को ही बहुत समभा । वह बाकी सेना लेकर जिस माग से 
आया था, उसी मार्ग से भागा । पर दौलतखों ने उसका भी पीछा 
न छोड़ा । मारा-मार, दौड़ा-दौड़ उसके नौ सौ आदमियों को 
काटकर तब पीछे लोटा । 

बादशाही लश्कर चारो ओर फेला हुआ था | मोरचे अमोरो 
में बँट गए थे। सव लोग जोर मारते थे, पर कुछ कर नहीं कर 
सकते थे । शहाहजादे की सरकार में अदूरदर्शी ओर उपद्रव तथा 
उत्पात मचानेवाले लोग एकत्र हो गए थे | वे मैदान में तो धावा 
नही मारते थे, हॉ दरबार में खड़े हो कर आपस मे एक दूसरे 
पर खूब पेंच मारते थे । शाहजादे की युक्तियों मे इतना बल नहीं 
था जो इन लोगों के उपद्रवों को दबा सकता ओर स्वयं ऐसा काम 
करता जो उचित होता । यह बात शत्रु से छेकर उसकी प्रजा तक 
सभी लोग जान गए थे । 


बनजारे लोग मार्ग में छुट जाया करते थे । रसद को कर्मी 

पड़ गई थी। अन्दर से गोछे बरसते थे जिनके कारण मार्च 
खराब होते थे और दमदमे उजड़ते थे । रात के समय शब्रु-पक्ष 
के लोग छापे मारते थे, जिनमें बड़े-बड़े ओर असिद्ध सरदाश 
मारे जाते थे । किले की इेट तक नहीं हिलती थी। मंदान मे 
भी लड़ाइयाँ होती थी । कई वार युद्ध में शत्रु हार गया था । यदि 
उस समय उसका पीछा किया जाता, तो बहुत सफलता होती । 
पर सब लोग खड़े-खड़े तमाशा देखा करते श्रे। एक दिन “को 
वात है कि रात के समय खानखानों के मोरचे पर छापा सारा 
गया। सेना पहछे से सचेत थी। उसने बहुत अच्छी तरह 
शत्रुओं का सामना किया । अकवरी वीरों की वीरता न बहुत 
अच्छा काम किया । सबेरा होते ही शत्रु पक्ष के लोग धूल 
उड़ाते हुए किले मे भाग गए। यदि उल समय ओर सब अमीर 
पीछा करते और शाहजादा अपने ताजे लश्कर को लेकर पहुंचता, 
तो सब लोग शत्रुओं के साथ ही साथ किले के अन्दर जा पहुँचते । 
पर ईष्या और ढेष का मुँह काला हो, जिनके वश होकर सब 
लोग एक दूसरे का मुँह देखते हुए जहाँ के तहाँ रह गए । हजारों 
प्रकार के प्रयज्ञ करते करते और लाखों प्रकार से जान लड़ात 
लड़ाते और मोरचे बढ़ाते बढ़ाते तीन सुरंगें किले के बुरजों के 
नीचे तक पहुँची । इनके लिये धन भी बहुत अधिक व्यय हुआ 
था। पर उस शेर बीबी चाँद ने अपने साहस ओर जासूसों की 
तलाश से पते लगाकर उनमें से दो सुरंगों के सिरे निकाल दिए । 
घावे से एक दिन पहले जमीन खोदकर बारूद के थल खींच 
लिए और इस पर भी विलक्षणता यह कि मश्को और मठकों से 

भर भरकर वहाँ इतना पानी डलवाया कि आग की जगह पानी 
उबलने लगा । किलेवाली तीसरी सुरंग की चिन्ता में ही थे कि 
उधर से शाहजादा और खानखानाँ सेनाएँ लेकर सवार हुए । 
बहादुर लोग धावा करने के लिये तैयार होकर खड़े थे। आज्ञा 
हुई कि फतीलों को आग लगाओ । वाह, वाह ! सादिक मुह- 
म्मदखाँ झगड़े और फसाद की दिया सलाईं; ओर उन्हीं की 
सुरंग पानी पानी पाई । 

दूसरी सुरंग मे आग लगाई गई, पर वहाँ भी वही फिस्स ! 
अब तीसरी सुरंग जड़ाई गई जो उन दोनो से बढ़ी थी। पचास 
गज दीवार गिरी। ग्रलय का एक विलक्षण दृश्य उपस्थित हो 
गया । सारा स्थान धूआँधार हो गया। उस समय इंश्वर ही 
रक्षक था। पत्थर और आदमी कबूतरों की तरह हवा में उड़े 
जाते थे और कलाबाजियोँ खाते हुए आकर जमीन पर गिरते 
थे | लोग कहीं के कहीं, कोंसों की दूरी पर जा पड़े । अमीरों में 
से किसी ने धावा नहीं किया | सभी लोग चकित होकर खड़े हुए 
यही सोचते थे कि बाकी दोनों सुरंग भी क्‍यों नहीं उड़ी | बे लोग 
इस डर से आगे नहीं बढ़ते थे कि कहीं ऐसा न हो कि चित्तोड़ 
वाली विपत्ति यहाँ भी आ उपस्थित हो । ओर वास्तबिक बात यही 
थी कि सभी अपनी अपनी जगह जी चुरा गए। एक दूसरे का 
मुँह देखता था। इन लोगों ने आपस की फूठ के कारण बड़ा 
भारी वार खाली गँवाया। किलेवाले भी यही सममभकर निश्चिन्त 
बैठे थे कि बादशाही लश्कर के अमीरों में एका नहीं है। जब 
आहंगखाँ आदि बड़े-बड़े और प्रसिद्ध अमीरो ने यह दशा देखी, 
तो वे सब लोग पीछे हटे और आपस में फ्रामश करके उन 

लोगों ने यह निश्चित किया कि किला खाली करके यहाँ से 
निकल चलना चाहिए | पर धन्य था चाँद बीबी का पुरुषोचित 
साहस । शेरों का सा हृदय रखनेबवाली उस स्त्री ने इतने ही 
अवकाश को बहुत समझा । उसने अपने सिर पर बुरका डाला, 
कमर से तलवार लगाई और दूसरी तलवार सॉंतकर हाथ में 
लिए हुए बिजली की तरह बुज पर आईं। तख्ते, कड़ियाँ, बॉस, 
टोकरे आदि भरे हुए तैयार थे। बड़े-बड़े थेले और सारी 
आवश्यक सामग्री लिए हुए वह इसी अवसर की प्रतीक्षा में बेठी 
हुई थी | वह गिरी हुई दीवार पर स्वयं आकर खड़ी हो गई । 
मीठी जबान, धन का बल, कुछ लालच देकर ओर कुछ डरा 
धघमका कर, तात्पय यह कि युक्ति से ऐसा काम किया कि स्त्रियों 
ओर पुरुष सभी मिलकर काम मे लिपट गए और बात की बात में 
उन लोगों ने किले की वह दीवार फिर से खड़ी कर ली ओर डस 
पर छोटी-छोटी तोपं चढ़ा दीं। जब बादशाही लश्कर रेला देकर 
आगे बढ़ता था, तब उधर से ओलों की तरह गोले बरसते थे । 
अकबर की सेना लहर की तरह टकरा कर पीछे की ओर हट 
जाती थी। हजारों आदमी काम आए, पर फिर भी कुछ काम 
नहीं निकला । सन्ध्या समय सब लोग विफल-मनोरथ होकर 
अपने डेरों पर लोट आए । 

जब रात ने अपनी काली चादर तानी, तब शाहजादा मुराद 
अपने लश्कर ओर मुसाहबों को लिए हुए अक्ृृतकाय होकर अपने 
डेरों में लौट आए । चाँद बीबी चमककर निकली | बहुत से राज, 
कारीगर आर हजारो मजदूरे तथा बेलदार आदि तैयार थे । 
वह स्वयं घोड़े पर सवार थी। मशार्ू जल रही थीं । चूने गच के 

साथ चुनाई आरम्भ कर दी। मुद्रियाँ भर भरकर रुपए और 
अशर्फियाँ देती जाती थी | राज-मजदूरों की भी यह दशा थी कि 
पत्थर और इंट तो दूर रही, बला, लक्कड़, वल्कि मुरदों की लाशें 
तक,- मतलब यह कि जो कुछ हाथ मे आया, सभी लेकर वरावर 
दीवार मे चुनते जाते थे । जब सबेरा होने पर बादशाही लश्कर 
उठा ओर उसने मोरचों पर दृष्टि दौड़ाई, तब देखा कि तीन गज 
चौड़ी ओर पचास गज ऊँची किले की दीवार रातो रात ज्यों की 
त्यो, बल्कि पहले से भी बढ़कर दृढ़ तेयार हो गई थी। इसके 
सिवा इस साहसवाली स्त्री ने ओर जो जो उपाय तथा युक्तियों 
की थीं, यदि में उनका विस्तृत विवरण लिखें , तो अकबरी द्रवार 
मे चॉदनी खिल जाय । कहते है कि अन्त में जब अन्न समाप्त 
हो गया, रसद्‌ बन्द हो गईं ओर कहीं से सहायता न पहुँची, 
तब उसने बादशाही लश्कर पर चाँदी ओर सोने के गोले ढाल 
ढालकर मारने आरम्भ किए । 

इसी बीच में खानखानाँ को समाचार मिला कि आदिल 
शाह का नायब सुहेलखाँ हब्शी सत्तर हजार सेनिको की विशाल 
सेना लेकर आ रहा है । साथ ही यह भी पता चला कि रसद 
ओर बनजारों का रास्ता भी बन्द हो गया है। आस-पास के 
मेदानों में लकड़ी तो क्या बल्कि घास का तिनका तक न रहा। 
चारों ओर के जमींदार अकबरी स्लरैना के विरुद्ध हो गए। लश्कर 
के जानवर भूखों मरने लगे। के से चाँद बीबी ने सन्धि का 
सेंदेसा भेजा और कहलाया कि में बुरहान उल् मुल्क के पोते 
को श्रीमान की सेवा में उपस्थित करती हूँ । अहमदनगर इसकी 
जागीर कर दी जाय। बरार देश की कुँजियों, अच्छे अच्छे 

हाथी, बहुमूल्य रल्न और बादशाहों के योग्य अद्भुत पदार्थ सेवा 
में उपहार स्वरूप भेजती हँ। आप किले पर से घेरा उठा ले 
इधर के जो कमचारी वास्तविक अवस्था जानते थे, उन्होंने 
निवेदन किया कि अब किले में रसद आदि नहीं रह गई है ओर 
शत्रु ने हिम्मत हार दी है। अब काम बहुत सहज हो गया है 
ओर सन्धि करने की कोई आवश्यकता नहीं है । परन्तु लालच 
का मुँह काला हो कि कुछ रिश्वतों ने पेच मारा और कुछ मूखों 
ने आँखों में धूल डाली । ये लोग सन्धि करने के लिये उद्यत हो 
गए । बाहर से यह समाचार मिला था कि बीजापुर से आदिल 
शाही लश्कर इकट्ठा होकर चोद बीबी की सहायता करने के लिये 
आ रहा है; इसलिये विवश होकर सब लोग सन्धि करके बिदा 
हुए और किले पर से घेरा उठ गया 

जब शाहजादे ने आदिल शाह की सेना के आगमन का 
समाचार सुना, तब वह तुरन्त उसका सामना करने के लिये 
चला । परन्तु कुछ ही पड़ाव चलने पर उसने सुना कि आदिल- 
शाही सेना नहीं आ रही है । उसके आने का समाचार लोगों ने 
यों ही भूठ-मूठ उड़ा दिया था। उघर से शाहजादा बरार की 
ओर लौटा । परन्तु अयोग्य सरदारों ने ऐसे बुरे ढंग से किले 
पर से घेरा उठाया था कि शत्रु उनके पीछे-पीछे नगाड़े बजाता 
चला आया; ओर जहॉ-जहाँ उसे अवसर मिलता, वहाँ-बहाँ वह 
बराबर इन्हें छूटता रहता। लश्कर की बहुत बुरी अवस्था थी। 
युद्ध की सामग्री ओर रसद आदि का अभाव सीमा से बहुत 
बढ़ गया था । अमीरों में आपस में फूट पड़ी हुईं थी; इसलिए 
शत्रु के आक्रमणों को कोई रोक नहीं सका। सेनापति बहुत 

अनुभवी ओर प्रबन्ध-कुशल था। दि वह चाहता तो सभी 
बिगड़ी हुईं बाते बहुत ही थोड़े समय मे बिलकुल ठीक कर लेता । 
परन्तु दुशें ने शाहजादे के कान में यह भर दिया था कि खान- 
खानों चाहता है कि विजय मेरे ही नाम से हो ।/ परन्तु हम सब 
सेवक हुजूर पर प्राण निछावर करनेवाले हैं ओर हम लोग 
यही चाहते हैं कि इसमें हुजूर का ही यश बढ़े । मूल शाहजादे 
की समझ में यह बात नहीं आई कि इन अयोग्यो से कुछ भी 
न हो सकेगा । खानखानाँ बिलकुल चुप था । उसे जो कुछ आज्ञा 
मिलती थी, वही करता था “साथ ही वह इन लोगों की बुद्धि 
ओर युक्ति के तमाशे भी देखता ख़ता था। कभी हँसता था और 
कभी मन ही मन कुढ़ता था; पर फिर भी जहाँ तक हो सकता 
था, लड़ाई को सँभाले जाता था) वह चाहता था कि किसी 
प्रकार स्वामी का काम न बिगड़े ।दक्षिण देश की कुंजी ( राजी 
अलीख ) इसी की कमर से थी। वह विलक्षण जोड़-तोड़ की 
बातें निकालता था उसने राजी अलीखों की कन्या का शाहजादा 
मुराद के साथ विवाह कराके अकबर को उसका समधी बना 
दिया । अब वह आप ही लश्कर में सम्मिलित हो गया था। 
कई हजार सेना उसके साथ थी । भल्ना दामाद को छोड़ कर 
ससुर कहाँ जा सकता था ! 

»” इसी बीच में बरार पर अधिकार हो गया । बादशाही लश्कर 
वहों पहुँचकर ठहर गया। ५धाहजादे ने शाहपुर नामक एक नया नगर 
बसाकर उसे अपनी राजधानी बनाया और वहाँ के इलाके अपने 
अमीरों मे बॉट दिए । ऊँट ओर घोड़े चारों ओर भेज दिए | पर 
सबसे बड़ी कठिनता यह थी कि वह अपने सामने किसी को कुछ 

समभता ही नहीं था। लाख समभाने पर भी अपनी बात के आगे 
किसी की बात नहीं सुनता था | जो लोग उसके पिता के साम्राज्य 
के स्तम्भ थे ओर जो उसके लिये जान निछावर करते थे, उन्हें 
वह व्यर्थ अप्रसन्न करता रहता था ।* इसी लिये शहबाजखाँ कम्बो 
इतना अधिक दुःखी ओर तंग हुआ कि बिना आज्ञा लिए ही 
उठकर अपने इलाके को चला गया | वह कहता था कि इस समय 
जो परिस्थिति है, उसे देखते हुए सन्धि करना किसी प्रकार उचित 
नहीं है। में घावा करने को तैयार हूँ। पर अहमदनगर की 
रूट मेरी सेना के लिये माफ कर दी जाय। परन्तु शाहजादे ने 
नहीं माना | 

इन सब बातों के होते हुए भी शाहजादे ने आस-पास के 
देशों पर हाथ फेलाए । उसने पातरी आदि इलाके ले भी लिए । 
अहमदनगर के अमीरों के कूगड़ों का निपठारा कराने के लिये 
आदिल शाह की ओर से सुहेलखों आया था। वह लौटा हुआ चला 
जा रहा था। जब उसने ये सब समाचार सुने, तो बहुत नाराज 
हुआ । इसके सिवा चाँद सुलताना ने भी आदिल शाह को, जो 
सम्बन्ध में उसका छोटा देवर होता था, लिखा था। उसपर 
दक्षिण के ग्रायः सभी शासकों ने एक सत होकर लश्कर इकट्रे किए. 
ओर सब लोग एक साथ मिलकर और साठ हजार सैनिकों को 
अपने साथ लकर बादशाही सेना पर चढ़ाई करने के लिये आए । 

खानखानों का प्रताप बहुत दिनो से पड़ा सुख की नींद सो 
रहा था । इस समय उसने हक लेकर करवट ली। शत्रु 
पक्त की यह अवस्था देखकर “उसने शाहजादे और सादिक मुह- 
म्मद खाँ को शाहपुर में छोड़ा और स्वयं शाहरुख मिरजा तथा 

राजी अली खाँ को साथ लेकर बीस हजार सेनिकों सहित आगे 
बढ़ा । 'इस युद्ध में खानखानों ने ऐसी श्रेन्‍्ठ विजय पाई थी जो 
पूर्वी आकाश पर सूर्य की किरणों से लिखी जाने के योग्य है। 
उसने गंगा के किनारे सोनपत नामक स्थान के पास डेरा डाला; 
ओर कुछ दिनो तक वहीं ठहर कर उस देश की सब बातों का 
पता लगाया | वहाँ के लोगों के साथ उसने जान-पहचान भी पैरा 
कर ली । एक दिन उसने अपनी सेनाएँ सुसज्जित करके अश्ती 
नामक स्थान पर उन्हें विभक्त किया । नदी में पानी बहुत ही कम 
था; इसलिये वह बिना नावों आदि के यों ही पेदल चलकर पार 
उतर गया । “बीथरी से बारह कोस की दूरी पर मादेर नामक 
स्थान पर युद्धक्षेत्र नियत हुआ | ४ 

>“यह घटना १७ जमादी उस्सानी सन्‌ १००५ हि? ( सन्‌ 
१०५९७ ३० ) की है आदिल शाह का सेनापति सुह्देल खाँ अपनी 
समस्त सेनाओ को लेकर युद्ध-क्षेत्र में आया । उसके दाहिने पा. 
में निज्ञाम शाही अमीर थे और बाएँ पाश्व में कुतुब शाही अमीर 
थे ।वह बड़े अमिमान के साथ सेनाएँ लेकर झंडा उड़ाता हुआ 
आया । वह स्वयं सेना के मध्य भाग में स्थित हुआ था। लश्कर 
की संख्या हजारों से भी बढ़ी थी । वह सारा टिडी दल बड़े 
घमंड और धूमधास के साथ साहस के पेर रखता हुआ आगे 
बढ़ा +“चगताई सेनापति भी बहुत आन-बान के साथ आगे आया । 
चारों ओर परे जमाकर किला बाँधा | उस किले में राजी अली 
खाँ और राजा रामचन्द्र राजपूत दाहिनी ओर थे और वह स्वयं 
अपने साथ मिरजा शाह रुख ओर मिरजा अली बेग अकबरशाही 
को लिए हुए सेना के मध्य भाग में खड़ा था | ४ 

कोई पहर दिन चढ़ा था कि तोप की आवाज में लड़ाई का 
सेंदेसा पहुँचा। इस युद्ध में सुहेलखों को अपने तोपखाने पर 
बहुत अधिक घमंड था । और वास्तविक बात भी यही है कि 
भारत में सबसे पहले तोपखाना दज्षिण देश में ही आया था | 
वह देश कई बन्द्रगाहों के साथ मिला हुआ था । तोपखाने की 
जो सामग्री वहाँ थी, वह ओर कहीं नहीं थी। उसका तोपखाना 
जैसा अच्छा था, वेसा ही बहुतायत के साथ भी था। पहले ही 
हरावल ने हराबल के साथ टक्कर खाई। राजीअलीखाँ ओर 
राजा रामचन्द्र ने शत्रुओं को तोपें खाली करने का अवकाश ही 
नहीं दिया ओर चट पट उसपर जा पड़े। फिर भी दोनों पक्षों 
की हरावल की सेनाएँ कई बार विजयी ओर परास्त होकर आगे 
बढ़ी ओर पीछे हटीं। पर फिर भी उक्त दोनों वीरो ने शत्रु के 
हरावल को उठाकर फेक ही दिया। दक्खिनी लोग पीछे तो हटे, 
पर बहुत ही युक्तिपूषक हटे । वे बादशाही लश्कर को खींचकर 
एक बीहड़ स्थान में ले गए; और फिर वहाँ से जो लौटे, तो 
दाहिनी ओर से आए और इधर उधर निकलकर चारों ओर 
फेल गए। लड़ाई की नदी मेदान में लहर मार रही थी और 
सेनाएँ टकराकर भँवर की तरह चक्कर मारती फिरती थीं। 
सरदार लोग आक्रमण करते थे, पर उस नदी का कहीं कूल नहीं 
दिखाई देता था । 

दिन ढल गया, पर लड़ाई उसी प्रकार होती रही । अचानक 
एक देवी घटना हो गई । चाहे इसे इश्वरीय सहायता कहो और 
चाहे खानखानाँ की अच्छी नीयत का फल कहो, पर युक्ति ओर 
उपाय का इसके साथ कुछ भी सम्बन्ध नहीं था। अली बेग भी 

शत्रु के तोपखाने का बड़ा अफसर था। वह स्वयं ही उधर से 
अपना पाश्व बचाकर निकला और घोड़ा मार कर खानखानों के 
पास आ खड़ा हुआ । उसने आते ही कहा कि आप लोग यह 
क्या.कर रहे है। शत्रु ने अपना सारा तोपखाना ठीक आपके 
सामने ही चुना हुआ है; ओर वह अब तोपखाने को महताब 
दिखलाना ही चाहता है । आप शीघ्र दाहिनी ओर को हट जायें । 
उसके रंग-ढंग से खानखानों ने समझ लिया कि यह आदमी 
भूठा नहीं है। उसने स्थान और ढंग के सम्बन्ध मे सब बाते 
उससे पूछीं ओर फिर बड़ी व्यवस्था के साथ सेना को एक 
पाश्व में खिसकाया। साथ ही दो सवार राजी अलीखों के 
पास भी. भेजे ओर उससे कहलाया कि यहाँ की यह अवस्था 
है; अतः तुम भी अपना स्थान बदलों । पर इश्वर की महिमा 
देखों कि उसकी समभक उलटी पड़ी । वह तुरन्त अपने स्थान से 
हटा और जहाँ से खानखानों हटा था, वही आ खड़ा हुआ। 
मृत्यु का गोला मानों ठीक इसी समय की प्रतीक्षा कर रहा था। 
उसका इधर आना था कि झत्यु ने अपनी तोप में महताब 
दिखलाई । संसार अन्धकार-पूण हो गया। बहुत देर तक तो 
कुछ दिखाई ही नहीं दिया। शत्रु ने यह समझ रखा था कि 
विपक्षी दुल का सेनापति हमारे ठीक सामने ही है। इसलिये 
तोपखाने को आग देते ही उसने आक्रमण कर दिया, यहाँ राजी 
अलीखाँ अपनी सेना को साथ लिए हुए खड़ा था । खूब घमासान 
का रण पड़ा । दुःख है कि दक्षिण देश की वह कुंजी उसी 
युद्ध-क्षेत्र की धूल में खोई गई । इसमें कुछ भी सन्‍्देह नहीं कि 
उसने और राजा रामचन्द्र ने बहुत ही वीरता तथा दृढ़तापू्वक 

युद्ध-क्षेत्र में डट कर अपने आ्राण दिए थे [ उसके साथ तीस 
हजार और वीर भी खेत रहे । 

अब दिन दो धड़ी से अधिक बाकी नहों था। सुद्देलखों ने 
देखा कि सामने का मैदान खाली है। उसने सोचा कि - मैंने 
खानखानोाँ को उड़ा दिया और उसकी सेना को भगा दिया । बह 
आक्रमण करके आगे बढ़ा । सन्ध्या होने को ही थी। जहाँ सबेरे 
बादशाही लश्कर मेदान जमा कर खड़ा हुआ था, वहीं वह इस 
समय आ पड़ा । 

उधर खानखानाँ को यह भी पता नहीं था कि राजी अलीखों 
की कया दशा है । जब उसने देखा कि आग का बादल सामने 
से हटा, तब घोड़ों की बागें लीं ओर अपने सामने की सेना पर 
जा पड़ा । उसने अपने शत्रु को बिलकुल नष्ट कर दिया । सुहेल 
खाँ की सेना ने सजे हुए खेमें खाली पाए। पंक्ति की पंक्ति लदे 
हुए ऊँट, खच्चर, बैल और टटटू आदि तैयार खड़े थे। उनमें 
खानखानों के निजी और कारखानों के सनन्‍्दूक थे, जो हरी ओर 
लाल बानातों से मढ़े हुए थे। दक्खिनी सेना के सैनिक उसी के 
आस-पास के प्रदेशों के रहनेबाले थे। उन लोगों ने जितना 
सामान बाँधा जा सका, उतना सब बाँध लिया । छावनी को वहीं 
छोड़ दिया ओर इन लदे हुए पशुओं को अपने सामने डालकर 
बहुत ही निश्चिन्त भाव से अपने-अपने घर की राह ली । स्वय॑ 
अपनी सेना के अनिए्ठ सेवकों ने भी मुरव्यत के सिर पर धूल डाली। 
ये लोग घर के भेदी थे । खजानों और बहुमूल्य कारखानों पर 
गिर पड़े ओर सबने लालच के थेले खूब जी खोलकर भर लिए । 

यद्यपि सुहेल खो की सेना मारी भी गई थी और भागी भी 

थी, पर फिर भी उसका हृदय शेरों का सा था। वह सममभता था 
कि मेंने सेनापति को तो उड़ा ही दिया है। जब सन्ध्या हुई तो 
उसने सोचा कि इस समय बिखरे हुए लश्कर को समेटना कठिन 
है । पास ही एक गोली के टप्पे पर एक नाला बहता था। वहीं 
वह रुक गया । उसके साथ बहुत थोड़ी सी सेना थी । उसी को 
लेकर वहाँ उतर पड़ा । उसने सोचा था कि जिस ग्रकार हो, यही 
रात वितानी चाहिए । खानखानाँ ने भी अपने सामने से शत्रु को 
भगा दिया था। वह वहाँ जा पहुँचा, जहाँ सुहेल खाँ का तोपखाना 
पड़ा हुआ था । अंधेरे मे वह भी वही ठहर गया। उसकी सेना 
भी भाग गई थी । और उसमे के कुछ सेनिक तो ऐसे भागे थे कि 
उन्होने शाहपुर तक कही रास्ते में दम ही नही लिया था। बहुत 
से छुटरे वहीं जंगल मे नदी के किनारे खोहों और करारों में छिपे 
हुए बैठे थे | वे सोचते थे कि हम लोग ग्रातःकाल होने पर शत्रु 
की दृष्टि बचाकर निकल जायेंगे । खानखानाँ ने उस समय वहा 
से हटना उचित नहीं समझा । तोपो के तख्ते ओर तोपखाने के 
छकड़े आगे रखकर मोरचे बना लिए ओर इश्वर पर भरोसा करके 
वहीं ठहर गया। केवल वहीं स्वामिनिष्ठ सेवक, जो अपनी 
बात पर प्राणों को निछावर किया करते थे, उसके चारों ओर 
थे । कोई सवार था, कोई घोड़े की वाग पकड़े जमीन पर बेठा 
हुआ था | खानखानोाँ की दृष्टि आकाश की ओर थी । वह सोचता 
था कि देखो, सबेरा होने पर मनोरथ सिद्ध होता है या नहीं, या 
मेरे प्राण ही जाते हैं । ओर तमाशा यह कि शत्रु भी पास में ही 
खड़ा है । एक की दूसरे को खबर नहीं । 

अब अकबर के प्रताप का विलक्षण और अद्भुत काय 


[ ३३१२ | 


देखो । सहेल खो के शुभचिन्तक सेवकों में कोई तो दीपक जलाकर 
ओर कोई मशाल जलाकर उसके पास लाया । खानखानोँ ओर 
उसके साथियों को उनका प्रकाश दिखलाई दिया । उन्होंने वहाँ 
जाकर पता लगाने और हाल लाने के लिये आदमी भेजे। “वहाँ 
देखते हैं तो सुहेल खाँ चमक रहे हैं । दक्खिनी तोपखाने की कई 
तोपें ओर जम्बूरक भरे हुए खड़े थे। कट इन लोगों ने उन्हें 
सीधा करके निशाना बाँधा और दाग दिया। गोले भी जाकर 
ठीक स्थान पर पड़े । पता लगा कि शत्रु के दल में हलचल 
मच गई; क्योंकि वह घबराकर अपने स्थान से हटा था | 
सुहेल खाँ बहुत ही चकित हुआ कि ये देवी गोले किधर से 
आए ! उसने आदमी भेजकर अपने आस-पास के साथियों 
को बुलवाया। उधर खानखानाँ ने विजय के नगाड़े पर चोट देकर 
आज्ञा दी कि करनाई (प्रसन्नता-सूचक विजय के राग) बजाओ । 
रात का समय था। जंगल में आवाज गूँजकर फेली । जो बादशाही 
सिपाही इधर उधर छितरे बिखरे पड़े थे, उन्होंने अपने लश्कर की 
करनाई का शब्द पहचाना और उसी विजय के शब्द पर सब लोग 
चले आए । जब वे लोग आ पहुँचे, तब फिर बधाइयों की करनाई 
'फूंकी गई । जब कोई सरदार सेना लेकर पहुँचता था, तब लोग 
अछा अल्ला का तुमुल घोष करते थे । रात भर मे ग्यारह बार 
करना बजी । सुहेलखाँ भी अपने आदमी दौड़ा रहा था ओर 
सैनिकों को एकत्र कर रहा था। लेकिन उसके सेनिको की यह दशा 
थी कि ज्यों ज्यों वे अकबरी करना का शब्द सुनते थे, तयों त्यों 
उनके होश उड़े जाते थे। सुहेलखों के नकीब भी बोलते और 
बुलाते फिरते थे । पर सेनिकों के दिल हारे जाते थे । वे गड़ढों 

ओर कोनों में छिपते फिरते थे या वृक्षों पर चढ़े जाते थे | उन्हें 
यही चिन्ता हो रही थी कि कहाँ जायँ ओर किस प्रकार अपने 
ग्राण बचाव । सबेरा होते ही खानखानाँ के सिपाही नदी पर पानी 
लाने-के लिये गए थे । वे लोग समाचार लाए कि सुहेलखोँ 
बारह हजार सैनिकों को साथ लिए हुए जमा खड़ा है| उस 
समय इधर चार हजार से अधिक सैनिक नहीं थे। पर फिर 
भी अकबरी ग्रताप के सेनापति ने कहा कि इस आअधेरे को ही 
अपने लिये सबसे अच्छा अवसर सममभो । इसी के परदे में बात 
बन जायगी । हमारे पास थोड़ी ही सेना है। यदि दिन ने यह 
भेद खोल दिया तो बहुत कठिनता होगी । घुंधघला सा समय था । 
सवेरा होना ही चाहता था। इतने में सुहेलखाँ चमका ओर उसने 
युद्ध की वायु में गति दी । तोपें सीधी कों ओर हाथियों को सामने 
लाकर रेला । इधर से अकबरी सेनापति ने धावे की आज्ञा दी । 
सेना दिन भर और रात भर की भूखी-प्यासी थी। सरदारों को 
बुद्धि चकित हो रही थी ।“दोलतखों इनका हरावल था _चह 
घोड़ा मारकर आया ओर बोला कि ऐसी अबस्था सें इतनी 
अधिक संख्यावाले शत्रु पर चढ़ कर जाना प्राण हा गवाना 
है। पर में इतने पर भी हाजिर हूँ (इस समय छः सौं सवार 
मेरे साथ हैं। में शत्रु की कमर में घुस जाऊुगा। खानखानों ने 
कहा कि तुम व्यथ दिल्ली का नाम बदनाम करते हां। उसने 
कहा--हाय दिसली ! खानखानों की भी तो दिल्‍ली बहुत प्यारा 
थी। वह प्रायः कहा करता था कि यदि में मरूँगा तो दिल्ली 
में ही मरूँगा । पर यदि इस समय शत्रु को परास्त कर लिया तो 
सौ दिहिलयों हम आप खड़ी कर छेंगे। ओर यदि मर गए तो 

भा 3 


इश्बर के हाथ हैं। दौलतखों ने घोड़ा बढ़ाना चाहा | सैयद कासिम 
बारहा भी अपने सैयद भाइयों को लिए हुए वहीं खड़े थे । 
उन्होंने कहा कि भाई, हम तुम तो हिन्दुस्तानी हैं । मरने के सिवा 
दूसरी बात नहीं जानते। हॉ यह पता लगा लो कि नवाब का 
क्या विचार है। दोलतखों फिर लोट पड़े ओर खानखानों से 
बोले कि सामने शत्रु का यह समूह है ओर दैवी विजय है । पर 
फिर भी यह तो बतला दीजिए कि यदि हार गए, तो आपको 
कहाँ ढूँढकर मिलेंगे | खानखाकों ने उत्तर दिया--सब लाशों के 
नीचे । यह सुनते ही लोधी पठान ने सब बारहा सैयदों के साथ 
बागें लीं। मैदान से कटकर पहले बूंघट खाया ओर एक बार 
चक्कर देकर शत्रु की कमर पर गिरा | शत्रुओं में हलचल मच 
गई । यह ठीक वही समय था, जब कि खानखानों सामने से 
आक्रमण करके पहुँचा था और बहुत गुथकर लड़ाई हो रही थी। 
सुहेलखोँ का लश्कर भी आठ पहर का थका हुआ और भूख- 
प्यास का मारा हुआ था | ऐसा भागा जिसकी कभी आशा ही 
नहीं थी। फिर भी बहुत मार-काट ओर रक्त-पात हुआ । सुहेलखों' 
को कई घाव लगे और वह गिर पड़ा । उसके पुराने ओर निष्ठ 
सेबक पतिगों की तरह उसपर आ गिरे। उन लोगों ने उसे उठा 
कर घोड़े पर बेठाया और दोनों ओर से उसकी दोनों बाहें पकड़ 
कर उसे युद्ध-क्षेत्र से ब्राहर निकाल ले गए। थोड़ी ड देर में 
मैदान साफ हो गया । खानखानाँ के लश्कर में बे-लाग विजय के 
नगाड़े बजने लगे'। बीरों ने युद्ध-क्षेत्र को देखा तो वह बिलकुल 
साफ पड़ा हुआ था । उससे कहीं शत्रु के एक आदमी का भी 
पता नहीं था । 

लोगों ने प्रसिद्ध कर दिया कि राजी अलीखाँ युद्ध-क्षत्र से 
भाग कर अलग हो गया। कुछ छोगों ने तो यह भी हवाई 
लड़ाई थी कि वह शत्रु-पक्त में जाकर मिल गया। पर जब ढूँढ़ा 
गया; तब पता चला कि वह बुड़ा शेर कीत्ति के क्षेत्र में कीत्ति- 
शाली होकर सोया हुआ है। उसके आस-पास उसके पेंतिस 
सिद्ध सरदार और पॉच सो निछ दास कटे हुए पड़े हैं। उसकी 
लाश बहुत घूम-धाम से उठा कर लाए । उलटी सीधी बाते कहने- 
वाछों के मुंह काले हो गए। खानखानाँ को इस विजय से बहुत 
अधिक आनन्द हुआ; पर इस दुघटना ने सारा मजा किरकिरा 
कर दिया। “उस समय उसके पास नगद और सामान आदि 
सव मिलाकर ७० लाख रुपये का माल था। इस घविजय के 
धन्यवाद के रूप में उसने वह सब नगद और माल अपने 
सिपाहियों में बॉद दिया। केवल आवश्यक सामग्री के दो ऊँट 
अपने पास रख लिए, “क्योंकि उस सामग्री के बिना उसका काम 
ही नहीं चल सकता था । 

. यह युद्ध खानखानोँ के प्रताप का ऐसा कीत्तिपत्र था, जिसके 
दसामे से सारा भारतवर्ष गूँज उठा। बादशाह के पास निवेदन- 
प्र पहुँचा ।“वे अभी अब्दुल्ला उजबक के मरने का समाचार सुन 

पंजाब से लौटे थे। वे भी यह सुसमाचार सुन कर बहुत 
अधिक असन्न हुए। वहीं से खानखानों के लिए एक बहुमूल्य 
खिलञअत ओर बहुत अधिक प्रशंसा से भरा हुआ आज्ञापत्र 
भेजा । जहाँ-जहाँ शत्रु लोग थे, वे सब सुन कर सन्नाटे से आ गए 
और उनके भुंह बन्द हो गए। ये विजय-पताका फहराते हुए 
ओर आनन्द के बाजे बजाते हुए'शाहपुर मे आकर शाहजादे की 


[| ३३६ । 


सेवा में उपस्थित हुए और उसे मुजरा किया; ओर तलवार खोल 
कर अपने खेमे में बैठ गए । शाहजादें के सादिक मुहम्मद आदि 
मुसाहब और मुख्तार लोग अब भी विरोध और हंष की दीया 
सलाई सुलगाते जाते थे [ इधर खानखानों बादशाह के पास 
निवेदनपत्र भेज रहा था ओर उधर शाहजादा भेज रहा था । 
शाहजादे ने अपने पिता को यहाँ तक लिखा कि आप झच्डुब- 
फजल और सैयद यूसुफ्खोँ मशहदी को यहाँ भेज दें और 
खानखानों की अपने पास बुला लें । खानखानों भी उसी के लाडले 
थे। उन्होंने भी लिखा कि हुजूर शाहजादे को बुला ले 5 
सेवक अकेला ही विजय का सारा भार अपने ऊपर लेता है । यह 
बात बादशाह को भली नहीं लगी । शेख ने अकबरनामे में इसके 
अभिम्नाय का बहुत अच्छा इत्र निकाला है। वह लिखते है| कि 
हुजूर को माल्म हुआ कि शाहजादा उखड़े या टूटे हुए दि | को, 
जोड़ना सहज काम सममता है। लोगों को जिस अकार रखना 
चाहिए, उस प्रकार वह नहीं रखता । और जब खानखानों ने दे! 
कि मेरी बात नहीं चलती, तब बह अपनी जागीर की ओर च ता 
गया । राजा शालिबवाहन को आज्ञा हुई कि तुम जाकर शाह दे 
को छे आओ | हम उसे उचित उपदेश ओर शिक्षा देकर और 
फाम करने का ठीक मार्ग बतला कर यहाँ से फिर भेजें ओ 
रूपसीह खबास को खानखानोँ के पास भेजा और उससे कह 
कि तुम जिस स्थान पर खानखानों से मिलो, वहीं से उसे वाप 
लौटने के लिये कहो | साथ ही यह भी कह दो कि जब तक 
शाहजादा दरबार से बिंदा होकर वहाँ न पहुँचे, तब तक तुम वहाँ 
चल कर सेना और देश की व्यवस्था करो । 

यद्यपि शाहजादा अधिक मद्य-पान करने ओर उसके परिणाम* 
स्वरूप होनेवाली दुरवस्थाओं के कारण दरबार में आने के योग्य 
नहीं था, तथापि उसने बादशाह के दरबार में जाने का 
विचार किया । उसका मिजाज पहचाननेवाले लोगों ने अपनी 
शुभ-चिन्तना दिखलाते हुए कहा कि इस समय हुजूर का इस देश 
से हटना ठीक नहीं है। शाहजादे की समम में भी यह बात आ 
गई और वह रुक गया । “उधर खानखानों ने कहा कि जब तक 
शाहजादा वहॉ उपस्थित है, तब तक में वहाँ नहीं जाऊँगा। 
बादशाह को ये बातें अच्छी नहीं लगीं और उसे मन में दुःख 
हुआ | इस प्रकार सन्‌ १००६ हिं० (सन्‌ १०९८ इईं० ) 
मे खानखानाँ अपने इलाके पर चले गए ओर वहाँ से 
दरबार में आए। कई दिनों तक बादशाह उनसे अग्रसन्न 
रहा ओर अपने दरबार में आने नहीं दिया। “वे भी दो पीढ़ियों 
से बादशाह का मिजाज पहचानते थे ओर उन्हें बातें करना भी 
खूब आता था। जब उन्हें बादशाह की सेवा में अपने सस्वन्ध 
की बात निवेदन करने का अवसर मिला, तब उन्होंने विस्तार- 
पूवंक बतलाया कि शाहजादा कैसे बुरे लोगों की संगति में रहता 
है, कितना मद्यपान करता है, सब कामों की ओर से कितना 
लापरवाह रहता है, ओर लोगों के साथ उसके मुसाहब कैसा 
अनुचित और दुष्टतापूर्ण व्यवहार करते हैं, आदि आदि । इस 
प्रकार बादशाह के मन में जमी हुई मैल उन्होंने धो डाली और 
“थोड़े ही दिनों में जैसे पहले थे, वैसे ही फिर हो गए। शेख 
अब्बुलफजल और सेयद यूसुफ मशहदी दोनों दक्खिन की ओर 
भेज दिए गए ।“शाहजादे का मद्मपान सीमा से बहुत बढ़ चुका 
२२ 

था | वह शेख के पहुँचने तक भी न ठहर सका। ये लोग अभी 
रास्ते मे ही थे कि वह परलोक सिधारा। दुःख है उस 
दीवानी जवानी पर, जिसके कारण उसने मद्यपान के केर से 
पड़ कर अपने ग्राण गँवाए। तीस वष की अवस्था में" सन्‌ 
१००७ हि० ( सन्‌ १०९९ इ० ) में शाहजादा मुराद बिना 
अपनी कोई मुराद पूरी किए हुए इस संसार से चला गया । 

सन्‌ १००६ हि० से शाह अब्बास ने यह दशा देख कर 
खुरासान पर चढाई की और विजय पाई। उन्हीं दिनों में उसने 
बहुत से बहुमूल्य उपहारों के साथ अपना राजदूत अकबर के 
दरबार में भेजा । 

इसी वुष खानखानाँ के नव-युवक पुत्र हेदर कुली का देहान्त 
हो गया [ खानखानों उसे बहुत चाहता था और प्यार से हेद्री 
कहा करता था। उसे भी शराब की आग ने ही कबाब बनाया 
था। नशे में मस्त पड़ा था। इतने में आग लग गईं । बह मस्ती 
का मारा उठ भी न सका और वहीं जलकर मर गया। 

, ९ आर 

इसी वष बादशाह लाहौर से आगंरे जा रहे थे । सब अमीर 
साथ थे। खान आजम की बहन और खानखानोँ की बेगम 
माह बानों बहुत दिलों से बीमार थी। अम्बाले में उसकी तबीयत 
इतनी अधिक खराब हो गईं कि उसे वहीं छोड़ना उचित जान 
पड़ा । बादशाह ने उधर ग्रस्थान किया और बेगम ने इस संसार 
से प्रस्थान किया । वह अकबर बादशाह की कोंकी और 
मिरजा अजीज कोका की बहन थी और खानखानोँ की बेगम 
थी। उसकी सोगवारी की रसम अदा करने के लिये दरबार से 
दो अमीर आए थे । ४ 

केवल अकबर ही नहीं, बल्कि चगताई वंश के सभी बादशाह 
अपने पेतृक देश समरकन्द ओर बुखारा पर प्राण देते थे। 
सन्‌ १००५ हि० में अब्दुल्ा उजबक के मरने से सारे तुर्किस्तान 
मे हलचल मच रही थी । नित्य नए बादशाह बनते थे और 
नित्य मारे जाते थे | दक्खिन में जो लड़ाइयाँ फेली हुई थीं, उन्हें 
शेख ओर सैयद की युक्ति ओर तलवार समेट नहीं सकती थी । 
अकबर ने अपने अमीरों को एकत्र करके परामश किया कि पहले 
दक्षिण का निशय कर लेना चाहिए; अथवा वहाँ का युद्ध 
स्थगित कर देना चाहिए ओर तब तु्किस्तान की ओर चलना 
चाहिए। अकबर को इस बात का भी बहुत दुःख था कि 
दक्खिन में मेरे नवयुवक पुत्र के प्राण गए, पर फिर भी उस देश 
पर विजय प्राप्त नहीं हुईं। यह निश्चय हुआ कि पहले घर की 
ओर से निश्चिन्त हो लेना चाहिए। इसी लिये सन्‌ १००७ हि० में 
शाहजादा दानियाल को वहुत बड़ा लश्कर ओर प्रचुर युद्ध- 
सामग्री देकर उधर भेजा ओर खानखानाँ को उसके साथ कर 
दिया 'ुराद की दुरवस्था आदि का स्मरण दिलाकर उसे बहुत 
उपदेश भी दिया था। “ईस बार का प्रस्थान बहुत ही व्यवस्था- 
पू्वक हुआ था| खानखानाँ की जाना बेगम नामक कन्या के साथ 
शाहजादा दानियाल का विवाह कर दिया गया था ।“नित्य अमीर 
लोग एकत्र होते थे ओर एकान्त में वात-चीत हुआ करती थी। 
सेनापति को सभी रँच-नीच की बातें समा दी गई थीं । जब 
उसने ग्रस्थान किया, तब पहले पड़ाव पर बादशाह स्वयं उसको 
छावनी में गए। उसने भी ऐसे-ऐसे पदाथ उपहार स्वरूप सेवा में 
उपस्थित किए जो अजायब-खानों में ही रखने के योग्य थे | यों 

तो बहुतेरे घोड़े थे, पर उनमें से एक घोड़ा ऐसा था जो शेर के 
साथ कुश्ती लड़ता था "बह सामने से हाथी का मुकाबला करता 
था और हटकर पिछले पैरों से बार करता था । पिछले दोनों पेरों 
पर खड़ा होकर अगले दोनों पेर हाथी के मस्तक पर रख देता 
था । लोग तमाशे देखते थे ओर चकित होते थे । 

अब खानखानों ने शाहजादे कों साथ लेकर दक्षिण देश में 
प्रवेश किया । हम तो समझते थे कि बहुत दिनों के बिछड़े हुए 
मिन्र विदेश में आपस में मिलकर बहुत प्रसन्न होंगे; पर यहाँ बिलकुल 
उलटी ही बात देखने में आई | हृदय के दपण काछे हो गए और 
प्रेम के लह॒ सफेद हो गए । वे लोग पूरे शतरंजबाज थे | छल 
ओर कपट की चाले चलते थे । पर खानखानों शाहजादे की आड़ 
में चलता था, इसलिये उसकी बात खूब चलती थी। अभी युद्ध- 
क्षेत्र तक पहुँचने भी नहीं पाए थे कि एक निशाना मारा । शेख 
अकबरनामे में लिखते हैं और ऐसा जान पड़ता है कि कलम से 
विवशता का दद स्पष्ट प्रकट हो रहा है। लिखा है-- मैंने अह- 
मदनगर में सब कासों का पूरा-पूरा अबन्ध कर लिया था। पर 
इतने में शाहजादे का आज्ञापत्र पहुँचा कि जब तक हम न आ 
जाये, तब तक पेर आगे मत बढ़ाओं । इस आज्ञा का पालन करने 
के सिवा ओर क्या हो सकता है |” 

खानखानों की व्यक्तिगत योग्यता निर्विवाद है। उस पर 
कोई कुछ भी आपत्ति नहीं कर सकता | “इन्होंने अपने काम 
ओर नाम के लिये अलग प्रबन्ध किए । उधर तो शंख को 
रोक दिया कि जब तक हम न आवें, तब तक अहमसदनगर 
पर आक्रमण न करना । हम आते हैं, तब आक्रमण 

होगा॥ उधर साग सें आसीर पर ही आप अटक रहे, 
ओर यह सोचा कि पहले रास्ता साफ करके तब अहमद- 
नगर को छंगे। यह भी शेख पर चोट थी; क्योंकि आसीर में 
शेख का समधियाना था। शेख ने भी एक बहुत ही विलक्षण 
सनन्‍्सूबा सारा । ऊपर-ऊपर अकबर को लिखा कि शाहज़ादा 
लड़कपन कर रहा है । आसीर का मासला तो बिलकुल साफ ही 
है। उसे जिस समय हुजूर चाहेंगे, उसी समय ले छेंगे; ओर 
जिस ग्रकार हुजूर चाहेंगे, उसी प्रकार वहाँ का निपटारा हो 
जायगा | पर अहमदनगर का काम बिगड़ा जा रहा है। अकबर 
बादशाह युक्ति का बादशाह था। उसने शाहजादे को लिखा कि 
शीघ्र ही अहमदनगर की ओर प्रस्थान करो। वहाँ का अवसर 
हाथ से निकला जाता है; ओर स्वयं पहुँच कर उस पर घेरा डाल 
दिया और अब्बुल फजल को वहाँ से अपने पास बुला लिया |... 

“खानखानों ने अहमदनगर पर घेरा डाला" नित्य मोरचे 
बढ़ाते थे, दमदसे बनाते ओर सुरंग खुदवाते थे। उधर दक्खिनी 
वीर किले के अन्दर बैठे हुए उसकी रक्षा कर रहे थे और साथ 
ही बाहर भी चारो ओर फैले हुए थे | बनजारो पर गिरते थे और 
बहीर तथा लश्कर पर भकपट्रे मारते थे। चाँद बीबी युद्ध को 
सामग्री एकत्र करने, लश्कर के अमीरों को प्रसन्न करने और 
बुरजों तथा परकोटों की दृढ़ता रखने मे बाल भर भी कमी नहीं 
करती थी । फिर भी कहाँ अकबर का प्रताप और वादशाही साज- 
सामान ओर कहाँ अहमदनगर का छोटा सा सूवा ! इसके सिवा 
किले में रहनेवाले कुछ सरदारों की नीयत भी खराब थी और 
उनमें आपस में राग-ढेष सी था । बेगम ने अपने मन्त्री से ये 

सब बातें कहीं; और कहा कि अब किला बचता हुआ दिखलाई 
नहीं देता। इसलिये उचित यही है. कि हम लोग अपनी कीक्ति 
की रक्षा करें और किला शत्रु के हवाले कर दें। मनन्‍त्री चीता 
खो ने बेगम का यह विचार दूसरे सरदारों को बतलाया; -ओऔर 
उन्हें यह कहकर बहकाया कि बेगम अन्दर ही अन्दर अकबर 
के अमीरों से मिली हुई है। दक्खिनी लोग यह बात सुनते ही 
बिगड़ खड़े हुए और उस पवित्र तथा सदाचारिणी बेगम को 
शहीद किया । अकबरी अमीरों ने सुरंगें उड़ाकर धावा किया। 
तीस गज दीवार उड़ गई । उन लोगों ने बाबुली बुर्ज से किले में 
प्रवेश किया । चीता खाँ और हजारों दक्खिनी वीर मार डाले 
गए | चीता खा के साथ उसके सब सिपाहियों की भी हत्या की 
गई। जिस लड़के को लोगों ने “निजाम उलूमुल्क बहादुर शाह 
बनाकर सिहासन पर बैठाया था, वह पकड़ लिया गया। खान- 
खानाँ उसे छेकर हाजिर हुए और बुरहानपुर मे उसे दरबार में 
उपस्थित किया । राज्यारोहण के पेंतालिसबें बष में चार महीने ओर 
बीस दिन के घेरे के उपरान्त अहमदनगर का किला जीता गया । 
इस विजय का वर्णन करते हुए सभी लोगों ने लिखा कि जो कुछ 
किया, वह सब खानखानोँ ने किया । और वास्तव में उ नहोंने जो 
कुछ लिखा था, वह बिलकुल ठीक लिखा था। 

“बादशाह ने आसीर जीत लिया और तब आगरे को ओर 
प्रस्थान किया ४ 

उस देश का नाम शाहजादा दानियाल के नाम पर रखा 

गया। दानियाल शब्द के विचार से खान्देश का नाम दानदेश 
रखा गया । 

खानखानों ने फिर पेच मारा । उन्होंने शेख की योग्यता और 
काय-कुशलता की बहुत अधिक प्रशंसाएँ लिखबाई और उन्हें 
बादशाह से माँग लिया । अब वहाँ की हालत बहुत ही नाजुक 
हो गई । शाहजादा साहब तो देश के मालिक ही थे और खान- 
खानाँ उनके श्वसुर तथा प्रधान सेनापति थे । अब शेख साहव को 
उनके अधीन होकर रहना पड़ा । खानखानों को अधिकार था कि 
वह शेख को जहाँ चाहें, वहाँ भेज दें; ओर जब वे बुला भेजें, 
तब शेख चले आवें । "यदि खानखानों चाहें तो शेख की जगह 
किसी ओर को भी भेज दें । शेख साहब लश्कर मे बैठे मुड़ मुड़- 
कर मुँह देखा करें ओर जला करें ! जब किसी विकट समस्या पर 
विचार होने लगता था ओर लोगों से परामर्श लिया जाता था, 
तब कभी तो शेख की सम्मति ठीक समझी जाती थी और कभी 
रद हो जाती थी । शेख मन ही मन बहुत दुःखी होते थे पहले 
वे जिस कलम से खानखानोँ पर अपने प्राण निछावर करते थे, 
अब उसी कलम से वे उनके सम्बन्ध में बादशाह को ऐसी-ऐसी 
बात लिखते थे जो हम शैतान के सम्बन्ध में भी नहीं लिख 
सकते । परन्तु धन्य है शेख की प्रकृति की शोखी कि उसमें 
भी उसने ऐसे-ऐसे काँटे चुभाए है जिन पर हजारों फूल 
निछावर हो जाये । 
.. यह संसार भी बड़े-बड़े अदूसुत काय कर दिखलाता है । 
जो मित्र आपस में सदा प्रेमी ओर प्रिय बने रहते थे, उन्हें 
आपस में केसा लड़ा दिया ! अब यह अवस्था हो गई थी कि 
एक दूसरे पर कपट के प्रहार करता था और उसके लिये अपने 
मन से अभिसान करता था । पर यह भी ध्यानपूर्वक देखना चाहिए 

कि ये लोग किस प्रकार चलते थे। इसमें सन्देह नहीं कि शेख 
भी बुद्धिमत्ता के पवत और युक्ति के सागर थे और खानखानों 
उनके आगे पाठशाला में पढ़नेबाले लड़के थे; पर फिर भी 
आपफत के टुकड़े थे । इनकी युवावस्था की बारीक बातें -ओऔर 
छोटी-छोटी चालें भी ऐसी होती थी कि शेख की कुशाम्र-बुद्धि 
सोचती ही रह जाती थी। 

पाठक भी अपने मन में यह बात अवश्य सोचते होंगे कि 
क्या कारण था कि पहले तो इन दोनों आदमियों में इतना 
अधिक ग्रेम था और अब आपस में इस प्रकार केसे शत्रुता हो 
गई । कहाँ तो प्रेम का वह आवेश था, ओर कहाँ यह 
विरसता आ गई ! 

मेरे मित्रो, बात यह है कि पहले दोनों की उन्नति के दो 
अलग-अलग मार्ग थे । एक तो अमीरी ओर सेनापतित्व के दरजे 
में ऊपर चढ़ना चाहता था | बादशाह की मुसाहिबी ओर उसकी 
सेवा में उपस्थिति उसकी आरम्भिक सीढ़ियों थीं। दूसरा विद्या, 
पांडित्य, अन्थ-रचना, गद्य, पद्म, परामर्श और मुसाहिबी के पदों 
को ही अपनी प्रतिष्ठा ओर सेवा सममनेवाला था। अमीरी 
अधिकारों को इन सब बातों का एक आवश्यक अंग समभो । 
प्रत्येक दशा में एक दूसरे के काम के सहायक थे, क्‍योंकि एक 
की उन्नति दूसरे की उन्नति में बाधक नहीं होती थी । अब दोनों 
एक ही उद्देश्य के साधक ओर इच्छुक हो गए। इसलिये पहले 
इन दोनों में जो मित्रता थी, वह अब प्रतिद्न्द्विता के रूप में 
परिणत हो गई थी। ४ 

ये तो तीन सौ बरस की पुरानी बातें हैं, जिनके लिये हम 


ह 


अंधेरे में अनुमान के तीर फंकते हैं। कलेजा तो उस समय खून 
होता है, जब में अपने ही समय में देखता हैँ कि दो आदमी 
बरसों के साथी ओर बाल्यावस्था के मित्र थे । दोनों ने एक ही 
विद्याल्षय में साथ-साथ शिक्षा पाई थी। दोनों अलग-अलग ज्षेत्रों 
में चल रहे थे । उस समय दोनों एक दूसरे का बाहु-बल थे । 
एक दूसरे का हाथ पकड़कर उसे उन्नति के मांग पर छे चलते 
भरे । संयोग से दोनों के घोड़े एक ही घुड़दोड़ के मेदान में आ 
पड़े । अब पहला तुरन्त दूसरे को गिराने के लिये उद्यत हो गया। 

अकबर के लिये यह अवसर बहुत कठिन था ।*दोनों ही 
उस पर प्राण निछावर करनेवाले थे, दोनों ही उसके नेत्र थे, ओर 
दोनों को अपने-अपने स्थान पर दावा था । “धन्य है वह बादशाह 
जो दोनों को दोनों हाथों में खेलाता रहा ओर उनसे अपना काम 
लेता रहा । उसने एक के हाथ से दूसरे को गिरने नही दिया ।५४ 

शेख ने अपने पत्र में हृदय के जो घूएँ निकाले हैं, वे वाक्य 
नही है । उसने जले हुए कबाबों को चटनी मे डुबाकर भेज दिया 
है। उनसे यह भी पता चलता है कि उसमें हास्य-प्रियता ओर 
विनोद की मात्रा कितनी थी। ओर यह भी पता चलता है कि 
ये लोग परिहास का कितना नमक-मिच और विनोद का कितना 
गरम मसाला छिड़कते थे। वही अकबर को अच्छा लगता था 
ओर उसी के चटखारों में इन लोगो का काम निकल जाता था । 
मैने शेंख के कुछ निवेदन-पत्र उसके वणन के अन्त में दे दिए है। 
खानखानों ने भी खूब-खूब गुल ओर फूल कतरे होंगे। परन्तु 
दुःख हैं कि वे मेरे हाथ नही आए । 

ये रगड़े-झगढ़े इसी प्रकार चले जा रहे थे । सन्‌ १००९ 


[ रेड६ | 


हि? में खानखानों की युक्ति और चातुरी ने विलंगाना देंश में 
अपनी विजयों का झंडा जा गाड़ा । सन्‌ १०११ हि० में शेख जी 
बुलवाए गए; पर दुःख है कि वे मार्ग में से ही परलोक सिधारे। 
खानखानों ने इधर कई बरसों के बीच मे दक्खिन का बहुत कुछ 
अंश जीत लिया था । जब वे वहों की व्यवस्था करके निश्चिन्तः 
हुए, तब वे भी सन्‌ १०१२ हि० में दरबार में बुलवाए गए। 
इस पर बुरहानपुर, अहमदनगर ओर बरार का देश शाहजादे के 
नाम हुआ ओर खानखानाँ को उनके शिक्षक का पद्‌ मिला | ४ 

सन्‌ १०१३ हि० में इन पर बड़ी भारी विपत्ति आई । 
शाहजादे को बहुत दिनों से मद्य-पान की बुरी लत लगी हुई थी । 
भाई की रझुत्यु नेभी उसे तनिक सचेत नहीं किया। पिता की 
ओर से उसको भी ओर खानखानाँ को भी बराबर ताकीदें होती' 
रहती थीं । पर किसी का कुछ भी फल नहीं होता था । 

शाहजादे की दुबलता सीमा से बहुत बढ़ गई थी । यहाँ तक 
कि उसकी जान पर नोबत आ पहुँची । "ब्ानखानाँ और अब्बुल- 
हसन को बादशाह ने इसलिये भेजा कि ये लोग जाकर उसका 
मद्य-पान रोकें और उसकी इससे रक्ता करें । “पर शाहजादे की. 
यह दशा थी कि जरा तबीयत ठीक हुई और फिर पी गया। 
जब बहुत अधिक बन्दिश हुई और यह प्रबन्ध हुआ कि शराब 
किसी प्रकार उसके पास पहुँचने ही न पावे, तब उसने एक और 
ढंग निकाला । वह शिकार का बहाना करके निकल जाता था 
ओर वहाँ शराब पीता था। यदि वहॉ भी शीशा नहीं पहुँच 
सकता था, तो करावल धन के लोभ से कभी बन्दूक की नली में, 
कभी हिरन ओर कभी बकरी की अँतड़ी में भरते और पगड़ियों: 

के पंच में लपेटकर ले जाते थे । बन्दूक की नली में भरी हुई 
शराब में बारूद का घूआँ ओर लोहे की मैल भी कटकर मिल 
जाती थी; इसलिये वह विष का काम कर गई । संक्षेप यह कि 
तंतिसः बरस छः महीने की अवस्था में ही वह काल-कवलित हो 
गया। भला इस शोक का वर्णन कलम कहाँ तक कर सकती है ! 
हों, खानखानों के हृदय से पूछना चाहिए | ढुःख जाना बेगम का 
है | इसके विषय की कुछ बातें खानखानाँ की सन्‍्तान के वर्णन में 
दी गई है। वह बहुत ही सचरित्रा, बहुत बड़ी बुद्धितती और 
सुयोग्य ख्री थी। दुःख है कि ठीक युवावस्था मे रेंडापे की सफेद 
चादर उसके सिर पर डाली गई। इस दुघंटना ने उसे ऐसा 
दुःखी किया, जैसा दुःखी और कोई दुघेटना बहुत ही कम करती है। 
४जब जहॉगीर का शासन काल आरम्भ हुआ, तब खानखानाँ 
दक्खिन मे थे । सन्‌ १०१६ हि० में जहोंगीर स्वयं अपनी तुजुक 
मे लिखता है कि खानखानों बड़ी कामना से लिख रहा था और 
सेवा मे ड्रपस्थित होने की इच्छा प्रकट करता था। मेने आज्ञा 
दे दी [बाल्यावस्था में वह मेरा शिक्षक रह चुका था । बुरहानपुर 
से चलकर आया । जब सामने उपस्थित हुआ, तब उस पर 
इतनी अधिक उत्सुकता ओर प्रसन्नता छाई हुई थीं कि उसे इतनी 
भी खबर नहीं थी कि वह सिर से चलकर आया है या पेर से 
चलकर आया है। वह बहुत ही विकल होकर मेरे पेरो पर गिर 
पड़ा । मैंने भी अनुग्रह और ग्रेमपूवक हाथ से उसका कर 
उठाकर उसे गले से लगाया और उसका मुंह चूमा। उसने 
मोतियों की दो सुमरनियों और कुछ लाल तथा पन्ने भेंट किए । 
सब मिलाकर तीन लाख रुपए के थे । “इसके सिवा उसने और 

को दो लाख रुपयों का खजाना, बहुत से बहुमूल्य रह्न, दस हाथी 
ओर खासे के तीन सो धोड़े प्रदान किए और सैयद सैफ्खॉ 
बारहा को उसका शिक्षक नियुक्त करके लश्कर साथ कर दिया; 
ओर आज्ञा दी कि खानखानाँ की सहायता करने के लिये जाओ । 
वहाँ फिर वही दशा हुई जो मुराद के समय हुई थी। बुड़े 
सेनापति की बुद्धि भी बुड्डी थी। इधर नवयुवकों के दिमाग से 
नई रोशनी थी। दोनों की प्रकृति अलुकूल नहीं पड़ी । काम 
बिगड़ने लगे । ठीक व्षा ऋतु में चढ़ाई कर दी गई । और वो 
भी इतनी अधिक हुईं, जो बिलकुल प्रलय का ही दृश्य दिखलाती 
थी । उस वषों के साथ ही साथ विपत्तियों, हानियाँ, खरावियों 
ओर लज्जा आदि भी खूब बरसी । परिणाम यह हुआ कि जिस 
खानखानाँ ने आज तक कभी पराजय का नाम भी नहीं जाना था, 
वही तिरसठ वर्ष की अवस्था में पराजित हुआ । वह दुदंशाग्रस्त, 
वृद्धावस्था का भार ओर अप्रतिष्ठटा की सामग्री लादकर उसे 
घसीटता हुआ बुरहानपुर में पहुँचा । वही अहमसदनगर, जिसे 
उसने गोले मारकर जीता था, इस बार उसके हाथ से निकल 
गया; और तमाशा यह कि शाहजादा परवेज ने अपने पिता को 
लिखा कि जो कुछ हुआ, वह सब खानखानाँ की स्वेच्छाचारिता 
ओर पारस्परिक राग-हष से हुआ। या तोहुजूर मुझे बुला छ 
ओर या उन्हें बुला छठ । उधर खानखानोँ ने यह इकरार लिख 
भेजा कि यह सेवक इस युद्ध का सारा उत्तरदायित्व अपने सिर 
छेता है। मुझे तीन हजार सवार ओर सिलें। इस समय 
बादशाह का जो देश शत्रु के अधिकार में चला गया है, वह 
यदि में दो बष के अन्दर न छे छूँ, तो फिर कभी हुजूर के सामने 

मुंह न दिखलाऊँगा | अन्त में सन्‌ १०१८ हि० में खानंखानों 
बुला लिए गए । 

सन्‌ १०२० हि० में कन्नौज ओर काल्‍पी आदि का प्रान्त 
खानखानाँ ओर उसकी सनन्‍्ताम को जागीर के रूप में अदान 
किया गया । 

जब सन्‌ १०२१ हि० में यह पत्ता चला कि दक्खिन में 
शाहजादे का लश्कर और उसके सब अमीर इधर उधर मारे-मारे 
फिरते हैं और सब काम बिलकुल बिगड़ चुका है, तब जहॉगीर 
को फिर अपना पुराना सेनापति याद आया। दरबार के अमीरों 
ने भी कहा कि दक्खिन के झंगढ़ों को जैसा खानखानों समभता 
है, बैसा ओर कोई नहीं समझता । उसी को वहाँ भेजना चाहिए। 
ये फिर दरबार में उपस्थित हुए । छः हजारी मन्सब, बहुत बढ़िया 
'खिलअत, जड़ाऊ तलवार, खासे का हाथी ओर इंरानी घोड़ा 
उन्हें प्रदान हुआ। शाहनवाजखाँ को तीन हजारी जात और 
सवार का सन्‍्सब, खिलअत ओर घोड़े आदि दिए गए । दाराब 
को पाँच सौ का जाती या व्यक्तिगत मन्‍्सब और तीन सो सवार 
बढ़ाए गए। अथोत्‌ कुल दो हजारी जात का मन्सब ओर पन्द्रह 
सो सवार और खिलअत आदि दी गई । इस प्रकार उसके सभी 
बड़े-बड़े साथियों को खिलअतें और घोड़े अदान किए गए और 
वे ख्वाजा अब्बुलहसन के साथ बिदा हुए । 

सन्‌ १०२४ हि० में उसके लड़के भी बहुत योग्य हो गए । 
अब पिता को दरबार से देश मिलता था। वह बैठा हुआ वहाँ 
को व्यवस्था करता था; और उसके लड़के देशों पर बिजय प्राप्त 
करते फिरते थे । शाहनवाजखाँ बालापुर में था । अम्बर की ओर 

से कई सरदार आकर उसके साथ मिल गए । उसने बधाइयों के 
बाजे बजबाए। बहुत मुरख्वयत ओर होसले से उनका आदर- 
सत्कार किया । अत्येक सरदार की योग्यता और पद आदि के 
अनुसार उन्हें नगद धन, सामग्री, घोड़े और हाथी आदि दिए। 
तोपखाने का लश्कर रकाब में तैयार था। उन्हीं लोगों के परामश 
से वह सेना लेकर अम्बर की ओर चला । अम्बर के सरदार 
सिपाही गाँवों मे माल की तहसील करने के लिये फेले हुए थे । 
वे लोग सुनकर गाँव-गाँव से दौड़ पड़े ओर टिडडियों की तरह 
उसड़ आए । अमी यह वहाँ तक पहुँचा भी नहीं था कि शत्रु के 
महलदारखाँ, याकूतखाँ, दानिशर्खों, दिलावरखाँ आदि कई अमीर 
ओर सरदार सेना छेकर आ पहुँचे । मांग में ही दोनों पक्तो का 
सामना हो गया । वे लोग भागे ओर बहुत ही बुरी अवस्था में 
अम्बर के पास पहुँचे । 

अम्बर सुनकर जल गया। वह आदिलखानी ओर कुतुब- 
उलूमुल्की सेनाएँ लेकर बड़े जोरों के साथ आया। ये भी आगे 
बढ़े । जब दोनों लश्कर लड़ाई के पहले पर पहुँचे, तब वहाँ बीच 
में एक नाला पड़ता था। वहीं उन लोगों ने डेरे डाल दिए। 
दूसरे दिन परे बॉधकर युद्ध की तैयारी होने लगी। शत्रु के पक्ष 
में याकूतखोँ हब्शी था जो वहाँ के जंगलों का शेर था। सबसे 
पहले वही आगे बढ़ा ओर युद्ध-क्षत्र उसने ऐसे स्थान पर रखा 
जहाँ नाछे की चौड़ाई कम थी । लेकिन किनारों पर दूर-दूर तक 
दलदल थी । इसी लिये उसने तीरन्दाजों ओर बानदारों को धाठों 
पर बैठाकर माग रोक लिया था। पहर भर दिन बाकी था। 
युद्ध आरम्भ हुआ। पहले तोपं और बान ऐसे जोरों के साथ 

चले कि जमीन और आसमान दोनों में अंधेरा छा गया । अम्बर 
के विश्वसनीय दास हरावल में थे | वे घोड़े उठाकर आए । नाले 
के इस पार से अकबरी तुक भी तीर चला रहे थे । शत्रु पक्ष के 
जो लोग साहस करके आगे आते थे, उनके धोड़ों को ही ये लोग 
उलटाकर गिरा देते थे। उनमें से बहुत से लोग दलदल में भी 
फँस जाते थे । जब अम्बर ने अपने सेनिकों की यह दशा देखी, 
तब उसकी प्रसिद्ध वीरता ने उसे कोयले की तरह लाल कर 
दिया । वह चमक कर बादशाही लश्कर पर आया । दाराव अपने 
हरावल को लेकर हवा की तरह पानी पर से निकल गया। इधर 
उधर से और सेनाएँ भी आगे बढ़ीं। यह ऐसी कड़क-दमक से 
गया कि शत्रु की सेना को उलठता-पुलटता उसके मध्य भाग से 
जा पहुँचा, जहाँ स्वयं अम्बर खड़ा हुआ था। अब गुथकर 
लड़ाई होने लगी | बहुत देर तक मार-काट होती रही । परिणाम 
यह हुआ कि अम्बर तलवार की आँच खाकर अम्बर को तरह 
ही उड़ गया । अकबरी वीर तीन कोस तक मारा-मार चले गए ॥ 
जब आँधेरा हो गया, तब उन लोगों ने भगोड़ों का पीछा छोड़ दिया। 
उस दिन ऐसा भारी रण पड़ा था कि देखनेवाले चकित थे । 

सन्‌ १०२५० हिं० में जहाँगीर ने शाहजादा खुरंस को शाहजहान 
बनाकर बिदा किया | साथ ही उसे शाह की भी उपाधि प्रदान की 
गई थी। तैमूर के शासन काल से आज तक किसी शाहजादे को 
यह उपाधि दत्त नहीं हुई थी। सन्‌ १०२६ हि० में जहाँगीर ने 
स्वयं भी मालवे में जाकर छावनी डाली । शाहजहाँ ने बुरहानपुर 
मे जाकर डेरा डाला। वहाँ से चतुर और बुद्धिमान लोगों को 
आस-पास के अमीरों के यहाँ भेजकर उन्हे अपने अनुकूल किया । 

जब सन्‌ १०२६ हि० में शाहजादा शाहजहान की सुव्यवस्था 
के कारण दक्खिन का सब प्रकार से सन्‍्तोषजनक प्रबन्ध हो गया, 
तब जहाँगीर को फिर अपने पूवजों के देश का ध्यान आया। 
इरान, के शाह ने कन्धार ले लिया था। जहाँगीर ने सोचा कि 
पहले इरान पर ही अधिकार करना चाहिए | खान्देश, बरार 
ओर अहमदनगर का इलाका शाहजहान को प्रदत्त हुआ। जहाँ- 
गीर का यह लड़का बहुत ही आज्ञाकारी, सुयोग्य और सुशील 
था, इसलिए वह उससे बहुत अधिक ग्रेम रखता था। उसने 
राजपूताने ओर दक्खिन में बहुत अच्छी-अच्छी लड़ाइयॉं जीती 
थीं। विशेषतः राणावाली लड़ाई उसने बहुत ही सफलता-पू्वक 
जीती थी । इससे जहॉगीर उस पर बहुत अधिक प्रसन्न हुआ 
था। वह यह भी जानता था कि शाहजहान बहुत प्रतापी है 
ओर जहाँ जाता है, वहीं विजय प्राप्त करता है। इसी लिये 
शाहजहान दरबार में बुलाया गया। लोगों से परामर्श करने 
पर यह निश्चय हुआ कि शाहजहान को दरबार में बैठने के लिये 
स्थान दिया जाय । सन्दली ( कुर्सी ) का स्थान बादशाह की 
दाहिनी ओर निश्चित हुआ। बादशाह ने भरोखे में बैठ कर 
लश्कर का निरीक्षण किया । जब वह सेवा में उपस्थित हुआ, 
तब बादशाह प्रेम के वश होकर आप ही मभरोखे से नीचे उतर 
'आए ओर लड़के को गले से लगाया । जवाहिरात निछावर होते 
हुए आए । खानखानोँ के लड़कों ने दक्खिन में ऐसे-ऐसे बड़े 
काम कर दिखलाए जिनके कारण वंश की कीति फिर से हरी-भरी 
ओर उज्वल हो गई । उन्हीं दिनों बादशाह ने खानखानों की पोती 
ओर शाहनवाज की लड़की का विवाह शाहजहान से कर दिया । 

जरबफ्त की बहुत बढ़िया चार-कुबबाली ( जिसमें मोतियों की 
मालर लगी थी ) खिलअत, जड़ाऊ कमरबन्द और तलवार और 
जड़ाऊ कटार आदि परतले सहित प्रदान की गई । 

सन्‌ १०२७ हिं० में जहॉगीर अपनी तुजुक में लिखते हैं 
कि जान निछावर करनेवाले मेरे शिक्षक ओर सेनापति खानखानाँ 
ने अपने लड़के अमरजल्ला की अधीनता में एक बहुत बड़ी सेना 
गोंडवाने की ओर भेजी थी । इसमें उसका उद्दश्य यह था कि 
वहाँ हीरे की जो खान है, उस पर अधिकार कर लिया जाय। 
अब उसका निवेदन-पत्र आया कि वहाँ के जमींदार ने वह खान 
हुजूर को भेंट कर दी है। उस खान का हीरा असली और 
बहुत उत्तम होता है ओर जोौहरियों में बहुत विश्वसनीय होता 
है; और सभी हीरे देखने में बहुत सुन्दर और आबदार होते हैं। 

इसी सन्‌ में जहाँगीर ने यह भी लिखा है कि जान निछावर 
करनेवाले मेरे शिक्षक ने मेरी सेवा में उपस्थित होने का सोभाग्य 
ग्राप्त किया। वह बहुत दिनों से हुजूर से दूर था। जिस समय 
विजयी लश्कर खान्देश ओर बुरहानपुर से होकर जा रहा था, 
उस समय उसने सेवा में उपस्थित होने के लिये ग्राथना की थी । 
आज्ञा हुई थी कि यदि सब ओर से तुम निमश्विन्त हो तो बिना 
लश्कर को लिए अकेले ही चले आओ । जहाँ तक शीघ्र हो 
सकता था, वह आकर सेवा में उपस्थित हुआ । अनेक ग्रकार 
के राजोचित अनुअहों तथा क्रषपाओं से वह सनन्‍्मानित हुआ। 
हजार मोहर और हजार रुपया नजर करवाया । कई दिन के 
बाद फिर लिखता है कि मेंने एक समनन्‍्द थोड़े का नाम सुमेर 
रखा था। वह मेरे खासे के घोड़ों में प्रथम श्रेणी का घोड़ा था। 

बह मेंने खानखानाँ को प्रदान किया। भारतवासी सुमेर सोने के 
पहाड़ को कहते हैं। मेंने उसके रंग ओर आकार की विशालता 
के कारण उसका यह नाम रखा था। फिर लिखते है कि में 
पोस्तीन पहने हुए था। वही मेंने खानखानों को अदान कर 
दिया । फिर कई दिन बाद लिखते हैं कि आज खानखानाँ को 
खासे की खिलअत, कमरवन्द सहित जड़ाऊ तलवार, सुनहली 
मूल और सुनहले सामान के साथ खासे का हाथी और 
हथिनी प्रदान करके फिर खान्देश के सूबे ओर दक्खिन की 
सनद प्रदान की। सात हजारी जात और सात हजार 
सवार, असल ओर वृद्धि के सहित, मनन्‍्सब प्रदान किया । 
अमीरों में से किसी को अभी तक यह मनन्‍्सब नहीं मिला 
था। लश्करखाँ दीवान से उसका साथ ठीक नहीं बेठता था । 
उसकी ग्रार्थना के अनुसार हामिद्खाँ को उसके साथ कर दिया। 
उसे भी हजारी जात का मन्सब, चार सो सवार ओर हाथी तथा 
खिलअत ग्रदान की गई । 

आजाद कहता है कि इस संसार के लोग धनवान होने की 
कामना में मरे जाते हैं। वे यह नहीं समझते कि धन क्या चीज़ 
है। सब से बड़ा धन तो स्वास्थ्य है। सन्‍्तान भी एक घन है । 
विद्या और गुण भी एक धन है। अधिकार और अमीरी भी 
एक धन है। इसी प्रकार और भी बहुत से धन हैं। उन्हीं में 
से एक धन नगद और सम्पत्ति भी है। इन सबके साथ सब - 
प्रकार की निश्चिन्तता ओर हृदय की शान्ति भी एक धन है। 
इस संसार में ऐसे लोग बहुत ही कम होंगे, जिन्हे यह बेदद 
जमाना सारे धन एक साथ ही दे। ओर फिर उनमें से कोई 

धन किसी समय दगा न दे जाय | यह दुष्ट एक ही ऐसी दाग 
या ठुःख देता है जिससे सभी धन मिट्टी हो जाते हैं । इस दुष्ट 
ने खानखानों के साथ भी ऐसा ही किया। सन्‌ १०२८ हिजरी 
में उसने खानखानों को पुत्र-शोक दिया। पुत्र भी नवयुत्रक ही 
था। देखनेवालों के कलेजे काँप गए। जरा उसके हृदय को 
कोई देखे कि उसकी क्या दशा हुईं होगी। वही मिरजा ऐरज, 
जिसकी योग्यता ने अकबर से बहादुर की उपाधि ली थी, जिसके 
ग्रयन्लों ओर कठोर परिश्रमों ने जहॉगीर से शाहनवाजखाँ की 
उपाधि आप्त की थी और जिसे सब लोग कहते थे कि यह दूसरा 
खानखानोँ है, वही ठीक युवावस्था में शराब के पीछे अपने प्राण 
गंवा बैठा । 

दूसरे ही वर्ष खानखानोँ को इसी प्रकार का दूसरा शोक 
हुआ । यह पुत्र यद्यपि ज्वर के प्रकोप से मरा था, तथापि सेवा 
करने के आवेश मे वह उचित सीमा का उल्लंघन कर गया था। 
तो भी उसे जो कुछ सेवा करनी चाहिए थी, वह सब कर गया। 
( देखो खानखानाँ की सनन्‍्तान का वन ) 

एक बार किसी कवि के पास कोई आदमी आया था। 
उसने आँखों में आँसू भर कर कहा कि मेरा लड़का मर गया है। 
आप उसके मरने की तारीख कह दीजिए। उस प्रकाशमान्‌ 
मस्तिष्कवाल कवि ने उसी समय सोच कर कहा--* दागे जिगर” । 
इससे सन्‌ १०२८ हि० निकलता है। दूसरे वर्ष वही जले हुए 
हृदयवाला फिर आया और बोला कि हजरत, तारीख लिख 
दीजिए। कवि ने कहा कि अभी थोड़े ही दिन हुए, तुम तारीख 
लिखाकर के गए थे। उसने कहा कि हज़रत एक और लड़का 

था; वह भी मर गया। कवि ने कहा अच्छा--दागे दिगर” 
( अथोत्‌ दूसरा दाग या शोक )। इससे सन्‌ १०२९ हि० 
निकलता है। जहॉगीर ने ये दोनों घटनाएँ अपनी तुजुक में लिखी 
हैं। इसके एक एक अक्षर से शोक दमकता है | (देखो परिशिष्ट) 


खानखानों का भाग्य-नक्षृत्र अस्त होता हे 


दुःख है कि जिस खानखानों ने अपना सारा जीवन आनन्द 
की वसन्‍्त ऋतु के फूल के रूप में बिताया था, उसी के लिये 
वृद्धावस्था में ऐसा समय आया कि संसार की दु्घटनाएँ उस 
पर बगूले बाँब-बाँध कर आक्रमण करने लगी । सन्‌ १०२८ हि० 
में ऐरज सरा था। दूसरे वष रहमानदाद मर गया । तीसरे वर्ष 
तो विपत्तियों ने ऐसा नहूसत का छापा मारा कि उसका प्रताप 
मैदान छोड़ कर भाग गया। और इस बार ऐसा भागा कि फिर 
उसने पीछे की ओर मुड़ कर भी न देखा । भेरे मित्रो, यह संसार 
बहुत ही बुरा स्थान है। बेमुरव्बत संसार यहाँ मनुष्य को कभी 
किसी ऐसे अवसर पर ला डालता है कि उसे केवल दो ही पक्त 
दिखाई पड़ते हैं ओर दोनों मे भय रहता है । और परिणाम तो 
केवल इश्वर ही जानता है। बुद्धि कुछ काम नहीं करती कि क्या 
करना चाहिए। पाँसा भाग्य के हाथ में होता है। वही उसे जिस 
ओर चाहे, पलट दे । यदि सीधा पड़ गया तो आदमी बड़ा 
बुद्धिमान है। ओर यदि उलटा पड़ा तो छोटे-छोटे बालक तक 
मूख ठहराते हैं। और जो हानि, लज्जा, विपत्ति और दुःख उसे 
उठाना पड़ता है, वह तो उसका हृदय ही जानता है। पहले यह 
बात सुन लो कि जहाँगीर का लड़का शाहजहान इतना अधिक 

सुयोग्य और आज्ञाकारी तथा सुशील था कि अपनी तलवार 
ओर कलम की बदौलत सभी से अपनी योग्यता और गुणों की 
प्रशंसा कराता था। इन सब बातों के अतिरिक्त वह भाग्यवान्‌ 
ओर प्रतापी भी था । जहाँगीर भी उसके किए हुए अच्छे-अच्छे 
काम देख कर मारे पसन्नता के फूला नहीं समाता था। और 
इसी लिये वह उसी को अपना उत्तराधिकारी बनाने के योग्य 
सममता था। उसे उसने शाहजहान की उपाधि दी थी ओर 
बादशाहों के योग्य पद दिए थे | उसके नौकरों को भी उसने बहुत 
ऊँचे ऊँचे मनन्‍सब या पद दिए थे। अकबर भी जब तक जीता 
रहा, तब तक उसे सदा अपने पास रखता था। और उसके 
सम्बन्ध में ऐसी ऐसी बातें कहता था, जिनसे बहुत बड़ी बड़ी: 
आशाएँ होती थीं। अपने व्यक्तिगत शुण ओर सेवाएँ आदि जो 
उसके पास थीं, वह तो थीं ही । इसके सिवा खानखानों जेसा 
अमीर उसका ददिया ससुर था; ओर आसफखाँ वजीर-कुल 
उसका ससुर था । 

नूरजहों बेगम का हाल भी सब लोग जानते ही है. कि वह 
सारे साम्राज्य की स्वामिनी थी। केवल खुतबे में बेगम का नाम 
नहीं था । पर सिक्कों पर छाप ओर आज्ञा-पत्रों पर मोहर भी 
बेगम की ही होती थी। वह भी बहुत अधिक दूरदर्शी और 
बुद्धितती थी ओर अच्छी-अच्छी युक्तियाँ सोचती थी। जब 
उसने देखा कि जहाँगीर की मस्ती और मद सरीखे रोग उस पर 
हाथ डालने लगे है, तो वह ऐसी युक्तियाँ सोचने लगी कि जहा- 
गीर के शासन में भी अन्तर न आने पावे। उसके पहले पति 
शेर अफगनखाँ से उसकी एक कन्या थी। सन १०३० हि० में: 


[ ३०९५ ] 


उसने उस कन्या का विवाह शाहजादा शहरयार के साथ कर 
दिया । इस प्रकार वह उसके साम्राज्य की नींब डालने लगी । 
इसमें मुख्य उद्देश्य यह था कि शाहजहान की जड़ उखाड़ दे । 
परन्तु शहरयार जहॉगीर के सब लड़कों में छोटा था। वह 
स्वभाव से बहुत रसिक और ऐयाश था, इसलिये उसके विचार 
आदि निम्न कोटि के होते थे । जो कुछ उसमें रही सही बात थी, 
वह भी उसकी सास की बादशाही ने गँवा दी थी । 

सन्‌ १०३१ हि० में शाहजहान इसलिए दरबार में बुलाए गए 
कि कन्धार की चढ़ाई पर जायें और अपने पूषजों के देश कों 
अपने अधिकार में कर । वह खानखानों और दाराब को अपने 
साथ लेकर दरबार में उपस्थित हुए। बहुत कुछ परामश और 
मन्त्रणा आदि होने पर यही निश्चय हुआ कि यह लड़ाई ओर 
चढ़ाई उन्हीं के नाम पर रखी जाय । 

परन्तु विधि ने कुछ ओर ही शतरंज बिछाई । बाजी यहाँ से 
आरम्भ हुईं कि शाहजहान ने अपने पिता से धोलपुर का इलाका 
माँग लिया । बेगम ने पहले से वही इलाका शहरयार के लिये 
माँग रखा था; और शहरयार की ओर से शरीफडउल्मुल्क वहाँ 
का हाकिम था। शाहजहान के सेवक वहाँ अपना अधिकार करने 
के लिये गए । संक्षेप यह कि वहाँ दोनों पक्षों के अमीरों में तल- 
वारे चल गई । उसी लड़ाई में शरीफ उलूमुल्क की आँख में एक 
ऐसा तीर लगा कि वह काना हो गया। यह दशा देख कर 
शहरयार का सारा लश्कर मारे क्रोध के आपे से बाहर हो गया 
ओर वहाँ बड़ी भारी लड़ाई हो गई । 

शाहजहान ने अपने दीवान अफजलखोाँ को वहाँ भेजा और 

कर के. 


बहुत ही नम्नतापूवक जबानी सँदेसे भेजे और निवेद्न-पत्र लिख 
कर अपना अपराध क्षमा कराने के लिये प्राथंनी की ) वह चाहता 
था कि किसी प्रकार यह आग बुक जाय । परन्तु उधर बेगम तो 
आग ओर कोयला हो रही थी । यहाँ आते ही अफजलंखों कैद 
हो गया। साथ ही बेगम ने बहुत कुछ लगा-बुकाकर बादशाह 
से कहा कि शाहजहान का दिसाग बहुत चढ़ गया है। उसे छुछ 
ऐसा दंड देना चादिए जिससे उसे वास्तव में शिक्षा मिले | 
उस मस्त बादशाह ने अपनी मस्ती की दशा में इंश्वर जाने कुछ 
हूँ हाँ कर दी होगी। तुरन्त सेना के पास तैयार होने के लिये 
आज्ञा पहुँची ओर अमीरों को आज्ञा मिल गई कि शाहजहान 
की जाकर पकड़ लाओ । 

इधर थोड़े ही दिन हुए थे कि इरान के शाह ने कन्धार पर 
अधिकार कर लिया था। वह चढ़ाई और लड़ाई भी शाहजहान 
के ही नाम रखी गई थी। इसमें कोई सन्देह नहीं कि यदि वह 
वीर ओर योग्य शाहजादा अपनी सारी सेना और सामग्री के 
साथ जाता, तो कन्धार के सिवा समरकन्द और बुखारा तक 
अपनी तलवार की चमक पहुँचाता । वह चढ़ाई भी बेगम ने 
शहरयार के नाम करा ली । बारह हजारी जात और आठ हजारी 
सवार का मन्सब दिलाया । वह जहॉगीर को भी लाहौर में ले 
आई। यहाँ आकर शहरयार अपना लश्कर तैयार करने लगा। 
शाहजहान के दिल पर चोटें पड़ रही थीं, पर वह बिलकुल चुप 
था। बड़े-बड़े विश्वसनीय और अमीर सरदार इस अभियोग में 
केद कर लिए गए कि ये शाहजहान के साथ मिले हुए हैं। 
बहुत से लोग जान से भी मारे गए। आसफखाँ बेगम का सगा 

भाई था। पर उसका भी विश्वास केवल इस कारण जाता रहा 
कि उसकी लड़की शाहजहान की प्रिय बेगम थी। तात्पय यह 
कि बेगम ने यहाँ तक आग लगाई कि अन्त में शाहजहान सरीखा 
सुशील, आज्ञाकारी और ग्रतापी पुत्र भी अपने पिता का विद्रोही 
हो गया। पर इसमें कुछ भी सन्देह नहीं कि वह बिलकुल विवश 
होकर विद्रोही हुआ था । 

बेगम भी जोड़ तोड़ की बादशाह थी। वह जानती थी कि 
आसफखोँ से महाबतखों की लाग-डॉट है । उसने बादशाह से 
कहा कि जब तक महाबतखों सेनापति न होगा, तब तक इस 
चढ़ाई का ठीक-ठीक प्रबन्ध न होगा। उधर उसने काबुल से 
लिखा कि यदि शाहजहान से लड़ना है तो पहले आसफखाँ को 
निकालिए । जब तक वह दरबार में हैं, तब तक यह सेचक कुछ 
भी न कर सकेगा। इस पर आसफखाँ तुरन्त बंगाल भेज दिए 
गए, ओर महाबतखाँ सेनापति का झंडा फहराते हुए चल पढ़े । 
पीछे-पीछे जहोंगीर भी लाहोर से आगरे की ओर चले । अमीरों 
की आपस मे शत्रुता तो थी ही। अब उन्हें अच्छा अवसर हाथ 
आया । जिसका जिस पर वार चल गया, उसने उसी को दरबार 
से निकलवाया, केद कराया और यहाँ तक कि मरवा भी डाला । 
पड़यन्त्र के अपराध के लिये प्रमाण की कोई आवश्यकता ही 
नहीं थी । 

देखो वह पुराना बुड्ढा, जिसकी दो पीढ़ियाँ अनुभवों से भरी 
हुई थीं, निरा लोभी ही नहीं था, जो जरा-सा लाभ देख कर 
फिसल पड़ता । उसने दरबारी के हजारों ऊँच-नीच देखे थे। 
उसने अपनी बुद्धि लड़ाने में कुछ भी कमी नहीं की होगी। उसे 

इस बात का अवश्य ध्यान हुआ होगा कि बादशाह की बुद्धि 
कुछ तो शराब ने खोई ओर जो रही सही थी, वह बेगम के 
प्रेम में चली गई। में इस साम्राज्य का पुराना सेवक ओर नमक 
खानेवाला हूँ, इसलिए इस समय मेरा क्‍या कत्तंव्य है। 'उसके 
हृदय ने अवश्य पूछा होगा कि साम्राज्य का उत्तराधिकारी कौन 
है ? शाहजहान ! मतवाला पिता अपने साम्राज्य को बेगम के 
प्रेम पर निछावर करके अपने लड़के को नष्ट करना चाहता है । 
ऐसे अवसर पर साम्राज्य का नमक खानेवालों को यही उचित है 
कि साम्राज्य का पक्त लें और उसके कल्याण के उपाय करें। 
उसके विवेक ने इस बात का निर्णय कर लिया होगा कि ऐसे 
समय शाहजहान से बिगड़ना, जहॉगीर का पक्ष लेना नहीं है, 
बल्कि बेगम का पक्ष लेना है। ओर ऐसा करने में पुरुषानुक्रम 
से चले आए हुए साम्राज्य को नष्ट करना है । 

प्रश्न हो सकता है कि क्या खानखानों के लिये यह सम्भव नहीं 
था। जहाँगीर ने शाहजहान का विवाह शाहनवाजखों की कन्या 
के साथ किया था। और नूरजहों के भाई आसफर्खों की कन्या 
भी जहाँगीर को ही व्याही हुईं थी। इन सब सम्बन्धों का मुख्य 
उद्दश्य यही था कि यदि साम्राज्य के ऐसे स्तम्भ उसके साथ 
इस प्रकार का सम्बन्ध रखते होगे, तो घर के झगड़े उसे उचित 
अधिकार से वंचित न रख सकंगे। परन्तु भाग्य की बात है कि 
जिस बात के सम्बन्ध में जहॉगीर ने सोचा था कि यह मेरे मरने 
के बाद होंगी, वह जीते जी ही उसके सामने आ गईं । 

जब शाहजहान ने अपने साथ के लिये कोई अमीर माँगा 
होगा, तो खानखानोँ ने अपने और जहाॉँगीरी सम्बन्धों का अवश्य 

विचार किया होगा। बेगम के यहाँ तक भी उसकी पहुँच थीं 
ओर वह भी उसी सम्प्रदाय का था, जिस सम्प्रदाय की बेगम 
थी । उसने यह भी समझा होगा कि पिता और पुत्र में तो कोई 
लड़ाई- है ही नहीं । जो कुछ खटक है, वह सोतेली माता की है। 
पर यह कौन सी बड़ी बात है ! में दोनो में सफाई और मेल 
करा दूँगा । ओर इसमें कोई सन्देह नहीं कि वह ऐसा कर 
सकता था। परन्तु ज्यों-ज्यों वह आगे बढ़ता गया, स्यों-त्यों रंग 
बेढंग देखता गया । उसने यह भी देख लिया था कि जिस खान 
आजम का अकबर भी लिहाज करता था, उसे भी ग्वालियर के 
किले में केद रहना पड़ा था। ऐसे विकट अवसर पर उसे स्वयं 
अपने लिए भला क्या भरोसा हो सकता था ! 

खानखानों के बहुत पुराने और विश्वसनीय सेवक मुहम्मद 
मासूम ने जहॉगीर के पास गुप्त रूप से यह समाचार पहुँचाया 
कि खानाखानों अन्दर ही अन्दर दक्खिन के अमीरों के साथ 
मिला हुआ है। ( मलिक अम्बर ने खानखानोँ के नाम जो 
पत्र भेजे थे, वे लखनऊवाले शेख अब्दुलसलाम के पास हैं ।) 
जहाँगीर ने महावतखाँ को आज्ञा दी । उसने शेख को गिरिफ्तार 
कर लिया । जब उससे पूछा गया, तब उसने साफ इन्कार कर 
दिया । उस बेचारे पर बहुत अधिक मार पड़ी, पर उसने कुछ 
भी न बतलाया । ईश्वर जाने कि उसके पास कुछ था भीया 
नहीं था। या उसने जान बूमकर खानखानों का भेद छिपाया। 
जो हो, दोनों ही दशाओं में उसका काय बहुत प्रशंसनीय रहा । 

खानखानों और दारा दक्खिन से शाहजहान के साथ आए। 
जहॉगीर को देखों कि कितना दुःखी होकर लिखता है कि जब 

खानखानों जैसे अमीर ने, जो मेरे शिक्षक के श्रेष्ठ पद पर रहकर 
विशिष्ठता प्राप्त कर चुका था, सत्तर वर्ष की अवस्था में विद्रोह 
ओर धमंअष्टता से अपना मुँह काला किया, तब यदि ओर लोग 
भी ऐसा ही करें, तो मुझे उनके सम्बन्ध में क्‍या शिकायत हो 
सकती है ! इसी प्रकार के विद्रोह और पापपूणं आचरण से 
उसके पिता ने जीवन के अन्तिम काल में मेरे पूज्य पिताजी के 
साथ अग्रिय और अनुचित व्यवहार किया था। उसने अपने 
पिता का अनुकरण करके इस अवस्था में अपने आपको सृष्टि के 
आदि से अन्त तक अभिशप्त और नष्ट किया । 

वेगम ने शाहजादा मुराद को बहुत बड़ी सेना देकर अपने 
भाई के मुकाबले पर भेजा। महाबतखों को सेनापति नियत 
किया । वाह रे बेगम, तेरी बुद्धि ओर दूरदर्शिता । दोनों भाइयों 
में से चाहे जो मारा जाय, शहरथार के मार्ग का एक कॉटा 
दूर हो जाय | 

जब दोनों बड़े-बड़े लश्कर पास पहुँचे, तब एक-एक भाग 
दोनों पहाड़ों में से अलग होकर टकराया। बहुत अधिक मार- 
काट ओर रक्तपात हुआ। बड़े-बड़े अमीर मारे गए। बहुत से 
लज्जाशील अपने नाम ओर प्रतिष्ठा पर अपने प्राण निछावर 
करके बिना इस संसार का कुछ सुख भोगे ही परलोक सिधारे । 
शाहजहान की सेना पराजित हुईं । वह अपने लश्कर को साथ 
लेकर किनारे हटा। वह दक्खिन की ओर जाना चाहता था । 
अब इस अवसर पर बुरे विचार ओर सन्देह या अच्छी नीयत 
का मुकाबला होता है । खानखानों या तो अपनी अच्छी नीयत 
के कारण दोनों पक्षों में मेल कराने की युक्ति कर रहा था ओर 

या हदे से ज्यादा चालाकी कर रहा था कि वह जहाँगीर के 
सामने भी बहुत अच्छा और निष्ठ बना रहना चाहता था, और 
सेनापति महाबतखों के पास भी उसने सलाम ओर सेंदेसे भेजे 
थे। यह बहुत ही बिकट स्थान है। जरा देखो तो पिता और 
पुत्र का तो बिगाड़ है और वह भी सौतेली माता की स्वाथपरता 
ओर मतवाले पिता की मत्तता के कारण । लश्कर के सरदार भी 
दिन रात एक ही जगह रहने-सहनेवाले ठहरे। एक ही थाल में 
भोजन करनेवाले ओर एक ही कटोरे मे पानी पीनेवाल ठहरे। 
भला उनमे आपस के संदेसे केसे बन्द हो सकते थे ! कठिनता 
यह उपस्थित हुईं कि इस विषय में चतुर सेनापति की प्रतिभा- 
रूपी नदी ने लेखन-कोशल की लहर मारी । उसने अपने हाथ से 
एक पत्र लिखा ओर बादशाह की शुभचिन्तना की बातें लिखकर 
उसमें एक शेर यह भी लिखा-- 


अथोत्‌--में इस समय सो आदमियों के पहरे में हूँ । नहीं 
तो यहाँ के कष्ठों के कारण में यहाँ से चला जाता । 

यह पत्र किसी ने पकड़कर शाहजहान को दे दिया। उसने 
इन्हें एकान्त में बुलाकर वह पत्र दिखलाया। भला इनके पास 
उसका क्या उत्तर हो सकता था ! लज्नित होकर चुप रह गए । 
अन्त में अपने पुत्रों समेत दौलतखाने के पास नजरबन्द हुए; 
ओर संयोग यह कि सो ही मन्सबदारों को इनकी रक्षा का भार 
दिया गया । आसीर पहुँचकर सैयद मुजफ्फर बारहा को सोंप 
दिया गया और कहा गया कि ले जाकर किले में केद कर दो । 

लेकिन दाराब का कोई अपराध नहीं था; इसलिये सोच-सममकर 
दोनों को छोड़ दिया । 
बादशाह ने शाहजादा परवेज को भी अमीरों के साथ सेनाएँ 
देकर भेजा था । वह नमंदा नदी पर जाकर रुक गया; क्योंकि 
वहाँ पर शाहजहान के सरदारों ने घाटों का बहुत अच्छा प्रबन्ध 
कर रखा था। ये भी साथ थे । ये कोई अपराधी कैदी तो थे ही 
नहीं; अब्दुलरहीम खानखानों थे। कहने को नजरबन्द थे, 
परन्तु सभाओं ओर सम्मतियों आदि में भी सम्मिलित होते थे । 
बराबर ऐसी बातें बतलाते थे जिनसे लाभ ओर मंगल होता था। 
सारांश यह कि इनकी सब बातों का मुख्य उद्दश्य यही होता था 
कि ऐसा काम हो जिससे लड़ाइ-कगड़े ओर वेमनस्य का मांग 
बन्द हो और सफलतापूबंक मेल के मार्ग निकल आवें। 
उधर से जब महाबतखाँ ओर शाहजादा परवेज नदी के 
किनारे पहुँचे, तब उन्हें. सामने शाहजहान का लश्कर दिखाई 
दिया । उन्होंने देखा कि घाटों का प्रबन्ध बहुत पक्का है। और 
नदी का चढ़ाव उसे और भी जोरों के साथ सहायता दे रहा है । 
सब नावें पार के किनारे पर खींच छे गए और तोपों तथा बन्दूकों 
आदि से मोरचे दृढ़ किए। लश्कर के डेरे डलवा दिए और 
दूसरी आवश्यक बातों का प्रबन्ध करने लगे। महाबतखों ने 
जालसाजी का एक ऐसा पत्र खानखानाँ के नाम लिखा, जिससे 
बहुत मित्रता का भाव प्रकट होता था । ओर बह पत्र ऐसे ढंग से 
भेजा कि शाहजहान के पास जा पहुँचा। महाबतखों के पत्र का 
सारांश यह था कि यह बात संसार जानता है कि हमारे शाहजादे 
साहब को बादशाह की आज्ञा का पालन करने के सिवा और 

कोई बात अभीष्ठ नहीं है । जिन लोगों ने यह उपद्रव खड़ा किया 
है और लड़ाई लगाई है, उन्हे शीघ्र ही उचित दंड मिलेगा । में 
विवश हैँ कि आ नहीं सकता। परन्तु देश की दशा देखकर 
बहुत दुःख होता है। में उसका सुधार ओर प्रजा के सुख और 
शान्ति के उपाय करने के लिये जी-जान से तैयार हूँ; ओर इस 
काम को अपना तथा समस्त मुसलमानों का परम कत्तेव्य समझता 
हूँ । यदि तुम परम अतापी शाहजादे को ये सब बातें भली भाँति 
सममभााकर दो-एक ऐसे विश्वसनीय आदमियो को भेज दो जो 
इन विषयों को बहुत अच्छी तरह सममते हों तो यह बात 
बहुत ही उपयुक्त होगी कि आपस में बात-चीत करके ऐसी युक्ति 
निकाली जाय जिसमें यह आग बुक जाय और रक्तपात बन्द 
हो । पिता और पुत्र फिर एक हो जायें | शाहजादे की जागीर 
कुछ बढ़ा दी जाय ओर नूर महल लज्नित होकर हमारी इस 
युक्ति से सहमत हो जाय । आदि आदि । बस यही और इसी 
प्रकार की कुछ और बातें लिखी थी; ओर उनके साथ बचन की 
हृढ़ता तथा शपर्थे आदि भी थीं। इस विषय में कुरान को बीच 
में रखकर उसकी भी शपथ दी गई थी । इस प्रकार की बातों से 
भरा हुआ वह पत्र एक लिफाफे में बन्द करके उधर की हवा में 
“इस ग्रकार उड़ाया कि वह शाहजहान के पल्‍ले में जा पड़ा । वह 
तो स्वयं सुख और शान्ति का परम प्रेमी और इच्छुक था। 
उसने अपने मुसाहबों को बुलाकर उनके साथ परामशे किया । 
खानखानों से भी बात-चीत हुईं। ये तो पहले से ही इन विषयों 
के कवि थे | शाहजादे को इस काम के लिये इनसे बढ़कर योग्य 
और समभदार कोई दूसरा आदमी नहीं दिखाई दिया। उसने 

कुरान सामने रखकर इनसे शपथें लीं। दाराब ओर इसके सब 
बाल-बच्चों आदि को अपने पास रखा ओर इन्हें उधर विदा कर 
दिया कि जाकर नदी का बहाव ओर हवा का रुख फेरों । नदी के 
उस पार पहुँचो और ऐसे ढंग से मेल कराओ जिसमें दोनों पत्तों 
का मंगल ओर कल्याण हो । 

खानखानों संसार रूपी शतरंज के पके चालबाज थे। पर बे 
स्वयं बुड़े हो गए थे और उनकी बुद्धि भी बुड़ी हो गई थी। महा- 
बतखोाँ जवान थे ओर उनको बुद्धि भी जवान थी । जब खानखानों 
बादशाही लश्कर में पहुँचे, तब उनका आवश्यकता से कहीं बढ़ 
कर आदर-सम्मान हुआ | णकान्त सें उनके साथ बहुत ही 
सहानुभूति-पूण और उन्हें प्रसन्न करनेवाली बातें की गई । इस 
पर खानखानों ने बहुत ही प्रसन्न होकर शाहजहान के पास ऐसे 
पत्र भेजने आरम्म किए जिनसे सूचित होता था कि इन्हे अपने 
कार्य में अच्छी सफलता हो रही है ओर ये परिणाम के सम्बन्ध 
मे बहुत ही सन्तुष्ट तथा निमश्।िन्त हैं । जब शाहजहान के अमीरों 
को यह समाचार मिला, तब वे लोग भी बहुत प्रसन्न हुपए। और 
उन्होंने मूल यह की कि घादों की व्यवस्था और किनारों का 
प्रबन्ध ढीला कर दिया । 

महावतखों बहुत ही चलता-पुरजा निकला। उसने चुपके-' 
चुपके रात के समय अपनी सेना नदी के उस पार उतार दी। 
अब इंश्वर जाने कि उसने सहानुभूति और अपनी अच्छी नीयत 
का हरा बाग दिखलाकर इन्हें श्रम में डालनेवाली बेहोशी की 
शराब पिलाई या लालच का दस्तरख्वान बिछाकर ऐसी चिकनी- 
चुपड़ी बात कीं कि ये कुरान को निगल्कर उससे मिल गए । 


[ ३६९ ] 


जो हो, हर प्रकार से शाहजहान का काम बिगड़ गया। वह 
बहुत ही हतोत्साह होकर परम विकलता की दशा में पीछे हटा 
ओर ऐसी घबराहट में ताप्ती नदी के उस पार उतरा कि 
उसकी सेना ओर युद्ध-सामग्री की बहुत अधिक हानि हुईं। उस 
समय ग्रायः अमीर भी उसका साथ छोड़कर चले गए । 

खानखानों के बाल-बच्चे, जिनमें दाराब भी था, शाहजहान 
के साथ थे ओर खानखानों उधर बादशाही लश्कर में पड़े हुए 
थे। अब इनके पास सिवा इसके ओर कोई उपाय नहीं रह गया 
था कि महाबतखों से मेल-जोल रखें । वे उसके साथ बुरहानपुर 
पहुँचे । पर फिर भी सब लोग खानखानों की ओर से होशियार 
ओर सचेत ही रहते थे । परामश यह हुआ कि इन्हें नजरबन्द 
रखा जाय ओर इनका खेमा परवेज के खेमें के साथ बिलकुल 
सटा रहे । इसमें मुख्य उद्देश्य यह था कि ये जो कुछ काम 
करें, उसका पता लगता रहे । बुरहानपुर पहुँच कर भी महाबतखाँ 
नहीं ठहरा और उसने ताप्ती नदी पार करके भी कुछ दूर तक 
शाहजहान का पीछा किया । इस पर शाहजहान दक्खिन से 
बंगाल की ओर चल पड़ा । 

जाना बेगम भी अपने पिता खानखानाँ के साथ ही थी। 
उसने इनसे साहस और युक्ति के जो पाठ पढ़े थे, वे सब अक्षरशः 
स्मरण कर रखे थे । उसने कहा कि में अपने पिता को नहीं 
छोड़ँगी। जो दशा इनकी होगी, वही मेरी भी होगी। वह भी 
शाहजादा दानियाल की स्त्री थी। उसके बाल-बच्चे भी उसके 
साथ थे । भला उसको कौन रोक सकता था ! तात्पय यह कि 
बह भी अपने पिता के साथ उनके ही खेमे में रही । खानखानों 

के पास फहीम नाम का एक खास गुलाम था । वह वास्तंब में 
यथा नाम तथा गुण था ( अथात्‌ बहुत बड़ा समझदार और 
अनुपम काय-कुशल था )। उसे स्वयं बीरता ने दूध पिलाया था 
ओर वह शूरता के नमक से पला था। वह इस भंगड़े मे जिस 
प्रकार मारा गया, उसका दुःख खानखानाँ के ही हृदय से पूछना 
चाहिए। जब शाहजहान के पास ये समाचार पहुँचे, तब उसने 
इनके बाल-बच्चों को केद कर लिया; ओर उनकी रक्षा का भार 
राजा भीम पर डाला गया, जो राणा का लड़का था। उधर 
खानखानाँ को यह समाचार सुन कर बहुत ठुःख हुआ । उन्होंने 
राजा के पास सेंदेसा भेजा कि मेरे बाल-बच्चों को छोड़ दो । 
में कोई न कोई युक्ति करके बादशाही लश्कर को इधर से फेर 
देता हूँ | पर यदि यही दशा रहेगी, तो समझ लो कि काम बहुत 
कठिन हो जायगा। में स्वयं आकर उन लोगों को छुड़ा ले 
जाऊँगा। राजा ने कहा कि अभी तक पाँच छः हजार जान 
निछावर करनेवाले सेनिक शाहजादे की रकाब में और उनके 
साथ हैं। यदि तुम चढ़ कर हम लोगों पर आए, तो पहले 
तुम्हारे बाल-बच्चों की हत्या की जायगी और तब हम लोग तुम 
पर आ पड़ेंगे । या तुम नहीं और या हम नहीं । 

बादशाह्दी लश्कर के साथ भी शाहजहान की कई लड़ाइयाँ 
हुईं जिनमें बहुत मार-काट और रक्तपात हुआ | दुःख है 
कि अपनी सेनाएँ आपस में ही कट मरीं और बीर सरदार 
तथा साहसी अमीर व्यर्थ मारे गए। शाहजहान लड़ते-लड़ते कभी 
किनारे की ओर हटते थे, कभी पीछे की ओर हटते थे और कभी 
ऊपर ही ऊपर बंगाल में जा निकलते थे । वहाँ दाराब से शपथ 

ओर वचन लेकर बंगाल का शासन-भार उसे सौंप दिया। 
उसकी स्त्री, लड़के, लड़की ओर शाहनवाजखों के एक लड़के को 
ओल में ले लिया ओर आप बिहार की ओर चल पड़ा। कुछ 
दिनों, के बाद दाराब को भी वहीं बुला भेजा । उसने लिखा कि 
यहाँ के जमींदारों ने मुझे घेर रकक्‍्खा है, इसलिये में आपकी 
सेवा में उपस्थित नहीं हो सकता। शाहजहान की सेना नष्ट 
हो चुकी थी। वह्‌ भग्न-हृदय जिस मार्ग से आया था, 
उसी माग से दक्खिन की ओर चला । फिर उसके ध्यान में यह 
बात आई कि खानखानाँ भी बादशाह की ओर मिल गए हें, 
इसलिये उसने उनके नवयुवक पुत्र ओर भतीजे को मार डाला। 
वहाँ दाराब के पास कोई शक्ति नहीं रह गई थी। बादशाही 
लश्कर ने वहाँ पहुँच कर देश पर अधिकार कर लिया । दाराब 
चल कर सुलतान परवेज के लश्कर में उपस्थित हुआ । जहाॉँगीर 
की आज्ञा पहुँची कि दाराब का सिर काट कर भेज दो । दुःख 
है कि उसका सिर एक पात्र में खाद्य पदार्थ की तरह कसवा कर 
उसके अभागे पिता के पास भेज दिया गया | जिस खानखानों 
के सामने किसी की इतनी भी सामथ्य नहीं होती थी कि रहमान 
दादा के मरने की चचो भी कर सके, वही इस समय चुपचाप 
बेठा था और आकाश की ओर देख रहा था। महाबतखों के 
' सेवकों ने उसकी आज्ञा के अनुसार खानखानाँ से जाकर कहा 
कि हुजूर ने यह तरबूज भेजा है । परम दुःखित हृदय से पिता 
ने आँखों में ओंसू भर कर कहा--ठीक है, शहीदी है । कहनेवालों 
ने उसके मरने की तारीख कही थी-- 
- (63०५ "०७ 94: ५ 82९४ 

अथाोत्‌ू--बेचारा दाराब पवित्र शहीद हुआ । 

दुःख के योग्य तो यह बात है कि थे शूर-बीर, जिनके समस्त 
जीवन और कई-कई पीढ़ियाँ इस साम्राज्य मे अपनी जान 
निछावर करने और निष्ठा-पूर्ण व्यवहार करने का अभ्यास कर 
रही थी, उनके प्राण व्यथ गए । यदि शाहजहान के साथ कन्धार 
पर जाते तो बड़े-बड़े काम कर दिखलाते । यदिं उजबक पर जाते 
तो अपने पूवजों का देश छुडा लाते और भारत का नाम तूरान 
में प्रकाशभान कर लाते | दुःख है कि अपने हाथ स्वय॑ अपने 
ही हाथों से नष्ट हुए और अपने सिर अपने ही हाथों से कटे । 
अपनी छुरी से अपने ही पेट फाड़े गए । और ये सब बातें क्यों 
हुईं ? केवल बेगम साहब की स्वाथपरता और स्वेच्छाचारिता के 
कारण | इसमें सन्देह नहीं कि बेगम भी एक अनुपम रत्न थी । 
उसे साम्राज्य का ताज कहना भी उपयुक्त है। बुद्धिमत्ता, युक्ति, 
साहस, उदारता, गुण-प्राहकता ओर परोपकार में वह अपना जोड़ 
नहीं रखती थी । पर फिर भी क्या किया जाय | जो बात होती 
है, वह कहनी ही पड़ती है । थोड़े ही दिनों के बाद बादशाह 
ओर शाहजादा दोनों पिता पुत्र जेसे पहले थे, वैसे ही फिर हो 
गए । बचारे अमीर लज्जित और चकित थे कि कहाँ जायें और 
क्या मुंह लेकर जायें | परन्तु इस घर के सिवा उनके लिये और 
घर ही कौन सा था ! 

सन्‌ १०३३ हि० में खानखानों बादशाह की सेवा में उप- 
स्थित होने के लिये बुलाए गए। जब महाबतखाँ ने इन्हें बिदा 
किया, तब जो-जो बातें बीच में हुई थीं, उनके लिये बहुत अधिक 
दुःख प्रकट किया ओर इनकी यात्रा के लिये आवश्यक सामग्री 

आदिं देने में बहुत अधिक उदारता दिखलाई । उसने इन्हें ऐसी 
ही सामग्री दी थी जो सब प्रकार से इनकी मयांदा को देखते 
हुए उपयुक्त थी। उसका अभिग्राय यही था कि आगे के लिये 
सफाई हो जाय; ओर इनके मन में मेरी ओर से किसी प्रकार 
का दुःख या मेल न रह जाय । जिस समय ये दरबार में पहुँचे, 
उस समय की अवस्था स्वयं जहॉगीर अपनी तुजुक में इस ग्रकार 
लिखता है कि अपने लज्जित मुख को बहुत देर तक प्रथ्बी पर 
रखे रहा । सिर ऊपर नहीं उठाया । मेंने कहा कि जो-जो बातें 
घटित हुई हैं, वे सब भाग्य की बाते हैं । न तुम्हारे अधिकार 
की है और न हमारे अधिकार की । इस कारण अब तुम अपने 
मन में व्यथ लज्जित और दुःखी मत हो। हम अपने आपको 
तुम से अधिक लज्जित पाते हैं। जो कुछ हुआ, वह सब भाग्य 
से ही हुआ । हमारे अधिकार की बात नहीं है । 

साम्राज्य के स्तम्भ बड़े-बड़े अमीरों को आज्ञा हुई कि इन्हें 
ले जाकर उपयुक्त स्थान पर ठहराओं | कई दिन के बाद एक 
लाख रुपया पुरस्कार दिया ओर कहा कि इससे अपनी अवस्था 
ठीक करो । थोड़े दिनों के बाद कन्नौज का सूबा भी प्रदान किया 
गया ।खानखानाँ की जो उपाधि उनसे छीन कर महाबतखाँ को 
दी गई थी, वह फिर इन्हें मिल गई । इन्होंने धन्यवाद में यह शेर 
कह कर मोहर पर खुदवाया--- 

अथात्‌्--जहाँगीर की कृपा और इश्वरीय समथन ने मुझे पुनः 

जीवन प्रदान किया ओर पुनः मुझे खानखानों की पदवी मिली । 

दूसरे ही बरस पछ्ा उलट गया। बेगम की महाबतखाँ से 
बिगड़ गई। आज्ञापत्र गया कि सेवा में उपस्थित हो और अपनी: 
जागीर तथा सेना आदि का हिसाब-किताब समझा दो । बादशाह 
लाहौर से काश्मीर की सेर करने के लिये चले जा रहे थे ॥ वह 
हिन्दुस्तान की ओर से आया। उसके साथ छः हजार तलवार-मार 
राजपूत थे । लाहोर होता हुआ हुजूर की सेवा में चला। पर 
उसके तेबर बिगड़े हुए थे ओर वह क्रोध में भरा हुआ था । खान- 
खानों वही उपस्थित थे । वे संसार की नाड़ी खूब पहचानते थे । 
वे समझ गए कि ऑधी आई है | अब खूब धूल उड़ेगी । साथ ही 
वे यह भी जानते थे कि छः हजार सेनिकों की बिसात ही क्‍या है, 
जिसपर यह भूखे अफगान कूदता है । ये जान निछावर करने- 
वाले उसके निजी सेबक थे । यह अवश्य बिगड़ बैठेगा, पर 
अन्त में स्वय॑ ही बिगड़ जायगा; क्योकि इसकी कोई जड़ नहीं 
है। अन्त में बाजी बेगम के ही हाथ रहेगी। संक्षेप यह कि 
खानखानों उस समय महाबतखाँ से भेंट करने के लिये नहीं गए । 
बल्कि कुशल-प्रश्न के लिये अपना प्रतिनिधि तक नहीं भेजा । 
उसका ध्यान भी सब ओर था । समम गया कि ये खानखानों 
हैं ओर इन्होंने यह भी प्रकट कर दिया कि इनके मन में भेरी 
ओर से अभी तक मैल बनी है। हृदय शुद्ध नहीं हुआ है । 
इश्वर जाने वहाँ क्‍या परिस्थिति उपस्थित हो और झँट किस: 
करवट बैठे । यदि ये पीछे से आ गिरे तो बहुत कठिनता होगी । 
इसलिये जब मेलम के किनारे पहुँचकर बादशाह को केद किया, 
तब उसी समय आदमी भेजे कि खानखानाँ को रक्षा-पूवंक दिल्ली 
पहुँचा दो । आज्ञा का पावन करने के सिवा ओर हो ही क्या 


[ ३७४५ |] 


सकता था। ये चुपचाप दिल्ली चछे गए। वहाँ से विचार किया 
कि अपनी जागीर को चछे जायें। उसके सन में फिर कुछ सन्देह 
हुआ ओर उसने मार्ग में से ही इन्हें बुलवा लिया ओर 
कहला दिया कि लाहौर में बेठों। इसे महाबतख्रों की 
चाहे ममकहरामी कहो और चाहे यह कहो कि वह एक 
मस्त ओर बेहोश आदमी के घर का प्रबन्ध करना चाहता था, 
पर फिर भी इसमें सन्देह नहीं कि वहाँ पहुँच कर उसने जो कुछ 
किया, वह शायद ही किसी नमक खानेवाले अमीर ने किया हो । 
यहाँ तक कि उसने बादशाह और बेगम दोनों को अलग-अलग 
केद कर लिया। बेगम की बुद्धिमत्ता और युक्ति से धीरे-धीरे 
उसकी आधी धीमी पड़ी । अन्त मे वह भागा। खानखानों का 
हृदय उसके धावों से छलनी हो रहा था । उसने बहुत ही नम्रता 
तथा हार्दिक कामना-पू्वक हुजूर को सेवा में निवेदनपत्र भेजा कि 
इस नमकहराम को दंड देने की सेवा मुझे प्रदान की जाय | बेगम 
ने उसकी जागीर खानख़ानों के वेतन में प्रदान कर दी। सात 
हजारी सवार का मनन्‍्सब, दो ओर तीन घोड़ोंवाली खिलअत, 
जड़ाऊ तलवार, जड़ाऊ जीन सहित धोड़ा, खासे का हाथी, नगद 
बारह लाख रुपए, घोड़े, ऊँट ओर बहुत सी सामग्री प्रदान की । 
साथ ही अजमेर का सूबा भी प्रदान किया। साथ में सेनाओं 
सहित अमीर भी कर दिए। बहत्तर बरस का बुड्ढा; और उसपर 
भी इतनी-इतनी विपत्तियोँं पड़ चुकी थीं, इतने-इतने सोग देख . 
चुका था, इसलिये शक्ति ने साथ नहीं दिया । खानखानाँ लाहौर 
मे ही बीमार हो गए । दिल्ली पहुँचने पर दुबलता बहुत बढ़ गई और 
सन्‌ १०३६ हिं० में इन्होंने इस लोक से ग्रस्थान किया । हुमायूँ 

के मकबरे के पास गाड़े गए। तारीख कही गई--खान-सिपह- 
सालार को '। सभी इतिहास-छेखकों ने जिस प्रकार उत्तमता- 
पूवक इनके पिता की बातों का उल्लेख किया है, उसी प्रकार इनको 
बातों का भी उल्लेख किया है। और उसपर विशेषता यह है कि 
ये सबके श्रिय ओर प्रशंसा-भाजन रहे । 

जहाँगीर ने अपनी तुजुक में इस टुघेटना का उल्लेख करते 
हुए भिन्न-मिन्न संकेतों के रूप में इनकी सेवाओं का कुछ वणन बहुत 
ही दुःख के साथ किया है ओर साथ ही शाहनवाज की वीरता 
ओर शूरता का भी उल्लेख किया है। अन्त में लिखा है कि 
खानखानोँ योग्यता और गुणों में सारे संसार में अनुपम था । 
अरबी, तुरकी, फारसी ओर हिन्दी भाषाएँ जानता था । अनेक 
प्रकार की विद्याओं ओर साथ ही भारतीय विद्याओं का भी बहुत 
अच्छा ज्ञान रखता था । शूरता, वीरता ओर सरदारी में झंडा 
बल्कि इश्वरीय कृति का झंडा था। फारसी ओर हिन्दी मे बहुत 
अच्छी कबिता करता था । पूज्य पिताजी की आज्ञा से वाकआत 
बाबरी का फारसी भाषा में अनुवाद किया था । कभी कोई शेर, 
कभी कोई रुबाई ओर कभी कोई गजल भी कहता था। और 
उदाहरण स्वरूप एक गजल और एक रुबाई भी उद्धृत की है । 

निजामउद्दीन बख्शी ने तबकाते नासिरी में अपने समय के 
अमीरों के जो संक्षिप्त वणन दिए हैं, उनमें इनका भी वर्णन है। 
उसका अनुवाद यहाँ दिया जाता है-- 

“इस समय खानखानों की अवस्था २७ वष की है। आज 
दूस वष हुए, इसने खानखानाँ का मन्सब ओर सेनापति का 
पद्‌ प्राप्त किया था। इसने बहुत बड़ी-बड़ी सेवाएँ की हैं ओर 

बड़े-बड़े युद्धों में विजयी हुआ है। इस सुयोग्य और मान्य पुरुष 
के ज्ञान, विद्या और गुणों के सम्बन्ध में जो कुछ लिखें, वह सब 
सौ में एक और बहुत में से थोड़े हैं। इसने सब छोगों पर 
दया करने का गुण, बड़े-बड़े विद्वानों और पंडितों की शिक्षा, 
फकीरों का श्रेम ओर कवि का हृदय या प्रकृति मानों अपने पिता 
से उत्तराधिकार में पाई है। लौकिक ज्ञान और गुण की दृष्टि से 
इस । सुमय दरबार में इसके जोड़ का और कोई अमीर नहीं है ।” 

बहुत सी ऐसी बातें थीं जो विशेष रूप से मानों इन्हीं के 
वंश के लिये थीं ओर कही नहीं पाई जाती थीं। और उनमे से 
भी ग्रायः बातें ऐसी थीं जिनका आविष्कार स्वयं इनकी बुद्धि और 
प्रकृति ने किया था। ओर कुछ बातें ऐसी थीं जो बादशाही 
विशेषता की मोहर रखती थीं। दूसरे लोगों को बह मयादा प्राप्त 
ही नहीं हुई थी । उदाहरणाथ हुमा के पर की कलगी वादशाह' 
ओर शाहजादों के सिवा और कोई अमीर नहीं लगा सकता था | 
पर इनके वंश के लोगों को वह कलगी लगाने की भी आज्ञा थी ।' 


खानखानों का धर्म 


मआसिर जल उम्रा के लेखक लिखते हैं कि ये अपने आप 
को लोगों पर सुन्नत सम्प्रदाय का अनुयायी प्रकट करते थे और 
लोग कहते थे कि शीया हैं, तकिया & करते है । पर इसमें 
सन्देह नहीं कि इनसे शीया ओर सुन्नी दोनों ही सम्प्रदायों के 


# अपने श्राणों तथा घन के नाश के भय से अपना वास्तविर धार्मिक 
सिद्धान्त प्रकट न करना । 

लोगों को समान रूप से लाभ पहुँचा करता था | इनकी उंदारता 
किसी विशेष सम्प्रदाय के लिये नहीं होती थी । हाँ, इनके लड़के 
कुछ ऐसे धार्मिक पक्षपात की बातें करते थे, जिनसे, प्रमाणित 
होता था कि वे सुन्नी सम्प्रदाय के अनुयायी हे खानखानों 
साधारणतः शरञ की सभी आज्ञाओं को मानते थे; और जहाँ 
तक हो सकता था, उनका पालन भी करते थे। परन्तु यदि 
दरबार की मुद्य-पानवाली मंडली मे पहुँच जाते थे, तो शराब भी 
पी छेते थे। जिस समय खानखानों को दक्खिन ओर कन्धार आदि 
पर चढ़ाई करने के लिये खान्देश से बुलाया गया था ओर वे 
डाक की चोकी बैठा कर आए थे, उस समय यहाँ एकान्त में 
मन्त्रणा करने के लिये सभाएँ हुई थी। एक रात को खानखानों 
ओर मानसिह आदि विशेष विशेष ओर बड़े अमीरों को भी 
एकत्र किया गया था । इसका बणन करते हुए मुल्ला साहब केसे 
मजे से चुटकी छेते हैं--/इसी जल्से मे एक दिन मुहरम की नवीं 
तारीख की रात थी; मद्य पिलानेवाले ने बादशाह के सामने 
मद्य का पात्र उपस्थित किया । उन्होंने वह पात्र खानखानों को 
दे दिया ।” मुल्ला साहब जो चाहें, सो कहें | पर यह भी तो कहें 
कि वह कैसा समय था, जब मंडली में एकत्र होने पर शरीयत के 
प्रधान ओर समस्त इस्लाम के मुफ्ती, जिनका धार्मिक अधिकार 
सारे भारत पर था, स्वयं माँग कर मद्य का पात्र लें, वहाँ यदि 
बादशाह का १ हुआ मद्य का पात्र लेकर खानखानों पी न जायँ, 
तो क्‍या करें ? और यदि सच पूछो तो अकबर भी परम पवित्र 
बननेवाले धर्माधिकारियों से व्यय ही दुःखी नही था । उन लोगों ने 
उसके साम्राज्य का नाश करने में कौन सी कसर उठा रखी थी ?" 


[ ३७९ ] 
शील ओर स्वभाव 


ये लोगो के साथ मित्रता करने ओर मित्रता का निवाह 
करने में. परम कुशल और निपुण थे । शील और स्वभाव बहुत 
ही अच्छा था और सबके साथ बहुत ही प्रेम और तपाक से 
मिलते थे। अपनी मनोहर और मनोरंजक बातों से अपने ओर 
पराए सभी लोगों को अपना दास बना लेते थे। बातों-बातों में 
कानों के माय से लोगों के हृदय में उत्तर जाते थे। बहुत ही 
मिष्ट-भाषी थे, सदा सुन्दर और चोज भरी बातें कहते थे और 
बहुत ही तेज और चलते हुए थे | दरबार ओर बादशाही न्याया- 
लयों के समाचारों का इन्हे बहुत अधिक ध्यान रहता | यदि 
सच पूछो तो ये सदा सभी प्रकार की बातें ओर समाचार जानने 
के लिये परम उत्सुक और लालायित रहते थे। राजधानी में इनके 
कई ऐस नोकर रहते थे जो दित और रात के सभी समाचार 
बराबर डाक चौकी में भेजते जाते थे। अदालतों, कचहरियों, 
चौकियों, चबूतरों यहाँ तक कि चौक ओर गली-बाजारों मे भी 
जो कुछ सुनते थे, वह सब इनके पास लिख भेजते थे। खानखानोँ 
रात के समय बैठकर वे सब पत्र पढ़ा करते थे ओर पढ़कर उन्हे. 
जला देते थे । 

बादशाह के साथ सम्बन्ध रखनेवाले अथवा अपने किसी 
निजी बिषय में वे किसी की ओर ग्रवृत्त होने में अपने उच्च पद का 
कभी ध्यान नहीं करते थे । वे अपने शत्रुओं के साथ भी कभी 
बिगाड़ नहीं करते थे । परन्तु यदि अवसर पाते थे, तो फिर 
चूकते भी नहीं थे। ऐसा हाथ मारते थे कि उसे साफ ही कर देते 

थे । इन्हीं सब बातों के कारण लोग कहते हैं कि वे जमाना-साज 
आदमी थे; जब जैसा समय देखते थे, तब वेसा काम करते थे । 
ओर उनकी नीति का यही मुख्य सिद्धान्त था कि शत्रु को उसका 
मित्र बनकर सारना चाहिए। और इसका कारण यह है कि वे 
अपने पद और मर्यादा की वृद्धि तथा सम्पत्ति और वेमव अजित 
करने के हर समय इच्छुक रहते थे। मआसिर उल उमरा में 
लिखा है कि वीरता, उदारता, बुद्धिमत्ता, युक्ति और सेना तथा 
देश का प्रबन्ध करने में वे परम प्रवीण थे। भिन्न-भिन्न समयों 
पर वे तीस बरस तक दक्खिन में रहे थे ओर ऐसे ढंग से रहे 
थे कि दक्खिन के बादशाहों ओर अमीरों को अपने मेल-मिलाप 
के द्वारा सदा अपनी अधीनता और प्रेम के फन्‍्दे मे फैंसाए रहते 
थे । बादशाही दरबार से जो अमीर या शाहजादा जाता था, वह 
यही कहता था कि ये शत्रु-पक्ष के साथ मिले हुए हैं । ये चगताई 
साम्राज्य के बहुत बड़े ओर उच्च अमीरों में से थे। प्रसिद्धि के 
प्रष्ठ पर इनके ग्रसिद्ध नाम ने चिरस्थायी स्थान प्राप्त किया है । 
इन सब बातों के उपरान्त मआसिर उलू उमरा मे एक शेर भी 
लिखा है, जो किसी शत्रु या शत्रुओं के खुशामदी ने कहा था 
ओर जो इस प्रकार है-- 

अथात--यह छोटी सी आकृति और दिल में सौ गाँठे। 
मुद्दी भर हड्डी ओर इसपर सो कठिनाइयों हैं । 

में कहता हूँ कि हाय-हाय, निदेय संसार और कठोर-हृदय 
सांसारिक लोग, गड्डों में बसनेबाले ओर मोरियो में सड़नेवाले 

लोग बांदशाही महलों में रहनेवाले लोगों पर बातें बनाते हैं । उन्हें 
इस बात की क्‍या खबर कि बादशाहों को राजसिहासन पर बैठाने- 
वाले उस अमीर के सामने केसे-केसे कठिन अवसर और पेचीले 
मामले आते थे ओर वह साम्राज्य की समस्याओं को युक्ति के 
हाथों से किस प्रकार संभांलता था ! यह कमीना, गन्दा और 
अपविन्न संसार ! इसकी बस्ती उपद्रव और उत्पात का मेला 
है । अधिकांश लोग बुरी नीयतवाले, दूसरों की बुराई की बातें 
सोचनेवाले ओर बुरे कर्म करनेवाले हैं। उनके अन्दर कुछ है 
ओर बाहर कुछ | हृदय में कपट, जबान पर कसमें; तिस पर वे 
अयोग्य लोग स्वयं कुछ भी नहीं करते, बल्कि यों कहना चाहिए 
कि कुछ कर ही नहीं सकते | ओर फिर योग्य व्यक्तियों और काम 
करनेवाले लोगों को देख भी नहीं सकते । वे लोग जान लड़ाकर 
जो परिश्रम और काम करते हैं, उन्हे मिटाकर भी वे लोग सन्‍्तोष- 
नहीं करते । बल्कि उसके पुरस्कार के स्वय॑ अधिकारी बनते हैं । 
यदि ऐसे दुषटों के मुकाबले में मनुष्य स्वयं भो वेसा ही न बन जाय, 
तो उसका किस प्रकार निवाह हो सकता है ? यूनान के हकीम 
अरस्तू ने क्या अच्छा कहा है कि मनुष्य के सज्जन और भले बने 
रहने के लिये यह आवश्यक है कि जिन लोगों के साथ उसे व्यच- 
हार करना पड़े, वे लोग भी सज्जन और भले हों | नही तो उसकी 
सज्जनता और भलाई कभी निभ ही नहीं सकती। इसमें सन्देह 
नहीं कि उसका यह कहना बहुत ही ठीक है। यदि मनुष्य स्वयं 
अपनी ओर से सदा सज॒न और भला बना रहे तो दुष्ट शेतान 
उसके कपड़े कया बल्कि खाल तक नोंच छे जाय । इसलिये: उचित 
है कि बेइमानों के साथ उनसे भी बढ़कर बेइमान बने । 

खानखानों यद्यपि नाम को सात हजारी मन्सबदार थे, पर 
देशों में वे स्वाधीन शासकों की भाँति शासन करते थे । सेकड़ों 
हजारी मन्सबदारों से उन्हें काम पड़ता था । यदि वे इस, प्रकार 
काम न निकालते तो देश का शासन कैसे कर सकते थे रे: यदि वे 
ऐसे कायरों से इस प्रकार अपने प्राण न बचाते तो वे कैसे जीवित 
रहते ? यदि वे ठट्ठ के ठट्ट शत्रुओं को इस पेच से न मारते, तो 
स्वयं क्‍्योंकर जीवित रहते ? वे स्वयं ही अवश्य मारे जाते। 
बेठकर कागजों पर लिखना ओर बात है ओर लड़ाइयों जीतना 
तथा साम्राज्य के कार्यो का निवाह करना और बात है। वहीं थे 
जो सब कर गए ओर नेकी ले गए । स्मृति के लिये अपना सुनाम 
छोड़ गए । उस समय भी बहुत से अमीर थे और उसके बाद अब 
तक भी बहुतेरे अमीर हुए, पर किसी के जीवन-चरित्र में उसके 
कार्यों का पासंग भी तो दिखला दो । 


विद्त्ता ओर रचनाएँ 


इसकी विद्या सम्बन्धी योग्यता के विषय में हम केवल इतना 
ही कह सकते हैं किअह अरबी भाषा बहुत अच्छी तरह समभता 
था ओर बोलता था । फारसी ओर तुर्की तो इसके घर की 
भाषाएँ थीं। यद्यपि उसे अन्न देनेवाला स्वामी भारतीय था, 
परन्तु उसका सारा प दरबार ओर नोकर-चाकर आदि सब 
तुक और ईरानी थे [ उसका स्वभाव और विचार बहुत उच्च 
तथा विस्तृत थे । मेंने उसके बहुत से ऐसे निबेदन-पत्र आदि 
देखे हैं. जो उसने बादशाह या शाहजादों के नाम भेजे थे। वे 
खरीते आदि भी देखे हैं जो अपने मित्र अमीरों के पास भेजे थे; 

और वें निजी पत्र आदि भी देखे हैं जो मिरजा ईरज आदि 
पुत्रों के नाम लिखे थे। उन सबसे यही प्रमाणित होता है कि 
“यह फारसी भाषा का बहुत अच्छा लेखक था। उस समय के 
लोग अपने पूवजों की सभी बातों की और विशेषतः उनकी भाषा 
की बहुत अधिक रक्षा करते थे। और सबसे बड़ी बात यह थी 
कि उस समय का बादशाह तुक था । जहॉगीर अपनी बाल्यावस्था 
का वणन करता हुआ लिखता है कि मेरे पिता को इस बात की 
बहुत चिन्ता थी कि मुझे तुर्की भाषा आ जाय । इसी कारण 
उसने मुझे फूफी को सौप दिया था; ओर उन्तसे कह दिया था कि 
इससे तुर्की में ही बातें किया करों और तुर्की ही बुलवाया करो । 

मआसिर उल्‌ उमरा में लिखा है कि खानखानों अरबी, 
फारसी और तुर्की भाषाएँ बहुत अच्छी तरह जानता था; और 
अनेक भाषाएँ, जो संसार मे प्रचलित हैं, उनमें भी बातें करता था । 

(१)(जुक बाबरी नामक ग्रन्थ तुर्की भाषा में था। अकबर 
की आज्ञा से फारसी भाषा में इसका अनुवाद करके सन्‌ ९९७ 
हि० में मेंट किया ओर प्रशंसा तथा धन्यवाद के बहुत से फूल 
समेटे ।" इसक्री भाषा बहुत ही सरल ओर सब लोगों के समभने 
योग्य है। बाबर के विचार इसने बहुत सुन्दरतापूवक प्रकट 
किए हैं। यह स्पष्ट ही है कि उस ऊँचे दिमागवाले श्रेष्ठ अमीर 
ने न आँखों का तेल निकाला होगा और न दीपक का घूआँ 
खाया होंगा । मुफ्त का माल खानेवाले बहुत से मुहाने साथ 
रहते थे । किसी से कह दिया होगा। एक दो उजबक उनके 
साथ कर दिए होंगे। सब मिल-जुलकर लिखते होंगे। आप 
सुना करवा होगा और सूचनाएँ देता जाता होगा। तब यह 

इतनी सुन्दर ओर उत्तम प्रति प्रस्तुत हुईं होगी। भला मॉौलवियों 
ओर मुझानों से क्या हो सकता था ! 

(२) अकबर का शासन-काल मानों नई रोशनी का समय 
था ।सने संस्कृत विद्या का भी ज्ञान प्राप्त किया था । ज्यौतिष 
सम्बन्धी उसकी एक मसनवी है जिसमें एक चरण फारसी का 
और एक संस्क्रत का है । 

(३)फारसी में कोई दीवान नहीं हे । फुटकर गजलें और 
रुवाइयाँ हैं । पर जो कुछ हैं, थे बहुत अच्छी है | वे स्वयं भी 
बहुत अच्छी है और उनकी बातें भी बहुत अच्छी हैं #$ । 


सच्तान 

+“पिता तो प्रायः युद्धों आदि पर रहता था ओर बच्चों का 
पालन-पोषण अकबर के हुजूर मे ही होता था। खानखानों 
अपने लड़कों आदि के साथ बहुत श्रेम रखता था । इसी लिये 
अकबर भी अपने प्रायः आज्ञापत्रों मे किसी न किसी प्रकार इरज 
ओर दाराब आदि का नाम के दिया करता था। अब्बुलफजल 
को ये नाम अकबर की अपेक्षा भी अधिक लेने पड़ते थे; क्योंकि 
उन दिनों उनमें ओर खानखानोाँ सें बहुत अधिक ग्रेम था। सन्‌ 
९९८ हि० में अब्बुल फजल अकवरनामे में लिखते हैं. कि खान- 
खानों को पुत्र की बड़ी कामना थी। जब तीसरा पुत्र हुआ, तब 
अकबर ने उसका नाम क़ारन रखा। आनन्द ओर प्रसन्नता की 
धूमधाम मे जशन किया और हुजूर को भी बुलाया। प्रा्थना 


# 'रदीम” के नाम से खानखानों की हिन्दी में जो अनेक उत्तमोत्तमं 
रचनाएँ हैं, उनसे कदाचित्‌ हजरत आजाद परिचित नहीं थे । --अनुवाद ' 

स्वीकृत हुईं । उनका मान-सम्मान भी बहुत बढ़ाया गया । छेखों 
के ढंग से ऐसा जान पड़ता है कि खानखानाँ अपने लड़कों आदि 
के साथ जितना ग्रम रखता था, उतना ही उनकी शिक्षा-दीक्षा 
आदि पर भी ध्यान रखता था। 

मिरजा इरज सब लड़कों में बड़ा था। इसकी शिक्षा-दीक्षा 
आदि के सम्बन्ध सें कुछ ज्ञात नहीं है। जिन दिनों खानखानाँ 
ओर अब्बुलफज़ल में बहुत अधिक प्रेम था, उन दिनों अब्बुल- 
फजल ने खानखानों के नाम एक पत्र भेजा था। उसमें वे लिखते 
हैं कि दरबार में ईरज को भेजने की क्‍या आवश्यकता है १ तुम 
सममभते हो कि इससे उसके धार्मिक विचार और. विश्वास में 
सुधार होगा ? पर यह आशा व्यथ है । 

जो लोग शेख पर बे-दीन या धर्म-अ्रष्ट होने का अभियोग 
लगाते हैं, वे उसके इन शब्दों को देखें, ओर इस बात पर 
विचार करें कि उसके मन में दरबार की ओर से इन विषयों 
में क्या विचार थे जो उसकी कलम से ये वाक्य निकले थे । 

अकबर के राज्यारोहण के ४० वें वष खानखानों दक्खिन 
में था। उस समय इरज भी उसके साथ था। अम्बर हृब्शी 
सेना लेकर तिलंगाने को मारता हुआ चपरे आया। अमीरों ने 
खानखानोँ के पास लगातार पत्र भेजकर उससे सहायता के लिए 
सेना माँगी । खानखानों ने इरज को भेजा । वहाँ बहुत मारके की 
लड़ाई हुईं । नवयुवक वीर ने ऐसी बीरता से तलवारें मारी कि 
बाप-दादा का नाम रोशन हो गया। पुराने-पुराने सेनिक 
उसकी ग्रशंसा करते थे। इसी तलवार की सिफारिश ने उसे 
दरबार से बहादुर की उपाधि दिलवाई थी । 

२५ 

भरा देखकर प्रसन्न होता है, या माली अपने लगाए हुए वृक्ष की 
छाया में बैठकर प्रसन्न होता है, या कोई स्वामी अपने घोड़ों, 
गौओं ओर बकरियों आदि को अच्छा या अधिक दूध देनेबाली 
देखकर प्रसन्न होता और उनके लिए अभिमान करता है। यह 
अलौकिक पदाथ है जो भाग्यवान जान निछावर करनेवालों को प्राप्त 
होता है, ओर जिसकी हम लोगों को कदापि आशा नहीं हो सकती । 
इसका कारण क्‍या है? कारण यही है कि वे जान निछावर 
करनेवाले अपने बादशाह के सामने जान लड़ाया करते थे। इसी 
'लिए उन्हें उन बादशाहों तथा उसकी सन्तान से स्वयं अपने लिए 
ही नहीं, बटिक अपनी सन्‍्तान के लिए भी हजारों आशाएँ होती 
थीं। और हम ? हमारा बादशाह तो वह हाकिम है, जिसकी 
थोड़े ही दिनों बाद बदली हो जायगी या जो विलायत चला 
जायगा । फिर वह कौन और हम कोन ! 

सन्‌ १०२० हि० में इरज को जहाँगीर ने शाहनवाजखों की 
उपाधि दी | सन्‌ १०२१ हि० में तीन हजारी जात, तीन हजारी 
मन्सब की उपाधि दी। सन्‌ १०२४ हि० में उसने अम्बर पर 
ऐसी अच्छी विजय प्राप्त की, जिसकी हजारों प्रशंसाएँ और 
साधुवाद तलवार ओर कटार की जबान से भी निकले | और दाराब 
ने तो इस प्रकार जान लड़ाकर युद्ध किया कि वह इंष्यों की सीमा 
के भी उस पार पहुँच गया । सन्‌ १०२६ हि० में उसे बहुत 
अच्छे-अच्छे घोड़ोंवाले बारह हजार बहादुर सवार प्रदान किए गए । 
उसने बालाघाट पर घोड़े उठाए। इसी सन्‌ में इनकी कन्या का 
शाहजादा शाहजहान के साथ विवाह हुआ था । 

सन्‌ १०२७ हि० में इसे पंज-हजारी मनन्‍्सब मिला था 

ओर साथ ही दो हजार ऐसे सवार मिले थे जिनके पास दो-दो 
ओर तीन-तीन घोड़े थे । 

सन्‌ १०२८ हि० में जहॉगीर लिखता है कि जब वह शिक्षक के 
पद्‌ पर नियत होकर बिदा होने लगा, तब मेंने उसे बहुत ही ताकीद 
के साथ कह दिया था कि सुना है कि शाहनवाजखोँ शराब पीने 
का शौकीन हो गया है और बहुत शराब पीता है । यदि यह बात 
सच हो तो बहुत दुःख है कि वह इसी अवस्था में अपने प्राण 
गँवा बैठेगा । उसे बिलकुल स्वच्छन्द मत छोड़ देना | यदि स्वयं 
भली भाति उसकी रक्षा न कर सको, तो हमें स्पष्ट लिखों । हम 
उसे अपनी सेवा में बुला लेंगे ओर उसकी अवस्था सुधारने पर 
ध्यान देंगे। जब वह बुरहानपुर पहुँचा, तब उसने देखा कि 
लड़का बहुत ही दुबल और अशक्त हो गया है। चिकित्सा की 
गई, परन्तु कई दिनों के बाद वह बहुत ही अशक्त होकर बिस्तर 
पर पड़ गया। हकीमों ने बहुत कुछ चिकित्सा, उपचार और 
उपाय आदि किए, पर कुछ भी लाभ नहीं हुआ । ठीक युवावस्था 
में ओर वैभव तथा प्रताप की दशा में तेंतिस वष की उम्र मे 
सहस्रों कामनाएँ ओर अमिलाषाएँ लेकर परलोकवासी हुआ । 
यह दुःखद समाचार सुन कर मुझे बहुत ही दुःख हुआ | सच 
तो यह है कि वह बहुत बड़ा वीर था। यदि वह जीवित रहता तो 
इस साम्राज्य की बहुत अच्छी सेवाएँ करता और अपनी स्थृति 
के बहुत बड़े-बड़े काम करके छोड़ जाता । इस मृत्यु के सागे पर 
तो सभी को चलना है ओर इंश्वर की आज्ञा के सामने किसी 
का कुछ वश नहीं चलता। परन्तु इस प्रकार किसी का संसार 
से उठ जाना तो अवश्य ही बहुत बुरा लगता है । आशा है कि 

इश्वर उसकी आत्मा पर अतुग्रह करेगा। राजा रंगदेव बहुत 
पास के ओर घनिष्ट सेवकों में से है। उसे मेंने खानखानों के 
पास मातम-पुरसी करने के लिये भेजा है। मेंने उस पर बहुत्त 
अनुग्रह किया और उसका हृदय शान्त तथा सुखी करना 
चाहा । शाहनवाज का मन्सब उसके भाइयो ओर लड़कों में 
बाँट दिया । दाराब को पंज-हजारी जात और सवार कर दिया 
ओर खिलअत, हाथी, घोड़ा तथा जड़ाऊ तलवार देकर उसके 
पिता के पास भेज दिया, जिसमे वह वहाँ जाकर शाहनवाजखोँ 
के स्थान पर बरार और अहमदनगर का सूबेदार होकर रहे । 
उसके दूसरे भाई रहमान दाद को दो हजार आठ सौ खवार, 
शाहनवाज के लड़के मनोचर को दो हजारीजात, हजार सवार और 
दूसरे बेटे तुगरल को हजारी जात और पाँच सो सवार का 
मनन्‍्सब प्रदान किया। सच बात तो यह है कि युवावस्था में 
मरनेबवाले इस अमीरजादे ने जान लड़ा-लड़ा कर जहाँगीर के 
हृदय पर अपनी बीरता और योग्यता की बहुत अच्छी छाप 
बैठा दी थी। जहाँगीर ने अपनी तुजुक में इसकी वीरता का 
कई स्थानों पर बहुत अच्छा उल्लेख किया है; और वह हर 
जगह यही लिखता है कि यदि यह अधिक समय तक जीवित 
रहता, तो साम्राज्य की बहुत अच्छी-अच्छी सेवाएँ करता । 
दाराब--सन्‌ १०२९ में खानखानाँ का प्राथनापत्र आया 
कि दक्खिन के बरकी आदि के सरदार अनेक जंगली जातियों ' 
को अपने साथ छेकर उपद्रव कर रहे है| थानेदार उठ कर 
दाराब के पास चले आए हैं । बादशाह ने दो लाख रुपए भेजें । 
दाराब ने कई बार अमीरों को भेजा था । वे लोग जाते थे ओर 

अपने सैनिक कटवा कर चले आते थे । अन्त में इस बार वह 
स्वयं गया। उन्हे मारता-मारता उनके घरों तक जा पहुँचा। 
सबको मार-काटकर और उनका माल-असबाब रूट कर उन्हें 
विकल कर दिया । अन्त में उसकी जो दुःखद अवस्था हुई थी, 
उसका उल्लेख उसके पिता के प्रकरण में हो चुका है । बार-बार 
सन्‍्तोष के हृदय मे कटार मारने की कया आवश्यकता है । 
रहमान दाद--जिन फूलों को हम जानते हैं, वे साधारण 
रंग और सुगन्ध रखते थे। परन्तु यह फूल अनेक प्रकार के 
गुणों आदि से युक्त तथा सबज्जित था। अभागा पिता इसी के साथ 
सबसे अधिक ग्रेम करता था । इसकी माता जाति की सूहिया 
थी और अमरकोट नामक स्थान की रहनेवाली थी। वह इस 
बात का अभिमान किया करता था कि बादशाह का जन्म मेरी 
ननिहाल में हुआ था। जिस समय वह मरा था, उस समय किसी 
को यह साहस नहीं होता था कि खानखानों के पास जाकर 
उसकी मृत्यु का समाचार उसे सुनावे। सिन्ध के रहनेवाले 
हजरत शाह इंसा नामक एक महात्मा थे। महलवालों ने उन्हीं 
से कहला भेजा कि आप ही जाकर खानखानों को यह परम 
दुःखद समाचार दीजिए। उन्होंने भी केवल इतना किया कि 
शोकसूचक वस्त्र पहन कर गए। केवल फ़ातिहा पढ़ा । एकाघथ 
आयत ओर एकाध हदीस कही ओर पुण्यवान होने के लिये 
घैय और सान्त्वना के कुछ वाक्य कहे और उठकर चले आए । 
जहाँगीर अपनी तुजुक मे लिखता है कि सन्‌ १०२५९ हि० में 
खानखानों को फिर पुत्र-शोक देखना पड़ा। इस बार उसका 
लड़का रहमान दाद बालापुर में सर गया । कई दिनों तक ज्वर 

आया था| केवल टुबलता ही रह गई थी। एक दिन शत्रु- 
पक्ष के लोग सेना का दस्ता बॉधकर प्रकट हुए। बड़ा भाई 
दाराब सेना लेकर सवार हुआ | जब इसे यह समाचार मिला, 
तब यह भी वीरता के आवेश में आकर उठ खड़ा हुआ और 
सवार होकर घोड़ा दोड़ाता हुआ अपने भाई के पास जा पहुँचा । 
शत्रु को मार भगाया । विजय के आनन्द में लहरों की तरह 
लहराता हुआ लौटा । घर आकर जिस प्रकार सचेत रहना 
चाहिए था और शरीर की रक्षा करनी चाहिए थी, उस प्रकार 
सचेत नहीं रहा ओर शरीर की रक्षा नहीं की । आते ही कपड़े 
उतार डाले | हवा लगने के कारण शरीर एंठने लगा। जबान 
बन्द हो गई । दो दिन तक यही दशा रही । तीसरे दिन मर 
गया । बहुत वीर युवक था । तलवार चलाने और अच्छे काम 
कर दिखलाने का इसे बहुत शोक था। इसका जी चाहता था 
कि अपना गुण तलवार में दिखलावें। आग तो सूखे ओर गीले 
दोनों को समान रूप से जलाती है। पर मेरे हृदय को बहुत 
अधिक दुःख होता है कि उसके बुड़े पिता की क्या दशा हुई 
होगी! उसका हृदय तो पहले से ही भग्न था । अभी शाहनवाजखों 
का घाव भरा ही नही था कि एक ओर घाव आ लगा। इंश्वर 
उसे इसके सहन करने के योग्य घैय और साहस प्रदान करे । 

अमरउल्ला--नाम का एक ओर लड़का भी था जो दासी 
के गम से उत्पन्न हुआ था। यह शिक्षा आदि से वंचित रहा। 
यह भी युवावस्था में ही मरा था। इसके विषय में जहाँगीर ने 
प्रसन्न होकर लिखा था कि इसने खान्देश के गोंडाना नामक स्थान 
में जाकर वहाँ की हीरे की खान पर अधिकार किया था। 

हेदर कुल्ती--पिता इसे भ्रेम से हैदरी कहा करता था। 
यह कई भाइयों से पीछे आया था और सबसे पहले गया । 

सन्‌ १००४ हि० की बातों का उल्लेख करते समय इसका 
वणणन किया जा चुका है । पाठक वहीं देख लें । ईश्वर ऐसा' शोक 
शत्रु को भी न दे । 

दो लड़कियों के वणन भी ग्रन्थों में काली नकाबे डाले हुए 
दिखाई देते है। एक तो वही थी जिसका दानियाल के साथ 
विवाह हुआ था और जिसका वर्णन ऊपर किया जा चुका है । 
दुःख है कि जिस जाना बेगम के सिर से सुहाग के इत्र टपकते थे, 
निदय विधि ने उसमें दुभाग्य के हाथों से रंडापे की धूल डाली | 
इस बेचारी धम्मनिष्ठ ने ऐसा शोक किया कि कोई क्‍या करता । 
इसने दहकती हुईं आग से अपना सारा शरीर दागा था। वबृद्धा 
होकर मरी थी, पर जब तक जीती रही, तब तक सफेद गजी-गाढ़ा 
ही पहनती रही। कभी सिर पर रंगीन रूमाल तक न डाला। इसके 
कृत्य और आचरण पुरुषों तक के लिये आदश हैं । 

जहाँगीर दौरा करने के लिये दक्खिन की ओर गया था। 
वहाँ खानखानाँ ने बादशाह, उसके समस्त दरवारियों और सारे 
लश्कर की दावत की थी। संयोग यह कि उन दिनों पतमड़ ने 
वृक्षों के कपड़े उतार लिए थे। इस सदाचारिणी स्त्री ने उन्हे भी 
वस्त्रों आदि से सुसज्जित किया था। दूर दूर से चित्रकार आदि 
बुलवाए थे। उनसे कागजों और कपड़ों के फूल कतरवाए थे । 
मोम और लकड़ी के फल तरशवाए थे और उन पर ऐसा रंग 
रोगन किया था कि असल ओर नकल में कोई अन्तर ही नहीं 
दिखाई देता था। जिस समय बादशाह आए, उस समय सभी 

बृक्त हरे थे और अपनी भोलियोँ फलों से भरे हुए खड़े थे। 
बादशाह बहुत ही चकित हुए । रविश पर चले जा रहे थे । जब 
उन्‍होंने एक फल पर हाथ डाला, तब उन्हें पता चला कि यह 
सारा कारखाना केवल सब्ज बाग है | बहुत प्रसन्न हुए | 

इनकी दूसरी लड़की का नाम नहीं ज्ञात है। फरहंग जहाॉ- 
गीरी के लेखक मीर जमालउद्दीन अंजू अकबर के अमीरों में से 
एक थे। उनके दो लड़के थे, जिनमें से एक का नाम भीर 
अमीरउद्दीन था। उनकी पितृ-भक्ति ओर अआज्ञाकारिता उन्हें पिता 
की सेवा से क्षण भर भी अलग नहीं होने देती थी । यह लड़की 
उन्हीं से ब्याही थी। दुःख है कि यह बेचारी भी ठीक युवावस्था 


में विधवा हो गई थी । 
मियाँ फहीम 


ये वही मियाँ फहीम हैं. जिनके सम्बन्ध में भारत की स्त्रियों 
ओर पुरुषों में यह कहावत ग्रसिद्ध है कि--“कमावें खानखानों 
ओर लुटावें मियाँ फहीम ।” खानखानोाँ के कुछ निवेदन-पत्र और 
चिट्ठियाँ मेंने देखी हैं। वे भी इन्हें मियाँ फहीम ही लिखते है । 
इससे यह स्पष्ट है कि वे भी इन्हे मियाँ ही कहते होंगे। बस 
ये मियाँ ही प्रसिद्ध हो गए । “हींग इन्हें खानखानोँं का दास 
समभते हैं। पर वास्तव में ये दास नहीं थे, बल्कि एक राजपूत 
के लड़के थे “बहुत ही आस्तिक, इंश्वर का भय करनेवाले 
मुख्वतदार और गुण-आ्राही थे |“खानखानों ने इन्हें अपने पत्रों 
की तरह पाला था और पुत्रों के साथ ही इन्हे शिक्षा आदि 
दिलाई थी “इन्हें साहस ओर वीरता से दूध पिलवाया था, 

ओर. योग्यता तथा शिश्टाचार से शिक्षा दिलवाई थी। अपने 
स्वामी की कृपा से इनका नाम भी ग्रसिद्धि के आकाश में ऐसा 
चमका, जैसे चन्द्रमा के पास का तारा चमकता है। लड़के का 
कोई नाम भी नहीं जानता । इन सब गुणों के अतिरिक्त मियां 
फहीम बहुत संयसी, सज्नन और सत्कृत्य करनेवाले थे। मरने 
के दिन तक आधी रात की ओर सबेरे ९ बजे की नमाज आदि 
( जो साधारण पाँचो नमाजों के अतिरिक्त होती हैं ) नहीं छूटी । 
साधुओं की संगति इन्हे बहुत प्रिय थी। सैनिकों के साथ ये 
बिलकुल भाइयों का सा व्यवहार करते थे | खानखानों की सरकार 
के सभी काम केवल इन पर निर्भर करते थे । खूब खिलाते थे, 
लुटाते थे, अपना चित्त प्रसन्न करते थे और स्वामी का नाम 
उज्वल करते थे | युद्धों आदि मे ये तलवार ओर तीर की तरह 
खानखानों के साथ रहते थे । मेने अकबर के नाम लिखा हुआ 
खानखानों का एक निवेदन-पत्र देखा है। उससे पता चलता है 
कि सहेल की लड़ाई में यह , हरावल मे था और इसी ने आगे 
बढ़कर आक्रमण किया था ।" पर साथ ही स्वभाव कुछ तीखा था 
ओर दृष्टि भी बहुत अधिक ऊँची थी । जब जाओ, तब उसकी 
ड्योढ़ी पर कोड़ा ही चटकता हुआ सुनाई देता था । 

एक दिन दाराब ओर शाहजहानवाले विक्रमाजीत एक ही 
मसनद पर बेठे हुए बाते कर रहे थे। इतने मे फहीम आ गया 
ओर उन लोगों को इस प्रकार बैठे हुए देखकर आग-बबूला 
हो गया । उसने बहुत बिगड़ कर दाराब से कहा कि अच्छा होता 
कि इेरज के बदले तू ही मर जाता। यह डाकू ब्राह्मण और 
बैरमखों के पोते के बराबर बैठे | ( मआसिर उछ उमरा ) 

अन्त में खानखानों इससे कुछ अग्रसन्न हो गए थे; इसलिए 
इसे बीजापुर की फौजदारी पर भेज दिया था। कुछ दिनों के 
बाद हिसाब-किताब माँगा। हाफिज नसरउल्लाखों उन दिनों 
खानखायोँ के ऐसे दीवान थे, जिन्हें सब प्रकार के अधिकार 
प्राप्े थ और जो बहुत ही प्रतिष्ठित आदमी थे। वही हिसाब 
लेने लगे । क्रिसी रकम के सम्बन्ध मे कुछ कहा-सुनी हो गई । 
फहीम ने भरे दरबार में हाफिज साहब के मुँह पर तमाचा खींच 
मारा और आप उठकर चला गया। पर धन्य है खानखानाँ का 
हौसला । वे आधी रात के समय आप गए और जाकर उसे मना 
लाए | ( मआसिर उल्‌ उमरा ) 

/ जिस समय महाबतखों ने खानखानों को केद करना चाहा 
था, उस समय फहीम की ओर से उसे कुछ खटका था ॥ वह 
सोचता था कि यह मन-चला जवान है । कहीं ऐसा न हों कि 
अधिक आग भड़क उठे । इसलिए उसने सोचा कि पहले मन्सब 
और पुरस्कार आदि का लोभ देकर इसे बुला लेना चाहिए 
पर फहीम ने नहीं माना | महाबतखों ने बहुत-बहुत संदेस सेज; 
और अन्त में यहाँ तक कहला भेजा कि यह सिपाहगिरी का 
घमंड कब तक काम देगा। तुम व्यथ ही अपने प्राण गँवा 
बैठोंगे । 'कहीम ने कहा कि यह खानखानाँ का दास है। इतना 
सस्ता भी हाथ नहीं आवेगा । ४ 

जिस समय खानखानों को महाबतखों ने बुलवाया था, 
उसी समय फहीम ने कह दिया था कि इसमें कुछ छल-कपट 
जान पड़ता है। ऐसा न हो कि अग्रतिष्ठा ओर दुदंशा की नौबत 
पहुँचे। अस्त्र-शस्त्र से सुसज्जित और सब शकार से तैयार 

हाकर हुजूर की सेवा में चलना चाहिए | पर खानखानाँ ने उसकी 
बात पर कुछ ध्यान नहीं दिया " महाबतखों ने खानखानोँ को 
नजर-बन्द करते ही फहीम के डेरे पर आदमी भेजे” उसने 
अपने लड़के वजीरखों से कहा कि समय आ पहुँचा है । थोड़ी 
देर तक इन्हें रोको जिसमें में बजू करके इश्वर से यह ग्राथना 
कर लू कि बह मेरा इमान और नीयत ठीक रखे | नमाज पढ़ 
चुकने के उपरान्त स्वय॑ अपने लड़के ओर जान निछावर करनेवाले 
चालिस सैनिकों को साथ लिए हुए तलवार हाथ में लेकर निकला 
और अपने प्राणों को प्रतिष्ठा पर निछावर कर दिया। जरा 
सोचो कि खानखानोँ को उसके मरने का केसा दुःख हुआ होगा । 
उसकी लाश भी दिल्ली भेजवाई थी, क्‍योंकि वहाँ की मिट्टी को 
वह सुखद शयन का स्थान समझता था | ४ 

“बागे-फतह या विजय-उपवन---खानखानाँ ने अहमदा- 
बाद के पास, जहाँ मुजफ्फर पर विजय ग्राप्त की थी, एक 
बाग लगाया था और उसका नाम बाग-फतह या विजय-उपवन 
रखा था। देखों, भारत में आकर इतना रंग बदला था। 
बैरसखाँ के समय तक जहा-जहाँ विजय होती थी, वहाँ-वहाॉँ 
कलला मुनार बनते थे; क्‍योंकि इरान ओर तूरान को यही प्रथा 
थी । पर भारत के जल-वायु ने बाग हरा-मरा किया था। 

“दक्षिण भारत का दौरा करते समय जहॉगीर गुजरात भी 
गया था | उस समय वह इस बाग में भी गया था । "बह लिखता 
है कि खानखानाँ ने युद्ध के स्थान पर जो बाग बनवाया, वह 
सामरथी नदी के किनारे पर है। भवन बहुत अच्छा और ऊँचा 
है ओर एक अच्छे तथा उपयुक्त चबूतरे के साथ बढ़िया बारादरी 

है जिसका मुँह नदी की ओर है । सारे बाग के चारों ओर पत्थर 
ओर चूने की मजबूत दीवार खिची है।' क्षेत्रफल १२० 
जरीब है । सैर करने की बहुत अच्छो जगह है। दो लाख रुपये 
खच हुए होंगे। मुझे बहुत पसन्द आया । ऐसा बाग सारे गुज- 
रात में न होगा । दक्षिण के लोग इसे फतह बाड़ी कहते हैं ।-: 


अपमीरी और उदारता के कृत्य 


४“दान आदि करने के समय खानखानों अपने आपे में नहीं 
रह जाता था ।“उसके साहस और हौसले के आवेश फुहारे की 
तरह उछले पड़ते थे और लोगों को पुरस्कार तथा दान आदि 
देने के लिए बहाने हूँढ़ते रहते थे। इसके अमीरों के स्वभाव 
बल्कि बादशाहों के से मिजाज की प्रशंसा करते-करते कवियों 
ओर लेखकों के मुँह सूखते हैं। विद्वानों, फकौरों और शेखों 
आदि सबको प्रकट रूप से भी ओर गुप्त रूप से भी हजारों रुपए,, 
अशर्फियों और धन-सम्पत्ति देता था +कऋबियों और गुणियों का तो 
मानों माता-पिता था । जो आता था, वही आकर इनकी सरकार सें 
इस प्रकार उतरता था कि मानों स्वय॑ अपने ही घर में आया हो; 
ओर इतना अधिक धन आदि पाता था कि फिर उसे बादशाह 
के दरबार में जाने की आवश्यकता ही नहीं रह जाती थी। 
'मआसिर उल्‌ उमरा में लिखा है कि इसके समय में गुणियों की 
वही भीड़-भाड़ रहती थी जो सुलतान हुसैन मिरता ओर अमीर 
अली शेर के समय में होती थी। पर में कहता हूँ कि उन लोगों 
के दरबारों में उदारता रूपी नदी की यह लहर-बहर भला कहॉ 
देखने में आती थी ! कई कवियों को अशर्फियों से तुलवा दिया । 

इसकी उदारता की बातें प्रायः कहानियों और चुटकुलों ' के रंग 
ओर रूप में महफिलों ओर जलसो में फूल बरसाती है । में भी 
इसके गुलदस्तों से अकबरी दरबार को सजाऊँगा। कवियों ने 
जितने प्रशंसात्मक पद्म इस के सम्बन्ध में कहें है, उतने कृदाचित्‌ 
अकबर की ही प्रशंसा में कहे हों तो कहे हों। ओर खानखानों 
ने भी उन्हें लाखों ही रुपए पुरस्कार स्वरूप प्रदान किए थे। 
णी, पंडित, कवीश्वर बल्कि भाट तक हजारों श्लोक, दोहे ओर 
कवित्त लिखकर लाते थे ओर हजारों रुपए ले जाते थे।' 
पुरस्कार देने में भी यह ऐसी नजाकत ओर सुन्दरता का ढँग 
दिखला गया है. कि भविष्य में देनेवालों के हाथ काट डाले हैं । 
“भुला अब्दुलबाकी ने इनके सम्बन्धी की इस प्रकार की सभी 
सच्ची बातो को एकत्र करके एक बड़ी पुस्तक प्रस्तुत कर दी 
है ओर उसमें प्रत्येक कवि का हाल उसकी कविता या कसीदे 
आदि के साथ दिया है। ओर यह भी बतलाया है कि किस अवसर 
पर या किस उपलक्ष में यह प्रशंसात्मक कविता या कसीदा कहा 
गया था और उसके कत्ता ने कया पुरस्कार पाया था। इससे बहुत 
सी फुटकर ऐतिहासिक बातों का भी पता चलता है । उस पुस्तक 
का नाम मआसिर रहीमी है । 
खानखानों का दस्तरख्यान बहुत विस्तृत हुआ करता था। 
उसपर अनेक प्रकार के बहुत ही उत्तमोत्तम भोजन परोसे जाते 
थे । जिस प्रकार इनकी उदारता से सभी प्रकार के लोगों को 
लाभ पहुँचता था, उसी प्रकार इनका दस्तरख्वान भी सदा सभी 
लोगों के लिए खुला रहता । जिसकी इच्छा होती थी, वही इनके 
यहाँ भोजन करने के लिए चला आता था। जिस समय यह 

दस्तरख्भन पर बैठता था, उस समय मकानों में अपने अपने पद 
ओर मयादा के अनुसार सेकड़ों आदमी भोजन करने के लिए 
बैठते थे और स्वादिष्ट भोजन करते थे। आरायः खाद्य पदार्थों की 
रिकाबियों मे कही कुछ रुपये और कहीं कुछ अशर्फियाँ रख देते 
थे । जो जिसके कोर में आवे, वह उसके भाग्य का है। आज 
तक यह कहावत प्रसिद्ध है कि--“खानखानाँ जिसके खाने 
में बताना | 

एक बार खिदमतगारों में एक नया आदमी भरती हुआ । 
दस्तरख्वान सजाया गया ओर उसपर अनेक प्रकार के उत्तमोत्तम 
भोजन रखे गए । जिस समय खानखानों आकर बैठा, उस समय 
सैकड़ों अमीर ओर बड़े-बड़े गुणी उपस्थित थे । सब लोग भोजन 
करने लगे । उस समय वही नया खिदमतगार खानंखानों के सिर 
पर रूमाल हिला रहा था । वह अचानक रोने लगा। सब लोग 
चकित हो गए। खानखानों ने पूछा कि कया बात है ? उसने 
निवेदन किया कि मेरे बड़े लोग भी अच्छे अमीर ओर उदार थे । 
मेरे पिता को भी आगत लोगों का आतिथ्य-सत्कार करने का 
बहुत अनुराग था। समय ही मुझ पर यह विपत्ति लाया है । 
इस समय आपका दृस्तरख्वान देख कर मुझे वह समय स्मरण 
हो आया । खानखानों ने भी ढुःख किया । सामने एक भुना हुआ 
मुग रखा हुआ था। खानखानोँ की उसी पर दृष्टि जा पड़ी। 
उन्होंने पूछा--अच्छा बतलाओ, मुर्ग में कौन सी चीज मजे की 
होती है ? उसने कहा--खाल । खानखानाँ ने कहा कि यह सच 
कहता है। यह खाने-पीने की चीजों का स्वाद जानता है। सु 
की खाल उतार कर पकाओ | फिर चाहे उसके पकाने में कितना 

ही घी ओर मसाला आदि क्‍यों न लगाओ, उसमें बह स्थाद 
ओर नमकीनी नहीं रहती। बहुत प्रसन्न हुआ और उसे अपने 
पास दृस्तरख्वान पर बेठा लिया। उसे ढारस दिया और 
अपने सुसाहिबों में सम्मिलित कर लिया | 

दूसरे दिन जब द्स्तरख्वान पर बैठे, तब एक और खिद्मत- 
गार रोने लगा | खानखानाँ ने उससे भी रोने का कारण पूछा। 
उसने कल जो पाठ पढ़ा था, वही सुना दिया। खानखानों हँसा 
ओर एक जानवर का नाम छेकर उसने पूछा कि बताओ, इसमें 
क्या चीज मजे की होती है ? उसने कहा कि खाल । सब लोग 
उसे घिक्कारने लगे | खानखानों बहुत हँसा ओर उसे कुछ पुरस्कार 
देकर किसी ओर विभाग में भेज दिया; क्‍योंकि ऐसा व्यक्ति 
हुजूर की सेवा के योग्य नहीं था । 

एक दिन खानखानों बैठ हुए सेवकों की चिट्टियों पर हस्ताक्षर 
कर रहे थे । किसी प्यादे की चिट्ठी पर हजार दाम की जगह 
हजार रुपए लिख दिए । दीवान ने निवेदन किया | कहा कि अब 
जो कलम से निकल गया, वह उसका भाग्य । 

एक दिन नेशापुरवाले नजीरी ने कहा कि नवाब साहब, मेंने 
लाख रुपए का ढेर कभी नहीं देखा कि कितना होता है । उन्होंने 
खजानची को आज्ञा दी । उसने लाकर रुपयो का ढेर सामने लगा 
दिया । नजीरी ने कहा कि इेश्वर को धन्यवाद है कि आज 
आप की कृपा से मेंने लाख रुपए देख लिए। खानखानाँ ने कहा 
कि इतनी सी बात के लिये इश्वर सरीखे दानी को क्या धन्यवाद 
देते हो ! सब रुपए उसको दे दिए ओर कहा कि हाँ, अब इश्वर 
को धन्यवाद दो तो एक बात भी है । 

एक दिन जहॉगीर बादशाह तीर चला रहा था। किसी भाट 
के बढ़-चढ़कर व्यंग्य बोलने पर रुष्ट होकर आज्ञा दी कि इसे 
हाथी के पेरो के तले कुचलवा दो । भाटों की हाजिर-जवाबी उनके 
बढ़ बढ़कर बोलने से भी बढ़ी हुई होती है। उसने निवेदन किया 
कि :हुज़र, इस तुच्छ सेवक के लिये हाथी की कया आवश्यकता 
है । वह क्या करेगा ! इसके लिए तो एक चूहे या चिड़े का पेर 
भी बहुत है। हाथी का पैर तो खानखानाँ के लिए चाहिए, जो 
बहुत बड़े आदमी हैं। खानखानाँ पास पी खड़ा था। जहाँगीर 
ने यह जानने के लिये इनकी ओर देखा कि भाट के इन शब्दों 
का इनके हृदय पर क्या प्रभाव पड़ा है। जहाँगीर ने पूछा--- 
कहो क्‍या कहते हो ? इन्होंने कहा कि कुछ भी नहीं। दारोगा 
से पूछा कि तू ही बतला दे । खानखानाँ स्वयं बोले कि हुज्जूर के 
सदके से इंश्बर ने मुझ तुच्छ व्यक्ति को ऐसा कर दिया कि यह 
बड़ा आदमी समभता है । मेंने उसी समय इश्वर को धन्यवाद 
दिया और कहा कि जब इसका अपराध क्षमा हो, तब इसे पॉच 
हजार रुपए पुरस्कार दे देना। हुजर की जान और माल को 
दुआ देगा। 

भारतवासी यह समझते हैं कि सय्य नित्य सन्ध्या के समय 
सुमेर पबत के पीछे चला जाता है; और सुमेर सोने का पवत है । 
उन्होंने यह भी कल्पना कर ली है कि चकवा ओर चकवी 
दिन के समय तो साथ रहते हैं और रात के समय दोनों एक 
दूसरे से अलग हो जाते हैं | उनमें से एक नदी के इस पार रहता 
ओर दूसरा उस पार चला जाता है । इस प्रकार वे ,दोनों जागकर 
रात काठते हैं। एक भाट ने चकवा ओर चकबी की जबानी 

एक कवित्त कहा जिसका आशय यह था कि इंश्वर करे, खान- 
खानों की विजय का घोड़ा सुमेर पबत तक जा पहुँचे । वह्‌ बहुत 
बड़ा दानी है। वह सारा सुमेरे पर्वत दान कर देगा। उसके 
डपरान्त फिर सदा दिन ही दिन रहा करेगा। हम लोग आनन्द 
करंगे। कभी हम लोगों का वियोग नहीं होगा। जिस समय 
यह कवित्त पढ़ा गया, उस समय दरबार में उपस्थित सभी लोगों 
ने उसकी बहुत प्रशंसा की । कहा कि यह बिलकुल नई कल्पना 
है। खानखानों ने पूछा कि पंडित जी, तुम्हारी उमर क्या है ? 
उसने निवेदन किया पतिस बरस । उसकी सारी आयु सौ बरस 
की लगाई गई और पाँच रुपये रोज के हिसाब से पंसठ बरस का 
जो कुछ हुआ, वह सब जोड़कर खजाने से उसे दिलवा दिया । 
एक भूखा ब्राह्मण खानखानों के द्वार पर आया। दरबान ने 
उसे रोका। उसने कहा कि जाकर अपने स्वामी से कह दो कि 
तुम्हारा सो तुमसे मिलने के लिए आया है; और उसकी स्त्री 
अथोत्‌ तुम्हारी साली भी उसके साथ है । दरबान ने ज्यों का त्यो 
जाकर निवेदन कर दिया । खानखानाँ ने उसे बुलाकर अपने पास 
बेठाया और पूछा कि हमारा तुम्हारा किस प्रकार का सम्बन्ध 
है? उसने कहा कि विपत्ति और सम्पत्ति ये दोनों बहनें हें। 
पहली मेरे घर में है ओर दूसरी आप के धर में । इस प्रकार 
आप और हम साँढू नहीं तो और क्या हैं ? नवाब ने बहुत प्रसन्न 
- होकर उसे खिलअत पहनाइ ओर खासे के घोड़े पर सुनहला साज 
सजवाकर उसे सवार कराया और बहुत कुछ घन-सम्पत्ति तथा 
सामग्री आदि देकर बिदा किया । 
, खानखानोँ एक दिन द्रबार में बेठ था। आस-पास छोटे- 

बड़े निवेदन करनेवाले, माँगनेवाले आदि सभी प्रकार के लोग 
बैठे हुए थे । एक दरिद्र भी फटे पुराने वस्त्र पहने हुए वहाँ आ 
बैठा । ज्यो-ज्यों उसे स्थान मिलता गया, स्यों-स्यों बह आगे बढ़ता 
गया.। जब वह खानखानों के बहुत पास पहुँच गया, तब उसने 
बगल मे से तोप का एक गोला निकाल कर छुद़काया जो खान- 
खानाँ के घुटने के साथ आ लगा। नौकर उसकी ओर बढ़े । 
खानखानोँ ने उन्हें रोका और आज्ञा दी कि इस गोले के बराबर 
सोना तौल दो । मुसाहबों ने पूछा यह क्‍यों " उसने कहा कि यह 
कवि के इस शेर की सत्यता की परीक्षा करता है-- 

अथोत--जब लोहे का पारस पत्थर के साथ स्पश होता है, 
तब वह लोहा भी तुरन्त सोना हो जाता है । 
एक बार. खानखानाँ बादशाह के दरबार से बिदा होकर 
बुरहानपुर की ओर चले। पहले ही पड़ाव पर डेरे पढ़े थे । 
सन्ध्या के समय सरा-परदा के सामने शामियाना लगा हुआ था 
ओर फर्श बिछा हुआ था । खानखानों बाहर निकल कर कुरसी 
पर बैठे । मुसाहब और नौकर लोग भी अपने-अपने स्थान पर 
बैठे थे और दरबार लगा हुआ था। इसने में एक स्वतन्त्र प्रकृति 
का दरिद्र मनुष्य सामने से निकला और पुकार-पुकार कर यह 
शेर पढ़ता हुआ चला-- 
“८3 दलटेओी ७५४१ 3 धऔौ ४०0 3, 8५5५ (०५ 
७० ६:2०3-५७० ४5) | ७७ ०५८४० ५ ७००३ ) *%+ ५३ 3 
अथीत्‌--पुनइम (घन-सम्पन्न) व्यक्ति के लिए. पहाड़, जंगल 

ओर उजाड़ स्थान में भी किसी बात की कमी नही रहती । वह जहाँ 
जाता है, वहीं खेमा खड़ा कर लेता है और बारगाह बना लेता है। 

इन्हे भी मुनइम खाँ की उपाधि मिल चुकी थी ओर इनसे 
पहलेवाले मुनइस खाँ मितव्ययी थे । इन्होंने अपने खजानची को 
आज्ञा दी कि इसे एक लाख रुपए दे दो। वह मिश्लुक बहुत 
आशीबाद देता हुआ घन लेकर चला गया। दूसरे पड़ाव पर वे 
फिर उसी प्रकार बाहर निकल कर बैठे । वही फकीर फिर सामने 
से निकला और उसने वही शेर पढ़ा। उन्होंने फिर कह दिया कि 
इसे लाख रुपए दें दो। इस प्रकार वह सात दिन तक बराबर 
आता रहा और नित्य लाख रुपए छे जाता था। फिर आप ही 
उसने अपने मन में सोचा कि ऐसा दान ओर पुरस्कार मेंने आज 
तक किसी दूसरे से नहीं पाया । यह अमीर है। इश्वर जाने इसका 
ध्यान किसी समय किसी दूसरी ओर हो और यह बिगड़ कर कह 
बेठे कि इसका सारा धन छीन लो । इसलिए अधिक लोभ करना 
अच्छा नहीं है। जो कुछ मिल गया, इसी को बहुत सममना 
चाहिए | आठवें दिन खानखानों फिर उसी प्रकार निकल कर बैठ । 
फकीर के आने का जो समय था, उससे अधिक समय बीत गया। 
पर फिर भी इन्होंने दरबार बरखास्त नहीं किया। जब बिलकुल 
सन्ध्या हो गईं, तब कहने लगे कि आज वह हमारा फकीर नहीं 
आया । बुरहानपुर से आगरे तक सत्ताइस पड़ाव है। हमने तो 
पहले ही दिन खजाने से सत्ताइस लाख रुपए अलग करा दिए 
थे। पर वह फकीर संकीण-हृदय था। ईश्वर जाने उसने अपने 
मन में क्‍या समभा ! 

खानखानों बहुत अधिक सुन्दर और रूपवान था। उसके 

गुंण आदि सुनकर एक स्त्री को उसके प्रति अनुराग उत्पन्न हुआ । 
वह भी बहुत सुन्दरी थी। उसने अपना एक चित्र बनवाया और 
वह चित्र एक बुढिया के हाथ खानखानोँ के पास भेजा । वह 
बुढ़िया एकान्त में आकर खानाखानों से मिली और उसने अपना 
अभिप्राय इस ग्रकार प्रकट किया कि यह एक बेगम का चित्र है । 
इन्होंने आप के पास यह संदेसा भेजा है कि आपकी प्रश॑साएँ 
सुनकर मेरा चित्त बहुत अधिक प्रसन्न होता है। मेरी कामना यह 
है कि मेरे यहाँ भी आपके ही समान एक पुत्र उत्पन्न हो। आप 
बादशाह की आंखें हैं, जबान हैं, भुजा हैं और बल हैं । इसलिये 
यह बात कुछ भी कठिन नहीं है। खानखानों ने कुछ सोचकर 
कहा कि माई, तुम मेरी ओर से उनसे कहना कि यह बात तो 
कुछ भी कठिन नहीं है। पर कठिनता यह है कि इेश्वर जाने 
सन्‍्तान हो या न हो । यदि हो भी तो कौन कह सकता है कि 
लड़का ही हो और वह भी जीवित रहे । फिर इंश्वर जाने, वह 
मेरे समान रूपवान्‌ और सुन्दर भी हो या न हो । यदि मान लो 
कि वह सुन्दर भी हो, तो भला प्रताप पर किसका अधिकार है ९ 
यदि इंश्वर चाहे तो दे ओर न चाहे तो न दे। यदि उन्हें मेरे ही 
समान पुत्र प्राप्त करने की कामना है, तो उनसे कहना कि तुम माता 
हुईं ओर में तुम्हारा पुत्र हुआ | ईश्वर को धन्यवाद दो जिसने 
ऐसा पाला-पोसा हुआ लड़का तुम्हें दिया। में जितने रुपए प्रति 
मास अपनी माता को भेजा करता हूँ, उतने ही रुपए अति सास 
तुम्हें भी भेजा करूँगा । 

एक व्यक्ति ने खानखानाँ के पास आकर नीचे लिखे दो शेर 
( किता ) लिखकर उन्हें दिए --- 

अथोत्‌--है सारे संसार के खान खानखानाँ, मेरी एक ऐसी 
प्रेमिका है जिसे देख कर बड़ी-बड़ी सुन्दरियाँ ईष्यों करती हैं। 
यदि तुम मुझसे मेरे प्राण माँगो तो कोई हानि नहीं है । पर यदि 
तुम धन माँगो तो इसमें मुझे आपत्ति होगी । 

खानखानों ने पूछा कि वह क्या माँगते हैं ? कहा गया कि 
एक लाख रुपए । आज्ञा दी कि सवा लाख रुपए दे दो । 

एक दिन खानखानों की सवारी चली जा रही थी । एक 
बहुत ही दरिद्र आदमी ने एक शीशी में एक बूंद पानी डाल कर 
दिखलाया और वह शीशी मुकाई | जब उसमे से पानी गिरने 
को हुआ, तब उसने शीशी को सीधा कर दिया। उसके रूप- 
रंग से जान पड़ता था कि वह किसी अच्छे कुल का आदमी 
है। खानखानों उसे अपने साथ ले आए और उसे बहुत कुछ 
पुरस्कार आदि देकर विदा किया । लोगों ने पूछा कि यह क्‍या १ 
खानखानों ने कहा कि तुम लोगों ने समझा नहीं । उसका अभि- 
प्राय यह था कि एक बूँद प्रतिष्ठा ही किसी प्रकार बची हुई है; 
ओर अब यह भी गिरना ही चाहती है । 

एक दिन सवारी में किसी ने खानखानों पर ढेला खींच 
मारा । सिपाही दोड़ कर उसे पकड़ लाए। इन्होंने कहा कि 
इसे हजार रुपए दे दों। सब लोग चकित हुए। कुछ लोगों ने 

'निवंदन॑ किया कि जो अयोग्य आदमी गाली देने के योग्य भी 
न हो, उसे इतना पुरस्कार देना आपका ही काम है | खानखानों 
'ने कहा कि लोग फले हुए वृक्ष पर पत्थर मारते हैं । इसने 
मुझे पत्थर मारा है। इसलिये जो मेरा फल है, वह इसे देना 
उचित है । 

एक दिन सवारी से उतर रहे थे। एक बुढ़िया पास आ 
खड़ी हुईं। उसकी बगल में एक तवा था। वही तवा निकाल 
कर वह इनके शरीर के साथ मलने लगी। नौकर हाँ-हाँ करके 
दोड़े। खानखानों ने सबको रोका ओर आज्ञा दी कि इसी तवे 
के बराबर इसे सोना तोल दो । जब मुसाहबों ने कारण पूछा, तो 
कहा कि यह बुढ़िया यह देखना चाहती थी कि बड़े लोग जो 
यह कहा करते थे कि बादशाह और उनके अमीर लोग पारस 
हुआ करते हैं, उनका वह कहना ठीक है या नहीं; ओर अब भी 
वैसे लोग हैं, या कोई नहीं रह गया । 

खानखानाँ दरबार की ओर जा रहे थे । एक सवार सेनिकों 
के से सब हथियार लगा कर सामने आया ओर सलाम करके 
खड़ा हो गया। इन्होंने उससे हाल पूछा । उसने कहा कि में 
नोकरी करना चाहता हूँ । उसमें बॉकपन यह था कि उसने अपनी 
'पणड़ी में दो कीलें भी बाँध रखी थी । खानखानों ने पूछा कि ये 
दोनों कीलें तुमने क्‍यों बाँध रखी हैं ? उसने निवेदन किया कि 
इनमें से एक कील तो उस आदमी के वास्ते है जो नौकर रखे 
ओर बेतन न दे; और दूसरी उस नोकर के वास्ते है जो वेतन तो 
ले, पर काम करने में जी चुरावे। खानखानाँ ने उसका वेतन 
नियत कर दिया और अपने साथ ले लिया | वह भी उनके साथ 

दरबार मे गया। सब लोग उसके बॉकपन का ढंग देखने लगे । 
खानखानों ने उससे पूछा कि मनुष्य की आयु बहुत से बहुत 
कितनी हो सकती है ? उसने कहा कि प्रकृति की ओर से सनुष्य 
की आयु १२० बरस की होती है। खानखानों ने खजाऩनची को 
आज्ञा दी की इसकी उमर भर का वेतन चुका दो; ओर उस 
सिपाही से कहा कि लीजिए हजरत, एक कील का बोर तो 
आप अपने सिर से उतार दीजिए | अब दूसरी कील का आप- 
को अधिकार है । 

एक दिन खानखानों दरबार जा रहे थे। एक चिंत्रकार 
ने कोई चित्र लाकर भेंट किया । उस चित्र में यह दिखलाया 
गया थाकि एक बहुत ही सुन्दरी स्त्री नहा कर उठी है 
ओर कुरसी पर बैठी है। एक ओर को कुकी हुई सिर 
के बाल फटकार रही है | दासी उसके पैर धो रही है 
ओर झौँवें से रगड़ रही है। खानखानों वह चित्र देखते 
हुए दरबार चले गए। वहाँ से लौट कर आने पर आज्ञा 
दी कि उस चित्रकार को बुलाओं ओर उसे पाँच हजार रुपए 
पुरस्कार दो | चित्रकार ने निवेदन किया कि यह सेवक पुरस्कार 
तो तभी लेगा, जब हुज॒र यह बतला दें कि इस चित्र में कोन सी ऐसी 
प्रशंसा के योग्य बात है जिसके कारण मुझे यह पुरस्कार दिया 
जा रहा है। सब मुसाहबों का ध्यान उसी ओर आऊकृष्ट हो गया । 
खानखानों ने सब लोगों से कहा कि इस चित्र में इस सुन्दरी के 
होठों पर जो मुस्कराहट है और इसके चेहरे का जो भाव है,. 
वह आप लोगों ने देखा ? सब लोगो ने कहा कि जी हाँ, देखा; 
ब्रहुत अच्छा ओर बहुत सुन्दर है | खानखानाँ ने कहा कि इसका 


डकार. | 


कारण जानना हो तो इसके पैरों की ओर देखो । बहाँ गुदगुदियों 
हो रही है। ऐसे कोमल भाव पर पॉच हजार रुपया क्‍या चीज 
है, पाँच लाख भी थोड़ा है ! चित्रकार ने कहा कि बस हुजर, 
मेंने अपना पुरस्कार पा लिया। और अब मैं सदा के लिये 
आपका दास हो गया | में यह चित्र लेकर सभी अमीरों के यहाँ 
हो आया । परन्तु किसी ने इसका यह मर्म नहीं जाना | हम 
लोग तो केवल गुण-ग्राहक के दास हैं । 

जब मु जफ्फर पर विजय ग्राप्त करके खानखानों लोटे, तब 
वे बादशाह के लिये खान्देश, दक्खिन और फिरंग देश के 
अनेक अद्भुत तथा बहुमूल्य पदाथ उपहार-स्वरूप लाए थे। 
उनमें से एक विलक्षण उपहार क्रे रूप में इन्होंने गुजरात के 
राजा रायसिंह काला को भी बादशाह की सेवा में उपस्थित 
किया । पूछने पर ज्ञात हुआ कि वह युवावस्था मे बरात छेकर 
अपना विवाह करने गया था। जब वहाँ से आनन्द के बाजे 
बजाता हुआ लोटा, तब अपने चचेरे भाई और कच्छ के राजा 
जस्सा के देश से होकर जा रहा था। जब जस्सा राजा के महलों 
के पास बारात पहुँचों, तब वहाँ से सेंदेसा आया क्रि यातो 
यहाँ नगाड़े मत बजाओ ओर या दूर दूर रहकर निकल जाओ | 
ओर यदि वीर हो तो तलवार निकालों और लड़ी । यद्यपि युद्ध 
की कोई सामग्री साथ नहीं थी, पर फिर भी दूल्हा रायसिंह ने 
लड़ना ही निश्चित किया | वह जिस स्थान पर था, वहीं तलवार 
खीच कर खड़ा हो गया। जस्सा भी चट अपनी सेना छेकर 
निकल आया । बहुत अधिक मार-काद और रक्त-पात हुआ । इस 
लड़ाई में जस्सा शीघ्र ही युद्ध-क्षेत्र से निकल कर परलोक चला 

गया। उसका छोटा भाई राव साहब आया, पर वह 'भी थोड़ी 
देर में अपने भाई के पास पहुँच गया । राजपूतों में यह प्रथा है 
कि जब आवेश में आते हैं, तब तलबारें सोंत कर कूद पड़ते 
हैं। वे सोचते है कि कहीं ऐसा न हो कि घोड़ा अपने वश मे 
न रहे ओर हमें लेकर भागे। या अपनी रान के नीचे घोड़ा 
देखकर अपनी ही नीयत बिगड़ जाय और हम अपने प्राण 
लेकर युद्ध-क्षेत्र से भाग खड़े हों। इस युद्ध मे दोनों ओर के 
वीर इसी अकार अपने प्राण हथेली पर लेकर ओर घोड़े से 
'कूदकर युद्ध-क्षेत्र में उतर पड़े थे । इस प्रकार दूल्हा और उसके 
साथी विजयी होकर मूँछों पर ताब देते हुए अपने अपने घोड़ों 
पर चढ़े । पराजित सैनिकों के जो प्यादे घोड़े लिए हुए खड़े थे, 
उन्हें भी आवेश आ गया | उन्होंने भी घोड़ों की छोड़कर तल- 
बारें छे लीं। अब फिर लड़ाई होने लगी । ऐसा भारी रण पड़ा कि 
दूल्हा घायल होकर गिर पड़ा । किसी को किसी की खबर न रही । 
किसी ने किसी को न पहचाना कि किसकी लाश कहाँ है । दूल्हा 
'बहुत घायल हुआ था ओर उसकी कवल सॉस ही सॉस बच रही 
थी । रात के समय कोई जोगी उधर से श्राया | वह इन्हें उठाकर 
अपनी मढ़ी मे ले गया। वहाँ उसने इनकी मरहम-पद्टी की। ईश्वर 
ने इनके प्राण बचा दिए । यह परम ऋृतज्ञ व्यक्ति उसी साधु का 
'शिष्य हो गया और उन्नीस बरस तक उसकी सेवा करता रहा और 
उसके साथ-साथ जंगलों में घूमता रहा। घर के सब लोगों ने यही 
सममभ लिया था कि यह युद्ध-क्षेत्र में वीर गति को ग्राप्त हुआ | 
कई रानियोँ सती हो गई । परन्तु दुलहिन रानी अपने सतीत्व के 
भरोसे उसके ध्यान में मम्त रहती थी ओर इधर को स्मरण करती 

थी । उसे' कभी इस बात का विश्वास ही न होता था कि मेरा पति 
मर गया है। खानखानों अमीरों की अपेक्षा फक्ीरों और त्यागियों 
आदि के कहीं अधिक मित्र ओर साथी थे । इनकी सरकार में" 
अमीर, फकीर और योगी सभी बराबर थे। कहीं खानखानों को 
उन योगी जी के भी दशन हुए और उनसे इनका सारा हाल 
माझुम हुआ। इसलिये वे गुरु ओर चेले दोनों को अपने साथ छेकर 
दरबार में उपस्थित हुए थे। अकबर को भी इस ग्रकार की बातों 
से बहुत अधिक अनुराग रहता था। यह विलक्षण और अद्भुत 
घटना सुनकर वह बहुत प्रसन्न हुआ । यह अवधूत चेला फिर 
राजा रायसिंह बनकर बहुत सम्मान और भ्रतिष्ठापूवक अपने 
राज्य की ओर चला । जब वहाँ पहुँचा, तब सम्बन्धी ओर सेवक 
आदि एकत्र हुए और उन लोगों ने इन्हे देखकर पहचाना । सबः 
लोगों ने बहुत आनन्द मनाया। ओर सबसे अधिक आनन्द 
उस रानी ने मनाया जो मारे लज्जा के अपने मुँह से कुछ भी नहीं 
कह सकती थी और जो अब तक अपने स्वामी का स्मरण करती 
हुई बैठी थी | देखो रसम का सत तो मार चुका था, पर प्रेम का 
सत काम कर गया। राजा ने अपना राज्य सेमाला ओर राजा के 
शुभविन्तकों ने ईश्वर को धन्यवाद देने के साथ ही साथ खान- 
खानाँ को भी बहुत अधिक धन्यवाद दिया । 


कवित्व शक्ति 
यह उच्च विचारोंवाला अमीर मानवी गुणों का एक सन्वूक-. 
ही था। ऐसी श्रेष्ठ और उत्तम आत्माएँ ऊपरबाले लोक से इस 
मिट्टीवाले लोक में बहुत ही कम आती हैं, जिनमें सभी ग्कार के. 

गुण और सभी प्रकार की योग्यताएँ हों । यद्यपि इसका मस्तिष्क 
कविता पर मरने-मिटनेवाला नहीं था, पर फिर भी यह कभी हो 
ही नहीं सकता कि फूल अपना रंग न दिखलाबे या अपनी सुगन्धि 
न फैलावे । उसके हृदय का कमल भी कभी तो स्वय॑ अपने ही 
शौक से ओर कभी बादशाह या मित्रों के कहने से कविता रूपी 
वायु से खिलता था । या तो इसे कवियों की तरह सिर-पत्नी करने 
का अवकाश न मिलता होगा या इतना अधिक शौक ही "न “होगा 
कि अपनी रचनाओं के दीवान आदि प्रस्तुत करता । इसकी एक 
फारसी गजल, कुछ फुटकर शेर और रुवाइयाँ मेरे देखने में आई 
हैं जो हफ्त अकलीम, तजकिरे पुर-जोश ओर तुजजुक जहाँगीरी 
आदि मे दी हैं। वह कविताएँ भी अपने कोमल ओर सूक्ष्म 
भावों के कारण फूलों का तुर्स हो रही है । 

( इसके आगे आजाद साहब ने खानखानोाँ की फाश्सी को 
एक गजल और कुछ फुटकर कविताएँ उद्धृत की हैं. जो यहाँ छोड़ 
दी गई हैं | खानखानों को हिन्दी कविताओं का जो अनुराध था 
ओर हिन्दी में उन्होंने जो कुछ कविताएँ की हैं, उनसे आजाद 
साहब परिचित नही है; पर हिन्दीवाले उनसे बहुत भल्ली मॉति 
परिचित हैं। इनकी दोहाबली या सतसई, बरबे नायिका-मभेद, 
श्वृंगार सोरठ, मदनाष्टक आदि अनेक अन्थ प्रसिद्ध हैं और रहीम- 
रत्नावली के नाम से इनकी समस्त हिन्दी रचनाओं का एक 
संग्रह प्रकाशित भी हो चुका है । हिन्दी के ये बहुत उच्च कोटि 
के कवि थे। --अनुवादक ) 

। समाप्त ॥। 





सूयकुमारी पुस्तक-माला 


न-+ की 


( ९ ) ज्ञान-थोग 


पहला खंड 
सूय्यकुमारी पुस्तकमाला का पहला ग्रथ स्वामी विवेकानदजी के 
आनयोग संबंधी व्याख्यानों का सग्रह है| इसमें स्वामीजी के निम्नलिखित 
१६ व्याख्यान हे--( १) धर्म्म की आवश्यकता, ( २) मनष्य की 
वास्तविक प्रकृति, ( ३) साया और भ्रम, (४) माया और ईश्वर की 
भावना, ( ५ ) माया और मोक्ष, (६) पूर्ण बह्म और अ्रभिव्यक्ति, 
(७ ) ईश्वर सबमें हे, (८) साक्षात्कार, (६) भेद में अमेद, 
( १९ ) आत्मा की स्वतत्रता, ( ११ ) सृष्टि [स्थूल जगत्‌ )) ( १२) 
अतंीगत्‌ वा अतरात्मा, ( १३ ) अमृतत्व, ( १४) आत्मा, ( १५ ) 
आत्मा, उसका बंधन और मोक्ष, ( १६ ) दृश्य और वास्तव ब्रह्म | 
प्रष्सख्या ३७१, सुन्दर रेशमी जिल्द, मूल्य २॥] | इस समय यह अग्राप्य 
है। अब इसका नया संस्करण होनेवाला है | 
(२ ) करुणा 
यह प्रसिद्ध इतिहासवेत्ता स्व० श्रीयुक्त राखालदास वंद्योपाध्याय के 
ऐतिहासिक उपन्यास का अनुवाद है | इसमें दिखलाया गया है कि किसी 
समय गुप्त-साम्राज्य कैसा वैमवशाली था और अंत में किस प्रकार उसका 
नाश हुआ। इस पुस्तक में आपको गुप्त-कालीन भारत का बहुत 


( दे ) 


अच्छा सामाजिक तथा राजनीतिक चित्र मिलेगा । आप सम सकेंगे 
कि यहाँ का वैभव किस प्रकार एक ओर बबेर हूणो के बाहरी आक्रमण 
तथा दूसरी ओर वैदिक धर्म्म से द्वेष रखनेवाले बोद्दो के आंतरिक 
आक्रमण के कारण नष्ट हुआ | बढिया एटिक कागज और रेशमी कपडे 
की सुनहरी जिल्द, प्ृष्ठ-संख्या सवा छः सो के लगभग । मूल्य ३॥!। 
अब घटाकर ३) कर दिया गया है । 
(३ ) शशांक 

यह भी उक्त राखाल बाबू का ऐतिहासिक उपन्यास है। गुत साम्राज्य 
के हास-काल से इसका संबंध है। इसमें सातवी शताब्दी के आरम 
के भारत का जीता-जागता सामाजिक और ऐतिहासिक चित्र दिया 
गया है। जिन लोगो ने 'करुणा' को पढ़ा है, उनसे इस सबंध में कुछ 
कहने की आवश्यकता नहीं। पर जिन लोगो ने उसे नहीं देस्वा है, 
उनसे हम यही कहना चाहते है कि इन दोनो उपन्यासों के जोड के 
ऐतिहासिक उपन्यास आपको और कही न मिलेंगे | मूल्य ३३। पर 
इस समय घटाकर २) कर दिया गया है। 

(४ ) बुद्भु-चरित्र 

यह अगरेजी के प्रसिद्ध कवि सर एडविन आरनल्ड' के लाइट आफ 
एशिया” के आधार पर स्वतंत्र ललित काव्य है। यद्यपि इसका ढंग 
एक ख्वतंत्र हिंदी काव्य के रूप पर है, किन्तु साथ ही म्रल पुस्तक के 
भावों को स्पष्ट किया गया है। प्रायः शब्द भी वही रखे गए हैं जो 
बौद्ध-शास्त्रों में व्यवहत होते हैं। कविता बहुत ही मधुर, सरस और 
प्रसाद-गुणमयी है जिसे पढते ही चित्त प्रसन्न हो जाता है। छप्पन प्रष्टो 
की भूमिका में काव्य-माषरा पर बड़ी मार्मिकता से विचार किया है । 
दो रंगीन और चार सादे चित्र भी दिए गए हैं जिनमे दो सहस्र वर्ष 


( है ) 
पहले केश्दश्य है। एटिक कागज और कपड़े की सुनहरी जिह्द, 


प्रठ-संख्या लगभग तीन सौ । मूल्य केवल २॥] ; इस समय यह अप्राप्य 
है| इसका नया संस्करण निकलनेवाला है। 


(४ ) ज्ञान-योग 
दूसरा खंड 


अहू स्वामी विवेकानंदजी के ज्ञान-योग सबंधी व्याख्यानों का, जो 
स्वामी जी ने समय समय पर युरोप और अ्रमेरिका में दिए थे, सग्रह 
है। इस कर्म वेदांत की मीमासा करते हुए बतलाया गया है कि 
विश्वव्यापी धर्म का आदर्श, उसकी प्राप्ति का मार्ग और सुख का मार्ग 
क्या है, आत्मा और परमात्मा का क्‍या स्वरूप है, विश्व का क्‍या 
विधान है, धर्म का लक्षण क्‍या है, आदि आदि। जो लोग वेदात 
का रहस्य जानना चाहते हो, उनके लिये यह अ्रथ बहुत ही उपयोगी 
है| वेदात दशन के प्रेमियों ओर स्वामीजी के भक्तों को इस ग्रंथ का 
अवश्य सम्रह करना चाहिए । प्रष्ठ-संख्या ३२६ के लगभग, मूल्य २॥) । 


( ६ ) म॒द्रा-शारत्र 
हिंदी में मुद्रा-शासत्र सबधी यह पहला और अपूर्व ग्रथ है। मुद्रा- 
शास्त्र के अनेक विदेशी विद्वानों के अच्छे अच्छे ग्रंथों का अध्ययन 
करके यह लिखा गया है। मुद्रा का स्वरूप, उसके विकास की रीति, 
उसके प्रचार के सिद्धान्त, उत्तम मुद्रा के कार्य्य, मुद्रा के लक्षण और 
गुण, राशि-सिद्धात, उसके विकास की कथा, क्रय-शक्ति पर उसके प्रभाव, 
मूल्य सबधी सिद्धांत, मूल्य-सची ओर उसका उपयोग, द्विधातवीय मुद्रा- 
विधि का स्वरूप आदि का इसमें विस्तृत विवेचन है । मुद्रा-शास्त्र की 
सभी बाते इसमें बतलाई गई है। विद्या-प्रेमियों को इस नए विज्ञान से 


( ४ ) 


परिचित होना चाहिए । प्र॒ठ्ठ-सख्या ३२५ के लगभग, मूल्य २॥) | पर 
इस समय घटाकर २) कर दिया गया हे । 


(9 ) अकबरो दरबार 


पहला भाग 

उ्दूँ फ़ारसी आदि के सुप्रसिद्ध विद्वान स्वर्गीय शम्सुल उल्मा 
मौलाना मुहम्मद हुसेन साहब आजाद कृत दरबारे अ्रकबरी' का यह 
अनुवाद है। इसमे बादशाह अकबर की जीवनी विस्तार के साथ देकर 
बतलाया गया है कि उसने कैसे कैसे युद्ध किए, किस प्रकार-+सज्य- 
व्यवस्था की, और उसका धार्मिक विश्वास आदि कैसा था। इससे 
उसके दस्बार के वैभव का परिचय हो जाता है। प्रत्येक साहित्व-ग्रेमी 
के काम की पुस्तक है। प्रष्ठसख्या चार सो से ऊपर, मूल्य २॥) | 


(८) पाश्चात्य दशनों का इतिहास 


विपय नाम से ही प्रकट है। इसमें लेखक ने पाश्चात्य दर्शन-शासत् 
की आलोचना करके बतलाया है कि किस सिद्धान्त को किस दाशंनिक 
ने कब स्थापित किया। वहाँ के दशन-शाख्तरियों को मुख्य शौखा- 
प्शाखाओं का विवेचन पढ़ लेने से पाठक को उनका ज्ञान हो जाता 
है। एटिक कागज, प्रष्ठ-सख्या पौने पाँच सो, अच्छी जिल्द, मूल्य २॥) 
इस समय घटा कर २) कर दिया गया है। 


(७ ) हिन्दू रप्यतन्त्र 
पहला खंड 


इसके मूल लेखक श्रीयुक्त काशीप्रसाद जायसवाल, एम० ए०, बार 
एट-लॉ है। इस अथ में लेखक ने वेद, बेदाग और पुराण आदि के 


( ४ 9) 

प्रमाण देकर सिद्ध किया है कि भारतीय आर्या में वैदिक समितियों की, 
गणों की और एकराज तथा साम्राज्य-शासन-प्रणालियाँ, मोजूद थी। 
इस पुस्तक ने उन सब विदेशी आज्षिपो का खडन कर दिया है जो 
भारतीय शासन-प्रणालियो का अस्तित्व स्वीक्षत नहीं होने देते थे। 
अपने ठणे की विचित्र पुस्तक है। देश-विदेश में सर्वत्र इस ग्रंथ की 
प्रशंसा हो रही है। एटिक कागज, प्रष्ठ-संख्या ४००, सुन्दर जिल्द | 
मूल्य सिफ ३॥) । 


(१०) अकबरो दरबार 
दूसरा भाग 


जिन्होंने इस दरबार का प्रथम भाग देखा है, उनको इसका परिचय 
देने की आवश्यकता नहीं। इसमे मुगल बादशाह अकबर के प्रसिद्ध 
दरबारियों की जीवनियाँ और खास खास घटनाओं का वर्शन है। 
स्वर्गीय शम्सुल्‌ उल्मा मौलाना मुहम्मद हुसेन साहब आजाद इसके 
मूल लेखक है। प्० स० सवा पाँच सो से ऊपर। मूल्य ३॥! 


(११) कमेवाद और जन्‍्मान्तर 


इसके मूल-लेखक प्रसिद्ध दाशनिक विद्वान्‌ बाबू हीरेन्द्रनाथ दत्त, 
एम० ए.०, बी० एल ०, वेदान्तरत्न है। इस पुस्तक का वच्भ-माषा-माषियों 
में खासा आदर है। इससे लेखक ने भारतीय और पाश्चात्य सभी 
प्रामाशिक ग्रन्थों से प्रमाण देकर हिन्दू सिद्धान्तों का प्रतिपादन थिया- 
सफ़ी' के ढंग पर किया है। इसके पढ़ने से कर्म के सम्बन्ध की बहुत 
सी बाते मालूम होगी और जन्मान्तर होने के विलक्ञण उदाहरण देखने 
को मिलेंगे । पुस्तक अपने ढग की बिलकुल नई है। प्रष्ठ-संख्या पौने 
चार सौ से ऊपर | मूल्य केवल २॥|) दो रुपये आठ आने । 


( कै ) 
(१२) हिन्दो साहित्य का इतिहास 


इसका विपय नाम से ही प्रकट है। इसमें पूर्व काल से लेकर आधु 
निक काल तक के कवियों तथा लेखकों का परिचय ओर उनकी ऋतियों 
के सुन्दर उदाहरण तो है ही; किन्तु लेखक ने विशेष काम किग्रा हे 
समय की प्रवृत्ति का पता लगाकर विचारधारा के विकास को व्यक्त 
करने में । यह संग्रह-ग्रन्थ नहीं, इतिहास है और अपने _* पा 
बिलकुल पहला ग्रन्थ है। इसका तीसरा संस्करण श्रभी हफ्ते 
छुपकर तैयार हुआ है । प्रष्ट-संख्या ५५७ +४६+-१६ । सजिल्द एस्तक 
का मूल्य सिफ़ ४) चार रुपये । 

(१३) हिन्दोी-रसगंगाधर 
प्रथम भाग 

यह सस्कृत के उद्धट विद्वान जगन्नाथ परिडतराज के ग्रन्थ का 
हिन्दी रूपान्तर है। सस्क्ृत के जानकारों को यह बताने की आवश्यकता 
नही कि 'रसगगाधर” सस्कृत साहित्य का एक अत्यन्त प्रामाणिक लक्षण 
ग्रन्थ है । अलकार संबधी स्वतन्त्र आलोचनाओ से भरा हुआ इतना 
पारिडत्य-यूण ग्रन्थ सस्कृत में इसके सिवा दूसरा नहीं है। इसी 
ग्रन्थरत्न का यह हिन्दी रूपान्तर है। इसमें उदाहरण के मूल ोक तो 
है ही, उनका हिन्दी रूपान्तर भी छन्दोबद्ध ही है। इस भाग मे काव्य 
का लक्षण, काव्यों के भेद, ध्वनिकाव्य के भेद, रस का स्वरूप और 
तत्सबंधी भिन्न-भिन्न मतों का निरूपण तथा स्वमत-प्रस्थापन, स्थायी 
भाव, रसो के भेद, रस नो ही क्‍यों हैं, रसों का परस्पर विरोध और 
अविरोध, रसवर्णन में दोप, गुण सम्बन्धी मिन्न-भिन्न मतो का 
निरूपण, भाव का लक्षण तथा उसके उदाहरण, रसाभास इत्यादि 
अत्यन्त महत्वपूर्ण विपयो का बड़े विस्तार के साथ मामिक वर्णन 


( ७ ) 


किया गया है | कविता“प्रेमियों को इस ग्रन्थ की एक प्रति अपने संग्रह 
में अवश्य रखनी चाहिए प्रष्न-संख्या सवा चार सौ | मूल्य सिफ ३॥) 
तीन' रुपया आठ आना । 


(१४) हिन्दी को गद्य-शेली का विकास 


इस पुस्तक में हिन्दी गद्य का विकास-क्रम दिखलाया गया है ओर 

श्रारम्म से लेकर अब तक के प्रायः सभी प्रधान गद्य लेखको के चित्र 

री शैली की मार्मिक समीक्षा की गई है। इसके भूमिका- 

प्रण्द्ित रामचन्द्र शुक्न । पुस्तक हिन्दी की ऊँची परीक्षाओ 

क। ५ >+-३ तक है और इसका दूसरा संस्करण भी अब समाप्त-प्राय है । 
प्ृ० स० २०० से ऊपर | छपाई जिल्द आदि उत्तम | मूल्य केवल २) 


मिलने का पता+-- 
नागरी-प्रचारिणी-सभा, काशी | 


